
RHAGYMADRODD. 


Pan  yn  dethol  y  Pregethau  i'r  gyfrol  hon,  ein  rheol 
ydoedd  cymeryd  y  rhai  oedd  wedi  eu  hysgrifenu  lawnaf 
gan  Dr.  Saunders  ei  hun,  ac,  er  ein  gofid,  cawsom  fod  amryw 
o'r  rhai  a  ystyrid  y  mwyaf  rhagorol  a  phoblogaidd  heb 
fod  yn  eu  mysg.  Myfyriai  ei  bregethau  yn  drwyadl 
iawn,  ac  ysgrifenai  y  meddyliau  arweiniol  oll,  ond  ymddir- 
iedai  fanylion  y  traddodiad  braidd  yn  gwbl  i  ysprydol- 
iaeth  y  foment ;  felly  niä  oes  nemawr  ar  gael  yn  hollol 
fel  y  pregethid  hwynt>  oddieithr  eu  bod  •  yn  meddiant 
personau  a'u  hysgrifenodd.  mewn  Ilaw  fer  wrth  eu  gwrando. 
Hyderwn,  er  hyny,  fod  y '  rhai  hyn  yn  ddigon  cyfîawn  a 
nodweddiadol  o  hono  i'w  gýfeiUion  ei  adnabod  ynddynt, 
ac  i  alluogi  y  rhai  na  chafodd  y  fantais  o'i  glywed,  i 
ífurfio  barn  gymharol  gywir  am  dano  fel  pregethwr. 
Mae  yn  ngweddill  ddigon  o  ddefnyddiau  cyfrol  neu  ddAvy 
gyffelyb   pe   amlygid   dymuniad   am   eu   cyhoeddi. 

Argraffwyd  y  Pregethau  cyn  dechreu  ar  y  Cofiant, 
ac  felly  yr  oeddem  dan  angenrheidrwydd  i'w  wneyd  at 
hyd  penodol,  gan  fod  maint  a  phris  y  Gyfrol  wedi  eu 
penderfynu.  Wrth  fyned  yn  mlaen,  gwelsom  y  byddai 
yn  Uawer  hawddach  ei  wneyd  yn  ddau  cymaint  o  hyd, 
ac  nid  ydym  heb  ofni  fod  ei  gwtogi  wedi  ei  waethygu 
yn  fawr.  Bellach  nid  oes  genym  ond  ei  gyflwyno  i'n 
darllenwyr  fel  y  mae,  gan  obeithio  y  bydd  y  Byr-Gofiant 
a'r  Pregethau  yn  fwynhâd  ac  yn  adeiladaeth  ysprydol 
iddynt. 

Y      GOLYGWYR. 

Maxi>rth    laf,    1894. 

PENOD  I. 


EI    RIENI. 


NID  oes  nemawr  o  hanes  boreuol  ei  rieni  ar  gael,  nac 
ond  ychydig  o  berthynasau  iddynt  heddyw  yn  fyw.  Ym- 
ddengys  nad  oedd  un  o  honynt  yn  hanu  o  dylwyth  hynod  am 
eu  hepiledd,  ac  felly  nad  oes  achyddiaeth  eang  i'w  holrain.  Yr 
oedd  iddynt  rai  hynafiaid,  bid  sicr,  ond  cafodd  coffawdwriaeth 
y  rhai  hyny  berffaith  lonyddwch  ar  ol  eu  marwolaeth;  mewn 
rhan,  fe  ddichon,  o  herwydd  nad  oedd  dim  neillduol  ynddynt 
yn  eu  gwahaniaethu  oddiwrth  ddynion  eraiU  ;  ac  mewn  rhan 
am  nad  oedd  croniclo  achau  ac  amgylchiadau  yn  waith  mor 
gyffredin  yr  amser  hwnw  ag  ydyw  yn  bresenol.  Oddiwrth 
enw  ei  dad,  naturiol  ydyw  tybied  nad  oedd  y  teulu  yn  perthyn 
i  hen  frodorion  y  gymydogaeth,  ac  ni  chlywsom  ond  am 
ychydig  o'r  enw  hwn  yn  y  parth  yna  o'r  wlad.  Yr  oedd 
cyfnither  iddo,  o'r  enw  Mrs.  Prichard,  yn  byw  mewn  sefyllfa 
dda  yn  agos  i  Hwlffordd,  a  bu  gwrthddrych  ein  cofiant  yn 
aros  gyda  hi  am  beth  amser  pan  yn  blentyn  ;  ac  yn  ol  a 
glywsom,  gan  ei  dad  yn  bersonol,  yr  oedd  y  nifer  mwyaf  o'i 
gysylltiadau  perthynasol  yn  gorwedd  yn  y  cyfeiriad  hwn.  Yn 
agos  i  gydiad  y  tair  Sir — Penfro,  Aberteifi,  a  Chaerfyrddin — 
yr  ydym  yn  cael  yr  olwg  gyntaf  ar  ei  dad  a'i  fam,  ac  y  mae 
rhai  perthynasau  i'r  olaf  yn  byw  yn  Nghastellnewydd-Emlyn 
a'r  amgylchoedd  hyd  y  dydd  hwn.  Rhywle  yn  y  cyffiniau 
yma  y  daethant  i  gyfarfyddiad  â'u  gilydd  gyntaf,  ac  y  darfu 
iddynt,  ar  ol  ymgyfathrachu  yn  weddus  fel  dynion  ieuainc, 


COFIANT. 


fyned  i  stâd  anrhydeddus  priodas.  Yn  y  dref  a  enwyd  y  darfu 
iddynt  ddechreu  ymsefydlu  yn  y  byd,  ac  y  ganwyd  eu  hunig- 
anedig. 

Yr  oedd  çi  dad  yn  ddyn  eithriadol  fawr  o  gorffolaeth ;  prin 
hefyd  y  gallesid  ei  alw  yn  gawr,  oblegid  nid  ydoedd  yn  ddigon 
nerthol  a  chadarn  i  wisgo  y  teitl  hwnw.  Safai  yn  chwe' 
troedfedd  a  dwy  fodfedd  a  haner  o  daldra  heb  ei  esgidiau,  ac 
yr  oedd  o  led  a  thrwch  cyfartal,  a'i  gorff  drosto  yn  lluniaidd  a 
hoyw,  ac  o  ymddangosiad  a  cherddediad  gwir  bendefigaidd. 
Yr  oedd  ei  osgo  a  ffurf  ei  holl  gorff,  ac  yn  arbenig  ei  ddwy- 
law  a'i  fysedd,  yn  awgrymu  ei  fod  yn  disgyn  o  deulu  nad  oedd 
wedi  ymarfer  a  chaledwaith ;  ac  yr  oedd  ei  foneddigeiddrwydd 
esmwyth  a  naturiol,  yn  gystal  a'r  gelfyddyd  y  gosodwyd  ef 
ynddi,  yn  myned  yn  mhell  i  brofi  fod  ei  rieni  mewn  amgylch- 
iadau  cysurus,  os  nad  oeddynt  yn  dal  cysylltiad  â  chyfoethogion 
a  mawrion  y  tir.  Medrai  efe  droi  yn  y  gymdeithas  uchaf, 
a  chyfarch  arglwyddi  gyda'r  un  hawsder  ag  y  siaradai  â'r 
tlotaf  a  fyddai  yn  myned  heibio  ei  ddrws ;  ac  nid  oedd  neb  yn 
cael  pasio  heb  gael  ei  gyfarchiad  siriol  a  charedig.  Meddai 
lais  clir  a  gwrteithiedig,  a  chawsom  hyfrydwch  lawer  pryd  i 
wrando  arno,  pan  gryn  bellder  oddiwrtho,  yn  ymgomio  yn 
hynaws  â'r  cymydogion  y  tro  cyntaf  y  byddai  yn  eu  gweled  y 
diwrnod  hwnw.  Safai  yn  fynych  ar  ddrws  ei  fasnachdy,  yn 
mwynhau  ei  hun  gyda'i  bibell  hir,  ac  ni  chai  hyd  y  nod 
plentyn  ddianc  na  buasai  ganddo  ef  ryw  air  caredig  i'w  ddweyd 
wrtho. 

Ni  chafodd  fanteision  addysg  uchel  pan  yn  ieuanc,  ond 
rhaid  ei  fod  wedi  cael  ysgol  dda  ag  ystyried  cyfleusderau 
addysg  yr  oes  hono,  Darllenai  lawer  mwy  na'r  cyffredin  o'i 
gyíoedion,  yn  enwedig  ar  bynciau  cyhoeddus  y  dydd,  a 
theimlai  ddyddordeb  dwfn  yn  yr  holl  symudiadau  cymdeithasol 
a  gwladol.  Meddai  chwaeth  dra  choethedig,  yr  oedd  yn 
feirniad  craffus  ar  waith  celfyddyd,  ac  yn  gerddor  medrus. 
Nis  gwyddom  pa  le  y  dysgodd  egwyddorion  cerddoriaeth,  ond 
diau  i'w  arosiad  yn   Aberystwyth,  lle  yr  oedd   cerddoriaeth 

yn  uchel  y  pryd  hwnw,  fod  yn  fanteisiol  iddo  i  ymberffeithio  yn 
y  gelfyddyd  hon. 

Fel  gwleidyddwr,  yr  oedd  yn  Rhyddfrydwr  goleuedig  a 
chydwybodol,  ac  yn  Ymneillduwr  cryf.  Darllenai  y  newydd- 
iaduron  goreu  trwy  ei  oes,  ac  efrydai  wleidyddiaeth  yn  fanwl 
cyn  bod  sôn  am  y  deffroad  cenedlaethol  diweddar;  a  bu  adeg 
arno  pan  yr  oedd  yn  credu  mewn  "  Eglwyswr  rhyddfrydig  " 
fel  aelod  seneddol  cymhwys  i  Gymru.  Tybiai  unwaith  fod 
gobaith  i'r  eglwys  gael  ei  diwygio  a'i  dadgysylltu  gan  ei  phlant 
ei  hun,  ac  mai  mwy  anrhydeddus  fuasai  gadael  y  gorchwyl 
hwn  iddynt.  Ond  darfu  i  ddadgysylltiad  yr  eglwys  yn  yr 
Iwerddon,  ac  etholiad  y  diweddar  Mr.  H.  Richard  yn  aelod 
seneddol  dros  y  fwrdeisdref  yr  oedd  yn  byw  ynddi,  yn  nghyd 
â'r  cyfnewidiadau  pwysig  a  ddygwyd  oddiamgylch  yn  mywyd 
cyhoeddus  y  Dywysogaeth  yn  yr  ugain  mlynedd  diweddaf  o*i 
oes,  beri  iddo  yntau  newid  ei  farn  ac  ymuno  a  rheng  flaenaf  ei 
blaid;  a  dadleuai  yn  selog  dros  wladlywiaeth  y  Rhyddfrydwyr, 
yn  gartrefol  a  thramor. 

Safai  yn  gryf  dros  urddas  gweinidogaeth  yr  efengyl,  ac 
edmygai  yn  ddiderfyn  brif  bregethwyr  y  Cyfundeb  a'r  genedl. 
Nis  gallasai  oddef  y  masw,  yr  afler,  a'r  isel  mewn  cyfansodd- 
iad  na  thraddodiad  ;  dywedai  fod  yr  efengyl  yn  haeddu  y 
ddysgeidiaeth  a'r  iaith  oreu.  Os  byddai  y  bregeth  yn  ymylu 
ar  yr  anghysegredig  ni  fuasai  y  pregethwr  yn  sicr  o  ddianc 
rhag  ei  anghymeradwyaeth.  Un  tro,  pan  oeddym  unwaith 
wedi  ymdrin  a  rhyw  fater  na  ystyriai  efe  yn  ddigon  cysegredig 
i  wasanaeth  crefyddol  tŷ  Dduw,  cyfarfyddodd  ni  wrth  ddisgyn 
â'r  sylw :  "  Nid  yw  mater  fel  yna  yn  gweddu  i  chwi,  machgen 
i,  ewch  yn  ol  i  Efengyl  loan." 

Dynes  o  faintioli  cyfí"redin  oedd  ei  fam,  ond  yr  oedd  hithau 
0  ymddangosiad  boneddigaidd,  o  feddwl  anarferol  graffus 
a  galluog,  ac  o  synwyr  cyfíredin  cryf,  a  barn  yn  ymylu 
ar  fod  yn  ddifeth.  Mewn  amgylchiadau  dyrus  yn  y 
gýmydogaeth  ac  yn  yr  eglwys,  yr  oedd  ei  chynghorion  yn  wir 
werthfawr.     Prif  faes  ei  Ilafur  hi  ydoedd  y  Beibl  a'r  esbon- 

iadau  cyffredin  arno,  a  llenyddiaeth  y  Cyfundeb  ;  yr  oedd 
wedi  cyrhaedd  gwybodaeth  eang  a  chywir  ar  bynciau 
ysgrythyrol  a  du\\-inyddol ;  a  theimlai  ddyddordeb  dwfn  yn 
hanes  a  llwyddiant  Methodistiaeth.  Yr  oedd  gan  ei  mab 
olwg  fawr  ar  farn  ei  fam,  ac  ymgynghorai  â  hi  ar  gwestiynau 
o  bwys  mewn  cysylltiad  â'i  lafur  fel  gweinidog  a  bugail. 
Nodweddid  hi  gan  grefyddolder  dwfn,  a  bywyd  diamheuol 
gywir  a  chydwybodol.  Gyda'r  fasnach  a'r  teulu  yr  oedd  yn 
gynil  a  gofalus,  ond  nid  mewn  un  modd  yn  gybyddlyd.  Dyn 
agored,  hael,  ac  eithafol  garedig  oedd  ei  dad ;  yr  oedd  ei  fam 
felly  hefyd,  ond  Uywodraethid  hi  yn  fwy  gan  reswm  a  barn  a 
gofal  am  yr  amgylchiadau.  Darfu  i'w  hunig  fab  etifeddu 
prif  nodweddion  meddyliol  a  moesol  y  naill  a'r  llall — natur 
serchoglawn,  unplygrwydd  syml,  urddas  pendefìgaidd, 
chwaeth  goethedig,  cydymdeimlad  eang  a  thyner,  meddwl 
galluog  sychedig  am  wybodaeth,  barn  glir,  gallu  arbenig  i 
adnabod  y  natur  ddynol,  a  rhyddfrydedd  a  thegwch  tuag  aî 
bob  dyn. 


PENOD  II. 


EI    ENEDIGAETH, 


NIS  gwyddom  fod  dim  neillduol  yn  ei  enedigaeth  a'i 
fabandod,  oddigerth  fod  y  ffaith  y  clywsom  ei  fam  yn  ei 
hadrodd  yn  deilwng  o'i  chofnodi  fel  mater  o  gywreinrwydd, 
sef  mai  baban  bychan  iawn,  eiddil,  ac  anhebyg  i  fyw  ydocdd. 
Eto  mae  y  lle  pwysig  a  lanwodd,  a'r  enwogrwydd  a  enillodd 
mewn  oedran  addfetach,  yn  adlewyrchu  gogoniant  ar  flynydd- 
oedd  boreu  ei  oes,  ac  yn  creu  dyddordeb  yn  amgylchiadau  ei 
enedigaeth.  Ceir  fod  swyn  arbenig  mewn  dilyn  afon  fawr  fel 
y  Mississippi  yn  ol  i'w  tharddiad  cyntaf,  a'i  gweled  yn  ymwthio 
trwy  yr  hesg  a'r  brwyn  i  oleuni'r  dydd,  a  byddai  rhyw 
hyfrydwch  neillduol  mewn  camu  drosti  yn  ol  ac  yn  mlaen  pan 
yn  nant  fechan  y  mynydd.  Er  fod  y  dechreu  yn  fychan  mewn 
gwirionedd,  mae  y  ffaith  mai  cychwyniad  afon  fawr  fordwyol 
ydyw  yn  cyfreithloni  aros  am  enyd  o  amgylch  ei  tharddiad 
dinod.  Felly  am  fahandod  dyn  mawr  fel  Dr.  Saunders,  ceir 
fod  y  lle  a  wnaeth  iddo  ei  hun  yn  marn  a  theimlad  cenedl  y 
Cymry  yn  peri  fod  man  ac  adeg  ei  enedigaeth,  a'r  cryd  y 
siglwyd  ef  ynddo,  i  ryw  fesur  yn  gysegredig.  Gan-wyd  ef 
Mai  2ofed,  1831,  yn  Nghastellnewydd-yn-Emlyn,  ar  lan  yr 
afon  Teifi.  Neu  yn  fwy  manwl,  os  clywsom  yn  gywir,  yn  y 
rhan  o'r  lle,  ar  ochr  Sir  Aberteifi  i'r  afon,  a  ehvir  Trefhedyn. 
Saif  y  Castell  ar  ochr  Sir  Gaerfyrddin  i'r  afon,  ac  y  mae  y 
Castell  erbyn  hyn  wedi  rhoddi  ei  enw  i'r  holl  dref  ar  y  ddau 
du  i'r  afon,  yr  hon  sydd  yn  un  o'r  trefi  prydferthaf  yn 
Neheudir  Cymru,  ac  y  mae  y  dyffryn  oddiyno  i  Aberteifi, 
pellder  o  ddeng  milldir,  yn  un  o'r  rhai  harddaf  yn  y  Dywys- 
ogaeth. 

Pe  tynid  cylch  o  ychydig  filhiroedd  o  amgylch  y  dref  hon, 

ceid  fod  mwy  o  enwogion  wedi  codi  o'i  fewn  nag  y  mae  Uawer 
wedi  arfer  meddwl.  Yn  ymyl  y  dref  y  saif  Twrgwyn,  cartref 
Dafydd  ac  Ebenezer  Morris,  fu  yn  ysgwyd  Cymru  â'u  gweini- 
dogaeth  ;  ac  yn  mynwent  Llan  gyfagos  y  mae  tûr  o  gofadail 
wedi  ei  godi  ar  eu  bedd,  ar  yr  hwn  y  mae  yn  argraffedig  gryn 
lawer  o  hanes  eu  bywyd.  Ystyriai  y  diweddar  Barch.  W. 
Evans,  Tonyrefail,  Eben,  y  pregethwr  mwyaf  a  glywodd  efe 
erioed.  Hyd  y  nod  yn  ei  gymydogaeth  ei  hun  nid  oedd  neb 
fel  efe  am  sicrhau  cynuUeidfa  i  '' laioichio  ììoug."  Yn  yr  oes 
hono  ystyrid  "  pregethwr  lannchio  llong "  yn  gyfystyr  a 
phregethwr  deg  o'r  gloch  y  gymanfa.  Yn  ei  ddyddiau 
ef  adeiledid  amryw  longau  yn  y  gwahanol  borthladd- 
oedd  ar  lan  culfor  Aberteifì ;  ac  ar  y  dydd  penodedig  i 
gludo  y  llestr  i'r  môr,  cyhoeddid  "  Eben  Morris  "  i  bregethu; 
deuai  yr  holl  wlad  yn  nghyd,  a  gwasanaethai  y  cyfarfod, 
heblaw  cael  dynion  i  wrando  yr  efengyl,  yr  amcan  deublyg  o 
gysegru  y  Uong  trwy  Air  Duw  a  gweddi,  a  gofyn  bendith  yr 
Hwn  sydd  yn  llywodraethu  ymchwydd  y  môr  ar  yr  anturiaeth ; 
a  chael  digon  o  ddwylaw  i'w  gosod  i  nofio  yn  daclus  yn  ei 
helfen  ei  hun.  Yn  gyfagos  y  trigai  "  Jones,  Blaenanerch," 
un  o  udgyrn  arian  efengyl  hedd.  Heb  fod  yn  nepell,  ar  du 
arall  y  dref,  y  bu  "Christmas  Evans"  yn  was  fferm,  pan  y 
dechreuodd  bregethu,  ac  y  bu  efe  a'i  gyfaill  yn  yr  ysgol  gyda 
hen  ysgolhaig  enwog  o'r  enw  "  Dafis,  Castellhywel."  Yn  nes 
eto  i'r  lle,  y  mae  llanerch  gysegredig  Closygraig,  lle  y  magwyd 
yr  hynaws  Dr.  J.  Harris  Jones,  diweddar  Athraw  yn  Ngholeg 
Trefecca.  Yno  hefyd  y  gorwedd  Uwch  yr  ysgolor  uchel  a'r 
pregethwr  poblogaidd.  Un  o  heddycbol  ffyddloniaid  Israel 
ydoedd  efe.  Nis  gallasai  neb  oedd  yn  ei  adnabod  lai  na  theimlo 
yn  garedigtuag  ato;  talp  ydoedd  o  ddiniweidrwydd  y  plentyn, 
ac  o  natur  dda.  Nid  oedd  iddo  elyn  yn  ei  fywyd,  a  gresyn  i 
neb  ddychymygu  fod  ar  ol  iddo  farw.  Trwy  ei  ymroddiad 
cyrhaeddodd  ben  y  rhes  fel  efrydydd  yn  ei  athrofa ;  hynododd 
ei  hun  fei  dyn  dysgedig  yn  yr  Ahnaen,  a  chyrhaeddodd  y  Ue 
amlycaf  fel  pregethwr  ar  faes  y  gymanfa  fawr.     Bloeddiodd  yr 

efengyl  i  galonau  miloedd  o'i  gydwladwyr,  ac  yr  oedd  yn  un  o 
hoffddynion  y  bobl.     Eler  dros  y  gefnen  gul  sydd  yn  gwahanu 
dyffryn  y  Teifi  oddiwrth  ddyffryn  y  Tâf,  yr  hwn  sydd   agos 
mor  brydferth,  ond  ar    raddfa    lai,    a    deuir    i  gymydogaeth 
Ile  yr  oedd  "  Dafis,  Glandwr,"  Hebrewr  enwog  yn  ei  ddydd, 
yn  byw  ac  yn  gweinidogaethu.    Cyfieithodd  rai  o'r  prophwydi 
o'r  Hebraeg,  ac  ysgrifenodd  esboniad  arnynt,  ac  y  mae  ar  ei 
ol,    mewn    llawysgrif    wedi    ei    harolygu    y   drydedd    waith, 
gyfieithiad  llawn  o'r  Testament  Newydd  o'r  Groeg.     Arholai 
mewn  Hebraeg  yn  y  gwahanol  golegau,  ac  ystyrid  ef  yn  awdurdod 
ar  faterion  cysylltiedig  â'r  iaith  hono.     Gwisgai  fel  gwladwr 
cyffredin,  a  marchogai  geffyl  bychan  fel  amaethwr  neu  felinydd, 
ond  yr  oedd  yn  ei  ben  ystorfa  helaeth  o  wybodaeth  ieithyddol 
a  duwinyddol.    Yn  yr  un  dyffryn,  ac  yn  agos  i'r  un  man  ynddo, 
y  codwyd  Dr.  B.  Davies,  Athraw  yn  Ngoleg  y  Bedyddwyr  yn 
Regent's  Park,  Llundain,  ac  aelod  o  Bwyllgor  y  Cyfieithiad 
Diwygiedig   o'r  Hen  Destament,  dyn  gwir  ddysgedig  yn  yr 
awduron  hynafol  yn  y  Lladin  a'r  Groeg,  ac  mewn  Hebraeg. 
Golygodd  a  dygodd  allan  argraffiadau  o  rai  o  honynt.     Cof 
genym  fod  Iliad  Homer,  wedi  ei  olygu  ganddo  ef,  yn  text-book  yn 
Athrofa  Trefecca  un  flwyddyn  yr  oeddem  yno.    Golygodd  hefyd 
argraffiad  o  Eiriadur  Hebraeg  Gesenius.     Yn  ei  ymyl  yntau 
y   codwyd    y    Parch.     D.    Griffith,    Prif    Athraw    Coleg    y 
Bedyddwyr  yn    Accrington.     Dyn    o   alluoedd    cryfion  ac  o 
ddylanwad  anarferol  yn  ngogleddbarth  Lloegr.     Dygwyd  ei 
gorff  i'w   le  genedigol  i'w  gladdu,  ac,  ar  ol  oediad  bhn  ac 
anhawsderau  lawer,  gosodwyd  ei  weddilHon  i  orphwys  yn  ol  ei 
ddymuniad   yn    "  Ngardd    Gladdu    Bangor."      Y    Parch.   J. 
Lewis,  Henllan,  hefyd  ydoedd  \vr  tra  dysgedig,  ac  un  a  enwid 
unwaith   fel  dyn   cymhwys   i   fod   yn  Brif  Athraw  Coleg   y 
Presbyteriaid  yn  Nghaerfyrddin.     Nid  oes  ond  y  Frenni  Fawr 
rhwng  Castellnewydd  a  lle  magedig  "  Caleb  Morris,"  un  fu  yn 
tynu  sylw  Llundain  a'i  weinidogaeth,  ac  yn  attyniad  mawr  i 
ieuenctyd  mwyaf  meddylgar  y  Brif-ddinas.     I'r  symbyhad  a 
gafodd  trwy  ei  bregethu  ef,  y  priodolai  y  diweddar  Dr.   D. 

Thomas,  Stock-well,  golygj'dd  yr  Honitlist,  lawer  o'i  Iwyddiant 
yn  y  pulpud  ac  yn  y  wasg.  Yr  oedd  Dr.  Thomas  ei  hun  hefyd 
yn  frodor  o'r  parth  yma  o'r  wlad,  ac  y  mae  ei  berthynasau  yn 
byw  yno  yn  bresenol. 

Os  goddefir  i  ni  enwi  rhai  sydd  heddyw  yn  fyw,  naturiol 
ydyw  coffa  Dr.  Herber  Evans,  Caernarfon.  O  fewn  i  ddwy 
neu  dair  milldir  i'r  dref,  mewn  amaethdy  o'r  enw  Pen  yr 
Herber,  y  dygwyd  i  fyny  y  gwr  parchedig  hwn,  sydd  wedi 
eistedd  yn  y  gadair  uchaf  fedd  ei  enwad.  Yn  y  tŷ  nesaf  y 
magwyd  y  Parch.  J.  M.  Gibbon,  yr  hwn  a  fu  yn  pregethu  yn 
nghyfarfod  yr  Undeb  Cynulleidfaol  yn  ddiweddar,  ac  a  saif 
yn  uchel  yn  Lloegr  fel  un  o  brif  weinidogion  ei  oes.  Yn  ymyl 
drachefn  y  cododd  y  Parchn.  Ossian  Davies  a  T.  Eynon 
Davies,  ei  frawd,  goleuadau  o"r  maintioli  mwyaf ;  y  blaenaf 
unwaith  yn  un  o  brif  bregethwyr  y  Brif-ddinas,  ac  felly  yn 
awr  mewn  tref  fawr  arall  yn  Lloegr,  a'r  olaf  yn  yr  Alban  yn 
dal  y  cyffelyb  safle.  Ond  er  eu  bod  wedi  symud  o  wlad  eu 
genedigaeth  y  mae  calonau  gwir  Gymreig  yn  curo  yn  eu 
mynwesau,  a'r  tân  Cymreig  yn  ysu  yn  eu  gweinidogaeth. 
Dichon  fod  amryw  eraill,  llawn  mor  deilwng  o'u  cofnodi,  nad 
ydym  yn  dig^yydd  cofio  eu  henwau  yn  bresenol,  ond  nac 
anghofier  gweinidog  y  Methodistiaid  Calfinaidd  sydd  ar  hyn 
o  bryd  yn  Nghastellnewydd,  yr  hwn  a  adnabyddir  trwy 
holl  Gymru,  a  threfydd  Lloegr  lle  y  mae  Cymry,  fel  pregethwr 
galluog,  a'r  melusaf  a'r  byraf  a  fedd  y  Cyfundeb. 

O  fewn  y  cylch  hwn  y  trefnodd  Rhagluniaeth  Duw  i'r 
Parch.  D.  Saunders,  D.D.,  weled  goleuni  dydd  gyntaf  erioed, 
ac,  fel  y  clywsom  un  yn  gwneyd  y  sylw  unwaith,  yr  oedd  yn 
brofedigaeth  i'w  fam,  pan  welodd  ei  chyntaf-anedig  yn  agor 
ei  lygaid  mawrion  ar  y  byd  y  daethai  iddo,  i  dybied  fod  dorau 
y  wawr  yn  ymagor.  Yn  sicr  efe  oedd  ganwyll  yn  llosgi  ac  yn 
goleuo,  a  bu  cenedl  y  Cymry  yn  llawenychu  yn  ewyllysgar 
am  ddeugain  mlynedd  yn  ngoleuni  ei  weinidogaeth. 

YN  fuan  ar  ol  ei  enedigaeth  symudodd  ei  rieni  i  Lanbedr 
Pont  Stephan,  ac  yno  y  buont  yn  byw  am  rai  blynydd- 
oedd.  Tra  yn  trigianu  yno,  bu  ei  dad  yn  gweithio  yn  Aber- 
ystwyth ;  lledrwr  ydoedd  wrth  ei  alwedigaeth.  Tynodd  y  ffaith 
ei  fod  yn  gweithio  yno,  a'i  deulu  yn  byw  yn  Llanbedr,  sylw  y 
gweinidog  enwog  a'r  dysgyblwr  manwl,  y  Parch.  E.  Jones, 
Aberystwyth,  a  darfu  iddo  fygwth  gwneyd  hyn  yn  fater  seiat. 
Dichon  mai  hyn  fu  yn  achlysur  iddo  adael  y  lle  hwn  a  symud 
gyda'i  deulu,  pan  oedd  ei  unig  fab  yn  wyth  mlwydd  oed,  i 
Dreforris,  ger  AbertaAve.  Clywsom  frawd  doniol  yn  gwneyd 
y  sylw — "  Os  yn  Sir  Aberteifi  y  cafodd  ddechreu  bod,  mai  yn 
Sir  Forganwg  y  dadblygwyd  ei  alluoedd."  Nid  oedd  ond  lled 
yr  afon  rhwng  y  tỳ  y  ganwyd  ef  ynddo  a  Sir  Gaerfyrddin ;  ac, 
fel  y  dywedodd  brawd  arall  ar  yr  un  achlysur — "  Os  oedd  y 
gwynt  yn  digwydd  chwythu  o'r  de-orllewin  ar  adeg  ei  enedig- 
aeth,  fel  y  gwna  am  oddeutu  naw  mis  o'r  flwyddyn,  awyr 
Sir  Gaerfyrddin  a  dynodd  i'w  ysgyfaint  pan  yr  anadlodd 
gyntaf."  Mae  Sir  Benfro  o  fewn  i  lai  na  thair  milldir  i'r 
fangre,  ac  yr  oedd  ei  berthynasau  o  ochr  ei  dad,  os  nad  o  du 
ei  fam  hefyd,  yn  preswylio  yn  y  sir  hono ;  felly  gall  pedair  sir 
yn  Neheudir  Cymru  hawlio  cysylUiad  pur  agos  â'r  bachgen 
ddaeth  wedi  hyny  i  fod  yn  feddiant  cyffredinol  i  holl  siroedd  y 
Dywysogaeth. 

Ar   eu   dyfodiad   i    Dreforris   darfu   i'w  rieni  ymaelodi  yn 
Philadelphia,  yr  unig  eglwys  Fethodistaidd  yn  y  lle  y  pryd 
hwnw,  ac  ymroddasant  i  wasanaethu  crefydd  yn  eu  gwahandf^ 
gylchoedd.     Gan  fod  ei  dad  yn  hoff  o  ganu,  ac  yn  gymharol 
hyddysg  yn  egwyddorion  cerddoriaeth,  daeth   yn  fuan  iawn 

yn  amlwg  gyda  y  rhan  hon  o  waith  y  cysegr,  a  bu  o 
wasanaeth  mawr  i'r  eglwys  a'r  gymydogaeth.  Llafuriai  ei 
fam  yr  un  mor  ymroddgar  yn  ei  chylch  hithau,  a  daeth  yn  fuan 
yn  adnabyddus  yn  Nhreforris  ac  Abertawe  fel  dynes  grefyddol, 
gall,  a  defnyddiol  iawn  yn  y-r  ysgol  Sabbothol  a'r  cyfarfodydd 
eglwysig.  Yn  fuan  tynodd  y  mab  sylw  yr  eglwys,  yn  gyntaf, 
o  bosibl,  fel  cerddor  ieuanc  a  datganwr  heb  ei  fath.  Pan 
yn  blentyn  canai  ddigon  o  alto  i  lonaid  capel  o  gantorion. 
Arweiniai  ei  dad  yr  ysgol  ganu,  a  chymerai  yntau  y  rhan 
fwyaf  blaenllaw  yn  yr  adran  y  perthynai  iddi.  Hynododd  ei 
hun  fel  dysgwr  diail.  Pan  ymroddai  ati  nid  oedd  neb  o'i 
gyfoedion  fedrai  gystadlu  ag  ef.  Ni  chawsom  ei  oedran  pan  y 
derbyniwyd  ef  yn  gyflawn  aelod  i  gymundeb  yr  eglwys,  ond 
gwyddom  iddo  ymuno  yn  bur  ieuanc. 

Pan  yr  oedd  efe  yn  fachgenyn,  yr  oedd  Abertawe,  er  nad 
oedd  ond  tref  fechan,  yn  sefyll  braidd  ar  y  blaen  i  unrhyw  le 
yn  y  deheubarth,  os  nad  yn  y  gogledd  hefyd,  fel  eisteddle 
addysg  a  diwyUiant.  Dichon  yr  ystyrir  fod  lleoedd  eraiU  yn 
blaenori  erbyn  heddyw,  gan  i'r  dref  hon,  ar  ol  ymdrech  wir 
ganmoladwy,  fethu  gael  Coleg  y  Brif  Ysgol  i  ymsefydlu 
ynddi.  Yn  yr  ornest  hono  Caerdydd  fu  yn  fuddugoliaethus. 
Ond  os  daw  i  ben  y  cwbl  a  ragfynegai  y  presenol  Arglwydd 
Abertawe,  yn  ei  araeth  tra  galluog  gerbron  y  Cyngor  Addysg 
ar  yr  achlysur  hwnw,  mae  dyfodol  dysglaer  o'i  blaen  eto. 
Fodd  bynag  am  hyny,  iddi  hi  y  perthyn  yr  anrhydedd  o  fod 
wedi  arloesi  ffordd  cerbyd  addysg,  ac  amryw  o'r  diwygiadau 
diweddar  sydd  wedi  cyrhaedd  ein  gwlad.  Yr  ydoedd  hi  y  pryd 
hwnw  yn  brif  ganolbwynt  sefydliadau  ilenyddol,  yn  gystal  a 
bywyd  a  gweithgarwch  meddyliol  y  wlad. 

I  ddangos  hyn,  gelHr  enwi  y  ffaith  cídarfod  i'r  British 
Association  gynal  un  o'i  chyfarfodydd  blynyddol  yma  morforeu 
a'r  flwyddyn  1847.  Yr  oedd  yma  ddynion  y  pryd  hwnw,  nid 
yn  unig  fedrai  werthfawrogi  llafur  Cymdeithas  o'r  fath,  ond 
amryw  hefyd  fedrai  gymeryd  rhan  yn  ei  gweithrediadau,  megis 
Syr  William  Grove,  un  o  farnwyr  ci  Mawrhydi  wedi  hyny. 

Efe  oedd  y  cyntaf  i  roddi  cyhoeddusrwydd  i'r  athrawiaeth  o 
"  Gydberthynas  Galluoedd  Naturiol  y  Greadigaeth."  Nid 
ydym  yn  cofio  ar  hyn  o  bryd  ai  yn  nghyfarfod  y  Gymdeithas 
yn  Abertawe,  ynte  mewn  cyfarfod  arall  yn  fuan  ar  ol  hyny,  y 
darllenodd  bapyr  ar  y  testyn  hwn,  a  dynodd  sylw  hoU  wyddon- 
wyr  y  byd.  Myntumiai  efe,  yr  amser  hwnw,  fod  cysylltiad 
rhwng  y  naiU  allu  a'r  llall  yn  y  greadigaeth  faterol,  a  bod  yn 
bosibl  i'r  naiU  gydweithredu  a  chynorthwyo  y  Uall  pan  y 
byddai  angen  am  hyny.  Erbyn  hyn  mae  darganfyddiadau 
diweddar  wedi  profi  a  chadarhhau  yn  mhellach  y  dybiaeth 
hono.  Yr  oedd  y  Parch.  W.  Howells,  diweddar  Brif  Athraw 
Trefecca,  yn  weinidog  eglwys  Bethany,  Abertawe,  ar  y  pryd, 
ac  yn  bresenol  yn  nghyfarfodydd  y  Gymdeithas.  Cof  genym 
ei  glywed  yn  adrodd  am  Dr.  R.  Owen,  wedi  hyny  Syr  R. 
Owen,  un  a  ystyrid  yn  ei  ddydd  y  blaenaf  fel  difyniwr,  yn 
sefyll  uwchben  darn  o  graig  ar  y  bwrdd.  Yr  oedd  rhyw 
wyddonydd  ieuanc  wedi  profi,  i  foddlonrwydd  iddo  ei  hun,  fod 
y  graig  yn  cynwys  gweddillion  rhyw  anifail ;  ac  mor  sicr 
ydoedd  yn  ei  feddwl  ei  hun  fel  yr  oedd  yn  medru  desgrifio  lle 
a  nodwedd  pob  asgwrn  a  chymal  perthynol  iddo.  Codai  Syr 
R.  Owen,  y  gwyddonydd  profiadol,  ar  ei  ol,  ac  mewn  yspryd 
gwylaidd,  dangosai  i'r  cyfarfod  nad  oedd  y  dyn  ieuanc  wedi 
profi  dim  a  ddywedodd,  ac  nad  oedd  gwyddonwyr  ar  y  pryd 
wedi  cyrhaedd  y  fath  raddau  o  wybodaeth  fel  i  gyfreithloni 
casgHadau  o'r  fath.  "  Ond,"  meddai,  "  dichon  y  cyrhaedda  y 
wyddor  rywbryd  y  sefyllfa  hono  o  berffeithrwydd,  fel  ag  i'n 
galluogi  i  benderfynu  pa  un  a  fu  cymal  braich  yn  y  fan  hon, 
ac  asgwrn  coes  yn  y  fan  yma,  ai  naddo,  a  pha  un  a  oes 
gweddilhon  anifail  yn  y  graig  hon  ai  nad  oes.  Gadewch  i  ni 
aros  nes  y  dêl  g:oleuni  pellach." 

Yn  yr  un  dref  hefyd  yr  oedd  amgueddfa  gymharol  gyfoethog, 

a  llyfrgell  eang,  ag  ystyried  amgylchiadau  y  dyddiau  hyny ; 

cartrefa  y  sefydUad  hwn  heddyw  mewn  adeilad  hardd  a  elwir 

gymydogaeth  yn  cyrchu,  yn  darllen  y  llyfrau,  yn  ymgydna- 

byddu  a  chyn\\'ys  yr  amgueddfa,  yn  cael  dadleuon  a  darlithiau 
dyddorol  ar  wahanol  ganghenau  gwybodaeth.  Yr  oedd 
sefydUad  arall  a  el\\4d  "  Thc  Peoples  lusfiiutc;'  yn  0-xford 
Street,  yr  hwn  sydd  bellach  wedi  peidio  a  bod,  a'r  adeilad 
lle  y  cynhehd  ef  wedi  ei  droi  yn  fasnachdai.  Yma  y 
byddai  dosbarthiadau  yn  cael  eu  cynal  yn  y  nos  i  addysgu  y 
sawl  a  ddelai  yn  nghyd.  Yn  ysgol  y  nos  yr  hen  sefydUad 
hwn  y  bu  gwrthddrych  ein  sylwadau  yn  cael  y  gwersi  cyntaf 
a  gafodd  erioed  mewn  addysg  uwchraddol.  Yr  adeg  hono  yr 
oedd  gramadeg  a  meidroniaeth  yn  gyfyngedig  i  ddysgedigion, 
ond  rywfodd,  trwy  y  cyfryngauhyn  cafoddefe  gipdrem  arnynt, 
nes  yr  oedd  ei  enaid  yn  ysu  am  eu  deall.  Cynghorwyd  ef  gan 
yr  athraw  i  brynu  Potfs  Euclid  ar  gyfer  y  dosbarth.  Ar  ol 
casglu  yn  nghyd  ddigon  i'w  bwrcasu,  aeth  i  fasnachdy  Uyfr- 
werthwr  i  roi  gorchymyn  am  dano.  Un  canol-ddydd,  ar  yr  awr 
ginio,  aeth  yn  ei  frys  i'w  gyrchu,  yn  ei  ddillad  gwaith,  a'i 
arfifedog  wedi  ei  throi  am  ei  ganol.  Digwyddodd  fod  yn  y 
faelfa  ar  y  pryd  foneddwr  a  elwid  "  Raleigh  Mansel,"  cymeriad 
hynod,  aelod  o  un  o'r  teuluoedd  anrhydeddusaf  yn  y  dref,  a 
pherthynas  i'r  diweddar  Mr.  C.  R.  Mansel  Talbot,  A.S.  dros 
Forganwg,  ac  fel  yntau  yn  un  o'r  matlumaticians  blaenaf. 
Synodd  wrth  weled  bachgen  cyffredin  yr  olwg  arno  yn  prynu  y 
fath  lyfr,  a  gofynodd  :  "  I  bwy  yr  ydych  yn  prynu  y  Uyfr  yna, 
machgen  i  ?'  "  I  mi  fy  hun,  syr,"  oedd  yr  ateb.  "  Fedrwch 
chwi  ei  ddeall  ?  "  gofynai  drachefn.  •'  Yr  wyf  yn  meddwl  y 
medraf,  syr,"  ebai  y  Uanc.  "  Ydych  chwi  wedi  bod  yn  ceisio?" 
meddai.  "  Ydwyf,"  meddai  yntau.  "  Wnewch  chwi  fyned 
trwy  brohlcm  yn  y  man  yma  yn  awr  ?"  "  Mi  cynygiaf  hi,  syr," 
meddai  y  bachgen.  Aeth  drwyddi  yn  llwyddianus.  "  Gaf  fi 
dalu  am  y  Uyfr  yna  i  chwi  ?"  ebe  y  boneddwr.  "  Diolch  yn 
fawr  i  chwi  am  wneyd,"  ebai  yntau.  Aeth  ffwrdd  ar  garlam 
i  hysbysu  ei  hen  feistr  a'i  noddydd,  Mr,  T.  Phillips,  Y.H. 
(hynaf),  fod  y  Ifyfr  wedi  dod,  a  chyda  llawenydd  mwy  fod  y 
boneddwr  wedi  talu  am  dano.  Yr  oedd  yn  gwrando, 
weinidog,    sydd   bellach    )m  bur   adnabyddus   trwy    Gyniru, 

yr  hwn  a  ofynocld  mewn  tòn,  rhwng  cellwair  a  gwawd  o 
uchelgais  y  dyn  ieuanc — "  Euclid,  beth  yw  hyny,  ai  rhywbeth 
i'w  fwyta  ydy w  ? "  Doluriwyd  teimlad  y  bachgen  yn 
ddirfawr,  a  dywedai  mewn  oedran  addfetach,  gyda  chyf- 
eiriad  at  yr  amgylchiad  hwn,  iddo  weled  ar  unwaith  y 
gwahaniaeth  rhwng  gẃr  boneddig  ac  un  heb  fod  felly. 

Yr  oedd  Ysgol  Ramadegol  Waddoledig  Abertawe  mewn  bod 
y  pryd  hwnw,  a  phlant  mawrion  y  wlad  yn  dod  iddi.    Os  ydym 
yn  iawn  gofìo,  yma  y  bu  Arglwydd    Aberdar  ac  Arglwydd 
Abertawe  yn  cael  eu  haddysg  foreuol.    Ond  oddeutu  yr  amser 
hwn  agorwyd  ysgol  dra  rhagorol  yn  y  dref  gan  y  Parch.  G.  P. 
Evans,  a'r  Normal  College,    sefydUad  o'r  dosbarth   blaenaf, 
gan  y  Dr.  Evan  Davies.     I'r  ysgol  olaf  y  cyrchai  ieuenctyd  y 
dalaeth  ddeheuol   am   addysg  uwchraddol.     Heblaw  y  cwrs 
cyffredin,  addysgid  yma  yn  y  gwyddonau,  ac  yr  oedd  ynddi 
fferyllfa  i  weinyddu  addysg  yn   y   wyddor  hono.      Gan   fod 
Abertawe  yn  cynwys  cynifer  math  o  weithfeydd,  megis  haiarn, 
dur,  copr,  arian,  ac  amryw  eraill,  yr  oedd  gwybodaeth  wydd- 
onol  yn  dyfod  yn  dra  phwysig ;  ac  yn  yr  ysgol  hon  codwyd 
ysgolheigion  i  lanw  lleoedd  o  ymddiried  fel  profwyr  meteloedd 
ac  arolygwyr  gweithfeydd  dan  y  gwahanol  gwmniau  a  than  y 
Llywodraeth.     Nid  oedd  bath  Dr.  Davies  am  adnabod  talent 
a'i  dadblygu.     Gwelai  ar  unwaith  os  byddai  rywbeth  yn  yr 
ysgolor  gwerth  cymeryd  trafferth  wrtho  ;  ac  os  celai  afael  ar 
un  gwir  alluog,  cefnogai  ef  i'r  eithaf  mewn  addysg,  ac,  hyd 
y  gallai,  mewn  cynhaUaeth  hefyd,  os  byddai  angen. 

I  ganol  y  deffroad  meddyliol  hwn  yr  arweiniwyd  ein  gwrth- 
ddrych,  gan  law  Rhagluniaeth  ddoeth,  pan  yr  oedd  ei  feddwl 
yntau  yn  deffro  ar  foreuddydd  bywyd,  ac  ymaílodd  ynddo  y 
fath  asbri  am  wybodaeth  ac  addysg  nas  gollyngodd  ef  hyd  ei 
fedd. 

Yn  yr  eglwys  y  magwyd  ef,  ac  yn  y  cylch  crefyddol  yn  y 
gymydogaeth,  cafodd  lawer  o  fanteision.  Saif  capel  Treforris 
ar  ymyl  y  brif  ffordd  o'r  gorllewin  i'r  dwyrain — y  brif 
dramwyfa  y  bu  arni  draed  llawer  o'r  rhai  oedd  yn  efengylu,  ac 

yn  cyhoeddi  iachawdwriaeth  Duw  i'r  Cymry.  Aml  i  oedfa 
fythgofiadwy  gafwyd  yn  yr  hen  gapel  hwn,  gan  bregethwyr 
nad  anfonodd  Duw  mo'u  gwell  i'r  un  wlad  er  dyddiau  yr 
Apostol  Paul ;  yr  oedd  yntau  yn  Uanc  ieuanc  yn  eu  gwrando, 
a'i  enaid  yn  ysu  gan  wres  eu  gweinidogaeth,  a'r  meddyUau  am 
fod  yn  bregethwr  ei  hun  yn  ymgodi  o'i  fewn.  Nid  rhyfedd 
fod  pregethu  yn  rhan  mor  hanfodol  o  waith  y  cysegr  yn  ei 
olwg,  ar  ol  cael  ei  fagu  yn  s\vn  y  fath  weinidogaeth,  Dros 
bont  Treforris,  yn  groes  i'r  afon  Tawe,  y  ceir  y  plwyf  mwyaf 
Methodistaidd  yn  Neheudir  Cymru,  lle  y  mae  rhywogaeth  o 
grefyddwyr  mor  neillduol,  fel  y  byddai  yn  werth  eu  portreadu 
mewn  hanesyddiaeth  i"r  oesau  dyfodol.  Cydunai  yr  eglwysi 
hyn  yn  Abertawe,  Llansamlet,  a  Threforris,  yn  y  prif  gyfar- 
fodydd  pregethu  a'r  cymanfaoedd  ysgoHon,  i  adrodd  pynciau 
;i  chanu  ;  gwasgerid  goleuni  yr  efengyl  ac  enynid  teimladau 
crefyddol  trwy  yr  holl  fro.  Ymdaflai  yntau  i'r  gwaith  gyda'r 
holl  yni  oedd  ei  natur  yn  alluog  o  hono.  Ei  gyfeilHon  mwyaf 
mynwesol  oedd  y  bobl  ddarUengar,  a  chlywsom  ef  yn  sôn 
Uawer  am  "  David  Jones,  y  Siop,"  darllenwr  mawr,  y  bu  ei 
gymdeithas  a'i  gynghorion  yn  Hes  arbenig  iddo. 

Tebyg  yw  iddo  gael  manteision  yr  ysgol  elfenol  oreu  oedd 
i'w  chael  yn  y  gymydogaeth  ;  ond  pan  yn  bur  ieuanc  aeth  i'r 
masnachdy  at  Mr.  T.  PhiHips,  Y.H.  (hynaf),  Abertawe.  Yr 
oedd  Mr.  PhiHips  ei  hun  yn  fasnachwr  ieuanc  y  pryd  hwnw ; 
ac  wedi  codi  o  ddosbarth  tlawd  anrhydeddus,  ond,  trwy  ei 
ymroddiad  a'i  ddyfalbarhad,  daeth  yn  fuan  i  gael  ei  ystyried 
yn  un  o'r  dinasyddion  mwyaf  parchus  ;  a  ohyrhaeddodd,  cyn 
bod  yn  ganol  oed,  y  gadair  uchaf  fedrai  ei  gyd-drefwyr  gynyg 
iddo.  Nid  oes  angen  dyweyd  nad  oedd  efe  yn  amddifad  o 
uchelgais,  ond  ei  bod  o  natur  ganmoladwy.  Ei  awyddfryd 
penaf  oedd  bod  yn  flaenor  gyda'r  Corph  acyn  Eaer  Abertawe. 
Cafodd  y  naiH  a'r  llaH  yn  gynar  iawn  mewn  bywyd.  Naturiol 
fuasai  disgwyl  i  uchelgais  y  dyn  ieuanc  osodwyd  dan  ei  ofal 
redeg  yn  yr  un  cyfeiriad,  ond  nid  feHy  y  bu.  Arosodd  yno 
oddeutu  blwyddyn  a  haner  i  geisio  dyfod  yn  fasnachwr,  ond 

buan  y  darganfyddwyd  nad  oedd  ei  athrylith  yn  ci  helfen  ci 
hun  wrth  drafod  bwydydd  y  corff.  Nid  oedd  ymgyfoethogi 
fel  ei  feistr,  nac  ymddyrchafu  o  ris  i  ris  yn  y  Cyngor  Trefol 
fel  efe,  yn  cynwys  y  swyn  lleiaf  iddo.  Trwy  ymdrech  gwnelai 
ei  waith  yn  debyg  i  ryw  fachgen  cyffredin  arall,  a  dyna  yr 
eithaf ;  nid  oedd  yn  debyg  y  rhagorai  byth  yn  y  masnachdy. 
Symudwyd  ef  oddiyno  i  weithdy  dodrefn,  a  rhwymwyd  ef  yn 
freintwas  saer.  Yr  oedd  y  gwaith  hwn  ychydig  yn  fwy  cyd- 
naws  â'i  dueddiadau,  a  chlywsom  ef  yn  haner  ymffrostio  y 
gwnelai  "  saer  da"  pe  y  daliasai  ati.  Nid  ydym  yn  amheu 
hyn,  oblegid  meddai  ddwylaw  a  bysedd  y  crefftwr,  a  thrafodai 
hwynt  bob  amser  yn  gelfyddus.  Yn  y  pulpud,  nid  oedd  nac 
ystum  na  symudiad  yn  ymylu  ar  y  trwsgl.  Dysgyblodd  ei 
lygaid  hefyd  i  ganfod  y  prydferth,  neu  y  diffyg  o  hono, 
mewn  ffurf,  gyda  threiddgarwch  a  chraffder  anarferol.  Nid 
oedd  yn  proffesu  bod  yn  gystal  beirniad  ar  liwiau,  ond  am 
harddwch  neu  hagrwch  mewn  jfnYJ,  nid  mynych  y  ceid 
awdurdod  uwch  a  mwy  diogel.  Eto,  nid  yma  ychwaith  y 
bwriadwyd  iddo  ef  wasanaethu  ei  genhedlaeth.  Bu  y  gallu  i 
farnu  cymhesuredd  a  phrydferthwch  mewn  amhnelHad,  yn 
gystal  a'i  chwaeth  at  gelfyddyd  rhif  a  mesur,  o  wasanaeth 
mawr  iddo  mewn  cylch  uwch,  ond  rhagbarotoawl  acis-wasan- 
aethgar  iddo  ef  oedd  yr  hoU  ddysgyblaeth  hon.  At  waith 
arall  y  galwyd  ef,  a  phan  oddeutu  deunaw  mlwydd  oed, 
ymryddhaodd  oddiwrth  holl  alwedigaethau  a  negeseuau  y 
bywyd  hwn,  i  ymroddi  yn  hollol  i  waith  mawr  ei  fywyd. 

Y'R  oedd  ei  gyflymder  anarferol  gyda  phynciau  addysg, 
ei  gymeriad  moesol  prydferth,  ei  barabl  a'i  ddawn 
ymadroddi,  ar  unwaith  yn  ei  nodi  allan  fel  un  cymhwys  i 
weinidogaeth  yr  efengyl,  a  phan  oddeutu  deunaw  mlwydd  oed 
dechreuodd  bregethu.  Cychwynodd  dyn  ieuanc  arall,  o'r  enw 
David  Grey,  yr  un  pryd  ag  ef  yn  yr  un  eglwys,  sef  eglwys 
Treforris,  ac  o'r  ddau,  Grey  oedd  y  mwyaf  disglaer  fel 
pregethwr,  er  mai  David  Saunders  ydoedd  y  galluocaf  fel 
meddyliwr,  a'r  ysgolhaig  goreu. 

Nid  oedd  Jonathan  a  Dafydd  yn  fwy  cyfeiUion  na  David 
Grey  a  David  Saunders.  Gwelsom  lygaid  yr  olaf  yn  llawn 
o  ddagrau  droion  wrth  sôn  am  enw  Grey.  Darfu  i'r  ddau 
gyd-ddechreu  yn  yr  un  eglwys,  ac  y  mae  coffadwriaeth  y  ddau 
yn  anwyl  gan  yr  eglwys  hono  hyd  heddyw.  Philadelphia, 
Treforris,  oedd  un  o'r  eglwysi  cyntaf  i  basio  penderfyniad  yn 
datgan  teimlad  o'r  golled  a  gafodd  y  Cyfundeb  yn  marwolaeth 
Dr.  Saunders,  a  chydymdeimlad  a'i  weddw  a'i  mab,  a  phe 
buasai  amser,  buasai  y  Uythyr  wedi  ei  ddarllen  yn  ngwasan- 
aeth  y  claddedigaeth  yn  Aberdar.  Aeth  y  ddau  i  mewn 
gyda'i  gilydd  i  Athrofa  Trefecca  yn  y  flwyddyn  1851,  ac  o'r 
rhai  dderbyniwyd  y  flwyddyn  hono  nid  oes  ond  tri  heddyw  yn 
fyw,  sef  y  Parchn.  G.  Davies,  Aberteifi  ;  D.  Thorne  Evans, 
Abertawe ;  a  Thomas  John,  yn  awr  yn  offeiriad  yn  Llanrug. 
Bu  yr  anwyl  Grey  farw  cyn  gorphen  ei  yrfa  athrofaol. 

Bu  yn  yr  Ysgol  Rhagbarotoawl  gyda  Mr.  G.  P.  Evans,  ac 
yn  y  Normal  College  gyda  Dr.  Evan  Davies,  wedi  hyny.  Pan 
yn  yr  ysgol  flaenaf  darfu  iddo  ddysgu  yr  Ail  Lyfr  yn  Euclid 
i   gyd   mewn    un    noswaith.       Ymddengys    hyn,    i    rai,    yn 

anghredadwy,  ond  clywsom  ef  yn  dweyd  hyn  fwy  nag  unwaith, 
a  sicrhaodd  ni  y  flwyddyn  y  bu  farw  o'i  wirionedd.     Nid  yw 
hyn  ychwaith  yn  hoUol  anghredadwy  pan  gofiom  mai  yr  ail 
lyfr  a  ddywedai ;  buasai  myned  trwy  y  cyntaf  yn  anmhosibl- 
rwydd  naturiol,  gan  y  cynwysa  wyth-a-deugain  o  osodiadau,  a'r 
prawf  o  rai  o  honynt  yn  bur  faith  ;  ond  nid  yw  yr  ail  ond  rhyw 
un  ran  o  dair  o  hyny.     I'r  rhai  a  welodd  Dr.  Saunders  yn 
gweithio,  pan  yr  oedd  yr  hwyl  wedi  disgyn    amo,   a'r  rhai 
wyddant  am  ei  fawr  hoffder  o  mathanatics,  yn  yr  hyn  yr  oedd 
cuddiad   ei   gryfder,    nid   yw   yr   ystori   mewn  un  modd   yn 
anhygoel.     Pan  y  cofiwn  hefyd   ddarfod   iddo   brynu   Potfs 
Euclid    pan    yn    ysgol    y     nos    yn    y    People's    Institute,    ac 
felly,   o  bosibl  nad  oedd  y  llyfr  yn  gwbl  ddyeithr  iddo  pan 
aeth    i'r    ysgol,    daw    y   chwedl    yn   hawddach    ei   chredu. 
O  leiaf,  dywedai  ef  hyn  pan  yn  Aberdar,  o  fewn  deng  mlynedd 
i'r    adeg    am    yr  hon  y  soniai ;  yr  oedd  yn  anmhosibl  iddo 
adrodd  yr  hyn    nad   oedd   wir,    a    phrin   y   credwn    ddarfod 
iddo    gamsynied.      Ystyriai   ei   hun    yn     wir    alluog    yn    y 
gangen  hon  o  wybodaeth,  a  dywedai  na  welodd  neb  erioed 
fedrai   wneyd  cymaint  o  waith  ag  ef.      Pan  yn  Nhrefecca 
yr  oedd  yn  gymharol  ddiofal  gyda'i  Eiiclid,   a'r  nos    cyn  yr 
arholiad  clywodd  fod  efrydydd  arall  pur  alluog  wedi  bod  yn 
darparu  yn  ddirgelaidd,  ac  yn  penderfynu  ei  guro  dranoeth. 
Treuliodd  y  nos  hono  i  edrych  dros  y  Ilafur,  a  dranoeth  darfu 
i'r  arholydd,  y  Parch.   D.   C.   Davies,   M.A.,  yr  hwn  oedd 
newydd  hynodi  ei  hun  yn  fawr  yn  Mhrifysgol  Llundain  mewn 
meintoniaeth,  roddi  iddynt  gwestiynau  ar  y  pwnc  nad  oeddynt 
yn  uniongyrchol  yn  y  Ilyfr ;  aeth  drwyddynt  oll  fel  chwareu, 
ac  nid  oedd  un  arall  yn  yr  athrofa  fedrai  eu  cyffwrdd  o  g\v'bl. 

Bu  am  ddwy  flynedd  yn  y  Normal  CoIIege,  o  dan  lywydd- 
iaeth  Dr.  Evan  Davies ;  yma  daeth  i  gyffyrddiad  ag  amryw 
o  ddynion  ieuainc  blaenaf  y  dywysogaeth,  ac  yn  eu  plith  rai  o 
weinidogion  y  Cyfundeb,  y  rhai  nad  aethant  oddiyno  i  Drefecca 
fel  y  gv\'naeth  efe.  Dechreuodd  ar  yr  awduron  clasurol  yn 
y   Groeg   a'r    Lladin  yn  gystal  a  mathematics ;   a    thrwj'  fod 

yr  athraw  yn  un  da  am  yru  yr  ysgolheigion  yn  y  blaen,  a'i 
fod  yntau  yn  aiddgar  am  ddysgu,  gwnaeth  gynydd  dirfawr. 
Yr  oedd  yr  anwyl  Grey  gydag  ef  yn  yr  ysgol ;  ac  yr  oedd  y 
cydymgais  iachus  oedd  rhyngddynt  yn  symbyhad  ychwanegol 
iddynt  i  waith,  fel  pan  yr  aethant  i  mewn  i  Athrofa  Trefecca 
yr  oedd  ganddynt  fantais  ar  amryw  o'u  cydefrydwyr  yno. 

Nid  oes  fawr  o  hanes  ei  gychwyniad  gyda  phregethu,  ond 
fod  y  ddau  ddyn  ieuanc  o  eglwys  Treforris  yn  dra  addawol  a 
chymeradwy;  ac  fel  y  bydd  bob  amser,  yr  oedd  y  bobl  yn 
amrywio  yn  eu  barn  am  danynt  ;  rhai  yn  dweyd  mai  Grey 
oedd  y  dyn  goreu,  ac  eraill  mai  Saunders  oedd  y  mwyaf 
addawol.  Yr  oedd  hyd  y  nod  yr  eglwys  Ue  y  codwyd  hwy,  a 
blaenoriaid  yr  eglwys  hono,  yn  gwahaniaethu  yn  eu  barn ;  Mr. 
Daniel  ac  eraill  yn  ffafriol  i  Grey,  a  Mr.  David  Jones,  y  siop, 
a'r  rhai  o'r  un  feddwl  ag  ef  o  blaid  rhoddi  y  flaenoriaeth  i 
Saunders.  Dywedai  y  diweddar  Barch.  J.  Evans,  Llwyn- 
ífortun,  ei  bod  yn  lys  barn  ar  y  pregethwyr  bob  dydd ;  a  phan 
y  dywedodd  rhywun,  mewn  atebiad  iddo,  fod  perygl  iddynt  gael 
eu  condemnio  a'u  crogi,  atebodd  :  "  O,  na,  'does  berygl  yn  y 
byd,  my  deav  sir,  oblegid  chytuna  y  rheithwyr  byth  ar  ein 
hachos  ni."  Felly  nid  oedd  y  rheithwyr  yn  medru  cytuno  ar 
achos  y  ddau  bregethwr  yma  ;  ond  os  clywsom  yn  gy wir,  yr 
oedd  y  mwyafrif  yn  rhoi  y  flaenoriaeth  i  Grey  fel  y  pregethwr 
disgleiriaf,  ac  i  Saunders  fel  y  meddyUwr  galluocaf. 


TENOD    V. 


YN    YR    ATHROFA. 


AM  amryw  o'r  fifeithiau  mewn  cysylltiad  â'i  fywyd  athrofaol 
yr  ydym  yn  ddyledus  i'w  gydefrydwyr  sydd  yn  awr  yn 
fyw.  Gwir  fod  traddodiadau  am  lawer  o'r  hen  efrydwyr  yn 
aros  o  gwmpas  yr  athrofa  am  flynyddoedd  lawer,  ond  nid  yw 
y  rhai  hyny  bob  amser  yn  gyfryw  ag  y  gellir  ymddiried  yn  eu 
dilysrwydd.  Cawsom  yr  adgofion  canlynol  gan  ei  gyfeillion 
fu  yn  llygad  dystion  o'r  rhan  fwyaf  o'r  digwyddiadau. 

Yr  wythnos  gyntaf  yn  mis  Awst,  1851,  yr  aeth  i  mewn  ì 
Athrofa  Trefecca.  Derbyniwyd  chwech  o  fyfyrwyr  newydd- 
ion  i  mewn  ar  yr  un  adeg,  sef  Griffith  Davies,  D.  Thorne 
Evans,  Thomas  Rees,  Thomas  John,  David  Grey,  a  David 
Saunders.  Yr  oedd  y  tri  blaenaf  wedi  cyrhaedd  y  lle  ychydig 
oriau  o'i  flaen  ef.  Yn  mrig  yr  hwyr  cyrhaeddodd  yntau 
mewn  cerbyd  gyda'i  dad,  a  Thomas  John.  Ni  ddaeth  David 
Grey  cyn  dranoeth.  Yn  ol  deddf,  mor  anghyfnewidiol  a 
chyfraith  y  Mediaid  a'r  Persiaid,  yr  oedd  yr  olaf  yn  dyfod  i 
mewn  i'r  Athrofa  i  gael  y  lle  isaf  wrth  y  bwrdd,  a'r  un  modd 
yn  y  dosparthiadau  ;  felly  darfu  i'r  ffaith  mai  Saunders  a 
Grey  oedd  yr  olaf  i  gyrhaedd  yno  benderfynu  mai  hwy  oedd 
i  gymeryd  y  lle  isaf  yn  mhHth  eu  cydefrydwyr  bob  amser. 
Yr  oedd  hyn  braidd  yn  ddarostyngiad  ar  eu  hurddas  personol, 
ond  nis  geUid  newid  dim  yn  eu  íTafr,  ac  yr  oedd  rhai  gryn  lawer 
Uai  na  hwynt  yn  ymogoneddu  arnynt  ar  gyfrif  eu  dyfodiad 
i'r  île  o'u  blaen.  Gwnaeth  ymddangosiad  Mr.  Saunders  hynaf 
i'r  efrydwyr  deimlo  nad  oeddynt  ond  ceiliogod  rhedyn  yn  ei 
wydd.  Nid  oedd  yr  athraw  na'i  deulu  gartref  yr  wythnos 
hono,  felly  yr  oedd  yr  hen  efrydwyr  a'r  newydd  ddyfodiaid  at 
eu  rhyddid  i  wneuthur  fel  y  gwelent  yn  oreu.     Yr  oedd  Davfd 

Saunders  mor  Uawen  a  dyddan  a'r  un  o  honynt  yn  y  dechreu, 
ond  dywedir  ei  fod  cyn  diwedd  yr  w^thnos  yn  awgrymu,  gyda 
difrifoldeb,  y  dylai  rhai  o  honynt  ymddwyn  yn  fwy  teilwng 
o  urddas  eu  swydd.  Perthynai  iddo  y  pryd  hwnw  bresenoldeb 
urddasol,  ac  ymddangosai,  gyda'i  farf  fawr,  ddu,  a  thrwchus, 
yn  Uawer  henach  nag  ydoedd  mewn  gwirionedd ;  ac  yr  oedd 
rhyw  ddirgel  ymwybyddiaeth  yn  ymwthio  o  fewn  yr  efrydwyr 
ei  fod  o'i  ysgwyddau  i  fyny  yn  uwch  na'r  un  o  honynt.  Y 
Sabboth  cyntaf  ar  ol  eu  dyfodiad  yr  oedd  yr  efrydwyr  newydd 
i  gyd  yn  nghapel  Talgarth,  ac  un  o  honynt  yn  pregethu. 
Ofnai  y  pregethwr  feirniadaeth  ei  gydefrydwyr,  yn  enwedig  y 
bachgen  â'r  farf  ddu  a'r  llygaid  mawrion,  er  fod  y  ddau  wedi 
bod  ar  delerau  pur  gyfeillgar  trwy  yr  wythnos  flaenorol.  Ni 
chaf^yyd  rhyw  hwyl  fawr  ar  bregethu  ;  ond  nos  Sul  aeth  yr  un 
a  ofnid  fwyaf  at  y  pregethwr  a  dywedodd  fod  y  bregeth,  fel 
cyfansoddiad,  yn  dda  iawn,  ond  y  dylasai  fod  mwy  o  yni  yn  y 
traddodiad,  ac  mai  arno  ef  ei  hunan  y  byddai  y  bai  os  na 
chyrhaeddai  safle  o  enwogrwydd  yn  y  pulpud. 

Gan  fod  David  Grey  ac  yntau  wedi  dysgu  cryn  lawer  o 
Roeg  a  Lladin  cyn  dod  yno ;  a  Griffith  Davies  yr  un  modd 
wedi  cael  manteision  ysgol  ramadegol  yn  Aberteifi,  cawsant 
hwy  ymuno  a'r  dosbarth  henaf  yn  y  classics.  Llafuriodd  y 
flwyddyn  gyntaf  yn  y  dosbarthiadau,  ac  yr  oedd  Grey  yn 
ymdrechu  yn  anarferol  i  fod  yn  gyfochrog  ag  ef.  Dywed  y 
Parch.  G.  Davies,am  dano:  "  Nid  yw  yn  ormod  dweyd  y 
byddai  Grey  a  minau  yn  darparu  ein  gwersi  yn  bur  ofalus  ; 
treuUai  ein  cyfaill  Saunders  ei  amser,  gan  mwyaf,  i  ddarllen  y 
Uyfrau  goreu  a'r  cylchgronau  yn  y  llyfrgell,  ac  eto  elai  yn 
mlaen  yn  rhwydd  yn  y  lecture-room,  yn  enwedig  mewn 
matheviatics,  heb  barotoi  dim ;  ond  byddai  yn  cyfarfod  ag 
anhawsderau  yn  aml  yn  yr  awdwyr  clasurol.  Nid  anfynych 
y  parai  ei  gwestiynau  yn  y  lccture  ar  dduwinyddiaeth  fod  yr 
ymdriniaeth  yn  troi  allan  yn  fantais  fawr  i'r  dosbarth.  O'r 
ddau,  Grey  oedd  y  mwyaf  disglaer  fel  pregethwr ;  eto,  Saunders 
oedd  y  galluocaf  o  ddigon  ;  ac  yr  wyf  yn  meddwl  fod  pawb 

o  honom  yn  ei  ystyried  y  galluocaf  yn  yr  athrofa  ar  y  pryd 
hwnw.  Tymhor  hynod  o  gysurus  ar  yr  athrofa  oedd  y  blyn- 
yddoedd  hyny."  A  hyn  y  cytuna  y  Parch.  D.  Thorne  Evans, 
yr  hwn  a  ddywed  :  "  Yr  wyf  yn  meddwl  iddo  ymroddi  yn 
(;gniol  i'w  efrydiau  y  flwyddyn  gyntaf,  ac  mi  a  wn  fod  Grey 
wrthi  â'i  hoU  egni,  nos  a  dydd,  am  fod  yn  ei  fryd  fod  yn 
gyfochrog  a'i  gyfaill  Saunders  fel  ysgolhaig  a  phregethwr. 
Yr  wyf  yn  tybied  na  fyddai  efe  yr  ail  flwyddyn  yn  talu  fawr  o 
sylw  i  barotöad  ei  wersi,  ond  y  treuliai  ei  amser  i  ddarllen  y 
cylchgronau,  ac  yn  arbenig  y  llyfrau  ar  ddeonglyddiaeth 
Ysgrythyrol.  Yr  oedd  Foreign  Theological  Library  Clark  y 
pryd  hwnw  yn  dyfod  allan,  ac  anrhegodd  ei  dad  Dafydd  a'r 
gyfres  o'r  dechreuad.  Bwytaodd  yntau  amryw  gyfrolau  fel 
g\vr  ar  newynu.  Yn  y  cyfarfod  eglwysig  deuai  ei  ragoriaeth 
i'r  golwg  fel  siaradwr  byrfyfyr ;  siaradai  gyda'r  fath  feistrol- 
aeth,  addfedrwydd,  ac  eneiniad,  nes  synu  pawb.  Nid  oedd 
neb  o  honom  o  fewn  milltiroedd  iddo.  Ymdrechai  ỳoor  Grey 
fod  yn  gyfochrog  ag  ef,  ond  nid  oedd  o  un  pwrpas  iddo 
geisio ;  efe  oedd  y  tywysog  o  ddigon  o'r  nos  gyntaf  yr 
agorodd  ei  enau.  Coleddai  syniad  uchel  y  pryd  hwnw  am 
bregethu  ;  diamheu  ei  fod  wedi  gosod  ei  fryd  ar  ddyfod  yn 
bregethwr  o'r  dosbarth  blaenaf;  a  dywedai  gyda  difrifwch 
neillduol  fod  cyfrifoldeb  pregethwyr  i  ddynion  yn  fawr  heb 
sôn  am  gyfrifoldeb  i  Dduw,  ac  y  dylent  wneuthur  eu  goreu  i 
ymberffeithio.  Yr  oedd  wedi  darllen,  pan  yn  llanc  yn 
Nhreforris,  Athromadh  Trefn  yr  lachau'dwriaeth  gan  Wallcer, 
yn  drwyadl,  ac  yr  oedd  yn  hoff"  pan  yn  Nhrefecca  o  weithiau 
Vinet.  Addefai  ei  ddyled  iddynt,  ac  mewn  modd  caruaidd 
annogai  ei  gydefrydwyr  i  ymgydnabyddu  â  hwynt  os  oeddynt 
am  wresogi  eu  hysbrydoedd. 

"  Nid  oedd  efe  wedi  darllen  dim  arathroniaeth  feddyliolnac 
athroniaeth  foesol,  cyn  myned  i  Drefecca.  Yr  wythnosau 
cyntaf  ar  ol  ei  fynediad  yno,  cafwyd  darlithiau  pur  dda  gan 
Dr.  Charles,  ar  '  Ryddid  yr  Ewyllys,'  a  phynciau  cyffelyb. 
Cymerodd  efe  y  dyddordeb  mwyaf  niewn  chwilio  i  mewn  i"r 

pynciau  hyn.  Tua  yr  un  adeg  cymerwyd  Plato  ac  Aristotle 
a  dylanwad  eu  cyfundrefnau  athronyddol  yn  destynau  yn  y 
cyfarfodydd  dadleuol.  Bu  hyn  yn  foddion  i  agoryd  llygaid 
rhai  o'r  efrydwyr  ar  fyd  oedd  yn  ddyeithr  iddynt  o'r  blaen. 
Yn  y  dadleuon  yma  deuai  ei  allu  fel  ymadroddwr  parod  i'r 
golwg  yn  amlwg  iawn.  Mewn  dadl,  nid  oedd  ei  ragoriaeth  y 
pryd  hwn  yn  gymaint  fel  ymresymwr  ag  fel  siaradwr ;  nid 
am  na  feddai  ar  feddwl  logical,  ond  am  nad  oedd  mor  wyliad- 
wrus  a  rhai  i  gau  y  bylchau  ar  ei  ol  wrth  fyned  yn  mlaen. 
Am  araeth  yr  oedd  yn  ddiail." 

Wedi  bod  yn  Nhrefecca  am  ddwy  flynedd,  derbyniodd 
lythyr  oddiwrth  y  diweddar  Dr.  J.  Harris  Jones,  yr  hwn  oedd 
ar  orphen  ei  efrydiau  yn  Glasgow,  yn  ei  hysbysu  fod  nifer  o 
Gymry  gerllaw  y  lie  hwnw,  ac  yn  ei  gymhell  i  fyned  i 
Glasgow,  am  y  cai  gyfle  i  bregethu  i'r  Cymry,  a  mwynhau 
rhagorfreintiau  y  Brif-ysgol  yr  un  pryd.  Daeth  llythyr  wedi 
hyny  oddiwrth  y  Cymry  eu  hunain,  a  chyflwynwyd  ef  i 
Gymdeithasfa  y  Gorwydd,  yn  Mai,  1853,  ac  yn  y  Cylch- 
lythyr  cawn  y  nodiad  canlynol : — "  Darllenwyd  llythyr  a 
dderbyniwyd  o  Airdrie,  ^yn  Scotland,  yn  deisyf  ar  Mr.  D. 
Saunders,  un  o  efrydwyr  yr  Athrofa,  i  fyned  yno  i  weinidog- 
aethu.  Y  mae  y  Cyfeisteddfod,  yn  nghyd  â'r  Gymdeithasfa  yn 
ei  ryddhau  o'r  ddwy  flynedd  sydd  yn  ol  o'i  dymhor  athrofaol, 
os  bydd  caniatad  yn  cael  ei  roddi  iddo  i  fyned  gan  Gyfarfod 
Misol  Sir  Forganwg,  i'r  hwn  y  mae  yn  perthyn."  Cafodd 
ganiatad  ei  Gyfarfod  Misol ;  ymadawodd  a  Threfecca  ac  aeth 
i  Glasgow,  ddiwedd  yr  haf  hwnw.  Teilwng  o'i  gofnodi,  fe 
ddichon,  ydyw  iddo  gael  pregethu  yn  y  Gymdeithasfa  hon, 
nid  niewn  lle  amlwg  mae  yn  wir,  ond  mewn  tŷ  fíerm  o'r  enw 
Glandulas,  yn  agos  i'r  fan  lle  y  saif  capel  Hermon  yn 
bresenol,  a  hyny  fel  cyfaiU  i'r  Parch.  C.  Bowen,  Penclawdd; 
ond  yr  oedd  cael  pregethu  o  gwbl  yn  arwydd  nodedig  o 
gymeradwyaeth  i  laslanc  o  efrydydd.  I'r  Gymdeithasfa  hon 
ý  daeth  y  Parch.  J.  Hughes,  Borth — yr  hwn  ydym  o  dau 
yr  angenrheidrwydd  poenus  o'i   alw   bellach  y  diuicddar  Dr. 

Hughes — i'r  Deheudir  gyntaf.  Daeth  yn  ddiau  fel  cynrych- 
iolydd  Cyfarfod  Misol  Mòn,  yn  ol  y  drefn  a  ffynai  yr  adeg 
hono.  Digwyddiad  dyddorol  ydoedd  i  Dr.  Hughes  a  Dr. 
Saunders,  y  rhai  a  fuont  y  fath  gyfeillion  mynwesol  am  ran 
fawr  o'u  hoes,  gyfarfod  a'u  gilydd  am  y  tro  cyntaf  yn  y 
Gorwydd,  ac  mai  dyma  y  waith  gyntaf  i'r  ddau  bregethu  mewn 
Cymdeithasfa,  o  leiaf,  yn  y  De.  Cafodd  Dr.  Hughes,  bid  sicr, 
bregethu  mewn  lle  mwy  amlwg,  ond  nid  oes  genym  ddim  o 
hanes  yr  oedfa  i'w  roddi. 

Arosodd  yn  y  Brif-ysgol  yn  Glasgow  am  un  flwyddyn, 
gan  bregethu  ar  y  Sabbothau  i'r  Cymry  yn  Airdrie,  ac 
ymweled  â  hwy  yn  achlysurol  yn  nghyfarfodydd  yr  wythnos, 
a  phan  yn  ymadael  ar  derfyn  y  tymhor,  llwyr  fwriadai 
ddychwelyd  ac  aros  nes  graddio,  ond  lluddiwyd  ef  gan 
dwymyn  boeth,  a  gwendid  maith  ar  ei  hol,  i  ddychwelyd 
drachefn.  Pe  buasai  wedi  aros  yr  amser  priodol  yno, 
diau  y  buasai  yn  graddio  yn  anrhydeddus ;  oblegid  yr  oedd 
yn  ymroddi  i'w  efrydiau  yno,  ac  yr  oedd  athroniaeth  yn  cael 
sylw  arbenig  ganddo.  Darllenodd,  cyn  gadael  Trefecca, 
hanes  athroniaeth  yn  fanwl  iawn.  Ond  yr  oedd  sefyllfa  ei 
iechyd,  am  adeg  hirfaith  ar  ol  y  dwymyn,  y  fath  ag  i  beri 
pryder  mawr  i'w  rieni  a'i  gyfeiUion,  ac  yn  gwneuthur  caled- 
waith  meddyHol  yn  beryglus  i'w  fywyd.  Felly  daeth  ei  gwrs 
athrofaol  i  ben  megis  yn  anamserol,  ac  o'r  amser  hwnw  yr 
mlaen  ymroddodd  i  waith  y  weinidogaeth. 


PENOD    VI. 

EI  ofal  cyntaf  fel  bugail  ydoedd  eglwys  Penclawdd,  yn  y 
Bröwyr,  Morganwg.     Penrhyn  ydyw  y  rhandir  hwn,  yn 
ymestyn  allan  i  fôr  Hafren,  ac  yn  cael  ei  derfynu  ar  dri  tu 
gan   y   môr   hwnw,   ac  ar  y   pedwerydd  gan   Abertawe   a'r 
Hinell  reilffordd    sydd    yn    arwain    o'r    dref   i    Casllwchwr. 
Poblogir    ef   gan    bobl    yn    preswylio    eu    hunain,    ac   heb 
gael  eu  cyfrif  gyda'r  cenhedloedd.     Hyd   yn   ddiweddar    yr 
oedd  yr  orynys  hon  yn  fangre  neillduedig  nad  oedd  dyeithriaid 
yn  tramwy  ar  hyd-ddi.     Ond  erbyn  hyn  y  mae  yr   "  ymwel- 
wyr  hâf,"  sydd  yn  dyfal  chwilio  am  bob  congl  dawel,  wedi  ei 
darganfod,  ac  y  mae  yr  arfordir,  o  Mumbles  i  Wormshead, 
yr  hwn  sydd  yn  un  o'r  rhai  mwyaf  cyfoethog   ac  amrywiol 
mewn  prydferthwch,  yn  denu  ychwaneg  o  flwyddyn  i  flwyddyn. 
Un   boreu  Sabbath,  mewn  capel  Methodistaidd  ar  y  terfyn 
eithaf,  yr  oedd  Matthew  Arnold  yn  cydaddoli  a'r  gynulleidfa 
wledig,  ac  yn  gwrando  ar  y  diweddar  Barch.  Samuel  Price  yn 
pregethu,  gan  fawr  fwynhau  ei  weinidogaeth,  ac  arosodd  ar  ol  i 
gyfranogi  o  Swper  yr  Arglwydd.     Perthyna  i'r  trigolion,  y  rhai 
nid  ydynt  o  frodorion  boreuaf  yr  ynys  hon,  eu  nodweddion 
neillduol  fel  gwladwyr  a  chrefyddwyr.     Yn  eu  mysg  y  treul- 
iodd    yr    Hybarch    •'  W.   Griffiths,    y   Bröwyr,"    ei   oes ;    a 
thywysog    Duw   yn  wir  a  fu  efe  yn  eu  plith.     Efe  oedd  eu 
harchoffeiriad   a'u  brenin,  ac   y  maent   yn    haner   addoli   ei 
goffadwriaeth    hyd   y   dydd  hwn.     Arolygai  yr  achos  mewn 
pump  neu  chwech  o  eglwysi ;    ac  un  o'r  eglwysi    hyn,    a'r 
agosaf  i  derfynau  y  byd  allanol,  ydyw  Penclawdd.     Côf  gan 
ein  darllenwyr,  fe  ddichon,  mai  fel  "  Williams,  Penclawdd," 
yr  adnabyddid  y  Parch.  W.  WiIIiams,  Abertawe,  pan  y  daeth 

gyntaf  i  sylw  fel  pregethwr,  ac  i'r  un  eglwys  yr  aeth  Dr. 
Saunders  yn  fugail  gyntaf.  Saif  y  Ile  ar  gyfer  Casllwchwr, 
ac,  hyd  y  nod  ar  y  Ilanw,  nid  oes  ond  braich  fechan  o  fòr 
rhyngddynt.  Cysylltir  ef  gan  linell  fer  a'r  prif  reilíTyrdd  yn 
Gowerton ;  ac  yn  ychwanegol  at  fod  yn  bysgodle,  mae  yno 
weithfeydd  alcan  at  gynhaliaeth  y  preswylwyr.  Cynelir  yr 
achos  yn  y  ddwy  iaith,  a  phregethai  efe  yn  Saesonaeg  ac  yn 
Gymraeg.  Teimlodd  ei  hun  yn  gartrefol  yn  fuan  ;  yr  oedd 
undeb  agos  rhyngddo  a'r  brodorion  ;  anwylai  yr  hen  gymer- 
iadau  crefyddol  oedd  yno,  ac  ymddigrifai  mewn  sôn  am 
danynt  hyd  ei  fedd. 

Cawsom  ddesgrifiäd  o  hono,  gan  gyfaiU  iddo,  pan  yr  oedd 
newydd  fyned  i'r  Ile,  yn  Ilafurio  i  adeiladu  yr  eglwys,  ac  ar  yr 
un  pryd  yn  darpar  y  t}-  i  dderbyn  Miss   Howell,  yr  hon   a 
briododd  yn  fuan  ar  ol  hyny.     Cynelid  cyfarfodydd  pregethu 
yno,  pan  yr    oedd   yn  cymeryd   rhan   ynddynt   y   diweddar 
D.  Roberts,  Pontfaen,  T.  Levi,  a  D.  Thorne  Evans.     Eis- 
teddai  y  tri  hyn  ac  yntau  i  lawr  i  ymddyddan  am  bregethu  a 
phregethwyr,  a  phob  math  o  helyntion  perthynol  i'r  Cyfundeb 
hyd  oriau  y  boreu,  a  difyr  fuasai  cael  adroddiad  o'u  cyfeillach. 
Y  Parch.   R.  Lumley  ydoedd  un  o'i    hoff  bregethwyr.     Yr 
oedd    ei   urddasolrwydd   yn    y  pulpud   mewn  ymddangosiad 
personol,  ystum  a  thraddodiad,  yn  ei  swyno  yn  fawr.     Pan  y 
dywedai   rhywrai   wrtho  nad   oedd   yn   feddyliwr  gwreiddiol 
iawn,  atebai,  "  Gwreiddiol  neu  beidio,  y  mae  efe  yn  bregethwr." 
Nid   oedd   efe   wedi  clywed   Jones,    Talsarn,    na  Dr.    Owen 
Thomas  yr  amser  yr  aeth  i  Drefecca,  a'r  tro  cyntaf  y  clywodd 
yr     olaf     oedd    yn    Nghymdeithasfa     Abertawe,    yn    1853. 
Pregethodd  yno  bedair  gwaith,   a  dywedir  na  fu  erioed  yn 
uwch.     Dyma  y  tro  y  daeth  yn  adnabyddus  i'r  Deheudir  fel 
pregethwr  nerthol  a  phoblogaidd  iawn.     Gwahoddwyd  ef  yn 
fuan  ar  ol  hyny  i  Gymdeithasfa  Tyddewi,  lle  y  cafodd  odfaon 
anarferol  yn  eu  dylanwad.     Yr  oedd  J.  Philiips,  Bangor,  ac 
E.  Morgan,  DyfTryn,  yn  y  Gymdeithasfa  yn  Abertawe,  ill  dau 
yn  eu  Ilawn  hwyliau.     Aeth  ein  gwrthddrych  a  chyfaill  iddo  i 

gapel  Llv>-ynbrwydrau  dranoeth  y  Gymdeithasfa  i  wrando  E. 
Morgan,  ac  efe  a  fu  yn  rhoddi  y  degwm  iddo ;  ychydig  a 
wyddai  y  pregethwr  pwy  oedd  y  degymwr  y  tro  hwn. 
Angerddolai  hyn  oU  yr  asbri  sanctaidd  am  fod  yn  bregethwr 
da  oedd  yn  enyn  ei  fynwes,  a  hawdd  genym  ddychymygu  fod 
yr  ymddyddanion  rhwng  y  tri  bn  wd  ieuanc  a'r  hybarch  dad 
o  Bontfaen,  yn  yr  ystafell  yn  Mhenclawdd,  yn  benaf  yn  rhedeg 
yn  y  cyfeiriad  hwn.  Ar  ol  agos  i  ddeugain  mlynedd  o  amser 
elai  ein  cyfaill  i  hwyliau  wrth  adrodd  yr  adgofion  yma,  nes 
tori  allan,  gan  ddywedyd,  "  O  adeg  fendigedig  !"  Tebyg  fod 
y  briodas  oedd  yn  ymyl  hefyd  yn  fater  o  ddyddordeb  dwfn. 

Priododd  yn  fuan  ar  ol  hyn  â  Miss  M.  Howell,  merch  Mr. 
J.  Howell,  Pencoed,  bardd  o  gryn  enwogrwydd,  ond  blaenor 
o  enwogrwydd  mwy,  ac  ysgrifenydd  Cyfarfod  Misol  Morganwg, 
pan  yr  oedd  yr  holl  sir  yn  un,  am  lawn  deugain  mlynedd.  Yn 
agos  i  derfyn  tymhor  ei  ysgrifenyddiaeth  cyflwynwyd  tysteb 
ddrudfawr  iddo,  yn  arwydd  o  barch  a  rhwymedigaeth  am  ei 
wasanaeth  gwerthfawr  a  ffyddlon,  ac  oU  yn  rhad.  CynheUd 
y  cyfarfodydd  bob  mis  am  y  deugain  mlynedd  hyn  ;  amrywiai 
y  ffordd  i'w  theithio  iddynt  hyd  ddeng-miUdir-ar-hugain,  a 
thros  hyny,  heb  nemawr  o  gyfleusderau  gyda'r  trên ;  ac  yr 
ydym  yn  meddwl  ein  bod  yn  coíìo  ei  glywed  yn  dweyd,  wrth 
dderbyn  y  dysteb,  na  fethodd  fod  yn  bresenol,  ond  unwaith 
neu  ddwy,  yn  ystod  yr  hoU  amser.  Dywedai  ei  fab-yn- 
nghyfraith  am  dano,  fod  ei  allu  i  hunan-aberthu,  a  gwneyd 
gwasanaeth  cyson,  heb  ymofyn  cael  ei  weled  na'i  gydnabod 
am  hyny,  yn  ymylu  ar  fod  yn  ddiderfyn ;  a  bod  yr  un  nodwedd 
ag  oedd  mor  amlwg  yn  ei  thad  yr  un  mor  amlwg  yn  ei  wraig 
ef  ei  hun,  a'i  fod  yn  gallu  deall  ei  thad  a'i  brodyr  ynddi  hi. 
Heblaw  hyn,  yr  oedd  efe  yn  ŵr  o  gyngor  i'r  cyfarfod  misol, 
ac  i'w  gymydogion,  ar  braidd  bob  mater  pwysig,  yn  gym- 
deithasol  a  chrefyddol ;  yr  oedd  yn  gyfreithiwr  i'w  cyfarwyddo 
a'u  cynorthwyo;  yn  farnwr  i  derfynu  eu  holl  ddadleuon  a'u 
hanghydfod ;  ac  yn  henuriad  crefyddol  i  weini  arnynt  yn  y 
pethau  sanctaidd.      Mab  iddo,  fel   y  g\vyr  pawb,  a  brawd  i 

Mrs.  Saunders,  ydyw  yr  hybarch  Archddiacon  Howell,  yr  hwn 
sydd  hefyd  yn  un  o  ganoniaid  eglwys  gadeiriol  Llanelwy.  Er 
ei  fod  ef  yn  offeiriad  yn  Eglwys  Loegr,  a'i  frawd-yn-nghyfraith 
yn  ymneillduwr  o'r  ymneiilduwyr,  yr  oedd  cyfeiUgarwch  agos, 
a'r  cydymdeimladdyfnaf  yn  bodoli  rhyngddynt.  Nidywyspryd- 
olrwydd  aruchel  yn  cydnabod  mân  fììniau  yr  eglwys  ar  y  ddaear, 
Nis  gallwn  byth  anghofio  ei  ymweliad  olaf  a'i  frawd-yn-nghyf- 
raith,  a'r  weddi  ryfedd  yn  ystafell  cystudd  yn  Leamington  . 
yr  oeddem  oll,  a'r  claf  yn  arbenig,  wedi  ein  dyrchafu  i  ryw 
diriogaeth  gysegredig  a  nefol,  nes  yr  oeddem  yn  barod  : 
ddywedyd  fel  Petr — gwnawn  i  ni  dair  pabell  i  gael  aros 
yma  byth.  Brawd  arall  ydyw  y  blaenor-bregethwr,  \V. 
Howell,  Pencoed,  olynydd  ei  dad,  fel  un  o  brif  golofnau  yr 
achos  yn  yr  eglwys  lle  y  magwyd  ef,  a  dyn  gwir  ddefnyddiol 
yn  y  gymydogaeth  ac  yn  y  cyfarfod  misol  fel  yntau.  I'r  teulu 
hwn  y  darfu  iddo  briodi,  nid  gyda  chydsyniad  hollol  tad  y 
briodferch  ar  y  pryd,  ond  daeth  yntau  gydag  amser,  fel  pawb 
eraill,  i  weled  cymhwysder  yr  uniad,  ac  nad  hawdd  oedd  cael 
ieuad  mwy  cymharus.  Gwyddai  pawb  a'u  hadwaenai,  a 
theimlent  hwy  eu  hunain,  ar  derfyn  agos  i  ddeunaw-mlynedd- 
ar-hugain  o  fywyd  priodasol,  fod  yr  undeb  hwn  wedi  profi  yn 
ddedwyddwch  eu  bywyd  iddynt  hwy,  ac  yn  wir  wasanaeth  i 
efengyl  ein  Harglwydd  lesu  Grist.  Mae  yr  un  sydd  ar  ol  yn 
wylo  ei  cholled  yn  ddwfn  ymwybodol  o  hyn,  ac  am  hyny 
teimla  fod  holl  ddyfnderoedd  ei  natur  yn  gysegredig  i  goffa- 
dwriaeth  ei  hanwyl  briod,  tra  bo  anadl  yn  ei  ffroen ;  a'i 
dymuniad  penaf  yw  ar  i'r  adgof  am  dano  yn  nghalonau  ei  hen 
wrandawyr  fod  yn  foddion  iachawdwriaeth  i'w  heneidiau,  ac 
yn  ras  i'w  chyfaddasu  hi  a  hwythau  i'w  ail  gyfarfod  mewn  byd 
lle  na  bydd  raid  ymadael  mwy. 

Er  mai  byr  fu  ei  arosiad  yn  y  Ue  hwn,  enillodd  amryw 
brofiadau  newyddion,  y  naill  ar  ol  y  Ilail,  gyda  chytîymdra 
anarferol.  Heblaw  y  proftad  amrywiol  a  enillodd  fel  bugail 
eglwys  o  nodwedd  braidd  yn  wahanol  i'r  eglwysi  yn  gyffredin, 
yma  y  daeth  i  sylweddoli  beth  ydoeddbod  yn  briodacyn  dad; 

ac  ni  wnaeth  efe  a'i  deulu  bychan  ond  prin  ymadael  oddiyma 
cyn  iddo  ef  a'i  anwyl  wraig  gyrhaedd  y  profiad  chwerw  o 
golU,  trwy  angau,  eu  mab  cyntaf-anedig.  Teimlai  yr  efrydwyr 
cyntaf  fu  yn  Athrofa  Trefecca,  ar  ol  ei  hail-agoriad,  yn  fawr 
pan  y  darfu  un  o'u  nifer,  ar  ol  myned  allan,  gael  eglwys, 
gwraig,  a  bedd,  yn  yr  un  flwyddyn.  Diangodd  efe  rhag 
myned  i'r  bedd  ei  hun,  ond  am  y  ddwy  neu  dair  blynedd 
cyntaf  o  ddechreuad  ei  weinidogaeth  dilynai  amgylchiadau 
mawrion  bywyd  eu  gilydd  gyda  phrysurdeb  difrifol.  Clywsom 
ef  yn  dweyd,  mewn  gwasanaeth  claddu  yn  fuan  ar  ol  hyn, 
fod  marwolaeth  yn  y  teulu  yn  gymhorth  mawr  i  sylweddoH 
pwysigrwydd  bywyd,  ac  i  beri  i'r  galon  ymserchu  yn  fwy  yn  y 
pethau  sydd  uchod.  Tebyg  ei  fod  yn  llefaru  ar  y  pryd  o 
helaethrwydd  ei  galon  ei  hun. 

Mae  yn  brofedigaeth  i  ni  aros  yn  hir  gyda  Phenclawdd  a"i 
neillduoHon,  a'i  drigiad  yntau  yno,  ond  y  mae  nifer  y  tudalenau 
ydym  wedi  benodi  ar  gyfer  y  byr-gofiant  hwn  yn  galw  arnom 
i  symud  yn  y  blaen.  Am  ddesgrifiadau  byw  o'r  Bröwyr,  a'i 
drigoHon,  a  gweithrediadau  ein  Cyfundeb  yno,  dymunem 
gyfeirio  ein  darllenwyr  at  hanes  bywyd  y  Parch.  W.  Grifiìth, 
ac  erthygl  yn  y  Tyaethodydd,  ar  "  Penclawdd  a'i  neillduoHon," 
gan  y  Parch.  W.  WilHams,  Abertawe.  Boddlonwn  yn 
bresenol  ar  ddweyd  fod  ei  fywyd  yn  y  He  hwn  wedi  bod  yn 
eithriadol  hapus,  a'i  weinidogaeth  yn  dra  llwyddianus. 
Adeg  ydoedd  o  ymddedwyddu  yn  nghanol  cysuron  a 
mwynderau  y  bywyd  priodasol,  a'r  cartref  newydd,  a'i  hoU 
enaid  yn  ymroddi  i  waith  yr  efengyl,  gwaith  y  dywedai  ei  fod 
yn  cael  y  fath  fwynhad  ynddo,  fel  na  newidiai  ei  sefyllfa  a'r 
un  pen-coronog  ar  wyneb  yr  holl  ddaear.  Yr  oedd  ei 
ymddiried  hefyd  mor  drylwyr  yn  ngofal  tyner  a  manwl 
rhagluniaeth  y  nêf  am  dano  ef  a'i  deulu,  fel  nad  oedd  yn 
pryderu  am  ddim,  nac  yn  malio  gymaint  a  chloi  drws  ei  dŷ 
dros  y  nôs.  Nid  oedd  ei  gyflog  yn  fawr;  clywsom  ef  yn 
dweyd,  yn  mhresenoldeb  amryw  gyfeillion,  yn  nhỳ  capel 
Bethania,  Aberdar,  iddo  ddechreu  ei  fyd  ar  ddeugain  punt  y 

flwyddyn,  gyda  Mr.  R.  Roberts,  Aberystwyth,  yn  gaffer  arno; 
a  chan  droi  at  ei  wraig,  dywedai,  "  yr  oeddem  yn  byw  yn 
nohle  y  pryd  hwnw,  Mary,  ar  lai  nag  un-swUt-ar-bymtheg  yr 
wythnos."  Felly  yr  oeddent,  nid  oedd  dim  mewn  byd  nac 
eglwys  y  pryd  hwnw  yn  eu  bUno. 

Daeth  i'r  amlwg  yn  bur  fuan  fel  pregethwr  cymeradwy  a 
galluog  yn  y  ddwy  iaith ;  o  leiaf,  gweUd  ef  gan  y  rhai  mw  yaf 
craffus,  a  chredent  fod  ynddo  ddefnyddiau  a  sicrhaent  iddo  y 
Ue  blaenaf  yn  mysg  ei  frodyr.  Yn  niwedd  y  flwyddyn  1856, 
cafodd  alwad  o  eglwys  Bethania,  Aberdar,  i  ddyfod  i'w  bugeilio. 
Cof  genym  am  y  tro  cyntaf  erioed  i  ni  ei  weled.  Yr  oedd 
hyny  yn  y  capel  uchod,  mewn  cyfarfod  egwyddorol  a  gynhelid 
foreu  Sul,  ar  ol  iddo  dderbyn  yr  alwad  hon,  ond  cyn  ei 
symudiad  i'r  Ue.  Math  o  ddosbarth  duwinyddol  ydoedd  i 
fyned  trwy  bynciau  y  Cyffes  Ffydd,  a  Uawer  dadl  ddyddorol, 
ac  weithiau  eithafol,  a  gafwyd  ynddo.  Y  boreu  hwnw  yr 
oedd  y  pregethwr  ieuanc  oedd  yn  gwasanaethu  am  y  dydd 
wedi  dyfod  iddo,  a  chymerodd  ran  yn  yr  ymdriniaeth. 
Wrth  fyned  o'r  cyfarfod  ymffrostiai  un,  sydd  yn  awr  yn 
America  os  ydyw  yn  fyw,  ei  fod  ef  wedi  beiddio  croesi  cledd  â 
bugail  dyfodol  yr  eglwys.  Nis  gwyddem  yn  y  byd  pwy  ydoedd 
bugail  yr  eglwys  i  fod,  na  bod  un  yn  cael  ei  ddisgwyl  o  gwbl, 
nes  i  ni  glywed  yr  ymadrodd  hwn,  ac  ni  ddarfu  dim  yn  ei 
bregethu  y  Sabboth  hwnw  dynu  ein  sylw  bachgenaidd. 

Nid  oedd  fawr  0  d^\rw  yn  cael  ei  gynal  am  yr  alwad 
chwaith  ;  yn  hytrach  yn  Uechwraidd  y  rhoddwyd  hi.  Aeth 
ychydig  o  ddynion  ieuainc  dan  y  cyfrifoldeb  arianol  o  bum'- 
punt-ar-hugain  y  flwyddyn,  a  chafodd  bachgenyn  oedd 
newydd  ddyfod  i'r  Ue  y  fraint  o  gyduno  yn  ddirgel  â  hwynt 
yn  mhen  ychydig.  Nid  oedd  caniatad  na  chyfarfod 
dosbarth  na  chyfarfod  misol  yn  cael  ei  ofyn,  a  phe 
gofynid  yr  oedd  yn  bur  amheus  a  gelid  cydsyniad.  Yr 
oedd  arferiad,  a'r  ffaith  ei  bod  yn  eglwys  haner  Saesneg, 
wedi  gwneyd  Penclawdd  yn  eithriad,  ac  yr  oedd  yr  Hybarch 
\V.  Griffith,  y  Bröwyr,  uwchlaw  deddf,  os  nad  oedd  y  Parch.  D. 

Howell,  Abertawe,  felly  hefyd ;  neu,  edrychid  ar  bob  un 
fyddai  yn  beiddio  myned  tu  hwnt  i  hyn  gydag  anghymeradwy- 
aeth.  Yr  oedd  ieuenctyd  Aberdar  a  Dowlais,  er  hyny,  yn 
ddigon  anturiaethus  i  fyned  yn  mlaen,  ond  yn  ddistaw  iawn, 
rhag  gwneyd  mwy  nag  oedd  raid  i  ddolurio  teimladau,  a 
herfeiddio  barn  gweinidogion  a  barchent  mor  fawr,  y  rhai 
nad  oeddent  yn  gweled  eu  ffordd  yn  ghr  i  symud  gyda'r 
fugeihaeth.  Teg  ydyw  addef  na  phroffesent  wrthwynebiad 
iddi  fel  pwnc  o  athrawiaeth,  oblegid  yr  oedd  rhai  o  honynt 
wedi  bod  yn  ei  hamddiffyn  yn  llysoedd  uchaf  y  Cyfundeb,  ac 
yn  ei  phregethu  yn  ngwasanaeth  yr  ordeinio ;  fel  mater 
ymarferol,  neu  yn  hytrach  y  modd  ei  dygid  i  ymarferiad, 
yr  anghymeradwyent  hi.  Eu  prif  reswm  dros  ei  gwrth- 
wynebu,  os  iawn  glywsom,  ydoedd,  fod  gwaith  yr  eglwysi 
Uiosocaf  a  chyfoethocaf  yn  dew'is  y  dynion  goreu,  yn 
amddifadu  yr  eglwysi  llai  a  thlotach  o'u  gwasanaeth ;  ac  am 
nad  oedd  yr  hoU  Gorff  yn  barod  i  gyd-gychwyn  gyda'r 
fugeiHaeth,  y  buasai  yr  eglwysi  bychain  yn  newynu  ac  yn 
marw.  Addefent  fod  bugeiHaeth  yn  dda  yn  yr  abstract;  ond 
am  nad  oedd  yr  amgylchiadau  yn  ffafriol  i'w  gwneyd  yn 
ffaith,  y  buasai  ei  sefydlu  yn  fwy  o  niwed  nag  o  les ;  felly 
safent  yn  ei  herbyn  yn  benderfynol ;  ac  oblegid  i  ychydig  o 
eglwysi  unigol,  gan  ddilyn  argyhoeddiad  eu  cydwybod, 
ryfygu  rhoddi  galwad  i  fugeiHaid,  digiasant  yn  aruthr,  ac  ni 
ddaethant  yn  agos  i'r  capeH  hyny  i  bregethu  yr  efengyl  nes 
y  symudodd  y  bugeiHaid.  Daethant  yn  achlysurol  ar 
ol  eu  hymadawiad,  ond  nid  oedd  teimladau  cyfeiHgar  yn  cael 
rhydd-weithrediad  hoUol  tuag  at  yr  eglwysi  hyn  na'u 
bugeiHaid  am  flynyddoedd  lawer,  os  adferwyd  hwynt  yn 
hollol  hyd  y  dydd  hwn.  Yr  oedd  eu  barn  a'u  hawdurdod  fel 
arweinwyr  y  Cyfundeb  yn  anuniongyrchol  wedi  eu  diystyru, 
ac  am  hyny  teimlent  yn  ddirfawr.  Medrai  yr  eglwysi 
llygadgraff  ragweled  hyn,  ac  am  hyny  elent  yn  mlaen  mor 
ddistaw  a  didramgwydd  ag  oedd  yn  ddichonadwy,  rhag 
aflonyddu  arnynt,  ac  nid  oedd  ond  teimlad  dwfn  o  rwymedig- 

aeth  i'r  efengyl  barai  iddynt  fyned  rhagddynt  o  gwbl. 
O  herwydd  hyn  nid  oedd  yr  "  alwad  unfrydol  "  na'r  "  atebiad 
cadarnhaol  "  y  pryd  hwnw  yn  cael  eu  cyhoeddu  trwy  y  wasg, 
ac  nid  oedd  "  cais  am  genhadau  i  edrych  unfrydedd  yr  eglwys 
yn  y  dewisiad,"  na  chadarnâd  i'r  alwad  un  amser  yn  cael  ei 
wneyd ;  ni  chynheHd  cyfarfod  sefydlu  o  gwbl ;  ac  mewn 
un  amgylchiad  y  gwyddom  am  dano,  ni  feiddiwyd  pasio 
penderfyniad  yn  yr  eglwys  parthed  cyflog  y  gweinidog.  Dan 
amgylchiadau  o'r  fath  yma  y  gadawodd  gwrthddrych  ein 
sylwadau  Benclawdd  ac  yr  ymsefydlodd  yn  Aberdar. 


PENOD  VII. 

VN    ABERDAR. 


YN  mis  Chwefror,  1S57,  symudodd  o  Benclawdd  ì  Aberdar, 
Cyfnod  pwysig  iawn  yn  hanes  bywyd  Dr.  Saunders 
ydoedd  y  pum'  mlynedd  a  dreuliodd  yn  Aberdar,  o  1837  hyd 
1862.  Daeth  i  eglwys  ieuanc,  wedi  ei  sefydlu  o  ddwy  i  dair 
blynedd  cyn  hyny,  a'r  diaconiaid  ac  agos  ei  holl  aelodau  yn 
ddynion  ieuainc  a  gweithgar.  Am  y  pum'  mlynedd  cyntaf  o'i 
hanes  ni  wnaeth  angau  yr  un  bwlch  ynddi.  Yr  oeddyntau  yn 
ieuanc  ac  yn  Uawn  gwaith.  Yn  ychwanegol  at  ei  waith 
gweinidogaethol  ymgymerodd  a  golygu  newyddiadur — Y 
Gwladgariíiy.  Ysgrifenai  y  prif  erthyglau  a'r  rhanau  pwysicaf 
o'r  papyr  ei  hun,  a  golygai  y  cwbl  gyda  gofal  a  medrusrwydd 
mawr;  a'r  adeg  y  bu  o  dan  ei  olygiaeth  ef  ydoedd  y  cyfnod 
mwyaf  llwyddianus  yn  hanes  y  papyr  hwnw.  Cafodd 
cwestiynau  y  gymydogaeth  a  phrif  bynciau  y  dydd  sylw 
manwl  a  thrafodaeth  drwyadl,  ond  nid  ar  draul  esgeuluso  ei 
brif  waith,  sef  gweinidogaeth  yr  efengyl  yn  ei  hoU  gylchoedd. 
Yn  y  dosbarth  Beiblaidd  awd  yn  bur  fanwl  trwy  yr  Epistolau 
at  yr  Hebreaid  a'r  Rhufeiniaid,  a  dechreuwyd  ar  Gysondeb  y 
Pedair  Efcn<:yl.  Yn  ychwanegol  at  hyn  cynhaliai  ddosbarth- 
iadau  Uenyddol  eraill. 

Y  flwyddyn  gyntaf  o'i  arosiad  yn  y  lle  hwn  cymerodd  dau 
amgylchiad  pwysig  le,  y  cyntaf  ydoedd  ei  ordeiniad  yn  Awst  y 
flwyddyn  hono  yn  Mhontfaen,  Morganwg.  Yr  oedd  wyth 
wedi  eu  hordeinio  yn  y  Gymdeithasfa  flaenorol  yn  Nhrefin,  a 
neiUduwyd  saith  drachefn  yn  y  Gymdeithasfa  hon.  Yma  y 
daethpwyd  i  benderfyniad  terfynol  ar  y  cynUun  newydd  c^ 
arholiad  mewn  cysyUtiad  ag  ordeinio  i  gyflawn  waith  y 
weinidogaeth,     yr    hwn    a     gynwysai    chwech    o    bynciau. 

Gosodwyd  ef,  ac  efe  yn  unig,  yn  ol  y  Cylchlythyr,  i  fyned 
drwyddo,  a'r  Parch.  Dr.  Charles  yn  arholydd  iddo.  Am 
gyfarfod  y  Cynrychiolwyr  dywedir  : — "  Yn  y  cyfarfod  hwn  bu 
arholiad  ar  Mr.  David  Saunders,  Morganwg,  yn  ol  y  rheol 
newydd  o  dderbyn  i'r  Gymdeithasfa,  a  neillduad  at  waith 
cyfîav/n  y  weinidogaeth.  Cytunwyd  yn  unfrydol  ar  ei  dder- 
byniad  a'i  ordeiniad  yn  y  Gymdeithasfa  hon."  Ordeini\vyd  yr 
un  pryd  ag  ef  Rees  Davies,  Gorwydd ;  Lewis  Davies, 
Rhaiadr  ;  David  Anthony,  Abertawe;  Ezeciel  Thomas,  Llan- 
samlet ;  Thomas  Levi,  Ystradgynlais ;  a  Watkin  Williams, 
Penclawdd.  O'r  saithwyr  hyn,  nid  oes  ond  un  heddyw  yn 
fyw,  sef  y  Parch.  T.  Levi.  Dechreuwyd  y  gwasanaeth  trwy 
weddi  gan  y  Parch.  B.  Jones,  Bagillt ;  darllenwyd  y  gyfran  or 
Ysgrythyrau  gan  y  Parch.  R.  Williams,  Aberdyfì.  Traethwyd 
ar  "  Ddysgyblaeth  Eglwysig "  gan  y  Parch.  Enoch  Lewis, 
Abergwaun.  Gofynwyd  yr  holiadau  arferol  o'r  Cyffen  Ffydd 
gan  y  Parch.  R.  Edwards,  Wyddgrug.  Rhcddwyd  y  Cyngor 
gan  y  Parch.  J.  Jones,  Blaenanerch,  a  therfynwyd  trwy 
weddi  gan  y  Parch.  John  Hughes,  Liverpool.  Nid  Dr. 
Hughes,  ond  J.  Hughes,  hynaf,  ydoedd,  yr  hwn  a  fu  yr  adeg 
hon  ar  daith  trwy  Forganwg.  Yn  y  gyfres  uchod  a  neilldu- 
wyd  i  gyflawn  waith  y  weinidogaeth,  yr  ydym  yn  canfod 
amryw  o  enwau  sydd  wedi  gadael  eu  nod  ar  y  Cyfundeb,  a 
chof  genym  fod  disgwyliad  mawr  wrthynt  ar  y  prj'd. 
Adwaenem  rai  o  honynt  yn  bur  dda.  Gorfodwyd  y  Parch. 
Watkin  Williams,  yr  hwn  a  fu  yn  olynydd  ein  gwrthddrych 
yn  Mhenclawdd,  i  ymneillduo  yn  foreu  oddiar  y  maes  o 
herwydd  afiechyd,  ond  bu  fyw  amryw  flynyddoedd,  a 
pheraroglodd  gymydogaeth  gyfan  a  pherarogl  Crist.  Teimlem 
bob  amser  mewn  perthynas  iddo  ef,  fel  y  dywedir  am  Charles 
o'r  Bala,  fod  yr  awyrgylch  yn  sanctaidd  am  filltiroedd  o 
gwmpas  ei  dỳ.     Pan  fu  farw  yr  oedd  yn  addfed  i'r  nef. 

Yr  amgylchiad  arall  ydoedd  marwolaeth  Wiliiam  Howell,  eu 
cyntaf-anedig.  Er  nad  oedd  ond  baban  bychan,  teimlent  fod 
etifedd  anfarwoldeb  wedi  ei  ymddiried  i'w  gofal,  ac  wedi  ei 

gymeryd  oddiwrthynt.  Effeithiodd  hyn  yn  fàwr  ar  natur  dyner 
serchoglawn  ein  cyfaill.  Teimlai  ei  fod  bellach  yn  dad  i  un  o 
breswylwyr  y  nef,  ac  yr  oedd  y  byd  tragywyddol  yn  llawer 
mwy  sylweddol  iddo  nag  y  bu  erioed  o'r  blaen.  Ni  thynodd 
ei  farwolaeth  nemawr  o  sylw,  fel  y  gwnaeth  ymadawiad  ei 
blant  eraiìl.  O  herwydd  nad  oedd  un  gladdfa  arall  yn  gyfleus 
y  pryd  hwnw,  gosodwyd  ef  i  orphwys  yn  ddistaw  yn 
mynwent  Eglwys  Plwyf  Aberdar,  a  chodwyd  bedd-adail  i 
ddynodi  man  fechan  ei  fedd,  er  mai  efe  yn  unig  o'r  holl 
berthynasau  a  gladdwyd  yno.  Pan  fu  farw  ei  ferch  hynaf, 
yn  mhen  amryw  flynyddoedd  yn  Abercarn,  yr  oedd  y  fynwent 
hon  wedi  ei  chau,  ond  mynodd  le  beddrod  y  teulu  yn  y 
gladdfa  gyhoeddus  agosaf,  lie  y  gosodwyd  i  orphwys,  o  bryd 
i  bryd,  dri  o'u  plant — dwy  ferch  a  mab — ei  dad  a'i  fam,  a 
lle,  bellach,  y  gorphwys  ei  weddillion  yntau.  Mangre  bur 
gysegredig  i  Fethcdistiaeth.  Er  mai  distaw  yr  aeth  heibio  y 
farwolaeth  gyntaf  yn  y  teulu,  dylanwadodd  yn  sicr  ar  ei 
weinidogaeth  i'w  gwneyd  yn  fwy  tyner  a  thoddedig. 
Cyhuddid  ef  ar  y  cyntaf  o  fod  yn  bregethwr,  wel,  nid  hollol 
sychlyd,  ond  y  peth  nesaf  i  hyny ;  pregethwr  athronyddol, 
a  phell  oddiwrth  y  bobl  gyffredin ;  ond  daeth  yn  nes  ar  ol 
hyn,  ac  yr  oedd  ei  bregeth  yn  fwy  cyfoethog  o  deimlad. 
Dywedir  fod  yr  ëos  yn  canu  yn  fwy  effeithiol  pan  y  byddo 
draen  yn  ei  bron.  Bu  y  draen  hwn,  er  mai  cymharol  fychan 
ydoedd,  yn  achlysur  dwyn  i  mewn  nodau  mwy  swynol  a 
threiddiol  i'w  weinidogaeth  yntau.  Gwasgodd  yr  amgylchiad 
ef  yn  nes  at  Dduw,  ac  at  sylweddau  y  byd  ysprydol,  fel  y 
daeth  yn  gyfrwng  cryfach  o  gymundeb  rhwng  ei  wrandawyr  a 
sylweddau  tragywyddoldeb,  ac  a  Duw. 

Dechreua  cyfnod  newydd  yn  hanes  Methodistiaid  Aberdar 
gyda'i  ddyfodiad  ef  i'r  lle.  Cyn  hyny  nid  oedd  yno  neb  wrth 
ei  swydd  i  gynrychioli  y  Cyfundeb,  tra  yr  oedd  gan  yr  enwadau 
eraill  eu  gweinidogion  i  sefyll  i  fynu  drostynt  gyda  phob 
symudiad  Ileol,  a  chan  y  Bedyddwyr  a'r  Annibynwyr  yr  oedd 
hen   weinidogion    o   ddylanwad,   wedi  bod   yn    ddinasyddion 

gweithgar  ac  amlwg  am  ddeg-mlynedd-ar-hugain ;  ond  am 
danom  ni,  gan  nad  oedd  genym  yr  un  gweinidog  mewn 
cysylltiad  swyddol  ag  eglwys,  nid  oedd  genym  safle  o  gwbl  ar 
y  llwyfan  gyhoeddus.  Ond  yn  fuan  ar  ol  ei  ddyfodiad  daeth 
i  fod  yn  amlwg  iawn,  a  chydnabyddid  ef  mewn  unrhyw 
gyfarfod  fel  arweinydd  gwirioneddol,  a  chaffai  yr  enwad  i  ba 
un  y  perthynai  safle  ynddo.  Yn  ífodus,  cafodd  gyfleusderau 
lawer  i  hyn.  Cafwyd  etholiad  seneddol,  ac  yn  y  frwydr  galed 
a  gymerodd  le  yr  oedd  efe  yn  un  o'r  cadlywyddion.  Fel 
siaradwr  ar  gwestiynau  gwleidyddol  y  dydd,  nid  oedd  y  rhai 
a  ystyrid  o'r  blaen  yn  feistriaid  y  gynulleidfa  yn  gallu 
cystadlu  ag  ef.  Trwy  ei  lafur  ef  i  fesur  helaeth  yr  adeiladwyd 
Neuadd  Ddirwestol  y  dref,  ac  yr  agorwyd  darllenfa  yn  un  o'i 
hystafelloedd  Yn  y  cyfarfodydd  a  gynhehd  i  ddadleu  yr 
achos  hwn  eto,  safai  efe  yn  mlaenaf  o  bawb ;  ac  yn  un  o 
honynt  clywsom  ef  yn  herfeiddio  y  blaid  wrthwynebol  i'w 
wrthsefyll  mewn  cyfarfod  cyhoeddus,  neu  yn  y  wasg.  Bu 
dadl  fawr  hefyd  ar  gwestiwn  y  drel-gampiau  yn  y  lle. 
Cynygid  gan  bobl  grefyddol  i'r  ysgolion  Sabbothol  fyned 
allan  i  gae  yn  ymyl  cae  y  campiau  i  gystadlu  a  hwynt,  a 
thrwy  hyny  wrthweithio  eu  dylanwad.  Ystyridhyn  gan  eraill, 
yn  rhy  debyg  i  ymladd  y  Diafol  a'i  arfau  ei  hun.  Cymerodd 
ef  yr  olwg  yma  ar  y  cwestiwn,  ac  ar  ol  treulio  amryw  bwyli- 
gorau,  cynrychioledig  o'r  holl  enwadau  crefyddol,  i  siarad  ar 
y  naill  ochr  a'r  llall,  penderfynwyd  yn  erbyn  myned  allan,  a 
phriodolid  y  fuddugoliaeth  braidd  yn  hollol  idd  ei  fedr  ef  i 
ddadleu  y  cwestiwn ;  ac  mor  gryf  oedd  y  teimlad,  fel  y 
mynai  rhai  ei  gario  ar  eu  hysgwyddau  trwy  y  dref  i  ddathlu 
y  fuddugoHaeth. 

Yn  y  Dosbarth  Beiblaidd  yr  oedd  yn  ei  elfen  ei  hun.  Enillai 
ei  sirioldeb  a'i  hawddgarwch  galonau  pawb,  ac  yr  oedd  ei 
naturioldeb  diymhongar  yn  dileu  pob  pellder  rhyngddo  a'i 
ddysgyblion,  tra  yr  oedd  treiddgarwch  ei  feddwl  a'i  ddawn 
anarferol  i  egluro  pynciau  dyrus,  yn  gwneyd  y  cyfarfodydd  yn 
ddeniadol  ac  adeilaiol  dros  ben.     Ni  siaradai   lawer  ei  hun. 

c   2 

ond  taflai  olwg  dros  ei  ysgolheigion  i  weled  beth  fedrai  pob 
un  wneuthur.  Holai  hwynt  i'w  tynu  allan,  ac  yna  rhoddai 
faterion  neillduol  i'r  naill  a'r  Uall  i'w  hefrydu  a'u  hegluro  trwy 
ddarllen  papyrau  arnynt.  Y  cyntaf  oll  i'w  nodi  allan  ganddo 
oedd  y  Parch.  J.  Wyndham  Lewis,  yr  hwn  oedd  yn  ddyn 
pur  ieuanc  ar  y  pryd,  ac  yn  cael  ei  gymeryd  gan  bawb  fel 
ymgeisydd  am  y  pulpud.  Yr  Epistol  at  yr  Hebreaid  ydoedd 
y  maes  Ilafur,  a  phan  ddaethpwyd  yn  mlaen  at  yr  ymadrodd 
"  Fy  Mab  ydwyt  ti ;  myfi  heddyw  a'th  genhedlais  di,"  cafodd 
efe  yn  destyn,  "  Yn  mha  ystyr  y  gelwid  yr  Ail  Berson  yn 
Fab  " — pa  un  ai  enw  swyddol  ynte  hanfodol  arno  yw  Mab  ?  Yn 
y  papyr  dadleuwyd  mai  swyddol  ydyw,  gan  ddilyn,  os  ydym 
yn  iawn  gofio,  syniadau  Dr.  Wardlaw,  ac  eraill  o  gyffelyb 
olygiadau  iddo  ar  y  mater.  Pan  yr  oedd  Mr.  Lewis  yn  myned 
oddiamgylch  fel  pregethwr  ar  brawf,  daeth  sylwedd  y  papyr 
hwn  yn  gyfleus  iddo  fel  pregeth.  Camsyniwyd  daliadau  y 
pregethwr  ieuanc,  gan  rai  o  geidwaid  yr  athrawiaeth,  am 
Sabeliaeth.  Un  boreu  ar  ol  hyny,  gwelid  mam  yn  Israel  yn 
cyfeirio  ei  chamrau  tua  thŷ  yr  athraw  i'w  rybuddio  yn  ddifrifol 
i  ofalu  am  iachusrwydd  fí"ydd  ei  ddysgyblion,  ac  i  osod  ger  ei 
fron  y  dygn  gyfeiliornad  ar  Berson  yr  Arglwydd  lesu  a 
glywodd  gan  un  o  honynt.  Er  ei  mawr  siomedigaeth,  cafodd 
ar  ddeall  ganddo,  beth  bynag  am  uniongredaeth  'y  pregethwr 
ieuanc,  ei  bod  hi  wedi  camddeall  yn  enbyd  yr  hyn  a  ddywed- 
wyd  ganddo,  ac  nad  oedd  dim  a  fynai  Sabeliaeth  a'r  bregeth, 
Nad  oedd  y  Sabeliaid  yn  credu  mewn  Tri  Pherson  o  gwbl, 
ond  mewn  Un  Person  Dwyfol  mewn  gwahanol  gymeriadau ; 
pan  yn  creu  ac  yn  ethol,  Tad  oedd  yr  enw  roddent  ar  y  Person 
hwn  ;  pan  yn  prynu  ac  yn  eiriol,  Mab  y  galwent  Ef ;  a  phan  y 
byddai  yr  un  a'r  unrhyw  Berson  yn  sancteiddio,  Ysbryd  Glân 
oedd  yr  enw  cyfaddas  arno  ganddynt ;  tra  yr  oedd  ei  ddysgybl 
ef  yn  pregethu  Trindod  o  Bersonau  mor  groew  a  neb  pwy 
bynag,  ac  yn  credu  mewn  Tri  Pherson  o  gyhyd  tragywyddol  a 
gogyfuwch,  ond  ei  fod  yn  dal  na  wyddai  neb  beth  oedd  natur 
y  berthynas  wreiddiol  a  hanfodol  rhwng  y  TH  î'herson  hyn 

a'u  gilydd,  am  nad  oedd,  yn  ol  ei  farn  ef,  wedi  ei  datguddio. 
Ond  daliai  mai  Duw  yn  Drindod  o  Bersonau  yn  Ei  berthynas 
â'i  greadigaeth,  ac  yn  benaf  â  dyn,  sydd  yn  y  Beibl,  a  bod  y 
Tad  yn  enw  ar  y  Person  fu  yn  creu  ac  yn  ethol,  a  bod  y  Mab 
yno  yn  enw  ar  y  Person  arall  fu  farw  ac  sydd  yn  awr  yn  eiriol ; 
ac  mai  Ysbryd  Glân  a  eilw  y  Beibl  ar  y  Trydydd  Person,  yr 
Hwn  sydd  yn  argyhoeddi  ac  yn  sancteiddio.  Ac,  am  ddim  a 
wyddom  ni,  mai  enwau  cyfaddas  i  ddynodi  eu  gwaith  a'u 
perthynas  â  chreadigaeth,  rhagluniaeth,  a  iachawdwriaeth  y 
byd  ydyw  y  rhai  hyn.  Gwir  ei  bod  yn  bosibl  i'r  berthynas 
swyddol,  a  ddynoda  yr  enwau  hyn,  fod  yn  seiliedig  ar  y 
berthynas  wreiddiol  a  thragywyddol  sydd  yn  bodoli  rhwng 
Tri  yn  Un  yn  yr  Hanfod  Dwyfol,  ond  nad  yw  hyny,  yn  ol 
barn  y  pregethwr  ieuanc  a'r  rhai  oedd  yn  credu  yr  un  fath  ag 
ef,  wedi  ei  ddatguddio  i  ni  yn  y  Beibl.  Nid  ydym  yn 
proffesu  rhoddi  ei  eiriau,  ond,  o  ran  sylwedd,  tebyg  i  hyn 
ydoedd  yr  atebiad  a  roddodd  efe  i'r  fam  bryderus  hon ;  pa 
un  a  allodd  efe  beri  iddi  ddeall  y  gwahaniaeth  rhwng 
Sabeliaeth  a  syniadau  y  bregeth  ai  peidio.  Yr  ydym  braidd 
yn  amheus,  oblegid  gwelsom  lawer  yn  syrthio  i'r  un  amryfusedd 
a  hithau,  ac  yn  methu  dyfod  o  hono. 

Creodd  y  digwyddiad  bychan  hwn  yn  y  Dosbarth  Beibl- 
aidd  yn  Aberdar  ryw  gymaint  o  ragfarn,  nid  yn  unig  yn 
erbyn  y  dysgybl,  ond  yn  erbyn  yr  athraw  hefyd,  fel  yr  oedd 
rhai  o  hyny  allan  yn  fwy  beirniadol  a  gofalus  o'r  athrawiaeth 
wrth  ei  wrando  yntau  yn  pregethu,  ac  nid  bob  amser  y  byddai 
yn  seinio  eu  shibboleth  hwy  yn  ddigon  croew  wrth  eu  bodd. 
Rhaid  addef  ei  fod  yn  tueddu  i  wrthod  ambell  syniad  a 
goleddid  gan  rai  o'r  hen  bobl,  ac  i  fabwysiadu  rhai  gwahanol. 
Perthynai  i'r  un  ysgol  dduwinyddol  a'r  Parchn.  W.  Evans, 
Tonyrefail,  ac  E.  Matthews,  er  nad  elai  mor  bell  dros  der- 
fynau  yr  hyn  a  elwid  yn  uniongredaeth,  a'r  un  o  honynt ;  ond 
yr  oedd  y  ddau  hyn  yn  fwy  cyfrwys-ddoeth  nag  efe  i  ddweyd 
eu  golygiadau  mewn  ffurf  na  fyddai  yn  cynhyrfu  amheuaeth. 
Ni  chlywsom  neb  mwy  medrus  yn  hyn  na'r  blaenaf,  ac  yr 

oedd  nerth  a  beiddgarwch  yr  olaf  yn  diarfogi  pob  beirniadaeth. 

Cof  genym  am  ddadl  arall  ddyddorol  a  gymerodd  le  yn  y 

cyfarfod  darllen,  sydd  yn  arddangosiad  o'i  gymeriad.     Gwedi 

myned  trwy  yr   Epistolau  at   yr  Hebreaid  a'r    Rhufeiniaid, 

aethpwyd  yn  ol  i'r  Efengylau,  gan  gymeryd  cysondeb  y  pedair 

Efengyl.    Cafwyd  mordaith  dêg,  oddigerth  rhy w  chwa  fechan 

yn  awr  a  phryd  arall,  nes  dod  yn  mlaen  at  y  temtiad.     Un 

noson  ar  y  mater  hwn  yr  oedd  wedi  myned  yn  ddifrifol.     Yr 

oedd  yno  amryw  o  esbonwyr  profìadol,  a  duwinyddion  galluog, 

dros  haner  cant  oed,  a'r  mwyafrif  o  lawer  yn  esbonio  pob 

digwyddiad  yn  hollol  lythyrenol ;    ond  yr  oedd  yno  un  llanc 

ieuanc  iawn  yn  dal  yn  ystyfnig  nad  oedd  raid  gwneyd  hyny. 

Nad  oedd  yn  rhaid  fod  y    Diafol  wedi  ymrithio  mewn  ffurf 

weledig  i  lygad  o  gnawd  o  gwbl,  ac  nad  oedd  raid  ei  fod  wedi 

cipio  yr  lesu  yn  gorfforol  a'i  gludo  trwy  yr  awyr  a'i  osod,  yn 

llythyrenol,  ar  ben  pinacl  y  deml,  a'i  fod  wedi  ehedeg  oddiyno 

â'r  lesu  yn  ei  grafangau  a'i  osod  ar  ben  mynydd  uchel  i  weled 

a  llygaid  Ei  gorff  holl  deyrnasoedd  y  byd  a'u  gogoniant,  am  y 

byddai    cyflwyno   y   drychfeddyliau    gerbron    Ei    feddwl    yn 

llawn  cystal.     Disgynai  y  fath  awgrym  ar  glustiau  amryw  fel 

cyfeiliornad  damniol,  ac  ymosodent  yn  ddidrugaredd  ar  y  dyn 

ieuanc  a'i  hawgrymodd.    Ar  ol  bod  yn  ddistawam  gryn  amser 

daeth  yntau  allan  i  amddiffyn,  a  dywedai  ei  bod  yn  bosibl  fod 

mwy  yn  awgrym  y  gŵr  ieuanc  nad  oedd  rhai  o  honynt  wedi 

arfer  meddwl,  a  bod  yn  rhaid  i'r  temtiad,  cyn  bod  yn  demtiad, 

ddyfod  i  gyffyrddiad  â  meddwl    sanctaidd   y    Gwaredwr,   ac 

ymadroddion  cyffelyb.     Os  drwg  o'r  blaen  gwaeth  wedi  hyn. 

Maes  o  law,  cyfryngodd  un  oedd  am  osgoi  pob  peth  tebyg  i 

ddiflasdod  mewn  dadl,  trwy  geisio  gan  yr  atlwaw  i  symud  yn 

y  blaen  at  yr  adnod  nesaf.     Gyda'r  gair  hwn  dyma  un  hen 

ddadleuydd  yn  taro  y  bwrdd  a'i  ddwrn,  ac  yn  dweyd  gyda'r 

fath  deimlad,  nas  gallwn  byth   ei   anghofio — **  Dim  cam   o'r 

man  yma  nes  y  caf  ar  ddeall  pa  un  ai  Mr.  Saunders  ynte  yr 

Ysbryd  Glân  ydym  ni  yn  myned  i  gredu.'      Gydag  ysmiciad 

i'w  Iygad  a  gwên  ddireidus  ar  ei  wyneb,  dygodd  y  cyfarfod  i 

derfyniad  buan.  Pan  ar  ei  daith  yn  yr  Unol  Daleithiau  cyfar- 
fyddodd  a'r  hen  frawd  hwn,  a  chawsant  ymgom  ddifyrus 
gyda'u  gilydd,  ac  yn  mhUth  pethau  eraill  gofynodd  iddo  a 
ydoedd  yn  dadleu  llawer  yn  awr.  "  Ydwyf,"  meddai  yr  hen 
fraw^d,  "  yn  dadleu  goreu  y  gallaf,  ond  'does  fawr  o  bleser  i 
ddadleu  yma,  oblegid  y  llaw  dragywyddol  sydd  yn  penderfynu 
pob  dadl  yn  y  wlad  hon,  Nid  ymresymu  sydd  yn  myned  a  hi 
yma,  ond  pleidlais."  Meddai  allu  arbenig  i  oddef  dyn 
anhywaeth,  os  cai  le  i  gredu  ei  fod  yn  onest,  a  medrai  gyd- 
ymddwyn  â'r  byraf  ei  amgyffredion.  Cawsom  en^hreifftiau 
lawer  o  hyn  wrth  fyned  trwy  y  Gramadeg  Cymraeg.  Pan 
y  byddai  rhai  o  honom  yn  gwneyd  camsyniadau  digrifol 
wrth  fyned  trwj'  y  treigliadau,  chwarddai  mor  iachus  a 
naturiol  a  neb  o  honom,  ac  nid  oedd  un  amser  yn  draws 
nac  yn  galed  wrth  neb. 

Amheua  rhai  fod  ynddo  allu  mawr  i  adnabod  y  natur 
ddynol ;  ac  feallai  fod  enghreifftiau  i'w  cael  y  byddai  yn 
anhawdd  eu  cysoni  â  threiddgarwch  mawr  i  hanfodion 
cymeriad.  Dichon  fod  ei  natur  serchoglawn  a'i  deimladau 
cyfeillgar,  weithiau,  yn  dylanwadu  yn  ormodol  ar  ei  farn,  ond 
rhaid  fod  ganddo  dalent  i  ragori  yn  y  cyfeiriad  hwn.  Clywsom 
ef  yn  adrodd,  pan  yn  byw  yn  Aberdar,  am  ddau  amgylchiad 
sydd  yn  profi  hyny.  Mewn  Ile  dyeithr,  wrth  ymddyddan  â  dyn 
ar  ei  ddyfodiad  i'r  seiat,  gwelodd  oddiwrth  ei  wynebpryd  a'i 
atebion  ei  fod  yn  agored  i  anwadalwch,  a  gofynodd  iddo  dros 
ba  cyhyd  yr  oedd  yn  bwriadu  bod  yn  grefyddol.  Gyda  hyny 
gwelai  y  bobl  yn  gwenu,  oblegid  yr  oedd  y  dyn  wedi  bod  yn 
dyfod  i  mewn  i'r  eglwys  ac  yn  myned  allan  o  honi  drwy  ei 
fywyd.  Gofynodd  i  ymgeisydd  arall  yn  yr  un  cyfarfod,  a 
ydoedd  yn  gallu  byw  crefydd  yn  ei  deulu,  gan  ei  fod  yn  gAveIed 
anniddigrwydd  a  chreulondeb  yn  ei  wedd.  Torodd  y  bobl 
allan  i  chwerthin  am  hyn  drachefn,  o  herwydd  yr  oedd  y 
dyn  wedi  ei  ddiaelodi  ychydig  cyn  hyny  am  guro  ei  wraig. 
Nid  hir  y  byddai  mewn  cymdeithas  heb  fod  ganddo  farn  bur 
gywir  am  nodweddion  gwahaniaethol  y  rhan  fwyaf  o'r  aelodau. 

Darllenai  aelodau  ei  ddosbarth,  a'r  nifer  luosocaf  o  aelodau 
yr  eglwys,  drwyddynt ;  ond,  bid  sicr,  nid  oedd  yn  anffaeledig. 

Darllenai  amgylchiadau  hefyd,  ac  yr  oedd  digwyddiadau 
cyffredin  bywyd  yn  datguddio  egwyddorion  iddo.  Gwelai 
wersi  moesol  hyd  y  nod  yn  y  defhyddiau  a  gaffai  i  lanw  y 
papyr  newydd  oedd  dan  ei  olygiaeth.  "  Cerddwch  i'r  fyfyrgeli 
i  ddarllen  ac  i  feddwl,  Dafydd,"  meddai  ei  dad  wrtho.  "  Nid 
wyf  yn  croesi  yr  heol  heb  feddwl,  nhad,"  oedd  ei  ateb ;  ac  yr 
oedd  pob  peth  yn  peri  iddo  feddwl.  Un  tro  pan  yr  aethom  at 
ei  d}'  yr  oedd  ar  y  drws  yn  edrych  ar  ddyn  yn  ceisio  gyru 
ceffyl  a  llwyth  trwm  ar  ei  ol  i  fyny  y  rhiw.  Teimlai  gymaint 
o  ddyddordeb  yn  yr  amgylchiad  fel  nad  oedd  ganddo  hamdden 
i'n  cyfarch.  Gwnai  y  gyrwr  bob  peth  fedrai  i  geisio  cael  y 
ceffyl  i  fyned  yn  ei  flaen,  ond  y  cwbl  yn  ofer ;  yn  ol  yn  hytrach 
nag  yn  mlaen  yr  ydoedd  y  llwyth  ac  yntau  yn  myned.  Ar  ol 
rhoddi  i  fyny  bob  gobaith,  dyma  ddau  löwr  yn  dyfod  heibio  wrth 
ddyfod  gartref  o'u  gwaith,  un  o  honynt  wedi  bod  yn  arfer  gyru 
ceffylau  dan  y  ddaear  ;  aeth  hwn  at  yr  anifail,  canmolodd  ef, 
gwnaeth  rhyw  swn  â'i  enau  na  fedr  neb  ond  y  cyfarwydd  ei 
wneyd,  curodd  wddf  y  creadur  yn  dyner  ac  yn  garedig  â'i  law, 
a  cheisiodd  gan  y  gyrwr  roi  ei  ysgwydd  wrth  yr  olwyn,  yna 
aeth  y  ceffyl  i  ffwrdd  a'i  Iwyth  gydag  ef.  "  Dyna  wers  mewn 
athroniaeth  foesol,"  ebe  efe,  ac  yna  trodd  atom  i'n  derbyn  yn 
garedig  i'w  dỳ. 

Yn  mhen  blwyddyn  neu  ddwy  ar  ol  ei  ddyfodiad  i  Aberdar 
cyrhaeddodd  boblogrwydd  mawr  fel  pregethwr,  a  gelwid  am 
dano  i  bregethu  yn  lleoedd  amlaf  y  bobloedd.  Yr  oedd  rhyw 
ireidd-dra,  a  thynerwch,  a  gwres  angerddol  yn  ei  ysbryd  oedd 
yn  gyru  ei  bregethau  adref  i  galonau  ei  wranda^yyr.  Llawer 
gwaith  y  gwelsom  ef  wrth  weddío  ar  y  dechreu  yn  methu 
myned  rhagddo  gan  deimlad  ;  methai  ddweyd  yr  un  gair  am 
aniryw  eiHadau  gan  wylo,  ac  ar  ol  ail  gynyg  methai  drachefn 
a  thrachefn  ;  ac  yr  oeddym  yn  gallu  barnu  yn  bur  agos  wrth 
y  weddi  pa  fath  bregeth  fyddai  yn  canlyn.  Nid  oedd  yn 
darparu  yn  fanwl  iawn  ar  gyfer  y  Sabboth  y  byddai  gartref, 

nac  yn  ysgrifenu  ond  rhyw  ddau  neu  dri  tudalen  o  bapyr  o 
faintioli  cyfTredin.  Ond  codai  y  prif  wirionedd  yn  glir  iawn 
i'w  feddwl.  Hyn  ydoedd  ei  hynodrwydd ;  gafaelai  yn  y 
gwirionedd  a  ddysgid  yn  yr  adnod  neu  y  payagraph  gyda 
meistrolaeth  na  welsom  ei  chyíTelyb,  ac  wrth  wneuthur  hyn 
taflai  oleuni  ar  haner  penod  weithiau,  a  delai  yr  holl  fanylion 
is-wasanaethgari'r  gwirionedd  hwnw  i'r  amlwgyn  eu  perthynas 
ag  ef.  Ei  hoff  ymadrodd  yr  adeg  hon  ydoedd,  "  Dyma 
wirionedd  mawy  yr  adnod  ;"  a  chyda'r  gair  deuai  ei  benelin  i 
lawr  ar  y  Beibl  gydag  awdurdod,  a'i  ddwrn  yn  gauad  yr  un 
pryd.  Clywsom  am  edmygydd  iddo  yn  codi  yn  ei  eistedd  yn 
ei  gwsg  yn  y  gwely,  yn  taro  ei  fraich  yn  yr  un  modd  gyda 
nerth,  er  anghysur  difrifol  i'r  un  fyddai  yn  cydgysgu  ag  ef. 
Nis  gall  neb  a'i  clywodd  yn  mlynyddoedd  ei  weinidogaeth  yn 
Aberdar  anghofio  y  neillduolrwydd  hwn ;  ac  yr  oedd  hwyl  y 
bregeth  mewn  cyfartaledd  i'r  yni  gyda  pha  un  y  disgynai  cefh 
ei  fraich  ar  y  Llyfr  neu  yr  ystyllen  oedd  yn  ei  ddal. 

Gan  nad  oedd  yn  rhwym  i'r  bregeth  ysgrifenedig,  a'r  fath 
ddawn  ymadroddi  parod,  rhwydd,  a  chyfoethog  ganddo,  yr 
oedd  yn  gallu  ymollwng  i'r  môr  gyda'i  bwnc ;  a  llawer  gwaith 
y  gwelsom  ef  yn  marchog  y  tonau  gyda  mawredd  a  phryd- 
ferthwch.  Pan  y  byddai  wedi  ymgolli  yn  ei  bregeth,  a 
chydymdeimlad  byw  rhyngddo  a'i  wrandawyr,  yr  oedd  yn  wir 
hyawdl.  Clywsom  ef  yn  adrodd  yr  hyn  a  ddywedodd  y 
diweddar  Dr.  Parry,  o'r  Bala,  wrtho  y  tro  cyntaf  y  clywodd 
ef  erioed  ;  yr  oedd  hyn  yn  yr  adeg  hon  o'i  fywyd.  Aeth  ato 
yn  addfwyn  a  charedig  ar  ol  yr  odfa,  a  dywedodd  wrtho  ei 
fod  yn  ei  ystyried  y  pregethwr  mwyaf  hyawdl  a  glywodd 
nemawr  erioed,  a  datganai  ei  obaith  na  fyddai  dweyd  hyny 
wrtho  yn  ei  yru  yn  falch.  Yna  aeth  yn  mlaen  i  egluro  beth 
ydoedd  yn  feddwl  wrth  hyawdledd  (eloguence).  Dywedai  fod 
Dr.  Edwards  yn  bregethwr  heb  ei  fath  braidd  yn  ei  ffordd, 
ond  nid  yn  hyawdl ;  a  Dr.  Thomas  yn  nerthol  ac  areithyddol 
dros  ben,  ond  nid  yn  hyawdl ;  a  bod  Henry  Rees,  er  ei 
fod   yn  ei   ystyried  yn   dywysog  y  pulpud  Cymreig,    yn  rhy 

glymedig  wrth  y  bregeth  ysgrifenedig  i'w  alw  yn  bregethwr 
hyawdl ;  fod  y  pregethwr  mewn  rhyw  sefyllfa  ahandoned  mewn 
gwir  hyawdledd,  yn  ymdaflu  gyda  rhyddid  bendigedig  i'w 
bwnc  nes  ei  fod  wedi  ymgolli  ynddo,  a  hyny  heb  gael  ei 
amddifadu,  i'r  gradd  lleiaf,  o  hunan-feddiant  o  ran  gallu  i'w 
egluro,  iaith,  Ilais,  a  thraddodiad.  Yr  oedd  efe  i  fyny  a'r 
desgrifiad  hwn.  Dywedai  cerddor  am  dano  ar  ol  ei  wrando 
yn  pregethu  ar  y  maes  yn  un  o'i  hwyliau  goreu,  fod  nodau  ei 
lais  yn  berffaith  gerddorol,  heb  wall  na  diffyg  pan  yrydoedd 
yn  bloeddio  uchaf,  ac  o  dan  y  cynhyrfiad  mwyaf ;  ac  yr  oedd 
mater  y  bregeth,  a'r  dull  o'i  osod  allan  y  fath  nad  oedd  yn 
hawdd  eu  gwella.  Cyrhaeddodd  hyn  mewn  rhan,  ac  ar  rai 
adegau  yn  ystod  ei  arosiad  yn  Aberdar  ;  ond  fel  y  cawn  sylwi 
eto,  yr  ydym  yn  barnu  iddo  ymberffeithio  yn  fwy  wedi  iddo 
symud  oddiyno  i  Liyerpool.  Cafodd  rai  o'r  odfaon  goreu  a 
gafodd  yn  ei  fywyd  yn  y  cyfnod  hwn.  Bu  arddeliad  rhyfedd 
ar  ei  weinidogaeth  yn  Nghymdeithasfa  Abergwaen,  yn  1859, 
ac  yn  NghastelInewydd-yn-Emlyn,  yn  1861,  pryd  y  gwnaeth 
y  gynuUeidfa  yn  nghapel  yr  Annibynwyr  yn  foddfa  o  ddagrau. 
Ar  nos  Sabboth  gartref  weithiau,  yr  oedd  yn  anorchfygol,  a'i 
apeliadau  at  hen  wrandawyr  efengyl  yn  anarferol  o  ddylan- 
wadol.  Daeth  Ilawer  i'r  eglwys  fel  ffrwyth  "pregeth  y  rhaff," 
a'i  swing  yn  myned  yn  Ilai  bob  tro,  a'r  tide  yn  treio  ac  yn 
gadael  y  Ilong  ar  ol.  I  bechadur,  y  cyfleu  cyntaf  ydoedd  y 
goreu,  a  bu  y  bregeth  dan  fendith  i  beri  i  amryw  yn  ei 
gynulleidfa  gartref  ddal  gafael  arno. 

Yn  y  flwyddyn  1858,  dymunwyd  arno  gan  Gyfarfod  Misol 
Morganwg  fyned  i  Gymdeithasfa  y  Gogledd,  yr  hon  a 
gynhelid  yn  MhwIIheli,  Mai  8fed,  gfed,  a'r  lofed  y  flwyddyn 
hono.  Cydsyniodd  yntau  a'r  cais,  ar  yr  amod  ei  fod  yn  cael 
dewis  ei  gyfaill.  Caniatawyd  hyn  iddo,  a  dewisodd  yntau  y 
Parch.  W'.  John,  yn  awr  o  Benybont.  Cychwynodd  y  ddau 
ddyn  ieuanc  yn  llawn  brwdfrydedd,  ond  nior  Ilawn  a  hyny  o 
bryder  ac  ofn,  oblegid  nad  oedd  y  naill  na'r  Ilall  wedi  bod  ar 
daith  gyffelyb  o'r  blaen.     Calonogwyd  hwynt  yn  fawr  yn  y 

cyfarfod  cyntaf  o'r  daith  yn  Nghaerlleon.  Aethant  oddiyno  i 
Rhyl,  Bangor,  Bethesda,  a  Chaernarfon,  ac  erbyn  iddynt 
gyraedd  Pwllheli  yr  oedd  y  swn  ar  led  fod  doniau  newyddion 
yn  y  wlad.  Cafodd  efe  bregethu  dair  gwaith  yn  y  Gymdeith- 
asfa,  a  gwasgwyd  arno  ef  a'i  gyfaill  i  aros  yno  dros  y  Sabbotb 
dilynol,  er  eu  bod  wedi  addaw  dychwelyd  i  Bangor.  Odfa 
i'w  chofio  ydoedd  yr  un  am  ddau  o'r  gloch  yn  y  Gymdeithasfa 
hon.  Gosodwyd  ef  i  bregethu  gyda  brawd,  sydd  heddyw  wedi 
cyraedd  enwogrwydd,  yr  hwn  a  gafodd  odfa  galed  ac  eithafol 
o  anhapus,  a  chlywsom  ef  yn  dweyd  na  chododd  i  bregethu  o 
dan  deimladau  mwy  dwysion.  Ond  os  ydoedd  yn  dywyll  ar  y 
cyntaf,  pelydrodd  y  gogoniant  mewn  modd  anarferol  o 
ddisglaer  ar  yr  ail,  ac  yr  oedd  y  cyferbyniad  rhwng  y  ddau  yn 
gymhorth  ychwanegol  i'r  olaf,  a  dywedai  y  Parch.  R.  Edwards 
na  welodd  y  fath  wahaniaeth  rhwng  dwy  bregeth  mewn  un 
cyfarfod  erioed.  Nid  oedd  y  Parch.  O.  Thomas,  D.D.,  yn  y 
Gymdeithasfa  hon,  ond  dywedai  iddo  gael  llythyr  i  Lundain, 
lle  yr  oedd  yn  gweinidogaethu  ar  y  pryd,  yn  desgrifio  y 
Sassiwn,  ac  yn  dweyd  fod  dyn  ieuanc  o'r  enw  D.  Saunders, 
o  Forganwg,  wedi  swyno  pawb,  a'i  fod  yn  bregethwr  heb  ei 
fath.  "  Dyna  y  pryd  y  gwelais  i  ei  enw  gyntaf  erioed," 
meddai  yr  hybarch  ddoctor.  Yma  y  daeth  i  gyffyrddiad  a 
chyfeillion  yn  y  weinidogaeth  a  fu  yn  fifyddlawn  iddo  hyd  ei 
fedd.  Yma  hefyd  rhoddodd  gyhoeddiad  i  fyned  i  LiverpooI, 
a'r  cyntaf  erioed  i  Manchester.  Ar  wahoddiad  Mr  Roger 
Evans,  aeth  efe  a'i  gyfaill  am  daith  o  naw  diwrnod  i  Sir  Fon, 
a  chawsant  yno  dderbyniad  croesawgar.  Pregethai  y  ddau 
gydag  arddeliad  mawr,  a  mynych  y  darfu  iddynt  ymddifyru 
wrth  fyned  dros  helynticn  y  daith  hon,  ei  throion  cyffrous,  a'i 
hadgofion  melus.  Ffurfiasant  gyfeillgarwch  a'u  gilydd  na 
chafodd  dim  ei  gymylu  ar  hyd  eu  hoes,  ac  na  fedrodd  hyd  yn 
nod  angau  ei  hun  mo'i  dori. 

Darfu  i'w  boblogrwydd  mawr  fel  pregethwr,  a'r  mynych 
alwadau  am  dano  i  gyfarfodydd  neillduol,  yn  mhell  ac  yn  agos, 
ei  orfodi  i  roddi  i  fyny  olygyddiaeth  y  Guladgantr.     Er  fod  y 

golled  trwy  y  wasg  yn  fawr,  yr  ydym  yn  meddwl  fod  yr  eniU 
yn  y  pulpud  yn  fwy.  Daeth  yn  olynydd  iddo,  fel  golygydd, 
y  diweddar  Barch.  J.  Roberís  (leuan  Gwyllt).  Yr  oedd  efe 
oddeutu  rhoddi  i  fyny  golygu  yr  Amserau,  yn  Liverpool,  ac 
wedi  dechreu  pregethu,  Lletyai  y  drws  nesaf  i  Dr.  Saunders, 
yn  nhŷ  Mr.  William  Morgan  (y  Bardd) ;  yno  y  priododd 
ac  y  bu  fyw  am  beth  amser  wedi  hyny  ;  tri  theulu  mewn  dau 
dy,  a'r  tri  yn  fynych  yn  yr  un  tỳ  ;  o  leiaf,  yr  oeddynt  oll  fel  un 
teulu.  Ar  gwestiynau  mewn  cysylltiad  â  barddoniaeth  yr 
oedd  "  William  "  yn  awdurdod,  oblegid  yr  oedd  yn  wir  fardd, 
ac  yn  meddu  ar  neillduolion  yr  awen.  Pan  y  byddai  cerddor- 
iaeth  yn  bwnc  y  ddadl,  John  oedd  yn  cael  ei  phenderfynu  ; 
ond  mewn  duwinyddiaeth  ac  athroniaeth  Dafydd  oedd  y 
tywysog.  Ychwanegwyd  nifer  o  gyfeillion  atynt  i  ffurfio 
cylch  bychan  cysegredig.  Bu  llawer  mater  pwysig  dan  sylw 
ganddynt.  Yma  y  ganwyd  y  gymanfa  ganu  gynulleidfaol,  ac 
ar  y  lofed  o  lonawr,  1859,  yn  y  Neuadd  Ddirwestol,  Aberdar, 
y  cynaliwyd  y  gyntaf,  pan  yr  osdd  amryw  o  gynulleidfaoedd 
o'r  cymydogaethau  hyn  wedi  ymuno,  a  Mr.  Roberts  yn 
arweinydd  arnynt.  Yr  oedd  y  Llyfr  Tônau  ar  waith,  ond  yma 
y  detholwyd  y  rhan  fwyaf  o'r  tônau,  ac  y  darparwyd  hwy  i'r 
wasg,  a  chyn  penderfynu  yn  hóllol  deilyngdod  y  dôn  yr  oedd 
yn  cael  ei  chanu  drosodd  gan  y  cwmni  oedd  yn  cyfansoddi  y 
cylch  hwn.  Cynhelid  cyfarfodydd  canu  o  dan  arweiniad  Mr. 
Roberts  yn  y  capel  yr  oedd  yn  aelod  ynddo,  a  daeth  y  canu 
yno  i  gael  ei  ystyried  y  blaenaf  yn  y  gymydogaeth.  Cyr- 
haeddodd  dafnau  o  gawod  fawr  y  Diwygiad  yn  iS^gyllehwn, 
ac  ireiddiwyd  y  ddau  bregethwr — Saunders  a  Roberts — 
i  ryw  fesur  drwyddi.  Yn  y  cyfarfodydd  unol  a  gynhelid 
llefarai  y  ddau  gydag  arddeliad  niawr,  ac  ychwanegodd  hyn 
at  nerth  a  dylanwad  eu  gweinidogaeth.  Nid  ydym  yn  deall 
i  hyn  newid  dim  ar  nodwedd  ei  bregethu  ef,  oddigerth  iddo  ei 
wneyd  yn  fwy  cynhes  ac  apeliadol  at  y  gwrandawyr. 
,  Yn  y  pulpud  y  canolbwyntiai  ei  holl  alluoedd  a'i  adnoddau. 
Yr   oedd   asbri   pregethu   yr   efengyl   yn   ysu   ei  hoU  natur. 

Dygai  ì)ob  peth  dan  deyrnged  i'w  waith  mawr.  Tra  yn  yr 
athrofa  darllenodd  y  Uyfrau  goreu  ar  athroniaeth  a'i  hanes,  ac 
yr  oedd  hyn  wedi  agor  byd  eang  o'i  flaen.  Y  pryd  hwnw  yr 
oedd  prif  weithiau  duwinyddion  ac  athronwyr  y  Cyfandir  yn 
dechreu  dyfod  allan  yn  yr  iaith  Saesneg.  Bwytäai  hwynt  yn 
Uwyr  fel  y  deuent  allan  o'r  wasg.  Er  nad  oedd  yn  cytuno  â 
llawer  a  ddywedent,  yr  oedd  yn  eu  mawrhau  ar  gyfrif  eu 
rhyddid  barn  a'u  hymgysegriad  i  wirionedd.  "  Nid  oes 
ganddynt  hwy  yr  un  gyfundrefn  dduwinyddol  i'w  hamddiffyn," 
meddai.  Ei  hoff  esboniad,  er  hyny,  ydoedd  tiddo  yr  Esgob 
Ellicott,  yr  hwn  oedd  yn  dyfod  allan  y  pryd  hwnw.  Dywedai 
fod  ei  esboniadau  ef  ar  y  cynllun  goreu  o  gwbl  i  bregethwr 
cyfarwydd  a'r  iaith  wreiddiol,  am  nad  ydoedd  yn  pregethu, 
ond  yn  rhoddi  ystyr  y  geiriau  a'r  gystrawen  yn  gHr,  ac  ar  y 
cyfan  yn  bur  gywir,  ac  ar  ol  cael  hyny,  cymharol  hawdd 
ydoedd  cyfansoddi  y  bregeth.  Darllenai  y  Beibl  yn  ngoleuni 
darganfyddiadau  gwyddoniaeth.  Cafodd  ei  symbylu  i  hyn 
gan  Brif-athraw  Trefecca  ar  y  pryd,  y  Parch.  Dr.  Charles,  yr 
hwn  oedd  wyddonydd  o  radd  uchel,  ac  yn  arfer  darUthio  yn 
nghapelau  y  wlad  ar  "ddaeareg"  a  phynciau  gwyddonol  eraill. 
Prif  destyn  ei  efrydiaeth  a'i  weinidogaeth  y  pryd  hwnw  ydoedd 
"  Crist,  gallu  Duw  a  doethineb  Duw."  Dangosai  fod  yr  iach- 
awdwriaeth  sydd  yn  Nghrist  yr  amlygiad  mwyaf  o  allu  Duw, 
ac  o  ddoethineb  yr  unig  ddoeth  Dduw,  yn  gystal  ag  o'i  gariad 
a'i  ras.  Ni  ddiystyrai  yr  amlygiad  o  dragywyddol  allu  a 
Duwdod  yn  y  greadigaeth,  eithr  yn  hytrach  dyrchafai  natur 
irwy  ei  gwneyd  yn  ddameg  i  egluro  y  datguddiad  uwch 
sydd  yn  yr  efengyl.  Trwy  gyfatebiaeth  rhwng  y  naturiol  a'r 
ysbrydol — y  gweledig  a'r  anweledig — yr  oedd  yn  egluro 
gras  Duw  yn  achubiaeth  pechaduriaid.  Ar  ol  darllen  Llyfr 
rhagoroi  ProHèswr  Drummond  ar  Natnral  Latvint1u  Spiritiial 
World,  cyHwynasom  ef  i  gyfaiU  tra  galluog  a  deallus,  fu  yn 
gwrando  Dr.  Saunders  yn  Bethania,  Aberdar,  yr  holl  amser  y 
bu  yno,  ac  yr  oeddym  ein  dau  yn  cydsynio  nad  oedd  yn  y  Llyfr 
galluog  hwnw  yr  un  syniad  pwysig  nad  oedd  wedi  ei  bregethu 

gan  Dr.  Saunderso  1857 — 62,  neu  cyn  bod  yr  awdwr  yn  ddeng 
mlwydd  oed.  Ceir  fod  rhyw  gymaint  o  newydd-deb  bid  sicr 
yn  y  ffurf  wyddonol,  ac  yn  yr  iaith  a'r  termau  a  ddefnyddir  ; 
ond  am  y  gwirioneddau,  a'r  rhan  fwyaf  o'r  cymhariaethau,  yr 
oeddym  wedi  dyfod  yn  gyfarwydd  hollol  â  hwy  trwy  ei  weini- 
dogaeth  ef.  Ni  chawsom  ar  ddeall  iddo  ef  ddarllen  y  Llyfr 
hwnw  o  gwbl,  ac  hid  oedd  angen  iddo  wneuthur  chwaith, 
oblegid  fod  ei  egwyddorion  yn  ei  feddwl  oddeutu  deng  mlynedd 
ar  hugain  cyn  iddo  gael  ei  gyhoeddi.  Nodir  y  ffaith  hon  nid 
yn  gymaint  i  broíì  gallu  a  gwreiddiolder  ei  feddwl,  ond  er 
rhoddi  agoriad  i  natur  ei  weinidogaeth  yn  y  cyfnod  hwn,  ac 
yn  wir  i'w  nodwedd  i  fesur  helaeth  drwy  ei  oes.  Yn  y  byd 
ysprydol  mae  y  sylweddau  y  dylanwadir  arnynt  o  angenrheid- 
rwydd  yn  wahanol  i  sylweddau  y  byd  naturiol — mor  wahanol 
eu  natur  ag  ydyw  enaid  a  choríf.  Yr  un  modd  gwahaniaetha 
y  galluoedd ;  gallu  ysprydol  ydyw  y  naill,  a  gallu  naturiol 
ydyw  y  llall,  Nid  y  sylwedd  na'r  galîu  ydyw  y  ddeddf. 
Dywedir  weithiau  fod  deddf  fawr  disgyrchiant  yn  dal  y 
greadigaeth  wrth  eu  gilydd  ;  mwy  priodol  fuasai  dweyd  fod 
gallu  neu  nerth  disgyrchiant  yn  ei  dal.  Nis  gall  y  ddeddf 
ddal,  nid  ydyw  hi  yn  ddim  amgen  na'r  rheol  ddiwyro  yn  ol  pa 
un  mae  y  gallu  yn  dal,  neu  yn  gweithredu.  Trefn  y  byd 
naturiol  ydyw  deddf,  a'r  un  modd  trefn  gweithrediadau  gallu- 
oedd  y  byd  ysprydol  ydyw  deddf.  Duw  sydd  yn  gweithio  yn 
y  naiU  a'r  llall,  ac  yn  gweithio  yn  ol  trefn.  Cof  genym  ei 
glywed  yn  egluro  nad  yr  un  fath  allu  ydyw  "rhagorol  fawredd 
ei  nerth  ef  tuag  atom  ni  y  rhai  ydym  yn  credu,"  a'r  galiu 
dwyfol  daenodd  y  gogledd  ar  y  gwagle,  ac  a  grogodd  y  ddaear 
ar  ddiddim,  ond  eto  fod  y  naiU  allu  fel  y  Ilall  yn  gweithredu 
yn  ol  deddf  neu  reol  achos  ac  effaith.  lachawdwriaeth  rad 
i  bechadur  wedi  haeddu  ei  ddamnio,  a  hyny  yn  unol  â  threfn 
ysprydol  ac  ag  egwyddorion  anghyfnewidiol  a  thragywyddol, 
ydoedd  baich  ei  bregethau.  Iddo  ef  yr  oedd  deddf  Duw  yn  dra 
eang,  mor  eanga  digyfnewid  a  natur  y  Jehofah  Ei  Hun,  a  lawn 
i'r  ddeddf  hon  ydoedd  aberth  Calfaria  fryn.     Credai  yn  mhen- 

arglwyddiaethol  ras  Duw,  ond  yn  ol  ei  farn  ef  nid  mympwy 
dwyfol  ydoedd  yn  myned  yn  groes  i  drefn,  eithr  penarglwydd- 
iaeth  yr  anfeidrol  ddoeth  Dduw,  yr  Hwn  sydd  yn  gweithredu 
yn  ol  cyngor  Ei  ewyllys  Ei  Hun.  Dyma  nodwedd  ei 
weinidogaeth,  pregethai  deyrnas  gras  yn  cael  ei  llywodraethu, 
nid  yn  ol  chwim,  ond  yn  unol  â  deddf  a  threfn  yn  codi  o 
angenrheidrwydd  natur  Duw,  a  natur  dyn,  ac  o  natur  y 
berthynas  rhwng  Duw  â  dyn,  ac  o  herwydd  hyny  yn  ddi- 
eithriad  ac  anghyfnewidiol.  O  ran  ffurf  yr  oedd  yn  hollol 
newydd,  o  ran  sylwedd  yr  oedd  yn  cynwys  yr  un  gwirionedd 
tragywyddol  am  fywyd  y  byd  ag  a  bregethwyd  gan  y  Tadau 
Methodistaidd,  y  Puritaniaid,  a'r  Diwygwyr,  a  chan  lesu 
Grist  Ei  Hun  a'i  Apostolion.  Tyrai  y  bobl  i'w  wrando  ;  aeth 
y  capel  yn  rhy  fychan  i'w  cynwys,  ac  adeiladwyd  capel  arall 
yn  ngwr  y  dref,  ac  y  mae  y  ddwy  eglwys  mewn  sefyllfa 
Iwyddianus  hyd  y  dydd  hwn. 

Medrai  wneuthur  llawer  o  waith,  a  hwnw  yn  waith  oedd 
yn  gofyn  egni  meddwl  mawr  mewn  ychydig  iawn  o  amser,  ac 
ni  welsom  ei  fath  i  fyned  trwy  unrhyw  gyfwng  y  delai  iddo  yn 
sydyn  a  dirybudd.  O  dan  amgylchiadau  o'r  fath,  deffröai  ei 
holl  enaid,  nes  yr  oedd  ei  feddwl  yn  gweithredu  gyda 
chyflymdra  a  threiddgarwch  oedd  braidd  yn  anghredadwy  i'r 
sawl  nad  oedd  yn  ei  adnabod.  Gwelsom  ef 'weithiau,  wedi  ei 
ddwyn  wyneb  yn  wyneb  a  gwirionedd  mawr  a  dwfn,  a'i  holl 
natur  yn  ysu  am  ei  ddeall  drwyddo.  DaiUenai  yn  aiddgar 
bob  peth  oedd  ganddo  yn  ei  lyfrgell  yn  uniongyrchol  arno; 
ymaflai  gyda  nerth  a  sicrwydd  yn  ei  hanfodion,  gan  fyned 
heibio  yn  ddisylw  yr  hyn  nad  oedd  yn  hanfodol ;  ffurfiai  ei 
farn  bersonol  mewn  perthynas  iddo,  a  thynai  amlinelliad  o'r 
gwirionedd  fyddai  yn  gyfaddas  i'w  feddwl  ef  ei  hun,  a 
chymerai  feddiant  hollol  o  hono  yn  etifeddiaeth  dros  byth ; 
dilynai  ei  amrywiol  ymraniadau,  a  thynai  allan  ei  gynllun  i'w 
wneuthur  yn  ddealladwy  i  eraill,  a  hyn  oll  mewn  llai  o  amser 
nag  a  gymerai  ambell  un  i  wneyd  rhagdrefniadau,  a  hwylio  i 
gychwyn  yr  ymchwil.     Yn  hyn  yr  oedd  cuddiad  ei  gryfder 

fel  siaradwr  byrfyfyr.  Nid  myned  rhagddo  i  ddweyd 
rhywbeth  fyddai  ar  achlysuron  o'r  fath,  eithr  ei  feddwl 
ydoedd  mor  gyflym  a  chhr  ag  ydoedd  ei  ddawn  ymadrodd. 
Pan  yr  oedd  efe  yn  weinidog  yn  Aberdar,  yr  oedd  yn  arferiad 
yn  y  Ue  i  draddodi  pregeth  fer  mewn  claddedigaeth,  a  hyny 
yn  y  tŷ  cyn  cychwyn  allan.  Un  tro,  pan  yn  myned  i 
ddechreu  gwasanaeth  angladd,  daeth  mab  yr  ymadawedig 
yn  mlaen  i  sibrwd  yn  ei  glust  fod  ei  fam  wrth  farw  wedi 
dymuno  am  iddo  bregethu  ar  y  geiriau  hyny  :  "  Byw  i  mi  yw 
Crist,  a  marw  sydd  elw."  Darllenodd  y  benod  sydd  yn 
cynwys  yr  ymadrodd,  gan  sylwi  yn  grafifus  arni  wrth  fyned 
yn  mlaen,  dywedodd  fod  yn  ddrwg  ganddo  na  wyddai  yn  gynt 
am  ddymuniad  diweddaf  ei  anwyl  chwaer,  ond  nad  oedd  cais 
olaf  dynes  dduwiol  i'w  ddiystyru,  ac  aeth  rhagddo  i  bregethu 
ar  y  testyn  gyda  rhwyddineb  ac  eneiniad  mawr.  Rhedai  y 
syniadau  a'r  geiriau  i'w  lle  mor  naturiol  a  hawdd  ag  y  Uifai  y 
fetel  doddedig  i'w  rhedwelyau  yn  y  gwaith  haiarn  oedd  yn 
ymyl  y  tŷ  y  pregethai  ynddo,  ac  yr  ydym  yn  meddwl  mai  y 
sylwadau  a  ddaeth  i'w  feddwl  o  dan  gynhyrfiad  y  foment  y 
pryd  hwnw,  fu  yn  sail  y  bregeth  dra  rhagorol  a  gorphenedig  a 
gyfansoddodd  ar  y  testyn  yn  mhen  blynyddoedd  ar  ol  hyny. 

Clywsom  am  achlysur  arall,  sydd  yn  dangos  y  nodwedd 
hwn  yn  fwy  tarawiadol  fyth.  Yr  ydym  wedi  methu  cael  y 
manylion,  gan  mai  yn  Liverpool  y  cymerodd  le,  ond  yr  ydym 
yn  hollol  sicr  am  y  prif  fifeithiau,  gan  i  ni  eu  cael  oddiwrtho 
ef  ei  hun.  Yr  oedd  cyfarfod  cymharol  bwysig  i'w  gynal  yn 
hen  gapel  Pall  Mall.  Pa  un  ai  efe  neu  rhywun  arall  a 
ddisgwylid  i  siarad  ynddo,  nid  ydym  yn  sicr.  Os  un  arall, 
methodd  hwnw  ddyfod,  ac  anfonwyd  am  dano  ef  ar  y  funyd 
ddiweddaf  i  lanw  y  bwlch  goreu  y  gallai  dan  yr  amgylchiadau. 
Os  efe  oedd  yn  cael  ei  ddisgwyl,  yr  oedd  wedi  Ilwyr  anghofio 
hyny,  nes  yr  oedd  yr  adeg  wedi  dyfod  iddo  i  gychwyn.  Fodd 
bynag  am  yr  apwyntiad,  aeth  efe  i  gerbyd  gyda'i  fod  yn 
dechreu  meddwl  am  yr  araeth,  ond  meddyliodd  nior  ddwys  ac 
angerddol    ag   y    gallai  oddiyno  i'r  capel,  ac  ar   ol  cyraedd, 


YN    ABERDAR.  xlix 

gofynodd  i'r  diweddar  Dr.  Gee,  yr  hwn  oedd  yn  gadeirydd,  i 
ymhelaethu  gymaint  ag  oedd  yn  bosibl  yn  yr  araeth 
agoriadol ;  ond  nid  yn  y  ddawn  hono  yr  oedd  rhagoriaeth 
.benaf  y  cadeirydd,  fel  y  gorfu  i'r  areithydd  sefyll  ar  ei  draed 
yn  bur  fuan,  a  siaradodd  gyda  nerth  a  hyawdledd  anarferol 
am  oddeutu  dwy  awr ;  ac  ar  ddiwedd  y  cyfarfod  daeth 
dirprwyaeth  ato  i  ddymuno  arno  argraffu  yr  anerchiad. 

Un  amgylchiad  arall  a  nodwn,  i  ddangos  y  cyfoeth  o 
adnoddau  oedd  yn  ystor  ganddo  i  gyfarfod  ag  anhawsderau  ei 
fywyd  gweinidogaethol.  Nid  yw  hwn  yn  hoUol  o'r  un  natur, 
ac  eto  y  mae  yn  debyg.  Yr  oedd  hyn  eto  ar  gladdedigaeth 
un  o'i  hen  wrandawyr  yn  Bethania,  Aberdar,  ond  gwrandawr 
yn  unig,  a  dyn  anghymedrol  yn  ei  arferion,  a'i  wraig 
yn  bur  debyg  iddo.  Ond  rhaid  oedd  myned  i'r  tŷ  i  gynal 
gwasanaeth  crefyddol,  ac  yr  oedd  rhai  o'r  blaenoriaid 
yn  pryderu  hyd  at  chwysu,  wrth  feddwl  pa  fodd  yr  oedd  yn 
bosibl  iddo  fyned  trwy  y  gwaith.  Nid  dawn  parod  yn  gymaint 
oedd  eisiau  y  tro  hwn,  a  barn,  ac  ysprydolrwydd  meddwl  a 
theimlad.  Profodd  ei  hun  yn  gwbl  alluog  i  fyned  trwy  yr 
hoU  anhawsderau.  Cyn  pen  ychydig  fynydau  yr  oedd  wedi 
ymddyrchafu  uwchlaw  pob  gwrthglawdd,  ac  wedi  codi  pawb 
oedd  yn  bresenol  i  sefyllfa  o  ddifrifwch,  ac  i  gymundeb  agos 
a'r  byd  mawr  ysprydol,  a  hyny  heb  wneyd  cyfeiriad  at  y 
marw  o  gwbl.  Pan  y  byddai  y  diweddar  Mr.  Lewis  Griffiths, 
Aberdar,  yn  son  am  ei  fawredd  fel  gweinidog  yr  efengyl,  at  yr 
amgylchiad  hwn  y  byddai  ei  feddwl  yn  rhedeg  bob  amser.  Ei 
dystiolaeth  ef,  ac  amryw  oedd  yn  bresenol  ar  y  pryd,  ydoedd 
na  ddarfu  iddo  erioed  eu  hargyhoeddi  yn  fwy  trwyadl  o'i  allu 
meddyUol  ac  ysprydol,  ac  o  gyfoeth  ei  adnoddau  fel  gweinidog 
cymhwys  y  Testament  Newydd,  nag  ar  yr  achlysur  hwn. 

Deuai  ei  ragoriaeth  i'r  golwg  yn  amlwg  iawn  wrth  ymdrin 
a  materion  duwinyddol  dyrus.  Mewn  Cyfarfod  Misol  a 
gynhaliwyd  yn  Hirwaen  yn  ystod  ei  arosiad  yn  Aberdar,  y 
pwnc  yn  y  seiat  gyffredinol  ydoedd  :  "Yr  angenrheidrwydd 
am  yr  Ysbryd  Glàn  gyda'r  efengyl."     Eisteddai  y  diweddar 

Barch.  D.  Howells  yn  y  gadair,  ac  nid  llywydd  mewn  enw 
ydoedd  efe.  Codai  i  fynu  ar  ol  pob  un  i  gywiro  yr  hyn  oedd 
yn  wallus,  ac  i  egluro  yn  mhellach  yr  hyn  oedd  yn  dywyll. 
Yr  oedd  efe  yn  mhell  o  fod  yn  foddlawn  i'r  sylwadau  oedd  yn 
cael  eu  gwneyd,  am  nad  oeddynt  yn  dangos  paham  yr  oedd  yn 
rhaid  cael  yr  Ysbryd  Glân  i  egluro  yr  efengyl  mwy  nag  i 
egluro  gwirionedd  yn  gyíîredinol.  Ar  ol  i  amryw  siarad,  a'r 
hen  dad  yn  methu  cael  ei  foddloni  ynddynt,  cododd  ein 
cyfaill,  dan  rhyw  gymaint  o  gynhyrfiad  oddiwrth  y  gwirionedd 
ei  hun,  a  dull  eraill  yn  ei  esbonio,  a  dangosodd  fod  yr  efengyl 
yn  wirionedd  moesol  ac  ysprydoi,  a  bod  dyn  trwy  bechod 
wedi  colU  y  cymhwysder  moesol  ac  ysprydol  i'w  hamgyffred, 
a'i  fod  yn  ei  berthynas  a'r  efengyl  yn  wahanol  iawn  i'r  hyn 
ydoedd  yn  ei  berthynas  a  gwirionedd  naturiol,  ac  nad  oedd  yr  un 
angen  am  yr  Ysbryd  Glân  i  gynorthwyo  dyn  i  ddirnad  gosodiad 
yn  EiicUd,  neu  egwyddorion  rhifyddiaeth,  &c.,  &c. ;  a  phan 
eisteddodd  i  lawr  gorfu  i  Mr.  Howells  ddatgan  ei  fod  yn  beríFaith 
foddlawn  i'r  sylwadau,  a  thynodd  y  cyfarfod  i  derfyniad. 

Dro  arall,  mewn  Cyfarfod  Misol  a  gynhaHwyd  yn  Mhant- 
tywyll,  Merthyr,  pan  ydoedd  y  diweddar  Barch.  J.  Roberts 
(leuan  Gwyllt)  yn  cael  ei  hoH  ar  ei  dderbyniad  yn  aelod  o'r 
Cyfarfod  Misol  fel  un  yn  dechreu  pregethu,  aeth  yn  wrth- 
darawiad  rhwng  rhai  o'r  brodyr  ar  bwynt  yn  yr  athrawiaeth 
am  Berson  yr  Arglwydd  lesu.  Nid  oedd  Mr.  Roberts  yn 
ateb  yn  y  geiriau  uniongred  cyffredin,  a  chlustfeiniai  rhai  o'r 
brodyr  gyda  rhyw  gymaint  o  ddrwgdybiaeth.  O'r  diwedd, 
dyma  y  prawf  ofyniad  yn  cael  ei  roddi  iddo,  sef :  "  A  ydoedd 
yr  lesu  yn  berson  dynol."  Atebodd  yntau  ei  fod  yn  credu  ei 
fod.  Cynyrchodd  yr  ateb  gyffro  trwy  yr  holl  wersyll,  a  bid 
sicr  nid  oedd  yr  hwn  oedd  yn  dal  y  fath  heresi  i  gael  ei 
dderbyn  i  bregethu  yr  efengyl  gyda'r  Corph  ;  yn  wir,  yr  oedd 
bychan  a  mawr  mewn  amrantiad  dan  arfau,  ac  yn  barod 
i  ymHd  y  gelyn  i  ffwrdd.  Gwelodd  Dr.  Saunders,  ac  un  neu 
ddau  arall,  nad  oedd  yno  ddim  ond  ymryson  yn  nghylch 
geiriau,  heb  ddim  gwahaniaeth  mewn  syniad,  a  cheisiodd  gan 

yr  holycld  i  egluro  beth  oedd  efe  yn  feddwl  wrth  ddyweyd  fod 
lesu  Grist  yn  wir  ddyn.  Gwnaeth  hyny  yn  bur  gywir  a 
chryno.  Yna  gofynodd  i  Mr.  Roberts,  a  ydoedd  efe  yn 
tybied  rhywbeth  gwahanol  i  hyna  wrth  ddyweyd  ei  fod  yn 
berson  dynol  ?  "  Nac  oeddwn,  ddim  yn  amgen,"  oedd  yr 
ateb.  Felly,  y  mae  y  cwbl  yn  ymddibynu  ar  yr  hyn  a 
feddylir  wrth  y  gair  person.  Yn  ol  deffiniad  yr  ymgeisydd,  y 
mae  "  person  dynol "  yn  hollol  gyfystyr  a  "  bod  yn  ddyn,"  ac 
felly  mae  pawb  yma  yn  credu  yn  hollol  yr  un  peth.  Tawelodd 
y  cythrwfl ;  derbyniwyd  yr  ymgeisydd  yn  aelod  o'r  Cyfarfod 
Misol,  a  rhoddodd  ceidwaid  yr  athrawiaeth  oU  iddo  ddeheu- 
ddwylaw  cymdeithas,  ac  ni  chafodd  neb  achos  byth  i 
edifarhau  am  y  weithred. 

Enill  poblogrwydd  ydoedd  o  ddydd  i  ddydd,  a'r  rhwymau 
oedd  yn  ei  gysylltu  ag  eglwysi  ei  ofal,  a'r  Cyfarfod  Misol  ac 
a  holl  eglwysi  y  Sir,  yn  myned  yn  gadarnach  ac  yn  dynach  ; 
ond  yr  oedd  y  galwadau  diatal  o  LiverpooI  yn  aflonyddu  ar 
yr  heddwch.  Gwrthododd  un  alwad,  a  chafodd  godiad 
sylweddol  yn  ei  gyflog,  er  ei  fod  wedi  cael  ychwanegiadau 
amryw  yn  y  gydnabyddiaeth  arianol  cyn  hyny.  Clywodd  y 
Cyfarfod  Misol  ei  fod  yn  debyg  o  ymadael,  a  chynhaliwyd 
cyfarfod  yn  Aberdar,  i  ystyried  pa  drefniadau  fedrid  wneuthur 
i'w  gadw  yn  y  Sir.  Daeth  Ilawer  o'r  prif  weinidogion  a'r 
blaenoriaid  yn  nghyd,  a  phasiwyd  amryw  benderfyniadau  ar 
gydnabod  ein  gweinidogion  yn  deilwng.  Enwyd  swm  penodol 
y  dylai  eglwysi  cymharol  luosog  ei  roddi  yn  gydnabyddiaeth 
am  wasanaeth  Sabbothol  i  ddynion  teilwng.  Gofynai 
rhywrai  yn  y  gynhadledd  hono  am  ddeffiniad  o  ddyn  teilwng 
o'r  swm  a  nodid,  ac  atebai  un  pur  ffraeth,  sydd  eto  yn  fyw,  ei 
bod  yn  ddigon  hawdd  penderfynu  y  mater  yna,  ac  nad  oedd 
bod  yn  bregethwr  da  yn  unig  yn  ddigon  i  dd'od  i  fynu  a'r 
desgrifiad,  oherwydd  ei  fod  ef  y  dydd  o'r  blaen  yn  cyd- 
bregethu  a  Dr.  Saunders,  ac  yn  pregethu  yn  Ilawn  cystal  ag 
yntau;  ond  nad  oedd  yn  disgwyl  cael  cymaint  o  dàl,  oblegid 
ei  fod  "  yn  cadw  pedlin,"  hyny  yw,  ei  fod  mewn  masnach,  ac 

y  dylai  y  rhai  oedd  yn  Uwyr  ymgysegru  i  waith  yr  efengyl 
gael  eu  cydnabod  yn  wahanol  iddo  ef  a'r  dosparth  y 
perthynai  iddo,  er  fod  rhai  o  honynt  yn  pregethu  yn 
achlysurol  yn  bur  dda.  Arhosodd  yn  Aberdar  oddeutu 
blwyddyn  ar  ol  hyn. 

Ond  yr  oedd  eglwysi  LiverpooI  wedi  rhoddi  eu  bryd  arno^ 
ac  ni  chymerent  ball.     Cawsant  eu  prif  weinidogion,  ac  yn  eu 
plith  yr  hybarch  Henry  Rees,  i  ategu  yr  alwad  ;    tueddodd 
hyn  oll  ei  feddwl  yntau  i  gredu  fod  rhagluniaeth  ddwyfol  yn 
ei  arwain  i'r  maes   pwysig   hwnw  i  lafurio.     Cynyrchodd  ei 
benderfyniad  i  ymadael  siomedigaeth  a  galar  dwys  yn  eglwysi 
Aberdar   a'r   gymydogaeth,   ac  yr  oedd  yn    rhaid  iddo,  cyn 
myned,    draddodi    pregeth    ymadawol    yn    y    rhan    fwyaf    o 
gapeli  y  cylch.      Clywsom  amryw  o'r  pregethau  hyn  ;  un  o 
honynt  ydoedd  "'Yr  Arglwydd  a'r  Achubwr,"    sydd   yn  ar- 
graífedig  yn  y  gyfrol  hon  ;  ond  yr  oedd  y  weddi  ar  y  diwedd 
braidd  yn  fwy  eífeithiol  ar  deimladau  y  bobl  na'r  bregeth. 
Un  frawddeg  ynddi  ydoedd — "  Bendithia  ni  ar  ein  hymadaw- 
iad,   ymadawiad   mwy  pwysig  nag  arferol ;"  a  chyda'r  gair 
olaf  yr  oedd  y  gynulleidfa  ag  yntau  yn  ymdagu  gan  deimlad, 
a'r  brawddegau  diweddol,  os  yn  cael  eu  dweyd  o  gwbl,  yn  cael 
eu  hadrodd  mewn  Ilais  drylliedig,  a'r  cyfarfod  yn  dibenu  gyda 
chawod    o    ddagrau.       Cynhaliwyd    y    cyfarfod    ymadawol 
Chwefror  iyeg,   1862,  y  Parch.  R.  Lumley,  Abertawe,  yn  y 
gadair,    yn   yr   hwn   yr   oedd    amryw   o   brif  bregethwyr   a 
diaconiaid  y  Cyfarfod  Misol  yn  bresenol.     Cyflwynwyd  Tysteb 
anrhydeddus  iddo,  cynwysedig  o  swm   o  arian  a   ystyrid  y 
pryd  hwnw  yn  swm  mawr,  ynghyd  ag  Anerchiad  hardd,  yn 
datgan    gwerthfawrogiad    o'i    lafur,    a    hiraeth    dwys   wrth 
feddwl  am  ei   golli.      Wrth    ddarllen  yr    Anerchiad  darfu    i 
IMr.  W.  Morgan — y  Bardd,  fel  ei  gelwid — dori  allan  i  wylo  a 
llefain  yn  uchel  dros  y  capel,  a  chyfranogodd  y  dorf  fawr  oll  o'r 
un  teimlad.    Eithr  yr  hyn  a  ysgrifenwyd  a  ysgrifenwyd  ;  er  yr 
holl  deimladau,  ymadael  oedd  raid  ;  ac  ar  beny  pum'  mlynedd 
o'i  weinidogaeth  yn  y  Ile,  symudodd  o  Aberdar  i  LiverpooI. 

MEWN  cydsynìad  ag  ail  alwad  a  dderbyniodd  o  Liverpool, 
symudodd  yno  i  fyw  yn  niwedd  Chwefror,  1862. 
Ffurfiai  hoU  eglwysi  y  dref  y  pryd  hwnw  un  undeb 
gweinidogaethol,  a  thrysorfa  gyffredinol  yn  perthyn  iddo,  ac 
felly  yr  ydoedd  wedi  bod  er  pan  yr  oedd  y  Parchn.  H.  Rees  a 
J.  Hughes  (hynaf)  yn  cydlafurio.  Gan  hyny,  yr  oedd 
galwad  i  Liverpool  yn  golygu  gwahoddiad  oddiwrth  hoU 
eglwysi  yr  undeb  hwn,  a  chafodd  efe  yr  alwad  hon  gydag 
unfrydedd  hoUol ;  ac  ar  ol  iddo  fyned  yno  yr  oedd  i 
wasanaethu  yr  holl  eglwysi.  Yr  oedd  i'r  cynllun  hwn 
ei  fanteision  a'i  anfanteision ;  dywedai  y  diweddar  Dr. 
Hughes  mai  anfantais  ydoedd  mewn  ystyr  arianol,  oblegid 
ddarfod  i'r  eglwysi  gyfranu  yn  Uawer  helaethach  tuag  at 
gynal  eu  gweinidogion,  ar  ol  i'r  undeb  gael  ei  dori,  ac  i'r 
gweinidogion  gael  eu  penodi  yn  fugeiliaid  ar  eglwysi  arbenig, 
a  phob  eglwys  yn  cael  ei  gosod  yn  gyfrifol  am  gyflog  ei 
gweinidog  ei  hun. 

Cyn  ei  symudiad,  yr  oedd  wedi  dyfod  yn  bur  adnabyddus 
trwy  yr  hoU  gynulleidfaoedd,  o  herwydd  yr  oedd  wedi  bod  yn 
pregethu  cryn  lawer  trwy  y  nifer  luosocaf  o  honynt.  Bu  yno 
am  rai  wythnosau  yn  mis  Tachwedd,  1856,  ac  yn  pregethu 
llawer  yn  yr  wythnos,  heblaw  ar  y  Sabbothau,  a  hyny  gyda'r 
Saeson  yn  benaf.  Yn  ystod  yr  amser  hwnw  bu  droion  yn  nhy 
y  Parch.  J.  Hughes,  ac  yn  ei  lythyr  sydd  ger  ein  bron,  dywed 
iddo  gyfarfod  yno  a'r  Parchn.  Josiah  Thomas  a  Daniel  Evans, 
ar  eu  fTordd  i  Edinburgh.  Canmola  y  ddau  yn  fawr  fel 
dynion  ieuainc  addawol  iawn,  a  dywed  fod  y  canu  a  chwareu 
y  berdoneg  yn  nhy  ^lr.  Hughes  wedi  ei  swyno  yn  anarferol. 

Canlyniad  yr  ymweliad  hwn,  yn  ddiau,  oedd  y  daith  a 
gymerodd  Mr.  Hughes  i  Forganwg  yr  hâf  dilynol,  ac  i 
Gymdeithasfa  Pontfaen,  pan  yr  oedd  gwrthddrych  ein 
sylwadau  yn  cael  ei  ordeinio.  Bu  efe  hefyd  yn  gyfaill  ac  yn 
arweinydd  iddo  ar  hyd  y  daith  hono.  Ar  ol  hyn,  yniwelodd 
ag  amryw  o  gymanfaoedd  y  Sulgwyn.  Dyma  gofnod  am  un 
o  honynt,  sef  1861,  ac  am  gyfarfod  yn  Bedford  Street,  pryd  y 
pregethai  gyda'r  diweddar  Barch.  L.  Edwards,  D.D.,  i 
gynulleidfa  orlawn,  ac  y  cafodd  yr  olaf  un  o  brif  odfaon 
ei  fywyd. 

Yr  oedd   disgwyUad  mawr  am  dano  i'r  dref,  ac  yr  oedd 
papyrau  y  Deheudir,  y  rhai  oeddynt  wedi  cyraedd  o'i  flaen, 
yn    rhoddi    hanes   y   cyfarfod    ymadawol  yn .  Aberdar,    wedi 
cynyrchu  awydd  ychwanegol  am  ei  gly^ved.     Teimlai  amryw 
o   ddynion    ieuainc    ryw    gywreinrwydd    hefyd   i  wrando  y 
bregeth  gyntaf  oddiwrth  y  gweinidog  newydd,  ac  aethant  o'r 
capeli   ereill   i    Gapel    Chatham    Street    i'w   wrando    boreu 
Sabboth.       Ei   destyn   ydoedd,    loan  xv.  15.       Testyn    pur 
nodweddiadol  o  hono  fel  cyfaill   serchoglawn    a   charuaidd. 
Odfa  galed  iawn  ydoedd  iddo  ef  ar  gyfrif  anhwylusdod  gan 
anwyd,  ond  dywedir  fod  y  bregeth  yn  rhagorol.     Y  nos,  yn 
Bedford    Street,  yr  oedd   yn  myned  trwy  y  gwaith   yn  fwy 
rhwydd,  a'i  destyn  oedd,  Gen.  iii.  15.    Dyma  y  Sabboth  cyntaí 
iddo   fel   gweinidog    sefydlog   yn    Liverpool.      Cyrhaeddodd 
boblogrwydd  mawr  yn  fuan.     Edrychai  y  bobl  ieuainc  arno 
fel  anfonedig  Duw  atynt  hwy.     Cydnabyddent,  bid  sicr,  nad 
oedd  yn  bosibl  cael  un  uwch  na  Mr.  Rees,  a  bod  Dr.  Hughes 
yn  un  o  brif  bregethwyr  yr  enwad  a'r  genedl ;   ond  hawlient 
Dr.  Saunders  fel  yr  eiddynt  hwy,  ar  gyfrif  rhyw  gyfaddasder 
arbenig  oeddent  yn  weled  ynddo  ar  eu  cyfer.      Ond  buan  y 
gA^'elsant  fod  ynddo  gymhwysder,  nid  yn  unig  i'w  hymgeleddu 
hwy,   ond   hefyd  i  siarad  a'r  hen  bobl,  ac    i    dynu  allan  eu 
profiadau   yn    y  cyfarfodydd    eglwysig.      Cyn    hir,   yr   oedd 
cymaint  o  son  am  y  seiadau  oedd  yn  gynal,  ag  ydoedd  am  ei 
bregethau,  ac  ymddifyra  yr  hen  bobl  hyd  y  dydd  hwn  mewn 

adgofion   melus  am  yr   ymddiddanion   cysegredig  hyn   yn   y 
gymdeithas  eglwysig. 

Fel  yr  awgrymwyd  eisoes,  cymerodd  ychydig  gyfnewidiad 
le  yn  ei  bregethu,  ac  nid  cyfnewidiad  chwaith,  eithr  yn 
hytrach  ymberífeithiad  yn  ei  arddull.  Pan  yr  ydoedd  yn 
Aberdar,  yn  cyfansoddi  ac  yn  pregethu  oddeutu  haner  cant  o 
bregethau  newyddion  bob  blwyddyn,  neu  oddeutu  dau  cant  a 
haner  yn  ystod  y  pum'  mlynedd  y  bu  yno,  nid  oedd  ganddo 
hamdden  i  dalu  sylw  i  bethau  bychain  ;  ac  fel  y  dywed  un  o 
brif  feirniaid  yr  oes  yn  y  celfau  cain,  y  mae  perffeithrwydd  yn 
gynwysedig  mewn  pethau  bychain.  CyfFyrddiadau  ysgafn  o 
eiddo  y  cerflunydd  a'r  gerf-ddelw  sydd  yn  dynodi  gwaith 
meistr  yn  y  gelfyddyd  oddiwrth  waith  un  heb  fod  yn  feistr. 
Felly  gwna  yr  addurniadau  diweddaf,  pa  mor  fychain  bynag, 
os  yn  wir  gelfydd,  y  pregethau  yn  ragorach  o  ran  cyfan- 
soddiad  a  thraddodiad.  Heblaw  bod  agos  pob  peth  pregethwr 
wedi  cyd-gyfarfod  yn  naturiol  ynddo,  yr  oedd  yn  artist 
gwirioneddol,  i  ddysgyblu  a  gwrteithio  natur,  ac  i'w  ddefnyddio 
i"r  fantais  oreu.  Gyda'i  fod  yn  meddu  Ilais  da,  yr  oedd  ganddo 
glust  y  cerddor,  a  gwybodaeth  o'r  wyddor,  trwy  yr  hyn  y 
medrai  ei  berffeithio  a'i  wneuthur  yn  hoUol  ufudd  i  ddatgan 
amrywiaeth  syniadau  ei  feddwl  a  theimladau  ei  galon.  Yr 
oedd  yn  fardd  wrth  naturiaeth,  yn  gymaint  felly  fel  y  dywedai 
y  rhai  hyny  sydd  yn  cymeryd  arnynt  ddarllen  cymhwysderau 
naturiol  eu  cyd-ddynion,  mai  cyfansoddi  barddoniaeth  ddylasai 
fod  prif  orchwyl  ei  fywyd  ;  ond,  yn  ychwanegol  at  gyfranogi 
o  reddf  yr  awen  bur,  yr  oedd  yn  deall  y  gelfyddyd  o'i 
gweithio  allan  yn  bortrëadau  barddonol  byw  yn  ei  bregethau. 
Dywedai  un,  cymhwys  i  roddi  barn  ar  fater  o'r  fath,  pe 
bai  efe  wedi  ysgrifenu  ei  farddoniaeth  mewn  mydryddiaeth 
yn  yr  iaith  Saesneg,  mai  ofer  fuasai  i  rai  a  enwir  fel 
olynwyr  teilwng  i'r  diweddar  Fardd  Breiniol  obeithio  am  yr 
anrhydedd  hono.  INIeddai  athrylith  yr  athronydd  a'r  gA^ir 
dduwinydd,  ond  ni  foddlonai  heb  ddysgu  y  gelfyddyd  o 
ymresymu,  dadansoddi,  a  chydgrynhoi,  ac  olrhain  eíFeithiau 

yn  ol  i'w  hachosion.  Dysgyblodd  ei  feddwl  i  fyned  trwy  yr 
ymchwiliadau  hyn,  ac  i  gynllunio  y  modd  goreu  i  wneuthur 
ffrwyth  y  llafur  yn  ddealladwy  i'r  bobl  gyfîredin.  Ym- 
beríîeithio  yn  y  gelfyddyd  o  bregethu  yr  efengyl,  os  goddefir 
yr  ymadrodd,  ydoedd  un  o'r  gorchwylion  yr  ymgymerodd  o 
ddifrif  ag  ef  ar  ei  fynediad  i  Liverpool.  Cafodd  hamdden 
i  hyn.  Yr  oedd  defnyddiau  lawer  ganddo  wrth  law  yn  y 
canoedd  pregethau  oeddynt  oll  yn  newydd  i  bobl  LiverpooI, 
ac  nid  oedd  ganddo  ond  eu  gosod  mewn  ffurf  fwy  perífeith- 
iedig ;  a  phan  yn  cyfansoddi  pregeth  newydd  yr  oedd  ganddo 
ddigon  o  amser  i  gaboli  pob  brawddeg,  ac  i  brydferthu  pob 
ffugr.  Hefyd,  yr  oedd  ganddo  siamplau  rhagorol  i'w 
hefrydu.  Erbyn  hyn,  yr  ydoedd  wedi  gwrandaw  prif 
bregethwyr  ei  genedl,  ac  onid  yw  hyn  yn  golygu  prif 
bregethwyr  ei  oes  yn  mhob  gwlad  ?  Ymwelai  prif  areithwyr 
y  deyrnas  a'r  byd  yn  achlysurol  a'r  ddinas,  a  gwrandawai 
yntau  hwynt  yn  ewyllysgar,  gyda'r  amcan  o  ddwyn  pob 
rhagoriaeth  dan  deyrnged  i  efengyl  Crist.  Safai  ei  gyd- 
weinidogion  yn  y  dref  yn  y  dosbarth  blaenaf,  ac  yn  arbenig 
edmygid  yr  Hybarch  Henry  Rees  ganddo  ef  a'r  gweini- 
dogion  eraiU  fel  tywysog  pregethwyr  ei  oes,  ac  fel  y  dyn 
mwyaf  ar  y  cyfan  a  adnabyddasant  erioed.  Pan  y  disgynai 
yr  eneiniad  oddiwrth  y  sanctaidd.  hwnw  yn  helaeth  ar  ei 
bregethu,  nid  oedd  neb  fel  efe.  Effeithiai  y  gwahanol 
ddylanwadau  hyny  arno  yntau  i'w  symbylu  i  Iwyr  gysegru  ei 
hüU  alluoedd,  a  hyny  ar  eu  goreu,  i  wasanaeth  ei  Arglwydd ; 
a  bu  yn  hynod  Iwyddianus.  Ymroddodd  i  bregethu.  Pan  yr 
oedd  hiraeth  angerddol  arno  ar  ol  yr  hen  gyfeillion  a'r  hen 
gysylltiadau  yn  y  Deheudir,  a  phan  yn  teimlo  dieithrwch 
yr  amgylchiadau  newyddion,  yr  oedd  pregethu  yr  efengyl 
yn  rhyddhad  i'w  ysbryd,  ac  yn  peri  iddo  anghofio  pob 
gofìd. 

Nid  yw  ein  gofod  yn  caniatau  i  ni  fanylu  ar  ei  drigiad  yn  y 
Ue  hwn,  ond  nodwn  rai  amgylchiadau  pwysig  gymerodd  le 
tua'r  flwyddyn   1865,  canol  aniser  ei  weinidogaeth  yno.      Y 

peth  cyntaf  sydd  yn  tynu  ein  sylw  ydyw  y  cyfnewidiad  a 
gymerodd  le  yn  nghysylltiad  y  gweinidogion  a'r  eglwysi. 
Hyd  hyn  yr  oeddynt  oll  yn  cael  eu  hystyried  fel  yn  perthyn 
i  holl  eglwysi  yr  undeb.  Fel  hyn  yr  ysgrifena  yn  nechreu 
mis  lonawr,  y  flwyddyn  grybwylledig :  "  Yr  ydym  ni  yn  y 
dref  hon  yn  symud  yn  araf  at  ffurfio  cysylltiad  neillduol 
rhwng  pob  gweinidog  ag  eglwys  benodol,  yr  un  fath  ag  sydd 
yn  awr  rhwng  eglwys  Birkenhead  a'i  gweinidog,  ac  a  fydd 
rhwng  eglwys  Bootle  a'i  gweinidog,  a  Mr.  O.  Thomas  a 
Netherfield  Road.  Fe  ofynir  caniatad  yr  eglwysi  eraill  i'r 
ddau  olaf  ymsefydlu  yn  ein  plith,  nos  Lun  nesaf,  a'r  un 
ganlynol.  Yna,  tebygol  y  bydd  Mr.  Rees  yn  Chatham, 
Mr.  Hughes  yn  Rose  Place,  J.  Ogwen  Jones  yn  Pall  Mall,  a 
minau  yn  Bedford."  Cymerodd  y  cyfnewidiad  hwn  le  yn 
fuan  ar  ol  hyn,  ac  o  hyny  allan  yr  oedd  pob  eglwys  at  ei 
rhyddid  i  roddi  y  gyflog  a  farnai  yn  briodol  i'w  gweinidog, 
heb  un  ymyraeth  allanol ;  y  canlyniad  fu  i'r  cyfraniadau  at  y 
weihidogaeth  ychwanegu  yn  fawr. 

Yr  oedd  dyfodiad  Dr.  O.  Thomas  o  Lundain  i  Liverpool  yn 
amgylchiad  o  ddyddordeb  arbenig,  ac  yn  gyfnerthiad  pwysig 
i'r  pwlpud  yn  y  dref,  a  chyfeiria  ein  cyfaiU  ato  gyda  theimlad 
yn  un  o'i  lythyrau.  Yr  oedd  y  si  ar  led  fod  y  Deheudir  yn 
myned  i  wneyd  cynyg  am  Dr.  Thomas  fel  athraw  duwinyddol 
i  Drefecca.  Yr  oedd  yr  athrofa  yno  yn  gauedig  ar  y  pryd ; 
ac  yn  ei  lythyr  yn  cydsynio  a  chais  yr  eglwys  yn  Liverpool, 
ysgrifena  Dr.  Thomas  fel  y  canlyn  :  "  Ac  nis  gwn  paham  y 
mae  yn  rhaid  i  mi  gelu,  y  mae  rhai  cyfeillion  o'r  Deheudir  yn 
dymuno  arnaf  yn  y  modd  taeraf  beidio  ymrwymo  myned  i  un 
lle  am  rai  misoedd,  nes  y  caffbnt  hwy  y  cyfleusdra  i'm 
gwahodd  i  Drefecca.  Dybygid  fod  siroedd  Aberteifi  a 
Phenfro  wedi  cytuno  ar  hyny,  ac  y  maent  hwy  yn  sicrhau 
mai  felly  y  gwneir  mewn  siroedd  eraill.  Yr  ydwyf  wedi 
anfon  atynt  i'w  hysbysu  nad  oes  ynof  fi  yr  un  duedd  i  feddwl 
am  fyned  yno — nas  gallaf  roddi  y  peth  fel  tybiaeth  i'm 
cydwybod,  a'm  bod  yn  gobeithio  y  cedwid  fi  rhag  byth  cael 

profedigaeth  i  hyny."  Darllenwyd  y  Ilythyr  oedd  yn  cynwys 
y  difyniad  hwn  yr  wythnos  gyntaf  yn  lonawr,  1865,  ac  y 
mae  yn  gosod  allan  sefyllfa  meddwl  y  parchedig  ddoctor 
gydag  eglurder  digonol. 

Oddeutu  yr  un  amser  ag  y  darllenwyd  y  Ilythyr  uchod,  yr 
oedd  meddwl  ein  cyfaill  hefyd  yn  cael  ei  aflonyddu  gan 
lythyrau  o'r  Deheudir  ar  gwestiwn  yr  athrofa.  Dyma  gyfeiriad 
at  un  o  honynt :  "  Oddeutu  deng  niwrnod  yn  ol  derbyniais  Iythyr 
oddiwrth  y  Parch.  T.  Rees,  Crughywel,  dros  Gyfarfod  Misol 
Brycheiniog,  yn  gofyn  caniatad  i  fy  enwi  ganddynt  hwy  yn 
athraw  duwinyddol  i  Drefecca.  Ni  chymerwn  ag  ateb  mewn 
byrbwylldra."  I  ddangos  sefyllfa  ei  feddwl  yntau  gyda  golwg 
ar  y  cwestiwn  hwn,  goddefer  i  mi  roddi  difyniad  o  lythyr 
arall  o'i  eiddo  :  "  Gyda  golwg  ar  Drefecca,  nid  ydwyf  rywfodd 
yn  gallu  ei  roddi  yn  ddifrifol  i  ystyriaeth  fy  meddwl.  Y 
rheswm  am  hyny,  hwyrach,  ydyw  fy  mod  yn  teimlo  nad  oes 
nemawr  o  debygolrwydd  y  rhoddir  y  fath  gynygiad  i  mi.  Pe 
bawn  yn  sicr  fod  ynẁyf  y  cymhwysderau  angenrheidiol,  ac  y 
gallwn  wasanaethu  fy  nghenedl  yn  y  llwybr  hwnw  yn  fwy 
eíîeithiol  nag  a  allaf  yn  y  cysylltiad  presenol,  yr  wyf  yn  credu 
fod  ynof  ryw  gymaint  o  barodrwydd  i  wneyd  aberth  er  mwyn 
hyny.  Byddai  myned  i  Drefecca  o  LiverpooI  yn  aberth  i  mi 
a'm  teulu  o  lawer  o  gysuron.  Gwyddoch  fod  genyf  fì  dipyn 
i'w  golli,  oblegid  yr  wyf  wedi  bod  yn  dra  fFortunus  hyd  yma. 
Y  mae  y  Brenin  Mawr  wedi  bod  yn  dyner  iawn  tuag  ataf. 
Nid  oedd  genyf  ddim  cynorthwy  i'w  ddisgwyl  oddiwrth 
berthynasau  dylanwadol ;  eto,  trwy  ffafr  yr  Hwn  sydd  yn 
fwy  na  phawb,  yr  wyf  wedi  Ilwyddo  i  ddringo  i  safle 
anrhydeddus.  Anhawdd  fyddai  genyf  ollwng  fy  ngafael  yn 
yr  hyn  sydd  genyf.  Ond  pe  gwelwn  unfrydedd  cymedrol 
gyda  golwg  ar  hyn,  a  bod  y  cynyg  yn  cael  ei  roddi  gan 
gyfeiUion  a  fyddent  yn  gwybod  fy  mod  yn  anghymwys,  ond 
yn  disgwyl  y  gwnawn  lafurio  i  ymgymhwyso  i'r  sefyllfa 
newydd,  rhaid  i  mi  gyfaddef  y  byddai  hyny  yn  demtasiwn 
gref.      Y  mae  geiriau  Mr.  Price,  y   cenhadwr,    yn    Sassiv/n 

Abergele,  yn  swnio  yn  fynych  yn  fy  nghlustiau :  '  Nid  yw  fawr 
pwys  genyf  pa  un  ai  byr  ai  hir  a  fydd  fy  hoedl,  pa  un  ai  tlawd 
ai  cyfoethog  a  fyddaf  yn  y  byd  hwn,  ond  i'm  bywyd  gael  bod 
yn  llawn  o  ddyledswydd.'  Pe  gwyddwn  inau  pa  beth  a 
fyddai  fy  nyledswydd  tuag  at  y  Meistr  anwyl  yr  wyf  yn  Ei 
wasanaethu,  ni  phetruswn  wedi  hyny."  Rhydd  y  darn 
Ilythyr  uchod  gipdrem  ar  ei  deimlad  gyda  golwg  ar  Drefecca, 
a  hefyd  ar  y  cymheUion  uchel  oeddynt  bob  amser  yn  ei 
lywodraethu  gyda  gwaith  yr  Arglwydd.  Gwyr  ein  darllen- 
wyr  yn  dda,  ddarfod  i'r  gwahoddiad  i  ddyfod  yn  llywydd  ac 
athraw  duv/inyddol  gael  ei  anfon,  nid  iddo  ef,  ond  i'r 
Parch.  W.  Howells,  Windsor  Street,  Liverpool,  yn  hâf  y 
flwyddyn  hono,  iddo  yntau  gydsynio  i  ddyfod,  ac  iddo 
wasanaethu  y  Cyfundeb  yn  y  cylch  hwnw  hyd  ei  fedd.  Yn 
yr  un  llythyr  ag  y  gwnaed  y  difyniad  uchod  o  hono,  dywed : 
"  Daeth  yma  ddirprwyaeth  o  Manchester  i'm  gwahodd  yno. 
Cynygient  i  mi  300/).  y  flwyddyn,  ac  instirance  policy  o  looop. 
Cynygiad  da,  onide  ?  Dywedais  hyn  wrth  rai  cyfeiUion  yma, 
ac  y  maent  yn  anfoddlon  i  mi  fyned  yno.  Dywedant  y  bydd 
fy  sefyllfa  yma  ar  fyr  amser  yn  llawn  cystal.  Yn  ol  y  drefn 
newydd,  hefyd,  bydd  gan  eglwys  Prince's  Road  allu  i  roddi  i 
mi  faint  a  fynant  heb  ofyn  caniatad  yr  eglwysi  eraill.  Nid 
oes  yn  Manchester  fwy  o  atyniad  nag  sydd  yn  Liverpool. 
Am  hyny,  yr  wyf  yn  bwriadu  ysgrifenu  y  prydnawn  hwn 
(Chwefror  yfed),  i  wrthod  yn  ddiolchgar  y  cynygiad."  Aros  a 
wnaeth,  ac  ymroddi  braidd  yn  fwy  nag  erioed  i  bregethu  a 
bugeilio  yr  eglwys  a  benodwyd  iddo  i  ofalu  am  dani. 

Yr  oedd  y  flwyddyn  hon,  hefyd,  yn  ganol  adeg  adeiladu  a 
helaethu  capeli.  Yr  oedd  Capel  Chatham  Street  wedi  ei 
orphen  a'i  agor,  Capel  Ii"itzclarence  Street  yn  cael  ei  agor 
dechreu  y  íîwyddyn,  a  dyma'r  pryd  y  dechreuwyd  gwneyd 
trefniadau  i  adeiladu  Capel  Prince's  Road,  yr  hwn  nid  oedd 
ond  newydd  ei  orphen  pan  yr  ymadawodd  efe  a'r  dref  yn 
1868.  Costiodd  dros  20,000/).,  heb  gyfrif  gwerth  y  tir,  ac  y 
mae  yn   un  o'r  rhai  harddaf  a  fedd    y  Cyfundeb ;    y  pigdwr 

sydd  iddo,  yn  ddiau,  yw  y  mwyaf  lluniaidd  yn  yr  hoU  ddinas, 
a'r  heol  lle  y  saif  y  letaf  a'r  brydferthaf  yn  y  dref;  ac  nid 
mynych,  os  o  gwbl,  y  gwelir  ei  rhagorach  yn  y  deyrnas.  Am 
y  gweddiU  o'r  amser  y  bu  yma,  mewn  cysyllaad  a'r  eglwys  a 
adeiladodd  y  capel  hwn  y  bu  yn  llafurio ;  ac  i  fesur  helaeth  ei 
boblogrwydd  ef  fel  pregethwr  a  bugail  yr  eglwys  a  alwai  am 
adeiladu  capel  o'r  fath.  Nid  oedd  ychwaith  mewn  un  modd 
yn  llai  poblogaidd  yn  y  cynulleidfaoedd  ereill. 

Mewn  cysylltiad  ag  adeiladu  ac  agor  y  capel  hwn,  geUir 
gweled  eto  ddau  nodwedd  oedd  yn  perthyn  iddo;  un  ydoedd  ei 
gyfarwydd-der  a'r  Beibl.  Nid  oedd  corph  yr  eglwys  ar  y 
cyntaf  yn  orffafriol  i  faint,  ffurf,  na  phris  y  capel  newydd ; 
yr  oedd  yn  rhy  fawr,  addurnedig,  a  drudfawr  i'r  bobl 
gyffredin.  Ond  or  holl  gynlluniau  a  anfonwyd  i  mewn,  yn 
nghyfrif  yr  uchelradd,  nid  oedd  yr  un  o'r  lleill  i'w  gymharu 
a'r  un  fabwysiadwyd,  fel  yr  oedd  yr  argraff  yn  lled 
gyffredinol  mai  capel  o  ddewisiad  y  cyfoethogion  ydoedd,  ond 
fod  yr  iselradd  o'r  braidd  yn  cydsynio.  Cafwyd  darlun 
hardd  o'r  capel  newydd  i'w  grogi  mewn  lle  amlwg,  ac  yr  oedd 
eisiau  arwyddair  mewn  Uythyrenau  breision  uwch  ei  ben. 
Gosodwyd  ar  y  gweinidog  i  chwiHo  am  un  cyfaddas,  ar 
ymadrodd  ddewisodd  ydoedd  :  "  Canys  nid  i  ddyn  y  mae  y 
Uys,  ond  i'r  Arglwydd  Dduw."  O  dan  yr  amgylchiadau  nid 
oedd  bosibl  cael  adnod  mwy  cymhwys.  Boddiwyd  pleidwyr 
y  cynllun  yn  fawr  iawn ;  dygwyd  y  ddwyblaid  i  undeb 
agosach  a  chydweithrediad  mwy  calonog ;  ac  addefai  llawer 
o  honynt  na  wyddent  o'r  blaen  fod  y  fath  ymadrodd  yn  y 
Beibl.  Amlygwyd  y  llall  ar  agoriad  y  capel  newydd.  Gwein- 
idog  yr  eglwys  drefnwyd  i  draddodi  y  bregeth  gyntaf  ynddo. 
Un  o'i  ddiffygion  yntau  ydoedd  esgeuluso  darparu  lawer  o 
amser  yn  mlaen  Uaw.  Ar  foreu  dydd  cyntaf  yr  agoriad,  pan 
yr  ydoedd  yn  ymosod  o  ddifrif  i  ddarparu  y  bregeth  erbyn  yr 
hwyr,  pwy  ddelai  i  mewn  i'r  tỳ  ond  ei  gymydog  a'i  hoff 
gyfaill,  y  Parch.  Noah  Stephens,  gweinidog  yr  Annibynwyr, 
un  o"r  ymgomwyr  mwyaf  diddan,  ac  yr  oedd  mewn  hwyl  y 

boreu  hwnw.  Ar  adegau  hamddenol  yr  oedd  ei  gymdeithas 
yn  wledd  o'r  fath  oreu  i'n  cyfaill,  a  buasai  felly  y  tro  hwn, 
oni  bai  fod  y  bregeth  ar  waith,  a'r  amser  ati  mor  brin. 
Parhau  i  siarad  yn  mlaen  yn  ddidaw  a  wnaeth  hyd  giniaw, 
er  cael  awgrymiadau  oedd  yn  ymylu  ar  geisio  ganddo  fyned 
i  fîwrdd.  Tynodd  hyn  amser  darparu  y  bregeth  i  lawr  i'r 
haner,  ac  nid  oedd  dim  i'w  wneyd  ond  ymroddi  ati  a'i  holl 
egni  am  yr  amser  oedd  yn  ol.  Awd  i'r  capel,  ac  yr  oedd 
Mr.  Stephens  yno  yn  brydlon,  yn  cynal  breichiau  y 
pregethwr  gyda  fîyddlondeb  mawr.  Cafodd  yntau  odfa 
eithriadol  o  nerthol  a  hwylus.  Ar  y  diwedd  daeth 
Mr.  Stephens  yn  mlaen  ato  i'w  hysbysu  ei  fod  wedi  cyraedd 
ei  amcan,  ac  addefodd  ei  fod  wedi  dyfod  i'w  dŷ  i'w  rwystro 
y  boreu  hwnw,  gyda'r  pwrpas  i'w  gynhyrfu  i  dynu  allan  ei 
hoU  adnoddau  ar  y  fath  achlysur  pwysig,  a  bod  y  dyben  wedi 
ei  gyraedd  yn  ogoneddus.  Dyma  engraifft  eto  o'i  allu  arbenig 
i  ganolbwyntio  ei  hoU  alluoedd,  ac  i  gyflawni  gwaith  mawr 
mewn  ychydig  amser,  pan  fyddai  yn  cael  ei  gyíTroi  i  hyny. 

Cyfarfyddai  yr  hoU  weinidogion  a'u  gilydd  yn  gyson  yn 
fath  o  ddosbarth  duwinyddol  ac  athronyddol.  Yr  oedd 
nifer  o  honynt  yn  ieuainc  ac  yn  llawn  asbri  am  wybodaeth. 
Gwir  fod  y  Parch.  H.  Rees  yn  oedranus  o  ran  dyddiau,  ond 
yr  oedd  mor  ieuanc  ei  ysbryd  a'r  un.  Ymunai  a  hwy 
gyda  holl  hoenusrwydd  ac  ystwythder  llanc.  Cymerai  ran 
yn  eu  dadleuon,  a  chyfranogai  o'u  difyrwch  diniwed  gyda 
chymaint  o  barodrwydd  ac  ymroddiad  a'r  un  o  honynt. 
Gwnaeth  cymdeithas  ei  frodyr  ieuainc  les  iddo  ef,  a  gadawodd 
yntau  ddylanwad  er  daioni  arnynt  hwythau.  Cyn  hyn, 
nid  oedd  wedi  darllen  Shakspere  drwyddo,  a  synai 
beth  oeddynt  yn  weled  ynddo.  "  Ddarfu  i  chwi  ei 
ddarllen,  Mr.  Rees  ? "  meddai  un  o  honynt.  "  Do,  mi 
ddarllenais  y  Merry  Wives  of  Windsor,  ac  yr  oedd  hyny  yn 
llawn  digon  i  mi  o  hono  fo,"  oedd  yr  ateb.  "  W'newch 
chwi  ddarllen  Hamlet?"  ebe  un  o  honynt.  Gwnaeth  hyny, 
ac  erbyn  y  cyfarfod  nesaf  yr  oedd  efe  yn  gymaint  edmygydd 

o  Shalíspere  a  neb.  Ystyriai  Dr.  Hughes  a  Dr.  Saunders 
Mr.  Rees  y  dyn  mwyaf  a  adnabyddasant  erioed:  nid 
yn  unig  mewn  sancteiddrwydd  a  duwiolfrydedd  aruchel, 
ond  hefyd  mewn  gallu  naturiol  fel  duwinydd,  athronydd, 
bardd,  pregethwr,  ac  arweinydd  y  Cyfundeb ;  a  chredent, 
pe  bai  wedi  astudio  gwleidyddiaeth,  fod  ynddo  ddigon 
o  dalent  i  gyraedd  y  safle  uchaf  yn  y  wladwriaeth.  "  Y 
mwyaf  a  adnabyddais  erioed  oedd  Mr.  Rees ;  yr  wyf  yn 
gosod  Dr.  Saunders  y  nesaf  ato,"  ebai  Dr.  Hughes,  y  tro 
diweddaf  y  cawsom  ni  y  fraint  o'i  weled.  Yr  oedd  hyny  yn 
ei  dŷ  ei  hun  nos  olaf  Cymdeithasfa  ddiweddaf  Caernarfon. 
Wedi  i'r  teulu  a'r  dieithriaid  eraill  oll  fyned  i  orphwys, 
eisteddodd  am  adeg  faith  i  rydd-ymgomio,  ac  i  ddatgan  ei 
farn  am  ein  cyfaiU  ymadawedig,  mewn  atebiad  i'n  cais  am 
ychydig  ddefnydd,  i'w  osod  yn  y  cofìant  hwn.  INIewn  gallu  a 
threiddgarwch  meddwl  i  fyned  trwy  bynciau  dyrus,  yr  oedd 
yn  addef  ei  fod  yn  tra  rhagori  ar  INIr.  Rees.  Priodolai  hyn 
i  fesur  i'r  ffaith  ei  fod  ef  wedi  cael  addysg  athrofaol,  a 
Mr.  Rees  heb  gael  y  ddysgyblaeth  feddyhol  hono.  Pan  yr 
oedd  y  gwahaniaeth  rhwng  athroniaeth  Syr  W.  Hamilton  a 
J.  Stuart  Mill  yn  destyn  beirniadaeth  yn  nghyfarfod  undeb 
y  gweinidogion,  cymerai  Dr.  Saunders  ochr  Hamilton  i'r 
cwestiwn,  a  synent  oll  fel  yr  ydoedd  yn  medru  cyfarfod 
ac  ateb  gwrthddadleuon  MiU.  Hefyd,  pan  y  byddai 
anhawsderau  yn  codi  na  fedrai  neb  o'r  aelodau  eraill  weled 
Irwyddynt,  byddai  efe  yn  gallu  eu  chrio  a'u  symud  gyda 
hawsder  mawr.  Dywed  Dr.  Hughes  i"r  un  perwyl  yn  ei 
lythyr  a  gyhoeddwyd  yn  hanes  y  claddedigaeth.  Addawodd 
i  ni  ysgrifenu  penod  ar  ei  brif  nodweddion,  ond  hunodd  yntau 
yn  yr  lesu  cyn  gwneyd  hyny ;  a  chan  nad  oes  ond  y  llythyr 
hwnw  ar  gael,  goddefer  i  ni  ddifynu  o  hono :  "  Gwnaeth 
argraff  arnaf  yn  fuan  ei  fod  yn  ddyn  o  feddwl  cryf  a 
threiddgar  dros  ben ;  yr  oedd  ynddo  hoffder  at  gwestiynau 
anhawdd  mewn  athroniaeth'  a  duwinyddiaeth,  a  chym- 
hwysder    arbenig   i'w   deall   a'u   hegluro.      Ni    ddaethum   i 

gyffyrddiad  a  nel)  yn  fy  nydd  oedd  yn  fwy  felly.  Ac  ni  raid 
dyweyd  pa  mor  hylithr  a  swynol  oedd  ei  ymadrodd.  Safai  ar 
ei  ben  ei  hun  ymhhth  ei  frodyr  yn  y  peth  hwn,  Ni  fu  neb 
erioed  yn  mhwlpudau  Cymru  yn  llefaru  yn  fwy  naturiol  ac  yn 
fwy  hyfryd ;  a'r  hyn  a  wnai  y  naturioldeb  hwn  yn  fwy 
clodfawr  oedd,  ei  fod  mewn  undeb  a  difrifwch,  ac  a  dwysder, 
mewn  meddwl  a  theimlad.  Yr  wyf  wedi  gallu  galw  i  gof 
amryw  o'i  bregethau — a'r  rhai  hyny  mewn  capeh  bychain — 
pan  oedd  rhyw  ddylanwad  nefol,  hyfryd — y  math  goreu  ac 
uchaf  o  ddylanwad — yn  cydfyned  a'u  traddodiad,  pan  oedd 
meddyHau  y  gwrandawyr  ar  unwaith  yn  cael  eu  heangu,  eu 
dyrchafu,  a'u  puro.  Yr  oedd  yr  Arglwydd  Dduw  yn  ddiau 
wedi  rhoddi  i  David  Saunders  dafod  y  dysgedig,  i  fedru 
llefaru  gair  mewn  pryd  wrth  y  diffygiol ;  a  pha  ddawn 
ragorach  elHr  ei  rhoddi  i  ddyn  ?  Bydd  ei  goffadwriaeth  yn 
fendigedig  yn  Nghymru  am  ddyddiau  lawer,  ac  y  mae  yn  sicr 
yr  ystyrir  ef  ymysg  prif  bregethwyr  y  ganrif.  Ond  yr  oedd 
yn  berchen  ar  beth  uwch  nag  athryHth  ac  ymadrodd, — yr 
oedd  yn  ŵr  o  yspryd  uniawn ;  meddai  yn  naturiol  ar  galon 
eang,  ac  yr  oedd  dwyfol  ras  wedi  gwneuthur  y  galon  eang 
hono  yn  galon  bur.  Dwfn  iawn  oedd  ei  gariad  at  yr 
Arglwydd  lesu,  a  mawr  oedd  ei  edmygedd  o"i  gymeriad.  Yr 
oedd  yn  addoH  yr  lesu,  ac  yn  gweddío  Hawer  arno;  ac 
oddiar  ei  brofiad  personol  yn  rhoddi  y  He  mwyaf  iddo  yn 
ei  weinidogaeth.  Nid  oes  neb  sydd  yn  fyw — ac  yr  wyf  yn 
tybied  nad  oedd  neb  o'r  rhai  sydd  yn  huno — wedi  traethu  yn 
rhagorach  ar  hynawsedd,  gostyngeiddrwydd,  a  hunanym- 
wadiad  yr  lesu,  nac  mewn  gweü  yspryd,  nag  efe ;  a  hawdd 
oedd  gweled  fod  y  gwrandawyr  yn  cayu  ac  yn  ct'cdu  pan  fyddai 
Dr.  Saunders  yn  pregethu.  Byth  er  pan  y  clywais  am  ei 
farwolaeth,  yr  wyf  mewn  myfyr  dwys,  ac  yn  rhoddi  ffrwyn 
i'm  meddwl  i  redeg  yn  ol  at  ddigwyddiadau  y  blynyddoedd  y 
byddai  ein  hen  gyfaiH  cu  a  minau  mewn  cyfarfyddiad 
mynych  a'n  gilydd,  un  ai  yn  cydefrydu  rhyw  lyfrau  neiHduoI 
mewn  athroniaeth,  neu  yn  cydweithio  ar   negeseuau  dros  y 

Cyfarfod  Misol,  neu  yn  cydbregethu  mewn  cyfarfodydd  yn 
siroedd  Fflint  a  Dinbych.  Y  mae  pum'-mlynedd-ar-hugain 
neu  fwy,  bellach,  er  hyny ;  ond  y  mae  yr  adgofion  yn  fyw  ac 
yn  hyfryd-bruddaidd.  Y  mae  arnaf  hiraeth  gwirioneddol  a 
dwys  am  dano.  Nis  gallaf  lai  na  choUi  dagrau  am  na  chaf 
weled  ei  wyneb  mwy.  Yr  oedd  yn  '  wr  mawr  yn  Israel,'  ac 
yn  *  wr  anwyl '  hefyd,  yr  hyn  nid  ellir  ei  ddweyd  am  bob 
'  gwr  mawr,' — yn  anwyl  gan  ddynion,  am  ei  fod  yn  anwyl 
gan  Dduw. 

"  Tra  yn  dwys  alaru  am  y  golled  ar  ol  y  fath  wr,  yr  ydym 
hefyd  dan  ddyled  i  ogoneddu  Duw  am  ei  godi,  am  ei  ddal 
cyhyd  fel  seren  yn  ei  ddeheulaw,  ac  am  fendithio  ei 
weinidogaeth  i'r  fath  raddau  i'w  gydgenedl.  Dylem  hefyd 
anog  ein  gilydd,  yn  ngwyneb  y  coUedion  diweddar  a 
gawsom  fel  Cyfundeb,  a'r  goUed  olaf  yn  llawn  cymaint  ag  un 
o'i  blaen,  i  atolygu  ar  Arglwydd  y  cynhauaf  i  anfon 
gweithwyr  i'w  gynhauaf.  Ni  allasai  neb  llai  na  Phen  yr 
Eglwys  wneuthur  pregethwr  mor  gyflawn  a  phrydferth  ag 
oedd  D.  Saunders." 

Cawsom  hanes  y  Cyfarfod  Darllen,  neu  y  Gymdeithas 
Lenyddol,  a  sefydlodd  i'r  gwŷr  ieuainc,  gan  bed\var  o'r  hen 
aelodau,  a  chaniatawn  iddynt  ei  roddi  yn  eu  geiriau  eu 
hunain  : — 

"  Caem  gyfleusdra  yn  awr  a  phryd  arall  i  wrando  prif 
areithwyr  y  deyrnas,  a  phregethwyr  blaenaf  y  dref,  yn 
mysg  y  Saeson.  Yr  ydym  yn  credu  fod  ein  barn  y  pryd 
hwnw  am  y  Parch.  D.  Saunders  yn  hollol  gywir,  sef,  ei  fod 
yn  tra  rhagori  arnynt  oll  fel  gwir  areithiwr.  Tybiem  ar  yr 
un  pryd  fod  cuddiad  ei  gryfder  fel  y  cyfryw  yn  ei  allu 
digyffelyb  i  feddianu  y  pwnc  fyddai  ganddo  mewn  llaw,  nes  y 
byddai  y  pwnc  yn  ei  feddianu  yntau.  Er  ei  fod  wedi 
dysgyblu  ei  hun,  ac  yn  parotoi,  gwyddem  nad  oedd  yn 
cyfyngu  ei  hun  i'r  hyn  a  ddarparai,  ac  arferai  ddweyd  ei  fod 
yn  hofí^  o'r  ymdeimlad  o  fod  mewn  rhyddid  gogoneddus. 
\\' rth  ein  cynghori  ni,  ei  ddysgybiion,  rhoddai  bwys  ar  ddau 

beth :  ystorio  y  meddwl,  a  gosod  y  defnyddiau  yn  y  cof  yn 
drefnus,  fel  y  gallem  gael  gafael  yn  hwylus  arnynt  pan  fyddai 
eu  heisiau.  Cawsom  gyfleusdra  amryw  weithiau  i'w  glywed 
yn  llefaru  yn  ddirybudd,  a  synem  at  ei  fedr  i  dynu  ar  ei 
adnoddau.  Yr  ydym  yn  cofio  yn  dda  un  noson  waith  yn 
Bedford  Street,  fod  gwr  dyeithr  oedd  i  bregethu  yno  heb 
gyrhaedd  erbyn  yr  adeg,  a'r  gynulleidfa  yn  disgwyl.  Nid 
oedd  dim  i'w  wneyd  ond  gofyn  iddo  ef  anerch  y  gynulleidfa, 
yr  hyn  a  wnaeth  am  haner  awr,  pryd  y  daeth  y  pregethwr  i 
mewn,  ac  yr  oeddym  erbyn  hyn  wedi  myned  i  obeithio  na 
ddeuai,  gan  mor  flasus  oedd  anerchiad  ein  gweinidog. 

"  Yn  y  dosbarth,  sef  Cyfarfod  Llenyddol  y  gwŷr  ieuainc,  y 
barnem  ni  ei  fod  yn  ei  ogoniant.  Gofalai  efe  fod  y  cyfarfodydd 
yn  cael  eu  dechreu  a'u  diweddu  trwy  weddi.  Nodweddid  ei 
gysylltiad  a  ni  gan  ryw  ddylanwad  anweledig,  dystaw, 
treiddgar,  arosol,  nas  geUir  ei  ddesgrifio.  Yr  oedd  efe  ar  y 
pryd  yn  ieuangaidd  iawn  ei  yspryd,  a  ninau  yn  y  cyfnod 
pwysig  hwnw  ar  fywyd  pan  y  ffurfir  y  cymeriad ;  yr  oedd  y 
cydgyfarfyddiad  felly  yn  hynod  o  hapus,  ac  yn  fanteisiol  iawn 
i  ni.  Deuai  fel  rheol  o  ddeugain  i  driugain  ynghyd  i'r 
cyfarfodydd,  ond  rai  prydiau  byddai  y  nifer  yn  Uawer  mwy. 
Byddai  amrywiaeth  mawr  ynglyn  a  hwynt.  Weithiau 
darllenai  un  o'r  aelodau  draethawd  ar  ryw  fater,  neu 
rhoddid  anerchiad,  yna  ceid  sylwadau  gan  yr  aelodau.  Nid 
oedd  neb  yn  teimlo  unrhyw  anhawsder  oddiwrth  bresenoldeb 
yr  athraw.  Yna  clöai  yntau  y  drafodaeth.  Bryd  arall  ceid 
dadl  ar  bwnc  buddiol,  un  bob  ochr  yn  agor ;  yna  cymerid  y 
ddadl  i  fynu  gan  eraill,  a  therfynid  eto  trwy  iddo  ef  symio  i 
fynu.  Yr  oedd  y  symio  i  fynu  yn  mhlith  y  pethau  goreu  a 
glywsom  erioed.  Wele  rai  o'r  materion :  *  Rhagluniaeth.' 
•  A  ydyw  dyn  yn  fod  crefyddol  ? '  '  A  oes  cydwybod  ? ' 
'  Prydferthwch — pa  un  ai  yn  meddwl  yr  edrychydd  ai  yn  y 
gwrthddrych  y  mae  ? '  Dadl  fawr  y  gymdeithas  oedd  dadl  yr 
organ,  yr  oedd  hyn  ychydig  amser  cyn  y  symudiad  o 
Bedford    Street    i    Prince's    Road ;    parhaodd   y  ddadl   am 

bump  neu  chwech  ^yythnos,  a  chafwyd  y  mwyafrif  yn  erbyn 
dwyn  yr  organ  i  mewn  i'r  capeH  ;  ond  ni  chafwyd  barn  y 
llywydd,  gwyddai  efe  pryd  i  dewi.  Hynod  fel  mae  pethau 
wedi  newid.  Erbyn  hyn,  sef  lonawr,  1894,  Y  ^^^  organ 
a  gostia  law^n  1,400/'.  yn  ei  lle  yn  ein  haddoldy  yn  Prince's 
Road,  a'r  rhai  hyny  sydd  yn  fyw  o  hen  aelodau  y 
Gymdeithas  Lenyddol,  oeddynt  y  pryd  hyny  yn  gwrthwynebu 
yr  organ,  erbyn  heddyw  yn  gweithio  yn  egniol  o'i  phlaid. 
Yr  oedd  ei  bresenoldeb  ef  yn  sicrhau  y  teimladau  goreu  tuag 
at  ein  gilydd,  ac  yn  ein  gosod  ar  ein  gwyHadwriaeth  rhag 
defnyddio  ymadroddion  fuasai  yn  clwyfo  teimladau  neb. 
Mewn  rhai  dadleuon  byddai  cryn  frwdfrydedd  yn  cael  ei 
ddangos,  ac  oni  bai  am  ei  bresenoldeb,  buasai  pethau  yn  cael 
eu  cario  i  eithafìon. 

"  Adegau  eraiH  ceid  Dosbarth  Beiblaidd.  Buom  yn  y 
Rhufeiniaid  a'r  Hebreaid.  Hefyd  bu  *  Christian  Evideuces,' 
'  Butler's  Analogy,'  ac  '  Athrawiaeth  yr  lawn  '  genym.  Y 
cyfarfodydd  y  derbyniasom  fwyaf  o  fudd  o  honynt  oedd 
y  rhai  a  gynhaHwyd  o  IMedi,  1865,  hyd  EbriH,  1866,  pryd 
yr  oedd  '  Oiitlines  of  Mental  and  Moral  Science,'  by  David 
Stuart,  D.D.,  yn  Text  Book.  Dyma  gyfnod  euraidd  y 
cyfarfodydd  hyn.  Y  materion  fu  dan  sylw  oeddynt : 
(i)  Synwyraeth  neu  ganfyddiad,  (2)  Adfeddwl  trwy  ym- 
wybyddiaeth,  (3)  Cof,  (4)  Barn,  (5)  Ymresymu,  (6)  Sylwad- 
aeth,  (7)  Dirnadaeth,  (8)  Cymdeithasiad.  Caem  ffrwyth 
ymchwyHad  a  darHeniadaeth  Dr.  Saunders,  a'i  farn  ar 
syniadau  Hamilton,  Mansel,  Reid,  Brown,  Locke,  a  Stewart. 
Byddai  yn  fynych  yn  egluro  y  materion  trwy  enghreifftiau  yn 
ei  hanes  ei  hun  ac  eraiH.  Yr  ydym  yn  cofio  ei  fod  yn  adrodd 
am  dano  ei  hun  pan  yn  llanc  yn  astudio  yn  bur  hwyr,  ac 
wedi  ei  lyncu  i  fynu  gymaint  gan  y  pwnc,  fel,  er  iddo  fwyta 
tafeH  o'r  dorth  yn  ol  ei  arfer  cyn  ymneiHduo,  eto  iddo 
gymeryd  y  ganwyH  a'i  rhoddi  yn  y  cwpbwrdd,  a  chymeryd  y 
dorth  yn  ei  law  yn  He  y  canhwyHbren,  ac  ni  ddeaHodd  ei 
gamgymeriad  hyd  nes  yr  oedd  wedi  myned  i  fynu  y  grisiau  at 

ei  ystafell  wely,  pryd  y  dychwelodd  mewn  pryd  i  rwystro  y 
cwpbwrdd  fyned  ar  dan.  Dro  arall  crybwyllai  am  dano  ei 
hun  wedi  bod  am  oriau  yn  ei  fyfyr-gell,  ac  yn  dyfod  i  lawr  at 
y  teulu  i  gyfrano^i  gyda  hwy  o'r  pryd  bwyd,  wedi  ei  feddianu 
mor  llwyr  gan  y  pwnc  oedd  ganddo,  fel  yr  edrychai  fel  dyn 
hurt  yn  nghanol  ei  deulu.  Ymddangosai  i  ninau  yn  fynych 
yn  y  dosbarth  fel  un  wedi  ymgolH  yn  y  mater.  Byddai 
cdrychiad  ei  lygad,  goslef  ei  lais,  ac  ymagoriad  ei  law,  yr  oll 
wedi  eu  cysegru  i  egluro  y  pwnc  fyddai  ger  bron.  Yr  oedd 
pob  peth  yr  ymaíìai  ynddo  yn  ymagor  yn  ei  ddwylaw. 
Weithiau  tafìai  ofyniad  i'r  bwrdd  er  mwyn  egluro  geiriau 
neu  ymadroddion  ystrydebol  a  arferyd  yn  fynych  gan  rai  heb 
feddu  ond  syniad  pur  aneglur  o'u  hystyr.  Yr  ydym  fel  pe  yn 
ei  weled,  pan  oedd  '  Rhagluniaeth '  yn  fater  trafodaeth,  a 
rhywun  wedi  dweyd  *  fod  Duw  uwchlaw  amser  a  lle,'  yn 
'^ofyn  y  cwestiwn :  '  Beth  ydych  yn  feddwl  wrth  fod  Duw 
uwchlaw  amser  a  lle  ? '  Eglurai  mai  yr  hyn  sydd  yn  rhoddi 
i  ni  y  syniad  o  amser  yw  olyniad — y  naill  ddrychfeddwl  yn 
dilyn  y  llall.  Ond  nis  gellir  priodoH  olyniad  i  Dduw.  Un 
idea  fawr  yw  yr  oll  iddo  ef.  Pan  y  mae  dyn  wedi  ei  lyncu  i 
fynu  gan  un  idea  fawr,  mae  yn  difodi  amser ;  gall  awr  fyned 
heibio  heb  iddo  deimlo  na  gwybod  ei  bod  fwy  na  moment. 
Fel  hyn,  gallem  gael  rhyw  syniad  am  Dduw  fel  uwchlaw 
amser.  I  ni,  ar  y  pryd,  yr  oedd  ei  dduU  o  egluro  y  mater  yn 
ddarganfyddiad  byd  newydd. 

"  Rhoddai  bob  chwareu  teg  i'r  gwan.  Os  byddai  brawd 
wedi  gwneyd  sylw  a  rhywbeth  ynddo,  er  na  fyddai  yn  gaUu 
gwneyd  ei  feddwl  yn  eglur,  byddai  efe  yn  sicr  o  gymeryd 
gafael  ynddo,  a'i  wisgo  mewn  diwyg,  a'i  osod  aHan  i'r 
fantais  oreu,  fel  y  byddai  rhai  o  honom  yn  methu  bron 
adnabod  ein  plant  ein  hunain.  Er  hyny,  nid  ydym  yn  cofio 
iddo  erioed  wneyd  hyny  i  wenieithio  i  neb,  nag  i  borthi 
balchder  a  hunan-dyb.  Gofalai  am  ddangos  gwerth  priodol 
pob  sylw,  ac  nid  anfynych  y  bu  rhai  o  honom  yn  gorfod 
teimlo  wrth  wrando  arno,  mai  digon  prin  yr  oeddem  wedi  agor 

ein  llygaid  ar  anhawsderau  y  pynciau  y  byddem  yn  eu  trafod. 
"  Byddai  yn  berffaith  onest  a  theg  gyda  phawb,  a  sicrhäai 
ein   hymddiried   a'n    parch.      Edrychem    i    fynu    ato   fel    yr 
edrychai  y  dysgybUon  at  yr  Arglwydd  lesu ;  ac  yr  ydym  yn 
tueddu  i  feddwl  y  buasai  llawer  o  honom  yn  barod  ar  y  pryd 
i  beryglu  ein  bywyd  er  ei  fwyn,  gan  fel  yr  oeddem  yn  teimlo 
ymlyniad  wrtho.     Wrth  ddyfod  allan  o  un  o'r  cyfarfodydd, 
gwelem  dyrfa  fawr,  a  chlywem  waeddi ;  yr  oedd  dau  \\''yddel 
yn  ymladd.     Yr  oedd  dau  neu  dri  o  honom  yn  gwneyd  ein 
goreu  i  berswadio  Dr.    Saunders  i  gadw   yn   glir   a   hwynt. 
Ond  ymwthiodd  trwy  y  bobl  at  y  ddau  ddyn,   a  llwyddodd 
i'w  gwahanu.     Nid  anghofiwn  ein  pryder  ar  y  foment  rhag 
iddynt  ei  daro.      Yr  oedd  genynì  berffaith  ymddiried   yn  ei 
onestrwydd  a'i  degwch.     Credem  ei  fod  yn  cashau  pob  ffug  a 
rhodres  a  chas  cyflawn,  ac  yn  caru  y  gwirionedd  a  charu  ein 
lles.      Nid  anghofiwn   ef  byth  un   tro   yn  yr  hen  seler  yn 
Bedford  Street  ar  ei  liniau  yn  diweddu  un  o  gyfarfodydd  y 
gwyr  ieuainc,  yn  erfyn  am  i  ni  gael  ein  meddianu  a  chariad 
at  wirionedd,  gwirionedd  yn  mhob  cyfeiriad,  gwirionedd  yn 
mhob  ffurf,  gwirionedd  yn  mhawb.     Teimlem  ein  henaid  yn 
ymeangu  yn  ei  gwmni.      Yr  oedd  ynddo  y  fath  gyfuniad  o 
elfenau  gwir  fawredd.      Mor  dyner  ydoedd  wrthym,  ac  eto, 
mor  onest — mor  onest,  ac  eto,  mor  dyner.     Yr  oedd  yn  wr  o 
bresenoldeb  mawr.     Teimlem  pan  fyddai  rhyw  alwadau  yn  ei 
luddias  i  fod  yn  y  dosbarth,  fod  yno  wagle  mawr.     Y  mae  yn 
hysbys   i   bawb    pa    mor   gymeradwy    oedd    gweinidogaeth 
Dr.  Saunders  i'r  eglwys,  ac  i  hoU  gynulleidfaoedd  y  dref ;  ond 
yr  oeddem  ni  yn  arfer  meddwl  fod  mwy  o  gydymdeimlad  a 
mwy    o    agosrwydd    rhyngddo   ag   aelodau    y    Gymdeithas 
Lenyddol  na  neb  arall ;  eu  bod  yn  wrthddrychau  arbenig  ei 
ofal.     Yr  oedd  yn  anhawdd  gwybod  pa  un  ai  ei  ofal  ef  am 
danynt,   ynte   eu   hoffder    hwy   o   hono   ef,    a'u   hymddiried 
Irwyadl  ynddo,  oedd  amlycaf.     Byddai  yn  cyflawni  gorchymyn 
lesu  Grist  i  Petr   yn  llythyrenol:    '  Portha  fy   \vyn.'      Wyn 
oeddym,  ac  yntau  yn  fugail  arnom.     Byddai  bob  amser  yn 
ngyfarfodydd  y  Gymdeithas  os  yn  y  dref." 

Bu  ei  ddylanwad  yn  fawr  ar  y  dynion  ieuaînc  hyn,  a  darfu 
Iddynt  agos  oll  droi  allan  yn  ddynion  da  a  defnyddiol.  Mac 
amryw  o  honynt  heddyw  yn  weinidogion,  rhai  yn  genhadon, 
a  ]liaws  yn  flaenoriaid  blaenllaw  ac  ymroddgar  yn  y 
Cyfundeb.  Pan  yr  ymadawodd  a'r  dref  i  ddychwelyd  ir 
Deheudir,  cyflwynasant  iddo  Anerchiad  addurnedig  ar  ran  y 
Gymdeithas,  ac  ystyriai  efe  yr  Anerchiad  hwn  yn  un  o'i 
drysorau  penaf  hyd  ddydd  ei  farwolaeth. 

Bu  llawer  o  afiechyd  yn  eu  deulu  yn  ystod  y  blynyddoedd 
diweddaf  y  bu  yn  byw  yn  Liverpool.  Parodd  hyn  iddo 
efrydu  llawer  ar  feddyginiaeth.  Yr  oedd  Homc^opathy  y  pryd 
hwnw  yn  wyddor  gymharol  newydd,  a'i  llenyddiaeth  felly 
heb  fod  yn  eang  iawn;  ac  yr  ydym  yn  meddwl  na  cham- 
syniem  pe  dywedem  iddo  ddarllen  y  cwbl  o  werth  a 
gyhoeddwyd  arni,  o'i  phlaid,  ac  yn  ei  herbyn,  ac  iddo  barhau 
i  fwyta  y  cwbl  yn  llwyr  fel  yr  ydoedd  yn  dyfod  allan  trwy  y 
wasg.  Yn  ei  lyfrgell  ceir  dros  dri  chant  o  gyfrolau  ar 
feddyginiaeth,  y  rhai  a  ddarllenodd  yn  fanwl,  a  darfu 
iddo  ysgrifenu  nodiadau  helaeth  ar  o  leiaf  gant  o'r  cyfrolau 
hyn.  Yn  yr  adran  o'r  gelfyddyd  feddygol,  sydd  yn 
ymwneyd  a  natur  a  dylanwad  cyfferiau,  anfynych  y 
cyfarfyddai  a  meddyg  fedrai  gystadlu  ag  ef  mewn  eangder 
na  manyldra  gwybodaeth.  Dywedai  meddyg  enwog,  ddaeth 
i'w  dŷ  i  ymgynghori  a  meddyg  arall  ar  sefyllfa  ei  anwyl 
ferch,  na  fu  ef  dan  arholiad  mor  dreiddiol  nemawr  erioed 
a'r  un  gafodd  gan  ein  cyfaili  y  diwrnod  hwnw.  Dywedai 
meddyg,  y  bu  yn  ymgynghori  ag  ef  yn  Chicago,  wrth 
Dr.  Harris,  ei  fod  yn  synu  na  fuasai  wedi  clywed  am  dano  o'r 
blaen,  gan  ei  fod  yn  sicr  yn  un  o'r  meddygon  galluocaf  y 
daeth  efe  erioed  i  gyfîyrddiad  a  hwy.  Nid  oedd  mor  hyddysg 
yn  y  ganghen  hono  o'r  wybodaeth  feddygol  sydd  yn  archwilio 
y  cyfansoddiad  dynol,  a"r  gwahanol  anhwylderau  y  mae  yn 
agored  iddynt,  ac  nid  oedd,  bid  sicr,  wedi  cael  cymaint 
profiad  mewn  adnabod  y  gwahanol  glefydau.  Darfu  i 
sefyllfa  ddifrifol  iechyd  ÎSlrs.  Saunders  beri  iddynt  ddyfod  i'r 

penderfyniad  didroi-yn-ol  i  adael  y  dref,  a  myned  i'r  wlad  i 
fyw.  Pan  ddeallodd  yr  eglwys  hyn,  gwnaeth  bob  ymdrech 
ddichonadwy  i'w  gadw.  Un  noson,  ar  ol  iddo  fod  yn 
pregethu  yn  y  capel  newydd — ar  adeg  yr  agoriad,  os  cawsom 
ein  hysbysu  yn  gywir — cyhoeddwyd  cyfarfod  y  brodyr  i  aros 
ar  ol,  i  ystyried  y  mater.  Gwarafunodd  yntau  yn  gyhoeddus 
iddynt  wneyd,  a  hysbysodd  hwynt  nad  oedd  arian  yn  y  byd 
a'i  temtiai  i  aros,  ar  ol  iddo  ddeall  fod  ei  arosiad  yn  peryglu 
bywyd  ei  anwyl  briod,  ac  yn  anfanteisiol  i  iechyd  ei  blant. 
Penderfynodd  Eglwys  Moriah,  Caernarfon,  roddi  galwad  iddo, 
a  daeth  dirprwyaeth  yr  holl  ffordd  i  Liverpool  i  atolygu 
arno  ei  derbyn,  ond  dewisodd  yn  hytrach  gymeryd  gofal 
Eglwys  Henaduriaethol  Arglwydd  Llanofer,  yn  Abercarn. 
Yr  oedd  y  tỳ  helaeth,  a'r  tyddyn  cysylltiedig  ag  ef,  a'r 
wlad  iach,  fel  y  tybiai  y  pryd  hwnw,  oedd  o'i  amgylch, 
a  chryn  lawer  o  ryddid  i  wasanaethu  y  Cyfundeb  yn  y 
gymydogaeth  ac  yn  y  Deheubarth,  yn  brofedigaeth  iddo;  ac 
ar  ol  oddeutu  chwech  mlynedd  o  lafur  gyda'r  weinidogaeth 
yn  Liverpool,  symudodd  i  Abercarn  yn  i868. 

ADEILADWYD  Eglwys  Abercarn  yn  y  flwydd>Ti  1854, 
gan  Syr  Benjamin  Hall,  wedi  hyny  Arglwydd  Llanofer, 
enw  sydd  yn  hollol  adnabyddus  ac  yn  glodfawr  trwy 
y  Dywysogaeth.  Fel  gwleidyddwr  galluog,  ac  aelod  o 
weinyddiaeth  Arglwydd  Palmerston,  mae  i'w  enw  safle 
anrhydeddus  ar  goflyfrau  y  dey.'nas.  Dyrchafwyd  ef  i  Dŷ 
yr  Arglwyddi  dan  y  teitl  uchod  yn  1859.  Bu  farw  yn  1867. 
Yn  Arglwyddes  Llanofer  (Gwenynen  Gwent),  yr  hon  sydd 
eto  yn  fyw,  ond  yn  oedranus  iawn,  cafodd  briod,  a  chyd- 
weithydd  teilwng  yn  mhob  ystyr  o'r  gair.  Coleddai  ein  cyfaill 
y  syniadau  uchaf  am  dani,  ac  yr  oedd  ganddo  y  parch  dyfnaf 
iddi.  Amcan  adeiladu  yr  eglwys  ydoedd  parhau  gwasanaeth 
i'r  Goruchaf,  a  rhoddi  cyfleusdra  i'r  bobl  i'w  addoH  yn  yr  iaith 
Gymraeg,  a  gelwir  hi  hyd  heddyw  yn  "  Eglwys  Henadur- 
iaethol  Gymraeg  Arglwydd  Llanofer,"  ac  wrth  yr  enw  hwn  y 
mae  i'w  hadnabod  gan  yr  oesoedd  dilynol.  Aeth  y  draul  i'w 
hadeiladu,  ynghyd  a'r  persondy  eang  a  phrydferth,  a'i  holl 
gyfleusderau,  yn  amryw  filoedd  o  bunoedd,  heb  gyfrif  gwerth 
y  tir  y  maent  wedi  eu  hadeiladu  arno,  a  bernir  fod  gwerth 
blynyddol,  yr  hyn  a  dderbynia  y  gAveinidog,  yn  ddau  gant  o 
bunoedd,  ac  y  mae  yr  eglwys  at  ei  rhyddid  i  ychwanegu  faint 
a  fyno  at  y  gyflog  hon. 

Bu  yr  eglwys  a'r  eiddo  perthynol  iddi  yn  meddiant  yr 
Eglwys  Sefydledig  am  oddeutu  wyth  mlynedd.  Gan  nad 
oedd  yr  off^eiriad  yn  gallu  cydweled  ag  Arglwydd  ac 
Arglwyddes  Llanofer  am  yr  iaith,  a  chan  ei  bod  hwy  yn 
teimlo  parch  arbenig  i  Gyfundeb  y  Methodistiaid,  daethant 
i'r  penderfyniad  yn  y  flwyddyn  18Ó2  i'w  chyflwyno  i'r  Corph; 


1XXÌÌ  COFIANT. 

ac  yn  Hydref  y  flwyddyn  hono  bu  y  diweddar  Barchn.  Dr. 
Phillips,  HenfFordd,  a  Dr.  Charles,  Trefecca,  yn  cynal 
cyfarfodydd  pregethu  ynddi  i'w  hagor  fel  eglwys  y  Methodist- 
iaid  yn  y  lle.  Yn  fuan  ar  ol  hyn  ymsefydlodd  Dr.  Charles  yn 
weinidog  arni,  a'i  olynydd  ef  ydoedd  Dr.  Saunders.  Yma  y 
daeth  o  Liverpool  yn  y  flwyddyn  1868.  Nid  oedd  efe  ^-n 
ystyried  fod  gwaddoli  eglwys  mwy  na  gwaddoli  athrofa,  o 
dan  bob  amgylchiad,  yn  groes  i  egwyddorion  Cristionogaeth, 
ac  ni  thybiai  fod  gwaddoli  gan  berson  unigol  yn  wahanol 
mewn  egwyddor  i  waddoli  gan  gyfundeb  o  bobl,  neu  ni 
fuasai  byth  yn  ymgymeryd  a'r  swydd  o  fod  yn  weinidog  arni. 
Edrychai  ar  y  safle  fei  un  fanteisiol  i  ddyn  o  allu  a  thalent 
i  wneyd  daioni,  ac  i  fod  yn  fíynonell  dylanwad  mewn 
cymydogaeth  lle  yr  oedd  Methodistiaid  yn  anaml,  ac  yn 
mysg  pobl  gymharol  dlodion.  Cynygiodd  ei  wasanaeth  yn 
rhad  i  eglwysi  bychain  y  gymydogaeth,  tra  na  byddai  hyny 
yn  ymyraeth  a'i  rwymedigaeth  i  wasanaethu  yr  efengyl  yn 
mysg  pobl  ei  ofal ;  ond,  oherwydd  rhyw  resymau  na 
pherthyn  i  ni  eu  rhoddi,  ni  dderbyni^vyd  y  cynyg  hwn  i'r 
graddau  yr  oedd  efe  yn  ddisgwyl. 

Ymdrechodd  ar  unwaith  i  wneuthur  yr  eglwys  yn  xm 
hoUol  Fethodistaidd,  mewn  ffiaith  yn  gystal  ag  mewn  enw. 
Etholwyd  blaenoriaid  ynddi  fel  pob  eglwys  arall  berthynol  i'r 
Cyfundeb.  Cynhaliwyd  cyfarfodydd  gweddi,  a  chyfarfodydd 
eglwysig  yn  rheolaidd  bob  wythnos.  Gwahoddodd  brif 
weinidogion  yr  enwad  yno  i  bregethu  yn  achlysurol,  rhoddodd 
ryddid  i'r  eglwys  i  ddewis  y  gweinidogion  a  fynent  i'w 
g^vasanaethu  ar  y  Sabbothau  y  byddai  efe  yn  absenol,  a 
threfnodd  fod  y  casgliadau  Cyfundebol  yn  cael  eu  gAvneuthur 
yn  rheolaidd  ganddi,  ac  yn  benaf  oU  byrhaodd  a  chyfnewidiodd 
yr  adran  o  wasanaeth  yr  Eglwys  Sefydledig  a  ddefnyddid. 
Gyda  hyn  o  orchwyl,  cafodd  ganiatad  a  chymorth  parod 
Arglwyddes  Llanofer  ei  hun.  Llawer  noswaith  bu  y  ddau, 
hyd  oriau  y  boreu,  yn  cydymgynghori  ar  y  cyfnewidiadau 
hyn,    yn  tynu  allan    ac  yn  gosod    i   mewn,   ac   yn   cyfnewid 

brawddeg  am  frawddeg  o'r  Llyfr  Gweddi  Cyffredin,  er  mwyn 
cael  ffurf-wasanaeth  byr  fyddai  yn  hoUol  gymeradwy  gan  y 
gynulleidfa,  ac  na  fuasai  yn  gormesu  ar  farn  na  theimlad 
y  Cyfarfod  Misol  na'r  Gymdeithasfa  ;  a  llwyddasant  i  wneyd 
llyfryn  bychan  o  weddiau  cyhoeddus,  nas  gallesid  codi 
gwrthwynebiad  iddynt,  oddieithr  bod  y  ffaith  eu  bod  wedi 
eu  cymeryd  o  wasanaeth  eglwys  arall  yn  ddigon  o  reswm 
dros  wneuthur  hyny ;  neu  fod  gwrthwynebiad  i  ffurf- 
wasanaeth  o  gwbl. 

O  dan  ei  ofal  a'i  arweiniad  ef  yr  oedd  yr  achos  yn  llwyddo, 
a'r  eglwys  yn  hollol  ddedwydd.  Cerid  ef  yn  fawr  gan  yr 
aelodau,  a  chan  bawb  yn  gyffredinol ;  íe,  gan  y  rhai  mwyaf 
annuwiol.  Un  noswaith,  fel  yr  ydoedd  yn  dod  adref  i'w  dy 
trwy  y  tywyllwch,  mewn  man  unig  tarawodd  yn  erbyn  dyn 
meddw  yn  gorwedd  ar  y  ffordd.  Dihunodd  ef,  a  mynodd 
wybod  pwy  ydoedd,  a  pha  le  yr  ydoedd  yn  byw.  Pan 
ddaeth  y  dyn  meddw  ato  ei  hun,  a  deall  pwy  oedd  yn  ei 
ysgwyd,  gwaeddodd  allan  mewn  syndod  diolchgar :  "  Chwi, 
Mr.  Saunders,  sydd  yma ;  pe  buasai  un  o'm  cydweithwyr  yn 
fy  ngweled  yn  eich  lle  chwi,  gadawsent  fi  i  gysgu  yn  mlaen, 
ac  o  bosibl  y  byddai  rhywbeth  yn  gyru  drosof  a'm  lladd. 
Diolch  yn  fawr  i  chwi."  Ar  ol  cael  ei  osod  ar  y  ffordd  adref, 
aeth  i'w  dỳ  a'i  barch  yn  ddyfnach  nag  erioed  i'w  gymwyn- 
aswr.  Cyfarfyddodd  ag  amgylchiadau  hefyd,  fel  y  cawn  nod 
eto,  y  cafodd  yr  holl  gymydogaeth  gyfleusderau  i  amlygu  eu 
parch  a'u  cydymdeimlad  tuag  ato  ef  a'i  deulu. 

Trwyddo  ef,  hefyd,  y  cafodd  yr  eglwys  a'r  meddianau 
perthynol  iddi  eu  trosglwyddo  drosodd  yn  eiddo,  mewn 
cyfraith,  i'r  Cyfundeb.  Yr  oedd  hwn  yn  orchwyl  mawr  ac 
anhawdd.  I  bob  amcan  ymarferol,  tra  y  byddai  efe  yno,  a 
thra  y  byddai  yr  Arglwyddes  yn  fyw,  yr  oedd  y  cwbl  yn 
hollol  at  was.inaeth  y  Corph,  ond  nid  oedd  darpariaeth 
ddigonol  i'w  sicrhau  yn  feddiant  gwastadol  i'r  Cyfundeb  ar  ol 
ei  marwolaeth.  Crëai  hyn  oU  lawer  o  bryder  yn  ei  feddwl 
gyda    golwg    ar    ddyfodol    yr    eglwys,     a'i    chysylltiad    a'r 

Enwad  a  garai  mor  fawr.  Llafuriodd  yn  galed,  a  chafodd 
gynorthwy  sylweddol  gan  Mr.  R.  G.  Williams,  Bar- 
gyfreithiwr  y  Frenines,  a  blaenor  yn  Eglwys  Jewin  Crescent, 
Llundain,  i  gael  gweithred  gyfreithiol  sicr  ar  y  meddianau  oll, 
fel  y  gallai  y  Gymdeithasfa  gael  perffaith  dawelwch  ar  y 
mater.  Ar  ol  trafodaeth  faith  a  chymharol  ddyrus,  lh\-yddodd 
yn  ei  amcan,  a  throsglwyddwyd  y  cwbl,  trwy  ymddiriedolwyr, 
yn  eiddo  i'r  Methodistiaid  Calfinaidd  dros  byth.  Cynwysa 
ddwy  erw  o  dir,  a'r  eglwys  sydd  wedi  ei  hadeiladu  arno, 
deuddeg  erw  a  haner  o  dir  pori  da,  ynghyd  a'r  persondy,  a'r 
adeiladau  a'r  gerddi  perthynol  iddo,  oddeutu  chwarter  milldir 
o  rodfa  hardd,  rhwng  coed,  yn  arwain  o'r  persondy  i'r  eglwys, 
a  chant  ac  ugain  o  bunoedd  yn  flynyddol  yn  ychwaneg  at 
gyflog  y  gweinidog ;  ac  y  mae  y  cwbl  oU  wedi  eu  sicrhau  dros 
byth  yn  feddiant  hoUol  i'r  Cyfundeb,  i  gynal  achos  yr  efengyl 
yn  Eglwys  Henaduriaethol  Gymraeg  Arglwydd  Llanofer,  yn 
Abercarn.  Gorwedd  copi  o'r  weithred  hon  ar  y  bwrdd  o'n 
blaen,  a'r  ymddiriedolwyr  cyntaf  ynddi  ydynt  Robert  Griffith 
WiUiams,  Thomas  PhiUips,  a  David  Saunders ;  a  pha  faint 
bynag  o  werth  sydd  yn  y  trosglwyddiad  hwn,  i"r  olaf  o 
honynt  y  mae  yr  enwad  yn  ddyledus  am  dano. 

Calan  y  flwyddyn  1871,  ymsaethodd  y  newydd  fel  trydan 
trwy  y  wlad  ei  fod  wedi  tori  ei  goes  yn  Hwlffordd,  ar  ei  daith  i 
Gyfarfod  Misol  Abergwaen.  Yr  ydoedd  yn  dywydd  rhew,  ac 
ychydig  eira  ar  y  ddaear.  Lhthrodd  ei  droed  dros  ymylfaen 
y  Uwybr,  a  chyn  teimlo  nemawr,  gwelodd  ei  goes  wedi  plygu, 
ac  ochr  ei  droed  ar  y  Uawr  yn  lle  ei  gwadn.  Cludwyd  ef  i'r 
gwesty  oedd  ar  ei  gyfer,  ac  yno  y  bu  yn  gorwedd  am  agos 
wythnos.  Dranoeth,  aethom  i  lawr  i'w  weled,  a  chawsom  ef 
yn  gysurus  ar  ei  wely,  ac  wedi  gwneuthur  lle  braf  a  helaeth 
iddo  ei  hun  yn  nghalon  yr  hen  foneddiges  dyner  oedd  yn 
cadw  y  tý,  yr  hon  a  ymddangosai  yn  bur  siomedig  fod  ei 
wraig  wedi  dyfod  i  gymeryd  y  gorchwyl  o  weini  arno  o'i  Uaw. 
Dydd  Sadwrn,  y  diwrnod  marchnad,  braidd  na  thybiem  fod 
holl  Fethodistiaid  Sir  Benfro,  fel  un  gosgorddlu,  wedi  myned 

heibio  erchwyn  ei  wely ;  gwenai  yntau  yn  garedig  arnynt 
oll.  Treuliasom  y  Sabboth  yn  ein  hen  gartref,  yr  hwn  sydd 
un-filltir-ar-bymtheg  o  bellder  o  Hwlffordd;  ac  am  dri  o'r 
gloch  boreu  Llun,  yr  oeddem  ar  ein  ffordd  yn  oi  ato,  a 
chyfarchodd  ni  yn  siriol  y  boreu  hwnw  fel  Mr.  P'fyddlon. 
Y  cynliun  fabwysiadwyd  i'w  symud  adref  ydoedd  cael 
cerbyd  cauedig  wrth  y  drws,  i'w  osod  ef  a'i  briod  ynddo,  a 
hoU  angenrheidiau  y  daith,  o  naw  o'r  gloch  y  boreu  hyd 
bump  y  prydnawn,  i  mewn  gyda  hwynt,  gosod  y  cerbyd  hwn 
ar  gerbyd  y  rheilffordd,  a  chael  ceffyl  yn  Nghasnewydd-ar- 
Wysg,  i'w  gludo  am  y  deg  milldir  olaf  o'r  daith  ar  hyd  y 
ftbrdd  fawr ;  ac  yr  ydym  yn  ddi'frifol  yn  rhybyddio  pawb  i 
beidio  mabwysiadu  cynllun  o'r  fath  byth  mwy.  Yr  oedd  y 
gerbydres  yn  un  gyflym,  ac  ysgydwadau  y  cerbyd  fel  eiddo 
cwch  ar  gefn  y  tonau,  nes  yr  oeddym  yn  ofni  bob  mynud  ei 
weled  wedi  ymryddhau,  ac  yn  ehedfan  i  ffwrdd.  Taith  araf 
iawn,  hefyd,  gafwyd  o  Gasnewydd  i  Abercarn.  Yr  oedd 
amryw  fodfeddi  o  eira  ar  y  ddaear,  yr  hwn  oedd  yn 
gwasanaethu  i  wneyd  y  cerbyd  yn  fwy  esmwyth  iddo.  Wrth 
ddrws  ei  dŷ  yr  oedd  dau  feddyg  yn  ein  cyfarfod,  a'r  cyfeillion 
yn  ddirif  yn  gwneyd  ymhoUadau  pryderus,  ac  yn  gwenu  a 
wylo  bob  yn  ail.  Teg  yw  hysbysu,  hefyd,  fod  y  cyfeillion 
yn  Abergwaen  wedi  ymddwyn  yn  anrhydeddus  yn  yr 
amgylchiad,  trwy  fynu  bod  yn  gyfranog  o'r  draul,  ac  amlygu 
eu  teimladau  caredig  ym  mhob  modd.  Bu  saith  wythnos  ar  ei 
gefn  yn  y  gwely,  a  llawer  syniad  difrifol  fu  yn  pasio  trwy  ei 
feddwl  gyda  golwg  ar  yr  adeg  pan  y  byddai  yn  gorwedd  ar  ei 
wely  y  tro  diweddaf;  ac  yma  y  cyfansoddodd  y  bregeth 
nodedig  a  adnabyddid  fel  "  Pregeth  tori  y  goes."  Y  GrogHth 
a'r  Pasc  dilynol  oedd  yr  adeg  gyntaf  iddo  bregethu,  ac  ar  haner 
eistedd  yn  unig  y  medrai  wneyd,  a'i  fiyn  baglau  yn  ei  ymyl  yn 
y  pulpud.  Cafodd  odfaon  i'w  cofio  byth  yn  Nghyfarfodydd 
Pregethu  Bethania,  Aberdar,  ac  yn  Nghymdeithasfa  Hirwaen 
yr  wythnos  ganlynol  i'r  Pasc.  Yn  cyd-bregethu  ag  ef  yn  v 
ddau  le  yr  oedd  ei  gyfaill  anwyl  a  hoff,  y  diweddar  Barch.  Dr. 

Hughes.  Nid  oedd  wedi  gallu  taflu  y  ffyn  baglau  y  Sulgwyn, 
pan  y  gwnaeth  ei  ymddangosiad  yn  y  Seiat  Fawr  yn 
Liverpool,  yn  hercian  ar  ei  ffyn,  nes  peri  i'r  gynulleidfa  goUi 
pob  hunan-feddiant,  a  churo  traed  a  dwylaw  o  lawenydd 
ei  weled,  er  fod  hyny  yn  groes  i  reolau  moesgarwch  a 
gydnabyddid  ganddynt. 

"  A  dychwelyd  y  cymylau  ar  ol  y  gwlaw."     O  hyn  allan 
yr  ydym   yn  cael  cymylau  duon  rhagluniaeth  o'i  gwmpas  ef 
a'i  deulu  ;  nid  osgöai  yntau  y  tywyllwch,  ond  edrychai  iddo 
gyda  holl  aiddgarwch  ei  ganfyddiad  treiddgàr.     lë,  edrychai 
nes  canfod  y  goleuni  disglaer  oedd  yn  y  cymylau,  ac  ewyllys 
ac  amcanion  ei   Dad  nefol  oedd  yn  eu  goreuro.      Bu    farw 
Mary,  ei  ferch  hynaf,  Awst,  1873;  Catherine,  Mehefin,  1882; 
a  Da^ad   Howell,  yn  lonawr,    1883 — y  blaenaf  yn   bymtheg 
mlwydd  oed,  yr  ail  yn  ddwy-ar-ugain,  a'r  olaf  yn  ei  ugeinfed 
flwyddyn.       Ni  chaniateir   i    ni   aros   ar    bob    un  o    honynt. 
Buasai  desgrifiad  o  hono  gyda'i  deulu  yn   ddigon  o  ddefnydd 
cyfrol  fechan.      Gosodai  ei  hoU  natur  fawr  serchoglawn  yn 
agored  oll  i'w  wraig  a'i  blant.     Yr  oedd  awyrgylch  y  teulu  yn 
iachus,  yn  bur,  ac  yn  sanctaidd.      Cyflenwai  y  plant  a  llyfrau 
cyfaddas  i'w  hoedran  o'r  cryd  i  fynu,  a  chawsant  o'u  blacn 
esiamplau  o  ddynoliaeth   ar  ei  goreu  wedi  ei  thrwytho  yn 
yspryd  crefydd  ein  Harglwydd  lesu  Crist,  a  thyfasant  i  fynu 
bob  un  yn  bur  ac  yn  gywir,  ac  yn  wir  foneddigaidd,  gan  adael 
ar   eu    holau,    mewn   iaith    hynod    dirodres,    lawn    sicrwydd 
gobaith  eu  bod  yn  myned  yn  mlaen  i  ogoniant.     Edrycher 
arno  yn  frysiog  yn  myned  trwy   y  cyntaf  o'r  amgylchiadau 
mawrion  uchod,  yr  hwn  sydd  i  fesur  yn  rhag-gynllun  o'r  lleill. 
Ei  hoff  blentyn,  a  dymuniant  ei  lygaid,  ydoedd  Mary.     Yr 
oedd  yn  brydferth  iawn,  gyda  phryd  rhwng  bod   yn  oleu  a 
thywyll,  gwallt  a  Ilygaid  gwineu,  yr  olaf  yn  fawr  ac  yn  Ilawn 
nwyf,  talcen  Ilydan  deallus,  gwefusau  fel  y  cwrel,    perffaith 
luniaidd,  yn  Ilawn  serch  a  theimlad,  a'r  holl  wyneb  yn  rhoddi 
mynegiant  cryf  i'r  meddwl  a'r  galon  oedd  o'r  tu  ol.     Pan  yn 
un  fechan  gyda'i  theganau  yr  oedd  yn  hytrach  yn  frruddwyd- 

iol  ac  afler,  ond  yn  effro  iawn  pan  gynhyrfid  ei  sylw,  ac  yn 
gyflym  iawn  i  ddysgu.  Fel  yr  oedd  yn  dyfod  yn  mlaen 
mewn  dyddiau,  ymagorai  fel  blodeuyn  y  glaswelltyn.  I'r 
rhai  fyddai  heb  ei  gweled  am  ychydig  o  fisoedd  yr  oedd  y 
cyfnewidiad  yn  rhyfedd ;  ymgryfhäai  mewn  hunan-ymddiried ; 
yr  oedd  ei  hurddas  yn  mhell  tu  hwnt  i'w  hoedran,  ac  yn 
ddigonol  i'w  hamddifFyn  rhag  pob  ymosodiad.  Yr  oedd 
natur  fel  pe  am  ddangos  beth  fuasai  pe  yn  cael  byw  i 
gyraedd  ugain  oed.  Yn  y  flwyddyn  1872,  aeth  i  Goleg  sydd 
i  ferched  yn  Clifton,  ac  enillodd  iddi  ei  hun  radd  dda  yn  yr 
oU  o'r  gwahanol  ganghenau  a  gymerodd  i  fynu.  Ei  hoff 
gangen  oedd  cerddoriaeth,  a  dywedai  un  cerddor  am  dani  y 
gwelodd  lawer  yn  chwareu  yn  fwy  manwl  gywir,  ond  na 
welodd  neb  mor  ieuanc  yn  medru  myned  i  mewn  i  syniad  yr 
awdwr,  a  rhoddi  mynegiant  iddo.  Tybiai  yn  ei  chystudd 
olaf  y  byddai  offerynau  cerdd  yn  y  nefoedd.  "  Sonia  y 
Beibl,"  meddai,  "  am  aur  delynau,  ac  os  telynau,  paham  nad 
pob  offeryn  arall  hefyd  ?  Ond,  bid  sicr,  byddant  hwy  fel  pob 
peth  y  nefoedd  yn  tra  rhagori  ar  offerynau  cerdd  y  ddaear." 
Ymaflodd  y  darfodedigaeth  ynddi,  a  chafodd  gystudd  caled ; 
ond  yn  ei  ganol,  yr  oedd  yn  cael  llawer  iawn  o  feddyliau  o 
rywle  oedd  yn  ei  denu  allan  o  honi  ei  hun,  ac  yn  peri  iddi 
enill  nerth  meddwl  a  chymeriad  yn  ei  phoenau  mwyaf. 
Dychymygai  lawer  am  y  nefoedd.  Prin  yr  oedd  yn  hoffì  syniad 
y  Gates  Ajar  am  y  nefoedd ;  yr  oedd  yn  rhy  leol,  rhy  fychan, 
a  rhy  ddaearol.  Credai  hi  fod  y  nefoedd  yn  ddiderfyn  mewn 
eangder,  yn  ddihysbydd  mewn  ffynonhellau  dedwyddwch, 
ac  mor  ogoneddus  mewn  purdeb  a  phob  prydferthwch,  fel  yr 
arswydai  weithiau  fyned  yno.  Dywedai  mai  gwan  ydy^v 
hapusrwydd  y  ddaear,  a  bod  yr  ansicrwydd  sydd  yn  ei  ordoi 
yn  taflu  diflasdod  arno ;  ond  am  ddedwyddwch  y  nefoedd,  ei 
fod  mor  berffaith,  fel  nad  oes  yno  gyfrif  amser.  "  Byddai  yn 
fantais  i  mi  gael  gwybod  y  gwaethaf,"  meddai,  "  er  cael 
ynìddarpar  ar  ei  gyfer."  Dywedai  hyn  yn  gryf  a  thawel. 
Dywedai  mai  naturiol  iddi  hi  oedd  gobeithio  g^vella,  o  herwydd 

ei  bod  yn  ieuanc,  a  gobeithion  bywyd  yn  ddisglaer  iawn  o'i 
blaen ;  na  chafodd  hi  brofi  dim  o  ofidiau  bywyd,  ond  rhieni 
tyner  i  ofalu  am  dani,  eto,  nad  oedd  hi  yn  teimlo  rhyw 
werth  mawr  mewn  dim  o  bethau  y  byd,  mai  gollwng  ei 
gafael  o'i  thad  a'i  mam  a'i  chyfeiUion  oedd  yn  anhawdd  iddi. 
Nad  oedd  yn  teimlo  dim  pryder,  am  ei  bod  yn  dra  diogel. 
Un  diwrnod,  gwelai  ei  hun  yn  cerdded  ar  hyd  dibyn  serth,  a 
lesu  Grist  yn  ei  chyfarfod,  fel  brawd  henach  na  hi,  ac  yn 
gafael  yn  ei  llaw,  ac  yn  dweyd,  ••  Dewch  yn  mlaen,  Mary." 
Ni  bu  yn  ofnus  ar  ol  hyn.  Y  boreu  bu  farw,  tröai  at  ei 
mam,  a  dywedai :  *'  Wnewch  chwi  ddim  fy  ngadael  i  heddyw, 
wnewch  chwi,  Mami  ?  "  Rhywbeth  tebyg  i  hyn  ydoedd  y 
ferch  bymtheg  oed,  y  bu  ein  cyfaill,  fel  tad  tyner,  yn  sefyll 
am  fisoedd  wrth  erchwyn  ei  gwely  angau,  ac  yn  y  diwedd  yn 
gorfod  ffarwelio  a  hi.  Gwelsom  ef  lawer  gwaith  yn  ym- 
greinio  mewn  ing,  ond  yn  hytrach  nag  i  ni  geisio  desgrifio  ei 
deimladau,  caiff  ddweyd  ei  deimladau  ei  hun  yn  y  llythyr 
canlynol  a  ysgrifenodd  at  gyfaiU  ar  y  pryd  : — 

"...  Wel,  waeth  i  mi  ddywedyd  fy  helynt  wrthych  ar 
unwaith,  yn  ddiymdroi.  Y  mae  fy  anwyl  ferch — fy  anwyl 
Mary — ar  fin  trancedigaeth  !  O  eiriau  ofnadwy  !  Y  mae  eu 
hysgrifenu  yn  gyru  y  dur  oer  drwy  fy  nghalon.  Ac  eto  yr 
ydwyf  fel  pe  bawn  yn  methu  a'u  credu  !  Yn  Avahanol  i'r 
dysgyblion,  y  rhai  oeddynt  '  heb  gredu  gan  lawenydd,'  yr 
ydwyf  fi  yn  gwrthod  credu  gan  angerddoldeb  fy  ing  a'm 
trallod.  Yr  ydwyf  '  fel  un  yn  breuddwydio.'  Ac  eto  nid 
breuddwyd  ydyw.  O  nage,  nid  oes  ond  ychydig  o  amser  er 
pan  welais  hi  yn  ei  gwely,  wedi  myned  yn  sypyn  bychan 
eiddil,  rhy  eiddil  braidd  i  siarad  nac  i  anadlu.  Ond  rhyfedd 
byth !  yr  oedd  yr  un  anghrediniaeth  yn  fy  nilyn  i'r  fan  hono  ; 
prin  yr  oeddwn  yn  medru  coslio  fy  llygaid  mai  Mary  oedd 
yno.  Ond  pa  ynfydrwydd  ydyw  hyn  ?  Rhaid  mai  Mary 
ydyw ;  ie,  fy  anwyl  Mary,  hoffder  fy  llygaid,  a'm  trysor  penaf 
ar  y  ddaear,  yr  hon  yr  oedd  fy  serchiadau  a'm  gobeithion,  a'm 
dychymygion  yn   ymgrynhoi    o'i  chwmpas ;    er  nior  fywiog 

oedd  ei  chorph,  ac  er  mor  gyflym  a  chryf  oedd  ei  henaid, 
dyma  hi,  dyma  hi,  yn  dusw  bychan  truenus,  digon  truenus  i 
enyn  tosturi  yn  mynwes  estron  ;  pa  fath,  feddyhech,  ydyw 
teimladau  ei  thad  a'i  mam  wrth  edrych  arni  ?  O  gyfaill 
anwyl,  dyma  dywydd  garw  !  Dyma  '  ddydd  dwyreinwynt ! ' 
Braidd  na  ddywedwn,  '  blinais  ar  fy  einioes,  gwell  i  mi  farw 
na  byw ;'  neu  ynte,  '  mi  a  gerddaf  yn  araf  fy  holl  flynydd- 
oedd  yn  chwerwedd  fy  enaid.'  Ond  ofni  yr  ydwyf  nad  oes  i 
mi  flynyddoedd  lawer  mwy,  gan  fod  fy  'hoedl  i  yn  nglyn  wrth 
ei  hoedl  hi,'  ac  am  hyny  mai  disgyn  yn  ddiau  a  wnaf  yn 
alarus  gyda  fy  merch  i'r  beddrod.  Y  mae  fy  iechyd  wedi 
gwaelu  yn  ddirfawr,  ac  nid  ydwyf  heb  arwyddion  annymunol 
a  bygythiol. 

"  Beth,  meddwch,  '  Onid  oes  driagl  yn  Gilead  ?  Onid  oes 
yno  physygwr  ?'  Oes,  fy  anwyl  gyfaill,  ac  oni  buasai  hyny, 
darfuasai  am  danaf.  Yr  wyf  wedi  cael  dyddanwch  dirfawr  yn 
y  '  gobaith  gwynfydedig '  y  mae  yr  Efengyl  yn  ei  osod  o'n 
blaen  ;  ac  wedi  cael  gollyngdod  a  mynegiad  i'm  teimlad  hefyd 
yn  llawer  o  ymadroddion  Llyfr  Job  a'r  Salmau.  Yr  ydwyf 
wedi  bod  yn  cyd-alaru  â  Jacob  ar  ol  Joseph,  â  Dafydd  ar  ol 
Absalom  ;  íe,  yr  ydwyf  braidd  fel  John  Bunyan,  yn  ngharchar 
Bedford,  pan  yn  fíarwelio  a'i  eneth  ddall,  ac  wedi  bod  yn 
cydymdeimlo  a'r  buchod  blithion  oedd  yn  dwyn  yr  arch  o 
wlad  y  Philistiaid,  '  dan  gerdded  a  brefu  '  ar  ol  eu  lloi.  Ar 
yr  un  pryd  rhaid  i  mi  gyfaddef  fy  mod  wedi  teimlo  rhyw 
dlodi  (maddeuwch  y  gair)  yn  nghyfeiriadau  y  Beibl  at  y 
perthynasau  a'r  teimladau  naturiol,  y  rhai  sydd  ar  lawer  pryd 
yn  ofnadwy  o  nerthol.  Hwyrach  fod  hyny  i'w  briodoH  i'r 
dyeithrwch  ag  sydd  rhwng  y  penteulu  yn  y  D\vyrain  a'i  deulu. 
Fel  rheol,  nid  ydynt  hwy  yn  caru  eu  gilydd  mor  angerddol 
ag  ydym  ni.  Heblaw  hyny,  amcan  mawr  y  Beibl  ydyw  ein 
dyrchafu  at  y  moesol  a'r  ysprydol,  gan  y  gwyddai  ei  Awdwr 
yn  dda  fod  y  naturiol  yn  ddigon  cryf  ynom  i  ofalu  am  dano  ei 
hun.  O  herwydd  y  rhesymau  digonol  hyn,  nid  rhyfedd  fy 
mod  wedi  teimlo  yr  hen  Lyfr  anwyl  yn  ddiweddar  braidd  yn 

oer.  Fel  y  gellwch  yn  hawdd  ddeall,  yr  ydwyf  wedi  chwiho 
llawer  i'r  awgrymiadau  Ysgrythyrol  am  y  stâd  ddyfodol,  ac 
nid  rhaid  i  mi  ddywedyd  wrthych  eu  bod,  yn  ystâd  bresenol 
fy  nheimlad,  braidd  yn  provokmg  o  aneglur  ac  anmhenodol ; 
ond  yr  wyf  drachefn  yn  ceisio  ymdawelu  yn  y  syniad  mai  nid 
ein  gwneuthur  yn  ddedwydd,  gnd  yn  sanctaidd,  ydyw  amcan  y 
Beibl ;  ac  nid  datguddio  y  dyfodol,  ond  datguddio  Duw  yn 
Nghrist,  a'r  dyfodol  drwy  hyny,  yn  gymaint  a'i  fod  yn  addaw 
i  rywrai  y  cânt  fod  yn  *  debyg  iddo  Ef.'  Wrth  chwilio  i 
mewn  i'r  pethau  hyn,  braidd  nad  oes  amheuaeth  wedi  ei 
genedlu  ynof  fod  yr  hen  Ddiwygwyr  Protestanaidd,  yn  eu  zêl 
yn  jerbyn  Pabyddiaeth,  wrth  ysgubo  allan  y  purdan  o  gredo 
yr  eglwys  wedi  tynu  allan  Hades  hefyd — yr  Hades  y  cyfeirir 
ati  yn  y  Testament  Newydd,  a'r  Hades  ag  yr  oedd  y  tadau 
cyntaf,  cyn  son  am  burdan,  yn  credu  ynddi.  Yn  ol  ein  syniadau 
ni  yn  bresenol,  y  mae'r  Cristion,  ar  ei  ymadawiad  a'r  corph,  ar 
unwaith  yn  myned  i  nef  y  nefoedd,  heb  un  fantais  ychwanegol 
byth  mwy  i'w  dysgwyl,  ond — rywle  draw  yn  mhell — 
adgyfodiad  y  corph,  os  yn  fantais  hefyd.  Mewn  gair,  mae  y 
nefoedd  y  dysgwyliwn  fyned  iddi  mor  berffaith,  mor  wahanol 
i  bob  peth  sydd  yn  bod  yn  awr ;  mewn  gair,  mor  bell  oddi- 
wrthym,  fel  nad  oes  ganddi,  ac  nas  gall  fod  ganddi,  ryw 
lawer  o  allu  sugn-dynol.  Heblaw  hyny,  mae  y  cyfnewdiad 
a  wneir  yn  angau,  yn  ol  y  syniad  cyffredin,  mor  ofnadwy  o 
fawr,  ac  mor  sydyn,  fel  y  mae  heb  ei  gyffelyb  yn  holl 
weithredoedd  Duw.  Y  mae  yn  groes  i  bob  cyfatebiaeth. 
Fe  ddywed  rhyw  athronydd  '  nad  ydyw  natur  yn  rhoddi 
llam.'  ond  mai  graddol  ymddadblygiad  a  chynydd  ydyw  ei 
rheol  hi.  Ond  pa  lam  cyffelyb  i'r  llam,  yn  ol  ein  tyb  ni,  o 
fod  yn  haner  anifail  i  fod  yn  berffaith  angel  ?  Onid  ydyw  y 
cyfnewidiad  yn  ormodol  i  ddyn  gadw  y  teimlad  o'i  identity  ? 
Pa  wrthwynebiad  a  fyddai  genych  i  ryw  sefyllfa  ganol,  lle  y 
cai  dyn  ail-gychwyn  bywyd  yn  y  fan  lle  y  gadawodd  yn  y 
byd  hwn,  gyda  llawer  o  fanteision  ychwanegol,  ac  anfanteision 
wedi  eu  cymeryd  ymaith,  ac  felly  gynyddu  iddo  Ef  hyd  foreu 

y  farn,  pryd  y  bydd   rhyw  gyfnewidiad  pwysig  drachefn  yn 

cymeryd  lle  ?  &c.     Pe  y  dywedwch  fy  mod  yn  dechreu  myned 

yn   soft,    ni   fyddwn    yn   awyddus    iawn    i'ch    gwrthwynebu, 

•  Canys  Duw  a  feddalhaodd    fy    nghalon.'       '  Fel    dwfr   y'm 

tywalltwyd,  fy  nghalon  sydd  fel  cwyr,  hi  a  doddodd  yn  nghanol 

fy  ymysgaroedd.'     Ni  byddai  ryfedd  pe  bawn  yn  dechreu  ym- 

ddyrysu.     Os  ydwyf  felly,  mi  a  wn  y  gwnewch  gydymddwyn. 

"  Ond  mi  a'ch  clywaf  yn  gofyn,  '  Pa  fodd  y  mae  yr  eneth?' 

Wel,  y  mae  yn  barod  i  ddywedyd,  '  Pob  peth  yn  dda.'     Y 

mae  yn  mhob  ystyr  yn  addfed  i'r  cyfnewidiad,  ac  yn  awyddus 

iddo   gymeryd   lle   yn  fuan,    yr   hyn    yn  ddiau    a  gymer   le. 

Mae  ei  geiriau  yn  ei  chystudd,  a'r  tangnefedd  bendigedig  a 

ddangosir    ganddi,     yn    fwy    yn     fy    ngholwg    na'r    perlau 

gwerthfawrocaf.      O,  diolch  byth  am  hyn  !      Wel,  gan  mai 

ymadael    sydd   raid,    '  Ffarwel,    ffarwel,    fy    anwyl  blentyn  ! 

dros   enyd   fechan  ni   ymadawn.'      Ond    '  henffych   i'r  dydd 

cawn  eto  gwrdd  ! '  oblegid  ni  fedraf  gredu  yn  y  posiblrwydd 

i  mi  byth  fod  yn  ddedwydd  ond  yn  dy  gwmni  di.  .  .  ." 

Bu  agos  iddo  fyned  i'r  bedd  ar  ei  hol ;  yr  oedd  ei  hiraeth  yn 
annesgrifiadwy  ddwys.  Yr  hyn  ddarfu  iddo  ef  hau  mewn 
dagrau  a  fedwyd  mewn  llawenydd  gan  ei  wrandawyr  mewn 
gweinidogaeth  fwy  fwy  ysprydol  a  nefol.  Yr  oedd  yn  alluog  o 
ehediadau  uwch  o  lawer  mewn  ysprydolrwydd  meddwl  a 
theimlad  ar  ol  yr  amgylchiad  hwn.  Gwelwn  hefyd  fel  yr 
oedd  yn  cael  trem  i'r  byd  ysprydol  yn  ei  dywydd  garw ;  yr  oedd 
y  cwestiynau,  oeddynt  yn  awgrymu  eu  hunain  iddo  yn  awr  y 
brofedigaeth,  yn  agoriadau  mawrion  i  wirioneddau  yr  efengyl. 
Dwyshawyd  yr  argraffiadau  drachefn  gan  farwolaeth  ei  fab  a'i 
ferch  arall,  yr  unig  un  oedd  ar  ol,  fel  na  adawyd  iddynt,  o'r 
holi  blant  a  fagasant,  ond  un  mab,  sef  y  Parch.  J.  M.  Saunders, 
M.A.,  gweinidog  Eglwys  Saesneg  y  Cyfundeb  yn  Mhenarth, 
ger  Caerdydd.  Gyda'r  amgylchiad  hwn  rhaid  i  ni  adael 
Abercarn,  a  symud  yn  mlaen  at  ei  ymsefydhad  yn  Abertawe, 
Ue  y  treuliodd  y  gweddiU  o'i  oes  ar  y  ddaear. 

A  11  ol  marwolaeth  ei  anwyl  ferch,  yr  oedd  symud  o 
-  i  Abercarn  yn  fath  o  angenrheidrwydd  iddo,  oblegid 
byddai  aros  yn  y  tŷ  y  bu  farw  ynddo  yn  cadw  yr  amgylchiad 
yn  wastadol  o  flaen  ei  feddwl ;  o  leiaf,  dyna  oedd  ei  brofiad 
ef  ar  y  pryd,  a  phenderfynodd  ymadael.  Bu  dirprwyaeth  o 
Aberystwyth  gydag  ef  yn  gofyn  am  iddo  ddyfod  yn  fugail  ar 
Eglwys  Shiloh,  ond  tueddwyd  ef  i  fyned  i  Abertawe,  a'r  fam- 
eglwys  yno  yn  y  Trinity  gafodd  ei  wasanaeth  o'r  flwyddyn 
1873  hyd  ei  farwolaeth.  Yr  oedd  yr  eglwys  hon  yn  meddu 
swyn  arbenig  iddo  ef.  Yr  oedd  iddo  fel  ail  gartref  er  yn 
blenîyn,  ac  yno  yr  oedd  rhai  o'i  gyfeillion  anwylaf  yn 
gwneuthur  eu  cartref  crefyddol.  Atdynai  y  dref  a'i  ham- 
gylchoedd  ei  galon  yn  fawr,  ac  agorai  yma  gylch  eangach  o 
ddefnyddioldeb  iddo  nag  oedd  o  fewn  ei  gyraedd  yn  Abercam. 
Nid  oes  achos  i  ni  ddweyd  ddarfod  iddo  ei  lanw,  a  mwy  na'i 
lanw.  Edrychid  arno  gan  ei  gyd-drefwyr  o  bob  enwad  fel 
addurn  penaf  y  pwlpud  yn  y  dref,  ac  fel  arweinydd  mewn 
duwinyddiaeth  a  chrefydd,  yn  gystal  ac  mewn  materion 
trefol  a  gwladol.  Nid  oedd  ei  uchelgais  yn  myned  i  gyfeiriad 
swyddogaethau  gwladol,  neu  gallasai  yn  hawdd  gael  sedd  ar 
amryw  fyrddau.  Pregethwr  ydoedd,  a  chario  dylanwad  y 
pwlpud  a'r  efengyl  i  holl  gylchoedd  cymdeithas  oedd  ei  nod 
uchaf.  Teimlai  ddyddordeb  arbenig  yn  y  Coleg  Normalaidd 
i  Ysgolfeistresi,  yn  y  Bwrdd  Ysgol  a'i  waith,  ac  yn  yr  Ysbytty 
eang  a  gwerthfawr  sydd  yn  y  dref.  Talai  ei  gydweinidog- 
ion  ac  awdurdodau  y  dref  barch  cyfatebol  iddo  yntau. 

Bu  yn  bleidiwr  selog  a  chydwybodol  i  Addysg  Uwchraddol 
trwy   ei  oes,    a  Uafuriodd  mewn  amser  ac   allan   o  amser  i 

ddyrchafu  addysg  ei  Genedl  a'r  Cyfundeb  y  perthynai  iddo. 
Astudiodd  gyfundrefnau  addysg  y  gwahanol  wledydd  ar 
gyfandir  Ewrop,  y  wlad  hon,  ac  America,  ac  yr  oedd  yn 
amcan  ganddo  wrth  dalu  ymweliad  a'r  wlad  olaf  a  enwyd,  yn 
ychwanegol  at  amryw  o  bethau  eraill,  i  ymgydnabyddu  a'f' 
hathrofeydd  a'i  phrif-ysgoHon,  ac  yn  arbenig  eu  dull  o 
ddarparu  ymgeiswyr  i'r  weinidogaeth.  Cymerodd  ran 
flaenllaw  o'r  dechreu  yn  sefydliad  y  Colegau  Cenedlaethol. 
Methodd  fod  yn  bresenol  yn  y  Gynhadledd  a  gyfarfu  yn 
Aberystwyth  yn  1870,  ac  a  gawsai  ei  chynull  gan  y  Parch. 
D.  Charles,  D.D.  Ond  bu  iddo  ran  bwysig  mewn  cysylltiad 
a'r  Gynhadledd  a  gyfarfu  yn  yr  un  dref,  Medi  22ain  a'r  23ain, 
1880.  Yr  hyn  a  achlysurodd  y  Gynhadledd  hon  oedd  gwaith 
Mr.  Gladstone,  Prif-weinidog  y  Deyrnas  y  pryd  hwnw,  yn 
penodi  dirprwyaeth,  gydag  Arglwydd  Aberdar  yn  gadeirydd, 
i  wneyd  ymchwiHad  i  ansawdd  Addysg  Uwchraddol  yn 
Nghymru.  Teimlai  yr  YmneiHduwyr  ei  fod  yn  bwysig  iddynt 
ddeaU  eu  gilydd,  a  chyduno  ar  y  pethau  a  gyflwynent 
gerbron  y  ddirprwyaeth  fel  anghenion  anhebgor.  Cyfarfu 
nifer  o  wladgarwyr  o  bob  rhan  o  Gymru,  a  ddigwyddai  fod  ar 
ymweHad  a  Llandrindod,  a  ffurfiasant  benderfyniad  yn 
datgan  y  cyfryw  deimlad.  Aeth  y  Parch.  J.  A.  Morris, 
Aberystwyth,  o  Landrindod  i  Undeb  y  Bedyddwyr  Cymreig 
oedd  yn  cyfarfod  yn  Nghaerdydd,  a  chynygiodd  fod  anogaeth 
yn  cael  ei  roddi  i'r  hoU  Enwadau  YmneiUduol  Cymreig  i 
gyfarfod  mewn  Cynhadledd  gyffiredinol  i  ymdrafod  a'r  hoU 
fater,  yr  hyn  a  basiwyd  gyda  brwdfrydedd.  Pasiwyd  y  cyffelyb 
benderfyniad  yn  Nghymdeithasfa  Methodistiaid  y  Deheudir, 
a  gynhehd  yn  Aberystwyth.  Mewn  canlyniad,  ymgymerodd 
Dr.  Saunders,  mewn  undeb  a'r  Parchn.  T.  E.  WiUiams  a 
J.  A.  Morris,  gweinidogion  y  Bedyddwyr  yn  Aberystwyth,  a 
chynuU  y  Gynhadledd.  Gofalwyd  gwahodd  yr  Annibynwyr, 
y  Wesleyaid,  ac  hyd  y  nod  yr  Undodiaid,  yn  gystal  a'r 
Methodistiaid  a'r  Bedyddwyr.  Ond  ffromodd  Mr.  Johnstone, 
Golygydd  y  Soiiih  Wales  Daiìy  News,  yn  aruthr.     Ysgrifenodd 

amryw  erthyglau  chwerw  yn  erbyn  y  Gynhadledd,  gan 
haeru  nad  oedd  yn  genedlaethol,  nad  oedd  prif  ddynion  y 
Dywysogaeth  wedi  cael  eu  gwahodd  iddi,  ac  nad  oedd  yr 
Eglwyswyr  Rhyddfrydig  wedi  eu  gwahodd,  er  eu  bod  yn 
barod  i  gydweithio.  Braidd  na  awgrymai  fod  yr  Annibynwyr 
wedi  cael  eu  hangofio.  Eithr  deallodd  yn  fuan  ddarfod  i'r 
gwahoddiad  i'r  Annibynwyr  gael  ei  anfon  i  Bwyllgor  Coleg 
Aberhonddu,  ac  os  nad  oedd  prif  ddynion  yr  enwad  wedi  cael 
eu  penodi  fel  cynrychiolwyr,  mai  ar  y  pwyllgor  hwnw  y 
gorphwysai  y  cyfrifoldeb.  Cyfarfu  y  Gynhadledd  mewn 
ystafell  eang  yn  y  Queen's  Hotel.  Yr  oedd  amryw  o  aelodau 
seneddol  yn  bresenol :  Syr  W.  Davies,  yr  aelod  dros  Penfro ; 
C.  H.  James,  tros  Ferthyr  ;  D.  Davies,  Llandinam,  dros  Fwrd- 
eisdrefi  Aberteifi ;  a  L.  P.  Pugh  dros  Sir  Aberteifi.  Yr  oedd 
nifer  o  brif  ddynion  y  gwahanol  enwadau  wedi  ymgasglu  yno, 
ond  tri  o  fysg  yr  Annibynwyr  yn  unig  a  ddaeth.  Dewiswyd 
Syr  W.  Davies,  A.S.,  i  Iywyddu  y  cyfarfod  cyntaf.  Gwnaeth 
Dr.  Saunders  araeth  effeithiol  yn  yr  iaith  Saesneg,  yn  egluro 
y  Ilinellau  yn  ol  pa  rai  y  gweithredai  efe  a'i  gyfeiUion  wrth 
gynull  y  Gynhadledd,  ac  yn  dangos  pa  mor  ryddfrydig  ac 
anenwadol  yr  oeddynt  wedi  ymddwyn,  nes  cario  yr  holl 
Gynhadledd  gydag  ef.  Dywed  cyfaill  mewn  llythyr  sydd  yn 
awr  ger  ein  bron  fod  yr  araeth  yn  nodedig  o  argyhoeddiadol, 
ac  iddi  gynyrchu  dylanwad  dwfn.  Yr  oedd  Golygydd  y  South 
Wales  Daily  News  yn  gwrando,  ond  ni  feiddiodd  agor  ei  enau 
mewn  atebiad,  yr  oedd  y  tir  wedi  cael  ei  gymeryd  o  dan  ei 
draed,  ac  yr  oedd  y  Cymry  yn  adnabod  Dr.  Saunders. 

Pwnc  cyfarfod  y  boreu  oedd  Addysg  Ganolraddol. 
Cyflwynai  y  cynullwyr  yr  awgrymiadau  canlynol  ar  y  mater 
i'r  Gynhadledd:  (i)  Fod  yr  hoU  ysgolion  gramadegol  a 
a  fodolant  yn  awr  yn  cael  eu  rhyddhau  yn  hoUol  oddiwrth 
lyfetheiriau  crefyddol  mewn  penodiadau  ac  ysgoloriaethau. 
(2)  Y  dylid  cael  cynllun  i  droi  yr  ysgolion  gramadegol 
preifat  yn  rhai  tan  ymddiriedolwyr.  (3)  Fod  eisiau  ysgoliun 
canolraddol  ar   gyfer  bechgyn    a    merched,    ac   y   dylid  cael 

cymaint  ag  sydd  yn  bosibl  o'r  gwaddol  sydd  yn  awr  mewn 
bod  tuag  at  eu  cynal.  (4)  Fod  mawr  angen  am  ysgolion 
canolraddol  ar  gyfer  merched,  tebyg  i'r  Ysgol  Waddoledig 
yn  Nolgellau.  (5)  Y  dylid  cael  cynllun  i  alluogi  bechgyn  a 
merched  talentog  i  fyned  o'r  ysgolion  elfenol  i'r  ysgolion 
canolraddol,  ac  oddiyno  i'r  colegau  cenedlaethol.  Pasiwyd 
yr  oll  o'r  awgrymiadau  hyn  gydag  ychydig  gyfnewidiadau. 
Yr  ail  ddiwrnod  llywyddai  Mr.  L.  Pugh,  A.S.  Penderfynwyd 
(i)  Y  dylai  Coleg  y  Brifysgol  yn  Aberystwyth  gael  swm  o 
arian  oddiwrth  y  llywodraeth  i  orphen  yr  adeilad.  (2)  Fod 
eisiau  coleg  cenedlaethol  ychwanegol  yn  Morganwg  neu 
Fynwy.  (3)  Y  dylai  y  colegau  cenedlaethol  feddu  hawl  i 
gyfranu  graddau,  gan  fod  Coleg  Llanbedr  yn  meddu  y 
cyfryw  fraint  yn  bresenol.  (4)  Mai  doeth  fyddai  cael  cynllun 
i  roddi  manteisiony  colegau  cenedlaethol  i  efrydwyr  y  colegau 
enwadol.  Yn  nghyfarfod  yr  hwyr  llywyddid  gan  Mr.  C.  H. 
James,  A.S.,  a  nodwyd  nifer  o  bersonau  yn  mhob  Sir  yn 
Nghymru  i  gasglu  ffeithiau,  ac  i  ddwyn  tystiolaeth  gerbron 
y  ddirprwyaeth. 

Ymdrechodd  lawer  ymhob  dull  posibl  i  ddyrchafu  addysg  y 
weinidogaeth.  Dadleuai  rhai,  oddiar  yr  amcanion  goreu  yn 
ddiau,  yn  erbyn  rhoddi  addysg  uchel  i'n  pregethwyr,  oblegid 
y  buasai  eglwysi  tlodion  Cymru  yn  ganlyniad  i  hyny  mewn 
perygl  o  golli  eu  gwasanaeth,  am  nas  gallent  gyfranu  yn 
ddigonol  at  eu  cynhaUaeth,  &c.  Coleg  tebyg  i  goleg  Mr. 
Spurgeon,  i  gymhwyso  dynion  da,  cymharol  annysgedig,  i  fod 
yn  bregethwyr  at  "  use  gwlad  "  oedd  eu  syniad  hvry  ani 
addysg  y  weinidogaeth,  ac  am  athrofeydd  i'r  Cyfundeb,  a 
dyma  oedd  swm  eu  dadl  yn  y  Cymdeithasfaoedd.  Safai  yntau 
bob  amser  o  blaid  rhoddi  yr  addysg  uwchaf  sydd  yn  bosibl  i 
weinidogion  yr  efengyl,  gan  ei  fod  yn  gweled  cenllif  dysgeid- 
iaeth  yn  dyfod  dros  y  wlad,  ac  nad  oedd  ffordd  i  gadw  i  fynu 
urddas  a  dylanwad  gweinidogaeth  y  gair  ond  trwy  gyfaddasu 
ein  pregethwyr  i  fod  yn  ddysgatrdu'yr  i'w  hoes.  Credai  y 
dylent    yn   gyntaf    oU     fyned    trwy    gwrs   o    addysg    mewn 

ysgolion  rhagbarotoawl  da,  fel  sydd  genym  erbyn  hyn  yn 
mhob  rhan  o'r  wlad,  yna  gorphen  eu  haddysg  gyffredin  yn  y 
colegau  cenedlaethol,  cyn  cymeryd  y  cwrs  terfynol  mewn 
pynciau  yn  dwyn  cysyUtiad  uniongyrchol  a  phrif  waith  eu 
bywyd  mewn  athrofa  dduwinyddol  o'r  radd  flaenaf. 

Cynhyrfai  yn  fawr  weithiau  pan  ddywedid  mai  enwad  o 
bobl  druain,  dlodion,  anwybodus  iawn,  ydoedd  ein  Cyfundeb, 
ac  mai  gwŷr  anllythyrenog  oedd  ei  sylfaenwyr.  Gwir  fod  ein 
tadau  wedi  cael  ein  cenedl  mewn  sefyllfa  isel,  anghrefyddo!,  a 
haner  barbaraidd ;  ond  darfu  iddynt  ei  dyrchafu  trwy  bregethu 
gwirioneddau  yr  efengyl  i'r  bobl,  a  gweinyddu  addysg 
wirioneddol  yn  y  seiat  breifat  ac  yn  yr  Ysgol  Sul.  Nis 
gallasai  oddef  i  neb  lechu  mewn  anwybodaeth  dan  gysgod  y 
fath  enwau  a  Howel  Harris,  Daniel  Rowland,  WiIIiams, 
Pantycelyn,  a  Charles  o'r  Bala.  Cawsent  oU  addysg  dda,  os 
ystyrir  amgylchiadau  eu  hoes.  Yr  oedd  Harris  yn  ysgolhaig 
rhagorol,  ac  yn  feddyliwr  cryf  a  dwfn,  ac  y  mae  ei  lythyrau  yn 
gyfansoddiadau  apostolaidd.  Nid  duwinydd  cyffredin  oedd 
Daniel  Rowland,  ac  yr  oedd  dysgeidiaeth  WiIIiams  yn  eang 
ac  amrywiol.  Fel  Solomon,  llefarodd  hefyd  am  brenau  o'r 
cedrwydd  sydd  yn  Libanus  hyd  yr  isop  a  dyf  allan  o'r  pared, 
ac  efe  a  lefarodd  am  anifeiliaid,  ac  am  ehediaid,  am  ymlusgiaid, 
ac  am  bysgod.  Ac  os  nad  oedd  ei  ganiadau  yn  fil  a  phump,  yr 
oeddynt  yn  lluosog  ac  yn  amrywiol  a  chyfoethog  iawn.  Safai 
Charles  o'r  Bala  yn  uchel  yn  mhlith  ysgolheigion  graddedig 
ei  ddydd.  Gwir  fod  Duw  wedi  gwneyd  defnydd  rhyfeddol  a 
gogoneddus  o  rai  pregethwyr  nad  oeddynt  wedi  cael  addysg, 
am  nad  oedd  yn  gyrhaeddadwy  iddynt,  ond  daliai  efe  nad 
oedd  hyn  yn  un  rheswm  dros  i  bregethwyr  yr  oes  hon  ym- 
esgusodi  mewn  anwybodaeth. 

Un  o  brif  ddymuniadau  ei  galon,  ac  un  o  brif  amcanion  ei 
fywyd,  ydoedd  uno  Cyfundeb  y  Methodistiaid  Calfinaidd,  yn 
y  Gogledd  a'r  Dê,  mewn  un  Athrofa  Dduwinyddol  gref,  a 
chael  prif  ddynion  yr  enwad  mewn  dysg  a  gallu  yn  athrawon 
ynddi,  fcl  y  byddai    y   cyfryw   sefydliad  yn  ffynhonell  nerth 

meddyliol  a  moesol  yn  Nghymru,  ac  yn  gwlwm  undeb  rhwng 
Methodistiaid  y  ddwy  dalaeth.  Gorfu  iddo  gau  ei  lygaid  yn 
yr  angau  cyn  gweled  hyn  wedi  ei  sylweddoli ;  ond  bu  farw  a 
chydwybod  dawel  ddarfod  iddo  ef  wneuthur  ei  oreu  i'w  ddwyn 
oddiamgylch,  a  hyderwn  nad  â  ei  lafur  gyda  hyn  yn  ofer. 

Buan  y  daeth  sefyllfa  iechyd  Catherine,  eu  hail  ferch,  yn 

flfynhonell   pryder   iddynt.      Yn   gyntaf,    cafodd   dwymyn    y 

cryd-gymalau,  wedi  hyny,  yn  1878,  y  tyỳhoid  fever,  yr  hyn  a 

roes  ergyd  trwm  i'w  chyfansoddiad  tuag  i  lawr,  ac  ni  bu  fawr 

hamdden  ar  ol   hyny,  ond  ymlid  i  chwilio  am  ymwared  ac 

adnewyddiad.     Yn  niwedd  y  flwyddyn  aeth  ei  mham  a  hi  i 

Ddeheudir  Ffrainc,  Ue  y  buont  hyd  ddechreu  yr  hâf  canlynol ; 

ond  enill  y  dydd  yr  oedd  yr  afiechyd,  a  hithau  yp  myned  i  fwy 

fwy  o  wendid.       Aeth  ein  cyfaiM  i'w  cyrchu  adref,  ac  wrth 

ddychwelyd    bu   yn    ymgynghori  ar   ei    rhan    a    meddyg   yn 

Llundain,  o  dan  ofal  yr  hwn  y  bu,  fwy  neu  lai,  hyd  ddydd 

ei   marwolaeth.      Pan  yr  oeddynt  yn  dyfod  yn  ol,   bu  farw 

Mr.  J.  Howell,  Pencoed,  tad  Mrs.  Saunders,  a  gadawodd  ei 

dŷ  i'w  unig  ferch.     Er  mwyn  iechyd  Catherine  symudasant 

iddo  i  fyw,  heb  dori  y  cysylltiad  a'r  eglwys  yn   Abertawe. 

Daeth    hithau   yn    well ;    enillodd   nerth    ac    adfywiodd    ei 

hyspryd,    fel   y   coleddid   gobeithion    am    estyniad   oes   iddi. 

Ond   yn  nechreu    1882  ail-ymosododd    yr   afiechyd  arni,    ac 

aeth  i  lawr  yn  gyflym  i'w  bedd.     Mae  o'n  blaen  benod  faith 

o'i    dywediadau    ar    ei    gwely    angau,    sydd    yn    werth   eu 

hargraffu  mewn  aur,  ond  rhaid  ymatal.     Yr  oedd  ei  phrofiad 

wrth  farw  yn  falm  gwerthfawr  i'r  archoU  wnaeth  yr  ysgariad 

i  deimlad  ei  rhieni  a'i  brodyr.     Gyda  bod  y  bedd  yn  cael  ei 

gau  arni  hi,  gwelwyd  arwyddion  y  byddai  yn  rhaid  ei  agor  yn 

fuan  i  dderbyn  corph  ei  brawd  ieuangaf,  David  Howell.     Yn 

nechreu  1883  ymollyngodd  yntau  i  freichiau  ei  Waredwr. 

Nis  gallasai  hyn  oll  lai  nag  effeithio  ar  natur  dyner 
deimladwy  gwrthddrych  y  cofiant  hwii.  Yn  ng%vanwyn  y 
flwyddyn  hon  penderfynodd  roi  mewn  gweithrediad  ei  hen 
fwriad    o    dalu    ymweliad    ag    America.      Yr    oedd    ynddo 

ddymuniad  cryf  am  gael   gweled  ei  gyd-genedl  yn  ngwlad 
fawr   y   Gorllewin,    ac    yr   oeddynt   hwythau    wedi   amlygu 
dymuniad   droion   am   ei    weled   yntau.      Tybiodd    hefyd   y 
buasai  y  daith  yn  lles  i'w  iechyd  ef  yn  gystal  a'u  mab,  ac  yn 
adnewyddiad    gwerthfawr    i'w    briod.      Cychwynodd    y    tri 
ar  nawn  Sadwm,    EbriU   28ain,    gyda'r   "  Alaslca,"    y  Uong 
gyflymaf  ar  y  Werydd  y  pryd   hwnw.      Collwyd  golwg  ar 
dir  Iwerddon   prydnawn    Sabboth,   y    sgain,    a  daeth   tir   y 
Gorllewin  i'r  golwg  gyda  gwawr  boreu  y  Sabboth   canlynol. 
Yr  oedd  hyny  yn  gyflymdra  anhygoel  braidd  y  pryd  hwnw,  a 
mynych  y  dywedai  efe  wrth  ei  gyd-genedl  yn  America,  gyda 
gwen  siriol,  ei  fod  wedi  dyfod  atynt  o'r  "  Hen  Wlad  "  yn  gynt 
na  neb  o'i  flaen.     Gan  fod  IMri.  INIoody  a  Sankey  yn  mysg  y 
teithwyr,  bu  llawer  o  ganu  ar  emynau  a  thônau  yr  olaf  ar 
fwrdd   y   llong,    yn    enwedig  gan   tua   chant  o    Norwegiaid, 
cantorion    aflafar   iawn,    ac   yn    canu   cryn   lawer   trwy    eu 
trwynau.      Daeth  oddeutu  ugain  o  Gymry  at  eu  gilydd  un 
prydnawn,    pan    yr    oedd    y    Norwegiaid    hyn    yn    canu,    a 
Mr.    Sanlcey  yn  eu  harwain,    ac  wedi  iddynt    hwy   orphen, 
dyma'r    Cymry   yn    dechreu    canu   hen   emynau    a   thônau 
Cymru,  a  dywedwyd  fod  golwg  fawreddog  ac  urddasol  ar  ein 
cyfaiU  ar  y  deck  uchaf  yn  gwrando ;  bob   yn  ychydig  clywid 
ef  yn   chwyddo'r  gân  gyda'i  lais  llawn  a  soniarus,  a  chyd- 
nabyddai    Mr.  Sankey  wrtho  mai  gyda'r  Cymry  yr  oedd   y 
canu    defosiynol   rhagoraf  o  unrhyw  genedl  y   gwyddai   am 
dani.     Brydnawn  arall,  aeth  yr  ymddiddan  am  y  gallu  oedd 
mewn  rhai  dynion  i  orphwys,   gan  nad   beth  y  cynhyrfiad 
blaenorol,  gyda  chyfeiriad  at  allu  Mr.  Gladstone,  ac  yn  ystod 
yr   ymddiddan   dywedai  yntau  ei  fod  wedi  pregethu  mewn 
50  o  gyfarfodydd  pregethu,  yn  ychwanegol  at  y  weinidogaeth 
Sabbothol,  bob  blwyddyn  am  o  leiaf  y  25  mlynedd  diweddaf, 
ac  y  gallai  gysgu  bob  nos  ar  ol  yr  odfaon  mwyaf  nerthol, 
hyd  nes  y  collodd  ei  ferch  hoff. 

Glaniodd  y  cwmni  yn  New  York  foreu  Sabboth  am  naw  o'r 
gloch.     Cyfarfyddwyd  hwy  gan  y  diweddar  Mr.  J.  Roberts, 

un  o  hen  aelodau  eglwys  ein  cyfaill  yn  Liverpool.    Dangosodd 
efe  a  Mrs.  Roberts  garedigrwydd  mawr  iddynt  yn  ystod  eu 
harosiad  yn  y  ddinas.      Pan  yn  myned  i  fynu  tua  phreswylfod 
Mr.  Roberts,  ysgytid  yr  oll  yn  erwin  gan  waith  y  cerbyd  yn 
disgyn  yn  awr  a  phryd  arall  i'r  tyllau  oedd  yn  yr  heolydd. 
Dywedai  yntau  iddo  glywed  Ilawer  am  heolydd  New  York, 
ond   cyn    iddo  orphen    y  frawddeg,    dyma    olwyn    y  cerbyd 
yn    rhydd,    a    gorfu    iddynt   gymeryd    cerbyd   arall.      Cyd- 
gyfarfyddiad  rhyfedd  ydoedd  i'r  cerbyd  oedd  yn  eu  danfon  at 
yr  ager-Iong  yn    Liverpool,   dori  i  lawr   yr   un  modd,    fel  y 
gorfuwyd  cael  un  arall.     Ond  yn  y  naill  amgylchiad  a'r  llall, 
cyrhaeddwyd  pen  y  daith  yn  ddiogel.      Y  prydnawn  hwnw 
aethant  i  wrando  y  Parch.  J.   Hall  yn  pregethu,  ac  yn  yr 
hwyr  pregethodd  yntau  yn  Nghapel  y  Methodistiaid  Calfìn- 
aidd,  yn  felus  a  swynol.     Pregethodd  yno  drachefn  y  Sabboth 
dilynol   yn    y   prydnawn    a'r   hwyr,    ac    yr   oedd   yr   odfa    y 
prydnawn  yn  anarferol  o  effeithiol.    Y  testun  oedd,  loan  xvii; 
y  weddi  arch-offeiriadol.     Nid   oedd    un    gwyneb  sych  yn  y 
gynulleidfa,  ac  yr  oedd  rhai  wedi  colli  pob  llywodraeth  ar  eu 
teimladau.     Yn  ystod  yr  wythnos  cydrhwng  y  ddau  Sabboth, 
bu    yn   gweled   golygfeydd   y    ddinas    a'r    cymydogaethau ; 
talodd  ymweliad  a  Philadelphia,  ac  yr  oedd  yn  teimlo  dydd- 
ordeb  nodedig  yn  llanerchau  ac  adeiladau  hanesyddol  y  ddinas 
hono.     Yr  oedd  wedi  darllen  llawer  am  yr  America  cyn  ac  yn 
ystod  y  fordaith,  fel  ag  yr  oedd  yn  gwybod,  bron  yn  mhob 
man  yr  ymwelodd  ag  ef,  pa  beth  i  edrych  am  dano,  ac  i  holi 
yn  ei  gylch.     Bu  hefyd  yn  gwrandaw  boreu  yr  ail  Sul  ar  y 
Parch.    Henry  Ward  Beecher;    Beecher  a  Hall  oeddynt  yr 
unig  enwogion  y  cafodd  gyfleusdra  i'w  clywed.     Yr  oedd  yn 
siarad  yn  uchel  am  y  ddau  wr  enwog  hyn  ;  am  hyawdledd  y 
cyntaf,  ac  ysprydolrwydd  y  diweddaf. 

Boreu  Llun,  Mai  i^eg,  gadawodd  New  York,  ac  yr  oedd 
yn  pregethu  y  noswaith  hono  yn  Wilkesbarre,  Pennsylvania. 
Teithiodd  a  phregethodd  yn  y  dalaeth  hono  am  bythefnos,  a 
daeth  i  fynu  i  dalaeth  Yerniont,  i  Fairhaven,  erbyn  y  Sabboth, 

Mai  ajain,  Oddiyno  aeth  i  Utica  a'r  cylchoedd,  gan 
gynieryd  rhan  mewn  cyfarfodydd  pregethu,  cyfarfod  sefydUad 
y  Parch.  G.  Lamb  yn  Remsen,  nos  Lun,  Mehefin  ^edd  ;  yn 
Nghymanfa  Remsen,  Mawrth  a  Mercher,  Mehefin  ^ed  a'r 
6fed.  Pregethodd  dair  gwaith  yn  y  Gymanfa  hon,  a  chwedi 
pregethu  nos  Fercher,  cychwynodd  am  y  Gorllewin,  Y 
noson  hono  oedd  y  gyntaf  iddo  fyned  i"w  wely  yn  y  train. 
Erbyn  naw  o'r  gloch  boreu  lau  yr  oedd  wedi  cyrhaedd  y 
Ntagara  Falls.  Dy^ved  y  rhai  a'i  gwelodd  nad  anghofiant 
byth  yr  olwg  syn-fyfyriol  oedd  arno  ar  y  grog-bont  yn  edrych 
i  fýnu  at  y  "  codwm  erchyll "  o  ddyfroedd,  fel  pe  wedi 
ymgoUi  yn  yr  olwg  arnynt.  Mae  gwedd  Dr.  Saunders  a 
mawredd  Rhaiadr  y  Niagara  yn  un  darlun  yn  meddwl  y 
rhai  fu  yn  edrych  arnynt  hyd  y  dydd  hwn.  Yn  y  prydnawn 
aeth  yn  mlaen  i  Detroit,  at  feibion  y  diweddar  Barch.  W. 
Williams,  Tŷ  Calch,  Sir  Fôn.  Nid  oedd  achos  Cymraeg  yn 
Detroit,  ond  casglodd  y  Mri.  WiUiams  gynulleidfa,  a  gorfu 
iddo  yntau  bregethu  iddynt.  Dranoeth  aeth  yn  mlaen  i 
Chicago,  gan  gyraedd  y  ddinas  hono  foreu  Sadwrn,  Mehefin 
gfed,  Daeth  y  Parch.  Dr.  Harries  i'w  gyfarfod  i'r  orsaf,  ac 
yn  ei  .ddisgwyl  yn  awchus  yn  y  t}'  yr  oedd  y  Parch.  Thomas 
Job,  Conwil,  a  dyna  gyfarfyddiad  rhwng  y  ddau  !  Nid  oedd 
dinas  barhaus  iddo  pa  fodd  bynag  yn  Chicago,  ac  yn  ei  flaen 
ag  ef  y  prydnawn  hwnw  i  Racine,  yn  Nhalaeth  Wisconsin, 
lle  y  cynhelid  Cyfarfod  Dosbarth  ar  y  Sul  a'r  Llun,  Mehefin 
lofed  a'r  iieg.  Nos  Lun  yr  oedd  yn  pregethu  yn  Milwaukee; 
a  dydd  Mawrth,  Mehefin  i2fed,  aeth  yn  nghwmni  IIu  y 
ffyddloniaid  i  Gymanfa  Wisconsin,  yr  hon  a  gynhelid  yn 
Nghapel  Bethesda,  gerllaw  Oshkosh,  Mehefin  lofed-i^eg. 
Pregethodd  ddwywaith  yn  y  Gymanfa  hono,  a'r  nos  Wener 
dilynol  yn  nhref  Oshkosh.  Gwnaed  taith  fanwl  iddo 
drwy  Wisconsin,  a  bu  yntau  yn  ffyddlawn  i'r  trefniad,  gan 
bregethu  bob  dydd  ddwy  waith,  a  thair  gwaith  ambell  i 
ddiwrnod,  Aeth  oddiyno  i  Dalaeth  Minnesota,  gan  fod  yn 
bresenol  yn  Nghymanfa  Mankato,  a  dyna'r  Gymanfa  fwyn- 

hawyd  fwyaf  ganddo  ef  ei  hun  yn  ystod  y  daith.  Talodd 
ymwehad  brysiog  a  Dakota,  gan  ddyfod  yn  ol  i  Chicago 
erbyn  y  dyddiau  cyntaf  o  Awst.  Ar  ddydd  Llun,  y  6ed  o 
Awst,  cychwynodd  gyda'r  niab  tua'r  Gorllewin,  gan  adael 
Mrs.  Saunders  gyda  chyfeillion  yn  Wisconsin.  Yr  oeddynt 
wedi  trefnu  i'r  mab  auafu  yn  Colorado. 

Wedi  fìfarwelio  a'r  mab  am  ysbaid  yno,  trodd  ei  wyneb  yn 
ol.  Ymunodd  Mrs.  Saunders  ag  ef  yn  Chicago,  gan  deithio 
drwy  dalaeth  Ohio,  a  phregethu  yn  Nghymanfa'r  dalaeth  yn 
Pahnyra.  Cafodd  beth  anhwylusdod  yno  o  herwydd  aflechyd 
— yr  unig  anhwylusdod  a  deimlodd  yn  ystod  y  daith — ond 
daeth  yn  hoUiach  yn  fuan.  Cymerodd  ran  yn  y  Gymanfa 
Gyffredinol,  yr  hon  a  gynheUd  y  flwyddyn  hono  yn  Oak  Hill, 
Ohio.  Aeth  oddiyno  yn  mlaen  i  dalaeth  Pennsylvania,  ac 
oddiyno  i  Utica,  i  Gymanfa  talaeth  New  York,  yr  hon  a 
gynheUd  Medi  25-27,  pryd  hefyd  yr  agorid  eu  capel  newydd 
gwych.  Ar  ol  prege^ihu  Nos  lau,  y  ajain,  aeth  gyda'r 
gerbydres  i  New  York,  ac  erbyn  hyn  yr  oedd  yn  gallu  cysgu 
mor  dawel  yn  y  trên  a  phe  buasai  gartref.  Cyrhaeddodd 
New  York  boreu  Gwener,  yr  28ain  o  Fedi,  ac  wedi  mwynhau 
boreufwyd  yn  nhỳ  Mr.  Roberts  aeth  yn  mlaen  i  dalu 
ymweliad  à  choleg  Princetown,  talaeth  New  Jersey.  Yn  y 
cwmni  yr  oedd  ei  letywr,  a'r  diweddar  Mr.  Robert  Lewis, 
diacon  yn  eglwys  New  York,  a  boneddwr  wedi  cyrhaedd 
diwylliant  uchel,  yn  ogystal  a  d'od  i  gyfoeth  mawr.  Cawsant 
y  derbyniad  mwyaf  anrhydeddus.  Gwnaeth  y  Parch.  W.  H. 
Roberts,  D.D.,  Uyfrgellydd  y  Theological  Seminary  bobpeth  yn 
ei  ran  i  ddangos  y  parch  mwyaf  i'n  cyfaill.  Arweiniwyd  ef 
drwy  y  Coleg  Duwinyddol  gan  y  Parchn.  A.  A.  Hodge,  D.D., 
a  C.  A.  Hodge,  D.D.,  athrawon  yn  y  Coleg,  a  meibion  nid 
anenwog  y  diweddar  Barch.  Charles  Hodge,  D.D.,  awdwr  y 
"  Systtììiatic  Thcology."  Danghosodd  y  meibion  i  Dr.  Saunders 
ystafell  breifat  eu  tad ;  rhoddwyd  ef  i  eistedd  yn  y  gadair  lle 
yr  eisteddai  Dr.  Hodge  i  gyfansoddi  y  cyfrolau  a  nodwyd,  a 
dodwyd  yn  ei  law  y  pin  aur  â  pha  un  yr  oedd  yr  awdwr  wedi 

ysgrifenu  holl  gynwys  y  cyfrolau  hyny.  Edrychai  y  meibion 
ar  y  pethau  hyn  fel  trysorau  mwyaf  cysegredig  eu  tad ;  yn  yr 
ystyriaeth  hono  y  gwnaed  hyn  ganddynt  â  Dr.  Saunders,  a 
theimlai  yntau  fod  y  parch  a  dalent  iddo  yn  fawr  iawn. 
Oddiyno  awd  yn  mlaen  i  dŷ  Prif-Athraw  yr  Athrofa,  y 
Parch.  James  M'Cosh,  D.D.,  un  o'r  meddylwyr  cryfaf  yn  yr 
Unol  Daleithiau  ;  henafgwr  erbyn  hyn  dros  70  mlwydd  oed ; 
tal,  syth,  lled  deneu,  a  llygaid  treiddgar  ganddo.  Arweiniwyd 
y  cwmni  i'r  llyfrgell,  a  chyn  i  Dr.  IM'Cosh  ddod  i  mewn, 
cafwyd  cyfle  i  edrych  dros  gyfran  fechan  o  honi.  Yr  oedd 
yn  llyfrgell  nodedig  o  fawr,  yn  fwy  tebyg  i  lyfrgell  athrofa 
nag  i  un  breifat.  Wedi  i'r  Prif-Athraw  ddyfod  i  mewn,  ac  i 
Dr.  Saunders  gael  ei  gyflwyno  iddo  fel  gweinidog  o  Gymru 
ar  ymweliad  a'i  gyd-genedl  yn  yr  America,  '' Ah,"  meddai  y 
Prif- Athraw,  "  tJie  Welsh  are  horn  preachers."  Aeth  yn  mlaen 
i  adrodd  hanes  ei  ymweHad  â  Chymru,  a'r  argraff  wnaed 
ar  ei  feddwl  gan  y  rhai  y  daethai  i  gyffyrddiad  â  hwy.  Yna 
gofynai  beth  oedd  syniad  Dr.  Saunders  am  America ;  aeth 
yntau  yn  mlaen  i  ddatgan  ei  syniadau  am  yr  hyn  a  welodd 
ac  a  glywodd,  ac  yr  oedd  yn  ddyddorol  edrych  ar  symud- 
iadau  wynebpryd  M'Cosh  pan  oedd  Dr.  Saunders  yn  traethu 
ei  len.  Agorai  ei  lygaid,  syllai  arno,  cyfodai  ei  amrantau ;  a 
chafodd  y  rhai  oedd  yn  bresenol  y  wledd  o  wrando  ar  ddau 
ymddiddanwr  drgymhar,  dau  feddwl  niawr,  yn  cymharu 
syniadau  am  arferion,  llenyddiaeth,  athroniaeth,  duwinydd- 
iaeth,  a  gwleidyddiaeth  Lloegr  a'r  America.  Yr  oedd  gan  y 
rhai  oedd  yn  gwrando  feddwl  mawr  o'r  blaen  am  alluoedd 
amrywiol  Dr.  Saunders,  ond  dywedir  na  sylweddolodd  yr  un 
o  honynt  mor  eang  oedd  cylch  ei  ddarlleniadaeth,  mor 
drwyadl  ydoedd  ei  gydnabyddiaeth  a'r  hyn  a  ddarllenasai, 
mor  barod  oedd  ei  gôf,  ac  mor  gyfoethog  ei  eiriaduriaeth  yn 
yr  iaith  Saesneg.  Yr  oedd  yn  hawdd  canfod  fod  Dr.  Saunders 
wedi  gwneuthur  argraff  ddofn  ar  Dr.  M'Cosh.  Gofidus 
meddwl  nad  oes  ond  ?/«  o'r  cwmni  oedd  yn  llyfrgell  Dr. 
M'Cosh   y   prydnawn  hwnw  yn   awr  yn   fyw.     Dychwelodd 

Dr.  Saunders  í  New  York  y  noswaith  hono,  wedi  mwynhau 
yr  ymweliad  â  Princetown  yn  fawr.  Y  Sabboth  dilynol, 
Medi  3oain,  pregethodd  ddwywaith  yn  Nghapel  i^th  Street, 
New  Yorlc. 

Dranoeth  yr  oedd  yn  íìfarwelio  a'r  wlad,  ac  a'r  cyfeiUion 
yn  New  York.  Daeth  nifer  luosog  ynghyd  i  dŷ  Mr  Roberts 
nos  Lun,  Hydref  laf,  i  gyflwyno  iddo  anrheg  o  awrlais 
bychan  hardd.  Yr  oedd  yn  flaenorol  i  hyn  wedi  derbyn 
gan  y  cyfeiUion  yn  Denver,  Colorado,  anrheg  o  ffon  gyda 
phen  aur.  Gan  fod  yr  ager-long  yn  cychwyn  am  bump  o'r 
gloch  y  boreu,  rhaid  oedd  myned  ar  ei  bwrdd  y  noswaith 
hono,  a  daeth  y  cwmni  i  lawr  yn  un  IIu  i'w  hebrwng  ar 
fwrdd  yr  "AIaska,"  ac  ymwahanwyd  gyda  theimladau  drylliog 
ar  bob  tu  yn  ystod  oriau  mân  y  boreu.  Fel  yna,  treuliodd 
Dr.  Saunders  o  foreu  Sul,  Mai  6fed,  hyd  foreu  Mawrth, 
Hydref  2il,  1883,  ar  Gyfandir  America.  Cafodd  dderbyniad 
tywysogaidd  yn  mhob  man,  a  theimlai  pawb  fod  tywysog  yn 
eu  mysg.  Yn  ystod  yr  amser  yna  teithiodd  rhwng  8000  a  9000 
ofiUdiroedd  yn  y  Taleithiau.  Pregethodd  tua  150  o  weithiau,. 
gan  gynwys  7  o  Gymanfaoedd,  i  Gymanfa  Gyffredinol, 
lliaws  o  Gyfarfodydd  Dosbarth,  ac  amryw  o  Gyfarfodydd 
Pregethu.  Ei  brif  bregethau  oeddynt  y  rhai  canlynol : 
loan  xvii ;  '*  Canys  addfwyn  ydwyf,  a  gostyngedig  o  galon  " 
(Matt.  xi.  28-30) ;  "  Yn  amlder  fy  meddyliau  o'm  mewn,  dy 
ddiddanwch  di  a  lawenycha  fy  enaid  "  (Ps.  xciv.  19).  Byddai 
y  rhai  yna  bob  amser  yn  hynod  o  eíFeithiol.  Y  bregeth  yn 
New  York  ar  y  weddi  arch-offeiriadol,  fe  ddichon,  oedd  y 
fwyaf  doddedig,  yn  ystod  y  daith.  Yr  odfa  fwyaf  grymus 
o  bosibl  oedd  y  noswaith  gyntaf,  yn  Nghymanfa  Remsen, 
ar  y  geiriau  hyny  :  *'  Canys  gweddus  oedd  iddo  ef  .  .  . 
berffeithio  Tywysog  eu  hiachawdwriaeth  hwy  trwy  ddioddef- 
iadau"  (Heb.  ii.  10).  Disgynodd  rhyw  ddylanwadau  rhyfedd 
ar  y  pregethwr  a'r  gynulieidfa,  ac  aeth  yn  mlaen  i  ddesgrifio 
gogoniant  y  Tywysog  wedi  Ei  berffeithio — un  perffaith  wedi 
Ei  berffeithio — ôl  yr  hoelion  yn  Ei  ddwylaw  a'i  draed,  ôl  y 


XC1V  COFIANT. 

bicell  yn  Ei  ystlys,  nid  yn  scan  i  anurddo  Ei  Berson  hawdd- 
gar,  ond  yn  ogoniant  i'w  bsrfFeithio,  &c.  Yna  trodd  i  draethu 
ar  ddedwyddwch  y  saint,  cael  bod  gyda  Hwn — Tywysog 
wedi  Ei  berfFeithio — Ei  weled  fel  ag  y  mae,  bod  yn  debyg 
iddo  am  byth  yn  berífeithrwydd  dedwyddwch  y  saint,  &c. 
Gwelid  amryw  yn  y  gynulleidfa  yn  codi  ar  eu  traed,  ac  yn 
syllu  ar  y  pregethwr,  fel  pe  yn  cael  rhyw  gipdrem  ar  y 
gogoniant  y  llefarai  efe  am  dano.  Dywed  y  rhai  fu  yn  ei 
wrando  yn  traddodi  y  bregeth  hon  droion,  na  chlywsant  na 
chynt  na  chwedi  hyny  y  sylwadau  draethwyd  ganddo  yn  ystod 
y  chwarter  awr  diweddaf  o'r  bregeth  y  waith  hon.  Nis 
anghofìr  y  nerthoedd  oedd  yn  cyd-fyned  a  hi  gan  y  rhai  oedd 
yno  yn  gwrando.  Ond  mae'n  debyg  mai  y  bregeth  fwyaf 
nodedig  drwy  y  daith  oll  oedd  yr  un  yn  Nghymanfa  Mankato. 
Yr  oedd  pob  peth  yn  yr  amgylchiadau  yn  ffafriol.  Diwrnod 
dymunol,  heb  fod  yn  rhy  boeth,  y  moddion  yn  cael  eu  cynal 
yn  yr  awyr  agored  yn  y  gvove,  ac  yntau  ei  hun  mewn  yspryd 
hynod  o  dyner.  Dywedir  fod  y  dylanwad  yn  annesgrifìadwy, 
y  gynulleidfa  yn  hoUol  yn  ei  law,  weithiau  yn  plygu  o'i  ílaen, 
bryd  arall  ar  fîaenau  eu  traed,  y  deigryn  a'r  wên  yn  ymdoddi 
i'w  gilydd,  a'r  pregethwr  a'r  gynulleidfa  wedi  llwyr  ymgolli 
yn  y  gwirioneddau  mawrion  a  draethid  ganddo.  Parheir  i  son 
am  yr  odfa  hon  hyd  heddyw.  Yr  oedd  yr  holl  odfaon  yn 
ystod  y  daith  ar  y  cyfan  yn  hynod  ddymunol,  ac  yn  rhoddi 
boddlonrwydd  digyffelyb  i'r  gwrandawyr.  Dywedir  iddo 
gael  ychydig  o  odfaon  marwaidd  a  diafael,  ond  mae  yn  debyg 
na  bu  yr  un  ymwelydd  a'r  wlad  a  adawodd  argraff  gyffredinol 
mwy  dymunol  ar  y  cynulleidfaosdd  na  Dr.  Saunders. 

Ar  ol  glanio  yn  Liverpool,  ysgrifenodd  y  llythyr  canlynol, 
i  gydnabod  y  derbyniad  tywysogaidd  a  roddwyd  iddo,  ac  y 
mae  mor  nodweddiadol  o  hono,  fel  yr  ydym  yn  ei  ddodi  i 
mewn  yma  : — **  Liverpool,  Hydref  i2fed. — Gyda  theimlad 
cynhes  a  serchog  yr  ydwyf,  trwy  gyfrwng  y  Drych,  yn  dymuno 
cyflwyno  diolchgarwch  diffuant  i'r  nifer  mawr  o  garedigion  a 
gyfranasant  mor  siriol  i'm  cyfreidiau  i  a'm  teulu  yn  ystod  cin 

taith  drwy  ranau  helaeth  o'r  Taleithiau  Unedig,  yn  gystal  ag 
am  y  caredigrwydd  a'r  parch  cyffredinol  a  dieithriad  a 
ddanghoswyd  tuag  atom.  Ofer  fyddai  i  mi  ddechreu  desgrifìo 
dim  ar  y  caredigrwydd  hwn,  oblegid  pe  gwnawn  hyny,  ni 
wyddwn  pa  fodd  na  pha  bryd  i  derfynu.  Digon  yn  bresenol 
ydyw  dweyd  ei  fod  yn  llawer  mwy  nag  a  ddarfu  i  ni  ei 
ddychymygu  na'i  ddisgwyl;  ac  nis  gallwn  braidd  synio'r 
posiblrwydd  iddo  fod  yn  fwy.     Diolch  yn  fawr  am  y  cwbl. 

"  Os  darfu  i  minau,  yn  ol  fy  nymuniad,  sirioU  rhyw 
gymaint  ar  '  fy  nghig  a'm  gwaed  fy  hun,'  y  rhai  sydd  megis 
*  dyeithriaid  ar  wasgar '  ar  hyd  y  Gorllewin  pell ;  ac  yn 
arbenig,  os  bu  fy  ngweinidogaeth  yn  gyfrwng  bendithion 
ysprydol  i  rywrai,  bydd  amcan  eithaf  fy  ymweliad  wedi  ei 
gyrhaeddyd  ;  am  yr  hyn  yr  wyf  yn  barod  i  roddi  yr  hoU  glod 
i'r  Hwn  a'i  pia.     *  I  Dduw  y  byddo'r  diolch.' 

"  Wrth  ddychwelyd  ein  diolchgarwch  i'r  anwyl  gyfeillion  y 
tu  draw  i'r  môr,  nid  ydwyf  yn  anghofio  ein  cyfeiUion  yr  ochr 
hon,  y  rhai  y  gwyddai  ein  calon  eu  bod  yn  gweddîo  drosom ; 
oblegid  i  weddíau  ein  cyfeillion  o  bob  tu  i'r  môr  y  priodol'em 
y  ífaith  na  ddygwyddodd  dim  anghysurus  i  ni  yn  ystod  ein 
holl  deithiau  ar  fôr  a  thir,  yn  gystal  a  phob  llonder  a 
llwyddiant  a'n  dilynodd. 

"  Gan  y  bydd  ein  syniad  o  hyn  allan  yn  Ilawer  mwy  byw 
am  fyd  mawr  y  Gorllewin  a'i  boblogaeth  gyílym-gynyddol ; 
a  chan  ein  bod  wedi  adnabod  cynifer  o  honoch,  bydd  ein 
dyddordeb  yn  llawer  mwy  dwfn  yn  hanes  America,  a'n 
gweddíau  yn  daerach  ar  i'w  dyfodol  pwysig  fod  y  cyfryw  ag 
a  fydd  yn  fendith  i'r  byd.  '  Nawdd  Duw  a'i  dangnef'  fyddo 
drosoch  ac  ynoch  hyd  fyth.  Os  gallaf,  meAvn  modd  yn  y 
byd,  weini  er  lleshad  rhyw  rai  a  ymfudasant  yna  eisioes,  neu 
a  ymfudant  yna  drachefn,  bydd  yn  fraint  genyf  gael  bod  at 
eu  gwasanaeth. — Yr  eiddoch,  yn  dra  diolchgar, 

D.  Saunders." 

Glaniodd  yn  Liverpool  foreu  T^Iercher,  Hydref  lofed,  wedi 
mordaith  dipyn  yn  ystormus.     Yn  fuan  ar  ol  ei  ddychwehad, 

anrhydeddwyd  ef  a'r  teitl  o  D.D.  gan  Brif-Athrofa  Beloit, 
Wisconsin.  Mae  hon  yn  Athrofa  gymharol  ieuanc,  ac  yn 
neiUduol  o  ofalus  a  cheidwadol  gydag  anrhydeddu  neb  â 
theitlau.  I  ychydig  o  brif  dduwinyddion  America  y  mae 
y  teitl  wedi  ei  roddi  gan  yr  Athrofa  hon,  ac  os  nad  ydym  yn 
camgymeryd,  Dr.  Saunders  ydoedd  y  Cymro  cyntaf  a 
anrhydeddwyd  ganddi.  Gwnaed  hyn  ar  gais  iinedig  yr  hoU 
weinidogion  yn  nghylch  Cymanfa  Wisconsin,  a  rhoddwyd  y 
teitl  ar  gyfrif  gallu  a  dawn  pregethwrol  eithriadol  Dr. 
Saunders.  Yr  oedd  Prifysgol  Princetown  hefyd  yn  trefnu 
rhoddi  iddo  yr  anrhydedd  hon,  ond  Beloit  a'i  rhagflaenodd, 
ac  ar  gyfrif  sail  y  cyflwyniad  y  darbwyllwyd  ef,  wedi  cryn 
betrusder,  i'w  derbyn. 

Yr  ydym  yn  ddyledus,  ac  yn  dra  diolchgar,  am  y  fíeithiau 
a'r  argraffiadau  uchod,  i'r  rhai  fu  yn  cyd-deithio  ag  ef,  ac  i 
frodyr  yn  America  a'u  clywodd  yn  pregethu  yn  y  wlad  hono 
lawer  o  weithiau.  Mor  bell  ag  y  gallem  ddeall,  cydunent  oU 
a'r  adroddiad  byr  ac  amherffaith  uchod  o'r  daith. 

Ar  ei  ddychweUad  adref  rhoddwyd  derbyniad  tywysogaidd 
iddo  gan  ei  gynulleidfa  a'r  dref;  cynaliwyd  cyfarfod  cy- 
hoeddus  i'w  groesawi,  a  chyflwynwyd  Anerchiad  iddo,  yn  y 
ífurf  o  Gofeb-lyfr  harddwych,  gwerth  o  21/.  i  25/.,  i  roddi 
arbenigrwydd  ar  ei  ymweUad  ag  America,  a'r  nawdd  dwyfol 
fu  drosto  ef  a'i  deulu  yn  ystod  eu  hoU  deithiau. 

Amlygai  chwaeth  a  gallu  neiUduol  at  gerddoriaeth  er  yn 
blentyn.  Rywbryd,  cyn  ei  fod  ef  yn  wyth  oed,  pan  yr  oedd 
y  Parch.  J.  Evans,  New  Inn,  yn  pregethu  yn  Llanbedr, 
soniwyd  wrtho  am  dôn  newydd  a  ddygasid  i'r  Ue,  gan  wr 
oedd  ar  y  pryd  i  fîwrdd  yn  dilyn  ei  alwedigaeth  yn  Aber- 
ystwyth.  Gofynai  Mr.  Evans  iddynt  ei  chanu,  ond  ni  fedrai 
neb  wneyd  ;  dywedent  fod  gan  y  gwr  fachgen  bychan  allai  ei 
chanu  ;  gyrodd  hwynt  i'<v  gyrchu  ar  unwaith,  a  chanodd  y 
bachgenyn  iddo  y  dòn.  Coíìai  ein  cyfaiU  yn  dda  ara  yr  am- 
gylchiad,  ac  am  sirioldeb  y  pregethwr  mawr  hwn  tuag  ato. 
Pan  oedd  ei  dad  yn  arweinydd  y  canu  yn  Nhreforis,  yr  oedd 

yntau  yn  arwain  yr  alto,  a  dywedir  y  canai  ddigon  o'r  Uais 
hwnw  i  gyfateb  Uon'd  capel  o  gantorion.  Yn  neillduaeth  ei 
fywyd  yn  Abercarn,  talodd  sylw  mawr  iddi.  Symudodd  Mr. 
W.  T.  Rees  (Alaw  Ddu)  i'r  lle,  ac  efe  oedd  arweinydd  y  canu 
yn  yr  eglwys.  Llawer  o  amser  a  dreuliodd  ein  cyfaill  ac  yntau 
i  gyd-efrydu  cerddoriaeth,  ac  i  hyfforddi  y  naiU  y  llall  yn  eg- 
wyddorion  a  gweithiad  allan  y  gelfyddyd.  Dichon,  hefyd,  i'r 
rhan  gymerodd  yn  nadblygiad  athryUth  gerddorol  ei  ferch  henaf 
ail  enyn  y  ddawn  hon  ynddo  ;  yr  oedd  ei  gwrando  hi  yn  myned 
trwy  rai  o  ddarnau  gorchestol  y  prif-feistri,  ar  y  berdoneg, 
yn  ei  yru  i  lesmair  o  fwynhad.  Dilynodd  yr  efrydiaeth  hon 
yn  bur  gyson  hyd  y  diwedd.  Gadawodd  ar  ei  ol  yn  ei  lyfrgell 
dros  60  o  gyfrolau  safonol  ar  gerddoriaeth,  yn  y  ffurf  o  ramad- 
egau,  rheolau  cyfansoddiad,  a  chynghanedd,  gweithiau  y  prif 
gerddorion,  megis  Richler,  Spencer,  Hullah,  Hiles,  Stainer, 
Ouseley,  Alberchtsperger,  Cherubini,  Marx,  a  Webber,  a  llu 
o  rai  cyffelyb.  Gadawodd  hefyd  112  o  Lyfrau  Tônau  Cynull- 
eidfaol  a  chyfansoddiadau  cyffelyb,  ac  y  mae  ar  agos  y  rhai 
hyn  oU  ôl  astudiaeth  fanwl.  Dywedai  ei  fod  wedi  mwngial- 
ganu  oddeutu  haner  cant  o'r  cyfrolau  hyn  drosodd  a  throsodd 
drachefn ;  dyna  oedd  ei  fwynhad  am  awr  neu  ddwy  nos 
Sabboth  ar  ol  gorphen  Uafur  cyhoeddus  y  dydd.  Mae  ger 
ein  bron  yn  awr  lyfr  ysgrifenedig  yn  cynwys  dethoüad  o 
ganoedd  lawer  o  dônau,  a  nodiadau  helaeth  arnynt,  a  ddar- 
parodd  ar  gyfer  Llyfr  Tônau  Newydd  y  Cyfundeb,  ac  nid  yw 
y  Uyfr  hwn  ond  dethoUad  o  lyfrau  eraiU  a  ysgrifenwyd  ganddo 
ar  yr  un  pwnc.  Nid  oedd  yn  proffesu  bod  yn  aUuog  mewn  dim 
ond  Meintoniaeth,  nac  yn  wybodus  mewn  di:n  ond  Physig- 
wriaeth  a  Cherddoriaeth,  ond  barnai  ei  fod  yn  meddu  talent 
at  y  canghenau  hyn,  ai  fod  wedi  meistroU  y  ddwy  olaf  yn  bur 
drwyadi.  Yr  oedd  yn  hoUol  gyfarwydd  a  deddfau  ac  a 
nuüìtíinatics  cerddoriaeth,  ac  a  hoU  fanyiion  y  gelfyddyd. 

Cafodd  Pabyddiaeth,  yn  gyferbyniol  i  Brotestaniaeth, 
hefyd  lawer  o'i  sylw.  Un  o'r  Darlithiau  cyntaf  a  draddododd 
oedd  ar  "  Lywodraeth  Dymhorol  y  Pab."    GN\-ir  fod  y  grefydd 

hon,  neu  yn  hytrach  yr  anferthlun  hwn  o  Gristionogaeth,  yn 
dyfod  ar  ei  ffordd  wrth  efrydu  hanes  yr  eglwys,  a  hanes  dad- 
blygiad  athrawiaethau  duwinyddol  yr  oesau,  yr  hyn  a  wnaeth 
yn  bur  drwyadl.      Ond  darfu  iddo  archwilio  yn  fwy  manwl 
yspryd  ac  egwyddorion  yr  Eglwys  Babaidd  yn  eu  perthynas 
a'r   oes  bresenol,  ac  a'r  symudiadau  a'r  daUadau  diweddaraf 
sydd  yn  anrheithio  Protestaniaeth  Eglwys  Loegr.     Cynhyrfai 
ei  enaid  ynddo  wrth  weled  yr  eglwys  gafodd  ei  rhyddhau  mor 
wyrthiol    a    gogoneddus,    trwy    y    Diwygiad   Protestanaidd, 
oddiwrth  ormes  a  gorthrwm  traddodiadau  a  defodaeth  bagan- 
aidd,  yn  cael  ei  dal  eto  dan  yr  un  iau  caethiwed  ;  a  gofidiai 
yn  nyfnder  ei  yspryd  wrth  weled  Ymneillduwyr  Cymru  mor 
farw  i'w  perygl,  mor  ddifater  wrth    weled  eu  plant  yn  cael 
eu  hud-ddenu  oddiwrth    ífydd  eu  tadau,  ac  yn  ciHo  yn  ol  i 
ofergoeledd  a  ffurfioldeb  yr  oesoedd  tywyll.      Hyn  oedd  yn 
benaf  wrth  wraidd  ei  zél  ef  dros  Ddadgysylltiad.     Credai,  bid 
sicr,  fod  y  cysylltiad  rhwng  yr  eglwys   a'r  wladwriaeth  yn 
anachaidd   a  pheryglus   o  dan    bob    amgylchiad,    ac  mai  yr 
undeb  hwn  oedd  wedi  bod  yn  fraich  i  erledigaeth  a  merthyr- 
dod  saint  Duw  yn  mhob  oes.     Ond  yr  oedd  y  ffaith  fod  arian 
y  wlad,  gafodd  brofi  blynyddoedd  deheulaw  y  Goruchaf  yn  y 
diwygiadau    nerthol   fu   yn  ei  hysgwyd,    yn  myned    i   gynal 
eglwys  sydd  yn  dirmygu  y  diwygiadau  hyn,  ac  yn  gwneuthur 
ei   goreu   i   gymylu   gwirionedd   syml   yr   efengyl,  a   gwthio 
offeiriadaeth    ryfygus    o    honiadol    rhwng   y   bobi    a'r   unig 
Arch-offeiriad    fedr   wneyd  cymod  drostynt   ger   bron    Duw, 
yn    annyoddefol    ganddo.      Protcst    o    ymyl    tragywyddoldeb 
yn  erbyn  hyn  oedd  y  pamphledyn  diweddaf  a   ysgrifenodd : 
"  Pabyddiaeth  dan  Orchudd  yn  yr  Eglwys  Sefydledig ;  neu, 
Ddefodaeth  yn  Hanfodol  Babaidd."      Nid  zêl  heb  wybodaeth 
ydoedd  chwaith.     Yr  oedd  ganddo  250  o  gyfrolau  ar  Babydd- 
iaeth  yn  unig,  ac  ar  ol  eu  darllen  yn  fanwl  y   codai   ei  lef. 
Gwyddai  agos  y  cwbl  oedd  i'w  ddweyd  dros  ac  yn  erbyn,  ac 
fel  prophwyd  Duw,  yn  ymyl  y  byd  mawr,  rhybuddiai  ei  wlad 
gyda'r  holl  ddifrifoldeb  yr  oedd  ei  enaid  yn  alluog  o  hono. 


YN    ABERTAWE. 


Cefnogai   y    Forward    Movemcnt,    ac    efe    oedd    llywydd   y 
symudiad  hwn  pan  y  bu  farw.     Yr  oedd  yn  ddigon  eang  ei 
gydymdeimlad  i  gymeryd  i  mewn    bob   gwedd  ar  wir   lafur 
Cristionogol.       Ceir    yn    ein    mysg    un    dosbarth    na    fedr 
gymeradwyo   y    dull    newydd    a    dieithriol    hwn    o  ddwyn  y 
gwaith  yn  mlaen.     Gwell  ganddynt  hwy  ydyw  cadw   at  yr 
hen  gynllun  o  bregethu  gwirioneddau  mawrion  sylweddol  yr 
efengyl  na  myned  i  ganol  y  miloedd  sydd  yn   marw  yn  eu 
pechodau,   a   "  gwaeddi  ẁb  ŵb,"    fel  y  dywedai  y   diweddar 
W.  Evans,   Tonyrefail.     Mae  yn  ein   pHth   ddosbarth  arall, 
na  fedr  ond  prin  gydnabod  fod  daioni  yn  cael  ei  wneyd  o  gwbl 
gan  neb  ond  yr  efengylwyr  hyn.     Clywsom  fod  un  o'r  dos- 
barth  olaf  yn   codi   i    fynu  mewn  cyfarfod  eglwysig  i  gon- 
demnio   "  pregethu  athrawiaethol  sychlyd  "  y  dyddiau  hyn,  a 
hòni    nad   oedd    neb   yn    gwneyd    gwaith    yr    efengyl  ond  y 
merched  oedd  yn  pregethu  a'r  diwygwyr  yma.     Cododd  ar  ei 
draed  yn  gyffrous,  a  dywedodd,  "  Dyma  fì  yn  myned  adref  i 
losgi  fy  llyfrau,  mae  genyf  rai  miloedd  o  honynt,  yr  wyf  wedi 
treuHo  fy  oes  i'w  darUen,  ac  wedi  rhoddi  canoedd  lawer  o 
bunoedd  am  danynt.     Ond  os  yw  yr  hyn  a  ddywedir  yma  yn 
gywir,  yr  wyf  wedi  gwneyd  camsynied  damniol.     Os  nad  oes 
un  gwaith  yn  gymeradwy  gan  Dduw,  nac  yn  cael  ei  arddel 
ganddo,  ond  y  pregethu  apeHadol  a'r  rhybuddio  personol  y 
soniwch  am   dano,   mae   fy  hoH  fywyd  i  wedi  bod  yn  gam- 
synied,  a  gweU  i  mi  fyned  gartref  i  roddi  tân  yn  y  cwbl  sydd 
genyf,  a  dechreu  byd  o  newydd  ar  gynHun  dipyn  yn  rhatach." 
Trodd   yr   araeth    hon    y   byrddau   yn    hoUol.      Gwelai    efe 
fawredd,  gogoniant,   a  gras  yr  efengyl  yn  y  bregeth  aUuog, 
orphenedig,  a  medrai  hefyd  ddywedyd  Amen  o  galon  gydag 
ymdrechion  y  dosbarth  o  efengylwyr  ymroddgar  sydd  wedi 
codi  yn  ein   pHth   yn  ddiweddar,  y  rhai  sydd  yn  gwneyd  eu 
goreu  i  gipio  pentewynion  o'r  gyneuedig  dân  ;  le,  cyfunai  yn 
ei  berson  ei  hun  y  duwinydd  a'r  pregethwr  mwyaf  gwrteith- 
iedig    a'r    cenadwr    mwyaf  ymroddedig   i    achub  y    coUedig 
yn  mhUth  y  coUedigion.     Yr  oedd  yn  ddigon  eang  ei  yspryd 

i  gydnabod  pob  g%virionedd  yn  yr  "  Uwch-feirniadaeth,"  er 
nad  oedd  yn  cymeradwyo  ei  hyspryd,  a  medrai  fyned  braidd 
yn  agosach  na  neb  arall  at  yr  anllythyrenog  a'r  anwybodus. 

Nesaodd  ei  ddyddiau  i  farw.  Da  i'r  oesoedd  dilynol  pe 
buasai  wedi  ysgrifenu  mwy.  Nid  oes  lawer  ar  ei  ol  yn  y 
ffurf  yma  ;  ceir  ei  Esboniad  ar  yr  Epistol  at  y  Rhufeiniaid 
a'i  Erthyglau  ar  Fedydd  yn  y  "  Drysorfa."  Yr  ydym  yn 
meddwl  y  deil  y  ddau  waith  hyn  eu  cymharu  a  dim  a 
ysgrifenwyd  ar  y  materion.  Gadawodd  hefyd  amryw  bamph- 
ledau  a  thraethodau,  a  rhai  canoedd  o  bregethau,  heb  fod  yn 
gyílawn.  Casglodd  lyfrgell  o  oddeutu  4,000  o  gyfrolau. 
Soniwyd  yn  barod  am  172  ar  Gerddoriaeth,  250  ar  Babydd- 
iaeth,  dros  300  ar  Feddyginiaeth,  a'r  gweddill,  sef  ychydig 
dros  3,000,  ar  Dduwinyddiaeth,  &c.  Bu  yn  pregethu  am 
oddeutu  42  o  flynyddau,  ac  yn  ol  yr  amcan  gyfrif  a  roddwyd 
o'i  enau  ef  ei  hun  am  25  mlynedd  o'i  weinidogaeth,  pregethodd 
oddeutu  10,000  o  weithiau.  Heblaw  hyny,  areithiodd  lawer 
ar  Wleidyddiaeth,  DadgysyUtiad,  a  Dirwest,  &c.  Yn  y 
Cyfarfodydd  Eglwysig,  fel  bugail,  am  yn  agos  i  40  mlynedd, 
yr  oedd  ei  lafur  yn  ddirfawr,  ac  yn  y  Cyfarfodydd  Darllen  a 
Chymdeithas  y  Dynion  leuainc,  bu  ei  wasanaeth  yn 
wir  werthfawr.  Dywedai  meddyg  galluog,  wrth  ei  weled  yn 
myned  i'r  trên  am  y  tro  diweddaf  yn  ngorsaf  Abertawe : 
"  Mae  ei  lafur  ar  ben,  ond  y  mae  wedi  gwneyd  diwrnod  da  o 
waith."  Do,  gweithiodd  ei  ddydd  i'r  pen.  Yr  oedd  yn 
ymwybodol  yn  ei  flynyddoedd  olaf  nad  oedd  yn  pregethu  gyda'r 
un  yni  a  chynt,  a  phe  buasai  yn  ystyried  ei  boblogrwydd 
gynt  fel  rhywbeth  i  ddal  gafael  arno,  dichon  y  buasai  yn 
ymneiUduo ;  ond  mwy  pwysig  ganddo  ef  oedd  gwneyd  rhyw 
fath  o  wasanaeth  i'w  Arglwydd  ac  i'w  gyd-ddynion,  ac  nid 
gwerthfawr  oedd  ganddo  ei  einioes  ei  hun,  os  gallai  orphen  ei 
yrfa  trwy  lawenydd,  a'r  weinidogaeth  a  dderbyniodd  gan  yr 
Arglwydd  lesu,  i  dystiolaethu  efengyl  gras  Duw. 


PENOD    XI. 

NODWEDDION    EI    GYMERIAD. 

NID  ydym  wedi  gallu  rhoddi  amlinelliad  o  hanes  ei  fywyd, 
heb  nodi  yn  achlysurol  rai  o  nodweddion  ei  gymeriad,  a 
bydd  yn  anhawdd  i'r  darllenydd  fyned  trwy  y  pregethau  heb 
ganfod  amryw  o  honynt ;  er  hyny  goddefer  i  ni  roddi  arbenig- 
rwydd  ar  rai  o  brif  nodau  ei  gymeriad  hawddgar,  teithi  ei 
feddwl,  a  phriod-ddull  ei  bregethu. 

Didwylledd.  Yr  oedd  yn  ddyn  unplyg,  a'i  gymeriad  yn 
haAvdd  ei  ddarllen,  a'i  natur  mor  dryloew  a'r  wybr  las.  Nid 
oedd  cyfrwystra  yn  perthyn  iddo  ;  a'i  gasbeth  oedd  hyn  mewn 
arall.  Meddai  ffydd  ddiderfyn  yn  ngallu  y  gwir  ;  tybiai  ond 
i'r  gwirionedd  ar  unrhyw  fater  gael  ei  egluro  yn  llawn,  a'i 
attegu  a'r  rhesymau  priodol,  y  rhaid  i  bawb  ei  ganfod  yn  yr 
un  golau  ag  efe  ei  hun  ;  felly  cyhoeddai  ei  syniadau  yn  ddi- 
floesgni,  heb  amcanu  celu  na  darnguddio.  Yn  y  dyb  hon 
credwn  ei  fod  yn  methu  i  raddau,  ac  nad  oedd  yn  rhoddi  y 
llawn  werth  ar  allu  rhagfarn  a  phleidgarwch.  Nid  oedd  yn 
strategist.  Gallai  ymladd  ;  íe  ymdrechu  hyd  at  waed  yn  erbyn 
cyfeiliornad  ;  ond  rhaid  iddo  gael  gwneyd  hyny  ar  y  maes 
agored,  gyda'i  gleddyf  noeth  yn  ei  law ;  ni  fedrai  saethu  o'r 
tu  ol  i'r  llwyn.  Dichon  y  buasai  yn  ysgoi  llawer  profedigaeth, 
ac  yn  arbed  aml  i  deimlad  dolurus,  pe  yr  ymostyngasai  i  fod 
yn  ffals  ac  yn  Ilechwraidd,  gan  redeg  ei  lestr  ar  y  pryd  yn 
unol  a'r  awel  boblogaidd  oedd  yn  digwydd  bod  yn  chwythu. 
Ond  nid  oedd  hyn  yn  ei  natur  ;  rhaid  oedd  iddo  gael  ymddangos 
y  peth  ydoedd  gerbron  pawb.  Nid  gormod  dweyd  ei  fod  mor 
onest  a  diragrith  a'r  plentyn  yn  sugno  ar  y  fron.  Yr  oedd 
yn  hynod  am  ei  allu  i  adnabod  dynion  da,  ond  yr  oedd  ei 
onestrwydd  yn  ei  wneyd  yn  analluog  i  adnabod  dynion  drwg, 
a  chyfrifai  yr  anallu  hwn  yn  fantais  fawr  i  fyw  yn  grefyddol. 
Yr  oedd  yn  credu  pob  dim,  ac  ymddygai  at  bawb  fel  dynion 
gonest,  nes  y  byddai  raid  iddo  gredu  yn  wahanol. 


CU  COFIANT. 

Anhîinangaredd.  Nis  gwelsom  neb  Uai  awyddus  am  wag- 
ogoniant.  Nid  oedd  y  wanc  anniwall  am  safle  ac  am  fod 
yn  rhyw  eilun  i'r  cyhoedd  ymgrymu  ger  ei  fron,  ag  sydd 
wedi  meddianu  rhai,  yn  ei  flino  ef  o  gwbl.  O  hyn  yr  ydym 
ni  ein  hunain  yn  dystion.  Cawsom  y  fraint  o  gymdeithasu 
llawer  ag  ef  yn  ystod  y  chwarter  canrif  olaf  o'i  oes  ;  buom  yn 
ei  gwmni  yn  ei  criau  mwyaf  cysegredig,  pan  y  taflai  i  fFwrdd  yr 
ychydig  restraini  ag  oedd  yn  rhaid  hyd  yn  nod  iddo  ef  ei  osod 
arno  ei  hun  gerbron  y  cyhoedd,  ac  yr  ymollyngai  i  ddatguddio 
ei  feddyliau  dyfnaf  a  dwysaf ;  ac  y  mae  yn  rhydd  i  ni  fynegu 
na  welsom  ddim  tebyg  i  myfiaeth  nac  awydd  am  glod  yn 
ymgripio  i'r  golwg.  Mewn  undeb  a  chyfeilHon  cynlluniodd 
a  gweithiodd  lawer  o  blaid  dyrchafiad  ei  wlad,  a  Uwyddiant 
crefydd,  ac  eangiad  terfynau  y  Cyfundeb  i  ba  un  y  perthynai, 
a'r  hwn  a  garai  mor  fawr ;  ymdaflai  gydag  hoU  yni  ac 
angerddoh'wydd  ei  natur  i'r  cynlluniau  hyn  ;  ond  nid  oedd  ei 
ymröad  yn  dibynu  ar  iddo  ef  gael  y  flaenoriaeth.  Cawn 
engrhaifft  o  hyny  ynglyn  a'i  ymdrechion  o  blaid  addysg 
uwchraddol  yn  Nghymru.  Ni  wnaeth  neb  fwy  dros  addysg- 
iant  ei  gydgenedl ;  efe,  ar  gais  rhai  o  brif  ddynion  y 
Dywysogaeth,  a  alwodd  ynghyd  y  gynadledd  a  gyfarfu  ar  y 
mater  yn  Aberystwyth  ;  ond  yn  y  gynhadledd  boddlonai  efe 
ar  fod  o'r  golwg  yn  gwasanaethu  fel  ysgrifenydd.  Y  tâl  a 
dderbyniodd  am  ei  ymdrechion  oedd  cael  ei  adael  allan  o 
Gyngor  Coleg  Prifysgol  Deheudir  Cymru  pan  ei  ffurfiwyd ; 
ni  chlywsom  iddo  ef  ei  hun  achwyn  oblegid  hyny ;  ond 
cyffrôdd  y  wlad  o'r  herwydd  i'r  fath  raddau  fel  y  bu  raid  i'r 
awdurdodau  ei  osod  i  mewn  y  cyfleustra  cyntaf  a  gafwyd. 
Cawn  engrhaifft  o'r  un  anhunangaredd  ynglyn  ag  Athrofa 
Trefecca.  Pan  fu  farw  y  Parch.  W.  Howells,  Prifathraw  y 
Coleg,  yn  y  flwyddyn  1889,  edrychai  dosbarth  helaeth  ar 
Dr.  Saunders  fel  y  cymhwysaf  o  bawb  i  eistedd  yn  y  brif- 
gadair ;  yr  oedd  ei  gydnabyddiaeth  helaeth  a  llenyddiaeth  hen 
a  diweddar,  ei  olygiadau  rhyddfrydig  ar  bynciau  duwinyddol, 
ei  gydymdeimlad  dwfn  a  phregethwyr  ieuainc  ac  a  Gweinidog- 

aeth  y  Gair,  ynghyd  a'i  ddoniau  gweinidogaethol  dysglaer, 
fel  yn  ei  nodi  allan  i  hyn ;  yn  wir,  yr  oedd  un  Cyfarfod  Misol 
wedi  ei  ddewis  i'r  swydd  flynyddodd  lawer  yn  flaenorol ;  a 
sicr  yw  y  buasai  yntau  yn  ei  elfen  wrth  arwain  dynion  ieuainc 
ymchwilgar  i  feusydd  gwybodaeth.  Ond  tybiai  ei  fod  yn 
canfod  gwr  mwy  cymhwys  yn  mherson  y  Parch.  David 
Charles  Davies,  M.A.,  ac  y  byddai  efe  yn  debycach  o  uno  yr 
holl  Gyfundeb  yn  y  Deheudir  ynghyd  ;  felly,  gwnaeth  aberth 
o  bob  uchelgais  personol,  ac  arferodd  ei  hoU  ddylanwad  gyda 
Mr.  Davies  er  ei  ddwyn  i  gydsynio  a  galwad  y  Pwyllgor ;  a 
chredwn  mai  i  hyny  yn  fwy  na  dim  arall  y  rhaid  priodoli 
mynediad  Mr.  Davies  i  Drefecca. 

Eangder  cydymdeimlad.  Meddai  ddynoliaeth  lydan,  aml- 
ochrog  ;  fel  y  Rhufeiniwr  hwnw,  gallai  ddweyd  nad  oedd  yn 
cyfrif  dim  dynol  fel  estronbeth  iddo.  Efallai  mai  yr  hyn  a 
gyffröai  ei  yspryd  gyntaf  fyddai  canfod  pregethwr  ieuanc 
tlawd,  yn  dangos  arwyddion  talent,  ac  yn  dyheu  am  addysg, 
ond  yn  cael  ei  lesteirio  yn  ei  amcan  gan  amgylchiadau. 
Cynorthwyodd  lawer  o'r  cyfryw  trwy  dalu  am  eu  hysgol  o'i 
logell,  a  thrwy  eu  hanrhegu  a  llyfrau.  Ni  wyddai  am  gulni 
yspryd  a  chrebachrwydd.  Os  darganfyddai  bregethwr 
ieuanc  addawol,  ni  theimlai  ddim  tebyg  i  eiddigedd ;  yn 
hytrach  Uawenychai  a  llawenydd  mawr  dros  ben,  a  gwnai  ei 
oreu  i'w  ddwyn  i  amlygrwydd.  Ni  fu  gwell  cyfaiU  i 
bregethwyr  ieuainc  mewn  byd.  Gwyddom  am  dano  wedi  ei 
drefnu  i  bregethu  ar  faes  y  Gymdeithasfa  gyda  gweinidog 
ieuanc  llawer  ieuangach  a  llai  adnabyddus,  yn  mynu 
pregethu  o'i  flaen,  ac  yn  gwneyd  hyny  yn  nodedig  o  fyr,  er 
mwyn  i'w  gyfaiU  gael  cyflawn  chwareu  teg  i  enill  goruch- 
afiaeth  ar  y  dorf,  ac  i  ddangos  y  ddawn  ddysglaer  a  feddai. 
Toddai  ei  galon  fawr  yn  llyn  dwfr  pan  y  deuai  i  gyffyrddiad  a 
thrueni.  Pan  yr  oedd  yn  preswyUo  yn  Liverpool  ac  yn  Aber- 
tawe,  peth  peryglus  fyddai  ei  adael  i  fyned  allan  gyda  llogell 
lawn  ;  byddai  y  begeriaid  yn  sicr  o'i  adwaen,  ac  o  dynu  oddiarno 
yr  oU  a  feddai,  gan  ei  adael  i  ddychwelyd  i'r  tỳ  gyda  phoced 

wag.  Fel  yr  Athraw  Mawr  Ei  Hun,  yr  oedd  yn  gartrefol 
mewn  gwledd  priodas  ac  yn  nhí-  galar ;  medrai  yn  wirioneddol 
lawenhau  gyda  y  rhai  oedd  lawen,  ac  wylo  gyda  y  rhai  oedd 
yn  wylo.  O'r  ddau,  braidd  nad  oedd  yn  fwy  cartrefol  yn  mysg 
y  galarwyr ;  gwnai  eu  gofid  yn  eiddo  iddo  ei  hunan  ;  cydgyfran- 
ogai  a  hwy  yn  eu  hiraeth  a'u  coUed,  fel  y  gwnai  ei  ddyfodiad 
symud  rhyw  gyfran  o'r  baich  yn  ddiarwybod  iddynt. 

Boneddigeiddruydd.  Nid  oedd  dim  a  nodweddai  Dr.  Saunders 
yn  fwy  nag  urddas ;  yr  oedd  ei  symudiadau,  a'i  edrychiad,  a'i 
holl  osgo  yn  urddasol ;  ac  yr  oedd  urddas  boneddigaidd  yn  un 
o  brif  deithi  ei  gymeriad.  Pan  yn  dweyd  ei  fod  yn  foneddwr, 
golygwn  ragor  na'i  fod  yn  gydnabyddus  a  mân  ddeddfau  moes- 
garwch  cymdeithasol  fel  eu  dysgir  gan  Arglwydd  Chesterfield, 
ac  felly  yn  medru  troi  mewn  cylchoedd  uchel  yn  ddidramgwydd 
iddo  ei  hun  ac  yn  ddiddolur  i  eraill ;  y  mae  hyn  yn  bosibl  i 
ddyn  hollol  anfoneddigaidd  o  ran  yspryd  ;  yr  oedd  ef  o  natîir 
foneddigaidd,  ac  yn  gyfryw  nas  gallai  er  mwyn  achub  ei  fywyd 
gjrflawni  tro  brwnt  iselwael  a  neb.  Ymddygai  at  bawb  yn  fon- 
eddigaidd ;  parchai  y  tlotaf  fel  y  pendefig ;  ac  nid  polish  allanol 
oedd  hjna,  ond  argyhoeddiad  dwfn  ei  feddwl  o'r  anrhydedd 
sydd  yn  deilwng  i  ddyn  fel  dyn.  Wrth  deithio  y  wlad  i  bregethu 
lletyai  mewn  pob  math  o  dai ;  ond  yr  oedd  ef  lawn  mor 
gartrefol  yn  nhj-  y  gweithiwr  ag  yn  mhalas  y  cyfoethog ;  a 
gwnai  i  holl  aelodau  y  teulu  deimlo  yn  gartrefol  yn  ei 
gymdeithas.  Meddai  ceidwad  t}'  capel  wrthym  y  nos  cyn  ei 
gladdedigaeth :  ♦'  Yr  wyf  yn  ei  gofio  yn  dda  yn  dyfod  yma  y 
tro  cjmtaf ;  yr  oeddym  mewn  pryder  dwfn  gyda  golwg  ar  ei 
dderbyn ;  ofnem  nas  gallem  roesawu  gwr  mor  enwog  yn 
deilwng ;  ond  ni  fu  bum'  mynud  yn  y  tŷ  cyn  gosod  ein 
meddyliau  yn  hollol  dawel ;  ac  mi  a  gollaf  ddiwrnod  i  fyned 
i'w  angladd  yfory  beth  bynag  a  ddaw  o'r  byd."  Teimlai  i'r 
byw  yn  ngwyneb  ymddygiad  anfoneddigaidd.  Un  tro, 
yn  ei  bresenoldeb,  cyfarchai  gweinidog  cyfoethog  a  rhodresgar 
weinidog  arall  llawer  galluocach,  ond  wedi  cael  ei  ddwyn  i 
fynu  yn  y  gymydogaeth  hono  yn  fachgen  tlawd,  mewn  dull 

írahaus,  oedd  yn  sawru  yn  gryf  o  uwchafiaeth  ;  fflamiodd  holl 
natur  Dr,  Saunders ;  ac  yr  oedd  yn  dda  i'r  pregethwr 
cyfoethog  mai  ar  drothwy  yr  ystafell  wrth  fyned  allan  y 
gwnaeth  hyn,  onide  derbyniasai  wers  nad  anghofiai  trwy  ei 
holl  fywyd.  Clywsom  ef  droiau  yn  condemnio  offeiriaid 
Eglwys  Loegr  am  eu  dull  trahaus  o  ymddwyn  ;  dywedai  eu 
bod  yn  dyfod  i  orsaf  ffordd  haiarn,  gan  daflu  y  fath  ucheldrem 
o  gwmpas  a  phe  byddai  yr  holl  le  yn  eiddo  iddynt,  ac  fel  pe 
na  byddai  yr  holl  swyddogion  ond  llwch  o  dan  eu  traed. 
Ni  fu  neb  mwy  rhydd  nag  efe  oddiwrth  y  cyfryw  ymddygiad ; 
rhoddai  y  parch  priodol  i  bob  dyn,  ac  nid  oedd  un  gradd  o 
ragrith  na  ffuantrwydd  yn  yr  hyn  a  wnai. 

Serchogrwydd  a  thymrwch.     Yr   oedd  ei  natur  yn  llawn  o'r 
serchogrwydd    mwyaf  chwareus.      LHfai  ei  hoU  enaid  allan 
mewn  serch   at  blant  bach ;    mawr  hoffai  chwareu  â  hwynt 
a'u  hanwylo  ;  sefydlai  ddealltwriaeth  dda  rhyngddo  â  hwynt 
mewn    byr    amser,    a    byddent    hwythau,    gyda'r    cywirdeb 
greddfol  difeth  sydd  yn  nodweddiadol  o  honynt,  yn  rhoddi  eu 
holl  ymddiried   ynddo  yntau  ar   unwaith.     Dangosai   yr  un 
carueidd-dra  mewn  dull  gweddus  at  blant  wedi  tyfu  i  gyflawn 
oed.     Nid  gormod  dweyd  na  fu  gan  y  Cyfundeb  o'r  cychwyn 
yr  un  gweinidog  yn  fwy  o  anwyl-ddyn  y  bobl,  yn  cael  ei  garu 
yn  fwy  cyffredinol,    na    chyda   theimladau   mwy   angerddol. 
Dyma   ei   hanes   yn    mhob   man  lle   y   bu  ;    yn  Penclawdd, 
Aberdar,  LiverpooI,  Abercarn,  ac  Abertawe,  sef  fod  calon  y 
bobl  yn  ymglymu  am  dano.     Yr  oedd  y  rheswm  am  hyny  yn 
ddiau  yn  mwyneidd-dra  a  serchogrwydd  ei  natur  ef  ei  hun. 
Pan  y  gofynwyd  i  eneth  fechan  paham  yr  oedd  pawb  yn  ei 
charu,  atebai  nas  gwyddai,  os  nad  am  y  rheswm  ei  bod  hi  yn 
caru  pawb.    Yn  ddiarwybod  iddi  rhoddodd  yr  eneth  fynegiant 
i  wir-air  llawn  o  athroniaeth  ddofn.     Am  yr  un  rheswm  y 
teimHd  y  fath  anwyldeb  at   Dr.  Saunders,  sef  ei  fod  ef  yn 
ŵr  mor  anwyl.     Byddai  ei  ddyfodiad  i  dy  fel  ymweliad  pelydr 
o  haul,  Ilanwai  y  Ue  a  dysgleirdeb  ei  wynebpryd  ;  ymgomiai 
a'r    teulu    mor   ddifyr,    hynaws,    a   serchog,    nes    y   teimHd 

gwagder  ei  ymadawiad.  Gallwn  gyfeirio  at  y  Seiat  Fawr  yn 
Liverpool  y  Sulgwyn  cyntaf  wedi  iddo  dori  ei  goes,  fel  prawf 
o'r  modd  y  teimlid  ato.  Yr  oedd  yr  hen  frodyr  duwiol,  yn  eu 
heiddigedd  am  gadw  i  fynu  nodwedd  grefyddol  y  cyfarfod, 
wedi  rhybuddio  y  gynulleidfa  trosodd  a  throsodd,  na  byddai 
iddynt  ddangos  eu  teimlad  trwy  guro  dwylaw.  Ufuddhawyd 
i'r  gorchymyn  am  y  rhan  gyntaf  o'r  cyfarfod  ;  ond  pan  yr 
ymlusgai  Dr.  Saunders  i'r  íFrynt,  gan  bwyso  ar  ei  ffyn 
baglau  am  gymorth,  ac  arwyddion  amlwg  o  lesgedd  arno, 
torodd  y  bobl  dros  bob  restraint,  a  churasant  ddwylaw  yn  y 
modd  mwyaf  calonog.  Mor  bell  ag  y  clywsom,  ni  ddangosodd 
neb  deimlad  o  anfoddlonrwydd ;  ac  nid  ydym  yn  sicr  nad 
oedd  yr  hen  flaenoriaid  duwiolfrydig  yn  ymuno. 

Mae  y  ddau  hanesyn  canlynol  yn  dangos  y  dylanwad  oedd 
gan  serchawgrwydd  a  thynerwch  ei  natur  ar  bawb  a  ddelai  i 
gyffyrddiad  ag  ef.  Llun  ar  ol  iddo  fod  yn  aros  mewn  teulu 
parchus  dros  y  Sabbath,  ac  yn  pregethu  yn  y  capel,  digwydd- 
odd  y  wers  o'r  Ysgrythyr  yn  ysgol  y  teulu  fod  "  lesu  Grist  yn 
derbyn  plant  bychain  ac  yn  eu  bendithio ; "  dywedodd  y 
ferch  fach  wrth  yr  athrawes  fod  y  dysgybhon  yn  anhebyg 
iawn  i  Mr.  Saunders,  Abercarn,  ei  bod  hi  yn  sicr  na  fuasai 
efe  yn  rhwystro  iddynt  ddyfod,  ond  yn  hytrach  yn  gwthio  y 
dynion  mawr  oddiar  eu  ffordd,  iddynt  gael  Ue  rhydd  i  ddyfod 
at  yr  lesu.  Ystyriai  yr  athrawes  y  fath  ddywediad  yn  rhy 
hyf  ac  amherthynasol,  a  chafodd  y  fechan  ddwyn  ei  phenyd 
o  sefyll  yn  y  gongl  am  gryn  amser  am  iddi  feiddio  gwneyd  y 
f:ith  sylw.  Darfu  i'r  gosb  beri  iddi  gofio  am  yr  amgylchiad, 
ac  y  mae  heddy w  yn  medru  darllen  ynddo  un  o  brif  nodweddion 
cymeriad  ein  cyfaiU.  Yr  oedd  yn  yr  un  gymydogaeth  ddynes 
wedi  arwain  bywyd  mor  anheilwng,  fel  yr  oedd  ei  henw  yn 
ysgymunedig  gan  bawb,  er  nad  oedd  diweirdeb  yn  un  o  brif 
rinweddau  yr  ardal.  Daeth  y  Parch.  J.  R.  Hughes,  Sir  Fôn, 
yno  i  bregethu,  ac  o  dan  ei  weinidogaeth  teimlodd  y  ddynes 
mor  ddwys  am  ei  chyflwr,  fel  nad  oedd  yn  cael  gorphwysdra 
na  dydd  na  nos ;  ofnai  fod  ei  hanwiredd  yn  fwy  nas  geUid  ei 

faddeu.  Nis  gwyddai  swyddogion  yr  eglwys  chwaith  beth  i 
wneyd  gyda  golwg  ar  ei  derbyn  yn  aelod,  gan  mor  isel 
yr  ydoedd  wedi  syrthio.  Yn  mhen  rhai  misoedd  daeth  Dr. 
Saunders  yno  i  bregethu,  a'i  thystiolaeth  ydoedd  ddarfod  i  ry  w- 
beth,  yn  ei  dduU  ac  yn  ei  wynebpryd,  beri  iddi  gredu  y  buasai 
lesu  Grist  yn  maddeu  ei  hoU  bechodau.  Gwyddai  yn  sicr  y 
buasai  Dr.  Saunders  yn  maddeu  iddi  pe  gallasai,  a  barnai  fod  ei 
Feistr  yn  debyg  iddo,  Cafodd  olwg  achubol  ar  drugaredd 
faddeuol  Duw,  nid  yn  gymaint  trwy  ddim  a  ddywedodd,  ond 
trwy  ei  yspryd  caredig  a'i  wynebpryd  hynaws,  a  phrofodd 
dangnefedd  yr  efengyl,  a'i  gwnaeth  yn  ddynes  wahanol  byth 
ar  ol  hyny.  Gallasai  ei  gyfeiUion  fyned  mor  agos  ato  ag  y 
mynent  gan  mor  anwyl  ydoedd.  Yr  oedd  yn  peri  i'r  rhai  a'i 
hadwaenent  oreu  ei  anwylo  yn  ormodol  yn  ngolwg  y  rhai 
nad  oedd  yn  ei  adnabod  cystal. 

Dyfnder  argyhoeddiad.  Yr  ydym  yn  ofni  fod  rhai  yn  tueddu 
i  gasglu  oddiwrth  ein  sylwadau  blaenorol  mai  cymeriad 
gwlanenaidd,  amddifad  o  asgwrn  cefn,  oedd  Dr.  Saunders,  yn 
cael  ei  gludo  ar  gefn  y  llanw  i  ba  le  bynag  y  byddai  yn 
cyfeirio.  Nis  gellid  gwneyd  camsynied  llwyrach.  Yr  oedd 
ei  argyhoeddiadau  wedi  treiddio  i  lawr  i  ddyfnder  ei 
fodolaetb,  ac  wedi  ymblethu  ac  ymdroellu  am  ei  reddfau 
dyfnaf  a  mwyaf  ysprydol.  Araf  y  byddai  yn  dyfod  i  bender- 
fyniad  ;  dyfal  chwiliai  y  rhesymau  o  blaid  ac  yn  erbyn ;  ond 
wedi  iddo  gael  ei  argyhoeddi  o  wirionedd  unrhyw  bwnc,  neu 
unrhyw  symudiad,  safai  o'i  blaid  beth  bynag  a  fyddai  y 
canlyniad.  Pan  yn  ieuanc  darllenodd  gryn  lawer  o  lyfrau 
anffyddol ;  efallai  na  fuasai  hyn  yn  ddiberygl  i  bregethwr 
ieuanc  cyffredin,  ond  yr  oedd  yn  gwbl  ddiberygl  iddo  ef ;  a 
chlywsom  ef  yn  dweyd  droiau  ei  fod  yn  codi  oddiwrth  y 
llyfrau  hyn  a'i  hoU  natur  wedi  ei  chyffroi  wrth  weled  eu 
gwenwyn  at  Gristionogaeth,  a  theimlai  y  gallai  eu  cyfrgoUi 
oll  i  ddystryw.  Credai  yn  ngwirioneddau  y  Beibl  gydag 
argyhoeddiad  angerddol.  Credai  hefyd  yn  yr  athrau-iaeth 
efengylaidd  fel  ei  pregethir  gan  y  Methodistiaid.     Nid  ydym 

yn  sicr  ei  fod  yn  cydweled  a  phob  duU  o  eirio  yn  y  Cyffes 
Ffydd ;  ond  ni  -w^'ddai  am  Avell  crynodeb  yn  un  man  o'r  wir 
athrawiaeth.  Carai  y  Cyfundeb  Methodistaidd,  llawenychai 
ac  ymorfoleddai  yn  ei  hanes,  bendithiai  y  nefoedd  am  y 
pregethwyr  dysglaer  oedd  wedi  codi  o'i  fewn,  a  diolchai  am 
iddo  gael  ei  arwain  i  fwrw  ei  goelbren  ynddo.  Ni  olyga  hyn 
ei  fod  yn  gul  at  gyfundebau  eraill.  Dywedai  gweinidog 
Annibynol  enwog  yn  ei  gladdedigaeth,  pan  yr  oedd  rhywrai 
wedi  pwysleisio  ar  mai  Methodist  ydoedd,  ei  fod  3'n  cydnabod 
gwirionedd  y  dywediad,  ond  mai  nid  fel  Methodist  y  darfu 
iddo  ef  adnabod  Dr.  Saunders,  eithr  fel  Cristion ;  a  bod  y 
Cristion  yn  ddigon  mawr  i  foddi  y  Methodist  unrhyw  ddydd. 
Y  dystiolaeth  hon  sydd  wir.  Ond  gyda  Dr.  Saunders,  fel 
pawb  arall,  nês  elin  nag  arddwrn,  a  chredai  ef  yn  y  Cyfundeb 
Methodistaidd  fel  un  wedi  cynyrchu  chwildroad  yn  y  Dywys- 
ogaeth,  ac  fel  un  galluog  i  gyflawni  gwrhydri  eto. 

Cyfuniad  rhinweddau.  Yn  ychwanegol  at  y  rhinweddau 
unigol  oedd  mor  amlwg  yn  ei  fywyd,  yr  oedd  ynddo  ryw 
ansawdd  foesol,  neu  ddaioni  cyffredinol,  yn  codi  o'r  oll 
ynghyd.  Nid  lliwiau  unigol  yr  enfys  ydyw  ei  hoU  brydferth- 
wch,  eithr  y  mae  eu  cymhlethiad  yn  eu  gilydd  yn  elfen 
ychwanegol  o  harddwch  ;  felly  yn  ei  gynieriad  yntau,  ceid 
rhyw  arucheledd  moesol  annesgrifiadwy  yn  ganlyniad  meddu 
y  fath  nodweddion  ag  a  nodwyd,  a'u  meddu  i"r  fath  raddau. 
Hawdd  oedd  canfod  a  theimlo  y  cyfuniad  gogoneddus  hwn, 
ond  y  mae  braidd  yn  amhosibl  ei  ddarnodi.  Ni  ddeil  ddadan- 
soddiad  ;  y  mae  fel  bywyd  ei  hun,  yr  hwn  sydd  iddo  elfenau, 
ond  nid  yr  elfenau  ydyw  wedi  y  cwbl,  eithr  y  mae  ei  ddadelfenu 
yn  ddinystr  iddo.  Felly  am  berífeithrwydd  y  bywyd  ysprydol 
uchaf,  cyfuniad  o'r  holl  rasusau  ydyw.  Cyfuniad  o'r  hoU  bethau 
a  nodwyd,  a  Uawer  ychwaneg,  oedd  gogoniant  penaf  cymeriad 
ein  cyfaill.  Rhywbeth  ydoedd  oedd  yn  peri  i  bawb  deimlo  eu 
bod  yn  mhresenoldeb  dyn  da  iawn  pan  yn  ei  gwmni  ef.  Yr 
oedd  mor  dda,  fel  yr  oedd  yn  anhawdd  i'w  gyfeillion  agosaf  ei 
adnabod  yn  hollol,  a  sylweddoli  pa  mor  dda  ydoedd. 

GELLIR  dweyd  am  ein  brawd  ymadawedig,  fel  y  dy- 
wedodd  un  arall  am  dano  ei  hun,  ddarfod  iddo  gael 
ei  neillduo  gan  Dduw  o  groth  ei  fam,  a'i  alw  ganddo  trwy  Ei 
ras,  i  ddatguddio  Ei  Fab  ynddo  fel  y  pregethai  Ef  ymhlith  y 
cenedloedd.  Dywedai  un  am  yr  Apostol  Paul  ei  fod  wedi  ei 
fFurfio  gan  Dduw  i  bregethu  yr  efengyl  fel  y  mae  gwahanol 
ranau  yr  awrlais  wedi  eu  rhoddi  wrth  eu  gilydd  i'r  amcan  o 
gadw  amser.  Felly  y  dywedwn  ninau  am  wrthddrych  ein 
cofiant,  mai  i  hyn  yma  y  crëwyd  ac  y  lluniwyd  ef ;  yr  oedd  fel 
ei  Athraw  Mawr  Ei  Hun  wedi  ei  wneuthur  yn  bregethwr, 
nid  yn  ol  cyfraith  gorchymyn  cnawdol,  ond  yn  ol  nerth  bywyd 
annherfynol.  Gofyniad  cyntaf  un  o'r  rhai  mwyaf  llygadgraff 
o'r  tadau  o  berthynas  i  ymgeisydd  am  y  weinidogaeth  ydoedd 
— pa  fath  ddynohaeth  oedd  ganddo ;  nid  oedd  ei  ymddang- 
osiad  corfforol  yn  ei  olwg  islaw  gwneyd  ymhoHad  yn  ei  gylch, 
ac  os  na  chaffai  ateb  boddhaol  i'r  gofyniad  hwn,  nid  oedd  yn 
awyddus  iawn  i  wneuthur  un  ymhoHad  pellach.  HawHai 
bob  amser  ddyn,  a  dyn  cymhwys,  i  fod  yn  sylfaen  i'r 
pregethwr.  Ceir  natur  ddynol  weithiau  wedi  ei  hanffurfio  ai 
handwyo  i'r  fath  raddau,  fel,  er  ei  bod  mewn  modd  arbenig 
yn  wrthddrych  gras  achubol  Duw,  nad  yw  yn  gyfaddas  i 
dderbyn  gras  y  weinidogaeth.  Nacaodd  yr  lesu  i'r  cythreuHg 
a  iachawyd  ganddo  i'w  ganlyn  fel  dysgybl.  Bydd  ambeU  i 
ddyn  yn  rhy  eiddil  o  fan  meddwl  a  chalon  i  fod  yn  bregethwr; 
ac  ambell  i  un  arall,  tra  yn  meddu  cryn  lawer  o  allu,  yn  rhy 
ystyfnig  a  sur  wrth  naturiaeth  i  Dduw  ei  gymhwyso  i  gyn- 
rychioli  addfwynder,  gostyngeiddrwydd,  ac  anfeidrol  dynerwch 
y   Gwaredwr   mawr  ger  bron  y  byd.     Ond   am  ein  hanwyl 

frawd,  cyfaddaswyd  ef  gan  Awdwr  natur,  a  galwyd  ef  gan 
Dduw  pob  gras,  i  fod  yn  weinidog  cymhwys  y  Testament 
Newydd.  Fel  y  mae  cyfansoddiad  meddwl  y  gwir  athronydd 
yn  ei  dueddu  i  olrhain  perthynas  achos  ac  eífaith  ;  fel  y  mae 
enaid  y  gwir  fardd  yn  barod  i  dderbyn  ysprydoUaeth  yr  awen, 
ac  y  mae  yr  hwn  a  anwyd  i  fod  yn  areithiwr  yn  cyfranogi  o'r 
athrylith  hono,  felly  yr  oedd  yntau  yn  llestr  etholedig  i  Dduw 
i'w  lanw  âg  anchwiliadwy  olud  Crist  i'w  efengylu  yn  mysg  ei 
gydgenedl. 

Dichon  nad  oes  adeg  o'r  un  hyd  yn  hanes  ein  Cyfundeb  y 
darfu  i  ychwaneg  o'r  cewri  syrthio  ynddi  na'r  blynyddoedd 
diweddaf  hyn — Dr.    L.    Edwards,    Roger   Edwards,   Joseph 
Thomas,  William  Howells,   Dr.  O.  Thomas,  D.  C.  Davies, 
M.A.,  Dr.  D.  Saunders,  E.  IMatthews,   ac  yn  ddiweddaf  oll, 
Dr.  J.  Hughes.    Nid  ydym  yn  teimlo  awydd,  pe  medrem,  i  osod 
ein  Ihnyn   mesur  ar  un  o  honynt,  na'u  cymharu  â'u  gilydd 
mewn   un   modd  ;  yr  oedd   pob  un  o  honynt  yn  fawr,  ac  yn 
fwyaf,  yn  ei  le  a'i  ddull  ei  hun,  ac  nid  lle  bychan  a  lanwodd 
pob  un  o  honynt ;    a'r    Duw  a'u   cododd    hwy  a   drugarhao 
wrthym    trwy    anfon    eraill    cyffelyb   iddynt    mewn   gallu  a 
dylanwad.     Feallai   y   goddefìr  i   ni   ddweyd  nad  oedd  Dr. 
Saunders  yn  ol  i'r  penaf  o  honynt  mewn  cyfuno  holl  ddoniau 
y   weinidogaeth ;    dyna   a'n    tarawai   gyntaf  wrth    wrandaw 
arno,  sef  fod  pob  peth  pregethwr  wedi  cydgyfarfod  ynddo — 
m;ddwl  galluog,  treiddgar,  a  chlir,  a  hwnw  wedi  ei  ddysgyblu 
yn  dda;  calon  fawr  yn  orlawn  o  hawddgarwch  a  serchogrwydd, 
ac   mewn   cydymdeimlad   byw   a  thyner   â'r   efengyl   ac   â'i 
gwrthddrychau;  cydwybod  bur  na  fedrai  oddef  dim  isel  ac  an- 
nheilwng  mewn  ymddygiad  nac  amcan ;  cwyllys  fywiog  ond 
mewn  cydgordiad  â'r  ewyllys  ddwyfol  ei  hun  ;  côf,  pan  yn 
anterth   ei  nerth,   oedd   yn   ymylu   ar   fod  yn  ddifeth  yn   y 
pwlpud;  traddodiad  llithrig  a  swynol,  a'r  iaith  a'r  cymhar- 
iaethau  goreu  yn  barod  at  ei   wasanaeth  ;    Uais  cyfoethog, 
ystwyth,  mwyn,  a  soniarus,  yn  hollol  o  dan  lywodraeth  ei 
berchenog,  ac  yn  medru  datgan  hoU  deimladau  amrywiol  ei 

fynwes ;  a  braidd  bob  amser  yr  oedd  ganddo  destyn  a  phregeth 
fyddai  yn  cynwys  mcr  a  brasder  y  grefydd  Gristionogol. 
Pan  y  disgynai  yr  eneiniad  oddiwrth  y  Sanctaidd  Hwnw  ar 
ei  holl  enaid,  ac  ar  y  gwirionedd  a  bregethai,  yr  oedd  y 
dylanwad  y  mwyaf  dyrchafedig  a  nefol  a  deimlasom  erioed. 

Yr  ydym  wedi  cyfeirio  yn  barod  wrth  fyned  yn  mlaen  at 
amryw  o  neillduolion  Dr.  Saunders  fel  pregethwr  yr  efengyl ; 
ond  efallai,  er  mwyn  y  darllenydd,  mai  buddiol  fyddai  casglu 
ynghyd  y  rhai  amlycaf, 

Cydgyfarfyddai  ynddo  holl  anhebgorion  y  gwir  areithydd.  Fel  y 
darfu  i  ni  nodi  yn  barod,  meddai  lais  o'r  fath  oreu  ;  Uais 
cyfoethog,  llawn,  nodedig  o  berseiniol  a  melus,  yr  hwn  oedd 
yn  ystwyth  ac  yn  gyfangwbl  dan  ei  reolaeth,  fel  y  gallai  ei 
ddefnyddio  i  gyflwyno  i'r  gynulleidfa  unrhyw  deimlad  a  brofai 
yn  ei  fynwes  ei  hun.  Clywsom  Dr.  O.  Thomas  yn  dweyd 
droiau  y  byddai  efe  yn  fynych  wrth  ei  wrando  yn  pregethu 
yn  ceisio  cau  allan  o'i  feddwl  y  syniadau  a  draethid,  fel  y 
gallai  ymbleseru  ac  ymfwynhau  yn  melusder  ei  acenion. 
Prin  efallai  y  medd  y  rhai  na  chlywsant  ein  cyfaill,  ond  yn 
mlynyddoedd  olaf  ei  weinidogaeth,  syniad  cyflawn  am  felusder 
ei  draddodiad  pan  yr  oedd  yn  anterth  ei  nerth.  Ryw 
bymtheg  mlynedd  cyn  ei  farwolaeth  goddiweddwyd  ef  gan 
anhwylder  poenus  yn  ei  wddf,  yn  codi,  meddai  y  meddygon, 
o  ammhariad  ar  y  gíau  (nervous  exhaustion),  yr  hyn  am  dymhor 
a'i  hanalluogodd  i  bregethu.  IMedrai  siarad  yn  hyglyw  a 
didrafferth  mewn  tôn  isel ;  ond  unwaith  y  ceisiai  yra- 
ddyrchafu  i  gyweirnod  uwch,  collai  ei  lais  yn  hollol.  Nid  hir 
y  parhaodd  yr  anhwyldeb  hwn,  trwy  drugaredd  ;  ond  am  rai 
blynyddoedd  deuai  arno  yn  awr  ac  eilwaith,  a  gorchfygai  ef 
fel  gwr  arfog,  nes  ei  orfodi  weithiau,  er  mawr  siomedigaeth 
iddo  ei  hun  a  siomedigaeth  fwy  i'r  gynulleidfa,  i  roddi  i  fynu 
gyda'i  fod  yn  cychwyn  ar  ei  bregeth.  Cofus  genym  am 
dano,  yn  Nghymdeithasfa  Aberporth,  Mawrth,  1879,  yn  cael 
ei  orchfygu  fel  hyn.  Pregethid  ar  y  maes  er  fod  yr  hin  yn 
oer,  ymgasglasai  torf  fawr  yn  nghyd,  fel  y  mae  yr  arfer  yn 

Sir  Aberteifi,  ac  er  fod  brodyr  dyeithr  a  galluog  yn  bresenol, 
efe  oedd  hoff-ddyn  y  lliaws.  Yr  oedd  wedi  pregethu  gyda 
nerth  ac  arddeliad  mawr  y  nos  gyntaf.  Yr  oedd  i  bregethu 
drachefn  am  ddeg  o'r  gloch  ar  ddydd  mawr  yr  wyl.  A 
gwnaeth  ymgais  ;  darllenodd  ei  destyn — un  o'i  hoff  destynau 
— a  dywedodd  ychydig  frawddegau  mewn  Uais  isel ;  ond 
gwelodd  fod  myned  yn  mlaen  yn  hollol  amhosibl  iddo  ;  bu 
raid  iddo  gilio  y  naiU  du,  a  chymerwyd  ei  le  gan  ei  gyfaill,  y 
Parch.  W.  WilHams,  Abertawe.  Clywsom  am  yr  un  peth  yn 
digwydd  cyn  a  chwedi  hyn  mewn  cyfarfodydd  pregethu,  er 
mawr  brofedigaeth  iddo  ef  a'i  wrandawyr.  Yn  mhen  blyn- 
yddoedd  ciHodd  yr  afiechyd,  fel  na  ddeuai  y  cyfryw  rwystr  ar 
ei  ffordd  ;  ond  credai  ef  ei  hun,  a  thybiem  ninau  yr  un  fath, 
na  fu  ei  lais  byth  cystal,  ac  na  fu  yn  alluog  mwy  i  gyrhaedd 
rhai  o'i  nodau  mwyaf  tyner  a  melus.  Ond  pan  yn  nghanol  ei 
nerth  meddai  lais  cyfoethog,  tyner  ac  ystwyth,  a  thynai  sylw 
y  cerddor  ar  unwaith,  fel  un  yn  medru  gwneyd  amrywiaeth 
diderfyn  o  nodau,  ac  un  â  chanddo  enau  siaradwr.  Sylwid 
yn  arbenig  arno  yn  amrywio  ei  lais  nifer  anghredadwy  o 
weithiau  mewn  un  bregeth.  Safai  yn  naturiol  ac  urddasol  yn 
y  pwlpud,  ac  yr  oedd  pob  symudiad  yn  weddaidd  o'r  dechreu 
i'r  diwedd,  a'i  holl  ymddangosiad  yn  bendefigaidd.  Yr  oedd 
yn  berffaith  rydd,  a'i  areithyddiaeth  y  fath  nas  gallesid  yn 
hawdd  ei  gwella.  O  ddechreu  ei  bregeth  Ilifai,  gyda  gras 
dros  ei  wefusau,  mewn  seiniau  tyner  a  melus,  y  brawddegau 
mwyaf  cyfoethog  a  gorphenedig.  Fel  y  byddai  ei  yspryd  yn 
cynhesu  cynyddai  y  ffrwd,  a  chodid  y  Uais  yn  uwch,  ond  ar 
ei  uchel-fan  yr  oedd  yn  hoUol  soniarus,  ac  o  dan  lywodraeth 
ei  berchenog.  Neidiai  y  geiriau  i'w  Ile,  fel  dan  ddylanwad  y 
rhiniwr,  i  ffurfio  y  brawddegau  mwyaf  tlws  a  phriodol  i'r 
mater,  a  dygid  y  cwbl  dan  deyrnged  i'r  amcan  mwyaf  gor- 
uchel,  sef  pregethu  yr  efengyl  yn  deilwng.  Galwai  un 
beirniad  ei  bregeth  yn  gyfansoddiad  cerddorol  cysegredig. 
Yr  oedd  iaith  yn  rhodd  naturiol  iddo,  gwelid  hyn  ar  unwaith 
yn  Uawnder  y  Uygad ;  yr  oedd  ei  gyfoeth  mewn  geiriau  yn 

mron  yn  ddihysbydd,  ac  ni  fethai  unrhyw  amser  ddewis  y 
gair  Uawnaf  o  fynegiant  er  egluro  ei  fater.  Byddai  ei 
frawddegau  yn  llawn,  a'r  gwahanol  gymalau  perthynol  iddynt 
heb  ddim  cloffni,  ac  yn  meddu  cymhesuredd  prydferth. 
Defnyddiai  air  weithiau  fyddai  yn  goleuo  yr  holl  frawddeg, 
ynghyd  a'r  brawddegau  o  gwmpas ;  byddai  yn  cysylltu  y 
cwbl  ynghyd  ac  yn  ei  sicrhau  fel  careg  glo  yn  mwa  pont. 

Yn  mhellach,  cyffroid  ei  hoU  natur,  a  derbyniai  ysprydol- 
iaeth  angerddol  oddiwrth  bresenoldeb  cynuUeidfa.  Ychydig 
o  siaradwyr  cyhoeddus  sydd  mor  ddideimlad  fel  nad  yw  presen- 
oldeb  torf,  gyda  llygaid  a  chlustiau  agored  cyfeiriedig  atynt, 
yn  dylanwadu  arnynt  ac  yn  eu  cyffroi.  Pâr  hyn  i  rai  golli  eu 
hunanfeddiant  ac  ymddyrysu  ;  â  eu  syniadau  yn  anrhefnus, 
a  chollant  eu  gafael  ar  y  llinyn  oedd  yn  dal  y  meddylddrychau 
wrth  eu  gilydd,  nes  y  maent  yn  syrthio  yn  Uawer  is  na  hwy 
eu  hunain.  Ond  fel  arall  yn  hoUol  yr  oedd  gyda  Dr.  Saunders. 
Teimlai  yntau  i'r  byw  bresenoldeb  y  dorf  oedd  ger  ei  fron, 
eithr  dylanwadai  y  cyffro  er  ei  wneyd  yn  fwy  o  feistr  ar  ei 
adnoddau ;  rhoddai  iddo  afael  sicrach  yn  ei  bwnc  a  dirnad- 
aeth  lawnach  o  hono,  gwelai  yn  gyflymach  ac  yn  gliriach  y 
cymhariaethau  mwyaf  priodol  i'w  egluro  ;  a  pharai  ei  fod  yn 
fwy  medrus  yn  ei  ddewisiad  o  eiriau.  Sefydlai  gydymdeimlad 
rhyngddo  a'i  wrandawyr  mewn  byr  amser ;  deuai  ef  a 
hwythau  i  ddeall  eu  gilydd  yn  mron  ar  unwaith  ;  ac  oddiyno 
hyd  ddiwedd  y  bregeth  byddai  y  ddau  yn  Ilewyrchu  ac  yn 
adlewyrchu  goleuni  a  gwres  ar  eu  gilydd.  Gwnai  hyn,  cofìer, 
yn  hollol  ddiymgais.  Clywsom  ef  yn  dweyd  lawer  gwaith 
na  thalodd  fynud  o  sylw  erioed  i  draddodiad ;  astudiai  yn 
ddyfal  er  d'od  o  hyd  i'r  gwirionedd  ;  ond  wedi  ei  gael  gadawai 
y  modd  i'w  draddodi  i  ysprydoliaeth  y  foment.  Clywsom  ara 
rai,  gyda  mwy  o  feiddgarwch  nac  o  fedrusrwydd,  pan  yn 
ceisio  dadansoddi  ei  nodweddion  fel  pregethwr,  yn  gosod  ei 
brif  ragoriaeth  i  orwedd  mewn  perffeithrwydd  celfyddyd  (artj. 
Y  mae  yn  sicr  na  ddarfu  i'r  cyfryw  ddeall  yn  mha  le  yr  oedd 
cuddiad  ei  gryfder.     Fel  y  sylwasom  eisioes,  astudiodd  bob 

celfyddyd  braidd  oedd  yn  is-wasanaethgar  i'w  weinidogaeth, 
ond  pan  yn  pregethu  ni  feddyliai  am  un  o  honynt,  nac  am 
ddim  ond  ei  bwnc,  a'r  gwrandawyr  y  byddai  yn  ei  egluro 
iddynt  a'i  gymhwyso  atynt.  Ni  fu  yr  un  gweinidog  yn 
Nghymru  a  llai  o  ayt  o'i  gwmpas  na  Dr.  Saunders,  yn  yr 
ystyr  arferol  o'r  gair.  Perífeithrwydd  natur  oedd  ei  eiddo  ef ; 
cawsai  ei  gynysgaeddu  yn  helaeth  a  phob  dawn  anhebgor  er 
ei  wneyd  yn  feistr  y  gynulleidfa  ;  ac  yr  oedd  ei  areithyddiaeth 
mor  naturiol  a'r  dwfr  yn  IHfo. 

Nodweddid  ei  weinidogaeth  gan  eglurdeb  anarferol.  Byddai  ei 
Iwybr,  o  ddechreu  y  bregeth  hyd  ei  diwedd,  fel  y  goleuni ;  yn 
wir  goleuni  ydoedd  ;  oblegid  pa  beth  bynag  sydd  yn  egluro 
goleuni  yw.  Ni  fyddai  un  amser  yn  cael  ei  golH  mewn 
cwmwl,  nac  yn  ymguddio  mewn  niwl.  Nid  oedd  ei  eglurder 
yn  cyfodi  oblegid  ei  fod  yn  arwynebol,  ac  yn  ciHo  oddiwrth 
yr  hyn  sydd  yn  anhawdd  ac  yn  ddwfn.  Fel  y  tystiolaetha  ei 
gyfeiüion,  hoíFai  ymgodymu  ag  anhawsderau ;  ymosodai 
arnynt  gyda  holl  yni  ei  natur,  a  chafodd  íloeddio  concwest 
uwchben  aml  i  GoHath  o  anhawsder,  yr  hwn  a  gawsai  ei  lorio 
gan  gareg  oddiar  ei  £fon-dafl.  Gorweddai  yr  achos  o'i  eglur- 
deb  mewn  dwy  elfen.  Yn  un  peth,  yr  oedd  yn  feddyHwr 
trwyadl.  Ni  ymfoddlonai  ar  gael  cipolwg  ar  egwyddor ; 
mynai  ei  holrain  yn  ei  hoH  gysyJltiadau ;  dilynai  hi  i  bob  byd 
ac  i  bob  cylch,  a  cheisiai  ddeall  ei  therfynau  a'i  pherthynas 
ag  egwyddorion  eraill.  Peth  arall,  adnabyddai,  ymron  gydag 
anffaeledigrwydd  greddf,  y  ffin  sydd  yn  gwahanu  yr  hyn  sydd 
wedi  ei  ddatguddio  a'r  hyn  sydd  yn  bosibl  i  ddyn  ar  y  ddaear 
ei  ddirnad,  oddiwrth  yr  hyn  na  ddatguddiwyd  a'r  hyn  sydd 
anamgyffredadwy.  O  fewn  cylch  yr  hyn  sydd  bosibl  ei 
wybod,  byddai  yn  feiddgar ;  synai  rhai  at  ei  feiddgarwch,  ac 
ni  phetrusent  ei  alw  yn  rhyfyg.  Ond  unwaith  y  deuai  wyneb 
yn  wyneb  a  dirgelwch  dwyfol  adnabyddai  ef  ar  unwaith ; 
tynai  ei  het  yn  wylaidd,  ac  ymostyngai  yn  addolgar  yn  ei 
bresenoldeb,  a  phwyntiai  ef  allan  i'r  gynulleidfa,  gan  geisio 
ganddi    hithau     beidio     llygadrythu    mewn     cywreinrwydd 

cnawdol,  ond  yn  hytrach  synu  ac  addoli.  Gan  ei  fod  mor 
glir,  methai  rhai  a  chanfod  ei  fawredd  fel  meddyliwr ;  tybient 
fod  dyfnder  yn  golygu  o  angenrheidrwydd  aneglurder  a 
thywyllwch ;  a  phriodolent  ei  boblogrwydd  i  swyn  ei  areith- 
yddiaeth.  Clywsom  am  engrhaiíft  nodedig  o  hyn  pan  oedd 
ar  ymweliad  ag  America.  Mawr  oedd  y  disgwyliad  am  ei 
ddyfodiad,  a'r  sôn  am  dano  yn  mysg  y  Cymry  fel  prif 
bregethwr  y  genedl.  Daeth  i'r  Gymanfa  Gyífredinol  a 
gynhelid  yn  Oak  Hill,  ac  yr  oedd  y  cynuHiad  yn  fawr,  tyrfa- 
oedd  wedi  dyfod  ugeiniau  a  chanoedd  o  íìlldiroedd  er  mwyn 
ei  glywed.  Pregethodd  yntau  yn  dra  rhagorol,  nes  yr  oedd  y 
dosparth  goreu  o  wrandawyr  wedi  cael  gwledd  o'r  fath  a 
garent.  Ond  yr  oedd  un  hen  wraig  a  ddaethai  o  bellder 
mawr,  ac  oedd  yn  aelod  gyda'r  Annibynwyr,  wedi  cael  ei 
siomi.  "  Ai  dyna  eich  pregethwr  mawr  chwi  ?"  meddai  wrth 
un  o  flaenoriaid  y  Methodistiaid.  "  lë,"  meddai  yntau,  "ac 
yr  ydym  yn  falch  iawn  o  hono."  "  Wn  i  yn  y  byd  pwy 
fawredd  ydych  yn  weled  ynddo,"  meddai ;  "  yr  oeddwn  i  yn 
gallu  ei  ddeall  o'r  dechreu  i'r  diwedd."  Y  mae  llawer  yn 
Nghymru,  fel  yr  hen  Annibynwraig,  yn  tybio  fod  mawredd 
yn  anwahanol  gysylltiedig  a  thywyllwch.  Yr  oedd  efe  yn  un 
o'r  meddylwyr  mwyaf ;  y  mae  yn  amhéus  genym  a  wthiodd 
neb  lawer  yn  mhellach  i'r  dwfn ;  ond  yr  oedd  ei  ddyfroedd 
bob  amser  yn  loewon  ac  yn  glir.  Gan  fod  ei  lais  mor 
gyfoethog  a  soniarus,  a'i  ddawn  traddodi  mor  rhwydd  a 
swynol,  a'i  gymhariaethau  mor  fyw  ac  agos,  ystyrid  ef  gan 
rai  yn  bregethwr  arwynebol.  Yn  ein  barn  ni,  anhawdd 
fuasai  syrthio  i  gamgymeriad  mwy.  Nid  oedd  neb  mwy 
medrus  i  dreiddio  i'r  dyfnderoedd,  na  neb  yn  gwneyd  yn  fwy 
mynych  ;  cynwysai  agos  bob  pregeth  wirioneddau  dyfnion 
wedi  eu  gwneyd  yn  syml  ac  eglur.  Nodweddid  ef  gan  eglur- 
der  yn  anad  dim,  ac  am  fod  y  dwfr  mor  ghr  tybid  nad  oedd 
mor  ddwfn  ag  ydbedd.  Wrth  efrydu  y  Beibl,  gwelai  ar 
unwaith  y  gwirionedd  mawr  arweiniol,  mewn  adnod  neu 
baragraph,  ac  ymaíîai  ynddog}'da  nerth  a  hawsder  anarferol; 

olrheiniai  ei  ystyr,  a'i  berthynas  â'r  gwirioneddau  Uai,  ac  o 
dan  ddylanwad  rhin  ei  athrylith,  ymddangosai  y  cyfan  fel 
gweledigaeth  swynol  a  gogoneddus  ger  bron  ei  wrandawyr. 

Rìioddai  arbenigrwydd  yn  ei  bregethaii  ar  yr  ochr  ddynol  i'r 
efengyì.  Efallai  mae  efe  oedd  y  pregethwr  mwyaf  dynol  a 
welodd  Cymru.  Wrth  ddweyd  hyn  nid  ydym  am  awgrymu 
ei  fod  yn  ddibris  o'r  dwyfol,  nac  yn  ddiffygiol  mewn  gosod  yr 
arbenigrwydd  priodol  arno  yn  ei  weinidogaeth.  I'r  gwrth- 
wyneb  yn  hollol.  Yr  oedd  tragywyddol  Dduwdod  y  Gwaredwr 
bendigedig  ;  dwyfoldeb  yr  oU  o  drefn  yr  iachawdwriaeth ;  yr 
angenrheidrwydd  am  weithrediadau  yr  Yspryd  Glân  i  aileni  a 
sancteiddio  pechadur ;  yn  nghyd  a  bod  yr  hoU  Ysgrythyr 
wedi  cael  ei  rhoddi  trwy  ysprydoUaeth  Duw,  yn  erthyglau 
diamwys  yn  ei  gredo ;  a  phwysleisiai  arnynt  yn  ei  bregethau. 
Ond  ni  anghofiai  yr  ochr  arall,  ochr  ddynol  yr  efengyl,  fel  yr 
ydym  yn  credu  y  gwneid  yn  ormodol  yn  Nghymru  yn  flaenorol 
i'w  ddyddiau  ef.  Y  peth  mawr  yn  ngolwg  y  tadau  oedd  fod 
lesu  Grist  yn  Dduw.  Gwir  yr  addefid  ei  fod  yn  wir  ddyn, 
ond  anaml  y  cyfeirid  at  hyny  o  gwbl  yn  y  pwlpud  ;  ni  roddent 
y  Ue  priodol  i'r  gwirionedd  hwn  yn  eu  gweinidogaeth,  ac  ni 
ddeailent  y  canlyniadau  gogoneddus  a  ddeilliant  oddiwrtho. 
I'n  cyfaill  yr  oedd  swyn  diderfyn  yn  y  ffaith  fod  lesu  Grist 
yn  ddyn,  yn  ddyn  perfFaith,  a'i  alluoedd  corphorol  ac  eneidiol 
wedi  eu  dadblygu  mewn  modd  heb  fod  yn  anghyffelyb  i'r 
eiddom  ni,  wedi  cael  Ei  brofi  gan  y  cyffelyb  demtasiynau  a 
ninau,  ac  wedi  myned  trwy  yr  un  gofidiau.  Ar  y  gwirionedd 
mawr  hwn  y  seiliai  gydymdeimlad  tyner  yr  Arglwydd  lesu 
a'i  frodyr  ar  y  ddaear,  Ei  allu  i'w  cysuro  ac  i  dywallt  olew  a 
gwin  i'w  harchollion.  Teimlai  fod  rhyw  gymhwysder  arbeíiig 
ynddo  i  fod  yn  Farnwr  am  Ei  fod  yn  Fab  y  Dyn.  Hoífai 
olrhain  gweithrediadau  meddwl  sanctaidd  y  Gwaredwr  yn  ol 
deddfau  ei  feddwl  ef  ei  hunan  ;  dangosai  Ef  yn  meddu  yr 
unrhyw  deimlad  addolgar  a'r  saint  yn  y  byd  hwn,  gyda'r 
eithriad  o'r  gwahaniaeth  perthynas  a  fodolai  rhyngddo  Ef  a'i 
Dad ;  yn  gweddío  ar  Dduw  fel   ninau  ;  yn  gweithredu  ffydd 

arno  ;  ac  yn  yr  awr  gyfyngaf  erioed  yn  ymdaflu  ar  Dduw  yn 
nhywyllwch  Calfaria,  gan  ddywedyd :  "  I'th  ddwylaw  di, 
O  Dad,  y  gorchymynaf  fy  yspryd."  Ar  y  cyntaf,  byddai 
rhywrai  yn  ei  ameu  am  ei  fod  yn  pregethu  efengyl  mor 
ddynol  ;  drwgdybid  ef  o  fod  yn  tueddu  at  Undodiaeth  ;  ond 
gwelwyd  yn  fuan  ei  fod  yn  cyhoeddi  yr  ochr  ddwyfol  lawn 
mor  ddiamwys ;  ac  yr  oedd  pob  drwgdybiaeth  gyda  golwg  ar 
iachusrwydd  ei  gred  wedi  llwyr  ddiflanu  chwarter  canrif  cyn 
ei  farw. 

Hofí"ai  feddwl  am  y  nefoedd  fel  yn  meddu  elfenau  mwy 
dynol  nag  a  dybir  yn  gyffredin.  Myfyriodd  lawer  ar  y  nefoedd, 
yn  arbenig  ar  ol  marwolaeth  ei  anwyl  Mary.  Dyfalai  am 
natur  y  lle,  ac  am  yr  agwedd  sydd  yno  ar  "  ysprydoedd  y 
cyfìawn,  y  rhai  a  berffeithiwyd."  Gofynai  gwestiynau  dwys 
gyda  golwg  ar  eu  dull  o  hanfodi  yno,  am  eu  gwaith,  eu  per- 
thynas  a'u  gilydd,  ac  yn  enwedig  eu  perthynas  a*r  Hwn  sydd 
yn  eistedd  ar  yr  orseddfainc.  Ni  ryfygai  dybio  ei  fod  wedi 
dyfod  o  hyd  i  atebion  ar  y  materion  hyn  ;  ond  credai  fod  y 
gymdeithas  yn  fwy  dynol  nag  y  tybir  gan  lawer.  Yn  arbenig 
teimlai  wrthnaws  at  y  syniad  mai  lle  o  ddiogi  yw  y  nef,  ac 
mai  bywyd  o  segurdod  diwaith  fydd  yn  cael  ei  fyw  yno  ; 
maentymiai  y  bydd  yno  waith  i  bob  gallu,  yn  gystal  a  mwyn- 
had  i  bob  awyddfryd ;  nad  oes  yr  un  creadur  segur  o  fewn  y 
llywodraeth  ddwyfol ;  fod  Duw  Ei  Hun  yn  gweithio  hyd  yn 
hyn,  ac  na  bydd  y  saint  yn  y  nef  yn  eithriad. 

Credai  yn  drwyadl  yn  ysprydoHaeth  y  Beibl ;  tynai  ei 
dduwinyddiaeth  allan  o  hono,  ac  anogai  bawb,  yn  arbenig 
pregethwyr  ieuainc,  i  wneyd  yr  un  peth.  Byddai  adnod  yn 
derfyn  iddo  ar  bob  ymryson.  Ond  yr  un  pryd  hofîai  olrhain 
a  darganfod  yr  egwyddorion  a  ddatguddir  yn  Ngair  Duw  y  tu 
fewn  i  gylch  ei  natur  foesol  ei  hunan  ;  a'u  cael  yn  ecìw  i'r 
Ysgrythyr  yno.  Clywsom  ef  yn  condemnio  un  gweinidog 
galluog  ac  enwog,  am  ei  fod  yn  ddiffygiol  mewn  gallu  i 
wireddu  (verify)  gwirioneddau  mawrion  yr  Ysgrythyr  yn  ei 
gydwybod  a'i  galon  ei  hun. 

Medrai  ddwyn  holl  drysorau  ei  wybodaeth  dan  deyrnged  i'iîr 
wcinidogaeth.  Yr  oedd  ei  wybodaeth  yn  eang  ac  yn  dra 
amrywiol.  Efallai  mai  prin  y  gellir  dweyd  ei  fod  yn  ddyn 
dysgedig,  nac  yn  ysgolhaig  mawr,  yn  yr  ystyr  gyffredin  o'r 
gair  ;  ni  chafodd  flas  erioed  ar  olrhain  gwreiddiau  yr  iaith 
Roeg  ;  yr  oedd  yn  orchwyl  rhy  sych  ganddo ;  ac  nis  gallai 
ddarllen  yr  awdwyr  hynafol  yn  yr  ieithoedd  clasurol.  Er 
hyny,  Uafuriodd  yn  galed  am  wybodaeth  mewn  gwahanol 
gyfeiriadau  ac  mewn  amrywiol  gylchoedd,  a  bu  yn  llwyddianus 
iawn  yn  ei  ymdrechion.  Nid  oedd  nemawr  o  wybodaethau 
nad  oedd  i  ryw  raddau  yn  gydnabyddus  a  hwynt.  A  dygai 
yr  oU  a  wyddai  i  wasanaethu  y  bregeth.  Tynai  ei  gymhar- 
iaethau  oddiwrth  hanesiaeth  henafol,  oddiwrth  gelf  a  gwyddor, 
o  fywgraffiadau,  ac  allan  o  farddoniaeth  hen  a  diweddar.  Yr 
oedd  yn  medru  dwyn  athroniaeth  yn  gaeth  i  weinidogaeth 
Crist.  Nid  oedd  dim  tebyg  i  rodres  neu  arddangosiad  o 
ysgolheigdod  yn  ei  weinidogaeth,  eto  yr  oedd  ei  bregeth  bob 
amser  yn  seiliedig  ar  ystyr  mwyaf  manwl  a  chywir  o'r  testyn 
yn  yr  iaith  wreiddiol,  ac  yr  oedd  ei  gweithiad  allan  a'i  thradd- 
odiad  mor  drwyadl  ddysgedig  a  choeth,  fel  y  daliai  feirniad- 
aeth  y  glust  a'r  meddwl  mwyaf  gwrteithiedig,  ac  eto  yn 
ddigon  syml  a  phlaen  i'r  mwyaf  anwybodus  ac  anwrteithiedig. 
Dygai  efe  ei  hoU  addysg  a'i  wybodaeth  o  dan  deyrnged  i'w 
weinidogaeth ;  bedyddiai  y  cwbl  yn  yspryd  yr  efengyl,  nes  yr 
oedd  ei  bregethau,  fel  y  traddodid  hwynt  ganddo  ar  rai 
prydiau,  y  cyfansoddiadau  mwyaf  gwirioneddol  ddysgedig,  a 
mwyaf  prydferth  a  gorphenedig,  a  wrandawsom  erioed ;  a 
dyma  un  elfen  yn  ei  bregethu  oedd  yn  ei  wneuthur  yn  un  o 
brif  bregethwyr  ei  oes. 

Yr  oedd  ei  deyrngarwch  i  wirionedd  yn  ddiderfyn.  Canfy ddai  y 
gwirionedd,  credai  y  gwirionedd,  ac  am  hyny  pregethai  y 
gwirionedd — y  gwirionedd  noeth  digymysg  yn  y  cariad  o 
hono.  Elai  bob  amser  i  lygad  y  ffynon  am  ddwfr  y  bywyd. 
Nid  oes  dim  yn  hynodi  yr  oes  bresenol  yn  fwy  nag  ymchwil 
am  wirionedd.     '*  Beth  yw  gwirionedd?"  ydyw   y   gofyniad 

mawr  mewn  hanesiaeth  a  natur,  mewn  gwlad  ac  eglwys, 
mewn  athroniaeth  ac  mewn  duwinyddiaeth  a  chrefydd.  Bu 
amser  pan  yr  oedd  awdurdod  yn  Uywodraethu  yn  myd  y 
meddwl,  ond  bellach  y  mae  wedi  gorfod  trosglwyddo  ei  gor- 
sedd  a'i  theyrnwíalen  drosodd  i  ■wirionedd.  Ni  chydnebydd 
yspryd  yr  oes  unrhyw  hawl  ond  yr  hon  sydd  yn  dyfod  o  uchel 
lys  gwirionedd.  Bu  fel  arall ;  condemniwyd  Gahleo  am 
ddyweyd  fod  y  ddaear  yn  troi,  er  ei  bod  yn  troi  mewn  gwir- 
ionedd  y  pryd  hwnw  fel  y  mae  yn  bresenol.  Ond  erbyn  hyn 
yr  ymhoUad  yw  nid  beth  ddywed  Ptolemy,  na  Kepler,  nar 
Pab,  ond  beth  yw  y  fîaith  mewn  seryddiaeth.  Mewn  duw- 
inyddiaeth  yr  un  fath,  nid  beth  ddywed  Athanasius,  Awstin, 
Aquinas  nac  Anselm,  ond  beth  ydyw  gwirionedd.  Gynt  yr 
oedd  gair  Luther,  Calvin,  a  Dr.  Owen  yn  derfyn  ar  bob 
ymryson,  ond  bellach  gofynir,  hyd  yn  nod  wrth  ddarllen  yr 
awdwyr  tra  galluog  hyn,  "  a  ydyw  y  pethau  hyn  felly  ?"  Os 
ydynt,  pob  peth  yn  dda  ;  os  nad  ydynt,  nid  yw  yr  awdurdod 
bersonol  uchaf  i'w  chydnabod  yn  wrthwynebol  i  eiddo 
gwirionedd.  Nodweddid  ei  weinidogaeth  yntau  gan  barch 
dwfn  i  wirionedd ;  ni  chydnabyddai  un  awdurdod  arall ;  pan 
y  ceisid  ei  rwymo  â  chadwynau  traddodiad  ac  awdurdod 
eglwysig  a  duwinyddol,  drylliai  hwynt  fel  y  torai  Samson 
raffau  y  Philistiaid. 

Medrai  wahaniaethu  rhwng  y  gwirionedd  ei  hun  a'r  ffurf 
yn  yr  hon  y  cyflwynid  ef ;  adnabyddai  ef  ar  ol  ei  ddiosg  oi 
wisg  arferol  a'i  wisgo  a  ne\vid  diUad.  Clywsom  ddiweddar 
Brif-athraw  Trefecca  yn  dweyd  unwaith  fod  Ilawer  wedi 
dysgu'r  "  Hyfforddwr  "  ar  dafod  nad  oeddynt  yn  ei  ddeall  o 
gwbl,  a'r  fíbrdd  y  daethai  efe  i  wybod  hyny  oedd  trwy 
ofyn  y  cwestiynau  mewn  geiriau  gwahanol  i  eiddo  y 
llyfr,  ac  ar  ol  gofyn  felly  nis  gwyddent  beth  i  ateb.  Yr 
oeddynt  yn  adnabod  yr  ymadroddion,  ond  yr  oedd  eu  cynwys 
yn  ddyeithr  hoUol  iddynt.  Tybia  llawer  eu  bod  yn  deall 
athrawiaeth  mewn  duwinyddiaeth  am  eu  bod  yn  cofio  y 
geiriau  a'r  termau  arferol,  a  phe  clywent  yr  un  athrawiaeth 


CXX  COFIANT. 

mewn  ymadroddion  a  chymhariaethau  eraill,  dywedent  mai 
cyfeiliornad  ydyw.  Ni  syrthiai  efe  un  amser  i'r  amryfusedd 
hwn.  Rhaid  i  rai  gael  yr  lawn  yn  y  fîurf  o  foddlonrwydd  i 
ddeddf,  a'r  ddeddf  hono  yn  ddim  amgen  na  chyfraith  wladol 
yn  gofyn  troseddwr  yn  llys  barn  y  wladwriaeth,  cyn  y  bydd 
yn  lawn  iddynt  hwy.  Medrai  efe  weled  yr  lawn  yn  y  gronyn 
gwenith  yn  syrthio  i'r  ddaear  a  marw,  er  mwyn  dwyn  ffrwyth 
lawer,  yn  gystal  ag  mewn  erlyniad  gwladol ;  ac  yn  y  weithred 
gymwynasgar  o  un  yn  rhoddi  ei  einioes  dros  ei  gyfeilhon,  ac 
ni  wnaeth  neb  fwy  tuag  at  gadw  hanfod  gwirionedd  yr  efengyl 
yn  ei  burdeb  yn  y  pwlpud  Cymreig,  er  colli  llawer  o'r  hen 
ffurfiau  yn  y  rhai  yr  adnabyddid  ef  gynt.  Nis  gwyddom  pa 
gyfnewidiadau  sydd  o'n  blaen  yn  y  dyfodol,  ond  os  cawn 
ddynion  wedi  eu  hanfon  gan  Dduw  a  chenadwri  yr  efengyl  at 
eu  hoes  eu  hunain,  fel  yr  anfonwyd  Dr.  Saunders,  nid  ydym 
yn  anobeithio  am  grefydd  a  duwinyddiaeth  ein  cenedl. 

Perthyna  i  waith  dysgawdwyr  crefyddol  ddangos  y  gwa- 
haniaeth  rhwng  y  cyfnewidiol  a'r  anghyfnewidiol,  rhwng  y 
cysgod  a'r  sylwedd,  rhwng  y  trysor  anmhrisiadwy  a'r  blwch 
fyddo  am  dano,  rhwng  hanfod  ac  enaid  y  datguddiad  dwyfol 
a'r  corff  yn  yr  hwn  y  mae  yn  preswylio,  rhwng  y  ddameg  a'r 
gwirionedd  sydd  i'w  ddysgu  drwyddi,  rhwng  y  gwirionedd 
yr  hwn  sydd  yn  aros  yr  un,  a'r  wedd  arno,  yr  hon  sydd  yn 
cyfnewid  yn  barhaus.  A  phan  y  dêl  hanes  crefydd  yn 
Nghymru  yn  ein  hoes  ni  i  gael  ei  ysgrifenu,  yr  ydym  yn 
credu  na  fydd  un  yn  fwy  amlwg  yn  hyn  na'n  hanwyl  gyfaiU, 
y  Parch.  D.  Saunders,  D.D.  Yr  oedd  ei  deyrngarwch  i 
wirionedd  yr  efengyl  yn  ddiderfyn ;  llafuriodd  yn  galed  ac  yn 
onest  i'w  ddeall,  ac  i'w  bregethu  i  eraill,  a  choUai  ei  fywyd 
drosto.  Nid  oedd  poblogrwydd  na  chymeradwyaeth  dynion 
ond  llai  na  dim  ac  na  gwegi  yn  ei  olwg  mewn  cymhariaeth  i 
ffyddlondeb  i'r  efengyl  yr  anfonwyd  ef  gan  Dduw  i'w  phregethu 
i  genedl  y  Cymry. 

Gosodai  wcdd  ymarfcrpl  a  phrofiadol  ar  y  gwtrioitcdd.  Rhaid 
oedd  iddo  ef  allu  canfod  y  gwirionedd  fel  ffaith  sylweddol  yn  y 

byd  ysprydol  cyn  y  gallasai  ei  bregethu  yn  sylfaen  bywyd  i 
bechadur.  Astudiai  nid  yn  unig  y  gwirioneddau  ond  dyn 
hefyd,  a'r  gwirioneddau  mewn  cysylltiad  â  dyn,  ac  yn  y  Dyn 
â'r  Duwdod  ynddo  yn  trigo.  Cyn  eu  cyhoeddi  i  eraill  hefyd 
mynai  eu  sylweddoli  yn  ei  brofìad  mewn  cymundeb  personol  â 
Duw.  Ni  welsom  neb  erioed  a'i  bregethau  yn  fwy  o  ran  o 
hono  ei  hun.  Yr  ydoedd  yn  un  o'r  cymeriadau  mwyaf 
uniawn  a  hawddgar  a  phrydferth,  a  tharddai  prydferthwch  a 
hawddgarwch  ei  gymeriad  o'r  ffaith  ei  fod  yn  rhodio  yn 
wastadol  mewn  cymundeb  â  Duw  anfeidrol  hawddgar,  ac  yn 
edrych  ar  brydferthwch  yr  Arglwydd.  Dwyfol  fawredd  a 
mwyneidd-dra  y  Gwaredwr  oedd  yn  ei  swyno  ef,  ac  â  hyn  y 
swynai  yntau  y  cynulleidfaoedd.  Dywedai  Dr.  Charles 
Edwards,  yn  ei  bregeth  angladdol  iddo  yn  Aberdar,  fod  yn 
rhaid  cael  cymeriad  Dr.  Saunders  i  draddodi  ei  bregethau  a'u 
cyfansoddi  hefyd.  Ni  ddywedwyd  erioed  ddim  mwy  cywir, 
oblegid  yr  oedd  ei  holl  enaid  yn  ei  bregethau,  a  thywalltai  ei 
yspryd  ei  hun  drwyddynt  i  ysprydoedd  ei  wrandawyr.  Fel 
Moses  ar  ben  Sinai,  cyn  ymddangos  ger  bron  cynulleidfa 
Israel,  elai  i  mewn  i'r,presenoldeb  Dwyfol  i  ddal  cymundebâ'r 
anweledig,  ac  yno  byddai  ei  holl  enaid  a'i  gorff  hefyd  yn  cael 
eu  mwytho  gan  hedd  ac  uniondeb  y  Jehofah  tragywyddol,  a 
chan  Ei  gariad  a'i  ras  yn  lesu  Grist ;  o  dan  y  dylanwad  hwn 
y  byddai  yn  cyfansoddi  y  bregeth,  ac  yn  ei  chyfoethogi  â 
gwirioneddau  yr  efengyl ;  a'i  brofiad  personol  ef  o'r  gw'irion- 
eddau,  yn  cael  ei  lefaru  dan  yr  un  eneiniad,  ydoedd  y  bregeth. 
Byddai  mor  hawdd  ysgar  ei  dduwioldeb  oddiwrth  ei  berson 
ag  ysgar  ei  bregeth  oddiwrth  ei  gymeriad  duwiolfrydig. 
Gosodai  hyn  o  angenrheidrwydd  wedd  ymarferol  a  phrofiadol 
ar  ei  holl  bregethau ;  clywsom  un  gwrandawr  craffus  yn 
dweyd  na  wyddai  efe  i  ba  beth  yr  oedd  llawer  o  athrawiaethau 
yr  efengyl  da,  nes  clywed  Dr.  Saunders  yn  eu  pregethu,  ond 
trwy  ei  weinidogaeth  ef  cafodd  ar  ddeall  fod  iddynt  eu  hamcan 
ymarferol,  a  bod  iddynt  wasanaethgarwch  gogoneddus. 

Pnredd  ac  anichclcdd  ci  amcanion,      Ar  ol  ceisio  desgrifio  ei 

ddull  o  feddwl  ac  o  egluro  gwirioneddau  mawrion  yr  efengyl 
i'r  deall,  yr  ydym  yn  awr  am   gynyg  darlunio,   pe  gallem, 
wedd  foesol  ac  ysprydol  ei  gymeriad  fel   pregethwr.      Hwn 
ydyw  y  cysegr  sancteiddiolaf,  a  chyda  gwylder  y  dymunem 
anturio   iddo.       Yn   y   cysegr   cyntaf    y    mae    y    galluoedd 
meddyliol,   fel   eu  gelwir,   yn  gwasanaethu,  ac  ni  chaniateir 
iddynt    hwy   fyned   y   tu   fewn   i'r   wahanlen ;    y   galluoedd 
moesol  yn  unig  sydd  yn  meddu  hawl  i  weini  yn  nghysegr 
sancteiddiolaf  yr  enaid.      Yn  hwn  y  mae  y  drugareddfa  a'r 
Shechinah,    arwyddlun    presenoldeb   y    Jehofah   anweledig; 
yma  hefyd  y  mae   teyrngadair  yr  yspryd.     Galwai  rhai  o'r 
hen  athronwyr  yr  adran  yma  o'n  natur  yn  alluoedd  gweith- 
redol  a  moesol,  oblegid  mai  hwy  sydd  yn  rhoddi  y  galluoedd 
meddyUol    ar   waith,    ac   i   fesur   yn    llywodraethu   eu    hoU 
weithrediadau.       Oddiyma   hefyd   y   mae   y   cymhelUon    a'r 
amcanion  oU  yn  deiUiaw.     Pe  caem  olwg  deg  a  chhr  ar  ochr 
foesol  cymeriad  gweinidogaethol  ein  cyfaili,  byddai  yn  hawdd 
cyfrif    am    ei    Iwyddiant    gyda    gwaith    mawr    yr    efengyl, 
o  herwydd  yma  yn   ddiau   yr   oedd  cuddiad  ei   gryfder,  sef 
yn  y  cydnawsedd  a  fodolai  rhwng  hoU  gynheddfau  ei  enaid 
a'r  gwaith  mawr  yr  ymgyflwynasai  iddo.    Fel  y  mae  cyfuniad 
gwahanol  fathau  o  nwy  yn  yr  un  fflam  yn  ei  gwneuthur  yn 
anarferol   danbaid,  felly  yr  oedd  cydweithrediad  ei  alluoedd 
meddyUol   a   moesol  ef  yn   ei  bregeth   yn  cynyrchu  goleuni 
eithriadol  ddisglaer  a  gogoneddus.     Anmhosibl  ydoedd  aros 
am  amser  yn  ei  gymdeithas  heb  deimlo  puredd  ac  arucheledd 
ei  amcanion.     Yr  oedd  cariad  hunan-aberthol  ei  Arglwydd, 
a  gras  anfeidrol  Duw  ynddo,  wedi  darostwng  ei  holl  natur, 
wedi   lladd    pob   hunan-gais,    wedi   gosod   ei   ewyllys   mewn 
cydgordiad    hoUol   âg   ewyUys   Duw,   ac   wedi  traddodi  hoU 
gynheddfau  ei  enaid  a  synwyrau  ei  gorff  i  ffurf  yr  athrawiaeth 
a  bregethai.    Yr  oedd  ei  ffydd  gref — ffydd  oedd  yn  ganfyddiad 
ysprydol  o'r  anweledig  a'r  tragywyddol,   yn   ei   sylwedd   a'i 
bwysigrwydd — a'i  ddybenion  grasol  ac  aruchel,  yn  ysprydoU 
ei  feddwl  treiddgar,  cwmpasog,    tywysogaidd,    i    draddodi   y 

gwirioneddau   oeddynt  wedi   cael   eu   datguddio  iddo   mewn 
cymundeb  agos  a  Duw. 

Gan  fod  iachawdwriaeth  y  byd  yn  sylfaenedig  ar  aberth 
iawnol  Mab  Duw,  mae  yn  anhebgorol  angenrheidiol  i 
bregethwr,  er  bod  yn  wir  Iwyddianus,  ymlaen  pob  peth,  i 
gyfranogi  o'r  meddwl  yma,  yr  hwn  hefyd  oedd  yn  Nghrist 
lesu,  a'r  olygfa  fwyaf  alaethus  dan  y  nef  ydyw  gweinidog 
efengyl  hollol  amddifad  o  hono.  Dichon  fod  y  cyfryw  yn 
cael  ei  orfoii  gan  lu  o  rai  cnawdol  a  hunanol  fel  efe  ei  hun, 
ond  y  mae  y  fath  olygfa  yn  ddigon  i  beri  i  angylion  wylo. 
Pregetha  hunan-ymwadiad  yr  Hwn  a  ddioddefodd  g>'fryw 
ddywedyd  yn  Ei  erbyn  gan  bechaduriaid,  ond  gwae  yr  hwn  a 
ddywedo  air  yn  ei  erbyn  ef.  Ceidw  ddigofaint,  a  gwyha  am 
gyfleusdra  i  ad-dalu  am  flynyddoedd,  ac  yn  ei  syched  am 
anrhydedd  ac  awdurdod,  ysbeilia  Duw  Ei  Hun  o"i  ogoniant. 
Dyma  hanfod  pechod — y  pechod  gwreiddiol  a  phob  pechod 
arall — a'r  anhawddaf  i'w  ddiwreiddio  o'n  natur  o  bob 
pechod.  Nid  ä  y  rywogaeth  hwn  allan  ond  trwy  weddi  ac 
ympryd.  Nid  oes  dim  yn  ddigon  nerthol  i  orchfygu  hunan- 
gais  calon  falch  dyn  ond  profiad  o  gariad  hunan-aberthol  lesu 
Grist,  ac  ymgysegriad  gwastadol  a  gonest  i  Dduw  yn  y 
dirgel.  Ymroddodd  Dr.  Saunders  i  hyn  gyda  chydwybodol- 
rwydd  a  dyfalbarhad  nes  cael  buddugohaeth  pur  Iwyr  ar  elyn 
mawr  y  weinidogaeth.  Costiodd  yr  ymdrech  yn  ddrud  iddo, 
ond  trwy  nerth  Duw,  ymdrechodd  nes  gorchfygu.  Hunan- 
glod  oedd  y  gelyn  a  alwai  y  diweddar  Barch.  Morgan  Howell 
yn  "  gythraul  gwyn,"  yr  hwn  oedd  yn  ei  boeni  weithiau  yn  y 
pwlpud  trwy  guro  ei  gefn,  a  dweyd,  "  Well  doiic,  Morgan,'' 
wrtho,  ac  nid  oes  un  dylanwad  ddaw  o  uff"ern  ag  sydd  yn  fwy 
llwyddianus  i  ddifa  gwir  nerth  y  pregethwr.  I'r  dyn  hunan- 
geisiol  nis  gall  fod  ystyr  dwfn,  os  ystyr  o  gwbl,  i'r  efengyl 
sydd  a'i  sail  mewn  hunan-aberth.  Iddo  ef  nid  yw  angau  y 
groes  yn  ddim  amgen  nag  ymadrodd  prydferth,  neu  i'r  eithaf 
yn  ddim  ond  drychfeddwl  ardderchog  a  phoblogaidd  mewn 
pregeth,  heb  fod  ganddo  fwy  o  ddylanwad  ífaith  ar  ei  fuchedd 

nag  oedd  gan  brophwydoliaeth  odidog  Balaam  am  Grist  ar  ei 
galon  ef  i'w  rwystro  i  garu  gwobr  anghyfiawnder.  Ond  i'r 
dyn  nad  yw  yn  ceisio  yr  eiddo  ei  hun,  ond  yn  ymgysegru  yn 
hoUol  i  Dduw  megis  y  sancteiddiodd  Crist  Ei  Hun,  mae 
aberth  Calfaria  fryn  y  sylwedd  m^vyaf  sydd  mewn  bod,  a'r 
gallu  cryfaf  ar  ei  galon  a'i  ymarweddiad. 

Myn  calon  hunanol  weithiau  bregethu  ei  syniadau  ei  hun  i 
mewn  i  aberth  y  groes,  ac  edrycha  ar  wasanaeth  dwyfol  y 
Gwaredwr  yn  rhoddi  Ei  einioes  yn  bridwerth  dros  lawer,  fel 
mwy  o  wasanaeth  iddo  Ef  Ei  Hun  nag  i  neb  arall.  Peryglus 
ydyw  gweled  neb  nad  ydyw  wedi  ei  fedyddio  yn  drwyadl  ag 
yspryd  hunan-ymwadol  y  grefydd  Gristionogol  yn  ymaflyd  yn 
y  fath  adnod  a  Heb.  xii.  2  :  "  Gan  edrych  ar  lesu,  Pen- 
tywysog  a  pherffeithydd  ein  fîydd  ni,  yr  hwn  yn  lle,"  neu  am 
"  y  llawenydd  a  osod%vyd  iddo  a  ddioddefodd  y  groes  gan 
ddiystyru  gwaradwydd,  ac  a  eisteddodd  ar  ddeheulaw  gorsedd- 
fainc  Duw."  Esbonir  yr  adnod  hon  weithiau  yn  rhy  debyg  i 
anturiaeth  feiddgar,  gyfrwysgall,  Iwyddianus,  ar  y  Stûsk 
Excha}ige,  trwy  yr  hon  y  mae  yr  anturiaethwr  ei  hun  yn  fwy 
o  enillwr  na  neb  arall.  Gwir  fod  dioddefaint  y  groes  yn 
anturiaeth  feiddgar,  íe,  dwyfol  feiddgar,  ddoeth  a  llwyddianus, 
ac  yn  ddiau  fe  fydd  y  llawenydd  a  osodwyd  iddo,  pan  y 
sylweddoHr  ef  yn  llawn,  yn  fwy  na  digon  fel  cyfnewid  am  y 
dioddefaint  a'r  gwaradwydd  i  gyd,  ond  y  mae  natur  foesol  yr 
anturiaeth  hon  yn  ymddibynu  ar  natur  foesol  "y  llawenydd  a 
osodwyd  iddo."  Yn  ol  Dr.  Saunders,  yn  ei  bregeth  angladdol 
i  Dr.  L.  Edwards,  Bala,  ni  fydd  y  llawenydd  hwn  yn  ddini 
amgen  na'r  "lHxnry  o  achub  coUedigion."  Difyna  ddychymyg 
un  ysgrifenydd  am  y  Creawdwr,  sef  Ei  fod  wedi  gwneyd  un 
aderyn  anfarwol,  a'i  ollwng  i  fyned  ar  dragywyddol  hynt  trwy 
yr  eangder,  bod  rhywun  wedi  gollwng  saeth  oddiar  fwa  at  yr 
aderyn  anfarwol  hwn,  a  bod  y  saeth  wedi  glynu  dan  ei  fron. 
Y  mae  o  hyd  yn  fyw,  ac  eto  yn  marw,  ac  i  fod  felly  byth. 
Pwy  na  roddai  y  geiniog  ddiweddaf  ar  ei  elw  i  dynu'r  saeth  o 
fron  yr  aderyn  anfarwol  yn  hytrach  nag  iddo  gael  ei  boeni 

gandclí  am  dragywyddoldeb  ?  Os  ydyw  tynu  saeth  o  fron  yr 
aderyn  anfarwol  yn  rhoddi  y  fath  fwynhad  i  galon  dyner, 
beth  fydd  y  llawenydd  dwyfol  o  gael  tynu  y  pryf  na  bydd 
marw  a'r  tân  na  ddififydd  o  fynwes  dyn — dyn  sydd  yn  blentyn 
Duw,  yn  greadur  galluog  iawn,  yn  anfarwol,  ac  yn  ddioddef- 
ydd — ac  nid  o  fynwes  un  dyn,  ond  o  fynwesau  torf  na  ddichon 
neb  eu  rhifo,  o  bob  cenedl,  a  Ilwythau,  a  phobloedd,  ac 
ieithoedd.  Rhaid  y  bydd  y  llawenydd  hwn  yn  wledd 
dragywyddol  i'r  Duw  sydd  yn  anfeidrol  mewn  gras.  Dyma 
wobr  hunan-aberth  Mab  Duw.  Hwn  oedd  y  meddwl  oedd 
yn  Nghrist  lesu,  pan  yn  ymwadu  a  chydraddoldeb  a  Duw  ac 
yn  cymeryd  arno  agwedd  gwas.  Hwn  oedd  bwriad  grasol 
Duw  yn  anfon  Ei  Fab  i'r  byd  i  gadw  pechaduriaid,  a 
chymeradwyaeth  benaf  y  Tad  i'r  Mab  fydd  cydlawenhau  ag 
Ef  fod  y  bwriad  hwn  wedi  ei  sylweddoli.     Gwir  y 

'•  Bydd  miloodd  o  saint  ac  angylion,  yn  dorf  ogoneddus  yn  nghyd, 
Yn  canu  rhyw  anthem  dragywyddol  o  foliant  i  Brynwr  y  byd." 

Ond   ni    bydd   eu   cân    hwy   ond   adsain   wan   o   orfoledd  a 

Ilawenydd  y  digrêedig  Dri  yn  Un  yn  achubiaeth  colledigion. 

Gwir  na  fydd  Duw  uwchlaw  derbyn  eu  cân  gyda  boddhad, 

ond  tybiaeth  annheilwng  am  yr  Anfeidrol  ydyw  y  bydd  Efe  yn 

byw   yn    dragywyddol   ar    ganmoliaeth    a    diolchgarwch    Ei 

greaduriaid.       Y    ffaith    o'u   hachub    fydd   yn    fythol   wledd 

iddo  Ef.      Dyma  syniad  mawr  bywyd  a  gweinidogaeth  Dr. 

Saunders,    hwn    oedd    canolbwynt    ei    dduwinyddiaeth,    yr 

agoriad  i   holl  drysorau  yr  efengyl,  yr  allwedd  i  ddatgloi   y 

dirgeledigaethau  oll,  a  hwn  oedd  yn  rhoddi  ystyr  a  chyfeiriad 

i'w  holl  lafur  gyda  gwaith  mawr  yr  efengyl. 

Prif  destyn  ei  weinidogaeth  am  yr  ugain  mlynedd  diweddaf 

ydoedd  rhwymedigaeth  y  saint  i  fyw,  nid  iddynt  eu  hunain, 

ond  i'r  Hwn  a  fu  farw  drostynt.     I  hyn  y  dylai  pob  Cristion 

fyw.      Mynai  efe  sylweddoli  marwolaeth  y  groes  fel  dwyfol 

íìaith  yn  nyfnderoedd  ei  ymwybyddiaeth.      Gwyliai  arno  ei 

hun,  profai  ei  amcanion  gyda'r  gofal  a'r  manyldra  mwyaf,  a 

barnai  ei  ddybenion  gyda  phob  gonestrwydd  ag  yr  oedd  ei 

enaid  yn  alluog  o  hono,  ni  arbedai  deimladau  hunanol  ei 
galon,  pan  y  caffai  afael  arnynt,  ac  ni  orphwysai  nes  y  byddai 
ei  holl  natur  wedi  ei  darostwng  i  ufudd-dod  Crist.  Arosai  yn 
ngwres  Ei  gariad  anfeidrol  Ef,  ac  yn  nghymdeithas  Ei 
ddioddefìadau,  nes  cael  ei  gydffurfio  a'i  farwolaeth  Ef.  Yr 
oedd  yr  yspryd  hwn  yn  anadlu  bywyd  dwyfol  i'w  holl 
gyflawniadau  crefyddol,  ac  i'w  deimlo,  gan  y  rhai  a  fedrai 
gyfranogi  o  hono,  ymhob  cylch  y  byddai  yn  troi  ynddo.  Yn 
ei  gystudd  diweddaf,  cyfansoddodd  bregeth  ar  y  testyn  :  "  Pa 
fodd  y  gallwch  chwi  gredu,  y  rhai  ydych  yn  ceisio  gogoniant 
gan  eich  gilydd,  ac  heb  geisio  y  gogoniant  sydd  oddiwrth 
Dduw  yn  unig?"  (loan  v.  44),  a'r  mater  oedd,  "  Anallu 
dynion  sydd  yn  ceisio  eu  gogoniant  eu  hunain  i  ddeall  efengyl 
Crist."  Pan  ddywedid  wrtho  fod  yn  anhawdd  i  ddyn  ddeall 
ei  gymhellion  ei  hun,  "  Nac  ydyw,"  meddai,  '*  ddim  yn 
anhawdd  iddo  ddeall  pa  un  ai  ei  lais  ef  ei  hun,  ynte  llais  Duw 
y  mae  am  i'r  bobl  glywed." 

Pan  yr  oedd  y  byd  hwn  yn  cilio,  a  thragywyddoldeb  yn 
agoshau,  yr  oedd  yn  berffaith  dawel  gyda  golwg  ar  ei  achos 
ysprydol  ei  hun ;  nid  oedd  hwnw  yn  pryderu  dim  arno, 
oblegid  yr  oedd  yn  cymeryd  yn  ganiataol  mai  i'r  nefoedd  yr 
ydoedd  yn  myned,  ac  yr  oedd  wedi  ymgymodi  a  phob  ffurf 
bosibl  ar  y  tragywyddoldeb  mawr,  er  ei  feithder  diddiwedd, 
yn  lesu  Grist ;  ond  yr  oedd  dyrchafu  ei  Geidwad,  ac  achub 
ei  gyd-ddynion,  yn  ddymuniad  angerddol  yn  ei  galon  nos  a 
dydd.  Gweddíai  ar  ei  Dad  nefol,  gydag  ymostyngiad 
gwylaidd,  am  hamdden  i  gael  ysgrifenu  ychydig  am  Ei  Fab 
Ef,  er  cynorthwyo  y  byd  i'w  adnabod,  ar  ol  iddo  ef  ddistewi 
yn  angau.  Ofnai  fod  rhai  yn  pregethu  Cnst  heb  Ei  adnabod, 
o  leiaf  heb  weled  y  nodweddion  mwyaf  prydferth  yn  Ei 
gymeriad.  "  Maent  wedi  cael  gafael  ar  ryw  hen  ddarlun 
aneglur  o  lesu  Grist,"  meddai,  "  ac  yna  yn  llanw  y  manylion 
i  mewn  eu  hunain,  yn  lle  y  gwir  lesu  o  Nazareth.  Gall  pob 
g^vir  bregethwr  ddweyd — angenrhaid  a  osodwyd  arnaf,  a 
gwae  fi  oni  phregethaf  yr  efengyl."     Yna  gofynai,  '*  Paham 

yr  wyf  fi  wedi  cael  fy  nghau  i  fynu  yn  y  fan  yma  ?     Beth 
fedraf  wneuthur  yn  y  fan  hon  ?     Dysgu  dy  gydnabod  Di  yn 
well,  a  geudeb  y  syniadau  anghywir  y  mae  dyn  yn  dueddol 
iawn  i  lynu  wrthynt."     Ar  ol  hyny  torai  allan  i  weddío  yn  y 
geiriau  canlynol:   "O!   Arglwydd,  ti  wyddost  fy  mod  i  wedi 
ymdrechu  bob  amser  i  ddal  y  goleu  fel  y  byddai  i'r  bobl  Dy 
weled  Di,  yn  lle  hyny  y  maent  yn  edrych  arnaf  fi,   ac  yn 
dywedyd,   dyna  bregethwr !  dyna  lais  I      Os  nad  oes  fFordd 
arall  i'w  dwyn  i'th  weled  Di,  O  !  Arglwydd,  tafl  fi  i  lawr  yn 
hollol,  ond  i  Ti,  Arglwydd,  Dy  Hunan  fý  nghodi  drachefn." 
Carai  ei  wrandawyr  yn  angerddol.      Achos  gwrandawyr  yr 
efengyl  yn  Nghymru  oedd  yn  pwyso  drymaf  ar  ei  feddwl  y 
dyddiau    diweddaf  y    bu    byw.       Ychydig   cyn    i'r   trymder 
angeuol   diweddaf  ei  orchfygu,  mynai  gymorth  i  droi  ar  ei 
liniau  i  weddi'o  drostynt  :  "  Dilyn  hwy,  Arglwydd,"  meddai, 
"  dilyn  hwy  a  dylanwadau  Dy  Yspryd.      Na  âd  hwynt,   O 
Dduw !  "     Ei  gariad  angerddol  tuag  at  Dduw  a  dynion  oedd 
ffynhonell  fawr  y  serchogrwydd  oedd  yn  Ilanw  ei  natur  bob 
amser.      Hawddgarwch   a   mwynder   Duw  oedd  yn  denu  ei 
galon  ef  ei  hun,  a  hyn  oedd  yn  peri  ei  fod  yntau  yn  medru 
denu   pawb    a'i   weinidogaeth.       IMedrai   yru   yr  efengyl   i'n 
calon   yn  fwy  effeithiol  nag  y  gwnai  nemawr  o  bregethwyr 
blaenaf  ein  cenedl,  ac  yr  ydym  wrth  ysgrifenu  y  nodiadau 
coffadwriaethol  hyn  yn  cael  cryn  draíferth  i  gadw  teimlad  o 
fewn  terfynau.      Byddai  yn  hawddach  o  lawer  i  ni  ddefnyddio 
iaith  fwy  eithafol  heb  droseddu  argyhoeddiad  y  gydwybod ; 
ond  gan  fod  yn  bosibl  yr  ystyriai  rhai  hyny  yn  organmoliaeth, 
dewisasom  yniatal  er  ysgrifenu  yr  ychydig   linellau  hyn   fel 
beirniaid  yn  fwy  nag  fel  edmygw^yr;  ond  goddefer  i  ni  ddweyd 
wrth  derfynu,  ein  bod  yn  teimlo  yn  fwy  dyledus  iddo  ef  fel 
dysgawdwr  crefyddol  nag  un  arall  y  daethom  i  g}'ffyrddiad  ag 
ef  erioed,   a  dymunem  fawrhau  Duw   ynddo !    a'r   Duw   a'i 
cododd  a  godo  eraill  tebyg  iddo. 


PENOD    XIII. 

CEIR  fod  rhyw  swyn  nefolaidd  hyd  yn  nod  yn  ngwely  angau 
y  fath  anwyl-ddyn  sanctaidd,  aruchel  ei  fyfyrdodau  a'i 
brofiad,  a'r  Parch.  Da\'id  Saunders,  D.D.,  a  bu  calon  cenedl 
y  Cymry,  mewn  cymysg  deimlad  o  bryder  a  gobaith,  yn 
hofran  o'i  amgylch  am  chwech  mis.  Er  deall  fod  llwyr  ad- 
feriad  yn  annichonadwy,  yr  oeddynt  yn  parhau  i  hyderu  y 
caffai  aros  am  ychydig  yn  ein  pHth,  i  wasanaethu  fel  cyfrwng 
cymundeb  rhyngom  a'r  byd  mawr  ysprydol  yr  ydym  yn 
ddeiHaid  o  hono,  ac  mor  dueddol  i'w  anghofio  ;  ond  bellach, 
y  mae  efe  wedi  myned  drosodd  yn  llwyr  i'r  wlad  yr  oedd  ei 
ymarweddiad  ynddi  drwy  ei  oes.  Iddo  ef  ei  hun,  nid  oedd  y 
cyfnewidiad  yn  annisgwyliadwy  er's  amser  maith.  Gwelsom, 
mewn  llythyr  a  ysgrifenodd  oddeutu  tair  blynedd  cyn  ei 
farwolaeth,  at  ei  anwyl  gyfaill,  a  blaenor  hynaf  eglwys  ei  ofal, 
sef  Mr.  T.  PhiUips,  hynaf,  Y.H.,  Abertawe,  y  frawddeg 
ganlynol :  "  Dyma  ddechreu  y  diwedd,  ac  y  mae  bellach  yn  y 
golwg."  Yr  oedd  ar  y  pryd  wedi  myned  am  gyfnewidiad  a 
gorphwysfa  i  Mahern,  ac  wedi  bod  yn  ymgynghori  a 
Dr.  Blake,  Birmingham,  meddyg  tra  enwog,  ag  sydd  wedi 
gwneuthur  anhwylderau  yr  arenau  yn  un  o  brif  destynau  ei 
efrydiaeth  ;  ffrwyth  yr  ymgynghoriad  oedd  y  llythyr  uchod, 
a'r  sylw  difrifol  oedd  ynddo.  Ar  ol  dychwelyd  adref  y  tro 
hwnw,  dywedai  wrth  ei  gyfeilHon  mwyaf  mynwesol,  y  byddai 
efe  yn  ei  fedd  yn  mhen  oddeutu  dwy  flynedd.  Yr  oedd  ei 
wybodaeth  fanwl  o'r  corff  dynol,  a'r  clefydau  y  mae  yn  agored 
iddynt,  yn  peri  fod  celu  y  perygl  rhagddo  yn  anmhosibl. 

Er  mynych  wendid  glynodd  wrth  ei  waith— ei  hoff  waith, 
sef  pregethu  yr  efengyl — hyd  y  Sabbath  cyntaf  yn  EbriU,  1892, 

ac  nid  oedd  yn  hawdd  ganddo  roddi  i  fyny  y  pryd  hwnw. 
Gartref  yr  oedd  i  bregethu,  a  darfu  i'r  eglwys  yn  garedig  fynu 
brodyr  i'w  gynorthwyo,  neu,  yn  hytrach,  i  bregethu  yn  ei  le  y 
Sabboth  hwnw,  ac  yntau  yn  cael  eistedd  i  lawr  i  wrando,  a 
dyma  y  tro  diweddaf  yr  ymddangosodd  yn  mysg  pobl  ei  ofal. 
Dydd  Mawrth  canlynol,  ar  ddymuniad  yr  eglwys,  yr  hon 
a  roddodd  swm  anrhydeddus  yn  ei  logell,  cychwynodd  am 
gyfnewidiad,  a  seibiant  i  orphwys,  yn  y  gobaith  y  cai  ychydig 
adnewyddiad  drachefn.  Yn  gyntaf  oll,  aeth  i  ymgynghori  a 
Dr.  Blake,  gan  benderfynu  myned  i'r  Ue  y  byddai  yn  ei 
gynghori  i  fyned  iddo.  Leamington  ydoedd  y  Ue  hwnw,  ac 
yno  cymerwyd  ef  yn  glaf  iawn,  gan  enynfa  yr  ysgyfaint, 
CiUodd  y  dolur  hwnw  yn  fuan,  ond  nid  cyn  cynhyrfu  yn 
enbyd  yr  hen  afiechyd.  Pan  yr  ydoedd  i  bob  ymddangosiad 
yn  marw,  cafodd  feddyginiaeth  gan  feddyg  a  chyfaiU  o  Aber- 
tawe,  a  roddodd  iddo  ryddhad,  ac  a  wnaeth  rywbeth  tebyg 
iawn  i  estyn  ei  einioes  o  ddiwedd  mis  Mai  hyd  Hydref  igeg, 
pryd  yr  ymadawodd  a'r  fuchedd  hon,  er  pob  dyfais  feddygol. 
Hwylio  teg  iawn  a  gafodd  am  y  pum'  mis  diweddaf.  Yr  oedd 
mewn  tangnefedd  heddychol,  a'i  sirioldeb  gynt,  a'i  wen  ddenol, 
wedi  eu  llwyr  adferu.  Yr  oedd  braidd  yn  hollol  ddiboen,  ac  yn 
berffaith  ddedwydd.  Teimlai  ddyddordeb  yn  yr  holl  ddigwydd- 
iadau  gwladol  ac  eglwysig,  ond  yr  oedd  ei  wedd  dawel  syn- 
fyfyrgar  yn  ein  hadgofio  yn  fynych  am  y  ffugr  brydferth  sydd 
gan  Goldsmith  am  gymeriad  cyffelyb — y  mynydd  uchel  yn 
canu  yn  iach  i'r  ystormydd  oU  oddeutu  haner  eu  uchder,  a'i 
ben  mewn  tawelwch  tragywyddol.  Felly  yntau,  yr  oedd  ei 
brif  fyfyrdodau  a'i  obeithion  oll  yn  tawel  artrefu  yn  y  nefoedd. 
Ni  soniai  am  farw,  ac  nid  oedd  yn  meddwl  nemawr  am 
dano.  Syn-syllai  yn  barhaus  i  dragywyddoldeb,  yno  yr 
ydoedd  yn  byw,  ond  dibwys  ganddo  ydoedd  y  cyfnewid- 
iadau  oedd  rhyngddo  a'r  byd  hwnw.  Un  nos  Sabboth,  yn 
Aberdar,  pan  oedd  nifer  o  frodyr  a  chwiorydd  wedi  ym- 
gynuU  i'r  tỳ  i  gyd-addoli  ag  ef,  cododd  gwr  y  llen,  a 
chawsom    gipdrem    ar   ei   brofiad   crefyddol.      •'  Diolch    yn 

fawr  i  chwi  am  ddyfod,"  meddai,  "  ond  ni  ddaethoch  a 
dim  newydd  i  mi,  nid  ydych  wedi  gwneyd  dim  yma  heno 
nad  ydwyf  wedi  wneyd  ganwaith  fy  hun,  ac  yn  parhau 
i'w  wneyd  yn  gyson.  Mae  yn  dda  genyf  eich  hysbysu 
nad  ^^'yf  yn  byw  yn  dlawd.  Nid  wyf  mewn  un  modd 
dan  draed  amheuon  ac  ofnau ;  yr  wyf  yn  by w  mewn 
awyr  glir,  ddigymylau  hollol,  uwchlaw  iddynt  oll,  ac  yn 
cymeryd  yn  ganiataol  mai  i'r  nefoedd  yr  ydwyf  yn  myned,  a 
gobeithio  nad  wyf  yn  camsynied.  Yr  ydwyf  yn  rhyw  haner 
cysgu  mewn  diofalwch  perffaith.  Bum  am  wythnosau  yn 
methu  cysgu  o  ran  fy  nghorff,  ond  yn  awr  yr  ydwyf  yn  medru 
cysgu  yn  rhagorol,  cysgu  gormod  o  bosibl,  cysgu  o  ran  fy 
nghorff,  a  chysgu  hefyd  o  ran  fy  meddwl,  heb  ofalu  am  ddim. 
Yr  ydwyf  wedi  bod  yn  pryderu  dipyn  ac  yn  meddwl  llawer 
am  dragywyddoldeb,  ac  am  lawer  gwedd  bosibl  ar  dragywydd- 
oldeb.  Nid  wyf  heb  dybied  y  posiblrwydd  i  ni  fyned  trwy 
gyfnewidiadau  lawer  yn  y  byd  hwnw  ;  cyfnewidiadau  ddichon 
fod  yn  gymaint  a  marw — nid  yn  hollol  yr  un  fath  o  bosibl, 
ond  eto  yn  gymaint  cyfnewidiad  a  marw — marw  unwaith,  dwy 
waith,  tair  gwaith,  a  phedair  gwaith,  ac  o  bosibl  ganwaith  ; 
mae  tragywyddoldeb  yn  faith  iawn.  Dichon  y  bydd  llawer 
ffurf  ar  fodolaeth  yn  y  byd  hwnw,  gan  y  byddwn  ynddo  yn 
ddiddiwedd,  ond  yr  wyf  bellach  wedi  gaUu  ymgymodi  a 
thragywyddoldeb  ar  ei  hyd,  ac  a  phob  ffurf  ddichonadwy 
arno,  yn  lesu  Grist.  Yr  wyf  yn  meddwl  ei  mentro  hi  yn  right 
dawel  heb  ofni  dim  ;  gobeithio  nad  wyf  yn  twyllo  fy  hun." 
Nid  ydym  yn  gallu  ysgrifenu  ond  y  geiriau.  Yr  oedd 
rhywbeth  yn  y  llefariad  o  honynt  nas  gallwn  anghofio  byth. 

Naturioldeb  dirodres  a  serchogrwydd  a'i  hynodai  yn  ei 
fywyd  ;  hyn  hefyd  a'i  nodweddai  yn  ei  farwolaeth.  Yr  oedd 
y  fath  hawddgarwch  yn  llanw  ei  enaid  fel  yr  oedd  cymdeithas 
ei  frodyr  mewn  Cyfarfod  Misol  neu  Gymdeithasfa  yn  wledd 
a  garai  yn  fawr.  Pan  y  cynhehd  Cyfarfod  Misol  yn  Aberdar, 
ac  yntau  yn  rhy  wan  i  dderbyn  llawer  i'r  ty,  mynai  osod 
ei  gadair  mewn  man  cyfleus  wrth  y  ffenestr  iddo  gael  eu 
gweled   yn    cerdded   yr   heol   yn   ol   ac  ymlaen    i'r  capel,    a 

dywedai  y  chwenychai  yn  fawr  fod  gyda  hwy  a  chyda'r 
gwaith.  Rhaid  oedd  iddo  gael  anfon  gair  i'r  Gymdeithasfa 
yn  Llanfairmuallt,  ac  i'r  Gymanfa  Gyffredinol  yn  Mach- 
ynlleth.  Pan  y  taenwyd  y  newydd,  chwe'  diwrnod  cyn  ei 
farwolaeth,  ei  fod  lawer  yn  wanach,  aeth  llu  o  gyfeillion  o 
Abertawe  ac  Aberdar  i  Benarth  i'w  weled.  Erbyn  iddynt 
gyraedd  yr  oedd  yn  well.  Ysgydwai  law  yn  siriol,  a  gwenai 
yn  nefolaidd  ar  bob  un  o  honynt,  yn  frodyr  a  chwiorydd ; 
"  Mae  y  rhai  hyn  oll  yn  werth  eu  pwysau  o  aur,"  meddai. 
Ni  welsom  ei  wynebpryd  erioed  yn  ymddangos  yn  fwy 
hawddgar  a  gwirioneddol  hardd  a  gogoneddus  na'r  tro  hwn. 

Mor  bell  ag  y  gallesid  deall,  symudwyd  ef  hel)  iddo  brofi 
marwolaeth.  Haner  cysgu  yr  ydoedd  am  rai  diwrnodau 
cyn  ei  ymddatodiad,  ac  eto  yn  ymwybodol  hyd  y  diwedd. 
Atebai  ofyniadau  a  roddid  iddo,  ei  fod  yn  hollol  ddiboen,  yn 
berffaith  ddedwydd,  ond  yn  wan.  Cerddai  yr  anadl  yn  rhydd, 
esmwyth,  a  distaw,  a  safodd  heb  fod  y  rhai  oedd  yn  yr  ystafell 
yn  gwybod  yn  gywir  pa  bryd.  Yr  oedd  ei  anwyl  briod,  yr  hon 
a'i  gwyliasai  fel  angel  gwarcheidiol  nos  a  dydd,  braidd  yn 
ddidor,  wedi  troi  ei  chefn,  ac  erbyn  iddi  ddychwelyd  i"r 
ystafell,  deallwyd  fod  ei  yspryd  wedi  cymeryd  ei  aden.  Ym- 
ddangosai  yn  naturiol  wedi  iddo  farw.  Yn  mhen  deuddeg  awr 
ar  ol  ei  ymadawiad,  safai  nifer  o  gyfeiUion  uwchben  ei  babell 
ddaearol,  ac  amheuent  a  ydoedd  y  preswylydd  wedi  ymadael, 
a  mynodd  un  o  honynt  ddal  y  drych,  er  profi  a  oedd  yn 
anadlu  ai  nad  oedd,  ond  yr  oedd  y  peirianau  oU  wedi  sefyll, 
a'r  pregethwr  fu'n  swyno  cenedl  gyfan  a'i  hyawdledd,  wedi 
tewi  yn  nistawrwydd  marwolaeth. 

Cafodd  gladdedigaeth  tywysog.  Mwynhaodd  yn  ei  fyu-yd 
bob  anrhydedd  fedrai  y  Cyfundeb  gyflwyno  iddo.  Safodd  yn 
urddasol  yn  ffrynt  ei  bwlpud  am  yn  agos  i  ddeugain  mlynedd, 
ac  yn  y  Cyfarfodydd  pregethu  a'r  Cymdeithasfaoedd,  nid  oedd 
neb  a  geisid  yn  fynychach.  liu  yn  Ysgrifenydd  yr  Athrofa,  a'r 
Gymanfa  Gyffredinol,  yn  Arholydd  yr  Athrofa,  ac  yn  Arholydd 
Ymgeiswyr  am  Ordeiniad  yn  y  ddwy  dalaeth  ;  yn  traethu 
ar  **  Natur  Eglwys"  yn  y  Dê,  ac  yn  "  traddodi  y  Cyngor  "  yn 

y  Dê  a'r  Gogledd ;  ac  yn  yr  olaf  pàn  yr  oedd  yn  byw  yn  y 
Deheudir,  yr  hyn  sydd  yn  bur  eithriadol.  Bu  yn  Llywydd  y 
Gymdeithasfa,  ac  etholwyd  ef  i  gadair  y  Gymanfa  Gyflfredinol 
yn  1876,  pan  yn  46  mhvydd  oed,  oedran  ieuangach  na  neb 
arall  o'i  flaen,  nac  ar  ei  ol  chwaith  hyd  yn  hyn.  Yr  oedd  ei 
gladdedigaeth  mewn  cydgordiad  a  hyn  oll,  ac  yn  goron  yr 
anrhydedd  a  gafodd  yn  ei  fywyd.  Bernid  fod  yn  bresenol  o 
chwech  i  saith  mil,  dywed  rhai  ddeng  niil.  Gosodasid  yr 
arch  yn  Nghapel  Bethania,  Aberdar,  y  nos  flaenorol,  ac  yn  y 
boreu,  agorwyd  y  drysau,  i  roddi  cyfleu  i  bawb  a  garai  fyned 
heibio  i  syllu  mewn  distawrwydd  arni.  Ar  gauad  yr  arch 
yr  oedd  yn  gerfiedig  :  "  Davíd  Saunders,  Born  May  20,  7831 ; 
Died  October  19,  1892.''  Bu  miloedd  yn  syllu  ar  yr  arch,  a 
thywallt^yyd  llawer  deigryn  o  hiraeth  yno.  Wylai  y  pregethwr 
hybarch  yn  y  pwlpud  nes  methu  tori  geiriau,  a  wylai  pawb 
gydag  ef  o  hiraeth.  "  Fu  Dr.  Saunders  erioed  yn  gryfach  na 
heddyw,"  ebai  un  wrth  edrych  ar  y  miloedd ;  naddo,  yn  sicr, 
a  chryfder  tynerwch  oedd  y  cryfder  hwnw.  Ond  fel  gyda'i 
weinidogaeth  ef,  yr  oedd  adsain  goruchafiaeth  i'w  glywed  yn 
amlwg  uwchlaw  yr  holl  dynerwch.  Pan  y  deuai  swn  addewid 
neu  obaith  i  mewn  i'r  geiriau  a  genid,  yr  oedd  y  lleisiau  yn 
trawsnewid,  yn  Uenwi,  ac  yn  lloni,  a  mynai  y  gynuUeidfa  ddyblu 
a  threblu  ar  draws  pob  rheol,  nes  yr  oeddynt  fel  yn  mwynhau 
cyflawniad  llawn  o'r  hyn  y  canent  am  dano. 

CynhaUwyd  gwasanaeth  crefyddol  mewn  dau  gapel,  ac  ar  y 
fynwent,    a   phregethwyd    mewn    dau    gapel    yn    yr    hwyr. 
Cymerwyd   rhan  gan  y  gweinidogion  canlynol ;    Prif-athraw 
O.    Prys,    M.A. ;    W.    James,    B.A.,    Llywydd  y   Gymanfa 
Gyffredinol ;    W.   M.  Lewis,  Llywydd  Cymdeithasfa  y  Dê 
T.    Levi ;    W.    WilHams,    Abertawe ;    J.  Wyndham  Lewis 
Moses  Thomas;  Morris  Morgan;  J,  Gomer  Lewis,  D.D.  (B.) 
F.    Samuel    (A.) ;    Y    Prif-athraw   T.    C.    Edwards,    D.D. 
R.  Thomas  (A.) ;  W.  Jones,  Treforris  ;  G.  ElHs,    M.A. ;    a 
W.  John.     Ymunodd  canoedd  lawer  o  weinidogion   y   Cyf- 
undeh,  ac  o'r  enwadau  eraiU,  i  dahi  teyrnged  o  barch  i  Wr 
Duw  ar  ddiwrnod  ei  gladdedigaeth. 


PREGETHA  U. 


PREGETH    I. 

CODI    Y    TLAWD    o'r    LLWCH. 

Salm  cxni.  7,  8. — "  £"/í  sydd yn  codi  y  tlawd  ó'r  llwch,  ac  yn 
dyrchafu  yy  anghenus  o'y  domen,  i'w  osod  gyda  ỳhendefigion,  ie,  gyda 
phendefigion  ci  bobl." 

MYNYCH  y  cawn  salmyddion  yr  Hen  Destament  yn 
mawrygu  ac  yn  ymffrostio  yn  eu  Duw.  Adroddant 
Ei  fawrion  weithredoedd,  a  chanant  Ei  glod.  Ac  yna, 
naturiol  y  dilyn  y  byrdwn,  sydd  bob  amser  yn  ddeall- 
edig— "  Pa  Dduw  sydd  fel  tydi  ?"  O  holl  bobl  y  byd, 
plant  yr  Israel  yn  unig  a  addolent  y  Duw  hwn.  Duwiau 
eraill  ac  amryw  oedd  gan  y  Cenhedloedd.  Eithr  "  Clyw,  O 
Israel ;  yr  Arglwydd  ein  Duw  ni  sydd  un  Arglwydd ;"  ac  y 
mae  hwmw  yn  holl-ddigonol  i  bawb  yn  mhob  ryw  amgylch- 
iadau.  Dyma  "y  Bendigedig  a'r  Unig  Benaeth,"  yr  "  Hwn 
yn  unig  sydd  ganddo  anfarwoldeb,"  yr  Hwn  sydd  erioed  a 
byth  o  angenrheidrwydd  Ei  natur  Ei  Hun,  ac  yn  ffynonell 
pob  angenrheidrwydd  a  phob  bod  arall.  Meirw  a  diallu  i 
wneuthur  dim  erddynt  ydyw  duwiau  y  Cenhedloedd.  Er 
meddu  genau  a  Ilygaid,  clustiau  a  ffroenau,  dwylaw  a  thraed, 
y  maent  "  megis  pe  byddent  hebddynt ;"  "  Y  rhai  a'u  gwnant 
ydynt  fel  hwythau," — yn  ehud  a  diddim — "a  phob  un  a 
ymddiriedo   ynddynt."     "  Eithr   vr    Arglwvdd    vdyw   y  g^vir 

Dduw,  efe  yw  y  Duw  byw  ;"  oblegid  y  mae  Ei  fywiogrwydd 
a'i  deimladrwydd  yn  ogymaint  a'i  hanfod,  Tra  y  mae  Efe 
yn  treiddio  trwy  yr  hoU  greadigaeth,  ac  yn  ei  llenwi  a'i 
bresenoldeb,  gAvna  hyny  heb  ymgymysgu  nac  ymgolli  ynddi ; 
oblegid,  fel  y  dywed  yr  Ysgrythyr,  y  mae  Efe  *'  goruwch  oU," 
er  Ei  fod  "  drwy  oU."  Nid  y  greadigaeth  sydd  yn  cynwys 
Duw,  ond  Efe  sydd  yn  cynwys  y  greadigaeth.  Amlwg 
hefyd  ydyw  fod  y  salmyddion  wedi  cael  trem  ber-lewygol 
ar  "  brydferthwch  yr  Arglwydd;"  sef  gogoniant  moesol  Ei 
gymeriad,  oblegid  y  maent  yn  ymddigrifu  ynddo,  ac  yn 
dotio  ar  eu  Duw.  Yn  wahanol  i'r  holl  dduwiau,  "  mewn 
sancteiddrwydd  y  mae  efe  yn  ogoneddus ;"  ac  y  mae  Ei 
sancteiddr\\-ydd  yn  cynwys  Ei  drugaredd.  Wrth  ganu  mawl 
Ei  drugaredd  ymífrostia  y  salmydd,  oblegid  Ei  fod  yn 
ymostwng  i  sylwi  ar  bob  peth  yn  mhob  man.  "  Pwy  sydd  " 
(meddai  yn  adn.  5)  "  fel  yr  Arglwydd  ein  Duw  ni,  yr  hwn 
sydd  yn  preswyHo  yn  uchel ;"  oblegid  nid  yn  unig  y  mae 
"goruwch  yr  holl  genhedloedd,"  ond  y  mae  "  ei  ogoniant 
goruwch  y  nefoedd "  (adn.  4).  Ac  eto,  o  uchder  Ei 
breswyl,  "  efe  a  ymddarostwng  i  edrych  y  pethau  yn  y 
nefoedd,  ac  yn  y  ddaear "  (adn.  6).  Perffeithrwydd 
perthynol  i  Dduw  ydyw  Ei  fod  yn  medru  sylwi  ar  y  pethau 
lleiaf,  yr  un  pryd  a  chyda'r  un  hawsder,  ag  a  sylwa  ar  y 
pethau  mwyaf.  Nid  oes  dim  mor  fychan,  fel  ag  i  ddianc  Ei 
sylw  oblegid  ei  fychander.  Ond  am  dduwiau'r  Cenhedloedd, 
yn  ol  tyb  eu  haddolwyr,  ymfwynhau  yr  oeddynt  yn  y  pellder- 
oedd  mewn  difaterwch  dirmygus.  Gyda  mawr  drafferth  yr 
oedd  prophwydi  Baal  yn  ceisio  deffro  ei  sylw  ac  enyn  ei 
gydymdeimlad  tra  yr  oeddynt  yn  llefain  arno  ar  ben  Carmel, 
gan  dori  eu  hunain  a  chylHll,  a  llamu  o  gylch  ei  aHor.  Ond 
"  nid  oedd  llef,  na  neb  yn  ateb  nac  yn  ystyried."  Ond  y 
"  Duw  byw  "  ydyw  Duw  Israel;  y  mae  yn  llygaid  ac  yn 
glustiau  i  gyd ;  Ei  lygaid  sydd  yn  cyniwair  trwy'r  holl 
ddaear,  a'i  gUistiau  sydd  bob  amser  yn  agored  i  lefain  Ej 
blant. 

Nid  yn  unig  y  mae  yn  sylwi,  ac  wrth  sylwi  yn  tosturio, 
ónd  y  mae'n  "  codi'r  gwan  i  fynu."  A  dyna'r  sòn  sydd  am 
dano  yn  mhob  man — "  Efe  sydd  yn  codi'r  tlawd  o'r  llwch,  ac 
yn  dyrchafu'r  anghenus  o'r  domen."  Haws  ydyw  gwaredu 
na  dyrchafu  ;  ond  y  mae  pob  gwaredigaeth  o  eiddo  Duw  yn 
ddyrchafiad.  Fel  arall  y  desgrifiai  y  Cenhedloedd  eu  duwiau 
hwy — fel  rhai  eiddigus  o  anrhydedd  dynion,  a"u  holl  awydd- 
fryd  ar  eu  cadw  i  lawr.  Ond  mae'r  Duw  hwn  mor  fawr  ac 
uchel  fel  y  gall  fforddio  bod  yn  haelfrydig.  Dyma  ogwydd 
Ei  lywodraeth  foesol,  codi  pawb  a  gymerant  eu  codi  ganddo. 
"  Nid  oes  a  Iwydda  yn  y  byd  hwn,"  medd  Byron  annuwiol, 
gan  ei  regu  ar  yr  un  pryd,  "  ond  bywyd  rhinweddo!." 

Mewn  modd  arbenig,  dyma  amcan  eithaf  iachawdwriaeth 
Duw.  Dichon  mai  y  duedd  gyífredin  ydyw  sylwi  arni  fel  y 
mae  yn  waredigaeth,  gan  anghofio  fod  Duw  yn  dyrchafu  pob 
un  a  wareda.  Y  gwirionedd  sydd  "  yn  dechreu  rhai  yn 
Nghrist  "  ydyw  y  waredigaeth.  Ein  hamcan  yn  bresenol 
ydyw  "  rhoddi  heibio "  y  gwirionedd  hwn, — heb  sylwi  ond 
ychydig  arno,  a  hyny  ar  y  ffordd  wrth  fyned  ymlaen  at 
"  berífeithrwydd,"  sef  yr  iachawdwriaeth  fel  y  mae  yn 
ddyrchafiad.  Y  mae  y  wedd  hon  yn  ymddangos  i  mi  yn 
brydferth  ac  yn  iachusol.     Dyna  fydd  dan  ein  sylw — 

AMCAN    A    DYLANWAD    DYRCHAFOL    !ACHAWDWRL\ETH    DUW. 

Bid  sicr,  y  peth  cyntaf  sydd  i'w  wneuthur  erddynt  ydyw 
rhoddi  iddynt  ollyngdod  oddiwrth  bechod,  yn  ei  ddrwg 
haeddiant  ac  yn  ei  arglwyddiaeth.  Y  mae  iddynt  "  brynedig- 
aeth  trwy  ei  waed  cf,  sef  maddeuant  pechodau."  Derbyniant 
oUyngdod  drwy'r  "  aberth  mawr  fu  ar  y  groes,  a'r  iawn  a 
roes  yr  lesu."  Nid  amcanwn  ddywedyd  pa  beth  ydyw 
hanfod  yr  iawn  ;  oblegid,  yn  ol  Coleridge,  y  .mae  hyny,  hyd 
yn  hyn  beth  bynag,  tu  hwnt  i'n  dirnadaeth — ei  efTeithiau 
amrywio]  yn  unig  a  ganfyddwn  ni.  Bu  dadleu  brwd  a  maith 
yn  y  canol  oesau, — a  ddechreuodd  yn  amser  Anselm  ac 
Abelard,  ond  a  barhaodd  ani  ganrifoedd— pa  un  ai  taledigaeth 

A    2 


PREGETHAU. 


(satisfadio)  ynte  haeddiant  (merHum)  ydyw'r  iawn.  Brwydr 
yn  mhlith  cewri,  yn  ddiau,  ydoedd  hon  ;  ni  ryfygwn  gymeryd 
rhan  ynddi.  Y  mae  Dr.  Edwards  yn  ddiwcddar  wedi  gwneyd 
ei  ran  i'w  chario  ymlaen,  trwy  ddatgan  ei  syniad,  mewn 
modd  tra  galluog,  yn  ffafr  haeddiant.  Ond  yr  ydwyf  fi  yn 
methu  penderfynu  rhyngddynt,  fel  ag  i  allu  ymwrthod  a'r  naill 
syniad  wrth  goledd  y  llall.  Gwell  genyf  gyfaddef  fy  anwybod- 
aeth  gyda  Coleridge,  ac  aros  i  weled  a  oes  modd  heddychu  y 
ddwy  blaid,  trwy  gyfuno  eu  syniadau,  mewn  syniad  uwch  ac 
eangach  fyth,  a  chredu  yn  ddiddadl  fod  yr  iawn  yn  haeddiant 
ac  yn  daledigoítli.  I  bob  amcan  ymarferol,  digon  boddhaol  yw  ^ 
dywedyd  fod  yr  iawn  yn  ddigonol  reswm  i  natur  foesol  Duw  ' 
am  oUwng  pechadur  yn  rhydd  oedd  yn  haeddu  ei  ddamnio ; 
ac  y  mae  yr  hyn  oedd  yn  ddigonol  i  natur  foesol  Duw,  yn 
foddhaol  i  natur  foesol  y  credadyn  ;  fel  pan  y  mae  yn  derbyn 
rhyddhad  yn  llys  y  nef,  ar  sail  yr  iawn,  y  mae  hefyd  yn  cael 
gollyngdod  yn  llys  ei  gydwybod  ei  hun.  Ac  y  mae  cymundeb 
rhwng  y  naill  lys  a'r  llall.  Adsain  dedfryd  y  nef  ydyw 
cyhuddiad  cydwybod  y  credadyn,  ac  arwydd  o  ryddhad  ger 
bron  yr  orsedd  fry  ydyw  y  profiad  o  heddwch  Duw  yn  yr 
enaid.  Bellach  y  mae'r  ffordd  yn  rhydd  iddo  i  ddringo  i 
anrhydedd;  oblegid  y  mae  wedi  derbyn  goUyngdod 
anrhydeddus. 

Y  peth  nesaf  sydd  yn  eisiau  arno,  yn  ol  geiriad  y  tadau, 
ydyw  ei  olchi  oddiwrth  ei  bechod ;  ac  y  mae'r  golygiad  yn 
ddigon  cywir,  fel  na  raid  aflonyddu  arno.  Ond  pa  fodd  y 
mae  ei  olchi,  a  pha  beth  a  olygir  wrth  hyny  ?  Cyn  ateb  y 
cwestiynau  hyn,  goddefer  i  mi  ofyn  un  arall — Pa  beth  ydyw 
pechod  ?  Ar  ol  cryn  ymchwyhad,  rhaid  i  mi  ateb  mai  hunan- 
gais  ydyw.  Y  mae  dyn  wedi  tori  yii  rhydd  oddiwrth  y 
dwyfol  ganolbwynt,  ac  yn  ceisio  gosoJ  ei  hun  i  fynu  yn 
ganolbwynt  iddo  ei  hun  yn  Ue  Duw.  Dyma  hanfod  ei 
ddrygioni — "  yr  ysbryd  sydd  yn  gweithio  yn  mhlant 
anufudd-dod,"  ac  sydd  yn  rhoddi  bod  i  holl  ffurfiau  pechodau 
y  byd.     Ond  yn  mha  le,  dyweder,  y  m:ie  pechadur  yn  cael  yr 

olchfa  ?  Atebaf  yn  hyf,  yn  yr  un  fan  ag  y  cafodd  yr  iawn. 
Yr  un  cariad  anfeidrol  a  hunan-gynhyrfiol  ag  a  draddododd 
drosom  ni  "  yr  unig-anedig  Fab "  sydd  yn  gyru  cywilydd 
difäol  ar  ein  hunan-gais,  ac  yn  cynesu  ein  calonau,  fel  yn  yr 
olwg  arno,  ac  wrth  gyfranogi  o'i  wres,  y  mae'r  credadyn  yn 
anghofio  ei  hun  yn  hollol,  ac  yn  myned  yn  eiddo  i'r  Hwn  fu 
farw  drosto.  Yn  y  trosglwyddiad  hwn  o  hono  ei  hun  a'r  cwbl 
a  fedd  i  Grist,  y  mae  yn  myned  yn  dragywyddol  rydd 
oddiwrth  bechod.  O  ryfedd  ddoethineb  Duw  !  O  fendigedig 
ddarpariaeth ! 

Wedi  i'r  pechadur  gael  ei  brynu  a'i  olchi,  y  mae'r  ffordd  yn 
rhydd,  bellach,  i  wneuthur  boneddwr  o  hono,  fei  y  gellir  "ei 
osod  gyda  phendefigion,  íe,  gyda  phendefigion  pobl  Dduw," 
l'w  cymhwyso  i  hyny,  y  mae  o  leiaf  dri  pheth  yn 
angenrheidiol. 

I.  Rhaid  cynyrcìm  a  meithrin  meddyîgarwch.  Tebygol  mai  a'r 
meddwi  y  gwasanaethwn  Dduw  yn  benaf  yn  y  nefoedd,  gan 
fod  yn  fwy  annibynol  ar  y  corph  nag  ydym  yma.  Heb 
feddylgarwch,  gan  hyny,  ni  fyddwn  yn  gymhwys  o  gwbl  at 
waith,  nac  yn  alluog  i  iawn-dreulio  ein  hamser.  Dyma  un  o 
hanfodion  gwir  bendefigaeth  y  byd  ysbrydol.  O  wrandawyr 
daearol,  ac  ysbrydol  anfeddylgar,  pa  fodd  y  dysgwyliwch 
dreulio  eich  maith  dragywyddoldeb !  Hawdd  gAveled  fod  Duw 
wedi  bwriadu  ein  deffro  i  feddwl,  oblegid  y  mae  wedi  dat- 
guddio  trefn  yr  iachawdwriaeth  i  holl  oesoedd  y  ddaear 
mewn  llyfr,  fel  y  byddo  i  bob  un  i'w  ddarllen  a'i  feddwl  drosto 
ei  hun.  Dyma'r  drysorfa  rhyfeddaf  o  feddyliau  a  fedd  y  byd  ! 
Gwyliwch  rhag  i'ch  cynefindra  a  llyfr  Duw  arwain  i 
ddibrisdod  anystyriol,  ac  iddo  fod  i  chwi,  megis  "  g^verth  yn 
nwylaw  ffyliaid."  Da  fyddai  i  chwi  ei-  ddarllen  a'i  efrydu  yn 
ol  trefn  amseryddol  y  datguddiad,  i  chv\-i  gael  cyfle  i  graffu 
yn  wyliadwrus  ar  enedigaeth  gwiricneddau  dwyfol.  Dyma 
beth  inwy  na  genedigaeth  personau  ;  íe,  hoU  bersonau  yr 
hiiiogaeth  ddyncl,  oddigcrtJi  un.  Wrth  efrydu  felly  y  datgudd- 
iadau  hlaenorol,  chwi  gyrhaedJwch  addfedrwydd  i   dderbyn  a 

meddianu  y  datguddiad  dilynol,  ac  yn  eich  gradd  i  gyd-dyfu 
gydag  eglwys  Dduw  drwy  yr  holl  genedlaethau,  a  dringo 
i  ben  "  bryn  gweledigaeth,"  nid  yn  unig  i  weled  toriad  y 
wawr,  ond  gwyneb  yr  haul  pan  yr  ymwelodd  Duw  "  a  ni 
godiad  haul  o'r  uchelder"  yn  ymddangosiad  Ei  Fab.  Ni 
rodiwch  mewn  tywyllwch,  "  eithr  chwi  a  gewch  oleuni  y 
bywyd."  Od  oes  neb  wedi  gwneuthur  felly,  "  gwyn 
ei  fyd."  Y  mae  wedi  myned  arno  eisioes  yn  "  dragywyddol 
ddydd." 

Y  mae  genym  fwy  na  llyfr,  er  rhagored  ydyw,  sef  Person 
anghymharol  hawddgar.  Gellwch  feistroU  a  dihysbyddu  y 
Ilyfr  cyfoethocaf,  gydag  ychydig  ddarlleniadau ;  ond  y  mae 
person,  yn  enwedig  os  bydd  dyfnder  ynddo,  yn  cynwys 
rhyfeddodau  diddarfod.  Y  mae  fel  y  telaidwelyr  (halcidoscope), 
pob  tro  arno  yn  dangos  prydferthion  newyddion.  Ond  yn  ein 
lachawdwr  bendigedig,  y  mae  "  tegwch  mawr  y  byd,  a 
thegwch  pena'r  nef"  yn  cyd-gyfarfod ;  oblegid  "gwyn  a 
gwridog"  ydyw,  neu  fel  y  dywedai  hen  bregethwr  poblogaidd, 
y  mae  "  gwyni'r  nef  a  chochni'r  ddaear "  yn  ymHwio  yn 
ogoneddus  yn  Ei  wedd.  Oni  fyddwch  yn  syllu,  ac  wrth  sylhi 
yn  dotio  ar  Ei  hawddgarwch  digyffelyb  ?  Braint  genyf  fydd 
cael  darlun  dychymygol  da  o  hono,  er  mai  ychydig  o 
ddarluniau  o  hono  Ef  fydd  yn  fy  moddio ;  oblegid  nid  wyf  yn 
deall  paham  nad  yw  yn  gyfreithlawn  i  ni  edrych  arno  trwy 
ddarlun  yr  arlunydd,  yn  gystal  a  thrwy  benill  y  bardd.  Y 
darlun  yw  mawl-emyn  yr  artist.  Y  mae  "  Christ  leaving  the 
Pratorium,"  gan  Doré,  i  mi  fel  un  o  benilhon  y  Per-ganiedydd 
o  Bantycelyn.  Bum  drwyddo,  fwy  nag  unwaith,  yn  ceisio 
tremio  i  ddyfnderoedd  diwaelod  y  Perbon  rhyfeddaf  erioed, 
ac  ar  yr  un  pryd  hefyd  yn  ceisio  Ei  addoh.  Dywed  Coleridge, 
yn  rhywle — nid  wyf  yn  cofio  ei  eiriau — fod  yn  rhaid  i  berson 
sydd  yn  gofyn  serch  cynesaf  calon  dyn,  a  hyny  byth  i  barhau, 
feddu  adnoddau  diball  o  ryfeddodau  diddarfod  yn  ei  gymeriad 
gogoneddus,  oblegid  pan  mae'r  meddwl  yn  peidio  canfod 
pethau    newyddion,    y   mae'r   galon   yn   oeri    mewn    cariad. 

Yma  nid  rhaid  i  hyny  fod,  oblegid 

"  'Nol  cdrych  ar  ol  edrych, 

0  gwmpas  i  mi  mae 
Rhyw  fyrdd  o  ryfeddodau 

Newyddion  yn  parhau : 
Pan  bwy'n  rhyfcddu  unpetb, 

Un  arall  ddaw  i'm  bryd  ; 
0  !  iachawdwriacth  rasol, 

Rhyfeddol  wyt  i  gyd." 

Peidied  neb  o  honoch  a  thybied  eich  bod  yn  talu  i  ffwrdd  eich 
holl  rwymedigaethau  i  Hwn,  trwy  addef  mewn  geiriau  sydd 
yn  fwy  sionc-lafar  na  dwysedig  "ei  fod  wedi  byw  a  marw 
drosoch."  Agorwch  yn  frwdfrydig  ryw  gymaint  ar  y  sypyn 
mawr  yna,  i  chwi  gael  synu  yn  addolgar  wrth  fanylu  ar  ei 
gynwys  rhyfedd. 

Ac  nid  yn  unig  y  mae  genym  lyfr  rhyfedd  a  Pherson  hynod, 
ond  fel  y  mae  yn  naturiol  yn  canlyn,  y  mae  pob  ymarferiad 
crefyddol  yn  galw  allan  yn  ddiorphwys  feddylgarwch  sydd  o 
uchel  ryw.  Dywed  yr  un  Coleridge,  mewn  Ue  arall,  fod  awr  ^ 
o  gymdeithas  a  Duw  mewn  gweddi  daer,  neu  goncwest  ar  un 
chwant  llygredig  yn  y  galon,  yn  dysgu  dyn  i  feddwl  yn  well 
ja  blwyddyn  yn  yr  ysgolion  goreu  hebddynt.  Rhaid  i  ddyn 
feddwl  ei  hun  allan  a  thrwy  y  greadigaeth  weledig  cyn  y  medr 
osod  ei  hun  gerbron  y  Duw  anweledig;  ac  ar  ol  g\vneyd  hyny, 
y  mae  aros  yn  y  cwmni  goruchel  hwn,  gan  ddal  ei  hun  yn 
ddibaid  o  dan  y  dwyfol  Iygad  yn  orchest  o'r  fath  anhawddaf.- 
A  wnaethoch  chwi  hyny  rywdro  am  awr  gyfan,  neu  haner 
awr,  neu  chwarter  awr  ?  A  fuoch  chwi  o  dan  lygad  Duw  am 
bum'  munyd  erioed  ?  Meddyliwch  am  funyd  eto  am  fraich 
arall  brawddeg  Coleridge — concro  un  chwant  llygredig  yn  y 
galon.  Y  mae  i  ddyn  droi  ei  feddwl  i  fyned  tu  fewn  iddo  ei 
hun,  y  gorchwyl  braidd  anhawddaf.  GweU  gan  ddyn  bob 
amser  edrych  allan  nac  i  fewn  iddo  ei  hun.  Y  lle  mwyaf 
tywyll,  blin,  a  dyrus  iddo  i'w  deithio  ydyw  trwy  ei  galon  ei 
hun.  Ond  nid  gwib-daith  drwyddi  sydd  raid  i  Gristion 
wneyd,  ond  y  mae  i  drigo  ynddi,  a  hyny  er  mwyn  gwylio  ac 


PREGETHAU. 


adnabod  holl  ddichellion  y  fall,  fel  y  gallo  wrthsefyll  holl 
gynllwynion  y  diafol.  Rhaid  i  Gristionogion  fod  yn  feddylgar 
iawn  ;  a  gwelsom  lawer  o  bobl  druain  dlodion,  heb  fanteision 
o  gwbl,  ond  oeddynt  i'w  cael  yn  moddion  gras,  wedi 
awchlymu  eu  meddyhau,  ac  wedi  treiddio  yn  ddwfn  i'r  penaf 
o  ryfeddodau  Duw,  nes  yr  oedd  eu  holl  natur  foesol  ac 
ysbrydol  wedi  cael  ei  dyrchafu  i'r  fath  raddau,  fel  yr  ym- 
ddangosent  yn  gymhwys  i  ddechreu  ar  efrydiau'r  nef. 

II.  Rìiaid  i  bendefigion,  yn   enwedig    '^ ỳendefigion   ei   bobl  í/," 
feddu  ar  chwaeth  dda,  fel  y  gallont    "  brofi    y    pethau    sydd  a 
rhagoriaeth  ynddynt."      Ffynonell   pob  hawddgarwch    ydyw 
Duw,  ac   y  mae   yn   rhaid  ei  fod  Ef   "  oll    yn   ogoneddus  o 
fewn,"  gan  Ei  fod  wedi  gwisgo  holl  weithredoedd  Ei  ddwylaw 
a'r  fath    brydferthwch    a    gogoniant.      "  Mawr    yw   gweith- 
redoedd    yr    Arglwydd,     wedi     eu     ceisio     gan     bawb     a'i 
hoffant."      Wrth   olrheinio    cywrain   feddyliau    Duw   yn     ei 
gyfansoddiad  ei  hun,  y  mae  mawl  y    salmydd   i    Dduw   yn 
cael  ei  enyn  gan  y  myfyrdod,  "Clodforaf  di,  canys  ofnadwy  a 
rhyfedd    y'm   gwnaed."     "  Mor   werthfawr  yw    dy  feddyliau 
genyf,  O  Dduw  !    mor  fawr  yw  eu   swm   hwynt."     CrefTtwr 
digyffelyb  yw  Duw,   ac  y   mae   Ei  blant  oll   yn   ymhyfrydu 
yn  Ei  waith,  ac  yn  dymuno  am  allu  ychwanegol  i  ymhyfrydu 
mwy.    Y  prydferthwch  cyntaf  a'i  swynodd  ydoedd  pryferthwch 
digymhar  eu  Ceidwad.     Gyda  Ilawenydd  canfyddasent  fod  y 
Pen-cymwynaswr  yr  harddaf  o  bawb  hefyd  ;    ac   y  mae  eu 
cariad  ato  "yn  amlhau  mewn  pob  gwybodaeth  a  synwyr,"  tra 
ar  yr  un  pryd  y  maent  yn  cael  eu  cyfnewid  i'r  unrhyw  ddelw, 
"  o  ogoniant  i  ogoniant,  gan  Ysbryd  yr  Arglwydd."     O'r  fan 
yma   y    mae'r    ffordd   yn    rhydd-agored    i    holl    diriogaethau 
creadigaeth  Duw,  ac  at  holl  ffurfiau  prydferthwch.     Nid  wyf 
yn   coelio  fod    ffordd   at  brydferthwch    sancteiddrwydd    trwy 
feddu  gallu  i   ganfod  unrhyw  ffurf  arall  ar  brydferthwch  yn 
gyntaf,  a  bod  yr  holl  ffurfiau  yn  berthynasau  agos  i'w  gilydd, 
ac  y   ceir    rhydd-fynediad  oddiwrth    y  naill    at    y    liall.      Yr 
oedd  pen-celfyddydwyr  Groeg  gynt  yn  aflan  eu  moesau,  fel  y 

rnae  llawer  o'u  holynwyr  yn  ein  dyddiau  ni.  Am  hyny  y 
maent  yn  ddeillion  ysbrydol  i  harddwch  sancteiddrwydd. 
Ond  os  dechreuir  yn  y  pen  arall,  trwy  dderbyn  gallu  ysbrydol 
i  adnabod  "  yr  unig  wir  Dduw,  a'r  hwn  a  anfonodd  efe,  lesu 
Grist,"  fe  geir  ffordd  freiniol  a  didoll  i  ororau  pellaf  Ei 
ymerodraeth,  ar  hyd  yr  hon  y  teithia'r  saint  i  dragywyddoldeb, 
gan  foHanu  byth  "  Dad  y  trugareddau  i  gyd  ;  "  oblegid  "  yr 
Oen  yr  hwn  sydd  yn  nghanol  yr  orseddfainc  a'u  bugeilia 
hwynt,  ac  a'u  harwain  hwynt  at  ffynonau  bywiol  o 
ddyfroedd,"  lle  yr  yfant  ysbrydoliaeth  a  dedwyddwch  wrth 
bob  ffynon.  Ychydig  o  wrtaith  feddyhol  yr  artist  mae 
llawer  o  honom  wedi  ei  gael,  hyd  yn  hyn,  ond  yr  ydym  wedi 
maiyiculatio  yma,  ac  yr  wyf  yn  dirgel  obeithio  y  cawn 
"  ddigrifwch  yn  dragywydd  "  ar  ddeheulaw  ein  Prynwr  wrth 
dreiddio  i  fewn  byth  i  "  ryfeddodau  Duw,"  a  gweled  ei 
hawddgarwch  digymhar. 

III.  Mewn  pcndefigion  rhaid  enyn  a  mcithrin  y  syniad  ar  teimlad 
0  anrhydcdd.  Anhawdd  ydyw  ymgeleddu  tlodion  heb  eu 
darostwng  a'u  diffrwytho  wrth  eu  hymgeleddu.  Ond  y  mae'r 
anfeidrol  ddoeth  Dduw,  "  yr  hwn  yn  ein  hisel  radd  a'n 
cofìodd  ni,"  wedi  darganfod  ffordd  i'n  dyrchafu  wrth  ein 
hachub,  ac  i  feithrin  y  teimlad  o  anrhydedd  wrth  ein 
hymgeleddu.  Ceir  fod  amryw  weddau  ar  drefn  yr  efengyl  yn 
dangos  hyn. 

I.  Meithrina  y  tcimlad  o  anrhydedd  truy  ein  gîc'nenthur  yn 
îeeithgar  yn  ein  hiachawdwriaeth  ein  hiinain.  Mae  Efe  ar  yr  un 
pryd  yn  cuddio  balchder  oddiwrthym,  ac  yn  cau  allan  bob 
gorfoledd.  Rhaid  oedd  cau  allan  bob  ymffrost  dynol  a 
chnawdol  (r  Cor.  i.  21-31  ;  Rhuf.  iii.  27).  Ond  y  mae'r 
teimlad  o  rwymedigaeth  i  gymwynaswr  digyffelyb  yn  gorfodi'r 
credadyn  edifeiriol  i  ofyn — "  Arglwydd,  beth  a  fyni  di  i  mi  ei 
wneuthur,"  ac  ar  yr  un  pryd  ddywedyd — "  Nid  i  ni,  ond  i'th 
enw  dy  hun  dod  y  gogoniant."  Os  na  fuoch  chwi,  fy 
ngwrandawyr,  yn  gofyn  am  waith  gan  Fab  Diiw,  y  mae  yn 
fwy  nag  amheus  genyt  a  fuoch  yn  derbyn  pardwn  o'i  law  ; 

oblegid  felly  y'n  cymhellir — "  gweithiwch  allan  eich  iach- 
awdwriaeth  eich  hunain  trwy  ofn  a  dychryn."  Ac  y  mae 
pawb  sydd  wedi  eu  deffro  a'u  galw  gan  Dduw,  yn  rhoddi 
cwbl  ddiwydrwydd  i  hynyma.  Am  hyny,  nid  da  genyf 
feddwl  am  y  drefn  o  iachawdwriaeth  a  gynygir  gan  y  Pabyddion, 
oblegid  nid  oes  le  ynddi  i  ddiwydrwydd  iachus  a  sancteiddiol, 
ond  i  orchestion  ewyllys-grefydd  sydd  yn  borthiant  i  lygred- 
igaeth,  oblegid  y  mae'r  cwbl  a  enillir  yn  troi  yn  gyfiawnder 
ac  yn  ymffrost.  I'r  werin-bobl  nid  ydyw  yn  ddim  amgen  na 
pheiriant  o  sacramentau  swyn-gyfareddol,  yn  yr  hwn  nid 
rhaid  i'r  truan  ond  gorwedd,  tra  mae  efe,  mewn  modd  nas 
gẃyr  efe,  yn  cael  ei  gludo  a'i  gymhwyso  i  ogoniant.  Na, 
"  nid  felly  y  dysgasom  Grist," — a  diolch  i  Dduw  am  hyny. 

2.  Wrth  dori  gwaith,  y  mae  yn  rhoddi  ymddiried  yn  Ei  hohl. 
Nid  oes  dim  yn  dyrchafu  dynion  yn  fwy  nag  ymddiried, 
megis  nad  oes  dim  yn  eu  darostwng  yn  fwy  nag  anymddiried. 
Y  mae  yn  apelio  at  yr  hunan-barch  ag  sydd  yn  rhan  o 
naturiaeth  pob  dyn,  ac  sydd  yn  sicr  o'i  symbylu  i  fod  yn 
deilwng  o  hono.  Os  ydych  am  brawf  fod  ein  Ceidwad  yn 
ymddwyn  tuag  atom  mewn  dull  ymddiriedol,  edrychwch  ar 
eangder  anfarwol  Ei  orchymyniòn — "  Nid  ydwyf  yn  eich 
galw  yn  weision ;  oblegid  y  gwas  ni  \'vyr  beth  y  mae  ei 
arglwydd  yn  ei  wneuthur ;  ond  mi  a'ch  gelwais  chwi  yn 
gyfeilHon  ;  oblegid  pob  peth  a'r  a  glywais  gan  fy  Nhad,  a 
hysbysais  i  chwi."  Nid  ydyw  y  meistr  yn  egluro  ei  holl 
gynlluniau  a'i  fwriadau  i'w  gaethion ;  ni  pherthyn  iddynt  hwy 
wybod  ond  yn  syml  eu  dyledswyddau.  Ond  y  mae  Crist 
wedi  hysbysu  "  pob  peth  a  glywodd  gan  ei  Dad "  gan  eu 
dyrchafu  i'r  ddwyfol  gyfrinaou.  Wedi  rael  hyny  nid  rhaid 
iddynt  wrth  reolau  manwl  a  gorchymynion  pendant  caeth- 
weision ;  cyfeiHion  mwyach  ydynt  wedi  cael  gwybod  y 
gyfrinach.  Crefydd  y  cyfaill  ac  nid  y  caethwas  ydyw  crefydd 
y  Testament  Newydd.  Eglurhad  llydan  yn  hytrach  na 
manwl  sydd  ar  ffurí-iywodraeth  yr  eglwys,  a  holl  ddefodau  ei 
gwasanaetn,      Y    juac    wciii   yniddiried  llawer  iawn  i  gyfeill- 

garwch.  Yn  debyg  fel  y  gwnaeth  Abraham  i'w  was  wrth  ei 
ànfon  i  geisio  gwraig  i'w  fab.  Isaac  yn  ddiau  ddylasai  fyned 
ar  y  neges  hono,  ond  gan  nad  ai  efe  pwy  cystal  yn  ei  le  a  hen 
was  y  teulu.  Ymddyga  Abraham  mewn  modd  noble  wrth  ei 
anfon.  Ar  un  pwnc  yn  unig  y  mae  yn  gofyn  iddo  osod  ei  law 
dan  ei  forddwyd,  a  thyngu  iddo,  sef  na  wnai  geisio  un  o 
ferched  y  Canaaneaid.  Y  mae  yn  cychwyn  i'r  daith  gyda 
deg  o  gamelod  a  gweision  eraill,  yn  ol  ei  angen,  ac  yn 
cyrhaedd  Aíesopotamia  erbyn  yr  amser  y  byddai  y  merched 
yn  dyfod  allan  i  dynu  dwfr.  Pan  wçlodd  hwynt  yn  dyfod,  y 
mae  yn  troi  i  weddio  yn  daer — "  O  Arglwydd  Dduw  fy  meistr 
Abraham,  atolwg,  pâr  i  mi  Iwyddiant  heddyw,  a  gwna 
drugaredd  a'm  meistr  Abraham.  Bydded  mai  y  llances  y 
dywedwyf  wrthi,  Gogwydda,  atolwg  dy  ysten,  fel  yr  yfwyf; 
os  dywed  hi,  Yf,  a  mi  a  ddiodaf  dy  gamelod  di  hefyd — hono  a 
ddarparaist  i'th  was  Isaac."  Marciau  go  dda,  onide  ?  Nid 
y  lances  gyntaf  a  ganfu,  ond  "  y  lances  y  dywedwyf  fi  wrthi, 
Gogwydda  dy  ysten."  Yr  oedd  yn  rhaid  iddi  ganmol  ei  hun 
wrth  lygad  yr  hen  was,  cyn  y  gwnai  y  cais-brawf  arni. 
Gyda  hyn  y  mae  Rebeccah  yn  ymddangos,  "  a'i  hysten  ar  ei 
hysgwydd,  a'r  llances  oedd  deg  odiaeth  yr  olwg."  Y  mae  yr 
hen  was  yn  hoíìì  yn  ddirfawr  yr  olwg  arni,  yn  rhedeg  i"w 
chyfarfod,  ac  yn  dywedyd — "  Atolwg,  gad  i  mi  yfed  ychydig 
ddwfr  o'th  ysten."  "  Yf,  fy  meistr,"  medd  hithau,  ac  y  mae 
gyda  phob  brys  yn  ei  ddiodi,  ac  yna  yn  gofyn  am  ganiatad  i 
ddiodi  ei  gamelod,  ac  wedi  ei  gael  y  mae  yn  eu  diodi  hwythau 
rhag  blaen  gyda  pharodrwydd  a  deheurwydd  mawr.  "  Dyma 
hi,"  medd  yr  hen  was,  "un  iawn  yw  hon."  Gyda  hyny  y  mae 
yn  tynu  allan  glust-dlws  aur,  haner  càn  sicl  o  bwys,  a  dwy 
freichled,  yn  ddeg  sicl  yr  un,  yn  holi  am  ei  thylwyth  a  lle  i 
letya,  ac  wedi  cael  pob  hysbysrwydd  a  pharodrwydd — y  mae  yr 
hen  was  yn  tori  allan  mewn  gorfoledd — "  Bendigedig  fyddo 
Arglwydd  Dduw  fy  meistr — yr  ydwyf  fi  ar  y  ŷ'ordd  :  dug  yr 
Arglwydd  fi  i  dy  brodyr  fy  meistr."  Ond  heb  i  mi  fanylu  yn 
mhellach,  gwyddoch  ddiwedd  yr  helynt,  y  mae  Rebeccah  yn 

myned  gyda  gwas  Abraham  yn  wraig  i  Isaac,  i  fod  yn 
rhagorach  gwraig  braidd  nag  oedd  Isaac  fel  gwr.  Credu 
'rwyf  fod  llawenydd  y  dydd  priodasol  yn  un  anghyffredin  ; 
ond  wedi  i  hwnw  fyned  heibio,  os  gallodd  Abraham  aros  iddo 
fyned  heibio,  cai  ymhoU  gyda'r  hen  was  pa  fodd  y  bu,  a  holl 
drefniadau  y  daith.  Wedi  cael  gwybod  yr  hoU  fanylion — 
oblegid  yr  oedd  yn  sicr  o  fod  yn  hoff  o'i  ferch-yn-nghyfraith, 
yn  enwedig  wedi  iddo  wybod  pwy  ydoedd — nid  oedd  dim  yn 
boddio  Abraham  yn  fwy  na  ffyddlondeb  a  dyfeisgarwch  ei  hen 
was.  O,  fy  ngwrandawyr  anwyl,  treiwch  ddeall  y  modd  y 
mae  Duw  yn  ymddwyn  tuag  atoch  chwithau — y  mae  Ei  ym- 
ddiried  yn  fawr  ynoch,  canys  y  mae  wedi  gadael  digon  o  ie  i 
ddyfeisgarwch  eich  ffyddlondeb  ymddadblygu  yn  ddiderfynau. 
Dringwch  i  fynu  i  fod  yn  deilwng  o  hono.  Rhaid  i  chwi 
dyngu  Uw  o  ffyddlondeb  iddo  ar  ychydig  o  bynciau  mawrion  a 
chyffredinol,  ond  wedi  i  chwi  wneuthur  hyny,  ymddirieda  bob 
peth  arall  i'ch  ffyddlondeb.  Ac  y  mae  dylanwad  yr  ymddir- 
iedaeth  ddwyfol  hon  yn  anfesurol  ar  gymeriad  i'w  ddyrchafu, 
ac  i'w  wneyd  yn  deilwng  o'r  safle  oruchel  yn  mysg  pendefigion 
pobl  Dduw. 

3.  Dyrchafa  hn'ynt  i  fod  yn  rhmiog  yii  y  gu'aith  ng  y  iiiac  Efe 
Ei  hiin  yn  teimlo  y  dyddcrdch  ỳcnaf  ynddo.  Un  amcan  mawr 
oedd  gan  ein  Hiachawdwr  yn  Ei  iywyd,  sef  gwneuthur 
ewyllys  Ei  Dad,  ac  yr  oedd  yr  ewyllys  hono  iddo  Ef  yn  un 
neillduol,  yn  waith  penodc!.  Ar  derfyn  Ei  fywyd,  y  mae  yn 
ymlawenychu  yn  ddiclchgar  yn  nghorpheniad  Ei  waith,  ac  yn 
gofyn  am  nawdd  Ei  Dad  i  ddringo  yn  iawn  i'r  groes  fel  pwynt 
uchaf  Ei  ogoneddiad.  Ac  yna  fe  ddywed  y  geiriau  rhyfedd 
hyny — "  A'r  gogoniant  a  roddaist  i  mi  a  roddais  iddynt  hwy." 
Y  mae  mewn  ysbryd  diolch  i'w  Dad  am  ymddiried  y 
gorchwyl  o  achub  y  byd  i'w  ofal,  ac  yn  cydnabod  mai  dyma'r 
gogoniant  niwyaf  a  gafodd  erioed  ganddo;  ond  tra  yn  diolch 
am  y  fath  ymddiried  ynddo  Ei  hun,  y  mae  yn  ymlawenhau 
wrth  ei  ranu  rhwng  Ei  ddysgyblion — "  Fel  yr  anfonaist  1;  i'r 
byd  ;  felly  yr  anfonai?  inau  hwythau  i'r  byd."      Fel  y  bydd 

ambell  i  <,'wmni  anrhydeddus  ar  y  ddaear,  yn  ein  prif  drefydd, 
yn  anrhydeddu  hen  was  fydd  wedi  eu  gwasanaethu  yn 
ffyddlawn  am  faith  ílynyddoedd,  trwy  ei  ddyrchafu  i  fod  yn 
aelod  o'r  cwmni,  ac  felly  yn  rhanog  yn  y  cyfrifoldeb  a'r  gofal, 
yr  anrhydedd  a'r  eniüion  hefyd.  Da  genyf  allu  dywedyd  fod 
ein  Duw  ni  yn  dyrchafu  Ei  hen  weision  oll  i  mewn  i'r 
cwmni — "  Ffyddlawn  yw  Duw,  trwy  yr  hwp  y'ch  galwyd  i 
gymdeithas  ei  Fab  ef,"  sef  i  bartneriaeth  mewn  cwmni,  yn  ol 
ystyr  y  gair  a  gyfieithir  yma,  ac  mewn  manau  eraill,  yn 
"  gymdeithas."  Dyna  enw'r/y;«,  "  Cymdeithas  Ei  Fab  Ef," 
ond  y  mae'r  Drindod  fendigaid  yn  managmg  diredors  yn  y  firm. 

Yr  amcan  a'r  gwaith  ydyw  achub  y  byd.  O  anrhydedd 
digyffelyb  !  Cewch  chwi  a  minau  y  fraint  o  dafîu  llafur  ein 
bywyd  i'r  un  amcan  ag  oedd  i'r  dwyfol  ymgnawdoliad  a'r 
iawn  !  Gyda  gwyliadwriaeth  ac  eiddigedd,  f'anwyl  wran- 
dawyr,  gofalwch  mai  dyma'r  ysbrydiaeth  fydd  yn  rhedeg  trwy 
eich  bywydau  oll.  Gwastraff  ar  fywyd,  ac  oferedd  mewn 
amcan,  fydd  pob  peth  arall.  Ond  gwna  ymdeimlad  dwys 
a  gostyngedig  a'r  anrhydedd  hon  ni  yn  bendefigion  mewn 
gwirionedd. 

4,  Y  mac  yn  ffnrfio  cyfathrach  iitcícn  ysbryd  yn  awr  ar  rhai  y 
byddwn  byth  yn  eu  cyindeithas,  ac  y  cyfranogwn  yn  en  gwasanaeih." 
"Chwi  a  ddaethoch  i  fynydd  Seion,  ac  i  ddinas  y  Duw  byw,  y 
Jerusalem  nefol,  ac  at  fyrddiwn  o  angelion  ;  i  gymanfa  a 
chynulleidfa  y  rhai  cyntaf-anedig,  y  rhai  a  ysgrifenwyd  yn  y 
nefoedd."  Yr  ydych  wedi  sylwi  mai  traethu  hanes  peth  sydd 
wedi  digwydd  eisioes,  ac  nid  addaw  braint  ddyfodoi  y  mae'r 
apostol — "  Chwi  a  ddaethoch."  Y  mae  rhyddid  y  mynydd 
hwn  gan  bob  Cristion,  o'r  funyd  y  credo  yn  Mab  Duw  ;  ac  y 
mae  ambell  un  yn  gwneyd  defnydd  helaeth  o'i  ryddid,  gan 
gerdded  yn  rhydd  ar  hyd  ei  Iwybrau  ac  ar  draws  ei  lethrau. 
Tueddir  fi  i'ch  cymhell  i  fyned  yn  aml  i  ymrodio  ar  hyd 
mynydd  Seion,  pan  eloch  "  allan  i  fyfyrio  yn  y  maes,  yn  min 
yr  hwyr."  Dyma  lle  y  mae  rhodfeydd  ardderchog,  lle  y 
gellwch  daro  ar  gymdeithion  gogoneddus.      Ni  ryfeddwn  os 

oes  rhai  o  honoch  eisioes  wedi  bod  yn  ymddiddan  ag 
Abraham,  tad  y  ffyddloniaid,  eraill  wedi  cael  syniadau  ar 
lyfr  Job  gan  Job  ei  hun,  ac  eraill  wedi  clywed  per-ganiedydd 
Israel  yn  canu  rhai  o'i  Salmau  ei  hunan.  Clywais  hen  löwr 
mewn  cyfarfod  misol  yn  ddiweddar  yn  adrodd  hanes  ddifyr 
am  noswaith  gyfan  wedi  ei  threuHo  yn  nghwmni  "  ysbrydoedd  y 
cyfiawn,  y  rhai  a  berffeithiwyd,"  pryd  y  traethodd  mewn 
modd  rhyfedd  yn  nghancl  dagrau  a  gwenau  cymysgedig,  yr 
ymgom  felus  oedd  wedi  bod  rhyngddo  a  llu  o'r  saint — saint  yr 
Hen  Destament  a'r  Newydd.  A  chyn  bo  hir,  cyn  myned  atynt  i 
fyw,  pan  fydd  colofnau  eich  tai  yn  cael  eu  datod,  a'r  muriau 
yn  dechreu  cracio,  chwi  a  gewxh  eu  gweled  trwy  dyllau'r  mur, 
a'u  cyfarch  cyn  rhoddi'r  tabernacl  hwn  heibio.  Yna  chwi 
fyddwch  yn  addfed  i'r  cwmni  ac  i'r  gwaith  byth  ;  yn  cymeryd 
eich  lleoedd  yn  naturiol  gyda  "  phendeíìgion,  îe,  gyda 
phendefigion  ei  bobl." 

Wrandawyr  hawddgar  !  a  garech  oll  fyned  i  fynu  ?  A  oes 
uchelgais  yn  eich  ysbrydoedd  ?  Dichon  fod  rhai  oddiar 
ffug-ostyngeiddrwydd  am  wadu  pob  tueddfryd  o'r  fath.  Medd 
y  rhai  hyny,  "Digon  i  mi  fydd  cael  diangfa,  heb  ddychymygu 
o  gwbl  am  ddyrchafiad  !'•'  Am  hyny,  chwi  synwch  pan 
ddywedaf  fod  hoU  bobl  Dduw  yn  rhai  uchelgeisiol.  Yr  oedd 
Paul  yn  dyheu  am  berffeithrwydd,  y  gwyddai  na  chyrhaeddai 
mo  hono  cyn  yr  adgyfodiad  oddiwrth  y  meirw.  "  Y  neb  y 
mae'r  gobaith  hwn  ganddo,"  medd  loan,  sef  y  gobaith  o  fod 
yn  debyg  i  Fab  Duw,  tra  y  mae  eisioes  yn  ymlawenychu  yn 
sicrwydd  ei  fod  yn  mhUth  y  "  meibion  i  Dduw,"  "  y  mae  yn 
ei  buro  ei  hun,  megis  y  mae  yntau  yn  bur."  Y  mae  pob 
Cristion  yn  bendefig,  a  pha  ryfedd  ? — "  etifedd  i  Dduw 
ydyw."  Dichon  fod  rbai  o  honoch  yn  ymrwystro  gyda'r  ffaith 
fod  Uawer  o  honynt  yn  dlodion  ;  ond  nid  oes  perthynas  rhwng 
y  bendefigaeth  a  chyfoeth  daearol.  "  GaUaf  fi  wneyd 
arglwyddi,"  medd  y  brenin  lago  1.,  "  ond  Duw  yn  unig  a)l 
wneyd  boneddigion." 

Boneddwr   oedd   yr    Aposiol    Paul,    er    mai   gwneuthurwr 

pebyll  oedd  wrth  ei  orchwyl.  Edrychwch  ar  yr  urddas 
haelfrydig  gyda  pha  un  y  mae  yn  diolch  i'r  Philippiaid  am  eu 
caredigrwydd  ato — "  Mi  a  lawenychais  yn  yr  Arglwydd  yn 
fawr,  oblegid  i'ch  gofal  chwi  am  danaf  fi  yr  awrhon  o'r 
diwedd  adnewyddu ;  yn  yr  hyn  y  buoch  ofalus  hefyd,  ond 
eisiau  amser  cyfaddas  oedd  arnoch.  Nid  am  fy  mod  yn 
dywedyd  oherwydd  eisiau  ;  canys  myfi  a  ddysgais,  yn  mha 
gyflwr  bynag  y  byddwyf,  fod  yn  foddlawn  iddo."  Am  hyny, 
y  mae  yn  medru  ychwanegu — "  nid  oherwydd  fy  mod  i  yn 
ceisio  rhodd,"  er  ei  fod  ar  y  pryd  "  yn  garcharor  mewn 
cadwyn,"  yn  byw  yn  ei  dỳ  ardrethol,  a  digon  tebygol  mai 
haelioni'r  saint  oedd  yn  ei  alluogi  i  dalu'r  ardreth,  ac  felly  yn 
ei  gadw  allan  o'r  carchar.  Ond  tra  y  mae  uwchlaw  "  ceisio 
rhodd,"  y  mae'n  derbyn  "  y  pethau  a  ddaethant  "  oddiwrth 
eglwys  Philippi  gyda  llawenydd  fel  "  arogl  peraidd,  aberth 
cymeradwy,  "  oblegid  y  mae  "  j«  ccisio  ffrwyth  yn  amlhau  erbyn 
eich  cyfrif  chwi.'"  O  hunan-anghof  braidd  digyffelyb  !  Y  mae 
yn  edrych  ar  haehoni'r  PhiHppiaid,  nid  yn  ei  berthynas  ag  ef 
ei  hun,  er  mai  bUn  a  thruenus  oedd  ei  gyflwr,  ond  yn  ei 
berthynas  a'u  cyfrif  hwynt. 

Boneddwr  oedd  Dafydd,  nid  am  ei  fod  yn  frenin,  oblegid, 
ysywaeth,  nid  ydyw  pob  brenin  yn  foneddwr ;  ond  y  mae'r 
prawf  o  hyn  i'w  gael  yn  y  ffaith  na  wnai  "  offrymu  i"r 
Arglwydd  ei  Dduw  boeth-offrymau  rhad."  Nid  oedd  raid  iddo 
brynu  llawr-dyrnu  Arafnah'r  Jebusiad  i  gael  lle  i  adeiladu 
allor  i  Dduw,  oblegid  yr  oedd  Arafnah  yn  foddlawn  ei  roddi 
iddo,  "  fel  brenin  i  frenin."  Ac  "  wele'r  ychain  yn  boeth- 
offrwm,  a'r  ffustiau,  ac  offer  yr  ychain  yn  lle  cynnud." 
"  Nage,"  medd  Dafydd,  "  eithr  gan  brynu  y  prynaf  ef  mewn 
pris  genyt." 

Pendefig  ydoedd  Abraham,  "  eu  tad  hwynt  oll."  Ni  fynai 
efe  gladdu  ei  hofí"  Sarah  mewn  bedd  heb  dalu  yn  Uawn  am 
dano.  "  Clyw  ni,  fy  Arglwydd,"  medd  meibion  Heth  wrtho, 
*'  tywysog  Duw  wyt  ti  yn  ein  pUth  ni ;  cladd  dy  farw  yn  dy 
ddewis  on  beddau  ni ;    ni  rwystr  neb  o  honom  ni  ei  fedd  i  ti 


l6  PREGETHAU. 

i  gladdu  dy  farw."  Y  mae  yn  rhaid  ei  fod  yn  "  dywysog 
Duw  yn  eu  plith,"  gan  eu  bod  yn  foddlon  rhoddi  ei  ddewis 
iddo  o'u  beddau  h^^^,  oblegid  y  peth  diweddaf  y  bydd  dyn  yn 
foddlon  ei  roddi  yn  fenthyg  ydyw  bedd ;  ac  fe  brofodd 
Abraham  gywirdeb  eu  syniad  am  dano,  mai  tywysog  Duw 
mewiT  gwirionedd  ydoedd,  trwy  wrthod  cymeryd  meddiant 
beddrod,  ond  "  am  ei  lawn  werth  o  arian."  Pendefigion  fydd 
byth  yn  amgylchu  gorsedd  Duw.  Boneddigion  a  boneddigesau 
ydyw  holl  deulu'r  nef.  Gellwch  fod  yn  sicr  mai  nid  yn 
mhlith  haid  o  bechaduriaid  anwar,  dianrhydeddus  a  dilywodr- 
aeth,  y  mae  Duw  yn  myned  i  dreuHo  Ei  dragywyddoldeb, 
ond  yn  mhHth  pendefigion,  er  iddo  orfod  eu  codi  o'r  llwch, 
a'u  dyrchafu  o'r  domen. 

"  Onid  oes  arnoch  ofn  niweidio  y  bobl,  trwy  borthi  eu 
gwagedd?"  medd  rhywun,  fe  ddichon,  yma  yn  awr.  Nac  oes 
ddim,  oblegid  nid  ydyw  dyrchafiadau  gras  Duw  yn  porthi 
gwagedd  neb.  Dyrchafiadau'r  byd  hwn  sydd  yn  porthi 
balchder  dynion,  ond  y  mae  y  rhai  a  ddyrchefir  gan  ras  y  nef, 
yn  gwyleiddio  ar  y  ffordd  i  fynu.  Po  uchaf  y  dyrchefir 
hwynt,  mwyaf  gwylaidd  yr  ânt.  "  Pwy  wyf  fi,  a  pha  beth 
ydyw  t\'  fy  nhad  i  ?" 

Mae  fy  nghalon  yn  llosgi  gan  lawenydd  a  chariad  wrth 
feddwl  am  y  dyrchafiad  uchel  a  buan  sydd  yn  aros  rhai — îe, 
tyrfa  fawr  o  honoch,  gobeithio.  Ond  goddefwch  air  y 
cynghor.  A  ydych  yn  ymdeimlo  yn  briodol  a'r  rh^yymedig- 
aeth  sydd  arnoch  i  ymddarpar  ar  gyfer  y  fath  anrhydedd  ? 
Clywais  un  o  hen  weinidogion  Morganwg  yn  adrodd  hanes 
ymweliad  o'i  eiddo  a  Bristol,  pan  y  gwnaeth  y  maer 
etholedig  am  y  flwyddyn  hono  giniaw  neu  swper  cyffredinol, 
i'r  hon  y  gwahoddid  holl  weinidogion  crefydd  y  dref.  Yn 
gymaint  ag  niai'r  hen  weinidog  o  Tonyrefail  oedd  ar  y  pryd 
yn  gwasanaethu  yr  achos  Cymraeg,  daeth  gwahoddiad  i'w 
law  yntau.  Penderfynodd  fyned,  gan  dybied  ei  fod  yn  mhell 
oddicartref,  ac  na  byddai  yno  neb  yn  ei  adnabod,  pe 
digwyddasai  fod  yn  dipyn  yn   chwithig  arno.     Ond   prin  yr 

ydoedd  wedi  cymeryd  ei  le  wrth  y  bwrdd  cyn  y  dechreuodfl 
edifarhau;  a  phan  ganfu  y  cylHlI  a'r  íTyrc  a'r  llwyau  dirif  oedd 
o'i  flaen,  a'r  amrywiol  ddanteith-fwyd — na  wyddai  pa  beth 
ydoedd — yn  cael  ei  gludo  o  gwmpas  gan  weision  a  ymddang- 
osent  iddo  ef  yn  debyg  i  foneddigion,  aeth  megis  un  wedi  ei 
haner-barlysu,  heb  fedru  symud  llaw  na  throed.  Ond  yn  fuan 
fe  ddeallodd  fod  y  gwr  a  eisteddai  gyferbyn  ag  ef  yn 
ymddangos  yn  hamddenol,  fel  un  wedi  gweled  peth  felly  o'r 
blaen,  a  phenderfynodd  mai'r  peth  goreu  fyddai  iddo  ef 
ddynwared  hwnw  mor  agos  ag  y  medrai,  gan  addunedu,  os 
cai  fyned  allan,  nad  ai  ar  gyfer  y  fath  le  drachefn.  Eithr 
buan  yr  aeth  y  swper  hwnw  heibio;  ac  wedi  iddo  ddychwelyd 
i'w  wlad  ei  hun,  ac  adolygu  ei  brofìad  anghysurus  yn  Bristol, 
tarawodd  yn  sydyn  a  nerthol  i'w  feddwl  ei  fod  yn  coleddu 
gobaith  er  ys  blynyddoedd  lawer  am  gael  eistedd  wrth  fwrdd 
Ilawer  anrhydeddusach,  Arglwydd  arglwyddi  a  Brenin 
breninoedd  yn  llywydd  y  wledd,  ac  angelion  y  gogoniant  yn 
weision  lifrai  yn  gweini  ar  yr  achlysur.  "A'm  gwaith 
yn  awT,"  niedd  yr  hen  weinidog  anwyl,  ydyw  "  dysgu  pa  fodd 
i  beliavio  gyda'r  cwmni  fry."  Pan  feddyliom  at  bwy  y 
gobeithiwn  fyned,  pa  ryfedd  ein  bod  yn  ddiwyd  ynymddarpar? 
Pendejìgion  Ei  bobl  Ef,  a  ninau'n  cael  bod  byth  yn  y  fath 
gwmni  ! 

Cofiwch,  bobl  anwyl,  cofiwch  ! — rhodded  yr  Arglwydd  i  mi 
ddifrifwch  wrth  ei  ddweyd,  ac  i  chwithau  wrth  ei  wrando — 
y  mae  yn  rhaid  i  bawb  o  honom  naill  ai  dringo  i  fynu 
byth,  neu  ynte  syrthio  i  lawr  yn  oes  oesoedd  !  Gwyliwch 
rhag  troi  yr  ysgol  a  roddwyd  yn  eich  gafael,  i  ddringo  i  fynu 
drosti  hyd  uchder  "  nef  y  nef,"  a"i  phen  tuag  i  waered,  nes 
cyrhaedd  dyfnderoedd,  na  fwriadwyd  i  neb  ei  gyrhaedd,  ond 
**  diafol  a'i  an<;eliün  !  " 

loAN  XIV.  27. — "  y^  wyf  yn  gadael  i  cìiwi  dangmfedd ;  fy 
nhangnefedd  yr  ydwyf  yn  ei  roddi  i  chwi  :  nid  fel  y  mae  y  byd  yn 
rhoddi  yr  wyf  fi,  yn  rhoddi  i  chwi.  Na  thralloder  eich  calon,  ac 
nac  ofned.'' 

OEIRIAU  rhyfedd  !  Y  Gwr  gofidus,  Gwr  y  gofidiau,  pan 
yn  gwynebu  yr  adeg  fwyaf  ofidus  arno,  yn  addaw 
tangnefedd  i'w  ganlynwyr,  ac  yn  galw  y  tangnefedd  hwnw 
"  Fy  nhangnefedd  ! "  Ac  eto,  pan  feddyhom  yn  helaethach, 
y  mae  y  fendith  addawedig  yn  hollol  nodweddiadol  o  hono, 
ac  yn  briodol  iddo.  Nid  oedd  dim  yn  hynodi  Ei  fywyd  yn 
fwy  na'i  dangnefedd.  Yr  oedd  yn  gweithio  mewn  tangnefedd, 
ac  yn  dyoddef  mewn  tangnefedd.  Gweithgarwch  dibaid 
ydoedd  yr  eiddo  Ef ;  mewn  amser  ac  allan  o  amser ;  yn 
mhob  man,  yn  mhrif-leoedd  y  dyrfa,  ac  yn  yr  anialwch  unig, 
yn  y  deml,  yn  y  synagogau,  ar  y  ffordd,  mewn  tai  anedd,  ac 
ar  y  môr.  Ei  fwyd  oedd  gwneuthur  ewyllys  yr  Hwn  a'i 
hanfonodd  ;  arwyddair  Ei  fywyd  oedd  gweithio  tra  y  mae  hi 
yn  ddydd,  "  oblegid  y  mae  y  nos  yn  dyfod  yn  yr  hon  nid  all 
neb  weithio."  Mewn  tair  blynedd  a  haner  cyflawnodd  waith 
sydd  i  fod  yn  destyn  syndod  ddyddiau  y  ddaear,  ie,  ddyddiau 
tragywyddoldeb.  Ac  eto  gweithia  mewn  tangnefedd,  heb 
ddim  fnss^  ac  heb  ddim  trwst.  Y  mae  yn  dysgu  ac  yn 
pregethu  mewn  tangnefedd,  yn  hysbysu  dirgeledigaethau 
oeddynt  guddiedig  er  ys  oesoedd  a  chenhedlaethau,  ac  a 
fuasent  guddiedig  byth  oni  buasai  iddo  Ef  eu  datguddio, 
mewn  tangnefedd.  Y  mae  yn  taflu  allan  lewyrchiadau 
ysbrydol  mor  naturiol  ag  y  mae  yr  haul  yn  gwasgar  goleuni 
yn  ei  ymdaith,  heb  ymgais  nac  ymdrech,  gyda  majestic  easc. 

Gwelwn  Ef  hefyd  yn  tosturio  ac  yn  ymgeleddu  y  trueiniaid  a'i 
hamgylchent  mewn  tangnefedd.     Yn  gyffredin  nid  oes  dim  yn 
cythryblu  hoU  natur  dyn  yn  fwy  na  golwg  ar  drueni,  ac  nid 
oes  dim  yn  cyfreithloni  ffwdan  a  brys  yn  fwy  na'r  ymgais  i 
leddfu  y  trueni  hwnw.      Ond  mewn  tangnefedd  y  gwnelai'r 
lesu    hyny.       Nid    dideimladrwydd    y   meddyg   na'r   relieving 
officcr    mo    hono   ychwaith,    y  swyddog   taledig,    yr   hwn,    er 
mwyn    ei   gysur    personol    sydd    wedi    disgyblu    ei    hun    i 
ddideimladrwydd,  neu  yr  hwn  yn  ddiamcan  sydd  wedi  Uwyddo 
i  gyrhaedd  hyny  trwy  ymgyneíìno  a  thrueni,  a  thrwy  gael 
allan  oddiar  fynych   brofiad   fod  drygioni  yn  gyffredin  wrth 
wraidd  ac  yn  gymysgedig   a'r   trueni.      Na,    nid   dideimlad- 
rwydd     felly     oedd    eiddo     yr    lesu,    oblegid    yr    oedd    yn 
beríîaith  scnsitivc  a  thyner,  ac  eto  yn  dangnefyddus,  heb  ddim 
ffwdan    na    brys.      Yr   oedd   yn  ymwybodol    o"i  hollalluawg- 
rwydd.     Rhaid  i  feddyg  gyrhaedd  y  tỳ  o  leiaf  cyn  marw  y 
claf ;  gwell  fyddai  iddo  fod  yno  gryn  dipyn  cyn  fod  arwyddion 
o  hyny.      Ond  nid  felly  yr  lesu.      Daeth  Jairus  ato,    ac  a 
fawr   ymbiliodd  ag  Ef,   gan  ddywedyd,    "  Y  mae   fy   merch 
fechan  ar  dranc,  yn  ymyl  marw ;  atolwg  i  ti  ddyfod  a  dodi  dy 
law  arni,   fel  yr  iachaer  hi."      Diau  fod  Jairus  mewn   brys 
mawr.      Ond   cawn  yr   lesu  yn  ymdroi  ar  y    ffordd   gyda'r 
wraig   a'r   diferlif  gwaed,    yn    ymholi   yn    ei    chylch,    ac   yn 
ymddiddan  a'r  wraig  ei  hun,  yn  hollol  hamddenol.     "  Ac  efe 
eto   yn    llefaru,    daeth    rhai   o   dŷ    penaeth  y    synagog,    gan 
ddywedyd,    bu   farw  dy   ferch ;    i  ba  beth  eto  yr   aíîonyddu 
yr  Athraw  ?  "      Ond  meddai  yr   lesu,   "  Nac   ofna,   cred  yn 
unig."     A  chawn  Ef  yn  myned  i  mewn  i  dy  y  penaeth,  yn 
adfer  yr  eneth  yn  ol  i  fywyd,  ac  yn  ei  chyíîwyno  i'w  thad. 
Mewn  tangnefedd  y  dyoddefai.      Meddai  lywodraeth  ar  Ei 
deimladau  Ei  hun ;   medrai  ymbwyllo  ac  edrych  yn  mlaen  ; 
"  Pan  ddifenwyd,  ni  ddifenwodd  drachefn  ;  pan  ddyoddefodd, 
ni  fygythiodd ;    eithr  rhoddodd  ar  y  neb  sydd   yn  barnu  yn 
gyfiawn."     Trosglwyddodd  yr  achos  i  lŷs  uwch,  ac  am  hyny 
meddianodd    Ei   enaid  mewn  tangnefedd.      Yr  oedd  Efe  yn 

medru  gweled  trwy  Ei  holl  ddyoddefiadau  ;  canfyddai  eu  pen 
draw,  ynghyd  a'r  canlyniadau  bendigedig  a'u  dilynent. 

Yn  awr,  fel  Tywysog  tangnefedd,  ni  a'i  cawn  yn  gadael 
/  tangnefedd ;  íe,  yn  rhoddi  Ei  dangnefedd  i'w  ganlynwyr. 
"  Nid  fel  y  mae  y  byd  yn  rhoddi  yr  wyf  fi  yn  rhoddi  i  chwi." 
Rhoddi  yr  hyn  a  elwir  ganddo  yn  hapusrwydd  a  wna  y  byd, 
ond  tangnefedd  yw  rhodd  Crist.  Esmwythyd  a  rydd  y  byd ; 
rhyddhad  oddiwrth  waith,  a  Uawenydd  hawddfyd  ;  ond  nid 
yw  lesu  Grist  yn  addaw  rhyddhad  oddiwrth  waith  nac 
oddiwrth  brofedigaethau ;  eithr  rhydd  yr  hyn  a  gymer  y 
blinder  ymaith  oddiar  waith,  ac  a  felusa  y  profedigaethau,  sef 
tangnefedd.  Nis  gall  y  byd  roddi  hwn.  Geill  roddi  cyfoeth ; 
ond  beth  yw  ei  werth  heb  dangnefedd  ?  Medr  roddi 
anrhydedd  a  dyrchafiad  ;  ond  pa  faint  o  werth  sydd  ynddynt 
heb  dangnefedd  ?  Rhyw  feverish  excitemcnt ;  rhy w  gyffröadau 
cymysgedig  o  boen  ac  o  bleser,  yw  Uawenydd  goreu  y  byd 
hwn  ;  ond  yma  tangnefedd,  heddwch  fel  yr  afon,  ac  yn  glir 
fel  y  grisial  i'w  waelod.     Gadawer  i  ni  ymofyn,  beth  ydyw 

ELFENAU    Y    TANGNEFEDD    A    DDYRY    CRIST    l'w    GANLYNWYR. 

I.  Yinwybyddiaeth  o  ffafr  Duw.  Meddai  yr  lesu  ym- 
wybyddiaeth  felly  yn  wastadol  ;  gwyddai  fod  Ei  Dad  yn  Ei 
garu,  Ei  fod  yn  aros  yn  Ei  gariad  Ef,  a'i  fod  yn  Ei  wrando 
bob  amser.  Os  nad  oedd  dynion  yn  Ei  ogonedd.u,  medrai 
ddywedyd — "  Fy  Nhad  yw  yr  hwn  sydd  yn  fy  ngogoneddu 
i;"  ac  ymgysurai  yn  y  syniad  nad  oedd  Ei  Dad  yn  ddiystyr 
o'r  modd  yr  ymddygai  dynion  tuag  ato.  "  Nid  wyf  yn 
ceisio  fy  ngogoi-'iant  fy  hun,"  meddai ;  "a  inae  a'i  cais  ac  a 
farn."  Mwynhäi  gymdeithas  gwastadol  Ei  Dad,  oblegid 
medrai  ddywedyd — "  Yr  hwn  a'm  hanfonodd  i  sydd  gyda 
myfi  ;  ni  adawodd  y  Tad  fi  yn  unig,  oblegid  yr  wyf  fi  yn 
gwneuthur  bob  amser  y  pethau  sydd  foddlawn  ganddo  sf." 
Y  sicrwydd  o  hyn  a'i  cynhaliai  wrth  feddwl  am  y  tywydd 
mawr  oedd  o'i  flaen,  pryd  y  byddai  iddo  gael  Ei  adael  gan 
hyd  yn  nod  y  rhai  a  broffcsent  fod  yn  anwyl  o  hono.     "  \' 


CRIST    YN    GADAEL    TANGNEFEDD    1  W    DDYSGYBLION.  21 

fnae  yr  awr  yn  dyfod,  ac  yr  awrhon  hi  a  ddaeth,  y  gwasgerir 
chwi  bob  un  at  yr  eiddo,  ac  y  gadewch  fi  yn  unig,  ac  nid  wyf 
yn  unig,  oblegid  y  mae  y  Tad  gyda  myfi."  Ar  ddau  achlysur 
nodedig  fe  amlygodd  Ei  Dad  Ei  gymeradwyaeth  o  hono 
mewn  niodd  cyhoeddus,  trwy  lef  o'r  nef — "  Hwn  yw  fy  anwyl 
Fab."  Os  oedd  yn  helbulus  ar  yr  lesu  yn  Ei  berthynas  a'r 
ddaear,  yr  oedd  yn  glir  rhyngddo  a'r  nefoedd ;  os  ydoedd 
dynion  yn  Ei  erlid,  gwnaent  hyny  tra  yr  ydoedd  Ef  dan  siriol 
wenau  Ei  Dad ;  am  hyny  yr  oedd  mewn  tangnefedd 
heddychol,  a  dynion  yn  analluog  i'w  gythryblu. 

Sylfaen  ein  tangnefedd  ninau,  os  ydym  byth  i'w  feddianu, 

fydd  heddwch  tuag  at  Dduw.     Os  bydd  ymwybyddiaeth  yn  y 

fynwes  nad  yw  yn  dda  rhyngom  a  Duw,  y  mae  yn  amhosibl 

bod  yn  dawel.      Eler  i'r  gyfeillach  lawen ;  i'r  gyfeddach  a'r 

diota  ;    i'r  cyngherdd  a'r   ddawns  a'r   chwareudy  ;    ymgoller 

mewn  bydolrwydd,  yn  ei  gyfoeth  a'i  foethau  a'i  anrhydedd ; 

crwydrer  yn  barhaus  ar  hyd  wyneb  y  ddaear,  er  cadw  i  fynu 

amrywiaeth    yn  y  golygfeydd  arddunol  a  phrydferth,    fel  na 

byddo  hamdden  i'r  teimlad  heneiddio  na  diflasu  ;  íe,  gwneler 

pob  peth  sydd  yn  tueddu  i  droi  sylw  y  meddwl  oddiwrtho  ei 

hun    a'i  gysylltiadau    mwyaf   pwysig  ;    ni    thycia  dim,  ac  ni 

thycia  yr  oll,  os  bydd  suspicion  yn  llechu  yn  y  fynwes  fod  Duw 

yn  ddigllawn  wrthym.     Amhosibl  yw  i  blentyn  mewn  teulu 

fod    yn    dawel,    na    mwynhau    ei    hun,    os    bydd   anghydfod 

rhyngddo  a'i  dad  heb  gael  ei  setlo.     Rhaid  setlo  y  cweryl  yn 

gyntaf  mewn  ymheddychiad  a'i  dad.      Dyna  y  fath    rai  y\v 

trigolion  y  byd,  plant  drwg  wedi  codi  mewn   gwrthryfel  jm 

erbyn    eu    Tad   sydd    yn    y  nefoedd,    yn  gwneyd  eu  goreu  i 

ymddifyru,    ac   i    anghofio   y  cweryl   sydd    rhwng   y    Tad  a 

hwythau.     Ond  ofer  yw  yr  ymgais,  a  gwaeth  nag  ofer.     Y 

mae'r  amgylchiadau  mwyaf  dibwys  yn  abl  eu  haflonyddu,  fel 

y  mae  y  cyfTro  a'r  swn  lleiaf  yn  abl  deffro  y  gwyliedydd  sydd 

wedi    ymollwng    i    gysgu    yn    lle    gwylio,     a    dwyn    ofnau 

dychrynllyd    arno.       "  Trwst    deilen   yn    ysgwyd    a'u    herlid 

hwynt ;  "  fel  plentyn  yn  cael  ei  ddychrynu  gan  y  cyfìro  Ueiaf 

wrth  deithio  lle  unig  yn  y  tywyllwch.  le,  "yr  euog  a  ffy  heb 
neb  yn  ei  erHd."  Y  mae  cydwybod  euog  yn  deongH  pethau, 
ac  weithiau  yn  gwneyd  hyny  yn  gyfeiHornus  ;  "  Hwn  yw  yr 
loan  y  torais  i  ei  ben  ef,"  meddai  Herod  am  lesu  Grist. 
Rhaid  tawelu  y  gydwybod,  ac  ymheddychu  a  Duw,  cyn  cael 
tangnefedd.  Medr  Crist  wneyd  hyny.  Aeth  y  Cyfiawn  hwn 
i  le  yr  anghyfìawn,  fel  y  dygai  ni  at  Dduw.  Y  nos  gyntaf  ar 
ol  yr  adgyfodiad,  a'r  dysgybHon  wedi  ymgasglu  ynghyd  rhag 
ofn  yr  luddewon,  "  daeth  yr  lesu,  ac  a  safodd  yn  y  canol, 
ac  a  ddywedodd  wrthynt,  tangnefedd  i  chwi ;  ac  wedi 
iddo  ddywedyd  hyn,  efe  a  ddangosodd  iddynt  ei  ddwylaw  a'i 
ystlys,"  er  arwyddo  nad  gair  ofer  ydoedd  hwn ;  fod  yr  hyn  a 
aeth  trwy  Ei  ddwylaw  a'i  ystlys  Ef  yn  abl  fforddio  iddynt 
hwy  dangnefedd.  Pan  fyddo  yr  lesu  yn  dyfod  €to  i  fynwes 
pechadur,  ac  yn  Uefaru  tangnefedd,  y  mae  yn  dangos  Ei 
ddwylaw  a'i  ystlys  ;  ac  yn  yr  olwg  arnynt  bydd  y  baich  o 
bechod  yn  diflanu,  a  thyr  yntau  aUan  i  ganu — 

"Mi  dafla'  maich  oddiar  fy  ngwar 
Wrth  gofio  dwyfol  loes  ; 
Euogrwydd  fel  mynyddau'r  byd 
Dry'n  ganu  wrth  dy  groes." 

II.  Llywodraeth  ai'  lioll  nwydau  a  dymumadaii  y  galon. 
Nerthoedd  i  ysgogi  dyn,  ac  i'w  gyfnerthu,  ydyw  holl 
deimladau  y  galon ;  oer  ac  eiddil,  îe,  dim,  fyddai  dyn 
hebddynt.  Dyma  yr  ager  sydd  i  weithio  y  peiriant.  Eto 
galluoedd  ydynt  sydd  yn  gofyn  am  eu  Hywodraethu ;  onide  fe 
â  y  cwbl  i  anrhefn.  Beth  a  fyddai  cymdeithas  heb  awydd 
mewn  dynion  am  wybodaeth,  am  gyfoeth,  am  glod  ac 
anrhydedd,  ac  heb  aUu  i  garu  a  chashau  ?  Yn  wir,  ni  fyddai 
cymdeithas  fel  y  cyfryw  yn  bodoH  ;  tragywyddol  auaf  mewn 
oerni  a  diffrwythdra  a  fyddai  yn  teyrnasu.  Ond  oherwydd  y 
pethau  hyn,  y  nwydau  a'r  chwantau  yma,  y  mae  y  byd  yn 
llawn  gwaith  ;  le,  ac  oblegid  eu  hafreolaeth  yn  llawn  trueui 
yn  ogystal.  Ceir  pob  nwyd  a  chwant  am  fod  yn  oruchaf,  ani 
enil!  yr  orsedd,  ac  yn  gofyn  arn  foddhad  uniongyrchol,  a  hyny 

yn    ddiystyr    o    bob    canlyniadau.     Rhaid    i    ddyn   gan   hyny 
wrth    ryw   ngulaimg  ỳowcr,    onide     dinystr    ac     aflwydd     a'i 
goddiweddant.     Bydd  holl  deimladau  y  galon,  pan  yn  myned 
yn  eithafol,  a  phan  yn  tori  yn  rhydd  oddiwrth  bob  awdurdod, 
yn  troi   yn    ddefnydd    anghysur    pwysig.     Meddylier   am   yr 
awydd   i   ragori,    i    gyrhaedd    clod    ac    anrhydedd.     Teimlad 
ydyw  hwn  ynddo  ei  hun  wedi  ei  osod  ynom  gan  y  Creawdwr, 
ac  efe  mewn  rhan  sydd  yn  rhoddi  cyfrif  am  gynydd  dynolryw 
yn    mhob   oes   a    gwlad.       Ond    pan    fyddo    yn     myned    yn 
anghymedrol,  nid  yn  unig   try  yn   afiachus  a    phechadurus, 
ond  hefyd  yn  boenus.     Y  mae  ei   feddianydd  yn  boreu-godi, 
yn  myned  yn  hwyr  i  gysgu,  ac  yn  bwyta  bara  gofidiau.     Y 
mae   ei   uchelgais    yn    bwyta     ei     holl    gysur.        MeddyHer 
drachefn  am  yr  awydd  am  gyfoeth.     Nid  ydyw  hwn  mewn 
un   modd  i'w  ddiystyru.      Trwy   fod   rhai  yn   trysori ;    trwy 
acciimulation  of  capital  y  cyflawnir  gorchest-weithiau  y  byd.     Y 
mae  cyfoeth  nid  yn  unig  yn.  ychwanegu  at   allu  i  fwynhau, 
ond  yn  allu  pwysig  er  daioni ;    ac  os  bydd  hyny  mewn  golwg, 
sef  gwneuthur  daioni  a'r  cyfoeth,   y  mae  ei   chwenychu   yn 
gyfreithlon.     Ac  eto,  "  gwreiddyn  pob  drwg  yw  ariangarwch, 
yr  hon  a  rhai  yn  chwanog  iddi,  hwy  a'u  gwânasant  eu  hunain 
a  llawer  o  ofidiau.''     Gan  awydd  ychwanegu  at  yr  hyn  sydd 
eiddynt,  a  chan  ofn  colH  yr  hyn  sydd  ganddynt,  nid  ydynt  yn 
cael   gorphwysdra    un    amser.       "  Y    neb   a    garo     arian     ni 
ddigonir  ag  arian."     A  mawr  yw  trueni  y  cybyddion.     Duw 
dosturio  wrth  eu  heneidiau  cuHon.     Nid  j'dyw  hyd  yn   nod 
digUonedd  bob  amser  yn  annymunol ;  ond  i'r  gwrthwyneb,  yn 
beth  i'w  gymeradwyo.     Meddai  yr  apostol — "  Digiwch,  ac  na 
phechwch ;    na  fachluded  yr  haul  ar  eich  digofaint."     Prawf 
yr  hwn  a  fedr  deimlo  digUonedd  yngwyneb  camwri  fod   ei 
natur  foesol  heb  ei  llwyr  goHi ;    ond  pan  fyddo  y  digUonedd 
yn  parhau  yn  hir,  a  thrwy  hir-barhad  yn   dirywio  i  fod  yn 
ddialgarwch,  y  mae  yn  myned  yn  bechadurus  ac   yn  boenus 
yr  un   pryd.     Yn   wir,  gwna   y  digllonedd   hwn   fwy  o   wir- 
ioneddol   niwed   i'r   dyn,    a   difetha   fwy   ar   ei    gysur,    na'r 

camwedd  a'i  hachlysurodd.  Am  y  teimladau  cas,  sydd  bob 
amser  ac  yn  mhob  gradd  yn  bechadurus,  nid  oes  dim  ond 
poen  heb  bleser  yngiyn  a  hwynt.  Cenfigen  a  bydra  yr 
esgyrn ;  îe,  a  ladd  ei  pherchenog.  Felly  y  mae  hoU 
deimladau  y  galon,  pan  elont  yn  orchfygol,  yn  brofedigaeth. 
Y  maení  felly  ar  wahan ;  ac  y  maent  yn  fwy  felly  oherwydd 
y  fîrae  sydd  rhyngddynt  a'u  gilydd ;  pob  un  am  ymladd  ei 
ffordd  i  orsedd  ei  galon,  a'r  lleill  am  ei  rwystro.  Teyrnas 
heb  frenin  yw  mynwes  dyn  heb  Grist ;  anarcìiy,  afîywodraeth 
sydd  yno ;  yr  holl  nwydau  a'r  chwantau  mewn  ymryson  a'u 
gilydd.  "  Ni  bydd  heddwch,  medd  fy  Nuw,  i'r  rhai 
annuwiol."     Ond  y  maent  fel  y  môr,  yn  dygyfor. 

Ond  yr  oedd  yr  lesu  yn  meddu  y  tangnefedd  sydd  yn  codi 
o  hunan-lywodraethiad.  Profodd  hyny  yn  nechreu  Ei  fywyd 
cyhoeddus,  pan,  trwy  self'restraint,  y  diffoddodd  holl  bicellau 
tanllyd  y  fall.  Yn  Ei  fedydd  disgynodd  yr  Ysbryd  Glân  arno 
yn  gymhwysder  arbenig  i  gyflawni  Ei  waith,  a  daeth  Uef 
galonogo!  o'r  nefoedd ;"  "  Hwn  yw  fy  anwyl  Fab,  yn  yr  hwn 
y'm  boddlonwyd."  Ond  y  lle  nesaf  y  cawn  Ef  yw  mewn 
anialwch,  yn  cael  Ei  demtio  gan  ddiafol,  gwedi  ymprydio  o 
hono  ddeugain  niwrnod.  Nis  gallasai  lai  na  bod  yn  ymwybodol 
o  ddisgyniad  yr  Ysbryd  arno  yn  gymhwysder  at  waith  ;  ac  nid 
oedd  dim  yn  fwy  naturiol  nag  iddo  chwenychu  gosod  y  gallu 
mewn  gweithrediad,  fel  y  mae  pob  dyn  yn  awyddus  i  osod 
mewn  gweithrediad  allu  a  fyddo  newydd  dderbyn.  Cenfydd 
Satan  ei  fantais,  sef  newyn  trwm  gwedi  deugain  niwrnod  o 
ympryd.  *' Os  Mab  Duw  wyt  ti,"  meddai,  "  arch  i'r  cerig 
hyn  fod  yn  fara."  Teimla  yr  lesu  y  newyn,  a  rhydd  hwnw 
fin  ar  demtasiwn  y  diafol ;  ymdeimla  hefyd  a'r  gallu  a  fedd  i 
dori  y  newyn  yn  ol  yr  awgrym  a  roddir  iddo ;  ond  y  mae,  er 
hyny,  yn  gwrthsefyll  y  demtasiwn  trwy  ddweyd — "  Nid  trwy 
fara  yn  unig  y  bydd  byw  dyn,  ond  trwy  bob  gair  a  ddaw 
allan  o  enau  Duw."  Cawn  Ef  ar  derfyn  Ei  flwyddyn 
weinidogaethol  yn  Galilea  yn  gadael  y  wlad,  gan  deimlo  mai 
aflwyddianus  a  fu  ;    nad   oedd  anrhydedd  i  brophwyd  yn  ei 

wlad  ei  hun.  Ar  ganol  y  daith,  pan  yn  myned  trwy 
Samaria,  enfyn  allan  ddeg-a-thriugain  o  ddysgyblion  ar  hyd 
y  cyffiniau ;  yna  cyhoedda  y  gwaeau  ofnadwy  uwchben 
dinasoedd  Galilea.  Ond  nid  teimlad  sur  a  siomedig  a'i 
cynhyrfai,  oblegid  cawn  Ef  yn  llawenhau  am  Iwyddiant 
gweinidogaeth  y  deg-a-thriugain,  ac  yn  gwahodd  y  bhnderog 
ato  Ei  hun.  Drachefn  yn  Judea,  triniaeth  waeth  sydd  yn  Ei 
aros.  Pan  yn  athrawiaethu  yn  y  deml,  hwy  a  godasant 
gerig  i'w  taíîu  ato.  "  A'r  lesu  a  ymguddiodd,  ac  a  aeth  allan 
o'r  deml,  gan  fyned  trwy  eu  canol  hwynt ;  ac  felly  yr  aeth  efe 
heibio."  "  Ac  wrth  fyned  heibio  (yn  mhorth  y  deml)  efe  a 
ganfu  ddyn  dall  o'i  enedigaeth."  Ni  chythryblwyd  Ei 
ysbryd  gan  y  driniaeth,  ac  nis  dychrynwyd  ychwaith ;  eithr 
gan  hysbysu  y  dysgybhon  fod  yn  rhaid  iddo  weithio  gwaith 
yr  Hwn  a'i  hanfonodd  tra  yr  ydyw  hi  yn  ddydd,  poera  ar  y 
llawr,  gwna  glai  yn  hamddenol  o'r  poeryn,  ac  ira  lygaid  y 
dall  ag  ef,  gan  ei  anfon  i  ymolchi  i  lyn  Siloam,  a  thrwy  hyny 
adfer  ei  olygon  iddo.  Amser  a  ballai  i  mi  i  fynegu  ond 
ychydig  iawn  o'r  pethau  am  yr  lesu. 

Dyma  Ei  dangnefedd.  Hwn  hefyd  y  mae  yn  gyfranu, 
trwy  ddangos  Ei  hun.  O  fewn  holl  gylch  y  teimladau  nid 
oes  dim  mor  effeithiol  ag  esiampl.  Gan  hyny,  rhedwch  yr 
yrfa  a  osodwyd  o'ch  blaen,  "  gan  edrych  ar  lesu,  Pen- 
tywysog  a  Pherffeithydd  ein  ffydd  ni."  "  Ystyriwch  yr  hwn 
a  ddyoddefodd  gyfryw  ddywedyd  yn  ei  erbyn  gan  bechadur- 
iaid,  fel  na  fîinoch,  ac  nad  ymollyngoch  yn  eich  eneidiau.'' 
Pan  yn  teimlo  tuedd  i  gael  eich  dyrchafu  gan  glod  a 
phoblogrwydd,  edrychwch  ar  yr  lesu  ;  pan  y  ceisid  Ef  i'w 
wneuthur  yn  frenin,  treuHodd  yr  holl  nos  hono  mewn 
cymundeb  a'i  Dduw.  Pan  yn  Uwfrhau  ac  yn  digaloni  oblegid 
amhoblogrwydd,  edrychwch  ar  yr  lesu,  yr  Hwn  pan  yr  oedd 
y  dyrfa  yn  cefnu  arno  a  ofynai  i'r  deuddeg — "  A  fynwch 
chwithau  hefyd  fyned  ymaith?"  Cawn  amryw  o'r  merthyron 
yn  ymdawelu  ynghanol  eu  poenau  wrth  gofio  am  Ei 
ddyoddehadau  Ef.     GeUid  meddwl  fod  taugnefedd  yr  lesu  ya 

cael  ei  drosglwyddo  iddynt  trwy  edrych  arno.  Darllenais  am 
rywun  yn  ngwledydd  y  Dwyrain  fyddai,  pan  mewn  cythrwfl 
ysbryd,  yn  edrych  i'r  nefoedd  wybrenol.  Y  mae  yr  wybren 
yn  dawel  iawn  yn  y  Dwyrain  ;  y  mae  felly  yma  weithiau ; 
"  Y  mae  efe  yn  gwneuthur  heddwch  yn  ei  uchel-fanau."  Ac 
yr  oedd  yr  hen  athronydd  yn  cyfranogi  o  dangnefedd  yr 
wybren  wrth  edrych  arni.  Pa  faint  mwy  y  cyfranoga  y 
Cristion  o  dangnefedd  yr  lesu,  wrth  edrych  a  Uygad  ffydd  nes 
sylweddoU  ei  wrthrych  ?  Nid  yn  unig  y  mae  yno  ddylanwad 
y  weithred  o  edrych  ar  dangnefedd,  ond  hefyd  credaf  nad  yw 
Tywysog  tangnefedd  yn  segur  ar  achlysuron  o'r  fath  ;  eithr 
Ei  fod  yn  llefaru  tangnefedd  wrth  yr  hwn  sydd  yn  edrych 
tuag  ato. 

III.  Ymwybyddiacth  fod  y  hywyd  yn  ei  iawn  gwrs ;  fod  y 
dylcdsii'yddan  yn  cael  eu  cyjìawni.  Y  mae  i  bob  bywyd  ei 
gwrs  priodol;  y  mae  yn  gorphwys  ar  bob  dyn  ddyledswyddau ; 
ac  nid  yw  yn  bosibl  i  neb  feddianu  tangnefedd  yn  ei  fynwes 
oni  fydd  yn  credu  fod  ei  fywyd  yn  rhedeg  yn  yr  iawn 
gyfeiriad,  a  bod  y  prif  ddyledswyddau  gorphwysedig  arno  yn 
cael  eu  cwblhau.  Ofer  ceisio  tangnefedd  heb  hyn.  Medd 
pob  dyn  ei  le,  a  medd  pob  dyn  ei  waith,  ac  nis  geill  fod  mewn 
heddwch  oni  fydd  yn  llanw  ei  le,  ac  yn  cyflawni  ei  waith. 
"  Y  mae  pob  peth  yn  llawn  gwaith,"  medd  y  Pregethwr.  Y 
maent  felly  ar  y  ddaear  isod,  ac  yn  y  nefoedd  uchod.  Y  mae 
holl  elfenau  natur,  hoU  anifeiHaid  y  maes,  ehediaid  y  nefoedd, 
ymlusgiaid  y  ddaear,  a  physgod  y  môr  yn  llawn  cyfí"ro  a 
gweithgarwch.  A  beth  drachefn  am  ddynion  y  byd  .-*  Oh, 
nid  yw  y  cwch  gwenyn,  na  thwmpath  y  morgrug,  ond 
arddangosiadau  egwan  o'r  cyífro  a'r  gweithgarwch  sydd  yn 
mhlith  meibion  dynion.  Y  mae  ein  daear  fechan  ni,  a'i 
chrynswth  o  fywyd  a  gweithgarwch,  yn  ei  lle  ei  hun,  ac  mewn 
undeb  ag  aneirif  fydoedd  eraill,  yn  olwyno  yn  gyson  yn 
entrych  y  nefoedd.  Ac  nid  yw  y  peiriant  anferthol  hwn,  sydd 
yn  abl  syfrdanu  dyn  wrth  geisio  amgyff"red  ei  eangder  a  rhifo 
ei   ranau,  byth   am  eihad  yn  sefyll  yn  llonydd.     le,   nid  yn 

unig  y  mae  y  greadigaeth  yn  llawn  gwaith,  ond  y  mae 
y  Creawdwr  Ei  hunan  yn  gweithio  o  hyd.  "  Y  mae  fy 
Nhadyn  gweithio  hyd  yn  hyn,"  meddai  yr  anfeidrol  Fab  amyr 
anfeidrol  Dad.  Felly,  priodol  dweyd  fod  gwaith  yn  angen- 
rheidrwydd  natur  yn  Nuw,  ac  yn  ddeddf  yn  Ei  greadigaeth. 
Ofer  ydyw  i  neb  mewn  seguryd  ddisgwyl  bod  yn  ddedwydd  tu 
fewn  i'r  greadigaeth  hon.  Er  hyny  ceir  Uawer  yn  ddigon  ffol 
i  dybio  mai  mewn  segurdod  y  cyfanedda  dedwyddwch,  ac  i 
ymofyn  am  dano  iddynt  eu  hunain  trwy  arwain  bywyd  segur 
a  diddim.  Dywedir  fod  canoedd  o  filoedd  yn  Mhrydain  Fawr 
yn  wir  druenus,  ac  mai  prif  ffynhonell  eu  truenu  y^v  eu 
segurdod.  Oh  ynfydrwydd !  Fel  y  mae  y  felin  sydd  yn  troi 
heb  ddim  ynddi  yn  malu  ei  hunan  oblegid  ei  g^vagder,  felly  y 
mae  y  diog  a'r  diffrwyth  yn  y  diwedd  yn  sicr  o  ddyfod  yn  rhy 
ymwybodol  o  honynt  eu  hunain,  ac  o  droi  i  gystuddio  a 
chystwyo  eu  hunain.  Adroddir  am  ryw  Aiphtiwr  a  gafodd  ei 
ddychwelyd  at  Gristionogaeth  yn  y  canol-oesau,  yr  hwn, 
oblegid  fod  mynachaeth  yn  cael  ei  gymeradwyo  yn  yr  oes 
hono  fel  y  ffurf  uchaf  ar  grefydd,  a  ymgymerodd  a'r  cyfryw 
fywyd.  Crwydrodd  yn  mhell  ar  hyd  yr  anial  garw,  a 
dewisodd  ryw  ogof  ddigysur  yn  drigle  iddo  ei  hun,  gan 
ymgynal  ar  wreiddiau  a  ffrwythau  prinion  yr  anialwch.  Yno 
y  bu  am  ryw  ysbaid  yn  darllen,  yn  myfyrio,  ac  yn  gweddío, 
gan  geisio  disgyblu  ei  hun  i  dduwioldeb.  Ond  nid  hir  y  bu 
cyn  i'w  druenu  gynyddu  arno,  nes  gwneyd  ei  fywyd  braidd  yn 
ormod  o  faich  i'w  ddwyn.  Mewn  gweddi  dywedodd  fod  yn 
well  ganddo  farw  na  byw,  ac  felly  ei  fod  yn  dymuno,  íe,  yn 
crefu  am  gael  ei  symud.  Pan  yn  nghanol  ei  dristwch 
syrthiodd  trwmgwsg  arno,  ac  yn  ei  freuddwyd  efe  a  welai 
angel,  yr  hwn  a  ddywedodd  wrtho :  "  Tor  y  balmwydden 
sydd  yn  tyfu  wrth  y  ffynon  acw,  a  gwna  raff  o'i  chyhyrau." 
Gwedi  deffro,  penderfynodd  wneyd  arch  yr  angel ;  ond  nid 
oedd  ganddo  yr  un  fwyell  at  dori  y  pren.  Rhaid  gan  hyny 
oedd  iddo  deithio  ymhell  i  fysg  dynion  drachefn  i  gael  benthyg 
bwyell ;    ac  felly  y  gwnaeth,  a  dychwelodd  yr  holl  ffordd  yn 

ganlynol  a'r  fwyell  ganddo.  Yna  ymroddodd  i  dori  y  pren, 
i  ddatod  ei  gyhyrau,  ac  i'w  plethu  drachefn  yn  gwden  o  raff, 
nes  yr  oedd  ganddo  dorch  fawr  o  rafî  daclus.  Gwedi  iddo 
orphen,  ymddangosodd  yr  un  angel  iddo  drachefn  mewn 
breuddwyd,  ac  wedi  ei  alw  erbyn  ei  enw  a'i  longyfarch 
oherwydd  y  cysur  oedd  wedi  ei  adfeddianu  tra  y  bu  yn 
llafurio  i  wneyd  y  rhaff,  ychwanegodd  :  "  Gwybydd  bellach 
fod  dyn  wedi  ei  ordeinio  i  waith  ac  nid  i  segurdod  ;  dychwel 
dithau  i  fysg  dynion  megis  cynt,  gan  wregysu  dy  Iwynau  at 
waith  a"r  rhaff  a  blethaist  yn  yr  anialwch ;  ond  cofìa 
gysegru  y  cyflawniad  o  bob  dyledswydd  a  gweddi,  ac  felly  y 
byddi  dedwydd."  Gwers  go  dda  mewn  breuddwyd,  onide  ? 
Nid  yn  aml  y  ceir  cystal  gwersi  mewn  breuddwydion.  Y 
mae  yn  amhosibl  i'r  hwn  sydd  yn  teimlo  nad  yw  ei  fywyd  yn 
dda  i  ddim  fod  yn  ddedwydd,  tra  y  mae  yr  hwn  sydd  yn 
gweithio  yn  meddu  y  boddhad  bendigedig  sydd  yn  codi  oddiar 
ymwybyddiaeth  fod  ei  fywyd  yn  ateb  rhyw  bwrpas.  Cyfyd 
tangnefedd  o  orpheniad  gwaith,  o  gyfìawniad  dyledswydd,  er 
efallai  na  fydd  y  syniad  o  ddyledswydd  yn  un  uchel,  na'r 
teimlad  o  rwymedigaeth  yn  cyrhaedd  yn  mhellach  na  dynion. 
Felly  y  desgrifìa  Longfellow  y  "  Yillage  Blachsmttli  " — 
"  Each  morning  sees  some  task  begun, 

Each  evening  sces  its  close  ; 
Something  attempted,  something  done, 

Has  earned  a  night's  repose." 

Gôf  y  pentref  ydyw  hwn,  a  gôf  angrefyddol  fe  ddichon,  eithr 
y  mae  wedi  enill  iddo  ei  hun  dawelwch  i  gysgu  trwy 
gyílawniad  gonest  o  waith.  Ond  os  nad  yw  y  gôf,  y 
gweithiwr,  yn  ddyn  crefyddol  ac  yn  gweithio  dros  Dduw, 
rhyw  haner  peth,  a  llai  na  hyny,  yw  ei  dawelwch.  Oblegid  y 
mae  i  ddyn  gysylltiadau  eangach  na'r  byd  hwn,  a  chyfrifoldeb 
uwch  nag  i  ddynion,  ac  ni  fedr  gael  gwir  dangnefedd  os  na 
fydd  trwy  gyíîawniad  gonest  o'i  ddyledswydd  tuag  at  Dduw, 
wedi  gosod  ei  hun  yn  right  yn  y  cysylltiadau  eangaf. 

Hwn  ydoedd  tangnefedd  Crist.     Gweithiwr  diflino  ydoedd 
Ef.     Dyma  Ei  deimlad  a'i  amcan  wrth  ddyfod  i'r  byd.     Pan 

yn  eistedd  yn  lluddedig  wrth  fíynon  Jacob,  cawn  Ef  yn  colli 
Ei  ludded,  a'i  newyn,  a'i  syched,  wrth  ymddiddan  a'r  wraig  o 
Samaria.  A  phan  ddychwelodd  y  dysgyblion  wedi  bod  yn  y 
ddinas  yn  prynu  bwyd,  a  phan  yr  atolygent  arno  i  fwyta, 
cawn  Ef  yn  dangos  difaterwch  at  y  bwyd  a  brynwyd 
ganddynt,  gan  ddywedyd — "  Fy  mwyd  i  yw  gwneuthur 
ewyllys  yr  hwn  a'm  hanfonodd,  a  gorphen  ei  waith  ef."  Ar 
achlysur  arall  dywedai,  "  Rhaid  i  mi  werthio  gwaith  yr  hwn 
a'm  hanfonodd  tra  yr  ydyw  hi  yn  ddydd  ;  y  mae  y  nos  yn 
dyfod,  pan  na  ddichon  neb  weithio."  A  phan  y  mae  y  nos 
yn  dynesu,  y  mae  yn  medru  dywedyd  yn  ngwyneb  y  neshad 
hwnw,  "  Mi  a'th  ogoneddais  di  ar  y  ddaear,  mi  a  gwblheais  y 
gwaith  a  roddaist  i  mi  i'w  wneuthur."  Ac  wedi  i'r  nos 
ddyfod,  y  nos  dywyllaf  yn  nghreadigaeth  Duw,  nos  o  dy- 
wyllwch  naturiol  ac  ysbrydol,  pan  yr  oedd  Ei  gyfeillion  wedi 
Ei  adael,  a'i  Dad  wedi  Ei  adael,  ynghanol  yr  unigrwydd  a'r 
tywyllwch  digyfifelyb  hwnw,  y  mae  yn  medru  marw  mewn 
tangnefedd,  gan  ddywedyd,  "  I'th  ddwylaw  di,  o  Dad,  y 
gorchymynaf  fy  ysbryd."  Medrodd  hyn  oblegid  Ei  fod  wedi 
gallu  dywedyd,  "  Gorphenwyd."  Tangnefedd  yn  codi  oddiar 
orpheniad  gwaith  wedi  ei  gyflawni  dros  Ei  Dad  oedd  Ei 
dangnefedd  Ef.  Hwn  hefyd  a  gyfrenir  ganddo.  Y  mae  yn 
codi  dyn  i  fyu'  i  Dduw,  i  wncu'hur  gwaith  Duw,  sef  i  Dduw 
a  thros  Dduw,  nes  y  mae  y  dyn  yn  myned  yn  ddyn  Duw. 
Felly,  bydd  pethau  daearol  bywyd  yn  cael  eu  nefoleiddio,  a'r 
pethau  cyffredin  yn  cael  eu  hurddasoH.  Y  mae  y  dyn  bellach 
yn  teimlo  rhyw  foddhad  yn  ei  fywyd  ei  hun,  gan  ei  fod  yn 
byw  i  amcan  ei  greadigaeth,  ac  y  mae  gan  hyny  yn  byw  ac 
yn  marwmewn  tangnefedd. 

I\'.  Boddlonrwydd  i'r  amgylchiadaii  presenol.  Tuag  at  fod 
mewn  tangnefedd,  rhaid  bod  yn  ddiddig.  Nid  rhaid  manylu 
llawer  i  ddangos  fod  yr  lesu  yn  ddiddig  a  boddlawn.  Dyma 
un  o'r  pethau  cyntaf  a  deimlwn  wrth  ddarllen  Ei  hanes. 
Tlawd  oedd  Ei  amgylchiadau  ;  gwael  oedd  Ei  gyflwr  ;  ond 
eto  cawn  Ef  yn  berffaith   ddiddig.     Nid  ydyw  yn  ymddangos 

fel  pe  wedi  agor  Ei  lygaid  ar  ogoniant  daearol,  fel  ag  i'w 
chwenychu  o  gwbl.  Nid  ydyw  yn  ei  ddiystyru,  fel  y  gwna 
rhai,  mewn  chwerwder  ysbryd  siomedig,  chwerwder  áydd  yn 
dangos  fod  rhywbeth  dyfnach  o  tano,  sef  awydd  ei  feddianu. 
Wrth  ddarllen  hanes  lesu  Grist  yr  ydym  yn  coUi  ein  golwg 
yn  Uwyr  ar  ogoniant  daearol ;  nid  ydyw  mewn  bod.  Nid 
ydyw  gorseddfeinciau,  coronau,  a  theyrnwiail  mân  deyrnas- 
oedd  y  ddaear  ond  gwael-gelfi  dirmygedig  i  Un  oedd  wedi  Ei 
eni  i  fod  yn  Etifedd  y  byd  ;  ie,  yn  Etifedd  creadigaeth  Duw. 
Nid  yw  yn  sylwi  arnynt  o  gwbl.  A  phan  yn  rhodio  ar  hyd 
ffordd  arw  diyslyrwch  ac  erledigaeth,  y  mae  yn  ymgysuro 
mai  Ei  ffordd  i'r  orsedd  ydoedd  hono.  "  Yr  hwn  yn  Ue  y 
Uawenydd  a  osodwyd  iddo,  a  ddyoddefodd  y  groes,  gan  ddi- 
ystyru  gwaradwydd."  Unwaith  y  gwnaeth  grybwylliad  am 
Ei  dlodi,  ac  nid  achwyn  yr  oedd  y  pryd  hwnw,  ond  rhybuddio 
canlynwr  anystyriol  i  fwrw  y  draul.  Wrth  hwnw  y  dy- 
wedodd,  "  Y  mae  ffauau  gan  y  llwynogod,  a  chan  ehediaid  y 
nefoedd  nythod,  ond  gan  Fab  y  dyn  nid  oes  le  i  roddi  ei  ben  i 
lawr."  Ond  wrth  Petr,  pan  dorodd  ymaith  glust  gwas  yr 
archoffeiriad,  efe  a  ddywedodd,  "  Dychwel  dy  gleddyf  i'w  le. 
A  ydwyt  ti  yn  tybied  nas  gallaf  yr  awrhon  ddeisyf  ar  fy  Nhad, 
ac  efe  a  rydd  yn  y  fan  i  mi  fwy  na  deuddeg  lleng  o  angyHon  ?" 
Nid  o  raid,  Petr,  ond  o  ddewisiad  yr  ydwyf  wedi  dyfod  i'r 
cyflwr  hwn.  "  Y  cwpan  a  roddodd  y  Tad  i  mi,  onid  yfaf  ef." 
Y  mae  efe  yn  abl  cynyrchu  boddlonrwydd  cyffelyb  yn  Ei 
ganlynwyr,  a  thrwy  hyny  roddi  tangnefedd  iddynt.  I'r  gwir 
gredadyn  nid  ydyw  ei  amgylchiadau  daearol  ond  ail  beth  yn  ei 
olwg ;  ei  Iwyddiant  ysbrydol,  a'i  dynged  dragywyddol  mewn 
byd  arall  sydd  yn  bwysig.  Ond  am  yr  annuwiol,  y  mae  ei 
ran  yn  y  bywyd  hwn  ;  derbynia  ei  wynfyd  yn  ei  fywyd ;  a 
pha  ryfedd  ei  fod  yn  fawr  ei  ffwdan  am  gael  ei  gyfran.  Eithr 
pererin  yw  y  Cristion  ;  ymdeithydd  ac  alltud  ar  y  ddaear ; 
bydd  yn  canu  yn  aml  wrth  deithio : 

"ìsid  íy  ncf  yw  ar  y  ddacar, 

Vc  goreu  inan  dan  gwm'>as  haul.  '  • 

Y  mae  ei  bethau  mawr,  a'i  bethau  goreu,  oll  yn  mlaen  ;  ei 
drysor  yn  y  nefoedd,  a'i  gartref  fry.  Gan  hyny,  nid  yw  yn 
orawyddiis  am  rodio  ar  uchelderau  y  ddaear,  na  bwyta  ei 
melusion  ychwaith.  A  phe  y  digwyddai  iddo  gyfarfod  a 
thywydd  garw,  fel  y  bydd  yn  sicr  o  wneuthur,  naill  ai  yn  y 
boreu,  neu  yn  y  prydnawn,  neu  ynte  ganol  dydd,  nid  yw  yn 
gofalu  cymaint,  gan  ei  fod  ar  ei  daith,  ac  yn  disgwyl  pethau 
gwell  ar  ben  ei  siwrnau.  Ar  y  noswaith  oer,  pan  rewodd  bys 
Mr.  Charleso'r  Bala,  yr  oedd  yn  dywedyd  wrth  groesi  mynydd 
y  Berwyn,  "  Y  mae'r  Berwyn  yn  burion  le  i'w  groesi  wrth 
fyned  adref."  Cysuron  clyd  yr  aelwyd  yn  y  Bala  oedd  yn 
dyddanu  ei  feddwl  ar  ben  y  mynydd  oer.  Ac  felly  y  teimla'r 
duwiol  mewn  adfyd  a  thlodi  a  chystudd  ;  purion  le  ar  ei  daitb 
adref.     Ac 

"  Ni  phery  ddim  yn  bir 

'Mor  ddu  dymhestlog  nos." 

y  mae  yr  holl  bethau  bHnion  hefyd  dan  reolaeth  Tad  an- 
ffaeledig  mewn  doethineb,  ac  anfeidrol  mewn  daioni.  Ac  am 
hyny  y  cân  gyda  bachgen  y  cadben,  wrth  forio  tonau 
tymhestlog  y  byd — 

"  Fy  Nbad  sydd  wrth  y  llyw." 

Dynia  foddlonrwydd  bendigedig  sydd  yn  wir  dangnefedd. 

V.  Rhyddhad  oddiwrth  ddychyyn  y  dyfodol.  Nis  gall  dyn 
meddylgar  lai  na  theimlo  ei  hun  yn  cael  ei  lethu  yn  fynych 
gan  bryder  am  y  dyfodol  tywyll  sydd  o'i  flaen,  a  bydd  ei  fod 
yn  methu  cael  atebiad  boddhaol  i'w  gwestiynau  yn  aml  yn 
gyru  iasau  o  ddychryn  trwy  ei  holl  natur.  Yn  mlaen  y  mae 
ein  pethau  mawr  ni  i  gyd.  Meddai  Southey  y  bardd — "  Nid 
wyf  yn  teimlo  nemawr  bwys  na  dyddordeb  yn  yr  hyn  a  fu  yn 
yr  amser  a  aeth  heibio  ;  yr  ymlaen  ofnadwy  sydd  yn  bwysig  i 
mi."  Dywedai  Henry  Ward  Beecher  nad  oedd  efe  yn  prisio 
llawer  pe  byddai  yn  wir  fod  dyn  wedi  hânu  o'r  epa  ;  y  byddai 
cystal  ganddo  hyny  a  deilliaw  o  ambell  ddyn  ;  ond  mai  pa 
bethapha  fodd  y  byddai  am  y  maith  dragy  wyddoldeb  oedd  yn 
hwysig  yn  ei  olwg  ef.      Afon  sydd  yn   raid   ei  chroesi   yw'r 

lorddonen.  Ond  y  mae  aml  un  wedi  dweyd  gyda'r  bardd 
wrth  edrych  ar  rym  y  dwr,  a'i  thonog  genlli,  a'r  mynycb 
rymus  wr  a  suddodd  ynddi — 

"  Oh  1  na  bai  modd  i  mi 
Ysgoi  ei  hymcbwydd  bi, 
A  bedfan  uwch  ei  Ui' 
I'r  Ganaan  hyfryd." 

Ond  rhaid  myned  tr%vyddi.  Brwydr  sydd  raid  ei  hymladd  yw 
y  frwydr  ag  angau  ;  ac  nid  oes  bwrw  arfau — dim  Ue  i  roddi  i 
fynu — yn  y  rhyfel  hwn.  Medr  y  meddyg  ddesgrifio  y  stages  y 
bydd  y  corph  yn  myned  trwyddynt,  hyd  nes  y  byddo'r  galon 
yn  peidio  curo,  a'r  gwaed  yn  dechreu  rhewi ;  ond  pa  feddyg  a 
fedr  ddesgrifio  agwedd  y  meddwl,  a  pherthynas  yr  amgylchiad 
a'r  enaid  byw  sydd  ar  gymeryd  ei  aden  o'r  telpyn  pridd  a 
adewir  ar  ol  ?  Gwedi  ymadaw,  i  ba  le  a  pha  fodd  yr  â  yr 
ysbryd  anfarwol?  A  ydyw  yn  cael  ei  wysio  yn  uniongyrchol  i 
bresenoldeb  personol  y  Duw  anfarwol,  gan  deimlo  llygad  craff 
a  phur  yr  Hollwybodol  yn  treiddio  trwy  ei  holl  natur  a  thrwy 
ei  hoU  hanes,  ac  yna  gerbron  y  dwyfol  lys  yn  gwrando  ar  ei 
dynged  am  byth  ?  Neu  ynte,  a  fydd  yr  enaid  yn  drifftio  i'w 
le  ei  hun,  yn  cael  ei  gludo  gan  ei  gyffelyb,  angehon  neu 
gythreuhaid,  yn  ol  yr  attyniad  sydd  gan  y  cyffelyb  ar  eu 
gilydd  ?  Pa  fodd  y  teimla  yr  enaid  pan  fydd  yn  dechreu  syllu 
o'i  gwmpas,  ac  yn  sylweddoh  y  ffaith  ei  fod  yn  ei  gartref 
newydd  a  thragywyddol  ?  Pa  gyfrwng  cymundeb  fydd 
rhyngddo  a'r  greadigaeth  oddi  allan,  wedi  iddo  golii  y  corph 
a'i  synwyrau  ?  Wedi  iddo  gael  y  corph  a  fydd,  ai  yr  un  rhy  w 
/  a'r  un  nifer  fydd  synwyrau  hwnw  a'r  corph  presenol ;  neu 
ynte,  a  fydd  wedi  ei  ddodrefnu  a  synwyrau  newyddion,  i- 
agor  dorau  i  ryfeddodau  newyddion  yn  yr  hen  greadigaeth  ? 
Beth  fydd  ein  gwaith  ni  yno  ?  Nid  wyf  yn  son  am  uffern  yn 
awr.  Gwareded  Duw  ni  rhag  myned  yno.  Y  mae  meddwl 
fod  tebygolrwydd,  íe,  posiblrwydd,  i  fyned  yno,  yn  abl  llethu 
a  Uadd  pob  dyn  ystyriol.  Na,  am  y  nefoedd  yr  wyf  yn 
siarad.     Y  mae  y  dyeithrwch   a'r   tywyllwch    sydd    yn   gor- 

chuddio  y  nefoedd  yn  abl  dwyn  pruddglwyfni  arnom.  Ai 
syn-syilu  y  byddwn  ar  y  gogoniant  dwyfol,  mewn  rhyw 
syfrdandod  nefolaidd,  fydd  yn  ein  hanalluogi  i  wneuthur  dim 
ond  gollwng  allan  fawl  diddiwedd  i  Dduw  a'r  Oen  ;  neu 
ynte,  a  fydd  yno  waith  i  bob  gallu,  a  boddhad  i  bob  teimlad  a 
fedd  y  ddynoHaeth,  a  lle  i  weithgarwch  amrywiol  a  dedwydd 
yn  ein  perthynas  a'n  gilydd  megis  ar  y  ddaear  ?  Pwy  hefyd 
fydd  ein  cwmpeini  ?  A  amgylchynir  ni  gan  ein  hen  gyd- 
nahod  a'n  perthynasau  yn  y  byd  hwn  ;  neu  ynte,  a  fyddwn  yn 
ymgymysgu  a  phreswylwyr  tragywyddoldeb  fel  pe  na  buasem 
wedi  bod  yn  trigo  ar  y  ddaear  o  gwbl,  yr  hen  gysylltiadau  nid 
yn  unig  wedi  eu  dattod  ond  wedi  myned  yn  anghof,  a  ninau 
wedi  myned  yn  aelodau  o  gymdeithasau  newyddion  yn  oì 
neillduolion  ein  cymeriadau  ?  Ai  preswylwyr  y  ddaear  yn 
unig  a'n  hamgylchant  ;  neu  ynte,  a  fyddwn  yn  ymgyfathrachu 
ag  angelion  ac  archangelion  y  drydedd  nef  y  rhai  sydd  yn  fil 
myrddiwn,  ac  a  phreswylv/yr  aneirif  y  miliwnau  bydoedd, 
sydd  fìloedd  o  weithiau  yn  fwy  na'n  daear  ni,  a  boblogant  yr 
eangder  diderfyn  ?  Draw,  draw,  draw,  yn  nhragywyddoldeb, 
ai  diystyr  yn  ein  golwg  a  fydd  y  ffaith  fod  rhywrai  wedi  bod  i 
ni  yn  dad  ac  yn  fam,  yn  briod  ac  yn  blant,  ac  yn  hen  gym- 
deithion  ein  hieuenctyd,  pan  oeddym  yn  trigo  ar  y  ddaear  yn 
mabandod  ein  bodolaeth  ;  íe,  ai  diystyr  a  fydd  y  rhai  hyn  yn 
/  ein  golwg,  a  ninau  wedi  cael  ein  llyncu  i  fynu  gan  ein  cysyllt- 
iadau  a'n  perthynasau  newyddion,  fel  pe  na  buasai  ond  hwy 
erioed  wedi  bodoli  ?  Neu  ynte,  a  fydd  yna  ryw  gysegr- 
edigaeth  ac  anwyldeb  yn  codi  oddiar  hen  gofion  y  ddaear 
fydd  yn  cydredeg  ymlaen  a'n  bodolaeth  am  byth,  ac  yn  peri  y 
bydd  ein  hen  anwyHaid  ar  y  ddaear  yn  parhau  yn  anwyHaid 
neiHduol  i  ni,  hyd  yn  nod  yn  nghanol  cwmpeini  y  nefoedd  am 
dragywyddoldeb  ?  O,  pwy  a  fedr  ateb  ?  Ni  a  garem  gael 
gwybod.  A  fydd  amser  yn  y  byd  a  ddaw  ?  A  fydd  bysedd  a 
líìgyrau  yn  dweyd  beth  fydd  hi  ar  gloch  tragywyddoldeb,  ac 
a  fydd  cysgod  yn  disgyn  ar  ei  ddeial  ?  Ai  olwyniad  y  byd- 
oedd   mawrion  yn  yr  entrych  fydd  yn  rhanu  amser  yn  rhan- 

iadau    cyfartal,    a     thrwy     hyny    wneuthur    trafnidiaeth    a 

chymdeithas  yn  beth  posibl  a  dymunol ;    neu  ynte,  a  fydd 

pob  un  yn  cael  ei  adael  i  fesur  amser,  os  bydd  yn  dewis, 

drosto  ei  hun,  yr  hwn  fydd  yn  amrywio  yn  ol  cyfiymder  neu 

arafwch  gweithrediad  ei  feddyUau  a'i  deimladau  ?     Pwy  fedr 

ateb  ?     Ai  ystad  ddiweddaf   a   digyfnewid   dyn   fydd   yr   un 

gyntaf  yr  â  iddi  ar  ei  fynediad  i'r  byd  ysbrydol ;  neu  ynte,  a 

fydd  cyfhodau-,  ac  esgyniad  uwch  yn  y  naiU  gyfnod  ar  ol  y 

llall   yn   y  bywyd   tragywyddol,   nes   cyrhaedd  yn    y  diwedd 

ystad  o  ysbrydolrwydd  pur  a  digorph,  tebyg  i'r  Duwdod  Ei 

hunan,  fel  y  tybia  rhai  ?     Oh,  pwy  eiU  ateb  ?     Oh,  gwestiynau 

difrifol   ofnadwy  i  bob  dyn  m.eddylgar  !       Oh,  ddyeithrwch  ; 

oh,  dywyUwch  ofnadwy  sydd  ar  yr  ymlaen  tragywyddoi  !     A 

oes  neb  a  fedr  dangnefeddu  y    meddwl    yn  ngwyneb  y  dy- 

eithrwch  a'r  tywyUwch  hyn  ?     Oes,  trwy  drugaredd,  y  mae 

Un,  a  dim  ond  Un.     A  oes  eisiau   Ei  enwi  ?      lesu  Grist. 

Oh,  diolch  am  dano  !     "  Ni  a  wyddom  pan  ymddangoso  efe 

y  byddwn  gyfîelyb  iddo,  canys  ni  a  gawn  ei  weled  megis  ag  y 

mae."     Dyna    ddigon ;    ni  a   fentrwn  dragywyddoldeb   yn    y 

goleuni  hwn,  gan  foddloni  bod  mewn  anwybodaeth  am  bob 

peth   araU.     Nid  yw  o  un   pwys  i  ni  gael  eu  gwybod  ;    pe 

amgen,  buasai   Efe  wedi  dweyd  wrthym.     Ni  a  ymddiriedwn 

ar  Ei  anrhydedd  Ef  am  bob  peth  araU.     Y  mae  wedi  dyweyd, 

*'  Yr  wyf  yn  ewyUysio  ì\c  yr  wyf  fi,  fod  o  honynt  hwythau 

hefyd  gyda  mi."     Dyna  ddigon.     le,  yn  enwedig  gan  Ei  fod, 

trwy  enau  Ei  sanctaidd  apostol,  Paul,  wedi  awgrymu  y  cawn 

ail-ymuno   a'n    hanwyUaid  y  rhai    a    hunasant   yn   yr    lesu. 

Gyda'r  lesu,  a   chyda  hwy,    ni    a    fyddwn    yn    dragywyddol 

ddedwydd  ;  ie,  ac  yn  ddiddig  yn  awr  wrth  feddwl  am  hyny. 

Trwy  adael  y  cwbl  yn  Ei  law  Ef  yr  oedd  Dr.  ^\'atts  yn  medru 

üiolch  i  Dduw,  ei  fod  yn  medru  myned  i  gysgu  bob  nos  mewn 

,  tangnefedd,  heb  deimlo  pryder  ai  yn  y  byd  hwn  neu  yn  y  byd 

araU  y  gwnai   ddeffro.      Oh,   gyfoethogion    byd,    pa  faint  a 

roddech  am  y  tangnefedd  yma  ?     Ai  yn  y  peUder  oddiwrth 

augau  a  byd  araU  y  lìiaent  yn  dweyd  ac  yn  leinilo  felly  ?     O 

nage.  Y  mae  l)rodyr  a  chwiorydd  i  ni  wedi  myned  o'r  blaen, 
ac  wedi  canu  buddugoliaeth  yn  y  IHf ;  ie,  yn  y  llif;  wedi 
dweyd  wrth  angau  yn  ei  wyneb,  "  O  angau,  pa  le  mae  dy 
golyn  ?  "  "  Gyrwch  am  fy  mab-yn-ghyfraith,"  meddai  Addison 
— ac  yr  oedd  ei  fab-yn-ghyfraith,  my  lord  Halifax,  yn  dd>n 
gwyllt,  annuwiol  ac  anffyddol — "  iddo  gael  gweled  pa  fodd  y 
medr  Cristion  farw."  le,  y  mae  angehon  yn  chwenych 
edrych  ar  yr  olygfa  hon.  Dacw  ef  druan,  wêdi  diflanu  bron 
yn  ddim  yn  ei  wely  !  Y  mae  yn  marw  o  wendid.  Y  mac 
einioes  yn  rhy  wan  i  gyfifro  na  bys  na  llaw ;  îe,  yn  rhy  wan  i 
lyncu  y  dyferyn  dwr  sydd  yn  cael  ei  ollwng  i'w  enau  dros  y 
plyfyn  ;  yn  rhy  wan  i  feddwl ;  yn  rhy  wan  i  weddío ;  yn  rhy 
wan  i  bob  peth  ond  credu.  Dan  gredu  mewn  Ceidwad 
anweledig — nage,  yn  wir,  y  mae  Efe  yn  debyg  o  fod  wedi 
dyfod  i'r  golwg  erbyn  hyn — y  mae  yn  mentro  yr  entry 
dywyll  am  y  byd  dyeithr,  tragywyddol,  yn  dawel.  Mewn 
tangnefedd  y  mae  yn  ymadael ;  i  dangnefedd  tragywyddol  y 
mae  yn  myned.  Maddeuer  i  mi  am  weddio  yn  ngeiriau 
Balaam — "  Marw  a  wnelwyf  o  farwolaeth  yr  uniawn,  a 
bydded  fy  niwedd  i  fel  yr  eiddo  yntau." 

YSBRYD    CRIST. 


Rhuf.   VIII.  9. — '-Ac  od  oes  ncb  lieb   Ysbryd  Crist  ganddo,  nicí 
yw  hwnw  yn  eiddo  ef." 

CYFFELYBAI  Spener,  un  o  hen  dduwinyddion  duwiol- 
frydig  y  Cyfandir,  yr  Ysgrythyrau  Sanctaidd  i  fodrwy 
aur  ardderchog,  yr  Epistol  at  y  Rhufeiniaid  i  faen  gwerthfawr 
yn  y  fodrwy,  a'r  wythfed  benod  ynddo  i  ddysgleirdeb  perlog  y 
y  maen  hwnw.  I  Gristionogion  niyfyrgar  a  defosiynol  tebyg 
i  Dafydd,  brenin  Israel,  y  rhai  sydd  yn  ymgywreinio  ac  yn- 
ymddigrifu  yn  nhyst'.olaethau  Duw,  y  mae  y  gyfFelybiaeth 
hon  yn  dderbyniol  a  chymeradwy,  ac  nid  i  neb  arall. 

Tery  yr  apostol  gyweirnod  newydd  yn  nechreuad  y  benod 
hon,  a  hyny  mewn  sain  gorfoledd  buddugoliaethus ;  "  Nid 
oes,  gan  hyny,  yn  awr  ddim  damnedigaeth,"  ac  yn  nghorph  y 
benod,  y  mae'r  gorfoledd  yn  ymchwyddo  ac  yn  ymddyrchafu, 
nes  y  terfyna  mewn  herfeiddiad  cyffredinol — "  Pwy  a'n 
gwahana  ni  oddiwrth  gariad  Crist?"  Sail  y  gorfoledd  sydd 
yn  nechreu  y  benod,  a'r  anwyldeb  herfeiddiol  yn  ei  diwedd, 
ydyw  fod  yr  apostol  wedi  uyfod  o  hyd  i  lachawdwriaeth  oddi- 
wrth  ei  unig  elyn,  sef  ei  bechod  ;  a  thrwy  yr  iachawdwriaeth 
hono  wedi  cael  gafael  ar  obeithion  gwynfydedig.  Prudd- 
glwyfus  ddigon  ydyw  ei  dôn  yn  y  benod  flaenorol,  lle  y  cyd- 
nebydd  ei  hun  "  yn  gnawdol,  wedi  ei  werthu  dan  bechod;" 
ond  yn  y  benod  hon  ymffrostia  mewn  rhyddhad.  Yn  ol  Paul 
y  mae'r  galiu  llywodraethol  sydd  mewn  dyn  "  j«  ddeddf,"  ac 
am  hyny  fe  sonia  am  ddeddf  yn  ei  aelodau,  yn  gwrthryfela  yn 
erbyn  deddf  y  meddwl,  ac  y  mae  hon  yn  "  ddeddf  pechod,*' 
oblegid  y  mae  yn  caethiwo  i  bechod;  ond  yn  awr  y  mae  deddf 

öwch  a  chryfach  wedi  ei  "  ryddhau  oddiwrth  ddeddf  pechod  a 
marwolaeth,"  "  fel  y  cyfîawnid  cyfìawnder  y  ddeddf  ynom  ni, 
y  rhai  ydym  yn  rhodio  nid  yn  ol  y  cnawd,  eithr  yn  ol  yr 
ysbryd."  I  benderfynu  pa  fodd  y  mae  pob  dyn  yn  rhodio,  ni 
raid  ond  gwybod  y  modd  y  mae  yn  synio ;  pa  beth  yw  meddyl- 
fryd  ei  galon,  sef  ei  chwant  llywodraethol,  neu,  yn  ol  Godet, 
pa  fath  yw  ei  "  aspiration'"  neu  y  dyìiead  sydd  ynddo.  "Y  rhai 
•sydd  yn  ol  y  cnawd,  am  bethau  y  cnawd  y  maent  yn  dyheu," 
h.y.,  y  maent  yn  ymestyn  at  hunan-foddhad,  a  hyny  mewn 
pethau  anianol  a  chorphorol,  ac  y  mae'r  dyhead  yna  yn 
farwolaeth,  "  oblegid  y  mae  yn  elyniaeth  yn  erbyn  Duw,  heb 
fod  yn  ddarostyngedig  i  ddeddf  Duw."  Ymadawiad  ydyw 
oddiwrth  Dduw,  yr  hyn  yw  hanfod  marwolaeth.  Ar  y  Ilaw 
arall,  y  mae  "  dyhead  yr  ysbryd,"  sef  yr  ymestyniad  a 
gynyrchir  gan  y  dwyfol  Ysbryd  am  bethau  yn  ol  yr  Ysbryd, 
yn  ddychweliad  at  Dduw,  ac  am  hyny  nid  yn  unig  y  mae 
"  yn  fywyd  "  eithr  hefyd  yn  "  dangnefedd." 

Hyderai  Paul  am  y  rhai  yr  oedd  efe  yn  ysgrifenu  atynt, 
nad  oeddynt  yn  "  byw  yn  y  cnawd,"  sef  nad  oeddynt  yn  ym- 
estyn  at  hunan-foddhad  anianol  fel  amcan  eu  bod.  Ac  yr  oedd 
yn  sicr  o  hyn,  "  od  yw  Ysbryd  Duw  yn  trigo  ynoch ;"  oblegid  yr 
oedd  dylanwad  gAvahanol  yr  Ysbryd  oedd  ynddynt  mor  gj-son 
a  pharhaus  a'i  breswyliad  ynddynt.  Xid  oes  dim  yn  ffurfio 
gwir  berthynas  a  Christ  ond  trigiad  Ei  Ysbryd  Ef; 
oblegid  "  od  oes  neb  heb  ysbryd  Crist  ganddo,  nid  yw 
hwnw  yn  eiddo  ef." 

Dro  yn  ol,  mewn  cyd-ymddiddan  rhwng  dau  g}'faill, 
cyhuddai  un  o  honynt  gj'faill  arall,  yr  hwn  oedd  absenol,  o 
anghysondeb.  Amddififynodd  yr  ail  gyfaill  yr  un  oedd  yn 
digwydd  bod  yn  absenol,  gan  gyfaddef  ar  unwaith  yr 
anghysondeb,  ond  gan  ychwanegu  y  gof}'niad  chwithig  a 
mud-beiriol — "  P^\'y  sydd  bob  amser  yn  gyson  ag  ef  ei  hun?" 
Terfynodd  yr  ymddiddan  yn  ebrwydd  gydag  addefiad  o  bob 
tu  nad  oes  dyn  cyson  ar  y  ddaear.  Nid  ydyw  y  rhinweddol  yn 
byw  o  hyd  ar  y  lcvcl  uchel  y  mae  yn  ei  gj-rhaedd  ar  adegau  ; 

oblegid  pe  dilynech  ef  i'v.-  oriau  cudd,  gallech  glywed  alaeth 
ei  enaid  ger  bron  Duw  am  gwympiadau  chwerw.  Ar  y  Uaw 
arall,  nid  ydyw  yr  ynfyttyn  mwyaf  anystyriol  a  dilywodraeth 
heb  rai  munydau  o  edifeirwch  ac  addunedu  yn  ei  hanes  yntau. 
Am  y  cewri  hyny  mewn  drygioni,  y  rhai  oedd  cyn  y  diluw, 
yn  unig  y  dywedir  "  fod  holl  fwriad  meddylfryd  eu  calonau 
yn  unig  yn  ddrygionus  bob  amser  " — yr  hyn  sydd  ormodiaith 
i  awgrymu  mawredd  eu  drygioni.  Ond  er  ein  bod  oll  yn 
debyg  i'n  gilydd  mewn  anghysondeb  ni  chyrhaedda  y 
tebygrwydd  yn  mhellach.  Ymwahanwn  yn  fuan  yn  ddau 
ddosbarth  pell-gyrchol  oddiwrth  ein  gilydd.  Y  mae'r  dynion 
sydd  yn  egwyddorol  dda  yn  cael  eu  rheoU  gan  ysbryd  sydd  yn 
hanfodol  wahanol  i'r  ysbryd  sydd  yn  fifynu  yn  y  Iteill.  A'r 
hyn  sydd  yn  penderfynu  y  cymeriad  yw  yr  ysbryd  yn  fwy  na'r 
gweithredoedd.  Er  dywedyd  o'r  Athraw  anffaeledig — 
"  Wrth  eu  ffrwythau  yr  adnabyddwch  hwynt,"  ni  feddyliai 
wrth  y  "  ffrwythau "  weithredoedd  digysylltiol,  y  rhai  o 
bosibl  fyddant  achlysurol  a  damweiniol.  Y  mae  gweithred- 
oedd  i'w  barnu  yn  eu  hundeb  a'u  gilydd,  ac  yn  ngoleuni  yr 
ysbryd  sydd  yn  ffuríìo  yr  undeb  hwnw.  Gall  gweithred  fod 
yn  ffrwyth  gorfodaeth  ag  y  mae  deddf  cyfìawnder  yn 
rhyddhau  y  gweithredydd  o  bob  cyfrifoldeb  am  dani,  neu  ynte, 
dichon  y  bydd  yn  gynyrch  cynhyrfiad  mewnol  fydd  yn  fjT- 
barhaol,  neu  ynte  yn  ganlyniad  chwâ  o  wynt,  yr  hon  fel  yr 
awelon  oll  a  ebrwydd  dderfydd.  Nid  gweithredoedd  anghys- 
ylltiol,  ond  ''rìwdiad''  pob  dyn,  sef  y  modd  neu  y  llwybr  y 
mae  yn  arfer  gerdded,  sydd  yn  penderfynu  ei  gymeriad. 
Gwel  I  loan  i.  8,  a  iii.  6,  8,  9.  Y  mae  ffurf  y  gair  (yr  aorist) 
yn  dynodi  arferiad. 

Mae  meddu  Ysbryd  Crist  yn  y  fan  yma  yn  golygu  (i)  Crcd- 
inicuth  ynddo  a  chariad  annhcrfynol  titag  ato,  ynghyd  ag  ymlyniad 
dihaid  wrtho.  Nid  oes  neb  yn  ceisio  cymedroH  na  mesur  ei 
deimladau  tuag  at  y  Person  digyffelyb  hwn.  Wrth  fesur  y 
byddwn  yn  caru  pawb  arall,  ond  nid  wrth  fesur  y  byddwn  yn 
Ei  garu  Ef.      Oblegid  rhesymau  neillduol   y  credwn   mewn 

ereill,  ac  ni  a  fedrwn  rifo  a  mesur  y  rhesymau  hyny,  ond  y 
mae  y  rhesymau  sydd  genyrn  am  gredu  ynddo  Ef  uwchlaw 
rhif  a  mesur.  Da  genym  ddarllen  hanes  dynion  da  ereill,  y 
rhai  sydd  nid  yn  unig  wedi  gadael  eu  dylanwad  yma  tra  yma 
yn  byw,  ond  wedi  gadael  eu  hanes  ar  eu  hol  i  gyfoethogi 
ein  byd  ni,  a  deuwn  i  hinsawdd  gynes  pan  ddeuwn  i  unrhyw 
gyíTyrddiad  a  hwy  ;  ond  deuwn  dan  belydrau  uniongyrchol  yr 
haul  pan  ddeuwn  i  gyfFyrddiad  ag  Ef.  Seren  mewn  fifurfafen 
ydyw  pob  dyn  da  arall,  ac  ambell  un  yn  seren  unig,  tra  y 
mae  ereill  yn  glysdwr  o  sêr ;  ac  yn  anfynych  y  mae'r  sêr  mor 
lluosog  nes  ffurfio  "  llwybr  llaethog"  yn  y  fîurfafen ;  ond 
(lyma'r  haul,  yn  mhresenoldeb  yr  hwn  y  mae'r  sér  oll  yn 
diflanu.  Wrth  Hwn  yn  unig  y  bydd  genym  ddisgwyhadau 
niawrion,  oblegid  er  cystal  y  bydd  ereiU  ni  feiddiwn  ddibynu 
llawer  arnynt,  ond  am  Hwn  yr  ydym  yn  caru  hongian  wrtho. 
(2).  Cyft'anogiad  o'i  ysbyyd,  gan  ymdcbygu  iddo.  Nid  mewTi 
efelychiad  o'i  amryw  rinweddau  ar  wahan  y  mae'r  prif 
anhawsder,  yn  gymaint  ag  mai  nid  y  rhinweddau  hyny  o'u 
hystyried  ar  wahan  sydd  yn  cyfansoddi  Ei  brif  ogoniant,  eithr 
y  cyfuniad  a'r  cymmesuredd  ag  sydd  yn  gwneyd  i  fynu 
neillduolrwydd  Ei  berson.  Megis  na  ellir  dangos  yr  enfys 
wrth  ddangos  y  lliwiau  sydd  yn  ei  gyfansoddi,  na  dangos 
adeilad  St.  Paul  yn  Llundain  wrth  ddangos  ychydig  o'r  ceryg 
nádd  sydd  ynddo,  felly  ni  elHr  mewn  desgrifiad  roddi  syniad 
o'i  "  ogoniant  anwyl  Ef"  wrth  enwi  Ei  amryw  rinweddau. 
"  Rhosyn  Saron"  ydyw,  ac  nisgallwn  gael  syniad  am  y  Rhosyn 
hwn  wrth  ganfod,  pe  y  medrem,  y  gwyni  nar  cochni  ar 
wahan.  Llawer  gwaith  y  clywais  gj'nulleidfa  yn  fy  nghyf- 
arch,  "  heb  iaith  nac  ymadrodd,"  pan  yr  esgynwn  risiau'r 
pwlpud,  ac  yn  dywedyd — "  Syr,  ni  a  ewyllysiem  weled  yr 
lesu,"  a  hyny  yn  ddigon  diystyr  o'r  fifaith  na  fedr  neb  llai 
na'r  dwyfol  Yspryd  roddi  iddynt  yr  hyn  a  geisient.  Ar  wahan 
i  bob  ystyriaeth  arall,  ni  fedr  neb  ddesgrifio  perffeithrwydd 
mewn  unrhyw  gyfeiriad  ;  yr  unig  ffordd  i  gael  syniad  cywir 
am  dano  ydyw  iddo  ef  ei    hunan    ymddangos.       Anhawdd 

ydyw  desgritìo  person — unrhyw  berson — os  bydd  dyfnder, 
ac  eangder  ac  amrywiaeth  yn  perthyn  iddo,  pa  faint  anhawdd- 
ach  desgrifio  "  The  Foremost  Man  of  the  World,"  Un 
ag  y  mae  goreu-gwyr  ein  byd  yn  caru  ymgrymu  ger  Ei 
fron  a'i  addoli,  fel  y  corphoriad  perffeithiedig  or  syniad 
uchel  a  feddant  am  ddynoHaeth,  yr'hwn  drachefn  sydd  gynyrch 
ó'i  eiddo  Ef !  Ond  er  wedi  methu  lawer  gwaith,  y  mae  arnaf 
chwant  unwaith  eto  i  roddi  amlinelliad  bras  o  hono.  Nid 
Ei  ogoneddu  ydyw  fy  amcan,  oblegid  da  y  cofìaf  am  bwy  y 
dywedodd  :  "  Efe  a'm  gogonedda  i."  Am  hyny  tra  y  bydd- 
wyf  íì  yn  ceisio  eich  helpio  i  ffurfio  syniad  am  dano,  gweddíwch 
chwithau,  am  iddo  Ef  Ei  ogoneddu.  Fy  amcan  ydyw  galw 
eich  sylw  at  y  prif  neu  y  rhiaint  rinweddau — rhinweddau  yn 
Ei  gymeriad  sydd  yn  cynwys  ac  yn  rhoddi  cyfrif  am  F,i 
holl  rinweddau  ereill  : — 

Y    RHINWEDDAU    HYNY    Y    GELLIR    YN    BRIODOL    EU    GALW    YN 
YSBRYD    CRIST. 

I.  Ymroddiad  i  weithredu  ac  i  ddyoddefyn  ol  cn'yllys  Ei  Dad.  Nid 
digon  ydyw  rhoddi  hyn  fel  y  blaenaf  yn  y  gyfres  rinweddau  ag 
sydd  yn  hynodi  Ei  gymeriad,  ond  angenrhaid  ydyw  aros  i 
ystyried  y  peth,  i  weled  a  fedrwn  ni,  yn  ein  gradd,  ymdeimlo 
a'i  bwysfawredd,  fel  ag  i  roddi  iddo,  mewn  ystyriaeth 
beth  bynag,  y  fîaenoriaeth  ag  oedd  yn  ffaith  yn  Ei  galon  Ef. 
Medr  llawer  o  ddynion  fyned  trwy  fywyd  ar  y  ddaear  '•  heb 
Dduw  yn  y  byd,"  oblegid  "  nid  yw  yn  eu  holl  feddyliau  ;" 
a  medr  llawer  mwy  fyned  ag  nad  ydyw  Efe  ond  un  allan  o 
lawer  y  meddyliant  yn  achlysurol  am  dano.  Ond  am  ein 
Hiachawdwr  gallasai  ddywedyd,  "  gyda  thi  yr  ydwyf  yn 
wastad."  Pan  y  mynega  Efe  amcan  Ei  ddyfodiad,  fel  hyn  y 
dywed — "  Myfi  a  ddisgynais  o'r  nef,  nid  i  wneuthur  fy 
ewyllys  fy  hun,  ond  ewyllys  yr  hwn  a'm  hanfonodd."  Yn  y 
cynllun-weddi  a  osododd  o  flaen  Ei  ddysgybHon,  un  o'r 
deisyfiadau  cyntaf  ydyw,  "Gwneler  dy  ewyHys,  megisyn  y  nef 
feHy    ar   y   ddaear   hefyd."      Yr    unig    l)erthynas   a    arddeHr 

ganddo  ar  y  ddaear  ydyw,  "  Pwy  bynag  a  wna  ewyllys  fy 
Nhad  yr  hwn  sydd  yn  y  nefoedd,"  yr  hwn  sydd  ar  yr  un  pryd, 
yn  "frawd,  yn  chwaer,  ac  yn  fam  iddo."  "  Ac  nid  pob  un  ar 
sydd  yn  dywedyd  wrthyf,"  medd  Efe— "  Arglwydd,  Arglwydd, 
a  ddaw  i  mewn  i  deyrnas  nefoedd,"  fel  canlyniad  i'r  farn 
ddiweddaf,  "  ond  yr  hwn  sydd  yn  gwneuthur  ewyllys  fy  Nhad 
yr  hwn  sydd  yn  y  nefoedd."  Iddo  Ef  nid  oedd  dim  yn  cys- 
tadlu,  mewn  amser  nac  i  dragywyddoldeb,  ag  "  ewyllys  Ei 
Dad ;"  a  rnwy  na  hyny,  nid  ydoedd  yn  foddlon  cydnabod  bod- 
olaeth  dim  arall,  ond  i'r  graddau  yr  oedd  hyny  yn  gydweddol 
a'r  ewyllys  hono.  Y  mae  yn  anmhosibl  i  "  ewyllys  Ei  Dad  " 
gael  ei  gosod  genym  ni  yn  y  man  y  gosodid  hi  ganddo  Ef. 
Yn  y  "  pethau  a  berthynent  i'w  Dad  "  y  teimlodd  Ei  feddwl 
ieuangaidd  y  dyddordeb  cyntaf ;  megis  y  dengys  Ei  ateb  i'w 
rieni,  wedi  iddynt  Ei  gael  yn  y  deml  ar  ol  ymchwil  fîin  am 
dano.  "Oni  wyddech,"  meddai,  "  fod  yn  rhaid  i  mi  fod  yn 
nhý  fy  Nhad "  neu  "  gyda  phethau  fy  Nhad."  O  syniad 
dyrchafedig  i  fod  yn  ysbrydoliaeth  bywyd  i  lanc  bychan 
deuddeng  mlwydd  oed  !  Megis  ag  y  mae  rhai  o  afonydd  y 
diffaethwch  yn  ymgolli,  gan  redeg  mewn  tan-ddaearol  wely 
allan  o'r  golwg,  ac  adgyfodi  drachefn  yn  y  pellder  draw  i 
wyneb  y  tir  eilwaith,  felly  y  mae  hanes  yr  lesu  ar  ol  yr 
ymddiddan  a'r  doctoriaid  yn  peidio  am  ddeunaw  mlynedd. 
Yr  unig  beth  a  ddarllenwn  ydyw  iddo  fyned  gyda  Joseph  a'i 
fam  "  ac  a  ddaeth  i  Nazareth,  ac  a  fu  ostyngedig  iddynt. 
A'r  lesu  a  gynyddodd  mewn  doethineb  a  chorpholaeth,  a 
tTafr  gyda  Duw  a  dynion." 

Yno  mewn  dinodedd  ac  amgylchiadau  cyfìfredin  y  mae  yn 
arwain  bywyd  gwladaidd,  gan  aros  yn  amynoddgar  "  hyd  yr 
amser  a  osodwyd  iddo  gan  y  Tad."  Arucheledd  y  cyfnod 
ydyw  ei  ddystawrwydd  ;  a  phwy  a  wyr  faint  ei  bris  yn  y  nef 
ydoedd  y  gostyngeiddrwydd  llednais  hwn !  Wedi  iddo 
ymgyflwyno  i'w  waith  cyhoeddus  yn  Ei  fedydd,  a  derbyn  yr 
Ysbryd  yn  ddifesur,  y  mae  yn  cael  Ei  demtio  gan  ddiafol. 
Dibwys  hollol  ydyw  ffurf  y  deimtasiwn. — pa  un  ai  yn  allanol, 

neu  yn  feddyliol  yn  unig  y  temtiwyd  Ef — yr  hyn  sydd  o  bwys 
i  ni  ydyw  sylweddoli  ei  gwirioneddolrwydd.  Gyda'r  ymwyb- 
yddiaeth  newydd,  perthynol  i'r  cylch  newydd,  yn  gystal  a'r 
gallu  newydd  a  dderbyniodd,  daw  temtasiynau  newyddion. 
I  ereill,  mewn  cysylltiadau  annhraethol  îs,  profodd  hyn  lawer 
gwaith  yn  fagl  ac  yn  gwymp.  Ond  trwy  ymlyniad  di-ildio 
wrth  ewyllys  Ei  Dad,  y  mae  yn  gwrthsefyll  yn  gadarn  bob 
ymosodiad  o  eiddor  gelyn.  Dechreua"r  temtiwr  trwy 
awgrymu  pa  mor  annaturiol  ac  anghydweddol  ydyw  i  Fab 
Duw  fod  mewn  newyn  ;  ac  ani  hyny  mai  gweddus  ydoedd 
iddo  ar  unwaith  ddangos  y  gallu  newydd  oedd  ganddo  -trwy 
"  erchi  i"r  ceryg  fod  yn  fara."  Ond  "  nid  trwy  fara  yn  unig 
y  bydd  byw  dyn,  ond  trwy  bob  gair  a  ddaw  allan  o  enau 
Duw'"  ydoedd  yr  ateb  ufudd  a  roddodd  Efe.  Wedi  methu  Ei 
gael  i  ddangos  anufudd-dod  nac  anymddiried  yn  Ei  Dad, 
ceisia  y  temtiwr  Ei  wthio  i'r  eithaf  cyferbyniol,  trwy  fwrw 
Ei  hun  i  lawr  oddiar  binacl  y  deml,  fel  y  dygid  Ef  "  yn 
nwylaw  angehon."  Ond  Ei  ateb  syml  ac  effeithiol  i  hyny 
drachefn  ydoedd — "  Na  themtia  yr  Arglwydd  dy  Dduw." 
Wedi  hyny  y  mae'r  temtiwr  yn  dangos  iddo  "  holl  deyrnas- 
oedd  y  byd  a'u  gogoniant,"  ac  yn  cynyg  y  cwbl  iddo  "  os 
syrthiai  i  lawr  a'i  addoU  ef,"  nid  yn  bersonol  yn  y  fan  a'r  Ue 
mi  goehaf,  oddieithr  fod  y  diafol  cyfrwys  wedi  myned  yn 
ammhwyllog  gan  gynddeiriogrwydd,  ond  mewn  modd  Ilawer 
mwy  anuniongyrchol.  Ystyr  ei  syniad,  mi  gredaf,  ydyw,. 
tâl  warogaeth  i  mi  trwy  ymostwng  i  ddefnyddio  fy  arfau  a'm 
hystrywiau  i,  fel  byr-lwybr  i  gyrhaedd  y  gogoniant  a 
chwenychi,  megis  moethau'r  cnawd,  llwgr-wobrwyaeth, 
rhwysg-wychder  a  thrais.  Yr  ydwyf  fi  yn  medru  gwneÿd 
byr-waith  trwy  y  pethau  yna — gwna  dithau  yr  un  modd. 
"  Ymaith,  Satan,"  medd  yr  lesu — "  Yr  Arglwydd  dy  Dduw  a 
addoli,  ac  ef  yn  unig  a  wasanaethi." 

Yn  Ei  lafur  diwyd,  a'i  wibdeithiau  mynych  a  phell,  mewn 
hinsawdd  gynes,  yr  oedd  nid  yn  unig  yn  ymgynal  ond  yn 
ymadnewyddu    wrth    gael    cyfleusderau     lawer    i     wneuthur 

daioni  yn  ol  ewyllys  Ei  Dad.  Wrth  ffynon  Jacob  cafodd 
gyfle  i  roddi  dwfr  bywiol  i  wraig  o  Samaria,  oblegid  yr  hyn 
yr  anghofiodd  Ei  syched  naturiol  Ei  hun,  yn  gymaint  ag  nad 
ymddengys  iddo  yfed,  er  gofyn  diod  gan  y  wraig  ;  a  phan 
ddychwelodd  Ei  ddysgybUon  o'r  ddinas  ymddengys  yn 
ddifater  ynghylch  y  bwyd  a  gyrchasant  hwythau,  nes  gofyn 
o  honynt  i'w  gilydd,  a  "  ddug  neb  iddo  ddim  i'w  fwyta  ?" 
"  A'r  lesu  a  ddywedodd  wrthynt,  Fy  mwyd  i,"  sylwer  ar  y 
gair,  "  Fy  iim'yd  i  yw  gwneuthur  ewyllys  yr  hwn  a'm  hanfon- 
odd,  a  gorphen  ei  waith  ef."  Ond  y  mae  y  prawf  mawr, 
tostaf,  eto  yn  ol ;  oblegid  "  dros  amser  "  y  dywedir  "  i'r  diafol 
ymadael  ag  ef."  "  Tywysog  y  byd  hwn  sydd  yn  dyfod," 
inedd  yr  lesu,  oblegid  y  mae  yn  gweled  ei  ddyfodiad.  Cyfyd 
ei  wyntyll  yn  gyntaf  ar  Ei  ddysgybHon,  gan  fwriadu  "  eu 
nithio  fel  gwenith,"  a  chan  obeithio  yn  ddiau  y  buasai  rhai  o 
honynt  fel  ysgafn  ûs  yn  myned  ymaith  o  flaen  y  gwynt.  Y 
mae  un  o  honynt  yn  Ei  fradychu,  un  arall  yn  Ei  wadu,  ac  oll 
yn  Ei  adael,  ac  yntau  yn  cael  Ei  arwain  o  Iys  i  lys  gan  Ei 
elynion.  Ger  bron  y  Uys  crefyddol  cyhuddir  Ef  o  gabledd  ; 
a  cher  bron  y  Uys  gwladol  o  deyrn-fradwriaeth.  Gwneir 
gwawd-frenin  o  hono.  Coronir  Ef  a  drain,  i'w  boenydio  wrth 
Ei  wawdio ;  rhoddir  gwisg  borphoraidd  hen  filwr  am  dano, 
yn  ffug-wisg  frenhinol,  a  gosodir  corsen  yn  Ei  law  yn  ffug- 
deyrn-wialen.  Poerir  yn  Ei  wyneb,  a  tharawir  Ef  ar  Ei 
gefn,  gan  geisio  ganddo  brophwydo  a  dywedyd  pwy  wnaeth 
hyny  ;  a  chyn  Ei  groeshoelio  y  mae  Pilat  yn  Ei  ftîangellu. 
Wedi  iddynt  Ei  groeshoelio  mae  y  rhai  sydd  o  amg}'Ich  y  fan 
fel  pe  byddent  wedi  cyngreirio  i'w  watwar.  "  A'r  rhai  oedd 
yn  myned  heibio  a'u  cablasant  ef,  gan  ysgwyd  eu  penau,  a 
dywedyd,  Och,  tydi  yr  hwn  wyt  yn  dinystrio  y  deml,  ac  yu 
ei  hadeiladu  mewn  tridiau,  gwared  dy  hun,  a  disgyn  oddiar 
y  groes."  Yr  un  ffunyd  yr  arch-offeiriaid  hefyd  yn  gwatwar, 
a  ddywedasant  wrth  eu  gilydd,  gyda'r  ysgrifenyddion — 
"  Ereill  a  waredodd,  ei  hun  nis  gall  ei  wared."  Y  bobl  hefyd 
oedd   yn    "  sefyll   i    edrych    a   watwarasant    gan    ddywedyd, 

Gwareded  ef  ei  hun,  os  hwn  yw  Crist,  etholedig  Duw."  "  A'r 
milwyr  hefyd  a'i  gwatwarasant  ef,  gan  ddyfod  ato,  a  chynyg 
iddo  fìnegr,  a  dywedyd,  Os  tydi  yw  Brenin  yr  luddewon, 
gwared  dy  hun."  "  Ac  un  o"r  drwgweithredwyr  a  grogasid 
a'i  cablodd  ef,  gan  ddywedyd,  Os  tydi  yw  y  Crist  gwared  dy 
hun  a  ninau."  O  felldigedig  ddirmyg  !  O  pwy  nad  yw  yn 
dychrynu  wrth  glywed  y  wawdlyd/«o'Kí.  "  Gwared  dy  hun," 
medd  un  i  gychwyn,  ac  yna  "  gwared  dy  hun,"  llu  yn  canlyn. 
Bendigedig  fyddo  Ei  enw  byth  am  beidio  gwrando  arnynt. 
Buasai  trueni  y  rhai  a  erfynient  hyny  yn  cael  ei  selio  yn  y 
man,  yn  gystal  ac  eiddo  holl  hihogaeth  Adda  ynghyd.  "  Eithr 
efe  nid  atebodd  un  gair."  Paham  ?  Nidam  na  fedrai  lefaru. 
Y  mae  wedi  llefaru  amryw  o  weithiau  oddiar  y  groes — ond  i'w 
watwarwyr  "  dim  un  gair."  Paham  ?  Hyn  yn  ddiau — "Y 
cwpan  a  roddes  y  Tad  i  mi  i'w  yfed,  onid  yfaf  ef !"  "  Wedi 
hyny  yr  lesu  yn  gwybod  fod  pob  peth  wedi  ei  orphen, 
weithian,"  a  ddywedodd  "  Gorphenwyd."'  Er  Ei  fod  dan 
guddiad  wyneb  Ei  Dad,  yr  hyn  oedd  yn  ddirgelwch  ac  yn 
ing  iddo,  y  mae'n  "  gogwyddo  ei  ben,  ac  yn  rhoddi  i  fynu  yr 
ysbryd,"  gan  gysgu  cwsg  marwolaeth  yn  dawel  yn  y  dywell 
nos.  Dengys  ffydd  yn  Nuw  mewn  sefyllfa  ddigyffelyb.  O 
werth  yr  ymgysegriad  i  wneuthur  a  dyoddef  yn  ol  ewyilys  Ei 
Dad  i'n  Ceidwad  anwyl !  Rhoddodd  hyn  hyder  iddo  i 
wynebu,  heb  iasau  angeuol  o  ddychryn,  ar  unigrwydd  na 
bu  neb  arall  ynddo.  "  Mi  a  gwblheais  y  gwaith  a  roddaist 
i  mi  i'w  wneuthur." — Gorphenwyd  ! 

II.  Elfen  arall  yn  "  Ysbryd  Crist"  ydocdd  anydd  'losgedig  ain 
acliuh  dynion,  a  gwHcuthnr  iddynt  boh  daioni.  "  Canys  ym- 
ddangosodd  daioni  a  dyngarnrch  Duw  ein  Hachubwr "  (Tit. 
iii.  4,  yn  ol  y  gwreiddiol) ;  a  dyma  lle  yr  ymddangosodd  gwir 
ddyngarwch — sef  cariad  at  ddyn  yn  holl  bosiblrwydd  ei  natur 
a'i  gyflwr,  a  hyny  yn  ei  berthynas  a'r  ddau  fyd.  Dwyn 
"  iachawdwriaeth  i  bob  dyn,"  yn  ystyr  bwysicaf  y  gair, 
ydoedd  amcan  cyntaf  a  phenaf  gras  Duw,  eto  nid  diystyr  o'i 
gyflwr  ydoedd  yn  y  fuchedd  ddaearol.     Oblegid  pan  anfonodd 

íoan  Fedyddiwr  ei  ddysbyblion  ato  i  ofyn  iddo,  "  Ai  tydi  y\v 
yr  hwn  sydd  yn  dyfod,  ai  un  arall  yr  ydym  yn  ei  ddysgwyl  ? 
Yr  lesu  a  atebodd  ac  a  ddywedodd  wrthynt,  Ewch  a  iny- 
negwch  i  loan  y  pethau  a  glywch  ac  a  welwch  :  Y  mae  y 
deiUion  yn  gweled  eilwaith,  a'r  cloffion  yn  rhodio,  a'r  cleiíìon 
gwahanol  wedi  eu  glanhau,  a'r  byddariaid  yn  clywed ;  y  mae 
y  meirw  yn  cyfodi,  a'r  tlodion  yn  cael  pregethu  yr  efengyl 
iddynt  ;"  gan  gwbl  gredu  y  buasai  gan  loan  lygad  i  ganfod 
greddf  yr  lachawdwr  yn  y  gwyrthiol  gymwynasau  a  weinyddai. 
Dyna  Ei  holl  hanes  Ef.  Y  mae  Ei  fywyd  yn  cael  ei  symio  i 
fynu  yn  y  frawddeg  ddesgriíìadol  brydferth  hono,  "  Efe  a 
gerddodd  oddiamgylch,  gan  wneuthur  daioni."  Pa  ryfedd 
fod  y  Uygadgrafta'r  tyner  Syr  James  Maclcintosh,  a'i  lygaid  yn 
llenwi  gan  ddagrau  wrth  glywed  darlleniad  y  frawddeg  rasoi 
hon  !  Hurtni  ereill  ydyw  yr  achos  na  baent  oU  yn  teimlo  yn 
gyíìfelyb.  Hau  cymwynasau  wrth  gerdded  rhagddo  y  byddai 
Efe,  fel  hauwr  yn  hau  had.  Llygaid  i  ddeillion  fan  yma, 
traed  i  gloffion  fan  draw,  a  bywyd  i  feirwon  fan  acw.  Ar  hyd 
ochrau'r  ffyrdd  y  dysgwylid  iddo  Ef  ddyfod  y  cesgHd  y  gwiw- 
edigion  o  bob  rhywa  gradd,  "am  fod  yr  lesu  i  ddyfod  y  ffordd 
hono."  A  dyna  lle  y  byddai'r  tyrfaoedd  am  enyd  heb  ym- 
wasgaru,  am  fod  yn  y  naill  dyrfa  ryw  ddall  yn  treio'r  Uygaid 
yr  oedd  newydd  eu  cael,  ac  yn  y  dyrfa  draw  ryw  gioff  yn 
llamu  o  lawenydd  wrth  arfer  y  cluniau  a'r  fferau  newydd  a 
dderbyniasiii.  A  niwy  na'rcwbl,  yr  oedd  yn  cynhesu  calonau 
y  trueiniaid  y  gwellhäi  eu  hanwylderau  a'i  wir  gydymdeimlad. 
Braidd  nad  ydyw  haner  cymwynasgarwch  cyffredin  i'w 
briodoli  i  awydd  am  lonyddwch,  yn  fwy  nag  i  wir  dosturi. 
"  Hwda  !  Cymer  hwna  am  adael  Ilonydd  i  mi,"  ydyw  ystyr 
llawer  o  hono.  Ond  yr  oedd  yr  lesu  yn  ocheneidio  o  gydym- 
deimlad  a'r  byddar  truenus  cyn  dywedyd  "  Ephphatha " 
wrth  ei  glustiau.  "  Diau  efe  a  gymerth  ein  gwendid  ni,  ac  a 
dduf;  ein  doluriau,"  gan  eu  cario  yn  Ei  fynwes  fawr,  oblegid 
tynerwch  Ei  gydymdeimlad.  Diamheuol  Ei  fod  yn  arfer 
cyfranu  i  gynorthwyo'r  tlodion  o'r  gòd  fechan  oedd  ganddo  at 

Ei  wasanaeth  Ef  a'i  ddysgyblion,  neu  ni  fuasai  Ei  ddysgyblion 

yn  syrthio  i'r  amryfusedd  o  dybied  mai  "  ar  roddi  o  hono  beth 

ir  tlodion  "  oedd  Ei  arch  i  Judas,   pan  ddywedodd   wrtho, 

"  yr  hyn  wyt  ar  fedr  ei  wneuthur  gwna  ar  frys."  . 

Ond  "  ^fe  yn  caru  yr   eiddo,   y  rhai   oedd  yn  y   byd,    a'i 

carodd  hwynt  hyd  y  diwedd."     Caru  nes  marw  drostynt    a 

wnaeth  efe  ;  íe, 

"  Caru  a  rcarw  yr  un  pr^'d." 

Sicrwydd    truenus    ein    tragywyddoldeb    alaethus     gyffrôdd 

dosturi  Ei  ras  anfeidrol  nes  yr  ymrwymodd  i  farw  drosom 

cyn  ein  bod. 

"  Diolch  iddo,  &c., 
Byth  am  gofio  llwch  y  llawr." 

Ffrwyth  Ei  ymweUad  Ef  a'n  byd  ni,  a'r  ysbryd  a  adawodd 

ar  Ei  ol,  ydyw  hoU  ffurfiau  prydferth  cymwynasgarwch  sydd 

bellach  yn  britho'r  ddaear  ;    y  tlottai,  yr  ysbyttai,   a'r  clafdai 

amrywiol    sydd   yn  ymgeleddu  cynifer  o  drueiniaid.     "  Dail 

oddiarbren  y  bywyd,"  medd  rhyw^  awdwr,  "ydyw  y  rhai  yma 

oll,  oblegid,"  medd  efe,  "  y  mae  hydyn  nod  y  dail  oddiar  bren 

y  bywyd  yn  iachau  y  Cenhedloedd."     Ffrwyth  yr  un  gras 

ydyw  yr  ymdrech  i  efengyleiddio  anwariaid  y  byd,  gan  roddi 

iddynt  hwythau  yr  un  manteision  anmhrisiadwy  ag  a  gawsom 

ni  ein  hunain.     IMawr  y  gwaith  a  wnaed  yn  y  ganrif  ddi- 

weddaf ;  dichon  lawn  cymaint  yn  y  iTordd  hon  ag  a  wuaed  yn 

ystod  yr  holl  ganrifocdd  blaenorol  ynghyd  !     Os  nad  ydym  yn 

deall  pynciau  yn  well  na'n  tadau,  yr  ydym  yn  sicr  o  fod  yn 

deall  ysbryd  Crist  a   Christionogaeth,  yn  Uawer  rhagorach, 

ac  yn  ei  ddangos  yn  helaethach.     Ond  nid  ydyw  pawb  felly. 

Ysywaeth  y  mae  llawer  eto  sydd  yn  enwi  enw  Crist,  heb 

"  weled   gras   Duw "    na   deall   ei   ddylanwad,   yn    byw    i'w 

hesmwythyd  a'u  moethau  eu  hunain,   yn  galed  a  diystyr  o 

bawb  ond  hwy  eu  hunain,  fel  pe  yn  amcanu  yn  unig  i  wneyd 

bargain   dda    ar   eu   crefyddolrwydd.         Y   maent    megis     pe 

byddent  heb  glywed  neu  ynie  heb  ystyried  geiriau  difrifol  y 

Barnwr  anffaeledig,  yr  Hwn   sydd  wedi  ein   rhybuddio  oll  y 

bydd  Efe  yn   barnu   cynaeriadau   ac   yn    penderfynu   tynged 

<]ynion  am  byth  wrth  eu  cymwynasgarwch  tuací  ato  Ef,  a'i 
bobl,  neu  ni  fuasent  yn  dangos  y  fath  ddiwydrwydd  i  feithrin 
hunan-gais  ag  y  maent.  Ond  fe  genfydd  y  meddylgar  graffder 
a  doethineb  y  Barnwr  yn  newisiad  y  prawf,  oblegid  pa  betb 
a  ddengys  am  ddyn, 

"  0  ba  radd  y  bo'i  wreiddyn," 
yn  well  na  hyn  ? 

III.  Yn yy  amcan  o  foddio  Ei  Dad  ar  y  naill  law,  ac  o  îesoli 
dynion  ar  y  llaiu  arall,  dcngys  livyr  humn-ymijadiad .  Dyma'r 
rhinwedd  prinaf  a  harddaf  o  holl  rinweddau  dynolryw — hunan- 
ymwadiad.  Y  mae  hwn  yn  hardd  hyd  yn  nod  pan  na  fyddo'r 
elfen  grefyddol  yn  ei  sancteiddio  ac  yn  ei  ddyrchafu.  Ond  y 
mae  cymnaru  hunan-ymwadiad  pawb  ag  eiddo  ein  Harglwydd 
bendigedig  yn  anghyfreithlon  er  cydnabod  rhagoriaeth  yr 
eiddo  Ef,  oblegid  y  mae  Efe  yn  y  peth  hwn  tu  allan  i 
derfynau  cymhariaeth.  Gweithred  o  hunan-ymwadiad,  r.Td 
oes  ar  y  ddaear — os  oes  yn  y  nef — neb  tu  allan  i'r  Drindod  a 
fedr  ei  phrisio  ydoedd  iddo  ddyfod  i  gylch  bywyd  daearol  a 
dynol  o  gwbl.  "  Yr  hwn  ac  efe  yn  ffurf  Duw,  ni  thybiodd 
bod  yn  ogyfuwch  a  Duw  yn  beth  i  ddal  gafael  diollwng  ynddo, 
eithr  efe  a'i  gwaghaodd  ei  hun,  gan  gymeryd  arno  ffurf  gwas, 
gan  ei  wneuthur  mewn  cyffelybiaeth  dynion  "  (Phil.  ii.  6,  7), 
(C.D.)  Nid  oes  neb  meidrol,  mi  goeliaf,  a  fedr  synio  yn  glir 
a  chyflawn,  a  pha  gymaint  yr  ymwadodd  Efe  yn  y  ^^g'ioaghad" 
(hcnosis)  hwn.  Gwir  fod  Dr.  A.  B.  Bruce  ac  ereill  yn  traethu 
yn  helaeth  arno,  ond  gyda  phob  dyledus  barch  iddynt  hwy 
credaf  mai  "tywyllu  cynghor  ag  ymadroddion  heb  wybodaeth," 
y  maent,  a  chredaf  hefyd  mai  da  iddynt  pe  y  gwnaethent 
megis  ag  y  gwnaeth  Moses  ar  Horeb.  "  A  Moses  a 
guddiodd  ei  wyneb,  oblegid  ofni  yr  ydoedd  edrych  ar  Dduw." 

Hyn  sydd  amlwg,  nad  gweithred  derfynol  o  hunan- 
ymwadiad  ydoedd  iddo  Ef  wisgo  natur  dyn.  Ond  wedi  "  ei 
gael  mewn  dull  fel  dyn,  efe  a'i  darostyngodd  ei  hun,  gan  fod 
yn  ufudd  hyd  angau,  íe,  angau  y  groes  "  (Phil.  ii.  S.)  Bywyd 
o   ufudd-dod,    yn    cyrhaedd   ei    bwynt  uchaf  yn     Ei    angau, 

ydoedd  yr  eiddo  Ef.  Am  nad  oedd  yn  ceisio  Ei  ewyllys  na'i 
ogoniant  Ei  hun,  yr  oedd  yn  dysgwyl  i  ddynion  gredu  yn 
uniondeb  Ei  dystiolaeth.  "  A'm  barn  i  sydd  gyfiawn," 
meddai,  "  canys  nid  wyf  yn  ceisio  fy  ewyllys  fy  hunan,  ond 
ewyllys  y  Tad  yr  hwn  a'm  hanfonodd."  Synai  nad  oedd  yr 
luddewon  yn  Ei  adnabod.  "  Y  mae  yr  hwn  sydd  yn  llefaru 
o  hono  ei  hun  yn  ceisio  ei  ogoniant  ei  hun  " — dyna  brawf  a 
rìicol  auffadcdig  a  dieithriad — "  ond  yr  hwn  sydd  yn  ceisio- 
gogoniant  yr  hwn  a'i  hanfonodd,  hwnw  sydd  eirwir,  ac 
anghyfiawnder  nid  oes  ynddo  ef."  Prawf  gwastadol  a 
chyfleus  y  morwr  fod  ei  gwmpawd  yn  un  y  gall  ymddiried 
ynddo  y w,  os  bydd  ei  nodwydd,  pan  y  caiff  lonydd,  yn  cyfeirio  yn 
deg  at  y  seren-ogleddol.  Ewyllys  a  gogoniant  fy  Nhad  ydyw 
fy  seren-ogleddol  i,  medd  Crist.  Ac  os  ydwyf  yn  cyfeirio  yn 
ddiwyro  a  sefydlog  at  hyn,  paham  nad  ydych  yn  credu  i  mi  ? 
Y  penderfyniad  y  mae  wedi  dyfod  iddo  ydyw  y  rhaid  eu  bod 
hwy  yn  ddrwg  eu  hunain.  Yr  achos  eu  bod  yn  methu 
adnabod  a  gwerthfawrogi  yn  deilwng  Ei  burdeb  Ef,  ydyw  eu 
bod  hwy  yn  byw  i'w  hewyllys  a'u  gogoniant  eu  hunain — 
hanfod  pob  llygredigaeth.  "  Nid  ydwyf  fi  yn  derbyn 
gogoniant  oddiwrth  ddynion.  Ond  myfi  a'ch  adwaen  chwi^ 
nad  oes  genych  gariad  Duw  ynoch.  Myfi  a  ddaethym  yn 
enw  fy  Nhad,  ac  nid  ydych  yn  fy  nerbyn  i,  os  arall  a  ddaw 
yn  ei  enw  ei  hun,  hwnw  a  dderbyniwch.  Pa  fodd  y  gellw:h 
chwi  grcilu,  y  rhai  ydych  yn  derbyn  gogoniant  gan  eich  gilydd, 
ac  heb  geisio  y  gogoniant  sydd  oddiwrth  Dduw  yn  unig  ?" 
Mewn  gair,  y  mae  fy  hunan-ymwadiad  yn  anamgyffredadwy 
i  chwi,  medd  yr  lesu.  Ond  os  nad  oedd  yn  ddcalladwy  ar  y 
ddaear,  yr  oedd  o  fawr  bris  yn  y  nef.  Dyma  enaint  gwerth- 
fawroca'r  nef;  ni  chydnabyddir  per-arogl  yno,  os  na  bydd 
hwn  yn  hanfod  iddo.  Erbyn  ystyried,  dyma'r  offrwm  mwyaf 
y  medr  neb  ei  offrymu  byth — offrymu  ei  ewyllys  !  Pa  faint 
bynag  y  byddo  wedi  ei  offrymu,  os  bydd  yr  ewyllys  ar  ol  y 
niae  mwy  ar  ol  nag  a  offryniodd,  ond  pan  offrymo  yr  ewyllys, ' 
y  mae  yn  offrynm  ei  hunan — ei  hiiiiaii  i  gyd,  oblegid  y  mae'r 

personoliacth  yn  yr  ewyllys.  Pan  y  mae'r  lesu  yn  amlygu 
Ei  foddlonrwydd  i  farw  mewn  ymostyngiad  i  ewyllys  Ei  Dad, 
nid  oes  modd  iddo  ddywedyd  mwy.  "  Fy  Nhad,  onis  gall  y 
cwpan  hwn  fyned  heibio  oddiwrthyf,  na  byddo  i  mi  yfed  o 
hono,  gwnclcy  dy  ewyllys  di."  O  ufudd-dod  gogoneddus  !  O 
eiriau  digyfFelyb  oddiwrth  y  fath  Un,  ar  y  fath  awr !  Nid 
ydwyf  yn  deall  holl  ddeddfau  swn,  na  pha  fodd  y  mae  yn 
tramwy  o'r  byd  naturiol  i'r  byd  ysbrydol  ;  ond  mi  goeHaf  fod 
yr  holl  nefoedd  yn  clust-ymwrando  y  funyd  hon,  a  bod  adsain 
y  geiriau  hyn  wedi  taro  yn  erbyn  gorsedd  Duw,  a'r  dwyfol 
aberth  oedd  ynddynt  wedi  llenwi  yr  holl  nefoedd  a 
pherarogledd  digonol  i  fod  yn  iawn  am  bechod  y  byd.  Neu 
ynte  mewn  geiriau  ereill,  yr  wyf  yn  credu,  er  heb  ddeall  yn 
berffaith,  mai  boddlonrwydd  moesol  i  natur  foesol  Duw 
ydoedd  hanfod  yr  iawn.  Byddaf  yn  arswydo  rhag  ofn  i  mi 
synied  yn  anheilwng  am  gyfiawnder  fy  Nuw  wrth  ymyl  Ei 
groes  Ef.  Yn  sicr,  nid  dyoddefaint  pur,  a  dim  ond  dyoddefaint 
oedd  yn  boddio  Duw,  onide,  disgyna  Ei  gyfiawnder  i  fod  yn 
ddialgarwch,  fel  na  fedraf  Ei  addoli,  er  ceisio.  Ar  yr  un  pryd 
nid  gwiw  anghofio  mai  fel  Machnîydd  pechaduriaid  y  dyodd- 
efodd  ein  Prynwr.  Ond  y  mae  Efe  yn  rhoddi  i  holl  ofynion 
Duw  yr  ateb  cyflawnaf,  trwy  ymddarostwng  o'i  fodd,  a 
chyflwyno  iddo  Ei  ewyllys,  yn  y  wedd  anhawddaf,  "gan  fod  yn 
ufudd  hyd  angaii,  tc,  angaii  y  gyocs."   Diolch  iddo !  Bellach  y  mae 

"  Duw  a  dyn  yn  gwaeddu  digon, 
Yn  yr  lesu'r  abcrth  hedd." 

Gan  hyny,  y  mae'r  iawn  yn  sefyll  mewn  gwrthgyferbyniad 
hollol  i  bechod  dynolryw,  sef  hunan-ewyllys.  O  ddwyfol 
ddoe  hineb  a  gras  ! 

I.  .iolwn  ein  hunain  a  ydym  yn  meddu  ar  ysbryd  ein 
Ceidwad.  Y  mae  geiriau  yr  Ysgrythyr  yn  rhai  diamwys. 
"  Od  ocs  ncb  heb  Ysbryd  Crist  ganddo  nid  yw  hwnw  yn  eiddo 
ef."  Gwyliwch  rhag  tybied  y  gwna  union-gredacth  sych-hynciol 
eich  gwaredu !  Goddefwch  i  mi  gyflwyno  gofyniad,  a'ch 
rhybuddio  fod  eich  einioes  yn  y  gofyniad — /  buy,  ac  i  ba  beth 

yr  ydych  yn  hyw  ?  Pe  byddech  chwi  farv<-,  pa  achos  ac  amcan 
da  gai  golled  ar  eich  ol  ?  Gwyhwch  rhag  byw  i  ymfwynhau 
mewn  ymestyniad  at  eich  amcanion  hunan-geisiol.  Os 
ydwyf  yn  deall  llyfr  Duw,  dyna  ydyw  byw  "  yn  y  cnawdy" 
Y  mae'r  gwybed  yn  byw  i  ymfwynhau  mewn  hofran  yn  nhês 
yr  haul  ;  pa  faint  gwell  ydych  chwi  na'r  gwybed  ?  A  oes 
elfen  ddwyfol  yn  eich  bywydau  chwi  nad  ydyw  yn  eu 
bywydau  hwy  ?  'Rwyf  yn  ofni  fod  rhai  yn  troi  gras  Duw  yn 
drythyllwch — yn  dysgwyl  cael  diangfa  trwy  gyfrifiad  rhyfedd 
nad  ydwyf  yn  cael  ei  debyg  yn  y  Beibl.  Nid  ydyw  ond  math 
o  gonsuriaeth  grefyddol.  Sail  y  cyfrifiad  sydd  yn  y  Beibl 
ydyw  undeb  a  Christ — undeb  ysbryd  a  chalon,  ac  am  hyny 
undeb  bywyd,  îe,  undeb  bod. 

2.  Wrth  geisio  synio  am  Ysbryd  Crist,  gwyHwch  rhag 
gwneuthur  cam  ag  Ef.  Nid  meddalwch  ydyw  Ei  ledneis- 
rwydd  Ef.  Addfwyn  ydyw  a  gostyngedig  o  galon  ;  ond  ar 
yr  un  pryd,  "  gosododd  ei  wyneb  fel  callestr."  Dyma'r 
cymeriad  mwyaf  nerthol  a  fu  yn  ein  byd  erioed. 

3.  Gochelwch  rhag  rhoddi  cam-ddarluniad  o  hono.  Anfon- 
odd  Alexander  Fawr  at  filwr  oedd  yn  digwydd  bod  yr  un  enw 
ag  ef — Alexander — a  hefyd  yn  digwydd  bod  yn  filwr  sal,  llwfr, 
ac  anniben,  fod  yn  rhaid  iddo  newid  ei  enw,  neu  ynte  bender- 
fynu  bod  yn  well  milwr.  Y  mae  ein  Harglwydd  wedi  anfon 
cenadwri  gyffelyb  atom  ninau — "  Od  oes  neb  yn  enwi  enw 
Crist,  ymadawed  a  phob  anghyfiawnder."  Yn  eich  ymdaith 
trwy  fywyd,  mewn  modd  arbenig,  nac  anghofiwch  un  peth — 
"  Cfist  nis  boddhaodd  cf  ei  hiiti.''  Hanfod  Ysbryd  Crist  ydyw 
dwfn  hunan-ymwadiad  mewn  ymgysegriad  trylwyr  i  ewyllys 
Duw,  ac  awyddfryd  angerddol  i  achub  a  llesoli  pechaduriaid 
colledig;  "  Ac  od  oes  neb  heb  Ysbryd  Crist  ganddo,  nid  yw 
hwnw  yn  eiddo  ef." 

Gal.  VI.  7. — "  Na  tìnuyUer  chwi,  ni  waiworir  Dnw  ;    canys  heth 
bynag  a  hauo  dyn,  hyny  hefyd  a  fed  efe" 

NID  ydyw  y  geiriau  yn  cyfeirio  yn  unig  at  y  byd  a  ddaw. 
Gwir  mai  yno  y  derbyniant  eu  cyflawniad  eithaf,  ond  y 
mae  mwy  o  fedi  yn  y  byd  hwn  o'r  hyn  a  heuir  genym  nag  y 
mae  llawer  yn  ystyried.  Yn  wir  y  mae  dyn  yn  dechreu  medi 
mor  fuan  ag  y  mae  yn  gorphen  hau ;  y  foment  y  cyflawnir 
gweithred,  dda  neu  ddrwg,  bydd  yn  dechreu  dwyn  ei  chanlyn- 
iadau  ;  canlyniadau  a  fyddant  yn  ymestyn  cyhyd  a  bodolaeth  y 
gweithredydd.  Ebrwydd  yr  egina  yr  had  ;  ac  ebrwydd  y  tyf 
peth  o  hono,  nes  corsenu,  a  dyfod  yn  dywysenau  addfed ; 
tra  y  bydd  rhan  arall  o'r  had  a  heuir  yn  gofyn  hinsawdd  byd 
arall  cyn  ymaddfedu.  Gwyn  ydyw  byd  y  rhai  a  rodiant 
ynghyfraith  yr  Arglwydd,  oblegid  cynifer  ag  a  rodiant  yn  ol 
y  rheol  hon,  tangnefedd  sydd  arnynt.  Y  mae  ffyrdd  (nid 
■coron,  ond  ffyrdd)  doethineb  yn  hyfrydwch,  a'i  llwybrau  yn 
heddwch.  Ond  y  rhai  anwir  sydd  fel  y  mòr  yn  dygyfor,  pan 
na  allo  fod  yn  llonydd,  yr  hwn  y  mae  ei  ddyfroedd  yn  bwrw 
allan  dom  a  ilaid.  Ni  bydd  heddwch  (esmwythyd)  medd  fy 
Nuw  i'r  rhai  annuwiol.  Ffordd  trossddwyr  gan  hyny  sydd 
galed. 

Nid  ydyw  Duw  wedi  esgeuluso  y  byd  hwn  yn  hoUol,  nac 
wedi  trosglwyddo  Ei  wobrwyon  a'i  gospau  i  gyd  i  fyd  arall. 
Y  mae  Duw  a  farn  ar  y  ddaear  ;  íe,  ar  y  ddaear.  Meddai 
Sephaniah — "  Yn  foreu," — ymyl  y  ddalen,  "  bob  boreu— y 
<iwg  ei  farn  i  oleuni."  Ac  nid  oes  eisiau  mwy  na  chrafTder 
cyffredin,    a    hyny    heb   gymorth    y    Beibl,     wrth     sylwi     ar 

helyntion  personol,  cymdeithasol,  a  gwleidyddol  irigolion  y 
ddaear,  i  ganfod  fod  y  cwbl  dán  reolaeth  Llywodraethwr 
moesol  sydd  yn  caru  rhinwedd  ac  yn  casau  pechod.  Ond  y 
mae  dau  rwystr  i  ddynion  adnabod  Duw  wrth  y  farn  a  wna' 
yn  y  byd  hwn.  i.  Disgu'yliaiit  Ei  yiiiu'cliadau  yn  iinig  meum 
dnlliau  angliyffrcdin.  Nid  oes  dim  ond  y  trystfawr  a'r  sydyn 
yn  tynu  eu  sylw  ;  pasia  y  pethau  graddol  a  dystaw  heibio  yn 
ddisylw.  Cydnabyddant  Dduw  yn  unig  yn  y  gwyrthiol  a'r 
goruwchnaturiol,  gan  droi  eu  llygaid  oddiwrth  y  presenoldeb 
dwyfol  yn  y  pethau  bychain  a'r  cyffredin.  Cydnabyddant 
law  yr  Arglwydd  yn  nyrchafiad  sydyn  Joseph,  o  garchar  yr 
Aipht,  i  fod  yn  nesaf  at  y  brenin  fel  llywodraethwr  y  wlad  ; 
ond  nid  ydynt  yn  gweled  llaw  yr  Arglwydd  yn  nyrchafiad 
graddol  rhywun  o  fewn  cylch  eu  hadnabyddiaeth,  sydd  trwy 
fywyd  rhinweddol  a  llafurus  wedi  dringo  i  barch  ac 
anrhydedd,  ac  o  ris  i  ris  yn  y  diwedd  wedi  cyrhaedd  y  safle 
uchaf  mewn  cymdeithas.  Y  mae  y  dyrchafiad  hwn  yn 
llawer  mwy  dystaw  a  graddol  na  dyrchafiad  Joseph,  ond  nid 
yn  Uai  dwyfol.  Cydnabyddant  mai  bys  Duw  ydoedd  y  farn 
a  ddisgynodd  ar  Herod,  yr  hwn  a  drengodd  gan  bryfed  yn  ei 
ysu,  oblegid  iddo  yn  ngwagedd  ei  galon  dderbyn  anrhydedd 
a  mawl  dwyfol ;  ond  ni  welant  fys  Duw  yn  hanes  rhywun 
sydd  yn  awr  yn  fyw,  fu  unwaith  yn  wrthddrych  anrhydedd  ac 
yn  destyn  mawl  dynion,  sydd  oherwydd  ei  annuwiol  ym- 
arweddiad  wedi  gwywo  gorph  ac  enaid,  a  disgyn  i  anghof  ac 
amharch.  "  le,"  medd  rhywun,  "  canlyniadau  naturiol  ydyw 
y  pethau  yma."  Hollol  wir  ;  ond  nid  ydynt  oblegid  hyny  yn 
ganlyniadau  llai  dwyfol  eu  hordeiniad.  Gosodiad  Duw  a'u 
gwnaeth  yn  ganlyniadau  naturiol.  A  phe  byddem  ninau  yn 
teimlo  mwy  o'r  dwyfol  yn  y  pethau  naturiol,  ni  a  ganfyddem 
fwy  o  wobrwyon  a  chospau  dwyfol  yn  y  byd  hwn. 

2.  Cyfyngant  eu  sylw  yn  orniodol  aí  yr  allanol  ar  gwelcdig,  hcb 
edrych  ar  yr  yshrydol  a'r  mewnol.  Rhoddir  pwys  gormodol  ar 
Iwyddiant  ac  aflwyddiant  bydol,  fel  pe  na  byddai  yn  bosibl  i 
Dduw  wobrwyo  na  chospi  ond  yn  y  dull  hwn.     Llwyddiant 

yr  annuwiol,  ac  afiwyddiant  y  rhinweddol,  sydd   wedi   l)od   yn 

puzzle  i  lawcr  yn  mhob  oes  a  gwlad,   nes  peri   iddynt  ofyn   yn 

nyfnder  eu  trallod  o'i  herwydd — "  Pa  le  y  mae  Duw  a  farn?"' 

Dyma  brofedigaeth  Asaph — "  Cenfigenais  wrth  y  rhai  ynfyd, 

pan  welais  Iwyddiant  y   rhai   annuwiol.      Diau   mai  yn  ofer  y 

glanheais    fy    nghalon,     ac     y    golchais    fy    nwylaw     rnewn 

diniweidrwydd."     Ond    dallineb    ysbrydol    yw    yr    achos    fod 

dynion  yn  edrych  ar   bethau  yn   y  goleuni   hwn.     Y   mae  y 

rhan    bwysicaf  o   ddyn    oddimewn   iddo,  a  dyma  lle  y  mae 

barnau    a    gwobrwyon    Duw    yn     cael    eu    gweinyddu     gan 

mwyaf.     Nid  barn  nac  anffawd  ydyw  fod  y  duwiol  yn  dlawd 

neu  yn  gystuddiol,  ond  rhan  o  r  ddysgyblaeth  y  mae  ei  Dad 

nefol  yn  weled  yn  ddoeth  i'w  gweini  tuag  ato,  i'w  gymhwyso 

ar   gyfer    byd    yr    ysbrydoedd,    lle    nad    yw    Ilwyddiant     na 

theilyngdod  neb  yn  cael  ei   farnu   wrth    bwysau  ei    bwrs,  na 

gwychder  ei  ddillad,     Ac  os  yw  ei  fwrdd  yn  llwm  a'i  ddillad 

yn  brin,  câ  fwy  na  digon  i  orbwyso  hyn  yn  agwedd  ei  fynwes. 

Perchenoga   gydwybodolrwydd   sydd  yn  wledd  wastadol,  sef 

cydwybod  ddirwystr  tuag  at  Dduw  a  dynion.     Y  mae  puredd 

ei  galon  yn  ei  alluogi  i  weled  Duw,  ac  i  fwynhau  Duw,  yn 

mhob  peth.     Tra  y  mae  y  bydol-ddyn  yn  mwynhau  bwydydd 

a  diodydd,  y   mae  efe  yn   bwyta  bara  angelion  mewn  cym- 

deithas  a'i   Dduw.     Galluoga  eangder  ei  gydymdeimlad  ef  i 

lawenychu   yn   mhob  da  y  gŵyr  am   dano  ;    ac   felly    mewn 

gwirionedd,  y  mae  yn  etifeddu  y  cwbl ;    y  mae   pob   peth   yn 

€Ìddo  iddo.     Ac  o'r  ochr  arall,  pa  wahaniaeth  fod  llygaid  y 

rhai  ynfyd  yn  sefyll  allan  gan  frasder,  a  bod  eu  cyfoeth  dros 

feddwl    calon  ?     Nesewch    atynt  i  syllu  arnynt,  y  maent  yn 

gwaelu  po  agosaf  yr  ewch.     Ymgydnabyddwch  a  hwynt,  ac 

fe  ddiflana  y  gilt  oedd  yn  dazzIio  eich  llygaid  ychydig  yn  ol. 

Pe  y  dilynech  hwy  i'w  tai,  a  phe  y  deuech  o  hyd  i'w  sccrets 

teuluaidd,  deallech  yn  fuan  nadoes  yno  nemawr  i  eiddigeddu 

wTtho.     Ond  beth  pe  medrech  wybod  hanes  y  galon.nyth  pob 

aderyn  afian,    fTau    y   wiber,    lle    y  mae    nwydau    alìywodr- 

aethus  fel  seirph  gwenwynllyd  yn  ymgordeddu   yn   eu  gilydd, 

ac  yn  cytuno  i  frathu  y  dyn.  Neu  ynte,  eu  calon  wedí 
crebachu  gan  sel/ìshness,  fel  nad  oes  lle  i  ddim  ynddi  ond' 
cenfigen  ac  anghariad,  nes  y  geUir  dywedyd  am  danynt — 
jk  "  Efe  a  roddes  eu  dymuniad  iddynt,  sef  cyfoeth  lawer,  eithr 
efe  a  anfonodd  gulni  i'w  henaid."  Os  ydyw  y  dyn  yn  llwyddo 
yn  allanol,  y  mae  gweddilHon  diweddaf  dynoUaeth  brydferth 
bron  wedi  ymadael  o  hono ;  y  mae  culni  yn  ei  enaid. 
Dyma'r  iawn  oleuni  i  edrych  ar  bethau.  Yn  y  goleuni  hwn- 
chwi  a  gewch  weithiau,  ysywaeth,  y  boneddwr  yn  trigo 
mewn  bwthyn,  a  gwenau  y  nefoedd  yn  tywynu  arno  yn 
wastadol ;  a  chwi  a  gewch  weithiau — nid  bob  amser,  trwy 
drugaredd — y  scoundrel  yn  byw  yn  y  palas,  a  barnau  Duw  fel* 
meUt  yn  gwau  trwy  ei  hoU  natur.  Yn  awr,  ond  i  chwi  dalu 
sylw  i'r  naturiol  yn  gystal  ac  i'r  goruwchnaturiol,  i'r  cyffredin' 
yn  gystal  a'r  anghyfîredin  ;  a  thalu  mwy  o  sylw  i'r  hyn  sydd 
oddifewn  i  ddyn  nac  i'r  hyn  sydd  oddiaUan,  chwi  a  gewch  fod 
Uawer  o  wobrwyo  a  chospi  yn  y  byd  hwn  ;  neu,  yn  ngeiriau 
y  testyn,  fod  yma  lawer  yn  medi  o'r  hyn  y  maent  wedi  ei  hau. 
Ond  er  fod  Uawer  o  fedi  yn  y  byd  hwn,  nid  ydyw  hyny  ond 
blaenffrwyth  y  cynhauaf  mawr  yn  y  byd  a  ddaw.  Y  mae 
arosiad  dyn  yn  y  byd  hwn  yn  rhy  fyr  i  ddeddfau  mawrion, 
cyffredinol,  Uywodraeth  Duw,  gael  mantais  i  ddial  rhyw 
lawer  arno  am  ei  gamwedd,  na  gwobrwyo  Uawer  arno  am  ei 
rinwedd  ;  cyn  y  byddant  hwy  wedi  cael  amser  i  olwyno- 
pethau  fel  ag  i  ddwyn  canlyniadau  gweithredoedd  y  dyn  arno- 
ef  ei  hun,  bydd  ef  wedi  dianc  i  fyd  araU.  Ond  y  maent  yi> 
sicr  o'i  oddiweddyd  yno,  a  cheir  digon  o  amser  i  wobrwyo- 
ac  i  gospi  mewn  byd  tragywyddol  ei  barhad. 

Ond  cyn  sylwi  yn  mheUach  yn  y  cyfeiriad  hwn,  dymunwn 
gywiro  un  camsynied  araU  ag  yr  ydym  yn  dra  thueddol  iddo. 
Nid  yn  unig  yr  ydym  yn  cau  ein  Uygaid  ar  wobrau  a  chospau 
Hywodraeth  Duw  yn  y  byd  hwn,  gan  drosglwyddo  y  cyfan  o 
honynt  i'r  byd  arall  ;  eithr  yr  ydym  hefyd  yn  ceisio 
dychymygu  am  y  byd  a  ddaw  fel  yn  hoUol  wahanol  i'r  byd 
presenol,  a  gwobrau  a  chospau  y  byd  hwnw  heb  eu  cyffelyb 

yn  hwn  ;  tra  yn  ol  pob  tebyg  na  fydd  yn  y  byd  hwnw  ond 
perffeithiad  ar  yr  hyn  sydd  i'w  gael  mewn  rhan  ar  y  ddaear 
yn  awr.  Y  syniad  mwyaf  cywir  yn  ddiau,  yn  gystal  a'r 
mwyaf  iachus  yn  ei  ddylanwad  arnom,  y w  y  syniad  na  fydd 
y  fuchedd  ddyfodol,  o  leiaf  yn  y  wedd  foesol  arni,  ond  parhad 
a  pherffeithiad  ar  y  fuchedd  bresenol.  Y  syniad  cyffredin  a 
chyfeiHornus  yw,  fod  rhyw  doriad  disymwth  ar  y  trefniant 
blaenorol  yn  angau,  a  rhyw  gyfnewidiad  ofnadwy  yn  cael  ei 
wneuthur  ar  ddyn,  nes  y  bydd  ef  mewn  eiHad  llygad,  neu  o 
leiaf  mewn  byr  amser,  yn  hollol  wahanol  i'r  hyn  ydoedd  o'r 
blaen.  Y  mae  porth  y  nef  yn  cael  ei  osod  yn  uchel,  yn  rhy 
uchel ;  a  safn  uffern  yn  ddwfn,  yn  rhy  ddwfn,  nes  y  mae  dyn, 
yn  ol  y  syniad  cyffredin,  yn  neidio  i  fod  yn  angel  neu  yn 
gythraul  y  foment  yr  ymadawo  a'r  corph.  Yn  awr,  yr  wyf 
am  eich  perswadio  fod  y  syniad  yma  yn  wrong.  Nid  ydyw 
rhyw  gyfnewidiad  mawr  a  sydyn  felly  yn  gyson  a  threfn 
gyffredin  Duw.  "  Nid  yw  natur  byth  yn  rhoddi  naid," 
meddai  un  o  brif  feddylwyr  y  byd.  Graddol  gynydd  ac 
ymaddfediad  sydd  mewn  natur,  heb  ddim  neidio.  Ac  heblaw 
nad  oes  dim  cyffelyb  i  sydynrwydd  a  mawredd  y  cyfryw 
gyfnewidiad  ag  a  dybir  yn  ngweithredoedd  Duw,  byddai  yn 
ddinystriol  yn  ei  ddylanwad  ar  y  dyn  ei  hun.  Ni  fyddai  yn 
bosibl  iddo  gadw  y  teimlad  o  hunaniaeth  ei  fodolaeth  ;  mai 
yr  un  a  fyddai ;  ac  er  fod  y  byd  wedi  newid,  fod  ei  berson  yr 
un.  A  phe  y  colUd  y  teimlad  hwn,  byddai  amcanion  Uyw- 
odraeth  foesol  yn  cael  eu  coUi.  Yn  ychwanegol  at  hyn  hefyd, 
byddai  y  byd  a  ddaw  yn  colli  ei  ddylanwad  ar  ddyn  ar  y 
ddaear  wrth  edrych  yn  mlaen  tuag  ato.  Ni  fyddai  swyn  yn 
y  nefoedd,  na  dychryn  yn  uffern.  Pe  y  dangosech  i  ddyn 
ddesgrifiad  o  hono  ei  hunan  wedi  myned  yn  berffaith  gythraul 
mewn  awr  gwedi  iddo  farw,  ni  chynyrchai  nemawr  ddychryn, 
oblegid  ni  fyddai  yn  eich  credu,  gan  nad  yw  yn  gweled  ei  lun 
ei  hun  ynddo.  Pe  y  dangosech  i'r  sant  mwyaf  perffaith  ar  y 
ddaear  ddarliin  o  hono  ei  hun  wedi  myned  yn  gydstâd  a 
Gabriel  mcwn  awr  gwedi  iddo-  farw,  m  fyddai  arno  unrhyw 

chwant  myned  i'r  nefoedd,  oblegid  y  mae  yn  amhosibl  i  ddyn 
chwenychu  bod  yn  hollol  Avahanol  i'r  hyn  ydyw,  Na,  yn 
hytrach  na  chredu  mewn  rhyw  gyfnewidiad  eithafol  felly, 
gwell  genyf  fyddai  credu  yn  mhurdan  y  Pabyddion,  oblegid 
byddai  purdan  yn  addfedu  dyn  yn  raddol,  ac  am  hyny  byddai 
yn  debycach  i  drefn  gyfìfredin  y  Brenin  !Mawr.  Ond  ni  a 
allwn  hebgor  y  purdan,  ond  i  ni  beidio  taflu  y  byd  a  ddaw  i 
ormod  pellder  oddiwrthym,  ac  ond  i  ni  gredu  y  bydd  dyn  yn 
dechreu  ei  fuchedd  yn  y  byd  arall  yn  y  fan  y  terfynodd  yn 
hwn,  fel  y  mae  yr  hw'n  sydd  yn  defîro  ar  ol  noswaith  o  gwsg 
yn  ail  gychwyn  bywyd  yn  y  fan  yr  ymollyngodd  i  gwsg  y  nos 
o'r  blaen.  Un  darn  yw  bywyd  dyn,  yn  ymestyn  o'r  naill  fyd 
i'r  llall,  ac  ni  fedr  angau  efìfeithio  dim  mwy  arno  na  noswaith 
o  gwsg.  Yn  wir,  braidd  na  thybiaf  y  posiblrwydd  i  ddyn  fod 
am  ysbaid  mewn  byd  arall  cyn  deall  ei  fod  wedi  newid  byd. 
Yr  un  egwyddorion  a  deddfau  fydd  yn  ffynu  yn  y  byd  a  ddaw 
ag  ydoedd  yma,  a  dichon  y  bydd  mwy  o  debygolrwydd  mewn 
amgylchiadau  nag  a  ddarfu  i  ni  gredu  erioed.  Y  mae  deddfau 
llywodraeth  Duw  yn  rhai  cyffredinol.  Y  mae  g;'avitation  a 
goleuni  yn  un  o  ran  natur,  ac  o  dan  lywodraeth  yr  un  deddfau 
yn  y  bydoedd  mawrion  peUaf  ag  ydynt  ar  ein  daear  ni,  medd 
dysgedigion.  Dywedir  hefyd  gan  rai  sydd  wedi  talu  sylw  i 
fTuríìad  anifeiHaid  a  llysiau  mai  ychydig  o  typical  forins  sydd 
iddynt  oU  ;  mai  amrywiaeth  prydferth  ar  yr  ychydig  hyny,  mai 
rhyw  'oariations  gogoneddus  ar  simpìe  htit  grand  themc,  sydd  yn 
fîurfio  cynghanedd  y  greadigaeth.  Os  yw  hyn  yn  wir  am  y 
greadigaeth  faterol,  pa  faint  mwy  r,m  yr  ysbrydol  ?  GeUir 
bod  yn  sicr  fod  deddfau  moesol  Uywodraeth  Duw  yr  un  yn 
mhob  byd.  Ac  am  hyny  yr  wyf  yn  chwenych  edrych  ar  y 
byd  a  ddaw  yn  ngoleuni  y  byd  hwn,  a  deaU  y  medi  fydd  yno 
yn  ngoleuni  y  medi  sydd  yma,  y  gwn  iww  dano ;  gan 
gredu  mae  y  prif  wahaniaeth  rhwng  y  ddau  fyd  fydd 
am.gylchiadau  mwy  manteisiol  y  byd  a  ddaw,  ac  amser 
hwy  i  weithrediad  yr  un  deddfau  ac  egwyddorion  ag 
sydd     eisioes     mewn      gweithrediad      amherffaith      yn      ein 

í)yd    ni,      Yn    mysí(   y    cyfryw   dymunwn   nodi    allan  y  rhai 
canlynol  : — 

I.  CYFLAWN     FANTAIS     I     DDADBLYGU     NEU    I    WEITHIO    ALLAN 

Y    CYMERIAD. 

II.  PERFFAITH    ADGOF    A    MEDDIANT    o'r    HYN  A  AETH    HEIBIO. 
!II.    CYFLAWN    SYLWEDDOLIAD    o'r    HYN    SYDD    I    DDYFOD. 

1.  Cyflawn  fantais  i  wcithio  allan  y  cymeriad.  Un  o  ddeddfau 
sefydlog  llywodraeth  Duw  ydyw  Ei  fod  yn  gwobrwyo  ac  yn 
cospi  dynion  trwy  roddi  iddynt  gyfleusderau  helaethach  i 
weithio  allan  yr  hyn  sydd  ynddynt.  Y  mae  yn  rhoddi  gras 
mwy  i'r  gostyngedig,  tra  y  mae  yn  brashau  calon  y  rhai 
cildynus.  "  Llwybr  y  cyfìawn  sydd  fel  y  goleuni,  yn  myned 
fwy-fwy  hyd  haner  dydd."  O'r  ochr  arall,  y  mae  yr  annuw- 
iolion  yn  cael  bwyta  ffrwyth  eu  ffordd  eu  hunain,  a'u  llenwi 
a'u  cynghorion  eu  hunain.  "  Canys  esmwythdra  y  rhai 
anghall  a'u  lladd,  a  llwyddiant  y  rhai  ffol  a'u  dyfetha."  "  I'r 
hwn  sydd  ganddo  y  rhoddir  iddo."  Dyma  ychydig  allan  o 
lawer  o  adnodau  y  gellid  eu  difynu,  i  ddangos  fod  Duw  yn 
arfer  gweithredu  oddiar  yr  egwyddor  hon,  sef  rhoddi  man- 
teision  helaethach  i  weithio  allan  egwyddorion  y  galon,  fel  y 
bydd  y  da  yn  myned  yn  well  a'r  drwg  yn  myned  yn  waeth,  a 
thrwy  fyned  yn  ẃell  neu  yn  waeth  y  bydd  y  naiU  yn  cael  ei 
wobrwyo  a'r  llall  yn  cael  ei  gospi.  Fel  rheol,  felly  y  bydd 
tad  yn  ymddwyn  at  ei  blant.  Y  mae  ganddo  un  bachgen 
sydd  yn  meddu  ar  allu  a  thuedd  i  ddysgu.  Gwna  y  defnydd 
goreu  o'r  manteision  sydd  ganddo ;  Ilafuria  yn  galed  i 
gynyddu  mewn  gwybodaeth.  Gwobrwya  y  tad  y  bachgen 
hwn  trwy  roddi  iddo  ysgolion  gwell  ac  uwch  o  hyd,  fel  y 
bydd  yn  dyfod  yn  addfed  iddynt.  Ond,  medd  fab  arall  sydd 
yn  gwastraffu  ei  nerth  a'i  amser  ar  oferedd,  sydd  yn  esgeuluso 
ei  wersi ;  anaml  y  bydd  yn  myned  i'r  ysgol  o  gwbl,  ond  yn 
nghwmni  ynfydion  y  myn  fod.  Ar  ol  hir  ymdrech,  y  mae  y 
tad  o'r  diwedd  yn  rhoddi  y   bachgen   hwn   i   fynu,  gan  adacl 

iddo  ganlyn  ei  fympwyon  drygionus.  A  dyna'r  gosp  drymaf 
a  ddichon  tad  weinyddu  ar  blentyn.  Felly  y  mae  Duw  yn 
gwneuthur  yma,  a  pherffeithiad  ar  hyn  a  fydd  yn  y  byd  a 
ddaw. 

1.  Yìio  fe  fydd  ein  natur  wedi  ei  bywiogi,  ac  wedi  ei  rhyddhau 
oddiwrth  bob  rhiuystrau  aingylchiadol  i  yniddadhlygu.  Yma 
caethiwir  yr  enaid  gan  y  corph,  llesteirir  gogwyddiadau 
ysbrydol  a  moesol  gan  y  rhan  anifeilaidd  o  honom.  Braidd 
nad  yw  haner  oes  dyn  yn  cael  ei  chymeryd  i  fynu  gan  fwyta 
ac  yfed,  a  gorphwys  a  chysgu  cymedrol  a  chyfreithlawn  ;  ac 
â  agos  yr  haner  arall  mewn  llafur  angenrheidiol,  nad  yw  na 
da  na  drwg  ynddo  ei  hunan,  i  gael  bywioliaeth  iddo  ei  hun 
a'i  gysylltiadau,  fel  nad  oes  ond  ychydig  o  oriau  y  dydd 
ganddo  i  weithio  yn  uniongyrchol  yn  ffordd  ei  galon.  Felly 
nid  ydyw  mor  dda  nac  mor  ddrwg  yn  y  byd  hwn  ag  y 
buasai  oni  bai  y  rhwystrau  hyn.  Drachefn,  y  mae  rhyw 
drymder  a  phylni  yn  ein  natur  ag  sydd  yn  codi  o'n  cysylltiad 
personol  a'r  corph  ;  trymder  a  phylni  sydd  yn  anfanteisiol  i 
bob  math  o  gynydd.  Nid  gormod  dweyd  fod  tri  chwarter 
dynolryw  yn  pasio  trwy  y  byd  a'u  meddyhau  heb  eu  gwir 
ddeífro  trwy  holl  gydol  eu  hoes;  ac  am  y  chwarter  arall,  y 
mae  rhyw  niwl  tew  yn  amdoi  eu  meddyliau  gan  mwyaf,  nes  y 
maent  yn  teimlo  eu  hunain  fel  rhai  yn  breuddwydio.  Ambell 
waith  y  byddant  yn  cael  gweledigaeth  eglur.  Cyfid  rhyw 
syrthni  a  marweidd-dra  o  gysylltiad  yr  enaid  a  phridd  y 
ddaear  ag  sydd  yn  atalfa  ar  ei  rwysg.  Ond  yn  y  byd  a  ddaw 
fe  fydd  yr  enaid  wedi  colU  maglau  a  phwysau  y  clai,  ac  yn 
medru  ehedeg  yn  chwim  yn  y  cyfeiriad  dewisol  ganddo,  a 
hyny  gyda  chyflymdra  annirnadwy  i  ni  yn  bresenol,  nes 
gwneyd  mwy  o  gynydd  fe  ddichon  mewn  daioni,  neu  ynte 
mewn  drygioni,  yn  ystod  blwyddyn  yn  nhragywyddoldeb  nag 
a  wnelsai  yn  ystod  can  mlynedd  ar  y  ddaear. 

2.  Nid  yn  unig  bydd  ein  natur  yn  fyu'iog,  ond  yn  gref  yn 
ogystal.  Y  mae  blinder  a  lludded  yn  ein  gorddiwes  yn  fuan 
yn  y  byd    hwn.      Bydd  dyn  yn  bliiio  ar  feddwl.     Nis  gellir 

cadw  y  meddwl  yn  hir  ar  ei  lawn  egni.  Gwir  fod  hyn  yn 
amrywio  gyda  gwahanol  gymeriadau,  yn  ol  fel  y  byddont 
wedi  dysgyblu  y  meddwl,  ac  yn  ol  fel  y  byddo  nerth  cu 
cyfansoddiadau.  Ond  rhaid  i'r  cryfaf,  fel  y  dywedai  ^sop, 
lacio  y  llinyn  oddiar  fwa  y  meddwl  yn  bur  fynych,  gan  ei 
ollwng  i  ymsythu  mewn  segurdod,  onide  fe  wanhâ  y  bwa,  fel 
na  allo  daflu  ei  saethau  mor  bell  ag  arferol.  Ac  nid  yn  unig 
y  mae  yn  bHno  ar  feddwl,  ond  y  mae  yn  blino  ar  deimlo,  yn 
enwedig  ar  deimlo  yn  angerddol.  Nid  yw  yn  bosibl  i  unrhyw 
deimlad  angherddol  barhau  yn  hir  iawn  ;  y  mae  natur  yn  sicr 
o  luddedu  a  thaflu  y  baich  oddiar  ei  chefn.  Dilynir  teimlad 
angerddol  yn  ddieithriad  gan  exhaustion,  ac  yn  bur  fynych  gan 
re-action.  Pan  fyddo  y  duwiol  wedi  ei  oddiweddyd  gan  ryw 
hwyl  nefolaidd  sydd  yn  ei  godi  uwchlaw  holl  bethau  y  bywyd 
hwn  i  gymundeb  a  gogoniant  pethau  anweledig,  yn  enwedig 
ei  Geidwad  a'i  Dduw,  a'i  fynwes  nid  yn  unig  yn  gynhes  ond 
yn  llosgi  gan  gariad  atynt  ac  addoliad  o  honynt,  nes  dymuno 
pabellu  ar  ben  y  mynydd  uchel  hwn  o  weddnewidiad,  blin 
ydyw  teimlo  mai  peth  o  fyr  barhad  ydyw ;  fod  yn  rhaid 
disgyn  yn  ebrwydd  oddiar  y  mynydd  yma,  ië,  fe  ddichon  i 
ganol  dyffryn  tywyll.  Yr  ysbryd  yn  ddiau  sydd  barod  i  aros 
ar  ben  y  mynydd,  ond  y  cnawd  sydd  wan.  Y  mae 
angerddoldeb  y  teimlad  crefyddol  yn  gorfod  diflanu  oherwydd 
llesgedd  y  natur.  Bu  hyn  yn  rhwystr  ac  yn  brofedigaeth  i 
lawer  o  dduwiolion.  Yr  oedd  rhai  o  honynt  yn  methu  ei 
ddeall,  ac  felly  cystuddient  eu  hunain  o'i  blegid,  gan  ei 
briodoli  i  ddrygioni  eu  calonau,  pan  mewn  gwirionedd  nad 
ydoedd  yn  ddim  ond  natur  yn  cilio  yn  ol  gan  lesgedd. 
Drachefn,  pan  fyddo  yr  annuwiol  yn  ymollwng  i  rysedd  mewn 
pechod,  gan  gyflawni  pob  aflendid  yn  un  chwant,  holl  aelodau 
y  corph  wedi  eu  rhoddi  yn  arfau  anghyfiawnder  i  bechod,  a'i 
fynwes  fel  fîwrnes  boeth  wedi  ei  gwneuthur  yn  fflam  gan 
uffern,  cysurus  ydyw  meddwl  nas  gall  pethau  barhau  yn  hir 
fel  yna.  Y  mae  drygioni  mawr  yn  profi  yn  hunan-ddinystriol 
trwy   ddwyn    e.rhaustion    ar    natur.       Hwyrach    eich    bod    yn 

adnabod  rhai  dynion  sydd  wedi  pechu  eu  hunain  i  eiddilwch 
corph  a  meddwl,  y  cyfryw  ag  sydd  yn  rhwystr  iddynt  i  bechu 
ychwaneg.  Da  ydyw  fod  Duw  yn  gwahardd  gweddiU 
cynddaredd  dyn,  trwy  lesgedd  ei  natur;  onide  buasai 
annuwioldeb  rhai  yn  myned  a  dyogelwch,  ac  a  chysuron 
bywyd  eraill  oll  i  ffwrdd.  Ond  yn  y  byd  a  ddaw — oh,  yr 
\vyf  yn  arswydo  wrth  feddwl  am  y  syniad — fe  fydd  pob 
llesgedd  wedi  ffoi  am  byth.  Bydd  yr  annuwiol  yn  medru 
cadw  i  fynu  eirias  boeth  ei  fynwes  nwyd-gynhyrfiol  yn 
ddiorphwys,  a'r  meddwl  yn  parhau  mewn  bywiogrwydd 
dilesgedd,  gan  allu  dyfeisio  drygioni  yn  ddiymatal.  Oh 
syniad  ofnadwy  !  Pwy  na  wnai  arswydo  rhagddo  !  HoII 
naturiaeth  dyn,  yn  ei  holl  ymadferth,  yn  ymollwng  i  bob 
drygioni,  a  hyny  yn  ddibaid  !  Dyma  fydd  uffern.  Vn  y 
nefoedd  drachefn  fe  fydd  cryfder  natur  yn  y  saint  yn  cu 
galluogi  i  wasanaethu  ddydd  a  nos,  hyny  ydyw  yn 
ddiorphwys ;  bydd  yr  hwyl  nefolaidd  yn  parhau  heb  drymder 
na  llesgedd  yn  canlyn  ,  bydd  yno  oleuni  heb  dywyllwch,  a 
gwres  heb  oerni.  Oh,  dyna  le  i  weithio  allan  holl  dueddiadau 
ac  adnoddau  y  cymeriad  fydd  yn  nhragywyddoldeb ! 

3.  Bydd  yiw  hefyd  ddidoliad  llnyr  oddnwth  yr  mtuhchyç. 
Y  mae  y  byd  hwn  yn  llawn  o  bob  rhyw  gymysgedd,  oblegid 
nad  yw  sefyllfa  dyn  yma  ond  un  ragarweiniol  a  rhagbaratoawl 
i  un  arall.  Mewn  sefyllfa  gymysgedig  ar  bethau  yn  unig  y 
medr  dyn  gael  manlais  deg  i  ddangos  gwir  benderfyniad  ei 
gymeriad.  Dyna  i  gyd  yw  amcan  bodolaeth  dyn  yma,  rhoddi 
cyfleusdra  iddo  i  bronouncio  ei  hunan^i  ddweyd  pa  beth  y 
myn  íod  ,  ac  wedi  iddo  \yneuthur  hyny  cà  ei  symud  i  sefyllfa 
wahanol  mewn  byd  arall  yn  ol  y  mynu  hwnw.  Ond  tra  yma 
dyoddefa  beth  anfantais  i  ganlyn  prif  ogwydd  ei  galon  oddi- 
wrth  y  cymysgedd  anghydrywiol  sydd  yn  ei  amgylchu. 
Nid  ydyw  y  duwiol  mor  dduwiol  ag  y  byddai  o  herwydd 
dylanwad  gwrthweithiol  yr  annuwiolion  a  pha  rai  y  mae  yn 
gorfod  dyfod  i  gyffyrddiad.  Y  mae  eu  hymddiddanion  drwg  hwy 
yn  llygru  ei  foesau  da  ef.     Oblcgid  peth  anhawdd  iawn  ydyw. 

tra  yn  íjorwedd  yn  mysgy  crochanau,  cadw  yr  esgyll  fel  esgyll 
colonien  wedi  eu  gwisgo  ag  arian,  a'r  adenydd  ag  aur  melyn. 
Peth  tebycach  lawer  yw  y  bydd  parddu  y  crochanau  wedi 
glynu  wrtli  y  plyf.  Fe  waredwyd  Lot  gyfiawn,  mae  yn  wir, 
tra  yn  Sodom  yn  gystal  ag  allan  o  Sodom,  oblegid  dywedir  ei 
fod  yn  poeni  ei  enaid  cyfiawn  o  ddydd  i  ddydd  o  herwydd  eu 
hanghyfreithlon  ymarweddiad  hwynt ;  ac  eto,  y  mae  yn  fw} 
na  thebyg  na  ddihangodd  yn  hoUol  heb  gyfranogi  o  lygredig- 
aeth  y  lle,  onide  ni  chawsai  ei  orddiwes  gan  yr  hyn  a'i 
goddiweddodd  yn  ei  gysylltiad  a'i  blant  ei  hun,  yr  hyn  a 
barodd  i  ddwyfol  ysbrydoliaeth  daílu  llen  o  ddystawrwydd 
dros  derfyn  ei  oes.  Anrhydeddir  coffadwriaeth  Abiah  oher- 
wydd  caffael  ynddo  "  beth  daioni "  yn  nhy  Jeroboam  mab 
Nebat,  yr  hwn  a  wnaeth  i  Israel  bechu.  Blodeuyn  tyner  a 
thlws  yn  ddiau  oedd  Abiah  ;  gresyn  oedd  iddo  wywo  mewn 
ieuenctyd  i'r  bedd  ;  ond  peth  daioni  a  briodolir  iddo ;  ond  nis 
gwyddom  beth  fuasai  tyfiant  na  thlysni  y  blodeuyn  hwnw,  pe 
buasai  wedi  cael  ei  blanu  mewn  soil  mwy  cydnaws,  ac  mewn 
hinsawdd  mwy  iachus.  Nid  oes  ond  yr  Hwn  a  wyr  y 
dirgelion  oll  a  fedr  amgyffred  pa  rwystr  ar  ffordd  cynydd  a 
llwyddiant  y  duwiol,  mewn  nefoleidd-dra  ysbryd,  zêl  ac 
aiddgarwch  yn  y  gwasanaeth  dwyfol,  ac  mewn  ffydd,  cariad, 
a  gobaith,  a  phob  prydferthwch  crefyddol,  ydyw  ei  fod  yn 
gorfod  trigo  mewn  cydfod  a'r  hyn  sydd  wrthwynebol  i  hyny. 
Dichon  y  bydd  yr  elfenau  croes  yn  y  teulu ;  os  nad  yno, 
byddant  yn  y  cymydogion  a'r  cyd-deithwyr.  Y  mae  yr  awyr 
foesol  yr  anadla  ynddi  yn  afiachus.  Ar  yr  ochr  arall,  nid  yw 
yr  annuwiol  mor  annuwiol  ag  y  dymunai  fod  oherwydd  y 
dylanwadau  sydd  yn  dyfod  oddiwrth  y  rhai  cyfiawn.  Gwan 
ydy w  drygioni ;  bydd  yn  cy wilyddio  ac  yn  toddi  ymaith  yn 
mhresenoldeb  daioni  pendant  a  chryf.  Y  mae  ambell  i  ddyn 
duwiol  mor  nerthol  i'w  gael,  nes  y  mae  yn  fath  o  gydwybod 
i'r  ardal  y  triga  ynddi,  yn  dangos  i'r  ardalwyr  pa  beth  sydd 
dda,  a  pha  beth  a  gais  yr  Arglwydd  ganddynt.  Pan  fyddo  yr 
ardalwyr  yn   pechu,  gwnant  hyny  megis  heb  yn  wybod  iddo 

ef.  Gorfu  i'r  Atheniaid  alltudio  Aristides  y  cyfiawn  o'u 
mysg,  oblegid  fod  ei  bresenoldeb  yn  atalfa  ar  rwysg  eu 
drygioni.  Pe  y  tynid  allan  yr  hoU  gymeriadau  gwych  o 
unrhyw  gymydogaeth  neu  dref,  a  phe  y  gadewid  y  lleill 
iddynt  eu  hunain  am  saith  mlynedd,  nid  oes  neb  a  wyr  i  ba 
raddau  yr  ymlygrai  y  gymydogaeth  yn  ystod  yr  ysbaid  hwnw. 
Ond  felly  y  bydd  pethau  yn  y  byd  a  ddaw — yr  annhebyg  wedi 
eu  hysgar  oddiwrth  eu  gilydd  am  byth.  Ni  fydd  tad  na  mam 
dduwiol  yn  un  atalfa  ar  lygredd  uffernol  yr  annuwioUon, 
oblegid  byddant  yn  ddigon  pell  oddiwrthynt.  Ni  bydd 
presenoldeb  gweinidog,  na  blaenor,  na  sant,  yn  lleddfu  dim  ar 
iasau  nwydwyllt  y  galon  ;  ni  cheir  gweled  yr  un  o  honynt 
byth  mwy .  O  ryddid  ofnadwy  !  Rhyddid  i  bechu  !  Na  ato 
Duw  i  ni  gael  ein  gollwng  yn  rhydd  y  ffordd  yma  byth ! 
Yma  y  mae  lluniau  dynion  rhinweddol,  nid  yn  unig  yn 
cynyrchu  ysbrydoHaeth  at  yr  hyn  sydd  dda,  ond  yn  rhyw 
gymaint  o  allu  ataliol  ar  ffordd  gwneuthur  drwg.  Dan 
edrychiad  llygad  rhinweddol  bydd  meddyliau  drwg  yn 
yswylio  ac  yn  ffoi.  Pwy  wyr  pa  faint  o  ddaioni  y  mae 
lluniau  hen  bregethwyr  anwyl  Cymru  ar  barwydydd  y  tai 
wedi  ei  wneuthur  ?  Fainc  o  ddaioni  a  wnaeth  llun  ei  fam 
dduwiol  anfonwyd  i'w  bachgen  mewn  llythyr  i  AwstraHa  ? 
Ond  nid  oes  dim  cymaint  a  llun  dyn  duwiol  yn  hoU  uffern. 
O  wlad  dlawd  o  bob  daioni ;  nid  oes  yno  gymaint  a'i  lun  ! 
Ond  trwy  drugaredd,  y  mae  gwedd  ddymunol  a  hyfryd  i'r 
gwirionedd  pwysig  hwn.  Yn  y  nefoedd  cà  y  saint 
dragywyddol  ymwared  oddiwrth  yr  hoU  ddylanwadau  croesion. 
Ni  fydd  nefolrwydd  y  naiU  yn  cr.el  ei  leddfu  gan  fydolrwydd  y 
nesaf  ato,  na  haelfrydedd  sanctaidd  un  afaU  yn  cael  ei  rewi 
gan  gulni  ysbryd  rhywun  fydd  yn  ei  ymyl.  Na,  fe  fydd  mwy 
na  môr  coch  i  ysgar  yr  hoU  hâd  sanctaidd  a'r  Aiphtiaid 
oddiwrth  éu  gilydd  am  dragywyddoldeb.  Trwy  y  didoHad 
hwn  ceir  rhyddid  Uawn  i  weithio  allan  y  cymeriad. 

4.    Ac    nid   yn    unig    ceir   yno    Iwyr    ddidoliad    oddiitirth   yr 
annhebyg,    ond    hefyd    holl    fantais    prescnoldeh   y    cyffdyh.        Y 

mae  cydgyfarfyddiad  elfenau  cyffelyb  bob  amser  yn 
dwyseiddio  ac  yn  angerddoli  eu  gweithrediadau.  Y  mae  pob 
marworyn  sydd  yn  y  goelgerth  danllyd  yn  llosgi  gyda 
thanbeidrwydd  mwy,  mewn  undeb  a  marwor  eraill,  nag  a 
wnelai  ar  wahan.  Dyma  ddirgelwch  dylanwad  cymdeithas  y 
saint.  Yn  y  gymdeithas  hono  bydd  pob  aelod  yn  bwrw  i 
mewn  ryw  gymaint  o  grefyddolder  i'r  drysorfa  gyffredinol ; 
ond  derbynia  fwy  allan  nag  a  fwria  i  mewn,  nes  y  bydd  yr 
hoU  aelodau  yn  ymgynhesu  mewn  zêl  a  chariad,  ac  yn 
ymddyrchafu  mewn  defosiwn  a  nefoleidd-dra  ysbryd,  a  hyny 
i  raddau  na  fuasai  yn  gyrhaeddadwy  iddynt  ond  yn 
nghymdeithas  eu  gilydd. 

"  Y  mae'r  gymdeithas  yma'n  gref, 
Ond  yn  y  nef  hi  fydd  yn  fwy." 

Mynwes    Abraham   y   galwai    yr    luddewon    y    nefoedd ;    a 

diamheuol  fod  mynwes  Abraham  yn  un  gynes  iawn  ;  ond  nid 

gwresogrwydd  Abraham  ei  hunan  sydd  yno,  ond  efe  a'i  holl 

hâd  ysbrydol  mewn  undeb  a'u  gilydd.     Oh,  yn  y  gymdeithas 

gynes   fendigedig   hon,    fe   ymddadblyga   y    Cristion   mwyaf 

anaddfed  i  fod  yn  seraph  tanllyd  mewn  amser  byr,  fel  y  bydd 

y  marworyn  sydd  bron  diffodd  yn  fìflamio  yn  ebrwydd  mewn 

awyr  sydd  yn  llawn  o  ufelai  (oxygeu).     Bydd  ysprydoliaeth  ac 

yni    yn    dyfod    o   gymdeithas   y   nefoedd   a    dyn    allan    holl 

adnoddau  natur  y  Cristion,  ac  a  bair  iddo  ymddyrchafu  mewn 

sancteiddrwydd  a  zêl  hyd  eithaf  ei  alluoedd.     Pa  ryfedd  eu 

bod  yn  ehedeg  yn  chwim  ?     Onid  yw  y  gwynt  o'u  tu  ?     Oh 

gyfîeusdra  bendigedig  i  weithio  alian  holl  ddaioni  y  cymeriad  ! 

Ond  can  sicred  ag  y  byddant  yn  cynorthwyo  eu  gilydd  yn  yr 

hyn  sydd  dda  yn  y  nefoedd,  byddant  yn  cynhyrfu  ac  yn  arfogi 

eu  gilydd  yn  yr  hyn  sydd  ddrwg  yn  uffern.     Yn  y  byd  hwn 

nid  oes  eisiau  cymaint  o  gynhyrfiad  o'r  tu  allan  at  yr   hyn 

sydd  ddrwg  ag  at  yr  hyn  sydd  dda.     Y  mae  natur  lygredig 

bob    amser     yn    barod    at     y    drwg.       Ond    er    y    cyfryw 

barodrwydd,  y  mae  mwy  o  eisiau  cefnogaeth  at  y  drwg  na'r 

da.      Er  bod  yn   barod,  bydd  y  dyn   yn  aml  yn  rhy   wan  i 

wneuthur  y  drwg.  Ond  mewn  undeb  ag  eraill  maga 
haerllugrwydd  i  wneuthur  drygioni,  na  allasai  ei  gyflawni 
wrtho  ei  hun.  Yr  oedd  myntai  o  fiiwyr  arfog,  gyda 
chleddyfau  a  gwaywffyn  a  lantarnau,  yn  myned  i  ddal  yr 
lesu  yn  ngardd  Gethsemane,  nid  o  herwydd  fod  arnynt  ofn 
arfogaeth  na  gallu  yr  ychydig  ganlynwyr  oedd  o"i  gwmpas, 
ond  o  herwydd  fod  arnynt  hwy  eu  hunain  eisiau  trwst  yr 
arfau  a  thramp  y  lliaws  i'w  calonogi  wrth  fyned  i  gyflawni 
gweithred  mor  ysgeler.  Yr  oeddynt  yn  wan.  Ni  wmaeth  yr 
lesu  ond  dywedyd  "  Myfi  yw,"  i  beri  iddynt  syrthio  yn  wysg 
eu  cefnau.  Y  mae  eisiau  powey  of  mtmbcr  ar  ddrygioni.  Ond 
fe  geir  hwnw  yn  uffern,  obiegid  llawer  yw  y  rhai  sydd  yn 
rhodioy  ffordd  i  ddystryw.  Yno  y  mae  Cain,  Pharaoh,  Herod, 
Judas,  Nero,  a  holl  ysbwrial  creadigaeth  Duw.  I  ba  raddau 
y  bydd  i  ddyn  pechadurus  cyffredin  oddiar  wyneb  y  ddaear, 
yn  ysbaid  blwyddyn,  gael  ei  gythreuleiddio  yn  y  gymdeithas 
uffernol  hon,  ni  fentraf  ddweyd,  ac  mi  obeithiaf  na  chaf 
wybod  byth.  O  Arglwydd,  "  na  chasgl  fy  enaid  gyda 
phechaduriaid,  na'm  bywyd  gyda  dynion  gwaedlyd!"  Ond 
nid  ymhelaethaf  ar  hyn  ;  gobeithio  fy  mod  wedi  dywedyd 
digon  i  ddangos  manteision  helaethach  y  byd  a  ddaw  i 
weithio  allan  y  cymeriad — natur  fywiog,  gref;  didoliad 
oddiwrth  yr  annhebyg,  a  phresenoldeb  y  cyffelyb — a'ch  bod 
wedi  gweled  elfenau  gwobr  a  chosb  yn  nadblygiad  helaethach 
y  cymeriad.  "  Pa  beth  bynag  a  hauo  dyn,  hyny  hefyd  a 
fed  efe." 

II.  Pcrffaith  adgof  a  meddiant  0^  hyn  a  aeth  heibio.  Rhyw 
allu  rhyfedd  ac  ofnadwy  perthynol  i  ddyn  ydyw  y  gallu  i 
goíìo.  Trwy  y  gallu  hwn  medr  ymdeimlo  a'i  fodolaeth 
bersonol,  mai  efe  ei  hunan  ydyw,  er  pob  cyfnewidiadau  ac 
amgylchiadau  yr  aeth  trwyddynt.  Hwn  hefyd  sydd  yn 
cylymu  dyn  wrth  ei  weithredoedd,  ac  yn  ei  orfodi  i  fyw  yn 
eu  canol,  er  gwae  neu  er  gwynfyd.  Ymddengys  nad  oes  un 
terfyn  i'r  gallu  yma,  ei  fod  gyfled  a  bodolaeth  y  dyn.  Neu, 
mewn  geiriau  eraill,  nad  ydyw  dyn  yn  angholio  dim  yn  ystyr 

briodol  y  gair.  Nid  ydyw  yr  hyn  a  elwir  "anghof"  yn  ddim 
mwy  na  hod  rhai  ffeithiau  perthynasol  i  fywyd  megis  yn 
ymguddio  yn  nyfnderoedd  yr  enaid,  allan  o  olwg  ac  allan  o 
afael ;  ond  y  maent  yno  er  hyny.  A  chan  sicred  a'u  bod  yno, 
hwy  a  ddeuant  i  fynu  ryw  ddiwrnod.  Y  mae  adgyfodiad  yn 
eu  haros.  Gwelir  cryn  amrywiaeth  yn  meddau  yr  hen 
fynwent  wledig,  sydd  yn  gladdfa  i  genhedlaethau  lawer  o 
drigolion  y  plwyf ;  rhai  beddau  yn  wychion  ac  yn  newyddion, 
a  cherig  drudfawr  yn  nodi'r  fan  ac  yn  mawrygu  enw  y  person 
bia'r  Uwch  sydd  yn  gorwedd  danynt ;  tra  y  mae  eraill  yn 
henaidd  ac  yn  dlodaidd,  heb  gareg  na  cherfiad  i  adrodd  dim 
o'r  hanes,  a  dim  ond  twmpath  gwyrddlas  yn  arwyddo  wrth 
ei  lun  fod  gweddilHon  dynol  yn  gorwedd  odditanodd.  Ac  o 
bosibl  fod  beddau  henach  fyth,  a'u  cerig  coffadwriaethol  wedi 
eu  drylliö  ac  wedi  malurio,  a'r  twmpath  wedi  myned  yn 
gydwastad  a'r  ddaear  las  oddiamgylch.  Ond  yn  moreu  mawr 
yr  adgyfodiad,  pan  y  bydd 

"  Doiau  beddan  y  byd 
Ar  un  gair  yn  agoryd," 

fe  ddaw  preswylwyr  y  beddau  dienw  allan,  yr  un  modd  a 
phreswylwyr  y  beddau  cyfan  a  chyflawn.  Didderbyn  wyneb 
a  chyffredinol  fydd  yr  adgyfodiad.  Felly  y  bydd  yn  mynwent 
yr  enaid,  sef  y  côf.  Y  mae  holl  ddigwyddiadau,  gweithred- 
iadau,  ac  argraffiadau  y  bywyd  yn  cael  eu  claddu  yn  ofalus 
yno,  er  fe  ddichon  na  fydd  tablet  uwchben  pob  bedd,  ac  y 
bydd  y  dyn  weithiau  yn  methu  cael  gafael  ynddynt  wrth 
chwilio.  Ond  cán  wired  a'u  bod  wedi  eu  claddu,  hwy  a 
ddeuant  allan  oll  o'u  beddau  yn  y  man.  Un  ddolef  o  eiddo 
udgorn  y  farn  a  bair  iddynt  ddeffro  ac  adgyfodi  yn  llu  mawr 
iawn ;  os  ydynt  yn  cysgu  yn  awr,  pair  awyr  a  goleuni  byd 
arall  iddynt  oll  adfywio.  Ac  yn  eu  canol  y  bydd  raid  i  n* 
dreuHo  ein  tragywyddoldeb.  Oh  syniad  difrifol  ac  ofnadwy  L 
Cwmpeini  y  dyn  am  dragywyddoldeb  ydyw  argraffiadau  ei 
fywyd  i  fod  !  Pan  ofynwyd  i  Hogarth  paham  yr  ydoedd  mor 
fanwl  a  gorphenol  gyda'i  ddarluniau,  ei  ateb  oedd  :    "  /  paini 

foY  eternit}'."  Ac  y  mae  hyn  yn  Avir  am  bawb  ereill,  pa  un 
bynag  a  fyddant  yn  ystyriol  o  hyny  ai  peidio.  Pa  beth 
bynag  a  wnel  dyn,  efe  a  fydd  byw  byth  !  Ac  nid  yn  unig  fe 
a  fydd  byth,  ond  bydd  rhaid  i'r  dyn  barhau  am  byth  i  edrych 
arno.  Nid  oes  gan  Dduw  yr  un  ddyfais  i  alluogi  dyn  i 
anghofìo.  Dinystr  ar  y  dyn  a  fyddai  hyny.  Na,  y  mae  yn 
rhaid  cofio  y  cwbl,  îe,  y  cwbl,  byth  !  Pe  y  medrai  y  rhai 
colledig  ddim  ond  anghofio,  lliniarai  mwy  na  haner  eu 
poenedigaeth.  Yn  ol  dychymyg  yr  hen  fyd  paganaidd,  yr 
oedd  afon  o'r  enw  Lethe  yn  rhedeg  rhwng  gwlad  y  gwae  a 
gwlad  y  gwynfyd  yn  y  byd  anweledig.  Ac  wedi  i'r  rhai 
anffodus  dreulio  rhyw  ysbaid  yn  ngwlad  y  trueni,  caniateid 
iddynt  ddrachtio  o  ddyfroedd  yr  afon  hon,  trwy  yr  hyn  yr 
anghofient  y  cwbl  a  fu,  a  thrwy  anghofio  yr  oedd  eu  poenau 
yn  cael  eu  hesmwytho.  Gyda  chyfeiriad  at  yr  afon 
ddychymygol  hon  y  gofynai  Lord  Byron,  pan  yr  oedd 
pechodau  boreuddydd  ei  fywyd  wedi  ei  oddiweddyd  ac  yn  ei 
boenydio  yn  ddychrynllyd  :  "  Where  is  the  rivcr  that  luasheth 
away  remembrance  P"  Eithr  nid  oedd  i'w  chael  ond  mewn 
dychymyg  paganaidd.  Nid  oes  y  fath  afon  mewn  bod.  Y 
mae  yn  rhaid  cofio  y  cwbl  byth  !  Ac  nid  yn  unig  bydd  hyn 
yn  elfen  o  drueni  yn  uffern,  ond  yn  elfen  o  halogedigaeth  yn 
ogystal.  Nid  yn  unig  bydd  yr  adgofion  o  ddrygioni  yn  dwyn 
euogrwydd  poenus,  ond  hefyd  yn  parhau  i  ddifwyno  yr  enaid. 
Medd  gweithrediadau  y  côf  ddylanwad  moesol.  Dyua  un 
rheswm  paham  y  dylai  pobl  ieuainc  fod  yn  ofalus  i  arwain 
bywyd  rhinweddol  mewn  ieuenctyd,  sef  fel  na  byddo  i 
adgofion  boreuddydd  eu  bywyd  halogi  eu  heneidiau  wedi 
iddynt  fyned  yn  hen,  pan  y  byddant  gyda  foiid  dclight  yn 
adolygu  helyntion  ieuenctyd,  a'r  distance  o  driugain  mlynedd 
yn  gosod  cnchantment  ar  y  vietv.  GwyHwch,  ieuenctyd  anwyl, 
rhag  y  bydd  adgofion  eich  ieuenctyd  yn  halogedigaeth  hen 
ddyddiau.  Ond  os  yw  hyn  yn  wir  ac  yn  bwysig  am 
foreuddydd  y  bywyd,  y  mae  yn  llawn  mor  wir  ac  yn  Uawn 
mor  bwysig   am  yr   holl  fywyd,    oblegid  bydd   yn    bosibl  i 

•ufferri  ei  hunan  dderbyn  halogrwydd  ychwanegol  oddiwrth 
adgofion  y  by wyd  llygredig  a  dreuliwyd  ar  y  ddaear.  Rhaid  i 
ddyn  a'i  weithredoedd  fyw  gyda'u  gilydd  am  dragywyddoldeb. 
Teulu  ysbrydol  dyn  yw  ei  weithredoedd  ;  efe  a'u  cenhedlodd  ; 
efe  a'u  pia,  ac  yn  eu  canol  y  rhaid  iddo  fyw  yn  oes  oesoedd. 
A  bydd  hyn  yn  gwneyd  tynged  yr  annuwiol  yn  drymach  yn 
ogystal  ag  yn  ddylanwad  cryf  i  beri  iddo  ymlygru  yn  fwy. 
Ond  am  y  Cristion,  o'r  ochr  arall,  bydd  hen  gofion  y  ddaear 
yn  ychwanegu  at  swm  ei  ddedwyddwch.  Bydd  edrych  yn  ol 
o  fryniau  Caersalem,  ar  droion  taith  yr  anialwch,  yn  gwneyd 
mwynhad  y  nefoedd  ei  hun  yn  fwy  melus  fyth. 


K   2 


PREGETH    V. 
— :o:  — 

RHESYMAU     DAFYDD    AM    EI    HOFFDER    O    DY    DDUW. 

Salm  xxvu.  4. — "  Un  ỳetli  a  ddeisyfais  i  gati  yr  Arglwydd, 
hyny  a  gcisiaf ;  scf  caffael  trigo  yn  n/iy  yr  Arglwydd  holl  ddyddiau 
fy  inywyd,  i  edrych  ar  hrydferthwch  yr  A  rglwydd,  ac  i  ymofyu 
yn  et  dcinl.'' 

AR  ryw  olwg,  y  mae  yn  beth  i  synu  ato  fod  gan  yr  Holl- 
bresenol  dy  o  gwbl.  Am  hyn  y  mynega  Solomon  ei 
syndod  addolgar  wrth  gysegru  ei  deml  yn  y  weddi  gyhoeddus 
gyntaf  a  gyflwynodd  ynddi,  ac  y  gofyn  :  "  Ai  gwir  yw,  y 
preswylia  Duw  ar  y  ddaear  ?  wele,  y  nefoedd,  a  nefoedd  y 
nefoedd,  ni  allant  dy  gynwys  di  ;  pa  faint  llai  y  dichon  y  tÿ 
hwn  a  adeiledais  i !  "  (i  Bren.  viii.  27).  Yn  yr  ystyr  o  gael  Ei 
gynwys  a'i  gyfyngu  iddo,  ni  fu  gan  yr  Anfeidrol  erioed  dŷ  yn 
un  lle.  Ymwrthyd  a'r  syniad,  gyda  dwyfol  ddirmyg :  "  Y 
nef  yw  fy  ngorseddfainc,  a'r  ddaear  yw  troedfainc  fy  nhraed. 
Pa  dŷ  a  adeiledwch  i  mi  ?  medd  yr  Arglwydd ;  neu  pa  le 
íydd  i'm  gorphwysfa  i  ?  Onid  fy  llaw  i  a  wnaeth  hyn 
oll?"  (Actau  vii.  49,  50).  Eto,  er  y  lleinw  bob  lle  ar  unwaith 
a'i  hanfod  diranedig,  y  mae  ganddo,  medd  y  Beibl,  Ei 
drigleoedd  neillduol.  Y  greadigaeth  anfesuradwy  ydyw  Ei 
fTerm  fawr,  ac  y  mae  yn  ei  fîarmio  yn  fanwl,  gan  Ei  fod  yn  byw 
arni ;  ie,  yn  byw  drwyddi  oll ;  er  hyny  y  mae  ganddo  ar  Ei 
fferm  Ei  balasdai.  i.  Y  nef,  lle  y  mae  gorseddfainc  Duw. 
Anmhenodol  ydyw  ein  syniad  am  ganolbwynt  yr  ymerodraeth 
ddwyfo! ;  oblegid  y  mae  crefydd  y  Beibl  yn  wahanol  i 
grefyddau  gau  y  byd,  ni  chynwys  ond  ychydig  sydd  yn 
borthiant  i  chwilfrydedd  afìachus.  Nacaol  a  flfugrol  gaiì 
mwyaf  ydyw  desgrifiadau  llyfr  Duw  o'r  nefoedd ;    ond  dyry 

ádigon  o  sicrwydd  fod  lle  o'r  fath  yn  bod.  2.  Y  cysegr,  yn 
gyntaf  yn  y  tabernacl,  ac  wedi  hyny  yn  y  deml  yn  Jerusalem, 
Ue  yr  oedd  yr  arch  a'r  drugareddfa,  a  Ue  yr  oedd  yr  arwydd 
o'r  presenoldeb  dwyfol  yn  goleuo  ystafell  a  fuasai  yn  dywyll 
hebddo,  yr  hon  oedd  mewn  niodd  arbenig  yn  ystafell  Duw. 
3.  Yn  nghalonau  Ei  bobl,  y  rhai  a'u  carant  ac  a'u  gwasan- 
aethant.  "Canys  fel  hyn  ydywed  y  Goruchel  a'r  dyrchafedig 
(ni  raid  enwi  yr  unig  Benaeth)  yr  hwn  a  breswyUa  dra- 
gywyddoldeb  (lle  nad  ydyw  amser  a'i  ddigwyddiadau  yn  cacl 
eu  dynodi,  megis  yma)  ac  y  mae  ei  enw  yn  Sanctaidd,  y 
goruchelder  a'r  cysegr  a  breswyliaf  (sef  y  gwir  gysegr,  yr 
hwn  sydd  fry  ;  O  ddwyfol  urddas  a  gostyngeiddrwydd  !)  a 
chyda'r  cystuddiedig  a'r  isel  o  yspryd,  i  fywhau  y  rhai  isel  o 
yspryd,  ac  i  fywhau  calon  y  rhai  cystuddiedig." 

Wedi  i'r  Anfeidrol  ymostwng  i  gael  Ei  ystyried  a'i  alw  yn 
Dduw  i  genedl  neillduol  gwnaeth  "Ei  dabernacl  yn  eu  plith," 
;4an  neillduo  rhan  o'r  ddaear  i'w  pherchenogi  a'i  phreswylio. 
Vna  Efe  .1  roddodd  orchymyn  i  holl  wrrywiaid  y  genedl 
ymddangos  ger  Ei  fron  dair  gwaith  bob  blwyddyn,  gan 
ymrwymo  na  "  chwenychai  neb  eu  tir  hwynt,"  tra  yr  eient 
hwy  i  ymddangos  ger  bron  eu  Duw  (Exod  xxxiv.  23,  24). 
Ond  fíurf  o  wasanaeth  crefyddol  ydoedd  hyn  oll,  i  barhau 
am  dymhor  yn  unig,  oblegid  pan  beidiodd  a  bod  yn 
Dduw  un  genedl,  i  gael  bod  yn  Dduw  pob  cenedl,  fc 
symudodd  Ei  babell  o'u  plith,  oblegid  yr  ydoedd  wedi  sefydlu 
gwasanaeth  crefyddol  ag  ydoedd  yn  bosibl  ei  ddiddymu  trwy 
ddinystrio  y  lle  i  addoli.  Pan  y  mae  yr  adeg  hono  yn 
agoshau  fe  ddywed  ein  lachawdwr — "  Y  mae  yr  awr  yn 
dyfod  pryd  nad  addoloch  y  Tad,  nac  yn  y  mynydd  hwn,  nac 
yn  jerusalem.  Ond  dyfod  y  mae  yr  awr,  ac  yn  awr  y  mae 
hi,  pan  addolo  y  gwir  addolwyr  y  Tad  mewn  yspryd  a 
gwirionedd  ;  canys  y  cyfryw  y  mae  y  Tad  yn  eu  ceisio  i'w 
addoli  ef."  Lle  bynag  yn  awr  "  y  mae  dau  neu  dri  "  o  wir 
addolwyr  y  Tad  wedi  cydymgynull,  y  maent  yn  llawn  ddigon 
i  sicrhau  presenoldeb  Duw  yn  cu  plith.  yn  ol  Ei  addewid  ;    ac 

y  mae  lle  eu  cynulliad — pa  fath  bynag  fydd — yn  cael  ei 
fedyddio  a  chymeradwyaeth  iddynt  hwy,  megis  yr  oedd  y 
deml  i'r  luddewon  gynt.  Y  mae  yn  "  dỳ  i  Dduw,  ac  yn 
borth  i'r  nefoedd."  Y  dwyfol  ogoniant  yn  ymddangos  arno, 
a  wnaeth  un  o  fynyddoedd  cyffredin  Palestina  yn  y  fan  "  yn 
fynydd  sanctaidd  "  i'r  apostol  Petr.     Felly  y  mae  eto — 

"  Y  man  bost  tì,  boed  fryn  neu  fro," 
(hardd  neu  anbardd) 
"  Sydd  gyflawn  o  ddyddanwch  ; 
Yn  dy  gynteddau'n  wastad  mae 
Rhyw  íôr  didrai  o  heddwch." 

Ac  felly  y  mae  hoU  deimladau  pobl  Dduw  tuag  at  y  babell, 
neu  tuag  at  y  deml  gynt,  yn  cael  eu  proft  gan  y  saint  o  hyd 
tuag  at  gyrchfan  eu  haddoliad,  am  fod  y  gogoniant  dwyfol 
wedi  ymddangos  iddynt  ynddo. 

Dafydd  sydd  yn  amgylchiadau'r  testyn  yn  dyheu  am  d}' 
Dduw,  a  phan  ystyriwn  ei  gyflwr  ar  y  pryd;  sef  yn  nghanol 
enbydrwydd  a  phrofedigaethau  rhyfel,  ni  allwii  lai  na  rhyfeddu 
at  grefyddolrwydd  ei  ysbryd,  Dyhea  am  dỳ  Dduw,  gan 
ddisgwyl  cael  tri  pheth.  i.  Amddiffymad  rhag  pcrygl.  Yr  oedd 
cyrn  yr  allor  yn  arfer  bod  yn  ddinas  noddfa  i  ffoedigion  ;  ond 
i  Dafydd  yr  oedd  mwy  na  hyny  i'w  gael  ynddO;  nodded 
bwriadol  Ei  Dduw.  -'Canys  yn  y  dydd  blin  y'm  cuddia  o 
fewn  ei  babell ;  yn  nirgelfa  ei  babell  y'm  cuddia  ;  a'r  graig 
y'm  cyfyd  i  "  adn.  5.  2.  Nerth  yn  gystal  a  nodded  "'Cymhorth 
hawdd  ei  gael  mewn  cyfyngder  '  *'  Ac  yn  awr  y  dyrchd. 
efe  fy  mhen  goruwch  fy  ngelynion  o'm  hamgylch  "  adn.  6. 
3.  Boddhad,  a  hwnw  yn  un  dcnblyg.  Gan  fod  y  boddhad  hwn 
yn  briodol  amcan  i  ddeisyftadau  r  saint  eto.  y  mae  yn 
weddus  i  ni  ymhelaethu  arno.     Cynwysa — 

I.    OLWG    AR    HOLL     BRYDFERTHWCH    ( plcaSantneSS )    EI     DDUW  ; 
IL    ATEBION     l'w    HOLL    DDYRYS    GWESTIYNAU. 

I.  Hiraethai  ani  dy  Dduw  i  gael  golwg  adncwyddol  a  pharham 
ar  Ei  brydferthwch  digymliar.  Hawdd  gweled  fod  ewyllys 
Dafydd  tua  thỳ  ei  Dduw  fel  y  lle  yr  ymhyfrydai  ynddo.     Pan 

fyddai  yn  absenol  yr  oedd  yn  adgofio  yr  adegau  ar  ba  rai  "  yr 
aethai  gyda'r  gynulleidfa,  ac  y  cerddai  gyda  hwynt  mewn 
sain  cân  a  moHant,"  "  fel  tyrfa  yn  cadw  gwyl,"  ac  y  mae  yn 
tywallt  ei  enaid, — nid  ei  ddagrau  yn  unig — mewn  hiraeth. 
Eiddigedda  wrth  '•  aderyn  y  tò  a'r  wenol "  oedd  yn  nythu 
ger  allorau  Duw.  "  Arglwydd,"  meddai,  "  hoffais  drigfan  dy 
dŷ,  a  lle  preswylfa  dy  ogoniant,"  "  Mor  hawddgar  yw  dy 
bebyll  di,  O  Arglwydd  y  lluoedd."  Dwy  ystafell  ddigon 
disyml  a  diaddurn  ydoedd  y  tabernacl ;  a  gwasanaeth  manwl, 
caethiwus,  anhawddgar  i  lygad  daearol,  ydoedd  fTurf  yr 
addoliad  a  gyflwynid  ;  rhaid,  gan  hyny,  fod  y  Salmydd  yn 
canfod  prydferthwch  uwch,  oedd  yn  codi  o  ystyr  ysbrydol  y 
gwasanaeth,  a  nodweddion  y  Duw  a  addoUd.  Y  mae  yr 
olygfa  hon  "  yn  digoni  ei  enaid,  megis  a  mêr  ac  a  brasder." 
Cyrchodd  yr  arch  o  Ciriath-jearim,  o  dý  Abinadab,  gyda 
brwdfr^'^dedd  mawr,  gan  "  neidio  a  liemmain  o  flaen  yr 
Arglwydd,"  nes  yr  oedd  yn  ngolwg  ei  wraig,  Michal  merch 
Saul,  "  fel  un  o'r  ynfydion."  Y  mae  zêl  ei  galon  yn  cael  ei 
datguddio  hefyd  yn  maint  yr  offrymau  a  gyflwynodd  at 
adeiladaeth  y  deml,  y  gwarafunwyd  iddo  ef  ei  hun  ei 
hadeiladu.  Cofus  genyf  ddarllen,  pan  yn  blentyn,  yn 
ngeiriadur  Mr.  Charles,  fod  swm  ei  roddion  dros  dri-ugain-a- 
deg  o  filiynau  o  bunoedd.  Swm  aruthrol !  Ond  paham  ? 
A  oes  cyfrif  boddhaol  am  angerddoldeb  teimlad  y  Salmydd, 
heblaw  penboethni  dwyreiniol  ?  O  oes  y  mae.  Yr  oedd 
loccìt  gweled  eilm'  gwan,  cipdreiii  frysiog,  ar  y  gogoniant  penaf 
sydd  mewn  hod — "  Prydferthwch  yr  Arglwydd."  Dyma 
ddysgleirdeb  y  nefoedd.  a  ffynonell  ei  dedwyddwch  a'i 
llawenydd.  Hwn  fydd  yn  enyn  nefol  dan  na  ddiff'ydd  byth, 
ond  a  fydd  yn  eirias  tragywyddol  o  zêl  ac  ymroddiad  yn  Ei 
wasanaeth.  Hwn,  yn  yr  adeg  foreu  hono  ar  y  byd,  yr  oedd  y 
Sahnydd,  "trwy  ddrych,  ac  mewn  dammeg,  "  sef  tystiolaethau 
cyfraith  Duw,  a  defodau  seremoniol  gwasanaeth  y  deml,  wedi 
cael  gweledigaeih  arno,  er  yn  anmherffaith,  nes  yr  oedd  wedi 
berwi  ei  enaid  mewn  brwdfrydedd  a  moliant.     Nid  oedd  modd 

i'r  mawl  beidio  cael  ei  chwyddo  hefyd  gan  y  cyferbyniad 
teimladau  oedd  rhwng  "  Duw  Israel "  a  duwiau  gau  y 
Cenhedloedd,  y  rhai  oeddynt  yn  blentynaidd,  ffol,  llygredig,  a 
chreulawn.  Pa  ryfedd  eu  bod  yn  tori  allan  i  ofyn :  "  Pa 
Dduw  sydd  fel  tydi  ?  " 

Yr  un  datguddiad  o  Dduw  oedd  gan  y  Salmydd  ag  sydd 
genym  ninau,  ond  ei  fod  gryn  dipyn  yn  llai,  a  dyweyd  y  lleiaf. 
Gweddus  ac  angenrheidiol  ydyw  i  ni  sylwi  ar  y  datguddiad  a 
roddodd  yr  Anfeidrol  o  hono  Ei  Hun  hyd  y  pryd  hwn,  ac 
oddiyma  yn  y  blaen.  Yn  y  Beibl  ymddengys,  nid  fel  nerth 
neu  yni  anmhersonol,  ond  fel  un  sydd  ag  ewyllys  a  chalon 
ganddo  ;  fel  Person  Anfeidrol ;  fel  Un  y  gelhr  Ei  addoU,  Ei 
garu,  ac  ymddiried  ynddo.  Ymostynga  i  ddyfod  i  berthynas  a 
dynion,  gan  roddi  iddynt  afael  arno  Ei  Hun  ;  yn  gymaint  a'i 
fod  yn  ymrwymo  ac  yn  addaw.  Mewn  ystyr  eang,  daw 
megis  i  gylch  teuluaidd  wrth  ddyfod  yn  Dduw  mewn 
cyfammod.  Bellach  byth,  dyma  Ue  yr  adwaenir  Ei 
bersonoHaeth,  a'i  wir  gymeriad.  GeiU  dynion  meddylgar 
ymgydnabyddu  ag  athroniaeth  ddofn  yr  athronydd  yn  ei 
gyfundrefn  athronyddol,  a  dynion  o  chwaeth  weled  medrus- 
rwydd  y  celfyddydwr  cywrain  yn  nghynyrchion  ei  law,  ond  os 
ydynt  am  weled  calon  y  naill  neu  y  llall  rhaid  ymgydnabyddu 
a  hwynt  tu  fewn  i'r  cylch  teuluaidd.  Y  mae  gan  eu  gwragedd 
a'u  plant  fantais  i'w  hadnabod  nad  ydyw  gan  neb  arall. 
Felly  byddaf  finau,  yn  fy  ngradd,  yn  hoffi  olrheinio  meddyliau 
eang  Duẅ  yn  Ei  hoU  weithredoedd.  Gan  ymdeimlo  ani 
pellder  oddiwrtho,  dymunaf  fenthyca  a  chymhwyso  ataf  fy 
hun  eiriau  y  Salmydd  :  "  Mor  werthfawr  yw  dy  feddyhau 
genyf,  O  Dduw !  mor  fawr  yw  eu  swm  hwynt!"  Byddaf 
yn  cael  mawr  bleser  wrth  edrych  a  gelfyddydwaith  yr 
.'^nfeidrol,  oblegid — gyda  pharch  y  dy.vedaf — y  mae  yn 
grefftwr  heb  Ei  ail.  Gydag  edmygedu  addolgar  byddaf  yn 
edrych  arno  yn  taenu,  ac  weithiau  yn  pentyru,  y  cymylau 
amryw-ffurfiog  ac  amryw-Hwiog,  yn  paentior  blodau,  yn 
plethu   rhwydwaith    esgyll   y   gwybed,    ac    yn    toddi   globyn 

perlog  llygaid  y  morgrug.  O  !  y  mae  yn  ben-crefftwr. 
Crefftwyr  sal  ydyw  pawb  yn  Ei  ymyl  Ef !  Ac  eto  nid  ydwyf 
yn  cael  fy  llawn  foddhau  yn  yr  olygfa  hon.  Y  mae  genyf 
galon,  ac  y  mae  hono  yn  dyheu  am  gael  golwg  ar  galon  Duw. 
Yn  yr  olwg  ar  hono,  os  bydd  yn  foddhaol,  y  gallaf  yn  unig 
ymlonyddu.  Wel,  yn  y  llyfr  rhyfedd  hwn — y  Beibl — y  mae 
Duw  yn  dynoethi  Ei  fynwes  ac  yn  dangos  Ei  galon  ! 

Yn  ol  Eì  dystiolaeth  Ef  Ei  Hun,  (Exod.  vi.  3)  dan  yr  enw 
"  Duw  Hollalluog  "  yr  ymddangosodd  i  Abraham,  Isaac,  a 
Jacob.  Ond  Ei  enw  cyfammodol  ydoedd  Jehofah,  neu 
Javeh.  Yr  ydwyf  tragywyddol  a  digyfnewid.  I'r  Israeliad 
sathredig  a  gorthrymedig,  pa  enw  mor  mor  gyfaddas  a'r  hwn 
a  fynegai  gadernid  dianwadal  ei  Dduw. 

"  Y  graig  na  syfl  yn  merw'r  lli." 
Oblegid  yr  awgrym  grasol  sydd  yn  Ei  enw  ydyw  :  "  Myfi 
yr  Arglwydd  ni'ni  newidir ;  am  hyny,  ni  ddifethir  chwi, 
meibion  Jacob.'  A  phan  y  mae  Moses  yn  canu  cân 
i'r  Arglwydd,  ar  ol  gwaredigaeth  ryfedd  y  Mòr  Coch, 
dywed  :  "  Pwy  sydd  debyg  i  ti,  O  Arglwydd,  yn  mhlith  y 
duwiau  ?  pwy  fel  tydi  yn  ogoneddus  mewn  sancteiddrwydd." 
Yr  oedd  hwn  yn  air  newydd  a  dyeithr  yn  hanes  y  duwiau. 
Nid  oedd  neb  yn  arfer  priodoli  '^  sancteiddruydd"  ì't  duwia.u. 
Pwy  fuasai  yn  dychymygu  am  y  fath  beth  wrth  folianu  Baal 
nac  Ashtoreth,  Bacchus  na  Gwener,  duwiau  poblogaidd  y 
Cenhedloedd  ?  Yn  ol  eu  rhaib  a'u  mympwy  y  gweithredent 
hwy  :  "y  neb  a  fynent  a  laddent,  a'r  neb  a  fynent  a  gadwent 
yn  fyw."  A  duwiau  mympwyol,  hyll,  aflan,  a  chreulawn 
ydoedd  holl  dduwiau'r  Cenhedloedd.  Nid  oedd  cymaint  ag 
un  o  honynt  yn  garedig,  syber,  a  glàn.  Ond  dyma  Dduw  yn 
gweithredu  wrth  reol,  ie,  mewn  uniondeb  diwyro  tuag  at 
bawb,  a  hyny  bob  amser.  Dyma  neillduolrwydd  Hwn, 
yr  hyn  a'i  gwahaniaetha  oddiwrth  yr  holl  dduwiau — Ei 
sancteiddrwydd.  "  Sanct  yr  Israel "  ydoedd  Ei  enw  yn 
mhlith  y  duwiau.  "  Teml  sanctaidd "  oedd  Ei  deml ;  ar 
"  fynydd  ei  sancteiddrwydd  "    yr  ydoedd    wedi  ei  hadeiladu, 

ac  fel  "  y  Sanct  yn  dy  ganol  di  "  yr  adnabyddid  yr  Hwn  a'i 
preswyliai.  Byrdwn  addoliad  Hwn,  a  adroddid  ac  a  ail- 
adroddid  gan  weision  Ei  lys,  ydoedd,  "  Sanct,  Sanct,  Sanct 
yw  Arglwydd  Dduw  y  lluoedd."  Pan  ai  Hwn  i'w  Iẃ,  i'w 
sancteiddrwydd  y  tyngai.  Pan  gyflawnai  Hwn  Ei  addewidion, 
"  er  mwyn  ei  enw  sanctaidd "  y  gwnai  hyny.  Ar  lewod 
meirw  y  gosododd  Solonion  risiau  a  chanllawiau  ei  orsedd- 
fainc  i  orphwys,  ond  "  cyhawnder  a  barn  yw  trigfa 
gorseddfainc  "  Hwn,  Gweision  yn  dwyn  ffyn,  ac  urddasolion 
yn  dal  arfau,  oedd  yn  cerdded  mewn  gorymdaith  o  flaen 
breninoedd  y  ddaear,  ond  "  trugaredd  a  gwirionedd  a 
ragflaenent  wyneb  '  Duw.  Pa  ryfedd  fod  plant  yr  Israel 
yn  dotio  ar  eu  Duw.  "  Moeswch  i  r  Arglwydd  ogoniant  ei 
enw,"  medd  y  Salmydd  ;  ac  fel  un  yn  rhagweled  y  buasid  yn 
gofyn  pa  fodd,  yr  etyb  yntau  yn  y  llinell  nesaf :  "  addolwch  ef 
yn  mhrydferthwch  ei  sancteiddrwydd;  '  oblegid  dyma  Ei 
ogoniant  penaf. 

Duw  rhinweddol  a-  phur  ydyw  Duwr  Beibl,  ac  yn  hyn  yr 
ymogonedda.  Y  mae  Efe  yn  "  ddoeth  o  galon;"  o  ran  hyny 
"y  Duw  unig  ddoeth  "  ydyw.  Y  mae  Efe  yn  "  alluog  o 
nerth,"  oblegid  yr  Hollalluog  ydyw.  Y  mae  yn  gyffelyb  yn 
mhob  rhinwedd  a  mawredd — yn  anfesuradwy  ac  yn 
anamgyffredadwy.  Dywedai  Dörner,  yr  hwn  hyd  ei 
farwolaeth,  a  ystyrid  gan  y  rhai  a'i  hadwaenent,  yn  brif 
dduwinydd  y  byd,  mai  wrth  addoH  Hwn  yn  unig  y  byddai 
dynion  yn  addoH  yr  hyn  occid  annherfynùl ;  fod  pob 
gwrthddrych  addoHad  araH  oedd  wedi  eu  cynyg  i  ddynion  yn 
rhai  terfynol  a  mesuradwy.  Ychydig  yn  fwy  na'u  haddolwyr 
oeddynt.  Dynion  wedi  eu  dwyfoH  mewn  dychymyg  oedd  llawer 
o  honynt.  Yr  Anfeidrol  ydyw  hwn  yn  mhob  ffurf  a  gwedd 
arno;  "  Cyfuwch  a'r  nefoedd  ydyw,  beth  a  wnei  di  ?  dyfnach 
nag  uffern  yw,  beth  a  eHi  di  ei  wybod  ?  Mae  ei  fesur  ef  yn 
fwy  na'r  ddaear,  ac  yn  Hetach  na'r  mòr."  Er  hyny,  yn 
"mhrydferthwch  ei  sancteiddrwydd"  y  mae  Efe  yn  chwenych 
cael     Ei     addoH.       A     dyma     neiHduolrwydd     yr    addoHad 

Cristionogol  sydd  yn  galw  am  ein  sylw  difrifolaf.  Ofni  yr 
ydym  fod  llawer  o  bobl  ddefosiynoi  anfeddylgar  heb  wybod  y 
gwahaniaeth  rhwng  ymostyngiad  paganaidd  a  dall  gerbron 
mawredd — sef  ymostyngiad  heb  ei  adnabod,  eithr  rhag  ei  ofn — 
a'r  gwir  addoliad  Cristionogol,  yr  hwn  sydd  yn  edmygedd  calon 
o  garictor  prydferth  y  Duw  Anfeidrol.  "  Chwychwi  ydych  yn 
addoli  y  peth  ni  wyddoch  ;  ninau  ydym  yn  addoli  y  peth  a 
wyddom."  Nodwedd  amlwg  defosiwn  ofergoelus  ydyw  ei 
fod  yn  un  daJl,  a'i  fod  yn  gynÿrch  ofn.  Nid  ymostyngiad 
gerbron  unrhyw  fawredd,  er  ei  adnabod,  ydywy  gwir  addoHad 
Cristionogül  ychwaith ;  y  mae  elfen  arall  yn  anhebgorol ; 
rhaid  i'r  mawredd  fod  yn  iin  sanctaidd ;  neu  fel  y  byddai  yr  hen 
dduwinyddion  yn  geirio,  nad  priodoieddau  naturiol  Duw,  eithr 
Ei  briödoleddau  moesol  sydd  yn  briodol  wrthddrychau 
addoliad.  Ei  garictor,  ac  nid  Ei  fraich,  y  mae  ein  Duw  ni  yn 
alw  arnom  i'w  addoli. 

A  fedrwch  chwi  addoli  cymeriad  anfeidrol  brydferth,  a 
hyny  ar  wahan  i  bob  ystyriaeth  arall  ?  Mi  ofynaf  i  chwi 
gwestiwn  Uai,  fydd  yn  hawddach  i'w  ateb  na'r  un  blaenorol, 
ac  a  fydd  yn  gymhorth  i  chwi  ateb  hwnw :  a  fedrwch  chwi 
edmygu  cymeriad  hardd  mewn  dyn  da  er  iddo  fod  yn 
ddi-dalent  ac  yn  dlawd  ? 

"  The  rank  is  but  the  guinea  stamp, 
The  mau  is  the  gold,  for  a'  that." 

Mewn  cymhariaeth  i'r  swydd  a'r  safle,  y  rhai  a  werthfawrogir 
gan  y  byd,  y  dyn  ei  hunan  yw'r  peth  pwysicaf.  Efe  ydyw 
yr  aur,  ac  y  mae  pob  dyn  yn  aur,  er  gyda  galar  yr  addefwn 
fod  llawer  o  hono  yn  "  aur  coUadwy ;"  ond  y  mae  y  duwiol,  er 
iddo  fod  "  can  dloted  a  Job,"  yn  aur  pur  angholladwy. 

Yn  un  o'i  weithiau  athrylithgar  (Sartor  Resartits)  y  mae 
Carlyle  yn  gwawdio  ac  yn  gwatwar,  mewn  modd  eflfeithiol, 
dueddfryd  cyfìfredinol  plant  dynion  i  gydnabod  allanolion 
ac  amgylchoedd  eu  gilydd,  yn  hytrach  na'r  dynion  eu  hunain 
— y  dillad  yn  fwy  na'r  neb  fydd  yn  eu  gwisgo.  Y  mae  ganddo 
gymeriad     dychymygol    o'r    enw    Professor    Teufelsdröckh. 

unig  destyn  siarad  yr  hwn  ar  bob  achlysur  ydy \v  pwysigrwydd 
dillad.  Ac  yn  ystod  yr  ymdrafodaeth  faith  a'r  amryw 
gysylltiadau  y  sonir  am  danynt,  y  mae'r  Professor  yn  siarad 
ar  ei  hoff  bwnc,  mewn  ac  allan  o  amser^  yn  weddaidd  ac  yn 
anweddaidd,  nes  y  mae  yn  gas  genych  ei  glywed.  Dyna'r 
amcan.  Ond  gwawdied  Carlyle  a  wawdio,  ni  wna  byth 
watwar  dillad  nes  gwneyd  i'r  byd  hwn  eu  dibrisio.  Y  mae  yn 
sicr  o  lynu  wrth  y  dillad.  Ni  wel  ragoriaeth  o  gwbl  ond  lle  y 
byddo  gwaedoliaeth  neu  safle,  cyfoeth  neu  berthynasau, 
dylanwad  neu  glodforedd  ;  rhywbeth  heblaw  gwir  deilyngdod 
y  dyn  ei  hun.  Yn  wir,  hen  ffolog  ydyw  y  byd  hwn — dyna  a 
fu,  a  dyna  a  fydd — fe  groeshoeliodd  Arglwydd  y  gogoniant 
pan  gafodd  afael  arno  heb  ddillad  llŷs  am  dano,  ac  fe  wnai 
hyny  drachefn  pe  cai  gyfle.  Pan  ddyrchafa  ei  lygaid  i'r 
nefoedd — er  mai  anaml  y  gwna — ac  y  cenfydd  yno  y  Duw 
sydd  yn  eistedd  oddiarni,  dillad  hwnw  sydd  yn  tynu  ei  sylw, 
sef  Ei  un-benogaeth  ddiderfyn,  Ei  fodolaeth  angenrheidiol,  Ei 
dadogaeth  gyffredinol,  Ei  hoUalluogrwydd ;  mewn  gair,  Ei 
ddillad,  ac  nid  Efe  Ei  Hun.  Astudiwch  hanes  a  nodweddion 
gau-grefyddau'r  byd,  a  phob  Uygriad  ar  y  wir  grefydd,  a  chwi 
gewch  weled  yn  fuan  mai  dyna  wneir  gan  yr  addolwyr ; 
addoU  diUad  Duw  yn  hytrach  na'i  garictor  Ef  Ei  Hun. 

Anmherffaith  o  angenrheidrwydd  ydyw  addohad  Duw  o 
dan  yr  Hen  Destament ;  oblegid  rhanol  ac  anmherffaith  ydyw 
y  datguddiad  o  hono.  Fe  ddywedir  fod  yr  hyn  a  elwir  yn 
"  higher  criticism "  yn  myned  i  gynyrchu  chwyldroad  yn  ein 
syniadau  am  amseriad  y  prif  ffeithiau,  ac  awdwyr  ei  wahanol 
ranau.  Ond  pe  y  medrem,  ni  a  ddymuuem  rybuddio  y 
niwyaf  hyf  a  beiddgar  o'r  beirniaid  i  fod  yn  dra  gwyUadwrus  a 
gochelgar,  "  a  diosg  eu  hesgidiau  oddi  am  eu  traed,  oblegid  y 
ddaear  y  maent  yn  sefyU  arni  sydd  ddaear  sanctaidd."  Y 
mae  un  ffaith  bwysig  sydd  yn  werthfawrusach  na  swm.anferth 
o  "  ìiigher  criticism,"  sydd  yn  gyntaf  dim  yn  gofyn  ani 
esboniad,  sef  fod  y  casgUad  sydd  genym  o  lyfrau  a  elwir  yn 
Hen  Destament — pwy  bynag  ydyw  eu  hawdwyr,  a  pha  bryd 

hynag  y  digwyddodd  y  prif  ffeithiau— wedi  llwydd'o  i  gynyrchu 
syniad  am  un  Duw,  a  hwnw  yn  sanctaidd,  na  fedd  yr  holl  íyd 
ddim  cyffelyb  iddo.  Ani  hyny  gocheler  rhag  ei  ddifwyno, 
"canys  y  mae  bendith  ynddo." 

Ond  pan  drown  i  dudalenau  y  Testament  Newydd,  y 
genadwri  gyntaf  a'n  cyferfydd  ydyw  hon  :  "  Mawr  yw 
dirgelwch  duwioldeb,  Duw  a  ymddangosodd  yn  y  cnawd." 
Bellach  dyma  Dduw  i  ni  ar  ffurf  dyn,  y  ffurf  fwyaf 
manteisiol  o  bob  ffurf  i'w  adnabod,  oblegid  trwom  ein  hunain, 
mewn  rhyw  ystyr,  y  gallwn  adnabod  pob  peth  a  phawb.  O'r 
blaen,  yr  oedd  yn  rhaid  i  ni  ddynoli  Duw  trwy  fìugrau  yr 
Hen  Destament,  cyn  y  gallem  gael  syniad  o  gwbl  am  dano. 
Rhaid  i  ni  ddynoli  pob  peth  cyn  ei  ddeall.  Ond  y  mae 
ífugrau  yr  Hen  Destament  yn  ííeithiau  yn  y  Newydd. 
Bellach,  dyma  Iygaid  a  chlustiau  ac  ymysgaroedd  gan  Dduw 
fel  ninau.  Dyma  "  asgwrn  o'n  hasgwrn  ni,  a  chnawd  o'n 
cnawd  ni."  Dyma  feddyliau  a  theimladau  hollol  ddynol. 
Dyma  Fab  y  Dyn,  yr  hwn  sydd  yn  trigo  yn  ein  plith,  eto  yn 
dywedyd — ac  y  mae  genym  bob  lle  i  gredu  gwirionedd  Ei 
eiriau — "  Y  neb  a'm  gwelodd  i  a  welodd  y  Tad."  Ond  dichon 
y  bydd  rhywun  yn  gwrthwynebu  fod  y  pellder  rhwng  y 
dynol  a'r  dwyfol  heb  ei  groesi  eto.  Pa  fodd  y  gwneir  hyny  ? 
Ai  trwy  ymorchestu  i  adnabod  "  y  Dyn  Crist  lesu  "  mor 
berfifaith  ag  y  medrwn,  ac  wedi  hyny  rhoddi  ffrwyn  i'n 
dychymyg,  nes  Ei  ledu  a'i  chwyddo  hyd  at  anfeidroldeb  ? 
Nid  felly  yr  ydwyf  yn  synied.  Y  mae  genym  ddigon  o  waith 
i'w  wneuthur  i  weled  yr  hyn  sydd  i'w  weled,  heb  alw  ein 
dychymyg  i  weithredu  o  gwbl.  Os  goddefwch  i  mi  eirio 
feily,  y  mae  dwy  wedd  i  anfeidroledd.  Y  gyntaf  ydyw  ei 
fesuredd,  neu  ei  faintioH  ( dimaisions ) .  Yn  yr  ystyr  hon  y 
mae  Duw  yn  llawer  uwch  na  meddwl  dyn,  oblegid  ni  fedr  y 
meidrol  .gynwys  yr  anfeidrol.  Y  wedd  arall  ydyw  purdeb, 
neu  angerddoldeb  ei  briodoleddau  (ìnieitsity).  Yn  y  wedd 
hon  eto,  ni  fedr  y  meddwl  ei  olrheinio  yn  berffaith.  Y  mae 
ynddo  buredd  sydd  yn  myned  yn  fwy  pur,  fel  y  byddwch  yn 

treiddio  i  feẁn  iddo,  nes  yn  fuan  y  teimlwch  fod  y  purdeb,  na 
chanfyddasoch  ond  ei  gyrau,  wedi  myned  yn  rhy  danbaid  i 
lygaid  eiddil  ddal  yr  olwg  arno.  Ond  er  na  fedrwch  gynwys 
anfeidroldeb  Duw  yn  y  naiU  wedd  mwy  nac  yn  y  llall,  gellwch 
deimlo  fod  Ei  fawredd  a'i  buredd  yn  anamgyliredadwy. 
Tuag  at  addoH,  y  mae  hyny  yn  ddigonol.  Er  na  fedraf 
edrych  yn  llygad  yr  haul,  medraf  deimlo  fod  ei  ddysgleirdeb 
yn  ogoneddus.  Nid  oes  dim  wedi  ei  eniU  trwy  yr  ymgnawd- 
oUad,  ynte  ?  Oes  y  mae.  Yr  y.dym  wedi  ein  galluogi  i  weled 
fod  priodoleddau  Duw  yr  un  rhyw  a  natur  a'r  pethau  cyffelyb 
iddynt  ynom  ni ;  fod  Ei  gyfiawnder,  Ei  dosturi,  a'i 
gymwynasgarwch  yn  hoUol  fel  yr  eiddom  ni,  er  yn  anfesurol 
eangach,  ac  i  raddau  anamgyfTredadwy  yn  fwy  pur  ac 
angerddol- 

Yn  y  cysylltiad  hwn,  yr  hyn  sydd  yn  bwysig  ydyw  ein  bod 
yn  medru  gwerthfawrogi  rhinweddau  dynol  ein  Gwaredwr,  a 
thrwyddynt  ragoriaethau  ein  Duw,  yn  eu  symledd  pur  eu 
hunain,  heb  yr  amgylchiadau  addurnol  ag  yr  ydym  ni  yn 
gyffredin  yn  dibynu  cymaànt  arnynt.  Rhaid  i  ni  beidio  a  bod 
yn  debyg  i  Professor  Teufelsdröckh  ;  oblegid  fe  waghaodd  ein 
Harglwydd  Ei  Hun  o'r  hyn  oedd  yn  briodol  iddo  "  yn  fîurí 
Duw,"  i  gymeryd  arno  "  agwedd  gwas."  Mewn  ystad  o 
"  ddarostyngiad "  .  yr  oedd  Efe  yma  ;  ond  nid  ydyw  Ei 
rinweddau  un  gronyn  yn  llai  oblegid  hyny.  Gadewch  i  mi 
eich  profi,  trwy  ddangos  i  chwi  dair  golygfa,  nad  oes  mo'u 
bath  mewn  bod.  I  weled  y  cyntaf  rhaid  i  mi  eich  arwain 
i  westy  Bethlehem,  ac  i  le  yr  anifeiHaid  perthynol  i'r  gwesty 
hwnw,  lle  y  mae  Mair  a'i  Mab  bychan,  "  am  nad  oedd  le  yn 
y  lletty."  O  syndod !  Dyna'r  Emanuel,  y  Duw  gyda  ni, 
y  baban  bach  eiddil  yna  sydd  wedi  Ei  rwynio  mewn 
cadachau,  ac  ar  Hniau  Ei  fam  !  Byddaf  fi  yn  cael  anhawsder 
dirfawr  i  synio'r  Duw-Ddyn ;  ond  byddaf  yn  teimlo'r 
anhawsder  yn  cynyddu  pan  fyddaf  yn  ceisio  synio'r 
Duw-Faban !  Ond  dyna  fe !  Nid  ffug-faban  mo  hono 
ychwailh,   oblegid    y   mae   yn   anrhaethol   rhy   bur   i   ffugio 

ymddangos  fel  baban,  heb  fod  yn  faban  gwirioneddol  mewn 

corph  a  meddwl !     A  fedrwch  chwi  addoli  y  Duw-Faban,  a 

hyny  yn  lletty  yr  anifeiliaid  ?     I  ni  yn  fynych,  angenrhaid  yw 

lle  hardd  i  addoH,  ac  y  mae  yn  beryglus  ambell  dro  ein  bod 

yn   camgymeryd  y   teimlad   neillduol   gynyrchir   gan    hardd- 

wychder  yr  addoldy  am  yr  addoliad  ei  hunan.     Profed  y  rhai 

hyny  eu  hunain  yn  y  fan  yma,  a  fedrant  addoH  mewn  ystabl  ? 

A  fedrant  ddwfn-deimlo  ffeithiau  moesol,  ac  nid  teleidrwydd 

mewn  lliw  a  llun  ?     Os  ydych  mewn  hwyl  addoH,  ni  a  ganwn 

fan  yma  dri  phenill  o  eiddo  y  diweddar  Barch.  Richard  Jones, 

Wern.     Rhodded  y  Dwyfol  Ysbryd  gymhorth  i  ni  i'w  canu'n 

iawn  ! 

"  Pwy  wela'i  'nawr  ar  arffed  Mair? 
Ai  person  yr  Anfeidrol  Air! 

Yn  cael  Ei  feitbrin  yn  y  cnawd  ? 
Tywysog  hedd,  rhyfeddol  iawn  ! 
Duw  cadarn,  a'i  anfeidrol  ddawn, 
I  bechaduriaid  gwael  yn  Frawd. 

Creawdwr  a  Chynaliwr  nef 

A  gair  Ei  nerth,  yn  wan  Ei  lcf, 

A  mòr  o  gyfoeth  mawr  tan  gudd, 
Dechreuad  creadigacth  Duw, 
Llawenydd  bywyd  pob  peth  byw, 

Mewn  preseb  gyda'i  fam  yn  brudd. 

Fe  gofir  am  y  preseb  tlawd 
Lle  y  gorweddodd  lesu'n  brawd, 

Yn  faban,  mewn  cadachau  gwael ; 
Ond  trwy  Ei  dlodi  megis  gwas, 
Daeth  anchwiliadwy  olud  gras, 

I  bechaduriaid  mawr  i'w  gael." 

I  weled  yr  ail  olygfa  rhaid  i  ni  eich  arwain  i  Fòr  Tiberias,  a 
dangos  i  chwi  gwch  bychan  lle  mae'r  hwn  fu  gynt  yn  faban 
Mair,  yn  awr  wedi  tyfu  i  oedran  a  chorpholaeth  dyn,  yr  hwn 
ar  ol  diwrnod  o  lafur  caled  mewn  dysgu'r  tyrfaoedd 
anwybodus  ond  sychedig  am  wybodaeth  nefol,  ac  ymgeleddu'r 
trueiniaid  gwywedig  a  ddygid  ato,  sydd  yn  awr  yn  lluddedig  a 
bhnderog  yn  cysgu  tu  ol  i'r  llong.  Gwlychir  Ef  gan  dasgion 
y  tonau  sydd  yn  dyfod  dros  y  bwrdd,  a  chan  wHth  y  nos.  Yr 
Hwn  sydd  yn  cynal  ygreadigaeth  ydyw  a  gair  Ei  nerth,  er  Ei 

fod  yii  awr  wedi  Ei  orchfygu  gan  ludded,  a'i  natur  wedi  ei 
chloi  i  fynu  gan  gwsg !  Disgyna  yn  ddyfnach  atoni  yn 
ngwendid  ein  natur,  pan  gysga,  na  braidd  un  amser. 
Cerddwch  chwithau  yn  araf  ac  yn  ysgafn  dros  y  bwrdd,  rhag 
ofn  i  chwi  aflonyddu  ar  gwsg  y  dwyfol  Gysgadur,  ac  wrth 
fyned  heibio  gan  syllu  arno,  addolwch  Ef,  os  medrwch.  le, 
dywedais,  os  medrwch,  oblegid  y  mae  yn  llawer  haws 
cydymdeimlo  ag  Ef  na'i  addoU  yn  y  fan  hon.  Tuag  at  addoli 
rhaid  sylweddoli  pwy  ydyw,  a  phaham  y  daeth  i'r  wedd  sydd 
arno. 

Ond  yn  y  fan  acw,  ar  Golgotha  draw,  y  mae'r  olygfa 
ryfedda'  erioed.  Yno  chwi  ganfyddwch  dair  croesbren,  lleidr 
a  llofrudd  sydd  yn  hoehedig  o  bob  tu,  "  a'r  lesu  yn  y  canol." 
Cerddwch  dipyn  o  gwmpas,  ac  edrychwch  yn  wynebau  yr 
hoeUedigion.  Un  hynod  ydyw'r  hwn  sydd  yn  y  canol !  Fe 
ddywedir  fod  Simon  o  Cyrene,  yr  hwn  fu  yn  cynorthwyo  i 
gario  Ei  groes,  ac  ar  adroddiad  eu  tad,  fod  ei  blant,  Alexander 
a  Riafus  (Marc  xv.  21  ;  Rhuf.  xvi.  13)  wedi  credu  mai 
"  Arglwydd  y  gogoniant"  ydoedd.  Gwyddom  fod  y  canwriad 
Rhufeinig  wedi  canfod  harddwch  tywysogaidd  ynddo,  ac  fe 
ddichon  wedi  teimlo  ystyr  yr  amgylchiadau  cydfynedol  a'r 
croeshoeUad,  nes  dywedyd :  "  Yn  wir  Mab  Duw  cedd  y  dyn 
hwn."  Y  mae'r  Heidr  Uofruddiog  sydd  ar  y  naiU  ochr  iddo 
wedi  deaU  nad  ydyw  Ei  groesbren  ond  ysgol  i  orseddfainc  y 
nef,  ac  wedi  gweled  pen  yr  ysgol  wrth  droed  yr  orseddfainc, 
ac  wedi  deisyfu :  "  Arglwydd,  cofìa  fi  pan  ddelych  i'th 
deyrnas.'"  Dyma  "  ddydd  barn  y  byd  hwn,"  Ue  y  bwrir 
aUan  o  hyd  "  dy wysog  y  byd  hwn,"  a  hyny  nid  trwy  drais 
gorchfygol.  Dyma  Ue  y  bu'r  "  ymladdfa  fwya'  erioed." 
Ond  nid  a  "  chleddyf  a  gryni  arfau.  '  Ei  ufudd-dod  Uednais 
a  ddamniodd  rwysg  a  balchder  y  byd  hwn,  ac  a  fwriodd  aUan 
ei  dywysog.  A  fedrwch  chwi  addoU  fan  yma  ?  Braidd  na 
fuom  o'r  blaen  yn  eich  cymheU  i  addoU  brenin  heb  un  orsedd 
ganddo,  na  theyrn-wialen  na  choron.  Yn  awr  gofynwn,  a 
fedrwch  chwi  addoU  lirenin  a  chroesbren  yn  Ue  gorsedd,  drain 

yn  lle  coron,  corsen  wawdlyd  yn  Ue  teyrn-wialen,     Y  mae  yn  y 

fan  yma  uchder  ofnadwy  ;    oblegid  gyda  pharch  y  dywedaf, 

dyma'r  iitan  tichaf  y  dringodd  Dtiwdod  iddo  eriocd !     Cyn  ymadael 

rhaid  i  ni  gael  canu  peniUion  anfarwol  yr  hen   Bantycelyn 

anwyl  ! 

"  Mae  enw  Calfari, 

Fu  gynt  yn  w'radwydd  mawr, 
Yn  ngolwg  f'cnaid  cu, 

Yn  fwy  na'r  nef  yn  awr. 
O  ddedwydd  fryn  !  sancteiddiaf  le  ! 
Dderbyniodd  ddwyfol  waed  y  ne*. 

'Rwy'n  caru'r  hyfryd  av/r, 

5Ii  gara'r  hyfryd  le, 
Mi  garaf  bren  y  groes, 

Orweddodd  arno  'Fe : 
Dyma  fy  Nuw,  dyma  fy  mhen, 
A'r  oU  a  feddaf  ar  y  pren. 

Ffarwel  àeganau'r  byd, 

Mae'ch  blodau  hyfryd  iawn, 
011  yn  diflanu  'nghyd 

Ar  Galfari,  brydnawn  ; 
Mae  da,  mae  dyn,  er  maint  eu  grym, 
Yn  ngwydd  y  groes  yn  myn'd  yn  ddim." 

Dyma  brif  olygfeydd  y  t}-,  a  dyma'r  goleuni  priodol  i  edrych 
arnynt.     Lle  i'w  ddymuno  ydyw  tŷ  Dduw  ! 

II.  Y  mae  ty  Ddtiw  yn  lle  i  gael  atebion,  inewn  modd  uniongyrchol , 
neti  ynte  antiniongyrchol,  braidd  i'n  holl  gwestiynati  mawrion  a 
phwysig.  Yn  yr  olwg  ar  wir  brydferthwch  yr  Arglwydd  y 
mae  yn  bosibl  deall  digon  ar  bob  peth  arall,  i  bob  amcan 
ymarferol.  "  Gyda  thi  y  mae  fíynon  y  bywyd " — pob 
bywyd — eu  hachos  dechreuol  a'u  hamcan  terfynol.  Efe  ydy^v 
yr  Alpha  a'r  Omega,  ac  am  hyny,  ychwanega  y  Salmydd : 
"  yn  dy  oleuni  di  y  gwelwn  oleuni."  Nid  ydyw  pethau  Duw 
i'w  deall  ond  yn  ngoleuni  Duw.  "  Yn  mynydd  yr  Arglwydd 
y  gwehr."  Hwn  ydyw  "  bryn  gweledigaeth."  Oblegid  byd  y 
cwymp  ydyw  y  byd  hwn,  nid  yn  unig  oblegid  mai  dyma  y  Ile 
y  digwyddodd  yr  anffawd,  ond  oblegid  fod  y  weithred 
wrthryfelgar  hono  wedi  penderfynu  ei  ogwydd  byth  er  hyny. 

F 

"  Y  mae  helynt  "  neu  gn;rs  "  y  byd  h^^Ti,  yn  ol  yr  ysbryd  sydd 
yn  gweithio  yn  mhlant  yr  anufudd-dod."  Os  ydych  am 
ddeall  Duw  a'i  lywodraeth,  ni  ddylech  "  synied  pethau 
daearol,"  na'r  "  pethau  sydd  o  ddynion,"  ond  "  y  pethau  sydd 
o  Dduw."  Nac  ewch  allan  a'ch  lantern  yn  eich  llaw,  yr  hon  fydd 
yn  gwasgar  pelydrau  coch  a  chynyrfus  y  ddaear  ar  bethau  tra- 
gywyddol,  neu  y  mae  yn  beryglus  na  welwch  mo  honynt,  ac  os 
gwelwch,  nad  yn  eu  lliw  priodol  eu  hunain  y  gwelwch  hwynt. 
Ofer  disgwyl  i  bethau  hir-barhaol  llywodraeth  Duw  gael  eu 
trefnu  yn  ol  mympwyon  a  fFasiynau  cyfnewidiol  y  byd  bach 
hwn  ;  ni  wna  Duw  tragywyddoldeb  ond  eu  diystyru. 
Braidd  na  lithrodd  traed  Asaph,  prin  na  thripiodd  ei 
gerddediad,  pan  welodd  Iwyddiant  y  rhai  annuwiol,  oblegid  yr 
oedd  yn  cenfìgenu  wrth  y  rhai  ynfyd,  hyd  nes  y  daeth  i 
gysegr  Duw.  Hynodrwydd  perthynol  i  oleuni'r  cysegr  yw 
ei  fod  yn  dangos  pethau  yn  eu  diwedd ;  ac  nid  oes  dim  yn  dda 
iawn  heb  ei  fod  yn  diweddu  yn  dda.  Yn  ngoleuni  "  eu 
diwedd  hwynt  "  y  dywed  :  "  Diau  osod  o  honot  hwynt  mewn 
llithrigfa,  a  chwympo  o  honot  hwynt  i  ddinystr.  Mor 
ddisymwth  yr  aethant  yn  anghyfanedd !  pallasant  a  darfuant 
gan  ofn.     Mor  ynfyd  oeddwn  !  " 

Mae  yn  dda,  gan  hyny,  fod  genym  le  ar  y  ddaear  i  gywiro 
ein  camsyniadau.  Gynt,  yr  oedd  yn  arferiad  gan  bobl  y  wlad 
i  ddyfod  i'r  trefi  i  gywiro  amser  y  wlad  wrth  gloc  mawr  y 
dref,  neu  wrth  y  dial.  Yn  awr,  amser  Greenwich  ydyw  yr 
amser  cyíîredinol.  Ar  adegau  penodedig,  mae  y  Uywodraeth 
yn  cywiro  pwys  a  mesur  y  wlad.  Onid  oes  angen  am 
rywbeth  cyffelyb  mewn  ystyr  bwysicach  ?  "  Tìie  grcat  want 
uf  oiir  coitntry,"  meddai  Mark  Hopkins,  America,  "  is  the 
rectification  of  otir  siandards."  Ac  yr  ydym  yn  cwbl  gredu  ei 
syniadau.  Y  mae  mawr  angen  am  gywiro  ein  safonau,  yn 
enwedig  o  barth  i  wir  deilyngdod  a  mawredd.  Edmygir  a 
chanmolir  yn  fynych  bethau  a  phersonau  amddifad  o 
deilyngdod,  tra  y  diystyrir  y  gwir  deilwng. 

Yn  ngoleuni  y  cysegr  yn  unig  y  deallir  rhagluniaeth  neu 

lywodraelh  Duw,  oblegid  nid  ydyw  agos  mor  dywyll  ac 
anamgyffredadwy  ag  y  desgrifir  hi.  Dynion  sydd  yn 
mynu  ei  chamddeall.  Gwn  fod  yma  lawer  o  bethau  croesion 
a  chwerw ;  ac  un  sydd  wedi  profi  yn  lled  helaeth  o'r 
cyfryw  bethau — os  caf  faddeuant  gan  fy  Nhad  am  ddyweyd 
hyny — sydd  yma  yn  dyweyd  ei  brofiad;  ond  nid ydynt  yn  dywyll. 
Ymddengys  i  mi  na  raid  iddynt  fod  yn  dywyll  i  neb,  ond  i'r 
rhai  sydd  wedi  bod  yn  disgwyl  sefydlogrwydd  mewn  byd  y 
mae  Duw  wedi  ordeinio  iddo  fod  yn  anwadal,  ac  yn  ceisio 
gwneyd  cartref  mewn  byd  yr  amcanodd  Duw  yn  unig  iddo 
fod  yn  rhagbarotoawl.  Hyd  amser  GaHleo  yr  oedd  dynion 
yn  methu  deall  cylchdroadau  bydoedd  yr  wybren,  ac  achos 
penaf  eu  dyryswch  ydoedd  eu  bod  yn  mynu  credu  mai  y 
ddaear  ydoedd  canolbwynt  yr  holl  gylchdroadau.  Yr 
oeddynt  yn  mapio'r  nefoedd  fel  hyn  ac  fel  arall,  ond  ni  wnai'r 
bydoedd  olwyno  yn  ol  y  mapiau.  O'r  diwedd  fe  fentrodd 
Gahleo  roddi  naid  ddychymygol  i'r  haul,  ac  edrych  allan  ar 
bethau  oddiyno,  gan  gymeryd  yr  haul  yn  ganolbwynt,  ac  yna 
fe  welodd  y  ser  a'r  planedau  yn  troi  mewn  cysondeb. 
Bellach  y  mae.'r  seryddwyr  yn  medru  mapio'r  ffurfafen  mewn 
pwyll,  ac  yna  yn  cael  fod  y  bydoedd  mawrion  fel  plant  ufudd 
yn  troi  yn  ol  y  maps.  Felly  y  mae  gyda  llywodraeth  Duw. 
Os  tybiwch  mai  y  ddaear  ydyw  ei  chanolbwynt,  ni  ddealiwch 
byth  mo'i  gweithrediadau.  Rhaid  i  chwi  roddi  gwib  i'r  byd  a 
ddaw ;  y  byd  mawr  tragywyddol ;  ac  oddiyno  edrych  ar 
bethau  ;  ac  fe  ddaw'r  pethau  oedd  yn  dywyll  gynt  yn  oleu  yn 
y  fan.  Yr  ydym  wedi  hir  gredu  eu  bod  yn  deall  rhagluniaeth 
yn  well  yn  y  nefoedd  nac  ar  y  ddaear.  Llawer  gwaith  y 
cawsom  flas  ar  ganu'r  hen  benill  : 

"  0  fryniau  Caersalem  ceir  gweled 
Holl  daith  yr  anialwch  i  gyd  ; 
Pryd  hyn  y  daw  troion  yr  yrfa 
Yn  felus  i  lanw  ein  bryd." 

A  chredwn  fod  yr  hen  benill  yn  gywir.  Yn  ddiamheuol  y 
maent   yn   deall   pethau  yn  well   acw  nag  y  gwneir  yma,  a 

hyny  nid  yn  unig  oblegid  manteision  helaethach  y  nefoedd,  ond 
yn  benaf  am  cii  hod  yiw,  ac  felly  mewn  cyfle  i  edrych  yn  ol  o 
ben  y  daith  ar  y  ífordd  y  cyrhaeddwyd  hi.  Y  lle  tebycaf  i'r 
nefoedd  ydyw  cysegr  Duw  ar  y  ddaear.  O  ran  hyny  goleuni'r 
nefoedd  sydd  yn  y  cysegr.  Tebygol  fod  rhai  o  honoch  wedi 
bod  yn  y  "  Camera  Ohscura  "  yn  Aberystwyth  :  y  tŷ  bychan 
crwn  ar  risiau  sydd  yn  yr  hen  gastell  a  cher  y  traeth.  Wedi 
myned  i  fewn  mae  y  drysau  yn  cael  eu  cau.  ar  ffenestri  eu 
tywyllu,  nes  y  byddwch  yn  anobeithio  gweled  dim.  Ond  os 
edrychwch  i'r  canol,  chwi  a  gewch  íod  yr  hoU  olygfeydd 
oddiamgylch,  írwy  adlewyrchiad,  yn  cael  eu  cyfleu  yn  y  canol. 
Felly  gwnewch  pan  yr  esgynwch  i  dỳ  Dduw,  cauwch  y  drysau 
a  thywyllwch  y  ffenestri,  gan  ofalu  na  byddo  goleuni  y  ddaear 
yn  eich  dyrysu.  Nid  oes  yno  oleuni  i  dywynu  ond  o'r  byd 
sydd  "  heb  haul  na  lloer,  ond  Dtiw  Ei  htin 
Ei  ddysglaer  haul  a  fydd." 

A  chwi  a  gewch  gyda'r  dwyfol  oleuni  ddwyfol  nerth  ! 

1.  A  ydyw  "y  bod  o  Dduw  "  wedi  ei  sylweddoli  genych  ? 
'M  wchoch  chîoi  Ef?''  Dywedai  Job:  "  Mi  a  glyw^ais  a'm 
clustiau  sôn  am  danat ;  ond  yn  awr  fy  llygad  a'th  welodd." 
Y  mae  sylweddoUad  byw  o'i  bresenoldeb  yn  bosibl,  pryd  y 
mae  dyn  megis  yn  edrych  yn  llygaid  Duw  Ei  Hunan  ! 

2.  A  welsoch  chwi  Ei  ogoniant?  Nid  yr  ysblander  tanbaid, 
"yr  hwn  nis  dichon  dyn  ei  weled,  a  byw,'  ond  yr  un  mwyn,  ac 
eto  pur,  "  yn  llawn  gras  a  gwirionedd ;  "  gogoniant  Ei 
gymeriad  ! 

3.  A  garech  chwi  drigo  gydag  Ef  ?  Gofynai  Dafydd : 
"  Pwy  sydd  genyf  yn  y  nefoedd  ond  tydi ;  ac  ar  y  ddaear  ni 
ewyllysiais  neb  gyda  thi ! "  Rhaid  Ei  íod  wedi  cael  golwg 
foddhaol  iawn  arno,  nes  ymddigoni  ynddo  Ef  yn  unig. 

4.  Yn  yr  olwg  ar  hawddgarwch  Duw  (the  pieasantness  of  tìie 
Lord),  a  gawsoch  chwi  eich  cymodi  "  a  holl  drigfa  y  rhod," 
nes  gallu  dywedyd  gyda  y  Sunamees:  "  Pob  peth  yn  dda  ?" 

I  CoR.  I.  17. — "  Canys  ni  anfunodd  Crist  fi  i  fedyddw,  ond  i 
ífengyln.'' 

Anwyl  Frodyr, — 

Daeth  i'ni  rhan,  yn  dra  annisgwyliadwy,  i  roddi  i  chwi 
ychydig  o  gyngorion  priodol  i'r  gwaith  y'ch  gelwir  iddo,  ar 
eich  neillduad  i  gyflawn  waith  y  weinidogaeth.  Teimlaswn 
yn  dra  diolchgar  pe  buasai  y  gorchwyl  hwn  wedi  disgyn  i 
ddwylaw  rhywun  arall,  nid  yn  unig,  ac  nid  yn  benaf,  oblegid 
na  chefais  hamdden  a  llonyddwch  i  ymddarpar  yn  briodol  ar 
ci  gyfer,  ond  oherwydd  y  teimlad  o  anghymwysder  personol 
ag  y  mae  y  penodiad  hwn  wedi  bod  yn  achlysur  i'w  ddeffro. 
Yr  oedd  meddwl  fod  yn  rhaid  i  mi  eich  cynghori  heddy  w  yn 
faich  trwm  ar  fy  ysbryd  am  wythnosau.  Ar  yr  un  pryd,  yr 
wyf  yn  disgwyl  llesâd  personol  i  mi  fy  hun  oddiwrth  hynyma, 
oblegid  wrth  feddwl  am  ryw  bethau  cymwys  fel  cynghorion  i 
chwi,  teimlais  yn  ddwys  oddiwrth  fy  niffygion  a'm  beiau 
gwaedd-fawr  fy  hun,  fel,  er  fod  y  teimlad  yn  boenus  ar  y 
pryd,  yr  wyf  yn  mawr  obeithio  y  bydd  yn  elw  rhagllaw. 

Yr  argraff  a  ddymunwn  adael  ar  eich  meddyhau  wrth 
gychwyn  ydyw,  mai  nid  fel  un  yn  medru  yn  berffaith  yr 
amryw  bethau  a  gymhellaf  arnoch  chwi  y  byddaf  yn  llefaru, 
ond  fel  un  sydd  yn  ymestyn,  er  yn  eiddil,  am  danynt — •'nid  fel 
pe  bawn  wedi  ei  gyrhaeddyd  eisoes,  eithr  yr  ydwyf  yn  cyrchu 
at  y  nôd."  A  mwy  na  hyny,  dymunaf  i  chwi  gofio  fod  y  nifer 
fwyaf  o'r  cynghorion  a  roddaf  i  chwi  wedi  eu  hawgrymu  yn 
fwy    gan     deimlad     o    ddiffyg,     na    chan    deimlad    o    fedr. 

*  Cafodd  y  Cyngor  hwn  ei  draddodi  yn  y  Gwasanaoth  Ordeinio,  yn 
Ngbymdoithasfa  Aberystwyth.  Awst  lleg,  1880.  Argrafiwyd  ef  yn 
bamphledyn  ar  gais  arbenig  y  Gymdeithasfa. 

Cyfreithlawn  ydyw  hyn,  mi  gredaf,  i  gynghor^yr  ;  oblegid  nid" 
oes  dim  yn  dysgu  dyn  yn  well  i  ganfod  g~vverth  pob 
rhagoriaeth,  a  maint  yr  anhawsder  i'w  chyraedd,  na  methiant 
personol.  Fel  un  sydd  yn  a^^-yddu,  ac  i  ryw  raddau  yn 
ymdrechu,  ond  eto  heb  gyrhaeddyd,  gan  hyny  yr  w}'f,  gyda 
phob  gostyngeiddrwydd,  yn  rhoddi  i  chwi  ychydig  o 
gyfarwyddiadau.  SeiHaf  y  cyngor  a  fwriadaf  ei  roddi  ar 
eiriau  Paul :  "  Ni  anfonodd  Crist  fi  i  fedyddio,  ond  > 
efengylu  "  (i  Cor.  i.  17). 

Mynegu  prif  amcan  ei  anfoniad  fel  apostol  i  Grist  y  mae 
Paul  yn  y  geiriau  hyn.  Nid  am  nad  oedd  ef  wedi  bedyddia 
rhyw  nifer  fechan,  ac  yr  oedd  rhai  o'r  rhai  hyny  yn  Eglwys 
Corinth  ;  ond  yn  wyneb  yr  ymbleidio  cnawdol  oedd  wedi  bod 
yn  Corinth,  ymffrostia  yr  apostol  yn  y  fîaith  mai  bychan  oedd 
eu  rhif :  "  Yr  ydwyf  yn  diolch  i  Dduw  na  fedyddiais  i  neb  o 
honoch,  ond  Crispus  a  Gaius  ;  fel  na  ddywedo  neb  fedyddio  o 
honof  fì  yn  fy  enw  fy  hun.  Mi  a  fedyddiais  hefyd  dylwytb 
Stephanas ;  heblaw  hyny  nis  gwn  a  fedyddiais  i  neb  arall." 
.•\'r  hyn  a  roddai  gyfrif  am  fychander  y  rhif  ydoedd  y  ffaith 
mai  i  efengylu  y  cafodd  efe,  mewn  modd  arbenig,  ei  anfon,  sef 
i  fod  "  yn  dyst  i  Grist  wrth  bob  dyn,"  "  i  ddwyn  ei  enw 
gerbron  y  cenhedloedd,  a  brenhinoedd,  a  phlant  Israel,"  a 
hyny  "  trwy  bregethu  edifeirwch  a  maddeuant  yn  ei  enw  ef 
ymhHth  yr  holl  genhedloedd."  Dyma  neges  benaf  ei 
apostoHaeth,  sef,  gwneuthur  dysgybHon  iddo,  trwy  bregethu 
yr  iachawdwriaeth  sydd  yn  Ei  enw  Ef ;  ac  nid  oedd  yr 
ordinhâd  trwy  ba  un  y  profifesid  ac  y  cydnabyddid  y 
ddysgyblaeth  hono  ond  eil-beth  ac  is-raddol  yn  ei  olwg. 

Dewisais  y  geiriau  hyn,  yn  sail  fy  nghyngor,  i  roddi 
arbenigrwydd  yn  bresenol  ar  y  ffaith  a  gredir  yn  ddiameu  yn 
cin  pHth  fel  Cyfundeb,  sef,  mai  prif  foddion  Duw  tuag  at 
ddychwelyd  ac  achub  y  byd  ydyw  gweinidogaeth  yr  efengyl. 
Oblegid,  "  pa  fodd  y  galwant  ar  yr  hwn  ni  chredasant  ynddo^ 
a  pha  fodd  y  credant  yn  yr  hwn  ni  chlywsant  am  dano,  a 
pha  fodd    y  clywant  heb  bregeihwr?"      "  Ffydd  sydd  trwy 

glywed,  a  chlywed  trwy  air  Duw."  Dyma  drefn  Duw.  Ond 
er  ei  fod  yn  wirionedd  amlwg  ar  wyneb  yr  Ysgrythyr,  fel  y 
gall  y  neb  sydd  yn  rhedeg  ei  ddarllen,  ac  na  raid  i'r  ynfyd 
gyfeiliorni,  eto  y  mae  yn  cael  ei  wadu  a'i  wyrdroi  gan  lawer 
yn  y  dyddiau  presenol.  Pa  fodd  y  mae  yn  bosibl  i  ddynion 
difrifol  a  dysgedig  syrthio  i'r  fath  amryfusedd  cadarn,  sydd 
yn  ddirgelwch  rhyfedd.  Eithr  amlwg  ydyw  i'r  rhai  sydd  yn 
gydnabyddus  a  dosbarth  neiUduoi  o  lenyddiaeth,  fod  yr 
ordinhâd  ddwyfol  o  bregethu  yr  efengyl  yn  cael  ei  dirmygu  a'i 
llysenwi,  a  bod  y  rhai  a  ymroant  i  bregethu  yn  cael  eu  difrio 
a'u  gwatwar.  Beth  ydyw  maint  y  camwedd  hwn,  ac  i  ba 
raddau  y  mae  yn  dynesu  at  y  camwedd  yn  erbyn  yr  Ysbryd 
Glân,  "nis  gwn  i,  Duw  a  wyr,"  "  ac  efe  a  brawf  waith 
pawb." 

Yn  lle  pregethu  yr  efengyl,  "  gan  rybuddio  pob  dyn,  a 
dysgu  pob  dyn  ymhob  doethineb,"  dibyna  y  dosbarth  hwn  am 
Iwyddiant  crefyddol  ar  ryw  rasau  tybiedig  sydd  mewn 
cysylltiad  hanfodol  a  swyddau  ac  a  sacramentau.  Yn  ol  eu 
tyb  hwy,  y  mae  rhinwedd  cyfriniol  a  swyn-gyfareddol  ynglyn 
a  phob  gweinyddiad  rheolaidd  o'r  sacramentau — y  rhai  sydd 
yn  lliosog  mewn  rhif,  ac  yn  amrywiol  o  ran  natur — a  sicrha 
ras  i"r  addolwyr  sydd  yn  fwy  goddefol  na  gweithredol  yn  y 
derbyniad  o  hono.  Nid  oes  raid  i  ddynion,  gan  hyny, 
wneuthur  mwy  na  gosod  eu  hunain  yn  y  peiriant  sacrament- 
aidd  hwn,  a  bod  yn  dawel  ynddo,  i  ddiogelu  eu  cadwedigaeth 
dragywyddoL  Yn  ol  y  ddysgeidiaeth  hon,  diangenraid  ydyw 
i  weinidog  yr  efengyl  "  ymboenu  yn  y  gair  a'r  athrawiaeth.  " 
oblegid  ni  waeth  pa  mor  ddiddim  y  byddo  y  bregeth, 
oherwydd  nad  ystyrir  pregethu  yn  "  foddion  gras."  yn 
gymaint  a  bod  pob  gras  wedi  ei  gysylltu  ar  hyn  a  elwir 
mewn  ystyr  gyfriniol  yn  sacramentau.  Yn  rhinwedd  y 
grasau  tybiedig  sydd  megis  yn  gylymedig  wrth  benau  eu 
bysedd,  y  mae  rhai  anhynod  fel  pregethwyr,  ac  annhebyg 
yn  mhob  modd  i'r  apostolion,  yn  rhodio  yn  drahaus  yn  ein 
plith,    ac    yn    dywedyd :     "  Teml    yr    Arglwydd,    Teml    yr 

Arglwydd  ydym  ni,"  Ni  phetrusant  ychwaith  ddywedyd  am 
weinidogion  cymwys  y  Testament  Newydd,  y  rhai  sydd  yn 
wir  ddilynwyr  yr  apostolion.  wedi  derbyn  eu  galwad  yn 
gystal  ag  ysbryd  a  doniau  y  weinidogaeth  oddiwrth  Dduw  Ei 
Hun,  ac  wedi  eu  harddel  ganddo  yn  achubiaeth  llaweroedd — 
ni  phetrusant,  meddaf,  i  aiw  y  rhai  hyn  ''  yn  hiliogaeth 
Corah,  Dathan,  ac  Abiram,"  a  hyny  oherwydd  eu  bod  heb 
feddu  rhyw  olyniaeth  apostolaidd  isel  o  ran  ei  nodwedd,  ac 
amheus  o  ran  ei  tharddiad,  yn  yr  hon  yr  ymfî'rostiant  hwy. 
Ond  V  mae  ein  tadau  ymhell  uwchlaw  cyraedd  "  saethau 
tafodau  "  yr  athrodwyr  dirmygedig  hyn  :  ac  am  danom  ninau, 
eu  plant  hwy,  ni  raid  i  ni  bryderu,  os  byddwn  ffyddlawn  a 
theilwng  o'r  ymddiried  pwysig  a  roddwyd  i  ni,  "  gan 
ymwrthod  a  chuddiedig  bethau  cywilydd,  heb  rodio  mewn 
cyfrwysdra,  na  thrin  gair  Duw  yn  dwyllodrus,  eithr  trwy 
eglurhad  y  gwirionedd  yn  canmol  ein  hunain  wrth  bob 
cydwybod  dynion  yn  ngolwg  Duw."  Dyma  ein  tarian  a'n 
hastalch,  sef  tystiolaeth  ein  cydwybodau  ein  hunain,  a 
thystiolaeth  cydwybodau  y  rhai  a  wrandawant  arnom.  Eithr 
amlwg  ydyw  mai  nid  y  syniadau  sacramentaidd  hyn  ydoedd  y 
rhai  a  goleddid  gan  Paul ;  pe  amgen,  ni  fuasai  yn  ymífrostio 
ac  yn  diolch  mai  nifer  fechan  a  fedyddiwyd  ganddo.  Ac  y 
mae  yn  rhaid  mai  nid  ail-enedigaeth  ydyw  bedydd,  onide 
nifer  bychan  iawn  a  achubwyd  trwy  ei  weinidogaeth  ef.  O 
na,  gallasem  brofi  o'r  Ysgrythyr,  pe  buasai  amser  yn 
caniatau,  mai  pregethu  yr  efengyl  ydyw  y  moddion  dwyfol  i 
achub  y  byd,  yn  marn  yr  holl  apostohon.  Pregethu  nerthol 
roddodd  fodolaeth  i  ninau  íel  Cyfundeb,  a  thrwy  bregethu  yn 
benaf,  dan  fendith  Duw,  y  mae  ein  Cyíundeb  yn  derbyn  ei 
gynhahaeth,  ac  yn  ilwyddo  yn  barhaus. 

Yn  gyson  a'r  hyn  a  ddywedwyd  yn  flaenorol,  yr  ydwyf 
wedi  dewis  y  geiriau  a  ddarllen\yyd  yn  sail  i'm  cyngor, 
oherwydd  fy  mod  yn  bwriadu  cyfyngu  fy  hun  i  ychydig  o 
gyfarwyddiadau  ynglyn  a  phregethu  yr  efengyl  yn  unig.  Da 
fuasai  genyf  allu  dywedyd  amryw  o  bethau  eraill,  megis  am 

í^yniwysderau  anhebgorol  eich  swydd,  yr  amrywiol  ddyled- 
swyddau  cysylltiedig  a  hi,  ynghyd  a'r  niodd  goreu  i'w 
cyflawni,  ond  yr  amser  a  ballai.  Rhaid  cymeryd  yn  ganiataol 
eich  bod  oll  yn  dduwiol,  yn  ofni  Duw,  yn  caru  Ei  Fab  Ef,  ac 
yn  cih'o  oddiwrth  ddrygioni.  Y  mae  yr  hoU  Gyfundeb  wedi 
cymeryd  hyn  yn  ganiataol  am  danoch.  Gobeithiaf  y  bydd  yr 
ystyriaeth  hon  yn  difrifoli  eich  meddyliau,  ac  yn  peri  hunan- 
ymholiad  manwl,  rhag  eich  bod  wedi  twyllo  eich  hunain,  ac 
wedi  twyllo  eraill,  a  rhag,  "  wedi  i  chwi  bregethu  i  eraill,  i 
chwi  eich  hunain  fod  yn  anghymeradwy."  O  frodyr  anwyl ! 
cwymp  ofnadwy  fyddai  cwympo  o'r  pulpud  i  fod  yn 
dragywyddol  dan  \vg  Duw.     Arswydwch  rhagddo  ! 

Megis  rhai  a  alwyd  i  fod  yn  saint,  hyderaf  y  byddwch  yn 
eich  adeiladu  eich  hunain  ar  eich  sancteiddiaf  ífydd,  gan 
ychwanegu  holl  rinweddau  y  cymeriad  Cristionogol,  "  fel  y 
byddoch  berffaith  a  chyfan,  heb  ddiffygio  mewn  dim."  Trwy 
gymundeb  agos  a  Duw,  bydded  eich  ysbryd  bob  amser  yn 
iraidd,  eich  teimlad  bob  amser  yn  llednais,  a'ch  meddylfryd 
bob  amser  yn  nefol.  Disgleirdeb  eich  wynebpryd  fyddo  yn 
rhy  danbaid  hyd  yn  nod  i  blant  yr  Israel  ddyfod  yn  rhy  agos 
atoch,  ac  yn  atal  pob  coegyn  cecrus  i  ymsythu  yn  eich 
gwydd.  Cofiwch  mai  eich  amddiffyn  penaf  yn  eich  swydd,  a 
gwraidd  eich  llwyddiant  a'ch  cysur,  fydd  graddau  uchel  o 
dduwioldeb. 

Os  mai  dynion  o'r  nodwedd  hon  a  fyddwch,  diau  y 
byddwch  eiddigus  ar  fod  pob  gweinyddiad  o'r  eiddoch  o'r 
ordinhâd  o  Fedydd,  ac  o  Swper  yr  Arglwydd,  yn  gystal  a 
phob  rhan  arall  o  wasanaeth  y  tŷ,  "  gyda  pharchedig  ofn  ; " 
ac  na  byddo  un  gyfran  o  wasanaeth  Duw  yn  syrthio  yn  eich 
dwylaw  i  fod  yn  gyffredin  a  di-urddas.  Duwioldeb  personol 
dwfn  hefyd  a  bar  i  chwi  edrych  ar  yr  holl  braidd,  ar  yr  hwn 
y  gosododd  yr  Ysbryd  Glân  chwi  yn  olygwyr,  i  fugeilio 
eglwys  Dduw,  yr  hon  a  bwrcasodd  Efe  a'i  briod  waed,  gan  eu 
"  porthi  a  bwrw  golwg  arnynt  ;  nid  trwy  gymell,  eithr  yn 
ewyllysgar ;    nid    er   mwyn    budr-elw,    eithr    o   barodrwydd 

meddwl ;  nid  fel  rhai  yn  tra-arglwyddiaethu  ar  etifeddiaeth 
Duw,  ond  gan  fod  yn  esiamplau  i'r  praidd." 

Y  pethau  hyn,  a  phethau  cyffelyb  iddynt,  a  garaswn 
ymhelaethu  arnynt  pe  caniatasai  amser.  Ond  gan  na  wna, 
mi  a  gyfyngaf  fy  sylwadau  i  ychydig  o  gynghorion  i  chwi  fel 
pregethwyr  yr  efengyl.  Wrth  eich  neiUduo  i  hoU  waith  y 
weinidogaeth,  yr  ydwj'f  yn  eich  cynghori  yn  benaf  fel 
pregethwyr,  oblegid  nid  i  fedyddio  yr  ydych  chwithau,  mwy 
na'r  Apostol  Paul,  yn  caei  eich  anfon,  ond  i  bregethu,  Fel 
pregethwyr,  mi  a  hyderaf  y  derbyniwch  oddiwrthyf  dri  o 
gynhorion  syml,  ond  eto  pwysig. 

I.  Myfyvn.'ch  lawer  ar  y  Beibl.  Dyma  y  llyfr  y  disgwyhr  i 
chwi,  mewn  modd  arbenig,  ei  bregethu.  Siars  bendant  yr 
Apostol  Paul  i  Timotheus  ydoedd  :  "  Pregetha  y  gair"  Od 
oes  galwad  ar  bob  dyn  i  "  chwiho  yr  Ysgrythyrau,"  pa  faint 
mwy  y  dylai  gweinidog  yr  efengyl  wneuthur  hyny  "  Yr  holl 
Ysgrythyr  sydd  wedi  ei  rhoddi  gan  YsbrydoUaelh  Duw,  ac 
sydd  fuddiol  i  athrawiaethu,  i  argyhoeddi,  i  geryddu,  i 
hyfForddi  mewn  cyfìawnder,  fel  y  byddo  dyn  Duw  yn  berffaith 
(yn  gyflawn),  wedi  ei  berfteithio  (ei  ddarparu,  ei  ddodrefnu, 
'' thoyougìily  fiiynished ")  i  bob  gweithred  dda."  Dyma 
ddodrefn  ac  arfau  pob  pregethwr.  Am  hyny  ymdrechwch 
i  wneuthur  ei  hoU  adnoddau  yn  eiddo  personol  i  chwi,  fel  y 
byddont  genych  bob  amser  yn  arfau  cymwys  a  pharod  at  eich 
gwasanaeth. 

I.  Trysorwch  lawer  o  hono  yn  eich  cof;  a  bydded  eich 
cyneíìndra  ag  ef  mor  helaeth  fel  y  byddo  hoU  fyfyrdodau  eich 
calon  yn  cael  eu  hawgrymu  a'u  Uunio  gan  fìfurf  ei  ymadroddion. 
Diameu  eich  bod  oU  wedi  eich  magu  yn  yr  Ysgol  Sul,  a'ch 
bod  oU,  er  yn  fechgyn,  fel  Timotheus,  yn  gwybod  yr 
Ysgrythyr  Lán,  ac  wedi  trysori  rhanau  helaeth  o  hono  yn 
eich  cof.  Parhewch  chwi  sydd  yn  ieuainc  i  wneuthur  hyny 
am  ysbaid  o  amser  eto.  Rhydd  hyny  gymorth  lawer  i  chwi 
yn  eich  gweinidogaeth  gyhoeddus.  Byddwch  yn  aUuog  i 
lefaru    am    bethau   ysbrydol,    nid  a'r   geiriau  a    ddysgir   gan 

ddoethineb  ddynol,  ond  a  ddysgir  gan  yr  Ysbryd  Glân,  gan 
ategu  eich  holl  osodiadau  a  chedyrn  eiriau  yr  Ysgrythyr,  ac 
addurno  eich  hoU  ardduU  a'i  dlws  ymadroddion.  Y  mae 
tlysni  dwyfol  yn  ngeiriau  ac  ardduU  y  Beibl.  Byddwch  yn 
alluog  hefyd  i  arwain  defosiwn  y  gynuUeidfa,  gan  offrwm 
gweddi  a  diolch,  nid  mewn  iaith  ddaearol,  sych,  a  choeg- 
lenyddol,  ond  mewn  ymadroddion  eneiniedig  sydd  eisoes  yn 
adnabyddus  i'r  gynulleidfa,  ac  yn  gyfryngau  cyfaddas  iddynt 
arllwys  eu  teimladau  addolgar  gerbron  Duw.  Bydd  felly 
ryw  nefol  dynerwch  ar  yr  hoU  wasanaeth,  "  fel  y  gwHth  yn 
disgyn  ar  fynyddoedd  Síon,  lle  y  gorchymynodd  yr  Arglwydd 
y  fendith,  sef  bywyd  yn  dragywydd." 

2.  Myfyriwch  y  Beibl  mewn  trefn,  gan  grynhoi  eich  holl 
aUuoedd  ynghyd  i  astudio  rhanau  neiUduoI  o  hono.  Na 
foddlonwch  ar  fedru  cofio  ei  ymadroddion,  heb  gloddio  i'w 
ddwfn-gelloedd,  a  thynu  alian  ei  drysorau  cuddiedig. 
Efrydwch  y  Testament  Newydd  o'i  ddechreu  i'w  ddiwedd, 
gan  fyned  drosto  o  Iyfr  i  Iyfr,  a  chan  ddefnyddio  y 
cynorthwyon  goreu.  o  fewn  eich  cyraedd  tra  yn  efrydu  pob 
Uyfr.  Ar  ol  gorphen  eich  ymchwiliad  i  bob  llyfr,  arhoswch 
enyd  i  adolygu  eich  gwaith,  a  mynwch  gael  allan  a  ydych 
wedi  canfod  prif  amcan  y  Ilyfr,  ynddo  ef  eí  ìiiin  ;  wedi  gweled 
ei  rediad  ynghyd  a'i  nodweddion  neillduol.  Dyma  lafur 
a  fydd  yn  sicr  o  dalu  yn  dda  yn  ystod  eich  bywyd 
gweinidogaethol,  a  goreu  oll  po  gyntaf  yr  ymgymeroch  ag  ef. 
Y  rnae  yn  ofid  calon  genyf  na  fuasai  rhywun  wedi  fy 
nghyfarwyddo  a'm  gorfodi  i  ddechreu  gwneuthur  hyn 
ddeng-mlynedd-ar-hugain  yn  ol.  Ac  wedi  efrydu  yn  fanwl 
bob  Ilyfr  yn  y  Testament  Newydd,  i  raddau  digonol  i  gael 
gafael  ar  ei  brif  bethau,  wrth  eich  hamdden,  ewch  dros  yr 
Hen  Destament  yr  un  modd.  Cesglwch  bob  gwybodaeth 
amgylchiadol  a  deifl  unrhyw  oleuni  ar  Lyfr  Duw.  Na 
ddibriswch  y  pethau  Ileiaf.  Mynwch  fod  yn  hyddysg  yn 
naearyddiaeth  y  gwledydd  y  sonir  am  danynt  ynddo,  arferion 
a     defodau    y     gwahanol     genhedloedd,     a    hanes    yr     hcn 


92  CYNGOR    I    BREGETHWYR. 

deyrnasoedd  ;  a  chofiwch  mai  goreu  ydyw  casglu  y 
gwybodaethau  hyn  mewn  oedran  cymharol  ieuanc.  Y  mae 
y  llafur  hwn  yn  sicr  o  dalu  am  dano  ei  hun.  Yn  wir,  y  mae 
pob  gwybodaeth  yn  troi  yn  fanteisiol  i  bregethwr,  mewn 
rhy\v  gysylltiad  neu  gilydd.  Nid  oes  dim  yn  myned  yn  ofer  a 
difudd,  yn  enwedig  os  daliant  y  berthynas  leiaf  a  Gair  Duw. 
Fe  ddichon  mai  ymysg  y  pethau  bychain,  sychion,  a 
chymharol  ddiwerth  yn  eich  golwg  y  byddwch  rai  troion  yn 
cael  plyf  i  hofran  eich  saethau  pan  fyddoch  yn  eu  hanelu  at 
galonau  eich  gwrandawyr. 

3.  Sylwch  yn  fanwl  ar  raddol  ddadblygiad  trefn  yr 
iachawdwriaeth,  yn  y  datguddiad  o  honi  yn  yr  Ysgrythyrau. 
Nid  casgiiad  '  o  ddarnau  digysylltiol  ydyw  y  Beibl,  ond  un 
llyfr  mawr,  dwyfol,  cyfansoddedig  o  wahanol  ranau,  a'r  naill 
ran  yn  cyflawni  diífyg  y  lleill,  a'r  oU  ynghyd  yn  gwneyd  un 
datguddiad  cyflawn  o  feddwl  Duw,  yn  y  íFurf  o  hanes  trefn  yr 
iachawdwriaeth.  Dyddorol  iawn  ydyw  olrhain  graddol 
ddadblygiad  y  dwyfol  gynllun  yn  yr  hanes  hon,  a  gweled  y 
naill  feddylddrych  ar  ol  y  Uall  yn  dyfod  i'r  golwg.  Fr  neb 
sydd  yn  ei  efrydu  yn  y  goleuni  hwn,  y  mae'r  Beibl  yn  parhau 
yn  llyfr  newydd,  llawn  o  ystyr,  prydferthwch,  a  bywyd.  Un 
o'r  golygfeydd  mwyaf  arddunol  mewn  natur  ydyw  toriad 
gwawr  y  boreu,  pan  yr  edrychir  arno  oddiar  un  o  uchel 
fynyddoedd  y  wlad.  Dyna  belydr  o  oleuni  yn  ymsaethu  drwy 
ganol  y  tywyllwch,  íe,  yn  wir,  dyna  un  arall  yn  fforchogi  i 
gyfeiriad  arall,  ac  mewn  eiliad  dyna  lu  o  belydrau  yn  ymledu 
wrth  ymsaethu  oddiwrth  yr  un  canolbwynt.  Ymhen  enyd 
dyna  danbeidrwydd  goleu  yn  arianu  copa  y  mynydd-gwmwl 
hwn,  a'r  adlewyrchiad  o  hono  yn  cochi  y  clogwyn-gwmwl 
draw,  a  holl  liwiau  yr  enfys  yn  paentio  wyneb  y  ffurfafen  yn  y 
modd  mwyaf  gogoneddus.  Yn  ebrwydd  ymddengys  y 
dyffrynoedd  yn  gystal  a'r  mynyddoedd  yn  y  cymylau.  ac  nid 
yn  unig  uwchben,  ond  islaw  hefyd  y  mae  bryniau  a  dolydd  y 
ddaear  am  demtio  ein  sylw,  ac  "  heb  iaith  nac  ymadrodd  "  yn 
llwyddo  i   ddywedyd :    "  Wele    ni."      Y   mae  y   wawr  er  ys 

meityn  v/edi  tori,  ac  fe  ymddengys  yr  haul  yn  y  man.  Nid 
hawdd,  i'r  neb  a'i  gwelodd,  anghofio  yr  olygfa  hon,  Ond, 
niwy  gogoneddus  o  lawer,  i'r  ymchwilydd  meddylgar  a 
duwiolfrydig,  ydyw  toriad  gwawr  gobaith  iachawdwriaeth  ar 
fyd  colledig.  Y  pelydryn  cyntaf  a  dorodd  i  dywyllwch  y  byd 
ydoedd  yr  addewid  fendigedig  am  '' Hâd  y  wraig ; "  a'r  ail 
ydoedd  yr  ordinhâd  o  aberthu,  a  sefydlwyd  yn  fuan  wedi  y 
cwymp.  Ac  heb  i  ni  fanylu  ar  bob  pelydryn  fu  yn  tywynu 
yn  y  cyfnod  patriarchaidd.  fe  gynyddodd  y  goleuni  yn  ddir- 
fawr  trwy  gyfamod  Duw  âg  Abraham  ac  â  Moses.  Mwyfwy 
o  hyd  y  mae  yn  cynyddu,  trwy  bortread  pob  cysgod,  cân  pob 
salmydd,  a  gweiediad  pob  prophwyd,  nes  y  cododd  yr  Haul 
yn  ymddangosiad  Duw  yn  y  cnawd.  Dyddorol  ac  addysg- 
iadol  iawn  ydyw  yr  efrydiaeth  hon,  trwy  yr  hon  yr  ydych 
megis  yn  edrych  ar  wirioneddau  mawrion  yn  cael  eu  geni  i'r 
byd.  Ac  wedi  i  chwi  agoryd  y  Testament  Newydd,  peidiwch 
a  rhoddi  heibio  efrydu  y  dadblygiad  graddol  hwn  ar  wirion- 
eddau  ;  oblegid  y  mae  hyny  i'w  ganfod  yn  nysgeidiaeth  Crist 
a'i  apostolion.  fel  y  dengys  Bampton  Lectiires  T.  D.  Bernard 
"  On  the  Progress  of  Doctrine  in  the  New  Testanieiit."  Ymaflwch 
o  ddifrif,  fy  nghyfeiUion  ieuainc,  yn  yr  efrydiaeth  hon.  Yn 
ddiau,  ni  fyddwch  yn  ysgrifenyddion  wedi  eich  dysgu  i 
deyrnas  nefoedd,  ac  yn  abl  i  ddwyn  allan  o'ch  trysorau 
bethau  newydd  a  hen,  os  na  fyddwch  wedi  astudio  Llyfr  Duw 
i  ryw  fesur  yn  y  wedd  hon. 

4.  Ar  ol  yr  efrydiau  blaenorol,  myfyriwch  y  Beibl  fel  ag  i 
dynu  allan  o  hono,  yn  uniongyrchol  i  chwi  eich  hunain, 
ddefnyddiau  cytundrefn  dduwinyddol.  Dywedais  mai  ar  ol  yr 
etrydiau  blaenorol  y  dylech  wneyd  hyn,  sef  ar  ol  i  chwi 
teithrin  llawer  o  gydnabyddiaeth  a'r  Ysgrythyrau  yn  gyntaf. 
Yr  anfìäwd  ynglyn  a  John  Calvin  ydoedd  ddarfod  iddo 
gyfansoddi  ei  "  Institutes  of  Theology''  pan  oedd  yn  gymharol 
ieuanc ;  ac  yna  fe  dreuHodd  weddill  ei  oes,  gan  mwyaf,  i 
astudio  ac  esbonio  yr  Ysgrythyrau.  Ac  yr  oedd  yn  esboniwr 
ardderchog.     Nid  wyt  yn  dywedyd  nad  oedd  amgylchiadau  ei 

oes  a'i  wlad  yn  galw  am  iddo  wneuthur  megis  ag  y  darfu  iddo 
wneuthur;  ac  nid  wyf  yn  dywedyd  y  buasai  ei  Instiíittcs  if 
Theology,  o  ran  sylwedd,  lawer  yn  Avahanol  pe  buasai  wedi  ei 
gyfansoddi  ar  ol  gorphen  ei  efrydiau  fel  esboniwr.  Ar  yr  un 
pryd,  h^\yrach  y  goddefwch  i  mi  ddatgan  fy  nheinilad 
personol,  mai  mwy  dymunol  fuasai  genyf  dderbyn  cyfundrefn 
o  dduwinyddiaeth,  fel  addfed  ffrwyth  oddiar  hen  bren. 
Cymhellais  chwi  i  dynu  allan  "  holl "  ddefnyddiau  eich 
cyfundrefn  dduwinyddol  o'r  Ysgythyr  yn  uniongyrchol, 
oherwydd  nad  oes  genyf  ymddiried  cryf  yn  yr  hyn  a  elwir  yn 
'' dcductive  reasonnig"  mewn  duwinyddiaeth.  Ond  trwy 
ymresymu  yn  y  modd  hwn,  y  mae  y  nifer  fwyaf  o 
gyfundrefnau  duwinyddol  wedi  eu  llunio.  Yr  hen  gynllun 
ydoedd  cychwyn  yr  ymresymiad  gydag  ychydig  o  syniadau 
cyffredinol  a  ystyrid  yn  sylfaenol,  megis  am  y  bod  o  Dduw, 
priodoleddau  Ei  natur  a  phersonau  Ei  hanfod,  ynghyd  a  duU 
hanfodiad  y  personau — eu  perthynas  a'u  gilydd,  a'u  trefn  yn 
yr  hanfod  ddwyfol.  Oddiwrth  y  gwirioneddau  sylfaenol  hyn 
yr  oedd  cyfundrefn  o  dduwinyddiaeth  yn  cael  ei  rhesymu 
allan.  Fe  apeUd,  y  mae  yn  wir,  at  yr  Ysgrythyrau  i 
gadarnhau  y  casgliadau  hyn,  ond  casghadau  rhesymeg  oeddynt 
yn  y  lle  blaenaf.  Ac  y  mae  apeHo  at  yr  Ysgrythyr  i  gadarnhau 
ein  hymresymiadau  yn  orchwyl  ag  y  mae  cryn  berygl  ynglyn 
ag  ef.  "  Y  mae  awydd  cael  yr  Ysgrythyr  o'n  plaid,  yn  un 
peth,"  medd  Archesgob  W'hateley,  "  ac  y  mae  awydd  bod  o 
blaid  yr  Ysgrythyr  yn  beth  arall."  Yn  awr,  amlwg  ydyw  fod 
y  cewri  meddyHol  hyn  yn  cychwyn  gyda'r  hyn  y  gwyddent 
leiaf  am  dano,  sef  y  bod  o  Dduw ;  a'u  bod,  gan  hyny,  yn 
cymhwyso  rheolau  rhesymeg  fanol — sydd  yn  arweinydd  sicr 
yn  y  gwyddonau  a  elwir  yn  '^  cxact  scicmes" — at  ddosparth  o 
wirioneddau  nad  oedd  ganddynt  ond  amgyffred  anmherffaith 
o  honynt  ar  y  goreu.  Nid  oeddynt  mewn  Uawn  feddiant  o'r 
hyn  yr  ymresyment  oddiwrtho.  Gan  hyny,  yr  oedd  eu  holl 
ymresymiadau  yn  ansicr,  pa  mor  berffaith  bynag  y  resymeg, 
ac,  o  bosibl,  yn  gyfeihornus.      ünd   fel   hyn  y  gwnaethant. 


CYN'GOR    I    BREGETHWYR.  95 

Medrent  roddi  cyfrif  am  bob  peth  oddiwrth  natur  a  bodolaeth 
Duw.  Medrent  wahaniaethu  rhwng  tragywyddol  genhedliad 
y  Mab,  a  thragywyddol  ddeiHiad  yr  Ysbryd  Glân  ;  a  medrent 
hefyd  benderfynu  paham  mai  y  Mab,  ac  nid  y  Tad  na'r 
Ysbryd  Glân,  a  anfonwyd  i  weithio  allan  drefn  yr 
iachawdwriaeth,  oddiwrth  dduU  hanfodiad  y  personau  dwyfol 
yn  y  Drindod  Sanctaidd.  Ni  raid  i  mi  ddywedyd  wrthych 
nad  ydwyf  yn  credu  yn  y  gallu  rhesymegol  hwn  ;  a  goreu  oU, 
yn  ol  fy  marn  i,  po  leiaf  y  byddo  dynion  gweiniaid  yn 
ymbyncio  ac  yn  ymgywreinio  uwchben  dirgehon  hanfod  Duw. 
Nid  ydwyf  yn  eich  gwarafun  i  ddarllen  cyfundrefnau 
duwinyddol,  ond  yn  eich  cymell  ymhob  modd  i  wneuthur 
hyny.  Darllenwch  hefyd  hanes  athrawiaethau  mewn 
gwahanol  g>'fnodau.  Awchlyma  hyny  eich  meddyhau,  ac 
egyr  eich  llygaid  i  ganfod  gwirioneddau  yn  y  Beibl  na  fuasech, 
hwyrach,  yn  eu  canfod  heb  y  ddysgyblaeth  feddyhol  hon. 
Ond  wedi'r  cwbl,  mynwch  dynu  allan  drosoch  eich  hunain,  yn 
uniongyrchol  o'r  Beibl,  holl  ddefnyddiau  eich  credo 
dduwinyddol.  Pe  cymerech  lafur  rhywun  neu  rhywrai 
eraill,  gan  esgeuluso  gwneuthur  hyny  eich  hunain,  chwi 
gollech  y  pleser,  y  budd,  a'r  sicrwydd  dedwydd  fod  genych 
feddwl  Duw,  ag  sydd  yn  codi  o  ymchwil  personol. 

Fe  ddywedir  mai  y  gwasanaeth  mwyaf  a  wnaeth  Arglwydd 
Bacon  i  athroniaeth  ydoedd  diddymu  yr  hen  arfer  o 
athronyddu  trwy  ymresymu  oddiwrth  ychydig  o  osodiadau 
sylfaenol,  a  dysgu  dynion  i  hoh  mwy  ar  natur,  ac  ymgynghori 
mwy  ag  ymwybyddiaeth  eu  meddyHau  eu  hunain.  Oddiar 
amser  Arglwydd  Bacon,  y  mae  cynydd  dirfawr  wedi  ei 
wneuthur  mewn  gwahanol  ganghenau  o  wybodaeth,  ac  y  mae 
athroniaeth  y  meddwl  wedi  ei  dwyn  i  well  trefn.  Nid  ydyw 
dynion  yn  ymddifyru  cymaint  yn  awr,  ag  a  fyddent  yn  yr 
amser  gynt,  mewn  adeiladu  cestyll  yn  yr  awyr.  Da  fyddai 
pe  codai  rhywun  nerthol  i  gyflawni  cyffelyb  wasanaeth  mewn 
duwinyddiaeth,  gan  ddysgu  dynion  i  dynu  allan  eu 
duwinyddiaeth  mewn  modd  inductive  o'r  Beibl,  ac  ymddiried 

llai  yn  eu  deall  eu  hunain.  Y  mae  tuedd  ddaionus  yn  y 
cyfeiriad  hwn  yn  yr  oes  bresenol,  fel  y  gwelir  mewn  rhai 
llyfrau  a  gyhoeddwyd  yn  ddiweddar ;  ac  ni  ellwch  gael  gwell 
engraifft  o  hyny  nag  yn  narUthiau  cyntaf  Dr.  Crawford : 
"  On  the  Aioueiiiaií." 

Ar  ol  i  chwi  dynu  allan  o'r  Beibl  ddefnyddiau  cyfun- 
drefn  syml  o  dduwinyddiaeth,  ymlonyddwch  ynddynt,  heb 
ymresymu  llawer  oddiwrthynt,  na  gofyn  cwestiynau  cywrain 
ac  anorphen  fel  "'  theological  sophists."  Peidiwch  a  gweithia 
allan  bynciau  duwinyddol  fel  pe  baech  yn  gweithio  allan 
hrohlein  mewn  Algebra.  Boddlonwch  ar  ychydig  o  wirion- 
eddau  mawrion,  syml,  fel  y  maent  i'w  cael  yn  y  Beibl, 
ac  ymdrechwch  eu  cymhwyso  at  anghenion  amrywiol  eich 
gwrandawyr.  Dyna  ddigon  o  orchwyl  am  eich  bywyd. 
Llyfr  ymarferol  ydyw  y  Beibl — llyfr  iachawdwriaeth.  Nid 
haul  ydyw  yn  gwasgar  goleuni  i  bob  man,  ac  ar  bob  peth; 
ond  light-honse  ar  draeth  tragywyddoldeb,  megis  yn  tori  twU 
mewn  tywyllwch,  i  ddangos  yr  hafan  ddymunol  i'r  morwr 
sydd  yn  cael  ei  ddyrysu  gan  y  nos,  ac  yn  cael  ei  guro  gan  y 
tonau.  Defnyddiwch  chwithau  gan  hyny  y  Beibl  i'r  amcan  y 
rhoddwyd  ef  gan  Dduw,  a  gadewch  lonydd  i  bob  cwestiynau 
cywrain,  nes  y  cyrhaeddoch  ddiogelwch,  a  h^mdden,  a 
goleuni  y  byd  a  ddaw. 

5.  Myfyriwch  y  Beibl  yn  ddigonoi  i  ailu  canfod  lie  priodol 
pob  gwirionedd  a  ffaith,  ac  i  deimlo  y  pwysigrwydd 
cymhariaethol  a  berthyn  iddynt.  Y  mae  yn  bosibl  syrthio  i 
gyfeiliornadau  ymarferol  dirfawr,  nid  trwy  gamsynio  am  y 
gwirioneddau  a  ddysgir  yn  unig,  ond  hefyd  trwy  gamgymeryd 
am  eu  pwysigrwydd  cymhariaethol.  Nid  wyf  yn  sicr  nad  oes 
enwadau  crefyddol  wedi  derbyn  eu  bôd  trwy  y  camgymeriad 
hwn.  Cynefindra  mawr  a'r  Beibl  yn  unig  a'ch  ceidw  rhag  yr 
amryfusedd  hwn — cynefindra  ag  nad  yw  yn  gymaint  O' 
ffrwyth  efrydiaeth  fanwl  ar  ranau  neillduol  o  hono,  ag  o> 
ddarllen  llawer  arno  oll,  nes  yfed  ei  ysbryd,  a  bod  yn 
alluog    megis         osod    eich    clust    wrtho,    i    wrando    ar    y 

pwyslais    a    esyd    ef    ei    hun    ar     yr    amryw    wirioneddau 
cynwysedig  ynddo. 

II.  Astudiwch  ddynion.  Na  fydded  i  chwi  gyfyngu  eich 
efrydiaeth  i  lyfrau,  íe,  hyd  yn  nod  i  Lyfr  Duw ;  ond 
ymdrechwch  hefyd  ddeall  dynion,  i  ba  rai  yr  ydych  i 
bregethu.  Cyfyd  llawer  o  aflwyddiant  ac  anghysur  rhai 
pregethwyr  o'r  ffaith  nad  ydynt  wedi  astudio  dynion. 
Darllenwch  yn  helaeth  y  llyfrau  a'ch  cynorthwyant  i 
wneuthur  hyn.  Byddwch  yn  gydnabyddus  ag  athroniaeth  y 
meddwl,  ac  ag  athroniaeth  foesol.  Ychydig  o  wybodaethau 
sydd  yn  dal  cysylltiad  mor  agos  a'r  pulpud,  nac  yn  dyfod  mor 
uniongyrchol  wasanaethgar  i  weinidog  yr  efengyl,  a'r 
canghenau  hyn.  Bu  rhai  o  honoch  yn  eu  hefrydu  wrth  fyned 
trwy  gwrs  eich  addysg  athrofaol ;  dilynwch  eto  ymlaen  yn  yr 
un  cyfeiriad,  yn  fwy  hamddenol  a  Uwyr  wedi  i  orfodaeth  y 
class  a'r  arhoHad  beidio.  Nid  gyda'r  amcan  o  fedru 
ymgywreinio  uwchben  systemau  athronyddol,  nac  i  gymeryd 
plaid  y  naiU  ueu  y  Uall  o  honynt,  ond  fel  mantais  i  ddyfod  o 
hyd  i'r  deddfau  mawrion,  ysbrydol,  sydd  yn  llywodraethu 
g^eithrediad  meddwl,  calon,  ac  ewyllys  dyn.  I'r  un  perwyl 
darllenwch  y  farddoniaeth  oreu.  Cewch  ynglyn  a  hyn  y 
fantais  o  '.vrteithio  eich  meddyhau  trwy  gydnabyddiaeth 
helaeth  a'r  hyn  sydd  brydferth,  ac  nid  diystyr  o'r  fantais  hon 
a  ddylai  pregethwr  fod,  oherwydd  y  mae  perthynas,  i  r}^v 
fesur,  rhwng  y  prydferth  a'r  pur.  Ond  nid  at  hyn  y 
cyfeiriwn  yn  bresenol,  eithr  at  y  fantais  o  feithrin 
cydnabyddiaeth  a  holl  deimladau  y  galon,  ac  a  holl  ffurfiau 
cymeriad  dynol,  megis  ag  y  desgrifir  hwynt  gan  athryUth 
farddonol.  Gyda'r  un  bwriad,  darllenwch  hanesyddiaeth, 
bywgraffiadau  personau  unigol,  yn  gystal  a  hanes  teyrnasoedd 
a  gwledydd.  Yn  hanes  personau  unigol,  cewch  amrywiaeth 
lawer  mewn  cymeriadau,  a  gwahanol  dueddiadau  ac 
egwyddorion,  yn  ymweithio  ac  yn  cyraedd  addfedrwydd  yn 
gytìym ;  ond  yn  hanes  cenhedloedd  mawrion,  cewch  yr  un 
tucddiadau  ac  egwyddorion,  yn  ymwthio  yn  araf,  ar  raddfa 

eang,  ac  yn  cymeryd  canrifoedd  i  ymddadblygu.  A  phe 
gwyddwn  na  wnaech  fy  nghamddeall,  ac  na  wnai  neb  arall 
dynu  cam-gasgliadau,  cynghorwn  chwi  i  ddarllen  ychydig 
ar  fTug-hanesiaeth.  Nid  yr  ysbwrial  sydd  yn  dylifo  yn  ddi- 
ddiwedd  o'r  wasg  Seisnig,  ag  sydd  yn  diffrwytho  meddyhau  ac 
yn  llygru  calonau  ieuenctyd  ein  gwlad ;  ond  dethoHad  doeth  o 
weithiau  y  prif  awdwyr  Diau  y  cynorthwyent  chwi  i 
ddadeh'enu  gwahanol  deimladau,  a  darllen  gwahanol 
gymeriadau  fel  y  deuwch  i  gyífyrddiad  a  hwynt  mewn  bywyd. 

Ond  cymhellaf  chwi  i  ddarllen  dynion,  nid  yn  unig  trwy 
lyfrau,  eithr  mewn  modd  uniongyrchol,  wTth  eu  canfod  a'ch 
llygaid  eich  hunain.  Tuag  at  hyny,  astudiwch  lawer  ar  eich 
meddyHau  a'ch  calonau  eich  hunain,  a  thrwoch  eich  hunain, 
darllenwch  ddynion  eraiH.  I  wneuthur  hyn  yn  gymedrol 
drwyadl,  y  mae  yn  ofynol  wrth  lawer  o  sylw,  a  mesur  helaeth 
o  brofiad.  Geilw  i  weithrediad  hefyd  aUuoedd  uchaf  eich 
natur.  Fe  dâl  y  Hafur  hwn  yn  dda  am  dano  ei  hun.  Bydd 
adnabyddiaeth  helaeth  o'r  natur  ddynol,  yn  ei  gwahanol  ag- 
weddion,  yn  fantais  ddirfawr  i  chwi  fel  gweinidogion  yr  efengyl. 

I.  Byddwch  yn  alluog  i  ganfod  a  theimlo  drosoch  eich 
hunain,  gyfaddasder  rhyfedd  yr  efengyl  ar  gyfer  hoU 
anghenion  y  ddynoHaeth.  Y  mae  hon  yn  gyfaddas  ar  gyfer 
yr  anghenion  bychain,  yn  gystal  a'r  rhai  mawrion,  a  dymunoi 
iawn  ydyw  cael  golwg  ar  ei  hoU  gyfaddasder.  Boddhaol 
anghyffredin  ydyw  yr  olwg  ar  yr  efengyl,  pan  edrychir  arni 
oddiar  bob  agwedd  ar  feddwl  a  chalon,  gan  ddeaH  a  theimlo 
fod  "  Duw  pob  gras  "  wedi  eu  rhagweled  oll,  a  darparu  ar  eu 
cyfer.  Fel  y  mae  y  llygaid  mewn  darlun  da,  megis  yn 
edrych  ar  ac  yn  dilyn  yr  edrychydd  ymhob  safle  yn  yr 
ystafeH,  felly  y  mae  "  efengyl  gogoniant  y  bendigedig  Dduw" 
yn  edrych  ar  ddyn  ymhob  ffurf  ac  agwedd  arno.  Os 
teimlwch  chwithau  hyn  drosoch  eich  hunain,  fe  gynyrcha 
argyhoeddiad  yn  eich  mynwes  na  fedr  dim  ei  ddiieu,  o'i 
tharddiad  dwyfol, — mai  yr  un  a  ddarparodd  yr  efengyl  ag  a 
luniodd  y  dyn. 


CYNGOR    I    BREGETHWYR.  99 

2.  Byddwch  yn  alluog  i  gymhwyso  gwirioneddau  y  Bcibl 
.at  anghenion  a  chyflyrau  amrywiol  eich  gwrandawyr.  Pan 
yn  dysgu  ei  gelfyddyd,  y  mae  pob  meddyg  yn  gorfod  astudio 
cyfansoddiad  y  corff,  ynghyd  a  natur  a  ffurfìau  pob  afìechyd  y 
mae  yn  ddarostyngedig  iddynt,  cyn  astudio  na  chymwyso 
meddyginiaeth.  Cyn  arloesi  y  tir  na  bwrw  tail,  y  mae  pob 
amaethwr  dealhis  yn  mynu  gwybod  natur  y  tir,  a  phenderfynu 
pa  hâd  a  fwrw  iddo.  Ac  felly  y  dylai  y  pregethwr  mewn  modd 
arbenig,  gyfaddasu  ei  weinidogaeth  i  anghenion  neillduol  ei 
wrandawyr.  Ar  un  adeg  y  mae  yn  ofynol  iddo  oleuo  yr 
anwybodus,  a  phryd  arall  rybuddio  yr  anmhroíìadol  a'r 
afreolus,  neu  ynte.,  ddychwelyd  y  crwydredig.  Brydiau  eraill 
y  mae  amgylchiadau  yn  galw  am  iddo  nerthu  y  gweiniaid,  a 
rhwymo  y  rhai  ysig  eu  calon.  Ond  fel  un  sydd  yn  meddu  ar 
galon  y  doeth,  y  mae  yn  medru  amrywio  ei  weinidogaeth,  a 
llefaru  gair  yn  ei  bryd  wrth  bawb.  Ar  un  adeg  bydd  ei 
eiriau  fel  y  fellten  yn  rhwygo  tywyllwch  ysbrydol  ei 
wrandawyr,  ac  fel  y  daran  yn  deffro  eu  cydwybodau  cysglyd  ; 
a  phryd  arall  y  mae  tynerwch  ei  athrawiaeth  a'i  eiriau  fel 
mân  blu  yr  eira,  yn  toddi  wrth  ddisgyn.  Amcana  hwn 
gyfleu  gwirioneddau  yn  y  fath  fodd  ag  i  ddenu  y  sylw,  enill  y 
serch,  a  chyffroi  i  ymdrech  Adnebydd  y  natur  ddynol  yn 
•rhy  dda  i  ddywedyd  mewn  modd  trahaus  a  sychlyd, 
"gwnewch  fel  hyn,"  neu  "  credwch  fel  yma ; "  heb  roddi 
rheswm  na  chymhelliad  i  wneuthur  y  naill  na  chredu  y  llall ; 
•ond  cyflwyna  ystyriaethau  dengar  a  chymhelHon  nerthol,  a 
bâr  fod  cyflawni  yr  hyn  a  orchymynwyd  yn  myned  yn 
rhagorfraint,  a  chredu  yrhyn  a  dystiolaethwyd  yn  myned  yn 
hyfrydwch. 

3.  Bydd  yn  eangu  eich  cydymdeimlad  a  dynion,  oblegid  nid 
yw  yn  bosibl  adnabod  dynion  yn  briodol  heb  sylweddoH  ynom 
«in  hunain,  i  ryw  raddau,  hoU  agweddion  eu  natur.  Y  mae  yr 
adnabyddiaeth  hon  yn  gymaint  o  waith  y  galon  ag  ydyw  o 
eiddo  y  deall.  Nid  ydyw  yn  bosibl  i  ni  adnabod  anhawsder 
heb  i  ni,  i  ryw  fesur,  ei  deimlo ;   na  deall  ofnau  ac  amheuon. 

heb   i    ni    wybod   am    danynt,    i   ryw    raddau,    fel    ofnau   ao 
amheuon    ynom    ein    hunain.       Dyma    ddirgelwch    mawredd 
Solomon  ;  yr  oedd  ei  gydymdeimlad  mor  eang  a'i  wybodaeth. 
Pa  beth  bynag  a  ganfyddai  ei  ddeall,  yr  oedd  ei  galon  yn  ei 
sylweddoh  ac  yn  ei  feddianu.     "  Duw  a  roddodd  ddoethineb 
i  Solomon,  a  deall  mawr  iawn,  a  helaethdra  calon,  fel  y  tywod 
sydd   ar   fin   y   môr."      A    dyma    hefyd   oedd   un   o   elfenau 
llwyddiant   yr   Apostol   Paul.      Adnabyddiaeth   sympathetic   o 
ddynion  oedd  yn  ei  alluogi  i  wneuthur  ei  hun  yn  bob  peth  er 
mwyn  pawb.     Trwy  gydymdeimlad  eang  medrai  osod  ei  hun 
ymhob  sefyllfa,   a  theimlo  pob  math  o  deimlad.     "  Mi  a'm 
gwneuthum  fy  hun  yn  was  i  bawb,  fel  yr  enillwn  fwy.     Mi  a 
ymwneuthum  i'r  luddewon  megis  yn  luddew,  fel  yr  eniUwn 
yr  luddewon  ;  i'r  rhai  dan  y  ddeddf,  megis  dan  y  ddeddf,  fel 
yr  enillwn   y  rhai  sydd    dan  y    ddeddf.      I'r  rhai  diddeddf, 
megis  diddeddf  (a  minau  heb  fod  yn  ddiddeddf  i  Dduw,  ond 
dan    y    ddeddf   i    Grist)    fel    yr    eniUwn    y   rhai    diddeddf. 
Ymwneuthym  i'r  rhai  gweiniaid,  megis  yn  wan,  fel  yr  enillwn 
y  gweiniaid ;  mi  a  ymwneuthum  yn  bob  peth  i  bawb,  fel  y 
galiwn   yn   hollol  gadw   rhai."      Pa   gyflwr   bynag   yr   oedd 
dynion  wedi  myned  iddo,  neu  pa  agwedd  bynag  oedd  ar  eu 
meddyhau,  gallai  Paul  fyned  i  mewn  iddynt,  a  gwneuthur  ei 
hun  yr  un   fath   a   hwynt.       Dyn   mawr,   llydan,   fel   hyn,  a 
ddylai  pob  pregethwr  fod — dyn  cymaint  a'i  hoU  gynulleidfa, 
bydded  hono  y  maint  bynag  ag  y  bo — un  na  fydd  ffurf  ar  eu 
meddyhau,  na  theimlad  yn  eu  calonau,  na  fydd  efe  yn  alluog 
eu  deall  a  chydymdeimlo  a  hwynt. 

4.  Gesyd  hyn  newydd-deb  diddarfod  yn  eich  gweinidogaeth. 
Nid  mynegiad  difywyd  o  bynciau  sychlyd  a  geir  yn 
mhregethu  gẃr  o  fath  hwn,  ond  darlleniad  newydd  ar 
galonau  ei  wrandawyr  bob  tro.  Oblegid  nid  fel  doginas  mewn  ' 
duwinyddiaeth  y  mae  yn  cyflwyno  gwirioneddau  yr  efengyl, 
ond  fel  dwyfol  ddarpariaethau  ar  gyfer  anghenion  y  byd — yr 
unig  wedd,  yr  wyf  yn  credu,  ag  sydd  yn  gyfaddas  i'r  pulpud. 

5.  Tuedda  gweinidogaeth  o  fath  hon  i  adael  argraff  ddofn 


CYNGOR    1    KREGKTH\VYR.  lOl 

AT  feddyliau  y  gwrandawyr  o  ddwyfoldeb  yr  efengyl.  Bydd 
pawb  yn  adnabod  eu  hunain  yn  nesgrifiadau  y  pregethwr,  ac 
i  ryw  fesur  yn  canfod  cyfaddasder  y  ddarpariaeth.  Clywed 
•dirgeHon  ei  hanes  yn  cael  eu  mynegu  gan  yr  Athraw  Mawr, 
barodd  i  Nathanael  ddywedyd  :  "  Rabbi,  ti  yw  Mab  Duw,  ti 
yw  Brenin  Israel."  Adroddiad  syml  o'i  hanes,  barodd  i'r 
wraig  o  Samaria  redeg  mewn  dychryn  i'r  ddinas,  gan 
ddywedyd  :  "  Deuwch,  gwelwch  ddyn  yr  hwn  a  ddywedodd 
i  mi  yr  hyn  oll  a  wneuthum;  onid  hwn  yw  y  Crist!  "  Ac  nid 
oes  dim  mor  effeithiol  i  beri  i  wrandawyr  yr  efengyl  deimlo  ei 
bod  o  Dduw,  na  gweled  dirgelion  eu  calonau  yn  cael  eu 
gwneuthur  yn  amlwg  pan  fyddo  gweinidog  cymwys  yn 
"  prophwydo."  Argyhoeddir  a  bernir  hwynt  y  pryd  hwnw. 
Dan  weinidogaeth  gyfeiriol  a  threiddgar,  yn  chwiho  calonau  y 
rhai  a'i  gwrandawant,  y  mae  miloedd  lawer  "  wedi  syrthio  ar 
eu  wynebau,  wedi  addoli  Duw,  gan  ddywedyd  fod  Duw  yn 
wir  "  yn  y  weinidogaeth  hono.  Dyna  ddigon  o  resymau  dros 
i  chwi  feithrin  adnabyddiaeth  o  ddynion  fel  cymhwysder 
anhebgorol  i'ch  swydd. 

III.  Ymdrccìmch  i  ddeall  ac  i  fcddu  y  dull  goreu  o  hregethu  yr 
efengyl  i  ddynìon.  Bydd  y  pethau  blaenorol  a  grybwyllais  yn 
rhagbarotoadau  gwerthfawr  tuag  at  hyny.  Ond  goddefwch  i 
mi  yn  awr,  i  osod  pwyslais  ar  allu  i  bregethu,  ynddo  ei  hun, 
fel  cymhwysder  angenrheidiol  i'r  weinidogaeth.  Ofnwyf  fod 
diofalwch  mawr  yn  bod  gyda  golwg  ar  hyn.  Y  mae 
amryw  o'n  dynion  ieuainc  yn  ymdrechu  cyraedd  addysg 
o  radd  uchel,  ond  yn  boddloni  bod  yn  bregethwyr  sâl ; 
y  maent  yn  feirdd  ac  yn  llenorion  campus,  ond  yn 
bregethwyr  truenus.  Nid  anfynych  y  clywir  canmoHaeth 
uchel  i  ŵr  ieuanc,  trwy  ddywedyd  ei  fod  yn  ysgolhaig 
gwych,  o  deulu  cyfrifol,  yn  dduwinydd  galluog,  yn 
athronydd  medrus,  yn  bersonol  garedig  a  hyni.ws,  yn  bob 
peth  braidd,  ond  nid  yn  bregethwr.  Canmohaeth  wan  i 
gadben  llong,  fyddai  honi  ei  fod  yn  medru  ar  bob  peth,  ond 
morwriaeth ;    a    chymeradwyaeth    amheus   i    feddyg,  "fyddai 

dwyn  tystiolaeth  i  fanylder  ac  eangder  ei  wybodaeth  ymhob- 
cyfeiriad,  ond  yn  mherthynas  a  physigwriaeth.  Cofiwch  mai 
i  bregethu  yr  efengyl  y  cawsoch  eich  galw.  Dyma  amcan  a 
gwaith  mawr  eich  bywyd.  Ac  os  na  fyddwch  yn  medru 
pregethu  gyda  gradd  o  effeithiolrwydd,  ar  ol  cael  mantais  i 
ddysgu,  a  mesur  o  brofiad,  ni  fyddwch  yn  ddim  amgen  na 
failures  yn  eich  perthynas  a  phrif  amcan  eich  bôd.  Ond  os 
felly  y  byddwch  yn  cael  eich  hunain,  ar  ol  ymdrech  egniol,  a 
phrofiad  digonol,  hyderaf  y  byddwch  yn  ddigon  anrhydeddus 
a  gwrol  i  ymneillduo,  ac  i  ymgymeryd  a  rhyw  faes  Uafur 
arall.  Y  mae  rhai  wedi  bod  yn  ddigon  gonest  a  gwrolfrydig  i 
wneuthur  hyny,  ac  y  mae  eu  hymddygiad  yn  deilwng  o- 
ganmohaeth  uchel.  Ond  fy  amcan  yn  bresenol  ydyw  eicb 
anog  i  ymroddi  i  bob  llafur  angenrheidiol,  tuag  at  i  chwi  fod 
yn  bregethwyr  grymus, 

Gobeithiaf  nad  oes  yr  un  o  honoch  mor  ffòl  a  meddwl  y 
byddai  hyny  yn  un  darostyngiad  arnoch,  yn  ol  tyb  rhyw 
ddosbarth,  sef,  mai  pregethwyr  sâl  ydyw  dynion  mawrion  bob- 
amser  ;  ac  felly,  mai  arwydd  o  fychander  ydyw  bod  yn  alluog" 
i  bregethu.  Golygfa  ddigrifol,  os  nad  ydyw  yn  rhy 
ddirmygedig  i  fod  yn  ddigrifol,  ydyw  gweled  llanc  ieuanc^ 
prin  wedi  agoryd  ei  lygaid  ar  y  byd  meddyUol,  ar  ol  caei 
ychydig  o  fanteision  athrofaol,  wedi  myned  yn  rhy  fawr,  yn 
ei  dyb  ei  hun,  i  ymdrafferthu  i  ddysgu  pregethu,  er  ei  fod  yn 
ymgeisydd  am  y  weinidogaeth. 

Hyderaf  hefyd  eich  bod  yn  rhydd  oddiwrth  esgusodion 
diogi.  Gwisga  y  rhai  hyn  wedd  ífug-grefyddol.  Nid  ydyw  y 
pregethwr  diog  yn  astudio  y  modd  goreu  i  bregethu,  fel  y 
byddai  godidowgrwydd  y  gallu  o  Dduw — ofn  sydd  arno- 
ysbeiHo  Duw  o'i  ogoniant  !  Bryd  arall  ymryddha  oddiwrth 
rwymedigaeth  i  lafur  yn  y  cyfeiriad  hwn,  trwy  ddywedyd  nad 
ydyw  efe  yn  gyfrifol  ond  am  "  gyfranu  y  gwirionedd  ; "  mai 
ar  y  bobl  a'u  gwrandawant  y  mae  y  cyfrifoldeb  am  ei  dderbyr» 
neu  ei  wrthod,  a  boed  rhyngddynt  hwy  âg  ef.  Ac  os  bydd  ei 
weinidogaeth   yn   aneffeithiol,  ymgysura  yn  y  syniad  fod  yr 

efengyl  yn  arfer  bod,  ymhob  oes  a  gwlad,  yn  "  arogl  marw- 
olaeth  i  farwolaeth  "  i  rai,  tra  y  mae  yn  "  arogl  bywyd  i 
fywyd  "  i  eraill.  Eithr  diog  ydyw  y  dyn,  ac  nid  ydyw  y 
syniadau  gor-grefyddol  hyn  ond  cochl  rhagrith  i  guddio  diogi. 
Esgusodion  ydyw  y  pethau  hyn  am  gyflwyno  ar  allor  gwas- 
anaeth  Duw  "  boeth  offrwm  rhad  !" 

Ni  fuaswn  yn  llefaru  mor  gryf  oni  buasai  fy  mod  yn  credu 
yn  y  posiblrwydd  i  chwi,  trwy  lafur  egniol,  ddyfod  yn 
bregethwyr  nerthol,  pob  un  yn  ei  ddull  a'i  drefn  ei  hun.  A 
chan  y  credaf  yn  y  posiblrwydd,  credaf  hefyd  fod  arnoch 
rwymau  yn  gorphwys  i  arfer  yr  ymdrech  hono.  Edrycher  ar 
y  prentis  yn  ymboeni  wrth  ddysgu  ei  gelfyddyd,  neu  y 
cerddor  wrth  ddysgu  chwareu  ar  offeryn  cerdd.  Y  mae  eu 
llafur  yn  anferthol.  Pan  ddechreua  y  cerddor  redeg  ei 
fysedd  dros  y  piano  neu  yr  organ,  y  mae  ei  fysedd  yn  dra 
anhylaw  ac  anystwyth,  ond  trwy  ddyfal-barhad  a  llafur 
diflino,  daw  yn  ben-chwareuydd,  a  bydd  yr  offeryn  cerdd 
megis  creadur  byw  dan  ei  ddwylaw.  Ai  y  crefftwr  neu  yr 
artist  yn  unig  sydd  i  ymboeni  wrth  ddysgu  eu  gwahanol 
gelfyddydau,  a'r  pregethwr.  i'r  hwn  yr  ymddiriedwyd  y 
gorchwyl  pwysicaf  ar  yr  holl  ddaear,  yn  unig  sydd  i  fod  yn 
ddiofal  am  y  modd  y  cyflawna  efe  ei  waith  !  Ni  raid  ond 
crybwyll  y  fath  syniad  i  beri  i  chwi  deimlo  ei  wrthuni. 

Ymroddwch,  gan  hyny,  fy  nghyfeillion  ieuainc,  i  ymdrech 
tuag  at  i  chwi  fedru  pregethu  yn  effeithiol.  Nid  oes  unrhyw 
lafur  a  dâl  yn  well  i  chwi.  Pa  un  bynag  a  anrhydeddir  chwi 
gan  Dduw,  trwy  eich  defnyddio  yn  ofterynau  yn  Ei  law  i 
achub  dynion  ymhob  pregeth  a  draddodir  genych,  ai  peidio, 
cewch  gymaint  a  hyny  o  foddhad,  sef  teimlo  eich  bod  wedi 
denu  sylw  eich  gwrandawyr.  ac  wedi  enill  cymeradwyaeth  eu 
meddyhau  i'r  gwirioneddau  a  draddodir  genych.  Byddwch  i 
ryw  fesur  yn  "  cyfraiiu  y  gwirionedd  "  iddynt,  oblegid  prin  y 
gellir  cydnabod  fod  dim  yn  cael  ei  gyfranu  os  na  fydd  hefyd 
yn  cael  ei  dderbyn. 

Dysgwch,    nid    yn   unig  gyfansoddi  yn   dda,  ond  traddodi 

yn  efîeithiol,  a  darparu  y  cyfansoddiad  gyda  Uygad  at  y 
traddodiad.  Dylanwad  rhyfeddol  sydd  gan  draddodiad 
gweddus.  Braidd  nad  oes  rhyw  fath  o  illusion  ynglyn  ag  ef. 
Nid  yn  unig  dengys  gryfder  a  phrydferthwch  lle  y  b'ont,  ond 
ymddengys  y  cryf  yn  gryfach,  a'r  prydferth  yn  brydferthach. 
Ac  y  mae  traddodiad  da,  fel  cariad,  yn  medru  "  cuddio  IHaws 
o  bechodau."  Canmolai  rhywun  un  o  areithiau  Demos- 
thenes,  ar  ol  gwrando  darlleniad  o  honi  gan  Aeschines  ;  ond 
atebai  y  darllenydd — "  Beth  pe  clywech  hona  yn  cael  ei 
thraddodi  gan  Demosthenes  ei  hun  !"  A  dymunaf  eich 
adgoffa  mai  ífrwyth  llafur  a  hunanddysgyblaeth  galed  ydyw 
pregethu  y  pregethwyr  mwyaf  nerthol.  Darllenwch  hanes 
John  Elias  a  George  Whitfìeld  ac  eraill,  a  chwi  a  gewch  eu 
bod  wedi  llafurio,  ymysg  llawer  o  bethau  eraill,  i  feddu  y 
modd  goreu  o  draddodi  eu  cenadwri  bwysig. 

Fel  ychydig  o  gyfarwyddiadau  ymarferol  i  bregethu  yn 
fuddiol,  ni  a  nodwn  y  pethau  canlynol : — 

1.  Mynwch  wybod  y  gwahaniaeth  rhwng  adrodd  traethawd 
a  phregethu.  Y  mae  Uu  o  bregethwyr  ieuainc  heb 
freuddwydio  o  gwbl  am  y  gwahaniaeth  hwn.  Trin  pwnc 
ydyw  gwaith  y  traethodwr,  ond  "  perswadio  dynion  "  ydyw 
amcan  y  pregethwr.  Am  hyny  ni  raid  i'r  traethodwr  ond 
astudio  ei  bwnc,  ond  rhaid  i'r  pregethwr  feddwl  am  ei 
wrandawyr  hefyd.  Deall  cryf  a  gwybodaeth  eang  yn  unig 
sydd  yn  ofynol  i'r  traethodwr,  ond  y  mae  yn  rhaid  cael  yr 
holl  galon  yn  gystal  a'r  hoU  feddwl  yn  nghyfansoddiad  a 
thraddodiad  pregeth  efTeithiol.  Os  ydyw  cyfansoddi 
traethawd  cymeradwy  yn  art,  y  mae  cyfansoddi  pregeth 
deilwng,  a'i  thraddodi  yn  deilwng,  yn  ^^  finc  art.'' 

2.  Astudiwch  reolau  amrywiol  rheitheg  (rhetoric).  Na 
ofalwch  am  ragfarn  yr  anwybodus  a'r  cul  yn  erbyn  son  am 
reitheg  mewn  cysylUiad  a'r  pulpud,  oblegid  nid  ydyw 
rheitheg  yn  ddim  amgen  na  rheolau  chwaeth  dda.  Wedi  i 
chwi  feistroH  y  rheolau  hyn,  a  thrwy  hyny  goethi  eich 
chwaeth   eich    hunain,   gellwch    fiforddio   eu   hanghofìo,   gan 

obeithio  y  bydd  y  rheolau  wedi  ymdoddi  yn  eich   mynwes  i 
fod  yn  deimlad  o  weddeidd-dra  a  phriodoldeb. 

3.  Myfyriwch  bregethau  a  phregethu  y  pregethwyr  goreu. 
Darllenwch  bregethau  goreu  y  prif  bregethwyr  ymhob  oes  a 
gwlad.  Mynwch  glywed,  os  yn  bosibl,  y  pregethwyr  goreu 
sydd  yn  awr  yn  fyw.  Nid  gyda'r  amcan  o  ladrata  cynwys 
eu  pregethau,  ond  i  geisio  canfod,  drosoch  cich  hunain, 
elfenau  eu  rhagoriaeth.  Wedi  i  chwi  Iwyddo  i  ddarganfod 
eu  holl  ragoriaethau,  ymestynwch  am  danynt  yn  eich  duU 
eich  hunain,  heb  geisio  dynwared  y  personau.  Bydd  hyny, 
nid  yn  unig  yn  gyfreithlon,  ond  yn  dra  Uesiol. 

4.  Astudiwch  bregethu  fel  ag  i  fedru  amrywio  yn  eich  dull 
yn  ol  y  testyn  a'r  amcan.  Nid  yn  yr  un  modd  y  dyHd 
pregethu  ar  bob  testyn,  ac  nid  yn  yr  un  ffordd  y  mae  cyraedd 
pob  amcan.  Fel  y  mae  yr  arlunydd  a'r  cerddor  yn  astudio 
eu  testynau,  fel  ag  i  roddi  iddynt  y  driniaeth  sydd  yn  gyf- 
addas  i'w  nodweddion,  gwnewch  chwithau  yr  un  modd.  Nid 
oes  dim  a  ddengys  eiddilwch  a  thlodi  pregethwr  yn  fwy  nag 
unrhywiaeth  poenus  o  ran  arddull  a  threfn. 

5.  Meistrolwch  yr  iaith  a  arferir  genych  yn  eich  gweinidog- 
aeth,  fel  ag  i  sicrhau  ei  holl  adnoddau  at  eich  gwasanaeth. 
Y  mae  yn  bosibl  gwneuthur  hyny,  nid  yn  unig  trwy  efrydu  y 
geiriau  ar  wahan,  ond  trwy  arfer  ysgrifenu  ymhob  arddull  yn 
yr  iaith  hono.  Bydd  genych  felly  vocabulayy  eang.  Dylai 
pregethwr  fod  yn  gyfoethog  mewn  geiriau,  nid  i'w  pentyru  yn 
ddiystyr  wrth  lefaru,  ond  fel  y  gallo  ddethol  o  honynt  at  ei 
wasanaeth  yn  ol  yr  angen.  Chwiliodd  pregethwr  oedd  dan 
ddwyfol  ysbrydoHaeth  "  am  eiriau  cymeradwy." 

6.  Ymdrechwch  i  ddysgyblu  ac  ystwytho  eich  llais,  fel  ag 
i'w  ddwyn  yn  gwbl  dan  reolaeth  eich  teimlad.  Anfantais 
bwysig  i  bregethwr  ydyw  Uais  stiff,  caled,  crâs,  a  dideimlad  ; 
a  bai  poenus  mewn  llefarwr  ydyw  undonyddiaeth.  Os  yn 
angenrheidiol,  ewch  trwy  gwrs  o  ymarferion  i  ystwytho  a 
thyneru  eich  llais.  Elfen  werthfawr  mewn  pregethwr  i  bob 
cynulleidfa    ydyw    Hais   da ;    ond   yn    arbenig   ymysg  cenedl 

gerddorol  y  Cymry.  Dywedai  Garrick  y  medrai  Whitfield 
floeddio  y  gair  "  Mesopotamia "  nes  gwneyd  i  dyrfaoedd 
wylo.  Darfu  i  Arglwydd  Chatham  ddechreu  araith  mewn 
senedd,  nad  oedd  yn  tueddu  i  roddi  gwrandawiad  iddo,  a'r 
gair  '^  Siigar,"  ac  adroddodd  ef  dair  o  weithiau,  mewn  tôn 
amrywiol  ac  awdurdodol,  nes  hawHo  sylw  yr  anystyriol,  a 
pheri  i'r  difater  grynu.  Ac  am  Ebenezer  Morris,  y 
pregethwr  digyffelyb  o  Sir  Aberteifi,  clywsoch  yn  ddiau  y 
byddai  efe,  yn  ei  adegau  goreu,  tua  diwedd  ei  bregeth,  yn 
bioeddio  un  gair,  ueu  ddarn  o  frawddeg  neiUduol  a  dewisedig, 
a  hyny  mewn  goslef  wahanol  bob  tro,  nes  yn  y  diwedd  fod  yn 
orchfygol  ar  deimladau  ei  hoU  wrandaw^r. 

7.  Byddwch  yn  naturiol,  syml,  a  gweddaidd  yn  eich  hoU 
ystumiau  corfforol.  Naturiol  ydyw  i  ystum  y  corff,  fel  tôn  y 
llais,  amrywio  yn  ol  yr  hyn  a  leferir.  Ni  ddylai  yr  un 
pregethwr  fod  fel  statue  yn  y  pulpud.  Ond  gochelwch  bob 
peth  eithafol  a  diangenrhaid  mewn  ystum.  Gofalwch  am  y 
symledd  a'r  urddas  sydd  yn  briodol  i'r  lle  cysegredig  hwn. 
Gwelais  un  pregethwr  yn  gwneyd  llun  pont  yn  y  pulpud, 
trwy  osod  ei  ben  i  orphwys  ar  un  ochr,  a  chodi  ei  goes  i  fyny 
i'r  ochr  arall.  Nid  oes  angen  am  y  fath  ddarlun  hyll, 
oherwydd  yr  oedd  pont  yn  beth  eithaf  adnabyddus  i'r  holl 
gynuUeidfa.  Clywais  am  un  arall  fu  yn  aredig  teimladau  ei 
gynuUeidfa,  ac  yn  troseddu  yn  ddirfawr  yn  erbyn  chwaeth 
dda,  trwy  ystumiau  i  ddesgrifio  dyn  yn  cael  ei  ddienyddio. 
Crymai  ei  ben,  ac  a  chlawr  y  Beibl  yr  oedd  megis  yn  lUfio 
ei  wddf.  A  chlywais  am  un  arall,  oedd  fel  ynfyd,  yn  rhedeg  i 
lawr  ac  i  fyny  grisiau  y  pulpud,  i  ddangos  rhywbeth  go 
ryfedd,  yn  ddiau,  i'r  gynulleidfa.  Ond  gochelwch  bob  peth 
eithafol  a  dyeithr  mewn  ystumiau.  Ni  raid  i  bregethwr 
teilwng  wrth  ystrywiau  o"r  fath.  Nid  ydynt  yn  ddim  amgen 
na  chydnabyddiaeth  o  anallu  i  gynyrchu  effaith,  a  chadw  o 
fewn  terfynau  priodol  y  pulpud. 

8.  Gochelwch  bob  math  o  ffug.  Y  mae  liawer  math  o 
hono  mewn   cysylltiad   a'r  pulpud.      (i).   Na   fydded  genych 

ymgais  at  fTug-hyawdledd.  Nid  ydyw  gwir  hyawdledd  yn 
ddim  mwy  na  mynegiad  gweddus  ar  wirionedd  cyfaddas. 
Penderfynwch  pa  fynegiad  sydd  yn  briodol  i  bob  syniad  a 
theimlad,  chwi  benderfynwch  yr  un  pryd  pa  beth  sydd  yn 
hyawdl.  Ond  y  mae  rhai  yn  meddwl  mai  tryst-fawredd 
mewn  geiriau  sydd  yn  ei  gyfansoddi.  Os  bydd  pregethwr  yn 
Uiosogi  ansoddeiriau  mawrion,  anghynefin,  clogyrnog,  ystyrir 
ef  yn  bregethwr  anghyffredin  gan  ddosbarth  o  wirioniaid. 
"  Y  mae  yn  bregethwr  blodeuog,"  meddai  un  ffol  :  "  rhyfedd 
mor  farddonol  y  mae,"  medd  un  arall ;  "  dyna  hyawdledd," 
medd  y  trydydd  ;  pryd  nad  oedd  na  blodeuog,  barddonol,  na 
hyawdl.  Yr  oedd  yn  drystfawr  ac  yn  wag.  Gellid  meddwl 
wrth  syniad  rhyw  ddosbarth,  mai  yn  ol  y  gallu  peirianoi  i 
draethu  y  nifer  fwyaf  o  eiriau  o  fewn  amser  penodedig,  y  mae 
mesur  hyawdledd  llefarwr.  Ond  camsynied  dybryd  ydyw 
hyny.  Rhaid  wrth  amser  i  draethu  gwirioneddau  mawrion 
mewn  modd  effeithiol.  Yr  oedd,  ac  y  mae  holl  areithw)-r 
nerthol  y  byd  yn  siarad  yn  araf.  "  Hyawdledd  o  radd 
isel,"  medd  Syr  Joshua  Reynolds,  "  ydyw  yr  un  na 
chynyrcha  argraff  bellach  na  bod  y  llefarwr  yn  medru  siarad 
llawer." 

(2).  Gochelwch  ffug-fawredd.  Cymer  hwn  wedd  drafferthus 
yn  gyffredin.  Araf,  lawer  yn  rhy  araf,  y  llefara,  yn  enwedig 
yn  y  dechreu,  gan  anadlu  rhwng  pob  gair  neu  ddeuair.  Am 
ysbaid  o  amser,  rhaid  i'r  gynuUeidfa  fod  yn  ddiolchgar  "  am 
drugareddau  bychain  "  oddiwrtho.  Yn  raddol,  cyflyma  yr 
olwynion  ychydig,  eithr  parha  y  brawddegau  yn  hirion, 
afrosgo,  a  chymhlethedig,  a'r  holl  arddull  yn  amgylchog  ac 
anmhenodol.  Myned  oddiamgylch  ei  bwnc  y  mae,  ac  nid 
iddo  a  thrwyddo.  Y  mae  ei  syniadau  mor  fawrion,  fel  na 
fedr,  ar  ol  dirfawr  drafferth,  ond  eu  hawgrymu.  Nid  ydyw 
byth  yn  eu  dyweyd.  Os  bydd  anhawsder,  llwydda  i'w 
ddangos  yn  hytrach  na'i  ddatod.  Ymogelwch,  fy  nghyfeillion 
ieuanc,  rhag  yr  haint  ffug-fawreddol  hon.  Meistro.lwch  eich 
syniadau  fel  ag  i  fedru  eu  traethu  yn  eglur.     Peidiwch  cam- 


I08  CYNGOR    I    BREGETHWYR. 

gymeryd  yr  anmhenodol  am  yr  eang,  nar  aneglur  am  y 
dwfn ;  eithr  gwỳbyddwch  fod  yn  llawer  haws  traethu  am 
ddirgelwch  na  myned  i  fewn  iddo,  a  mynegu  y  peth  ei  hun, 
"  Nid  oes  mawredd,""  medd  Archesgob  Usher,  "  mewn 
gwneyd  pethau  plaen  yn  ddyrys.  Yr  anhawsder  ydyw  dwyn 
gwirioneddau  dwfn  i'r  Avyneb,  a  chyfleu  gwirioneddau 
mawrion  mew^n  modd  mor  eglur  ag  y  gall  yr  anghyfarwydd 
a'r  gwan  eu  deall,  ac  nid  yn  unig  eu  deall,  eithr  i  ryw  raddau 
eu  teimlo  hefyd."  Dyma  orchest  fwyaf  y  pulpud.  Gan 
hyny  ymegniwch,  yn  benaf  dim,  i  fod  yn  eglur.  Felly  yn 
ddiau  y  dylai  "  yr  hwn  sydd  yn  cyhoeddi  iachawdwriaeth  "  i 
rai  colledig  draethu  ei  genadwri.  "  So  preach  that  sewant  girls 
can  nnderstand  you  ;  that  li'ill  he  good  for  all,'"  medd  un  cymwys 
i  roddi  cyngor.  Ymwrolwch  gan  hyny  i  fod  yn  eglur,  a 
byddwch  ddiystyr  o'r  plantos  a'ch  cyhuddant  o  fychander 
oblegid  na  fyddwch  yn  peri  trafferth  ddiangenrhaid  i'cb 
gwrandawyr  i  ddeall  pa  beth  a  ddywedir  genych. 

(3).  Gochelwch  ffug-deimlad.  Na  hir-leisiwch  y  llafariaid 
mewn  modd  barbaraidd  ;  na  chrynwch  eich  llais  ;  na  wnewch 
seiniau  wylofus  ;  ac  na  rwbiwch  eich  Uaw  dros  eich  grudd, 
megis  i  sychu  dagrau  pryd  na  b'ont.  Nid  oes  dim  yn  digio, 
nac  yn  caledu  cynulleidfa  yn  fwy,  nag  arddangosiad  twyll- 
odrus  o  deimlad ;  ac  nid  oes  dim  a  adnabyddant  yn  gynt. 
Ymhob  dim  byddwch  yn  onest  a  naturiol. 

9.  Bydded  genych  amcan  ymarferol  pwysig  i  bob  pregeth. 
GwyUwch  rhag  i'r  gynuUeidfa  deimlo  mai  unig  ddiben  eich 
ymddangosiad  ger  eu  bron  ydyw  gweinyddu  difyrwch  a 
boddhad  iddynt  hwy.  Arswydwch  rhag  iddynt  edrych  ar 
eich  pregethu  yn  unig  fel  '■'■  peYJormance."  Argyhoeddwch 
hwynt  fod  genych  amcan  mawr,  a  hwnw  yn  deilwng  o 
weinidogaeth  yr  efengyl.  Dichon  y  byddai  yn  fuddiol  i  chwi 
nodi  yr  amcan  hwnw,  fel  ag  i"w  osod  yn  benodol  o  flaen  eich 
meddwl.  Cynghorai  rhywun  bregethwyr  i'w  ysgrifenu  ar 
ben  y  papur,  yn  gystal  a'r  testyn.  Os  mai  rhybuddio  yr 
afreohis  ac  argyhoeddi  y  difraw  ;  neu  os  mai  esbonio  rhyw 

athrawiaeth,  fel  ag  i  ddangos  ei  chyfaddasder  ar  gyfer  angen 
neillduol,  neu  ei  defnyddio  yn  gymhelliad  grymus  i  ryw 
ymarferiad  crefyddol ;  os  mai  argymell  dyledswydd  bwysig 
sydd  yn  cael  ei  hesgeuluso ;  os  mai  dyddanu  y  trallodedig  a 
nerthu  y  gweiniaid ;  os  mai  dangos  prydferthwch  neillduol 
yn  y  Ceidwad  mawr,  i  demtio  rhywrai  i'w  garu  a'i 
wasanaethu ;  gosodwch  hyny  yn  nod  uniongyrchol  o'ch 
blaen,  ac  am  y  tro  crynhowch  eich  galluoedd  i  ymdrech  i'w 
gyraedd,  gydag  edrychiad  gwylaidd,  ffyddiog  tua'r  nef,  bid 
sicr,  am  fendith  ar  eich  ymdrech.  Fe  sicrha  hyn  unoHaeth  a 
chydgordiad  yn  yr  hoU  bregeth.  Cofiwch  mai  wedi  eu 
casglu  i  bwynt  y  mae  pelydrau  y  goleuni  yn  Uosgi.  Difudd, 
yn  gystal  a  diflas,  ydyw  pregeth  wasgarog. 

10.  Yn  benaf  dim,  byddwch  yn  ddifrifol.  Ymddiried  mawr 
a  roddwyd  i  chwi;  gwaith  ofnadwy  sydd  genych  i'w  gyflawni. 
Yr  ydych  i  fod  yn  "  genhadau  dros  Grist,"  ac  "  i  erfyn  dros 
Grist."  Y  mae  Duw  yn  myned  "i  ddeisyf  ar  ddynion " 
trwoch  chwi.  O,  anrhydedd  a  chyfrifoldeb  digyffelyb ! 
Ymdeimlwch  a'i  bwysigrwydd !  GwyHwch  rhag  pob 
ysgafnder  a  cheHwair  anghydweddol  a'r  fath  waith 
cysegredig.  Ymgedwch  rhag  pob  "  low  wtt  "  yn  y  pulpud,  a 
rhag  pob  hyfdra  flippant  a  haerHug.  Nid  ydoedd  yn  fwy 
gwrthun  i  "  Satan  ymrithio  fel  angel  y  goleuni,'  i  Saul 
"  ymddangos  ymhHth  y  prophwydi,"  nag  i"r  hwn  a  ystyrir  yn 
bregethwr  yr  efengyl  i  wneuthur  ei  hun  yn  moitntcbanh  yn  y 
pulpud.  Os  na  fedrwch  gyrhaedd  poblogrwydd  heb 
geflwair  gyda  phethau  difrifol,  penderfynwch  fod  yn 
anmhoblogaidd  byth.  Yn  wir,  ni  fydd  y  fath  boblogrwydd 
yn  werth  y  pris  a  deiir  am  dano,  gan  na  wna  ond  trymhau 
eich  barnedigaeth  pan  eloch  i  roddi  cyfrif  i'r  Hwn  a'ch 
gosododd  yn  oruchwylwyr.  Oblegid  "  os  gwaith  neb  a 
losgir,  efe  a  gaiff  goUed  :  eithr  efe  ei  hun  a  fydd  cadwedig ; 
eto  feUy  megis  trwy  dân.  " 

Yn  dra  brysiog,  yr  ydwyf  wedi  myned  dros  rai  o'r  pethau 
a  farnwn  yn  angenrheidiol  galw  eich  sylw  atynt.     "  Y  mae 


IIO  CYNGOR    I    BREGETHWYR. 

hyfder  fy  ymadrodd  yn  fawr  wrthych,"  mi  a  wn  ;  ond  yr 
ydwyf  yn  gobeithio  nad  ydwyf  wedi  eich  dolurio  chwi,  nac 
wedi  tramgwyddo  neb  arall ;  oblegid  yr  wyf  yn  hyderu  y 
medraf  ddywedyd  fel  yr  Apostol  Paul : — "  Ein  cynghor  ni 
nid  oedd  o  hudohaeth,  nac  o  aflendid,  nac  mewn  twyll. 
Eithr  megis  y  cyfrifwyd  ni  gan  Dduw  yn  addas  i  ymddiried  i 
ni  am  yr  efengyl,  felly  yr  ydym  yn  llefaru ;  nid  megis  yn 
rhyngu  bodd  i  ddynion,  ond  i  Dduw,  yr  hwn  sydd  yn  profi 
ein  calonau  ni," 

Yr  wyf  yn  gobeithio,  er  pob  anmherffeithrwydd,  fy  mod 
wedi  llwyddo  i  ddangos  fod  y  gwaith  yn  fawr,  yr 
anhawsderau  yn  IHosog,  a'r  cyfrifoldeb  yn  ofnadwy.  Ac  yr 
wyf  yn  gobeithio  hefyd  mai  nid  dyma  y  waith  gyntaf  i  chwi 
deimlo  felly.  O  na,  gwn  fod  dolef  ddofn  yn  eich  calon  yn 
dywedyd  ar  lawer  adeg, — "  A  phwy  sydd  ddigonol  i'r  pethau 
hyn  ?"  Y  mae  hoU  wir  weision  Crist  wedi  arfer  teimlo  fel 
hyn,  ac  wedi  teimlo  i'r  fath  raddau  fel  y  buasent  wedi  ofni 
ymaflyd  ynddo  o  gwbl,  oni  buasai  iddynt  glywed  llef  o'r  nef 
yn  dywedyd  : — "  Digon  i  ti  fy  ngras  i ;  fy  nerth  i  a  berfFeithir 
mewn  gwendid."  Am  hyny,  fy  mrodyr  anwyl,  na  Iwfrhewch 
ac  na  ddigalonwch : — "  Eich  digonedd  chwi  sydd  o  Dduw." 
Y  mae  r  "trysor  hwn  wedi  ei  osod  mewn  llestri  pridd,  fel  y 
byddai  godidowgrwydd  y  gallu  o  Dduw."  "  Ymnerthwch 
gan  hyny  yn  yr  Arglwydd,  ac  yn  nghadernid  ei  allu  ef." 
Dysgwch  brofìad  yr  Apostol  Paul,  a  dysgwch  ef  fel  yr  oedd  y 
diweddar  Evan  Richards,  Rock,  wedi  ei  ddysgu.  yn  fath  o 
gynghanedd  groes-rywiog : — ''  Pan  yr  wyf  wan,  yr  wyf 
gadarn ;  a  phan  yr  wyf  gadarn,  yr  wyf  wan."  Fel  yr 
anogasom  chwi  i  wneuthur,  cesglwch  bob  cymorth  allanol, 
dodrefnwch  eich  meddyliau,  ac  arferwch  bob  dawn  a  feddwch, 
neu  sydd  yn  gyrhaeddadwy,  yn  nghyflawniad  eich  gweinidog- 
aeth,  ond  cofìwch  wneulhur  hyny,  "  gan  weddío  a  phob  ryw 
weddi  a  deisyfìad,"  oblegid  Duw  yn  unig  a  ali  roddi  y 
cynydd. 

Mawrhewch  eich  swydd,  gan  ddiolch  i  Dduw  ani  iddo  eich 

cyfrif  yn  addas  i  ymddiried  i  chwi  am  yr  efengyl.  Yr  unig 
ymddiried  mwy  iia  hyn  o  eiddo  Duw  ydoedd  yr  ymddiried  a 
osododd  ar  Ei  Fab.  Yr  ydych  chwi  gan  hyny  wedi  cael 
dyfod  i  gymdeithas  oruchel  iawn,  yr  '^order"  fwyaf  anrhyd- 
eddus  ar  y  ddaear,  sef  ardderchog  lu  y  pregethwyr,  y  rhai 
sydd  fìl  myrddiwn,  o  Enoch  a  Noah  hvd  y  dydd  hwn,  ac 
lesu  Grist  Ei  hun,  "  yr  hwn  ni  lefarodd  dyn  erioed  fel  efe," 
yn  Ben  Pregethwr  yn  eu  plith. 

Os  bydd  eich  llafur  yn  fawr,  bydd  y  pleser  cysylltiedig  ag 
ef  yn  anghymarol.  Prin  y  mae  unrhyw  lafur  arall  yn  werth 
y  drafferth  sydd  ynglyn  ag  ef ;  ond  y  mae  hwn  yn  dwyn 
"  Uawenydd  annhraethadwy  a  gogoneddus."  Y  mae  yn 
amheus  genyf  a  fedd  un  o  angelion  y  nef  hyfrytach  gorchwyl 
nag  sydd  gan  bregethwr  yr  efengyl,  pan  fydd  ychydig  o 
rwyddineb  yn  y  gwaith,  a  Uewyrch  dwyfol  ar  y  gwirioneddau. 
Nid  wyf  yn  eiddigeddu  wrth  hapusrwydd  neb  y  pryd  hwnw. 
Yn  wir  fe  deimla  rhai  pregethwyryn  anmharod  braidd  i  fyned 
i'r  nefoedd,  er  gobeithio  am  y  nefoedd  yn  y  diwedd,  rhag  ofn 
na  chânt  bregethu  yno. 

A  dyma  Ile  y  mae  gwobr  fendigedig  !  A  pha  ryfedd  ?  ^' 
mae  canlyniadau  a  ffrwyth  y  gwaith  hwn  yn  ddigyflfelyb. 
"  Gwybyddwch  y  bydd  i'r  hwn  a  drodd  bechadur  oddiwrth 
gyfeiliorni  ei  fiTordd,  gadw  enaid  rhag  angau,  a  chuddio  lliaws 
o  bechodau."  Os  mai  mewn  dagrau  gan  hyny  y  byddwch 
weithiau  yn  hau,  cewch  "  gludo  eich  ysgubau  mewn  llawen- 
ydd."  Rhoddir  i  chwi  eneidiau  yn  wobr  yn  nydd  Crist. 
O  goron  Ilawenydd  anghymarol,  cael  eneidiau  cadwedig  yn 
wobr !  O  holl  deulu  y  nef  yn  gryno,  dyma  y  rhai  fydtì 
anwylaf  genych,  Nid  yn  unig  byddant  hwy  yn  eich  caru 
chwi,  fel  ofiferynau  eu  hachubiaeth,  ond  byddwch  chwithau 
yn  eu  caru  hwythau  yn  fwy  na  neb,  mi  goeliaf,  ond  Duw  Ei 
Hun.  Nid  anghoíìr  byth  y  fifaith  o'u  cadwedigaeth  drwoch. 
Bydd  i  chwi  eich  hunain  yn  melysu  tragywyddoldeb,  a 
bydd  yn  ddyrchaíìad  i  anrhydedd  diddarfod  yn  y  nef. 
Oblegid     y     "  doethion    a     ddisgleiriant    fel    disgleirdeb     y 


112  CYNGOR    I    BREGETHWYF. 

ffurfafen,    a'r   rhai    a    droant    lawer   i  gylìawnder,    fel  y  ser 
byth  yn  dragywydd." 

"  Bellach,  frodyr,  byddwch  wych,  byddwch  berffaith.  Ac 
Arglwydd  y  tangnefedd  ei  hun  a  roddo  i  chwi  dangnefedd  yn 
wastadol,  ymhob  modd.  Yr  Arglwydd  a  fyddo  gyda  chwi 
oll  " 


PREGETH    VII. 

YR    YNFYDRWYDD    O    YMRYSON    A    DUW. 

JoB  XXXIII.  13,  14. — "  Pahmn  yr  ymrysoni  yn  ei  erbyn  ef  ? 
oherwydd  nid  ydyw  efe  yn  rhoi  cyfrif  am  ddim  o'i  weithredoedd. 
Canys  y  mae  Duw  yn  llefaru  unwaith,  ie,  ddwywaith ;  ond  ni 
ddeall  dyn.'' 

LLYFR  dyddorol  i'w  ddarllen,  ond  anhawdd  iw  ddeall, 
ydyw  Llyfr  Job.  Drama  farddonol  ydyw,  sylfaenedig  ar 
ffaith.  Pa  faint  sydd  yn  ffaith  hanesiol,  a  pha  faint  sydd  yn 
farddoniaeth,  nis  gwyddom  ;  ac  nid  yw  yn  debygol  fod  ein 
hanwybodaeth  yn  golled  bwysig  i  ni.  Amlwg  yw  fod  yr 
awdwr  yn  wir  fardd.  Hwyrach  mai  prif  bwnc  y  llyfr,  er  fod 
pethau  eraill  yn  dyfod  i  mewn,  yw  egluro  amcan  ac  ystyr 
adfyd,  neu  ddyoddefaint ;  ac  ymdrinir  a'r  mater  mewn  ysbryd 
athronyddol,  ond  ar  ffurf  dadl  rhwng  cyfeillion,  a  hyny  gyda 
golwg  ar  berson  neillduol,  sef  Job  ei  hun.  Desgrifìr  Job,  i 
ddechreu,  fel  y  goreu  o  drigolion  ei  wlad.  Daeth  Satan  i 
amheu  cywirdeb  a  gonestrwydd  ei  gymeriad,  ac  i  awgrymu 
mai  hunan-lês  oedd  sail  a  hanfod  ei  grefydd.  I  brofi 
cywirdeb  Job,  y  mae  yr  hyn  oll  a  feddai  yn  cael  ei  roddi  yn 
llaw  y  diafol.  Mewn  canlyniad,  ysgubir  ei  gyfoeth  a'i  deulu 
oddiarno.  Ond  dahodd  y  prawf.  Yna  daw  yr  ail  demtasiwn, 
yn  yr  hon  y  mae  Satan  yn  cael  cenad  i  ymosod  ar  Job  ei  hun, 
ond  gan  arbed  ei  hoedl.  Cornwydydd  bUn  a'i  gorchuddiant 
mewn  canlyniad ;  ond  parhau  yn  ei  berffeithrwydd  a  wna  efe. 
Y  drydedd  demtasiwn  oedd  ymosodiad  ei  gyfeiMion  arno,  a 
methodd  Job  a  dal  hon,  eithr  ymollyngodd  i  ddywedyd 
pethau  anweddus.  Medrodd  ymgynal  o  dan  ei  brofedigaethau 
tra  y   bu  yn  ddystaw  ;    ond   pan   demtiwyd   ef  i  siarad,  ac  i 

siarad  mewn  hunan-amddiífyniad  yn  ngwyneb  yr  ymosodiad 
arno,  coUodd  ei  hunan-feddiant,  a  siaradodd  yn  anmharchus 
am  Dduw.  Bu  yn  ddigon  rhyfygus  i  osod  bai  wrth  ddrws 
Duw. 

Y  mae  yn  llawer  haws  i  ddyn  lywodraethu  ei  deiraladau  tra 
y  byddo  yn  ddystaw  ;  eniUa  teimladau  y  fynwes  nerth  trwy 
fynegiad  y  genau.  Y  mae  hyn  yn  wir  am  deimladau  da  a 
drwg.  Cynydda  y  teimlad  addolgar  wrth  ei  fynegu,  am  hyny 
fe'n  dysgir  i  addoU  mewn  geiriau  :  "  Cymerwch  eiriau  gyda 
chwi."  Y  mae  geiriau  y  gweddíwr  yn  dylanwadu  arno  ef  ei 
hun.  Y  mae  agoriad  y  genau  yn  fynych  fel  pe  codid 
llifddorau,  mewn  canlyniad  i'r  hyn  y  bydd  y  nwydau,  y  rhai 
cyn  hyny  oeddynt  dan  reolaeth,  yn  rhuthro  yn  aflywodraethus. 
Oni  buasai  i  Job  goHi  ei  dymher,  a  myned  i  siarad  braidd  yn 
annuwiol  dan  ddylanwad  tymher  ddrwg,  yr  oedd  wedi 
gorchfygu  ei  gyfeilHon  yn  y  ddadl  a  fu  rhyngddynt. 

Yr  hyn  a  ddadleua  y  cyfeilHon  drosto  ar  y  cyntaf  ydyw, 
fod  Duw,  fel  llywodraethwr  cyfiawn,  yn  gwobrwyo  y 
rhinweddol,  ac  yn  cospi  yr  annuwiol ;  ond  nid  ydynt  yn 
gwneuthur  unrhyw  gymhwysiad  uniongyrchol  o'r  athrawiaeth 
hon  at  Job ;  gadawant  iddo  ef  dynu  ei  gasgHadau  ei  hunan. 
Ateba  yntau  trwy  ddyweyd  fod  ffeithiau  i'w  cael  croes  i'w 
hathrawiaeth  hwy  ;  sef  yr  uniawn  yn  dyoddef,  a'r  annuwiol 
yn  Hwyddo ;  ac  mewn  cysyHtiad  ag  ef  ei  hun  profifesa 
ddiniweidrwydd.  Yn  hyn  yn  ddiau  Job  oedd  y  gorchfygwr. 
Nid  oes  dim  i'w  wneyd  bellach  ond  rhuthro  ar  Job  yn 
bersonol,  gan  ei  gyhuddo  yn  bendant  o  bechodau  neiHduol. 
A  hyn,  mewn  duH  digon  brwnt,  a  wneir  gan  y  cyfeiHion  ;  yn 
cnwedig  gan  Eliphaz.  Ond  cawn  Job  yn  fuddugoHaethus 
drachefn  yn  ei  hunan-amddiffyniad.  Yr  amryfusedd  mawr  y 
syrthiodd  iddo  oedd  ceisio  cyfiawnhau  ei  hun,  ar  draul 
cymylu  cymeriad  Duw  ;  meAvn  gair,  gwneuthur  ei  hun  yn 
gyfiawnach  na  Duw.  Oddeutu  diwedd  amryw  o'i  amddiffyn- 
iadau  ceir  ef  yn  siarad  a  Duw  Ei  Hun,  yn  ymHw  ag  Ef;  íe, 
yn  ymryson,   yn    ffraeo   a'r    Brenhin    Mawr.       Dyna   y   prif 

gyhudfliad  a  ddygir  yn  ei  erbyn  gan  Elihu :  "  Paham  yr 
ymrysoni  ag  ef  ?"  Y  mae  yr  Arglwydd  hefyd  yn  dwyn  yr  un 
cyhuddiad  yn  ei  erbyn,  pan  yr  atebodd  ef  allan  o'r  corwynt : 
"  Ai  dysgeidiaeth  yw  ymryson  a'r  Hollalluog?"  Ac  i  beri  i 
Job  deimlo  cywilydd  am  yr  hyn  a  wnaeth,  y  mae  yn  ei 
gwestiyno :  "  Pa  le  yr  oeddit  ti  pan  sylfaenais  i  y 
ddaear?"  &c.  "  Os  wyt  ti  yn  fôd  digon  pwysig  i  allu  dangos 
brychau  yn  fy  ngwaith  i,  y  mae  yn  syn  fy  mod  wedi  gallu 
gwneyd  cymaint  cyn  dy  eni.  Ac  nid  yn  unig  yr  ydwyf  wedi 
gwneuthur  llawer  cyn  dy  fôd,  ond  yr  wyf  yn  gwneuthur  y 
cwbl  eto  hebot  ti."  "  A  orchymynaist  ti  y  bore  er  dy 
ddyddiau  ?  a  ddangosaist  ti  i'r  wawrddydd  ei  lle  ? "  Amcan 
y  catccìiism  rhyfedd  ag  y  bu  Job  dano,  ydoedd  dangos  mawredd 
a  gogoniant  y  Duw  ag  y  bu  yn  ddigon  rhyfygus  i  feirniadu  Ei 
waith  ac  i  feio  arno ;  nes  yn  yr  olwg  ar  ei  ddistadledd  ei  hun, 
ei  ddwyn  i  deimlo  cywilydd  oherwydd  ei  ynfydrwydd.  A  hyn 
a  wnaeth,  gan  edifarhau  mewn  llwch  a  lludw.  Ond  i 
ddychwelyd,  amryfusedd  Job  oedd  cyhuddiad  y  testyn.  Yr 
iawn  ddarlleniad  ydyw  :  "  Paham  yr  ymrysoni  ag  ef  am  nad 
yw  yn  rhoddi  cyfrif?"  Yn  ei  ymddiddan  a'i  gyfeiUion,  yr 
oedd  wedi  bod  yn  cwestiyno  Duw ;  ac  oherwydd  na  ddarfu 
i  Dduw  ateb  y  cwestiynau  hyny,  ac  eraill  cyffelyb  iddynt, 
ymrysona  Job  yn  Ei  erbyn  fel  un  sydd  yn  gweithredu  yn 
fympwyol,  direol,  a  direswm,  ac  am  hyny  yn  anghyfiawn  fel 
Pen-Arglwydd.  Nid  ydyw  Duw  yn  rhoddi  cyfrif,  Y  mae  yn 
anfeidrol  rhy  uchel  i  hyny.  Eto  nid  ydyw  heb  lefaru  wrth 
ddyn,  trwy  weledigaeth  nos,  a  thrwy  oruchwyliaeth  cystudd. 
Ceisiwn  ddangos 

MAI    YNFYDRWYDD    YDYW   I   DDYN    YMRYSON    A    DUW  VN    NGWYNEB 

EI    ORUCHWYLIAETHAU    PROFEDIGAETHUS,    PA    MOR    DYWYLL 

BYNAG    Y    DIGWYDDO    IDDYNT    FOD. 

I.  Y  mae  yn  amhi'g  nad  ydyw  Dmv  yn  ymhyfrydii  mewn  triuni 
er  ei  fuyn  ei  liun.  Byddai  yn  amhosibl  i  neb  wneuthur  mwy 
o  gam  na  phriodoli  i'r  Brenhin  mawr  ryw  ddifyrwch  creulawn, 

ryw  savage  delight  mewn  trueni.  "  Daionus  yw  yr  Arglwydd 
i  bawb,  a'i  drugaredd  sydd  ar  ei  holl  weithredoedd."  Dy- 
wedir  am  Nero,  yr  ymherawdwr  Rhufeinig,  iddo,  gwedi 
darllen  hanes  difrodiad  Caerdroia,  orchymyn  gosod  Rhufain 
ar  dân  mewn  amryw  fanau  am  naw  noswaith  yn  olynol,  er 
mwyn  iddo  gael  y  pleser  o'i  gweled  yn  llosgi,  a  chlywed 
gruddfanau  y  rhai  a  gawsent  eu  Uosgi  a'u  hanafu.  Prin  yr 
ydym  yn  medru  coelio  hyn  hyd  yn  nod  am  Nero,  er  cynddrwg 
ydoedd.  Oni  buasai  ein  bod  wedi  darllen  yn  hanes  y  chwil- 
lys  Pabaidd  am  lawer  o  engrheifftiau  o  beth  tebyg  iawn  i 
ymhyfrydiad  dieflig  mewn  poen,  ni  fuasem  yn  medru  credu 
yn  y  posiblrwydd  i  ddyn  gael  ei  ddarostwng  mor  isel,  nes 
dyfod  mor  agos  at  y  cythraul,  o  leiaf  yn  y  fuchedd  hon.  Yr 
ydym  wedi  darllen  am  ddynion,  ac  o  ran  hyny  wedi  eu 
gweled,  yn  poenydio  eu  gilydd  pan  dan  ddylanwad  nwydau 
dialeddol  neu  eiddigus.  Ond  syniad  ofnadwy  yw  y  dybiaeth 
y  geill  dyn,  heb  unrhyw  achlysur  oddiallan  iddo,  ymhyfrydu 
mewn  trueni  ynddo  ei  hun.  Ond  gan  y  medr  dyn  ddych- 
ymygu  y  peth,  rhaid  y  geill  ei  gyflawni.  Mewn  drygioni  y 
mae'r  galon  mor  alluog  a'r  dychymyg.  Os  medr  dychymyg 
dynu  yr  ouíline,  fe  fedr  calon  ddrwg  wneyd  y  llanw  i  fynu. 
Ond  nid  yn  unig  medr  dyn  ddychymygu  peth  o'r  fath,  a  bod 
felly  ei  hun,  ond  y  mae  wedi  trosglwyddo  a  chymhwyso  y 
dychymyg  hwn  at  Dduw.  Nid  ydyw  Moloch,  duw  yr 
Ammoriaid,  y  duw  oedd  yn  cael  ei  ddyhuddo  a'i  foddhau 
trwy  losgiad  plant  bychain,  ond  un  o  lawer  o'r  duwiau  creu- 
lawn  a  addolwyd  ac  a  addolir  gan  ddynion.  Duwiau  creu- 
lawn,  yn  ymhyfrydu  mewn  trueni,  ydyw  y  nifer  amlaf  o 
dduwiau  y  byd.  O  euogrwydd  y  gydwybod  y  mae  y  syniad 
caled  hwn  am  Dduw  wedi  cyfodi.  Dengys  lesu  Grist  hyny 
yn  nameg  y  talentau.  Esgeulusdra  y  gwas  drwg  a  diog  a 
barodd  iddo  feddwl  mai  gwr  caled  oedd  y  meistr. 

Ond  cam  ofnadwy  fyddai  cymhwyso  y  syniad  hwn  at  y 
gwir  a'r  bywiol  Dduw.  Gwir  fod  Uawer  o  drueni  mewn 
gwahanol   ífurfiau  yn  y  greadigaeth  ;  nid  ydym  am  ei  wadu 

na'i  lcihau  ;  ond  geill  pob  un  a  gymero  ychydig  o  drafferth  i 
astudio  cymeriad  Duw,  fel  ei  amlygir  yn  Ei  weithredoedd, 
ganfod  nad  yw  y  trueni  hwn,  o  ba  le  bynag  y  mae  wedi 
dyfod,  wedi  cyfodi  o  ddrwg-ewyllys  y  Creawdwr.  Oblegid 
nid  ydyw  niaint  na  swm  y  trueni  sydd  mewn  bod,  ond 
ychydig  o'i  gyniharu  a'r  hapusrwydd  sydd  yn  cael  ei  gynyrchu. 

Y  rheol  ydyw  hapusrwydd  ;  eithriad  ydyw  trueni ;  ac  y  mae 
y  sylw  a  dehr  iddo  yn  un  prawf  mai  eithriad  ydyw.  Llawer 
mwy  o  sylw  sydd  yn  cael  ei  dalu  i'r  adfyd  nag  i'r  hawddfyd, 
yn  hanes  person  ac  yn  hanes  gwlad  ;  ond  eithriad  ydyw. 
Ceir  yr  awyr  weithiau  yn  ymgynhyrfu  yn  gorwynt  tymhestlog, 
nes  ysgubo  gwlad  i  ddinystr  ;  ond  bydd  yn  amlach  yn  dawcl. 

Y  mae  peth  cystudd,  ond  y  mae  llawer  mwy  o  iechyd.  Y 
mae  peth  poen,  ond  y  mae  llawer  mwy  o  esmwythdra. 
Lliaws  a  faluriwyd  dan  draed  y  gorthrymydd,  ojid  llawer 
mwy  yw  nifer  y  rhyddion.  Difrodwyd  rhai  gan  y  newyn  tost, 
ond  cafodd  mwy  eu  digoni,  le,  er  fod  ychydig  o  eithriadau 
fel  hyn  yn  bod,  nid  ydynt  yn  ddigon  i  beri  fod  dim  anmhriod- 
oldeb  yn  ngeiriau  y  Salmydd  am  ddaioni  Duw  :  "  Llawn  y\v 
y  ddaear  o'th  gyfoeth." 

Heblaw  hyny,  prin  y  gelUr  dyweyd  fod  y  trueni  yn  dyfod  o 
fewn  cylch  bwriad  Duw,  yn  ystyr  briodol  y  gair ;  rhywbeth 
achlysurol,  damweiniol,  ac  nid  rhan  o  gynllun  hanfodol  Duw 
ydyw.  Disturbance  ar  gynllun  daionus  yr  Anfeidrol  ydyw. 
Fel  y  sylwa  Paley  :  "  Rhoddwyd  llygaid  i  ddyn  i  weled  a 
hwynt,  ac  nid  i  losgi  yn  ei  ben  ;  rhoddwyd  danedd  iddo  i 
fwyta,  ac  nid  i  ddwyn  poen  y  adanodd  ;  rhoddwyd  ystumog 
iddo  i  dreulio  bwyd,  ac  nid  i  fod  yn  ffynhonell  afìechyd  trwy 
ddiffyg  treuhad."  GelUr  deall  amcan  peth  wrth  ei  ffurf. 
Nid  amcan  gwneuthuriad  y  cryman  oedd  tori  dwylaw  yr  hwn 
sydd  yn  niedi,  er  y  digwydda  hyny  weithiau,  ond  medi  y 
gwenith.  Pe  baech  yn  edrych  ar  offerynau  dirdynol  y  chwil- 
lys,  gallech  weled  mai  poen  oedd  amcan  eu  gwneuthuriad. 
Dyna  un  i  ddatod  y  cymalau  ;  dyna  un  araU  i  ddryUio  yr 
esgyrn  ;  a  dyna  un  araU  eto  i  losgi  gwadnau  y  traed.     Ond 


Il8  PREGETHAU.  , 

chwiliwch  hoU  weithredoedd  y  Creawdwr,  ac  ni  chewch  ddim 
y  gellir  dyweyd  mai  gweinyddu  poen  yw  amcan  ei  wneuthur- 
iad ;  dim  cymaint  ag  un  aelod  na  synwyr  yn  y  cyfansoddiad 
wedi  ei  fwriadu  yn  unig  i  fod  yn  gyfrwng  dyoddefaint.  Yn 
mysg  Ei  afrifed  greaduriaid  nid  oes  cymaint  ag  un  y  gellir 
dyweyd  am  dano,  ei  fod  wedi  ei  lunio  a'i  gymhwyso  i  fod  yn 
druenus.  Distnrbance  ydyw  trueni.  Bwriadu  trueni  yn  wir  \ 
Pe  yn  ewyllysio  hyny,  buasai  wedi  llunio  y  cwbl  yn  bur 
wahanol  i'r  hyn  ydynt.  Buasai  holl  synwyrau  y  corph  yn 
gyfryngau  anghysur  ;  pob  gwrthddrych  a  welai  y  llygad  yn 
wrthodedig ;  pob  blas  yn  chwerw ;  pob  cyffyrddiad  yn 
ddolur ;  pob  arogl  yn  ddrewdod ;  a  phob  sain  yn  ysgrech 
(Paley).  Am  hyny,  pa  anghysur  bynag  eiU  ein  goddiweddyd 
mewn  bywyd,  dylem  fod  yn  sicr  nad  yw  yn  cyfodi  oddiar 
ddrwg-ewyllys  yn  yr  Hwn  a'n  gwnaeth,  ac  mai  nid  o'i  fodd — 
o'i  galon — y  bUna  Efe  ni,  ac  y  cystuddia  blant  dynion. 

II.  Pa  gynddrwg  hynag  ydyw'r  sefyllfa,  gallasai  fod  yn  waeth. 
Os  yw  dy  ffurfafen  yn  dywyll,  fy  nghyfaill,  nid  ydyw  yn 
dy  wyllwch  eithaf ;  y  mae  yna  "  oleuni  dysglaer  yn  y  cymylau." 
Os  ydyw  dy  gwpan  yn  chwerw,  cwpan  cymysgedig  ydyw  ; 
y  mae  ynddo  beth  melusder.  Os  oes  ambell  i  gawod  yn 
disgyn  arnat,  yr  wyt  yn  cael  peth  seibiant  ;  nid  ydyw  y 
"  cymylau  yn  dychwelyd  ar  ol  y  gwlaw  "  i  bistyllo  eu  cynwys 
arnat  yn  ddiorphwys.  Os  ydwyt  yn  cael  dy  "  gospi  a  ffrew- 
yllau,"  bydd  ddiolchgar  am  nad  ydwyt  yn  cael  dy  "  gospi  ag 
ysgorpionau."  Os  oes  ambell  i  don  wedi  Hifo  trosot,  yn  ddiau 
nid  ydyw  yn  Ihfeiriant  dyfroedd  mawrion  ;  nid  ydyw  Ei  holl 
donau  wedi  dy  orchuddio.  Nid  ydyw  wedi  casglu  drygau, 
na  threuho  Ei"holl  saethau "  arnat ;  y  mae  llawer  mwy  o 
saethau  yn  y  cawell  nag  a  oUyngwyd  arnat  ti.  Gyda'r  gwyr 
traed  yr  wyt  wedi  cael  dy  íîino,  gallasai  fod  gyda'r  meirch. 
Mewn  tir  heddychlawn  y'th  flinwyd,  gallesit  fod  ynymchwydd 
yr  lorddonen.  Ac  nid  yn  unig  gallasai  fod  yn  waeth,  ond  y 
mae  wedi  bod  yn  waeth  ar  eraiil.  Dyna  hwn  a  hwn,  a  hon 
a  hon  yn  mhhth  dy   gydnabod  ;  a  dyna  y  rhai'n  a  rhai'n  y 

darllenaist  am  danynt,  yr  oeddynt  oll  yn  waeth  eu  cyflwr  na 
thydi.  "  le,"  medd  y  dyn,  "  ond  cysur  bychan  sydd  mewn  peth 
fel  yna,  ar  y  goreu ;  ac  heblaw  hyny,  yr  wyf  wedi  ei  gly wed 
mor  aml,  ac  yn  cael  ei  ddyweyd  mor  ddiystyr,  fel  y  mae  yn 
swnio  fel  cant  yn  fy  nghlustiau,  ac  yn  disgyn  yn  fiflat  ar  fy 
nheimlad."  Dichon  hyny ;  clywais  inau  ef;  ond  y  mae  un 
ystyriaeth  a  rydd  ystyr  a  bywyd  yn  y  syniad,  ac  a  duedda  i 
weini  i  ti  beth  diddanwch  ;  sef  dy  fod  wedi  haeddu  i  bethau 
fod  yn  waeth.  Buasai  yn  gyfiawnder  yn  Nuw  i  beri  iddi  fod 
yn  waeth.  Wrth  fesur  y  mae'r  Duw  mawr  wedi  bod  yn 
ymddadleu  a  thi.  Ni  adawodd  i  ti  gael  dy  demtio  uwchlaw 
yr  hyn  a  ellit.  Os  ydyw  wedi  gollwng  arnat  Ei  ddwyrein- 
wynt  mwyaf  difäol  a  dinystriol,  nid  ydyw  wedi  ei  oUwng  yn 
ei  holl  ryferthwy,  ond  wrth  fesur.  Ataliodd  Ei  wynt  garw 
hyd  yn  nod  yn  nydd  dwyreinwynt.  "  Paham  y  grwgnach 
dyn  byw  ;"  dyn  byw  ,  dyn  y  tu  yma  i  ddamnedigaeth  ;  "  gwr 
am  gospedigaeth  ei  bechod,"  ac  yntau  yn  fyw  ?  Trugareddau 
yr  Arglwydd  yw  na  ddarfu  am  dano.  Gras  digymysg  yw  dy 
fod  yn  fyw.  Wel,  gan  fod  y  Duw  mawr  wedi  cofio  trugaredd 
ynghanol  barn,  paid  ymryson  ar  Hwn  sydd  heb  dy  ddamnio 
yn  ol  dy  haeddiant. 

III.  Nid  yn  nnig  darfu  i  Ddiiw  gymedroli  y  trneni  a  r  adfyd yn 
y  gwcinyddiad  o  Jiono,  ond  yn  rasol  y  inae  wedi  rhagddarparu 
moddion  i  lcddfu  y  boen,  ac  i  liniarn  y  gofid.  Wrth  fesur  yr  oedd 
yn  gosod  y  baich  ;  dyna  ddaioni  yn  Nuw  ,  daioni  arall  ynddo 
yw  Ei  fod  wedi  rhagordeinio  moddion  i  esmwythau  y  baich 
ar  ol  ei  osod.  Y  mae'r  darpariadau  hyn  yn  amry\\-iol ;  ni 
chawn  ond  nodi  rhai  o  honynt  wrth  basio. 

Un  ydyw,  y  gallu  y  mae  wedi  cynysgaeddu  y  cyfansoddiad 
dynol  ag  ef,  i  ymgyfaddasu  i'r  anigylchiadau,  a  thrwy 
gynefindra  i  ymgymodi  i  fesur  mawr  a'r  adfyd;  nes  dod  i 
beidio  ei  deimlo  yn  adfyd.  Y  mae'r  dwylaw  wrth  ddechreu 
gweithio  yn  ddolurus,  ond  wrth  barhau  i  weithio  y  maent  yn 
caledu.  Y  mae'r  traed  wrth  ddechreu  cerdded,  ar  ol  hir 
orphwys,  yii  dyner  a  phoenus,  ond  wrth  barhau  i  gerdded  y 

mae'r  croen  yn  tewychu.  Felly  gyda  golwg  ar  y  meddwl. 
Y  mae  y  croen  sydd  am  yr  enaid,  os  goddefwch  yr  ymadrodd, 
yn  tewychu  ac  yn  caledu.  Anghofio  hyn  a  bâr  i  ni  wneuthur 
camsyniadau  mynych.  Pan  yn  darllen  am  yr  Esquimaux, 
y  rhai  y  mae  yr  eira  yn  furiau  i'w  tai,  a'r  iâ  yn  ffenestri 
iddynt ;  a  phan  yn  meddwl  am  eu  nosweithiau  hirion  yn 
wythnosau  o  hyd,  eu  bywyd  helwriaethol  peryglus,  a'u 
hymborth  bras ;  neu  ynte,  pan  yn  darllen  am  y  Negro  o  dan 
belydrau  deifiol  ac  uniongyrchol  yr  haul  sydd  o  hyd  uwch  ei 
ben ;  yr  ydym  yn  barod  i  dybio  am  y  naiU  a'r  llall  eu  bod  yn 
anhapus  iawn.  Ond  camgymeriad  dirfawr  ydyw  hyn.  Ni 
fyddent  yn  foddlon  cyfnewid  a  chwi  a  minau.  Braidd  na 
thybia  yr  hwn  a  anwyd  a'r  llwy  arian  yn  ei  enau,  sydd  yn 
rhodio  ar  garpedau  ac  yn  ymborthi  ar  foethau,  fod  y 
bachgenyn  pen-noeth,  coes-noeth,  troed-noeth,  a  bron 
hoU-noeth,  sydd  a'i  draed  yn  y  llaid  a'i  ben  yn  y  gwlith,  a'i 
grwstyn  yn  sych,  o  angenrheidrwydd  yn  anhapus.  Camsynied 
dirfawr  ydyw  hyn.  Y  mae  croen  ei  ben  ef  yn  galetach  na 
gwadnau  traed  y  boneddwr,  fel  nad  ydyw  yu  teimlo  oddiwrth 
yr  oerni.  Cwrs  mae  yn  wir  yw  ei  fara,  ond  medd  awch  yn  ei 
ystumog  ar  ei  gyfer.  Edrychwch  arno  yn  Ihimu  yn  y  gwynt, 
yn  chwareu,  yn  chwerthyn,  ac  yn  chwiban,  mor  llon  ac  iach 
a'r  awel  sydd  yn  cellwair  a'i  noethni.  Yr  un  fath  gyda 
golwg  ar  holl  amgylchiadau  profedigaethus  bywyd.  Pan 
fwriwyd  y  dyn  ar  wely  cystudd,  yr  oedd  gorwedd  yn  y  gwely 
yn  fwy  o  brofedigaeth  y  mis  cyntaf  na'r  ail.  Buasai  cerdded 
ar  flfyn  baglau  yn  gyfnewidiad  dymunol.  Ar  ol  eu  defnyddio 
am  wythnosau  lawer,  braidd  nad  ydyw  yn  anfoddlon  eu  taflu 
ymaith.  Clywais  ddyn  dall  yn  dyweyd  fod  Ilai  o  awydd  ar 
hen  ddeillion  am  fedru  gweled  nag  a  dybir  gan  ddynion  yn 
gyffredin.  O'r  Duw  mawr  !  ni  fedraf  feddwl  am  beth  fel  hyn 
heb  deimlo  awydd  yn  fy  ysbryd  i  dalu  teyrnged  o  fawl  iddo, 
am  ddarparu  ffordd  i  liniaru  rhyw  gymaint  ar  drueni'r 
ddynoliaeth,  trwy  ei  chynysgaeddu  a  gallu  i  ymgyfaddasu  i'w 
hamgylchiadau,  ac  i  ymgymodi  ai  hadfyd  trwy  ymgynefìno 

ag  ef,  Gallasai  drefnu  pethau  yn  wahanol  iawn.  Gallasai 
osod  teimladrwydd  ( sensihiliiy )  y  ddynoliaeth  yn  y  man 
uchaf,  a  hwnw  yn  sefydlog  a  digyfnewid,  fel  na  byddai 
cynefindra  dyn  yn  lleddfu  dim  ar  ei  brofedigaeth.  Ond  fel 
arall  y  gwnaeth.  Diolch  iddo !  Y  mae  hyn  yn  ddigon  o 
reswm  dros  i  ni  beidio  flTraeo  ag  Ef. 

Yn  ychwanegol,  y  mae  y  cydymdeimlad,  a'r  cynorthwy 
sydd  yn  cyfodi  oddiar  gydymdeimlad,  yn  lliniaru  llawer  ar 
adfyd  dynolryw.  Duw  a  osododd  y  gallu  a'r  duedd  i 
gydymdeimlo  yn  mynwes  dyn,  a  pha  lesiant  bynag  sydd  yn 
cyfodi  o  hono,  ei  eiddo  Ef  yw  y  clod  dyledus  am  dano. 
Anaml  y  bydd  yr  un  adfyd  yn  gorddiwes  pawb ;  felly  bydd 
rhai  yn  rhyddion  i  gynorthwyo  y  rhai  sydd  yn  rhwym.  Os 
bydd  rhai  yn  glaf,  bydd  mwy  yn  iach  ac  yn  barod  i'w 
cynorthwyo.  Os  bydd  rhai  yn  dlawd  ac  yn  anghenus,  medd 
eraill  beth  i'w  hebgor  i'r  rhai  sydd  ag  angen  arnynt.  Os 
bydd  un  wedi  cyfarfod  a  damwain,  ceir  llu  yn  barod  i  weini 
arno.  Heblaw  y  cynorthwy  sylweddol  sydd  yn  cyfodi  oddiar 
gydymdeimlad,  y  mae  y  cydymdeimlad  ei  hun  yn  cynal  ac  yn 
sirioli  ysbryd  y  dyoddefydd.  "  Y  mae  yr  hwn  sydd  yn 
cydymdeimlo  a  mi,"  medd  Jeremy  Taylor,  "  trwy  gyd- 
ymdeimlo  yn  cario  haner  fy  maich."  Bydd  yn  rhyw  fath  o 
iawn  i  deimlad  y  dyoddefydd,  am  yr  anffawd  a'i  goddiweddodd. 
Braidd  na  ddywedaf  fod  y  cydymdeimlad  a  ddangoswyd  yn 
werth  y  salwch  a  ddyoddefwyd.  Fel  hyn,  nid  ydyw  y 
Brenhin  mawr  wedi  gadael  i  feibion  dynion  ddyhoeni  mewn 
unigrw-ydd,  heb  fod  gan  y  naill  unrhyw  allu  na  thuedd  i 
gynorthwyo  y  Ilall  ;  ond  trwy  gydymdeimlad  y  mae  yn  asio 
dynolryw  yn  eu  gilydd,  ac  yn  gwrthweithio  hunan-gais 
llygredig  eu  calonau  ;  fel  trwy  gynorthwyo  eu  gilydd  y  bydd 
y  naill  yn  gallu  lleihau  adfyd  y  Ilall,  a'r  hwn  sydd  yn  estyn  y 
cymhorth  yn  derbyn  llawn  cymaint  o  ddaioni  ag  y  mae  yn 
weinyddu  i  arall.     Peidiwch  fifraeo  ag  Ef ! 

Heblaw  hyn  eto,  y  mae  gobaith  yn  elfen  gref  yn  natur  dyn, 
ac  yn  lleddfu  Ilawer  ar  ei  flinder.     Duw  sydd  wedi  ein  dysgu 

i  obeithio.     Gallasai  lunio  dyn  fel  y  byddai  yn  pendrymu  yn 

barhaus  uwchben  ei  ofid,  heb  allu  na  thuedd  i  feddwl  am  y 

posiblrwydd  i  gael  ymwared  ôddiwrtho.     Ond  yn  Ue  hyny,  y 

mae  yn  mynu  gobeithio.     Medd  reddf  gref  at  hyn.     Nid  oes 

eisiau  llawer  o  sail  i  beri  i  ddyn  obeithio;    a  thra  y  pery  i 

obeithio  nid  ydyw  wedi  myned  yn  dywell  nos  arno.     Bydd  y 

caeth  yn  gobeithio  am  ryddid.     Bydd  y  tlawd  yn  gobeithio 

am  welHant  ar  ei  amgylchiadau.     Bydd  y  claf  yn  gobeithio 

am  wellhad.     Y  mae  rhyw  feddyg  galluog  heb  ei  dreic ;  neu, 

y   mae  rhyw   physygwriaeth    rinweddoi   heb  ei  harfer ;    neu 

ynte,  y  mae  rhyw  awyr  iachusol  ì  fyned  iddi.     Os  yn  ddyn 

crefyddoL  medr  ymddyrchafu  uwchlaw  y  creadur  at  Dduw. 

"  Diffygiaswn  pe  na  chredaswn  weled  daioni  yr  Arglwydd  yn 

nhir  y  rhai  byw."     Gobaith  a'i  cadwodd  rhag  llewygu.     Ac 

os  y  bydd  hi  yn  cau  yn  hollol  ar  dir  y  rhai  byw,  i  hwn  y  mae 

gwawr  yn  codi  o  dragywyddoldeb. 

"  Ni  threfnwyd  amser  maith 
I  neb  i  gario'r  groes." 

Os  nad  yw  y  gobaith  hwn  genit,  arnat  ti,  ac  nid  ar  Dduw,  y 
mae  y  bai.  Y  mae  Efe  wedi  rhoddi  gallu  a  thuedd  i  obeithio, 
ynghyd  a  defnyddiau  a  seiliau  gobaith  dan  bob  amgylchiadau. 
Paid  ffraeo  ag  Ef ! 

IV.  Y  mae  amcanion  docth  a  daiomis  i'r  holl  onichwyliacthau 
profedigacthiis.  Yn  y  goruchwyliaethau  yma  bydd  yn  llefaru 
wrth  ddyn,  ac  yn  dysgu  gwersi  pwysig  iddo.  Y  maent  yn 
rhy  liosog  ac  amrywiol  i"w  henwi  ;  ond  ni  a  nodwn  rai  o 
honynt  : — 

I.  Dysgn  i  ddyn  gofio  fod  Diiw,  teimlo  Ei  hawliau,  ac  yntostwng 
i'w  ewyllys."  Meddai  Agar  :  "  Rhag  i  mi  ymlenwi  a'th  wadu 
di,  a  dywedyd,  Pwy  yw  yr  Arglwydd?"  Dyma  sydd  yn 
dueddol  i  ddyn  llygredig  yn  ngwyneb  hawddfyd.  Felly  y 
dywedir  am  Israel  :  "  Pan  laddai  efe  hwynt,  hwy  a  gofient  yr 
Arglwydd;"  ond  yn  ngwyneb  tipyn  o  Iwyddiant,  "  yn  y  fan 
hwy  a  anghofient  yr  Arglwydd."  Pechod  Nebuchodonosor 
oedd   anghofio    Duw.       Oherwydd    hyn  fe'i  tarawyd  a  rhyw 

afiechyd    rhyfedd,    a    math    o    monomania,    fel    y    tybiai    mai 
anifail    ydoedd.      A  dechreuad    ei    adferiad    i'w   iawn    bwyll 
ydoedd  ei  edrychiad  i  fynu  at '  Dduw.     Y  mae  yr  hanes  yn 
addysg  i  ni.      Mewn  alegori  dysga   mai  i    stâd  yr  anifail    ) 
bydd  dyn  yn  darostwng  ei  hun  wrth  beidio  cydnabod  Duw. 
Gwallgofrwydd  moesol  yw  anghof  o  Dduw,  ac  i  ddwyn  dyn 
i'w   iawn    bwyll    a'i   synwyr,    rhaid    yn    fynych    ddarostwng 
ei    ucheldrem.       Oblegid    y    mae   cyflawnder    hawddfyd   fe! 
tew-frigau    y    goedwig,    yn    cau    allan    belydrau    yr    haul, 
ar  yr  hwn  y  mae  eu  tyfiant  a'u  cynyrch  yn  dibynu.       Pan 
y  bydd  Duw    yn    bwrw  dyn   ar  ei    glâf  wely,   yn  cystuddic 
ei   wraig,   yn  cymeryd   un   neu   ddau  o'i   blant  oddiarno,   yn 
dyrysu  ei  gynlluniau,  ac  yn  siomi  ei  amcajiion  gyda  golwg  ar 
ei   amgylchiadau  bydol,  pa   beth   fydd   yn  wneuthur  ?     Dini 
ond  teneuo  ychydig  ar  frigau  y  goedwig,  i  oUwng  y  pelydrau 
dwyfol  i  lawr  i'r  gwaelodion  ;  dysgu  iddo  gofio  yr  Arglwydd. 
Ac  nid  yn  unig  cofio  Ei  fodolaeth,  ond  Ei  benarglwyddiaeth. 
Nid  yw   yn   bosibl  cael  dysgyblaeth   deuluaidd  heb  i'r  pen- 
teulu   sefydlu  ei   awdurdod   a'i    hawl    yn    nheimlad   y    teulu. 
Felly,  nid  oes  dysgyblaeth  grefyddol  heb  i  hawliau  Duw  gael 
eu  sefydlu.     Dyma  amcan  dygiad  yr  Israeliaid  i'r  anialwch, 
L'u  dwyn  at  droed  Sinai,  a'u  harwain  oddiamgylch  ;  eu  gosod 
cUin  ii'aming  i  beri  iddynt  adnabod  yr  Arglwydd.    "  Tywysaist 
liwynt  fei  defaid,"  meddai  y  Salmydd.     Anghofiodd  Israel  y 
wers  yn  bur  fuan,  a    thrwy    brofedigaethau    lawer   bu    raid 
iddynt   ei  hail-ddysgu.     Y   mae  Duw  yn  sefydlu  Ei  hawliau 
eto  yn  ein  hanes  ni.     Efallai   fod   yma   aml   un   wedi   gorfod 
yfed  dyfroedd  Mara,  wedi  bod  wrth  droed  mynydd  Sinai,  ac 
wedi  cael  ei  dywys  ôl  a  blaen  ar  hyd 

"  Llwybrau  culion,  dyrus,  anhawdd  ;  " 
cstablishio  Ei  rig/its  y  mae'r  Duw  mawr,  ac  felly  dy  ddysgu  i 
blygu.  Y  mae  ymostyngiad  i'w  ewyllys  yn  beth  gwerthfawr 
yn  Ei  olwg.  Y  mae  rhinweddau  goddefol,  aniynedd,  add- 
fwynder,  maddeugarwch,  a  goddefgarwch,  lawn  mor  werth- 
íawr  yn  ngolwg   Duw  a'r  rhai  gweithredol.      Gelwir   hwynt 

weithiau  yn  rhinweddau  benywaidd  {feminine  virtues),  nid 
oherwydd  eu  heiddilwch,  ond  oblegid  eu  prydferthwch.  Un 
ffordd  i  ddangos  ysbryd  cymeradwy  yw  trwy  ddyoddef. 
Geill  dyn  dyoddefgar,  sydd  ar  ei  glaf  wely  er  ys  deng  mlynedd, 
ogoneddu  Duw  gymaint  a'r  gweithiwr  ffwdanllyd,  trystiog  ; 
ie,  feallai  yn  fwy.  Ac  yn  ystyr  briodol  y  gair  "  gwaith " 
hwyrach  y  gall  wneyd  cymaint  i  ganmol  Duw  a'i  grefydd. 
Dyma  wersi  adfyd.  Dywedir  ddarfod  i  Gideon  ddysgu  gwyr 
Succoth  a  drain  ac  a  mieri  ;  sef  yn  ol  pob  tebyg  trwy  eu 
fiflangellu  a  drain  a  mieri.  Y  mae  Duw  hefyd  yn  dysgu  a 
drain  a  mieri  rai  o'i  wersi  goreu  ;  ac  er  eu  bod  yn  boenus  i 
gnawd  y  maent  fuddiol  iawn. 

2.  Dangos  i  ddyn  ei  bechodau  gyní,  a'i  atal  rìiag  cyflaumi 
pecìiodau  yn  y  dyfodol.  Pan  fyddo  dyn  mewn  rhyw  helynt  fìin, 
cymer  y  gydwybod  fantais  ar  yr  achlysur  i  ddwyn  ar  gof 
iddo  ei  bechodau  a'i  ddiffygion.  Wedi  i  fab  y  wraig  weddw 
o  Sarephtah  glafychu  a  marw,  tarawodd  ei  chalon  hi  oblegid  ei 
hanwiredd,  aeth  i  gyfarfod  ag  Elias,  gan  ddywedyd  :  "  Beth 
sydd  i  mi  a  wnelwyf  a  thi,  gwr  Duw,  a  ddaethost  ti  ataf  i 
goffau  fy  anwiredd,  ac  i  ladd  fy  mab  ? "  Pan  ddaw  yr 
Arglwydd  i  ymweled  a  chwithau  yn  Ei  ymweliadau  anghys- 
urus,  nid  hir  y  bydd  eich  cydwybodau  cyn  deffro,  a  dangos  i 
chwi  eich  diffygion  a'ch  beiau.  Ac  nid  yn  unig  y  mae  yn 
adgofìo  ac  yn  dangos,  ond  hefyd  yn  atal.  Analluoga  ac 
annhuedda  ddyn  i  gyflawni  rhyw  bechodau  y  mae  yn  dueddol 
iddynt ;  "  Yr  hwn  a  ddyoddefodd  yn  y  cnawd  a  beidiodd  a 
phecbod." 


PREGETH    \TiI. 

YMLAWENHAU    AC    YMHYFRYDU    YN    NHRUGAREDD    DUW. 

Salm  XXXI.  7. — "  Ymlawenhaf  ac  ymhyfrydaf  yn  dy  driigaredd  : 
canys  gwelaist  fy  adfyd ;  adnabuost  fy  enaid  mewn  cyfyngderan.'' 

LLYFR  Hymnau  yr  hen  Eglwys  luddewig  yw  Llyfr  y 
Salmau,  ac  fel  y  cyfryw  y  mae  yn  llawn  dyddordeb  ac 
addysg.  Y  mae  fel  yr  holl  Feibl,  y  llyfr  mwyaf  dwyfol  sydd 
mewn  bod,  ac  eto  y  llyfr  mwyaf  dynol.  Canfyddwn  ynddo 
wyneb  a  chalon  dynoHaeth  yn  eu  symledd  cynhenid,  cyn  iddi 
ddysgu  ffugio  a  gweithio  dan  ddylanwad  yr  hyn  a  elwir  yn 
wareiddiad.  Y  mae  ei  hanesyddiaeth  yn  fyw  gan  naturioldeb, 
ac  am  fod  ei  ysgrifenwyr  yn  ddwyfol  ysbrydoledig,  cynwysa 
ei  farddoniaeth  ehediadau  uchaf  athrylith,  a  hyny  mewn 
awyr  bur, 

Byrdwn  moliant  yr  hen  eglwys  ydyw  trugaredd  yr  Hwn  y 
mae  Ei  "  drugaredd  hyd  y  nefoedd,"  ac  sydd  "  yn  parhau  yn 
dragywydd ; "  oblegid  traethu  "  coffadwriaeth  amlder  ei 
ddaioni "  y  mae  yn  benaf,  er  nad  ydyw  yn  anghofio  Ei 
"glodfori  wrth  goffadwriaeth  ei  sancteiddrwydd."  Peth  heb 
ei  ddysgwyl  gan  bechadur  euog  ydoedd  cyfarfod  a  thrugaredd 
yn  ei  Dduw ;  oblegid  ni  wna  ei  euogrwydd  ond  ei  fygwth,  ac 
ni  wna  ei  galon  ei  hun  awgrymu  iddo  y  posiblrwydd  o 
"diriondeb  trugaredd."  Caled  a  chreulawn  ydyw'r  dueddfryd 
bechadurus ;  hunan-gais  ydyw  ei  hanfod ;  pa  ryfedd  gan 
hyny  fod  pob  gogwydd  haelfrydig  a  thyner  yn  rhewi  dan  ei 
dylanwad.  Y  gwas  guddiodd  dalent  ei  Arglwydd  yn  y 
ddaear,  feddyhodd  ac  a  feiddiodd  edhw  iddo  mai  "  gwr  caled" 
ydoedd,  "  yn  medi  lle  nis  hauodd,  ac  yn  casglu  lle  ni 
wasgarodd,"    oblegid   cynyrch    ei   ddrygioni    ai   euogrwydd, 

cydrhyngddynt,  ydoedd  y  syniad — y  drygioni  a  barodd  iddo  fod 
yn  anffyddlawn  i  ymddiriedaeth  ei  Arglwydd,  a'r  euogrwydd  a 
ddilynodd  yr  anffyddlondeb  hwnw.  Y  fath  ddarllenydd  cywir 
ar  ddynoliaeth  yn  ei  holl  agweddion  ydyw  Mab  y  Dyn  ! 

I  ganfod  syniad  greddfol  dyn  am  Dduw  ymofyner  a 
gau-grefyddau  y  byd,  i  weled  pa  fath  dduwiau  a  addoHr 
ganddo ;  a  buan  y  canfyddir  mai  creulawn  ydyw  holl 
wrthddrychau  ei  addoliad  yn  mhob  oes  a  gwlad.  Nid  oes 
gymaint  ag  un  o  honynt  yn  cael  ei  nodweddu  gan  dynerwch  a 
charedigrwydd.  Edrycher  ar  luniau  y  delwau.  Ar  fwystfilod 
y  marchogant ;  seirph  plethedig  sydd  am  eu  gyddfau ;  a'u 
dwylaw  y  lluchiant  fellt,  gan  bwyo  y  nefoedd  a  tharanau,  neu 
rwygo  y  moroedd  a'u  tryfer  ;  o"u  geneuau  y  chwythant  blâau 
a  thymhestloedd,  tra  y  gloddestant  ar  drueni  a  gwaed.  Nid 
anhawdd  ydyw  rhoddi  cyfrif  am  hyn.  Ni  chyfyd  dwfr 
uwchlaw  level  ei  darddiad,  na  dyn  ychwaith  yn  mhell 
uwchlaw  iddo  ei  hun,  hyd  yn  nod  yn  ei  syniad  am  Dduw. 
"  Tybiaist  fy  mod  i  fel  tydi  dy  hun,"  medd  yr  Arglwydd  wrth 
feio  arno ;  tra  ar  y  llaw  arall  gweddus  ydyw  cydnabod  nid  yn 
unig  fod  hyny  yn  dueddol  iddo,  ond,  o  fewn  rhyw  derfynau  ac 
mewn  rhai  ffurfiau,  y  mae  hyny  yn  angenrhaid  arno. 

Gadawer  dyn  iddo  ei  hun,  ni  wnai  ym_ddyrchafu  at 
garedigrwydd  natur  Duw  oddiwrth  gyfoeth  Ei  haelioni, 
oblegid  nid  natur  yn  ei  gwedd  dyner  sydd  yn  peri  iddo  gofio 
am  dano,  ond  yn  ei  gwedd  wgus  a  bygythiol.  Y  Salmydd 
duwiolfrydig  sydd  yn  heddwch  a  chymdeithas  Duw,  ac  yn 
yfed  ysbrydoliaeth  yn  Ei  wyddfod,  sydd  yn  gweled  yr  Anfeidrol 
"  yn  coroni  y  flwyddyn  a  daioni,"  a  cherddediad  Ei  "hael 
ysbryd"  dros  wyneb  y  ddaear  yn  gyfryw,  fel  y  mae  "yn  dyferu 
brasder."  "  Dyfera  ar  borfeydd  yr  anialwch,  a'r  bryniau  a 
ymwregysant  a  hyfrydwch."  "  Y  dolydd  a  wisgir  a  defaid,  a'r 
dyffrynoedd  a  orchuddir  ag  ŷd,  am  hyny  y  bloeddiant  ac  y 
canant."  "  Yr  hwn  sydd  yn  anfon  ei  orchymyn  ar  y  ddaear; 
:i'i  air  a  red  yn  dra  buan.  Yr  hwn  sydd  yn  rhoddi  eira  fel 
gwlan,  ac  a  daena  rew  fel  lludw.     Yr  hwn  sydd  yn  bwrw  ei  iâ 

fel  tameidiau  ;  pwy  a  erys  gan  ei  oerni  ef  ?  Efe  a  enfyn  ei  air 
ac  a'u  tawdd  hwynt,  a'i  ddeheuwynt  y  chwyth  efe,  a'r 
dyfroedd  a  hfant."  Pan  y  í,'esyd  y  Salmydd  ei  glust  wrth  y 
ddaear,  y  mae  yn  clywed  "y  mynyddoedd  yn  bloeddio  canu, 
a  hoU  goed  y  maes  yn  curo  dwylaw  "  mewn  mawl  i  Dduw, 
nes  y  mae  yn  gyngherdd  gyffredinol  trwy  yr  holl  ddaear. 
Ond  nid  dyn  cyffredin — nid  cynddrychiolydd  dynoliaeth 
lygredig — ydoedd  y  Salmydd,  ond  un  sydd  yn  nghyfrinach 
Duw.  I'r  daearol,  di-dduw,  nid  ymddengys  yr  Anfeidrol  o 
gwbl  ond  yn  y  ddaeargryn  ac  yn  yr  ystorm,  yn  rhyferthwy  y 
Ihf  a  difrod  y  tân.  Yn  y  fellten  yn  unig  y  cenfydd  Ei  lygad, 
ac  yn  nghrochlef  y  daran  yn  unig  y  clyw  Ei  leferydd.  Mewn 
dynohaeth  syrthiedig,  hyny  o  weddilhon  Duw  sydd  yn  aros, 
yn  ei  gydwybod,  gan  mwyaf,  yr  ymgudd,  a  phan  y  mae  hono 
yn  cael  ei  brawychu  y  dengys  arwyddion  ei  fod  yn  Ei  gofìo. 
"  Yr  euog  a  ffỳ  heb  neb  yn  ei  erlid."  *'  Trwst  deilen  yn 
ysgwyd  a'i  herhd  ef." 

Gweddus  gan  hyny  ydyw  cofio'r  gwahaniaeth  pwysig  sydd 
rhwng  holl  ymddangosiadau  ac  awgrymiadau  natur  i'r  duw- 
iolfrydig  ei  ysbryd,  rhagor  y  dyn  nad  ydyw  yn  chwenych 
"rhodio  gyda  Duw,"  ond  sydd  yn  dywedyd  wrth  yr  Anfeidrol, 
"  Cilia  oddiwrthym  ;  nid  ydÿm  chwenych  gwybod  dy  ffyrdd.  ' 
I'r  cristion  meddylgar,  y  mae  pob  peth  yn  awgrymu  Duw,  yn 
enwedig  os  byddant  yn  bethau  mawrion.  Y  mae  y  "  mòr 
mawr,  llydan,"  yn  llydanu  yn  fwy  fyth  i'w  feddwl,  nes  arwain 
ei  ysbryd  at  lydanrwydd  annherfynol  Duw,  Y  mae  y  mynydd 
uchel,  sydd  a'i  ben  gwyn  yn  y  cwmwl,  yn  mhen  enyd  wrth 
sefyll  o'i  flaen,  yn  troi  yn  bulpud  Duw,  megis  Sinai  gynt,  ac 
yntau  fel  un  yn  gwrando  ar  leferydd  Duw  oddiarno.  Dan 
raiadr  erch  y  Niagara,  a'i  sŵn  byddarol,  y  mae  rhyw  deimlad 
o  ofnadwyaeth  yn  ymdaenu  drosto,  yr  hwn  yn  y  man  a  dry 
yn  ddwyfol  bresenoldeb,  ag  y  bydd  yn  hawdd  addoh  ynddo. 
Gwir  ;  ond  dichon  fod  rhywun  yn  barod  i  ofyn,  onid  yw  yr 
annuwiol  yn  teimlo  yn  gj'ffelyb  ?  I  hyn  yr  atebwn  mai 
rhanol  iawn  ydyw  y  tebygrwydd.     Nid  da  gan  yr  annuwiol 

^  gadw  Duw  mewn  ymwybyddiaeth  yn  hir,  am  hyny,  fel  y 
dywed  Isaac  Taylor,  fe  Iwydda  i  wneyd  dansoddiant  medd- 
yHol  {absíraction)  o  hono.  Nid  ydyw  ond  Duw  anmhersonol. 
Priodoleddau  y  mae  yn  gydnabod,  a  hyny  o  angenrheidrwydd, 
oblegid  ardderchogrwydd  Ei  waith,  ac  iiid  Duw  personol. 
Doethineb,  gallu,  a  daioni  anfesurol  a  genfydd,  ond  nid  ydyw 
wrth  eu  canfod  yn  dyfod  i  gymundeb  byw  ag  unig  gartref  y 
priodoleddau  hyn. 

Eithr  y  mae  gan  y  Salmydd  Dduw  byw  a  phersonol — yr 
unig  un  y  clywyd  erioed  am  dano — a  pha  ryfedd  ei  fod  yn 
ymlawenhau  ac  yn  ymhyfrydu  yn  nhrugaredd  ei  Dduw.  Y 
mae  yn  y  ffaith  ryfedd  hon  brawf  mewnol  ynddi  ei  hun  fod  y 
syniad  hwn  am  Dduw  yn  gynyrch  datguddiad,  ac  mai 

"  O'r  nef  y  daeth  i  lawr." 
Pan  aeth  Columbus  i  hwyho  dros  y  cefnfor  mewn  ymchwil 
am  fyd  mawr  y  Gorllewin,  bu  yn  morio  yn  hir,  nes  o'r  diwedd 
dreuUo  allan  amynedd  gyflogedig  y  morwyr,  a'r  rhai  hyny  yn 
bygwth  ei  ladd  os  na  ddychwelai  o  fewn  amser  penodedig 
ganddynt  hwy.  Cyn  dyfodiad  yr  amser  terfynol  hwnw  i  ben^ 
y  maent  yn  canfod  llys  dyeithrol  yn  nofio  ar  wyneb  yr  eigion. 
Wedi  i  Columbus  gipio  hwnw  i  fwrdd  y  llong  a'i  chwiHo, 
crochlefai  mewn  gorfoledd,  "Y  mae  tir  gerUaw ! "  Sut  y 
gwyddai  ?  Canfod  Uysiau  marw  a  wnaeth  yn  nofio  ar  y  don, 
nad  oeddynt  wedi  tyfu  yn  yr  hen  fyd  y  daethent  o  hono. 
FeUy  dywedaf  finau  ;  y  mae  yn  y  Uyfr  rhyfedd  hwn,  sef  y 
Beibl,  amryw  o  bethau  na  thyfasant  erioed  ar  y  ddaear,  eithr 
y  maent  yn  gynyrchion  byd  araU ;  a  dyma  un  o  honynt  : 
"  Tosturiol  iawn  yw  yr  Arglwydd,  a  thrugarog."  Y  mae 
hwn  yn  dyfiant  araU  fyd.  Ond  braint  anmhrisiadwy  ydoedd 
i  ni  ei  gael.  Dyma  sydd  yn  gwneyd  bywyd  ar  y  ddaear  yn 
rhywbeth  i'w  fwynhau,  a'r  rhagolygon  tu  draw  i'r  fuchedd  hon 
yn  un  y  meiddiwn  eu  gwynebu  mewn  hyder. 
Am  hyny  ni  a  ymofynwn — 

1.    PA    LE    A  PHA    FODD   Y    CAFODD    Y    SALMYDD    Y    SYNIAD    SYDD 
GANÜDO    AM    DRUGAREDD    DUW  ? 

II.  CADARNHAU    EI    WIRIONEDD. 

III.  AWGRYMWN    MAI    GWIRIONEDD    RHANOL    YDYW. 

IV.  FOD     YR     HOLL     WIRIONEDD     AM     DDUW     YN     GWNEYD     I 

FYNU    BRYDFERTHWCH    ADDOLADWY    DIGYMHAR. 

I.  0  ba  le  y  cafwyd  y  syniad  ?  Yr  ydym  eisioes  wedi 
awgrymu  mai  cynyrch  datguddiad  ydyw ;  ond  y  mae  genym 
eto  i  nodi  allan  ffurfiau  y  datguddiad  hwnw.  Oherwydd  ein 
hanfeddylgarwch,  yr  ydym  yn  dueddol  i  ddiystyru  datgudd- 
iadau  blaenaf  Duw,  gan  ogoniant  dysglaer  y  datguddiadau 
diweddaf.  Ychydig  oedd  at  wasanaeth  yr  Hen  Eglwys 
luddewig  y  pryd  hwn ;  Pum  Llyfr  Moses  yn  unig;  eithr  y  mae 
mv/y  yn  y  Pentateuch  nag  a  ystyriwyd  gan  lawer  hyd  yma. 
Fe  dâl  yn  dda  i  chwi  am  lawer  darlleniad  meddylgar  arall. 
Dyma  lle  y  mae  yr  Anfeidrol  yn  mynegu  Ei  ogoniant,  pan 
mewn  atebiad  i  Moses,  yr  hwn  a  atolygodd  arno,  gan  ddy w- 
edyd,  "  Dangos  i  mi  dy  ogoniant,"  y  dywedodd  yr  Argh^ydd, 
"  Gwnaf  i'm  holl  ddaioni  fyned  heibio  o  íîaen  dy  wyneb,  a 
chyhoeddaf  enw  yr  Arglwydd  o'th  flaen  di."  Sefwch  yn  y 
fan  yma,  a  chymerwch  hamdden  i  ddrachtio  i  mewn  lonaid 
eich  holl  natur  o'r  syniad  bendigedig  mai  gogoniant  yr  unig 
wir  Dduw  ydyw  Ei  ddaioni.  Yna  treiwch  gael  allan  pa  faint 
ydyw  gwerth  y  datguddiad  hwn  i'r  byd :  a  pha  faint  o 
ddylanwad  da  sydd  wedi  deilUaw  oddiwrtho.  Yn  mhellach, 
ceisiwch  gael  allan,  os  medrwch,  pa  nifer  o  gamsyniadau  posibl 
a  thueddol  i  ni  am  Dduw,  y  mae  y  mynegiad  hwn  wedi  eu 
hatal  a'u  cywiro.  Tebygol  nad  oedd  yr  ateb  hwn  yn  ol 
disgwyUad  Moses,  ac  mai  hiraethu  am  ganfod  rhyw  wychder 
gogoneddus,  neu  ddwyfol  ysplander  yr  oedd,  ag  a  fuasai  yn 
taflu  hoU  ogoniant  duwiau  yr  Aipht  i'r  cysgod  am  byth ; 
canys  fe  fernir  fod  Moses  wedi  gweled  gogoniant  duwiau  yr 
Aipht  pan  ddygwyd  ef  i  fynu  fel  mab  i  ferch  Pharaoh.  Ac 
yr  oedd  efe  cyn  y  pryd  hwn  wedi  clywed  yr  ArghN-ydd  yn 
Uefaru  wrtho  "  wyneb  yn  wyneb,  fel  y  llefarai  gẁr  wrth  ei 
gyfaill."     Yr  oedd   hefyd  wedi  cael  edrych  ar  yr  hyn  a  elwir 

"  yn  wedd  yr  Arglwydd  "  (Num.  xii.  8).  Ond  nid  Ei  wedd 
hanfodol  ydoedd  hon,  ond  gwedd  Ei  ymostyngiad  wrth  ym- 
ddiddan  a  Moses.  Gan  hyny,  yr  hyn  a  chwenychai  Moses 
ei  weled  yn  mhellach,  y  mae  yn  debygol,  ydoedd  y  fraint  o 
gael  canfod  ffurf  Ei  Dduwdod,  neu  ddysgleirdeb  Ei  hanfod. 
I  hyn  yr  etyb  Duw,  na  allasai  ddangos  "  Ei  wyneb,"  eithr  yr 
hyn  a  alwai  "  Ei  gefn."  Ond  pan  y  mae'r  Arglwydd  yn  peri 
i'w  holl  ddaioni  i  fyned  heibio,  yn  lle  yr  hyn  a  geisiai,  nid 
rhoddi  llai,  ond  llawer  mwy  na'i  ddymuniad  cnawdol  y  mae, 
canys  dyma  Ei  briodol  a'i  wir  ogoniant.  Ac  O  !  ogoniant 
bendigedig — daioni  Diiw !  Pwy  fedr  beidio  ymgrymu  yn  awr, 
wrth  feddwl  am  y  fath  fynegiad  ? 

Yn  llyfrau  Moses  y  cawn  ni  hanes  cyhoeddiad  o  enw  Duw , 
ac  yn  y  cyhoeddiad  hwnw  yr  oedd  daioni  y  Goruchaf  yn 
myned  heibio  i  Moses..  Y  mae  yn  enw  gwerth  ei  goffâu  : 
"  A'r  Arglwydd  a  aeth  heibio  o'i  flaen  ef,  ac  a  lefodd," 
JEHOFAH,  JEHOFAH,  y  Duw  trugarog,  a  graslawn, 
hwyrfrydig  i  ddig,  ac  aml  o  drugaredd  a  gwirionedd  :  Yr  hwn 
sydd  yn  cadw  trugaredd  i  filoedd,  gan  faddeu  anwiredd,  a 
chamwedd,  a  phechod,  a  heb  gyfrif  yr  anwir  yn  gyfiawn  ;  yr 
hwn  a  ymwêl  âg  anwiredd  y  tadau  ar  y  plant,  ac  ar  blant  y 
plant,  hyd  y  drydedd  a'r  bedwaredd  genhedlaeth  "  (Exod. 
xxxiv.  6,  7).  O  enw  ardderchog  ar  Dduw  !  Ni  ddisgynodd 
ei  fath  ar  glustiau  dynol  erioed  o'r  blaen.  "  A  Moses  a 
frysiodd,  ac  a  ymgrymodd  tua'r  llawr,  ac  a  addolodd." 
Gwnawn  ninau  yn  gyffelyb  iddo.  Dyma  lle  y  cawn  ni  hanes 
yr  arweiniad  rhyfedd  hwnw  wnaeth  yr  Arglwydd  ar  genedl 
gyfan  a  lliosog,  gan  eu  dwyn  o'r  Aipht  i  Ganaan,  a'u  cynal 
a'u  cadw  mewn  anialwch  am  ddeugain  mlynedd.  Ar  hyd 
llwybr  rhyfedd  yr  aeth  Efe  a  hwynt  allan  o'r  Aipht,  oblegid 
ffordd  Duw  "  sydd  yn  y  mòr,  a'i  Iwybrau  ef  yn  y  dyfroedd 
mawrion,  ac  nid  adwaenir  ei  ol."  Y  mae  Efe  yn  medru 
"  troi  y  môr  yn  sychdir,"  a  gwneyd  i'w  bobl  etholedig 
gerdded  "  trwy  yr  afon  ar  draed  ;"  "  yr  hyn,  pan  brofodd  yr 
Aiphtiaid,  boddi  a  wnaethant."     "  Beth  a  ddarfu  i  ti,  O  fôr ! 

pan  giliaist,  tithau  lorddonen,  paham  y  troaist  yn  ol  ?  " 
Gweled  Judah  a  wnaeth  "  yn  sancteiddrwydd  "  neu  yn 
gysegr  i  Dduw,  ac  "  Israel  yn  arglwyddiaeth  "  iddo.  Cael 
ofn  Duw  wnaeth  y  mòr  a'r  afon.  Wedi  iddo  eu  dwyn  allan 
i'r  anialwch,  y  mae  yn  eu  tywys  hwynt  "  fel  defaid;"  hyny 
ydyw,  yn  dirion,  fel  y  tywysa  un  ddefaid,  gan  eu  harwain 
hwynt  "  fel  praidd  yn  yr  anialwch."  Cafodd  lawer  o 
drafferth  wrth  eu  tywys,  oblegid  yr  oedd  Ei  braidd  yn 
afrywiog  ac  yn  anhywaeth  iawn.  Ond  "  Duw  parod  i  faddeu" 
y  profodd  Efe  iddynt  yr  holl  ffordd.  Y  mae  yn  "  gwlawio 
arnynt  fara  o'r  nef,"  gan  roddi  iddynt  ŷd  y  nefoedd.  "  Dyn  a 
fwytaodd  fara  angelion."  "  Efe  a  holltodd  y  creigiau  yn  yr 
anialwch ;  a  roddes  ddiod  oddiyno  megis  o  ddyfnderau 
dirfawr,"  "  Gwlawiodd  hefyd  gig  arnynt  fel  llwch,  ac  adar 
asgellog  fel  tywod  y  môr.  Ac  a  wnaeth  iddynt  gwympo  o 
fewn  eu  gwersyll,  o  amgylch  eu  preswylfeydd."  "Y  dydd  y 
tywysodd  efe  hwynt  a  chwmwl,  ac  ar  hyd  y  nos  a  goleuni 
tân."  "  Felly  deugain  mlynedd  y  porthaist  hwynt  yn  yr 
anialwch,  heb  fod  arnynt  eisiau  dim ;  eu  gwisgoedd  ni 
heneiddiasant,  a'u  traed  ni  chwyddasant ;  "  ac  yr  oedd  yn 
draddodiad  yn  mysg  yr  luddewon,  fod  y  dillad  a'r  esgidiau  yn 
cyd-dyfu  a'u  tyfiant  hwynt,  fel  yr  oedd  yr  hyn  oedd  gymhwys 
iddynt  pan  yn  blant,  yn  gymhwys  hefyd  wedi  cyrhaedd  Ilawn 
faintioli  ;  ac  am  hyny,  yr  oedd  yn  wyrth  barhaol.  "  Er  hyny 
chwanegasant  bechu  yn  ei  erbyn  ef,  gan  ddigio  y  Goruchaf 
yn  y  diffaethwch.  A  themtiasant  Dduw  yn  eu  calon,  gan 
ofyn  bwyd  wrth  eu  blys.  Llefarasant  hefyd  yn  erbyn  Duw, 
a  dywedasant:  a  ddichon  Duw  arlwyo  bwrdd  yn  yr 
anialwch  ?  Wele,  efe  a  darawodd  y  graig,  fel  y  pistyllodd 
dwfr,  ac  y  llifodd  afonydd  ;  a  ddichon  efe  roddi  bara  hefyd  ? 
A-  ddarpara  efe  gig  i'w  bobl  ?  Am  hyny  y  clybu  yr 
Arglwydd,  ac  a  ddigiodd  ;  a  thân  a  enynodd  yn  erbyn  Jacob, 
a  digofaint  hefyd  a  gyneuodd  yn  erbyn  Israel,  am  na  chredent 
yn  Nuw,  ac  na  obeithient  yn  ei  iachawdwriaeth  ef."  A'r 
camwedd  mawr  oedd  hwn  :    "  gosodasant  derfyn  i  Sanct  yr 

Israel."  Er  hyny,  "  ni  omeddwyd  hwynt  o'r  hyn  a 
flysiasant."  Ac  heblaw  hyny,  "  efe  yn  drugarog  a  faddeuodd 
eu  hanwiredd,  ac  ni  ddifethodd  hwynt ;  íe,  trodd  ymaith  ei 
ddigofaint  yn  fynych,  ac  ni  chyffrodd  ei  holl  Hd,  canys  efe  a 
gofìai  mai  cnawd  oeddynt,  a  gwynt  yn  myned,  ac  heb- 
ddychwelyd.'' 

Pan  ymdeithient  drwy  yr  anialwch  ni  chai  yr  Israeliaid 
ladd  a  difrodi  pobloedd  yn  ol  eu  mympwy  a'u  creulondeb. 
Rhydd  eu  Duw  siars  bendant  arnynt  pan  yn  myned  trwy 
wlad  Edom.  Er  mai  bachgen  gwyllt  ydoedd  Esau,  a'i 
hiHogaeth  ar  ei  ol,  yr  oedd  wedi  hanu  o  Hnach  y  fendith.  Y 
mae  yr  IsraeHaid  yn  gorfod  ymddwyn  yn  foneddigaidd  tuag 
at  yr  Edomiaid.  "  Yr  ydych  i  dramwyo  trwy  derfynau  eich 
brodyr,  meibion  Esau,  medd  yr  Arglwydd,  y  rhai  sydd  yn 
trigo  yn  Seir,  a  hwythau  a  ofnant  rhagoch  :  ond  ymgedwch 
yn  ddyfal.  Nac  ymyrwch  arnynt :  oherwydd  ni  roddaf  i 
chwi  o'u  tir  hwynt  gymaint  a  Hed  troed;  canys  yn  etifeddiaeth 
i  Esau  (chwareu  teg  iddo,  er  ei  hoH  wyUtineb !)  y  rhoddais 
fynydd  Seir.  Prynwch  fwyd  ganddynt  am  arian,  fel  y 
bwytaoch  ;  a  phrynwch  hefyd  ddwfr  ganddynt  am  arian,  fel 
yr  yfoch,  Canys  yr  Arglwydd  dy  Dduw  a'th  fendithiodd  di 
yn  hoU  waith  dy  law ;  gwybu  dy  gerdded  yn  yr  anialwch 
mawr  hwn  ;  y  deugain  mlynedd  y  bu  yr  Arglwydd  dy  Dduw 
gyda  thi,  ni  bu  arnat  eisiau  dim."  Drachefn  pan  y  maent  yn 
myned  "  ar  hyd  ffordd  anialwch  Moab,"  ac  eilwaith  yn  dyfod 
"gyferbyn  a  meibion  Ammon,"  y  mae  Duw  yn  cofìo  eu 
bod  yn  blant  *'  Lot  gyíìawn  ;"  ac  er  y  gorfu  iddo  dynu  Uen 
o  ddystawrwydd  dros  derfyn  hanes  Lot,  y  mae  ganddo  barch 
i'w  hiHogaeth  er  ei  fwyn.  "  Na  orthryma  Moab,"  medd  Duw, 
"  ac  nac  ymgynuH  i  ryfela  yn  eu  herbyn  hwynt,  oblegid  ni 
roddaf  i  ti  feddiant  o'i  dir  ef ;  oherwydd  i  feibion  Lot  y 
rhoddais  ef  yn  etifeddiaeth."  "  A  phan  ddelych  di  gyferbyn 
a  meibion  Ammon,  na  orthryma  hwynt,  acn  ac  ymyr  a 
hwynt ;  oblegid  ni  roddaf  feddiant  o  dir  meibion  Ammon  i  ti ; 
canys  rhoddais  ef  yn    etifeddiaeth  i   feibion    Lot."     Beth    a 

feddyliech  oedd  syniadau  yr  Israeliaid  am  eu  Duw,  wrth  glywed 
y  rhybuddion  hyn  ?  Rhaid  eu  bod  yn  teimlo  fod  Ei  ffafr  yn 
Thywbeth  i'w  fawr-brisio,  gan  fod  hen  goíìon  Ei  drugaredd  yn 
parhau  cyhyd,  yn  gymaint  a'i  fod  yn  noddi  hâd  Ei  bobl  yn 
mhen  cenedlaethau  lawer  ar  ol  iddynt  hwy  eu  anghofìo  Ef  ! 

Er  fod  eu  Duw  wedi  cenadu  iddynt  ymladd  a'r  Canaaneaid, 
y  rhai  oeddynt  wedi  cyfîawnu  mesur  eu  hanwiredd,  ac  i  gael 
eu  dyfetha  fel  y  gymwynas  fwyaf  i'r  ddaear,  y  mae'r  Arglwydd 
wedi  trefnu  eu  rhyfeloedd  mewn  modd  teilwng  o  hono  Ei 
Hun.  Y  mae  pedwar  o  ddosbarthiadau  i  gael  eu  rhyddâu 
oddiwrth  rwymedigaeth  i  fyned  i'r  rhyfel ;  y  blaenaf  ydynt, 
y  neb  oedd  wedi  adeiladu  tŷ  ac  heb  ei  gysegru  ;  yr  ail  ddps- 
barth  ydoedd  y  rhai  a  blanasant  winllanoedd,  ac  eto  oeddynt 
heb  gael  amser  i  fwynhau  ffrwyth  eu  llafur  ;  y  trydydd  dos- 
barth  ydoedd  y  rhai  a  ddyweddiwyd  i  wragedd,  ond  oeddynt 
heb  eu  cymeryd  hwynt ;  a'r  pedwerydd  dosbarth  ydoedd  y 
«ihai  ofnus  a  meddal  eu  calon,  y  rhai  a  gaent  fyned  i'w 
cartreíì,  nid  yn  unig  er  eu  mwyn  eu  hunain,  ond  rhag  ofn 
iddynt  Iwfrhau  calonau  eu  brodyr.  Dyna  bedwar  o  ddos- 
barthiadau  na  fuasai  neb  ond  un  "  tosturiol  iawn "  yn 
foddlawn  gwneyd  y  fath  eithriad  yn  eu  ffafr. 

"  Pan  nesaech  at  ddinas  i  ryfela  yn  ei  herbyn,  cyhoedda 
iddi  heddwch  "  yn  gyntaf  oll,  "  a  bydded,  os  heddwch  a  etyb 
hi  i  ti,  ac  agoryd  i  ti ;  yna  bydded  i'r  holl  bobl  a  gaffer  ynddi, 
fod  i  ti  dan  deyrnged,  a'th  wasanaethu,"  ac  nid  lladd  a  llarpio, 
a  dim  arall.  Yna  yn  mhoethder  y  rhyfel,  ni  cheir  taro  a  min 
y  cleddyf  ond  "  yr  hoU  wrywaid."  "  Y  benywaid  a'r  plant 
a'r  anifeiliaid  a  yspeili,  a  thi  a  fwynhei  yspai)  dy  elynion,' 
ond  ni  cheir  eu  lladd  hwynt.  "  Pan  warchaech  ar  ddinas 
lawer  o  ddyddiau,  gan  ryfela  yn  ei  herbyn  i'w  henill  hi,  na 
ddifetha  ei  choed  hi,  gan  daro  bwyell  arnynt,  canys  o  honynt 
y  bwytei ;  na  thor  dithau  hwynt  i  lawr,  oherwydd  bywyd  dyn 
yw  pren  y  maes  "  Dyna  reolau  rhyfel  digyffelyb  am  eu 
trugarogrwydd  !  Rhaid  bod  yr  Israeliaid  yn  teimlo  mai  un 
íyner  iawn  oedd  eu  Duw  hwynt ! 

Wedi  iddynt  gyrhaedd  gwlad  yr  addewid  y  mae  yrì 
ymsefydlu  fel  y  Tir-feddianydd.  I  fod  yn  atalfa  ar  raib 
cyfoeth  y  mae  yn  rhwystro  iddynt  drosglwyddo  meddiant  o'r 
naiU  i'r  llall,  gan  sicrhau  yr  etifeddiaeth  yn  y  teulu.  "  Eiddo 
fi  yw'r  tir ;  ni  cheir  ei  werthu  yn  llwyr  ac  am  byth,  oherwydd 
dyeithriaid  ac  alltudion  ydych  gyda  mi,"  meddai  Duw.  "Goror 
ei  sancteiddrwydd  "  ydoedd  holl  wlad  Canaan ;  ac  am  hyny 
tenantiaid  o  dan  y  Brenin  Mawr  oeddynt  oll,  a  hyn  a  dueddai 
i  feithrin  tegwch  a  thynerwch  yn  eu  trafodaeth  a'u  gilydd. 
Doethineb  Ei  drugaredd  sydd  i'w  ganfod  yn  hyn  ! 

Wedi  iddo  ranu  y  wlad  yn  etifeddiaethau  rhwng  llwythau 
a  theuluoedd,  os  digwyddai  i  ddyn  wrth  ymdaith  ddyfod  i 
"  winllan  ei  gymydog,  yna  bwyta  o  rawnwin  dy  wala,  wrth 
dy  feddwl ;  ond  na  ddod  yn  dy  lestr  yr  un.  Pan  ddelych  i  ŷd 
dy  gymydog,  yna  y  cei  dynu  y  tywysenau  a"th  law  ;  ond  ni 
chei  osod  cryman  yn  ŷd  dy  gymydog."  Mor  anrhydeddus,  ac 
eto  mor  rasol !  Yr  un  graslonrwydd  sydd  i'w  ganfod  yn  y 
mân-drefniadau.  Ni  fuasai  neb  ond  Duw  sydd  yn  hynod  am 
"  diriondeb  ei  drugaredd  '  yn  meddwl  o  gwbl  am  danynt. 
Ni  cheir  cyplu  "  ŷch  ac  asyn  ynghyd  "  i  aredig.  Ni  cheir 
"  cau  safn  j-ch  tra  fyddo  yn  dyrnu."  Ni  cheir  lladd  buwch 
neu  ddafad  yr  un  dydd  a'i  llwdn ;  na  berwi  myn  gafr  "  yn 
llaeth  ei  fam."  Y  mae  wedi  gofalu  hyd  yn  nod  am  nythod 
adar  bychain  ;  ni  cheir  yspeilio  y  nyth  gan  gymeryd  y  fam 
ymaith  gyda'r  cywion.  "  Gan  ollwng  ti  a  ollyngi  y  fam,  a'r 
cywion  a  gymeri,"  fel  na  byddo'r  fam  yn  ymboeni  wrth  weled 
y  cywion.  Y  mae  rhyw  agosrwydd  naturiol  a  chynesrwydd 
tirion  yn  Ei  drefniadau,  teilwng  o'r  perchenog  a'r  Creawdwr. 
Ilawdd  gweled  mai  Efe  a'u  gwnaeth  hwynt. 

Ond  yr  oedd  trugaredd  Duw  megis  yn  croni  ar  adegau. 
líob  saith  mlynedd  yr  oeddynt  i  wneuthur  goUyngdod.  "  A 
dyma  wedd  y  gollyngdod.  Gollynged  pob  echwynwr  i'w 
gymydog  yn  rhydd  ei  echwyn  a  echwynodd  efe :  na  ofyned 
hyny  drachefn  gan  ei  gymydog,  neu  ei  frawd ;  canys 
cyhoeddwyd  gollyngdod  yr  Arglwydd."     Felly,  os  byddai  un 

tlawd  yn  gorfod  benthyca  gan  ei  gymydog,  ac  yn  methu 
gwneyd  heb  yr  hyn  a  fenthyciodd,  fe  gai  ei  gadw  o'r  seithfed 
fîwyddyn  ymlaen ;  oblegid  amcan  Duw  ydoedd  gwastatau 
meddianau'r  bobl,  "  megis  na  byddo  o  honot  ti  gardotyn!" 
O  ddwyfol  Frenin  caredig  !  "  Chwe  blynedd  yr  heui  dy  faes, 
a  chwe  blynedd  y  tori  dy  winllan,  ac  y  cesgli  ei  chnwd.  Ond 
ar  y  seithfed  flwyddyn  y  bydd  Sabbath  gorphwysdra  i'r  tir, 
sef  Sabbath  yr  Arglwydd  ;  na  haua  dy  faes,  ac  na  thor  dy 
winllan.  Na  chynhauafa  yr  hyn  a  dyfo  o  hono  ei  hun,  ac  na 
chasgl  rawnwin  ni  theclaist :  bydd  yn  flwyddyn  orphwysdra  y 
tir.  Ond  bydded  fifrwyth  Sabbath  y  tir  yn  ymborth  i  chwi : 
sef  i  ti,  ac  i'th  wasanaethwr,  ac  i'th  wasanaethferch,  ac  i'th 
weinidog  cyflog,  ac  i'th  alltud  yr  hwn  a  ymdeithio  gyda  thi, 
I'th  anifail  hefyd  ac  i'r  bwystíìl  fydd  yn  dy  dir,  y  bydd  ei  holl 
gnwd  yn  ymborth;"  gan  gofio  am  y  dosparthiadau  parotaf 
i'w  hesgeuluso — y  gwas  cyflog,  yr  alltud,  a'r  bwystfil. 
Rhyfedd  iawn  ydyw  trugaredd  Duw  ! 

Ond  os  oedd  y  seithfed  flwyddyn  yn  hynod  am  orlifiad 
trugaredd  dros  yr  holl  wlad,  y  mae  y  seithfed  o'r  seithfedau 
hyny,  sefy  jiwbili,  yn  hynotach  fyth.  Dyma  flwyddyn  fawr 
trugaredd  Duw,  pryd  y  mae  yn  "  llemain  "  fei  Dafydd  o  flaen 
yr  arch.  Ar  y  flwyddyn  hon  y  mae'r  caethion  oU  yn  myned 
yn  rhydd,  y  dyledion  oli  yn  cael  eu  maddeu,  a'r  tlawd  oedd 
yn  ei  gyfyngder  wedi  gorfod  gwerthu  hen  etifeddiaeth  y  teulu, 
yn  cael  ail-ddechreu  byw  yn  yr  etifeddiaeth,  ac  megis  yn  cael 
ail-gynyg  ar  fywyd.  Hon  oedd  "  blwyddyn  gymeradwy 
yr  Arglwydd,"  neu  flwyddyn  anwyl  Duw ! 

Yn  awr,  pa  syniadau  am  eu  Brenin  a'u  Duw  a  gynyrchwyd 
gan  y  trefniadau  doeth  a  thyner  hyn?  Maddeuwch  i  mi 
am  fyned  mor  helaeth  a  manwl  drostynt ;  yr  ydym  wedi  bod 
yn  ymddifyru  mewn  cerdded  ar  hyd  llwybrau  sydd  wedi  eu 
troedio  yn  goch  gan  salmyddion  a  phrophwydi  fu  ar 
hyd-ddynt  yn  olrheinio  eu  Duw.  Am  enyd  yr  ydym  wedi 
efelychu  y  Sahnydd,  "  gan  ymlawenhau  ac  ymhyfrydu  yn 
nhrugaredd"  y  Goruchaf.     "  Bydded  ymadroddion  fy  ngenau. 

a  myfyrdod  fy  nghalon,  yn  gymeradwy  ger  dy  fron  di,  O 
Arglwydd,  fy  nghraig  a'm  prynwr." 

II.  Cadarnhaii  syniad  y  Salmydd  mai  trugarog  iawn  yw  Dtiw. 
Gallasem  wneuthur  hyny  trwy  apeUo  at  ddatguddiad  helaeth- 
ach  a  chyflawnach  sydd  yn  hanes  a  phrofiad  Dafydd  ei  hun, 
yn  gystal  ag  yn  hanes  cyflawnach  a  diweddarach  y  genedl 
etholedig ;  ond  prin  y  mae  genym  amynedd  i  wneuthur 
hyny,  gan  fawredd  ein  brys  i  roddi  llam  i'r  Testament 
Ne^^ydd,  i  wTando'r  mynegiad  digyfìelyb  sydd  yn  synu  nef  a 
daear:  "  Mawr  yw  dirgelwch  duwioldeb,  Duw  a  ymddang- 
osodd  yn  y  cnawd."  Nid  yn  unig  y  mae  "  Duw  wedi  Uefaru 
lawer  gwaith  a  llawer  modd  gynt  wrth  y  tadau  trwy  y 
prophwydi ;  ond  yn  y  dyddiau  diweddaf  hyn,  y  mae  wedi 
Uefaru  wrthym  mewn  Mab,"  a  hyny  trwy  "  ymddangos " 
ynddo,  ac  ymddangos  i  gyd  yn  Ei  holl  bersonoHaeth ;  ac  mi  a 
obeithiaf  y  medrwn  ychwanegu  "  Ac  ni  a  welsom  ei  ogoniant 
ef,  gogoniant  megis  yr  unig-anedig  oddiwrth  y  Tad,  yn  llawn 
gras  a  gwirionedd." 

Y  mae  yn  profi  gwirionedd  Ei  undeb  a'r  ddynoliaeth  trwy 
wneyd  ein  hoU  drueni  yn  eiddo  personol.  "  Diau  efe  a 
gymerth  ein  gwendid,  ac  a  ddug  ein  doluriau."  Y  mae  ein 
holl  glefydau  megis  yn  fToi  o'i  wydd.  Ni  fu  néb  farw  yn  yr 
un  ystafell  ag  Ef,  ac  yr  oedd  yn  beryglus  i  angladd  fyned 
heibio  iddo  Ef  ar  y  fíbrdd  tua'r  gladdfa,  rhag  ofn  i'r  hwn  oedd 
yn  gorwedd  ar  yr  elor  gael  dianc  adref  ar  ei  draed  ei  hun. 
Yr  oedd  y  canwriad  Rhufeinig  yn  ystyried  mai  gweision  iddo 
Ef  ydoedd  ein  holl  anhwylderau,  fel  tuag  at  wellhau  claf,  nid 
oedd  raid  iddo  ond  rhoddi  gorchymyn  i'w  was  Ei  hun. 
Ys  dywedai  yr  hynod  bregethwr,  Titus  Jones  :  "  Y  mae  gwas 
i  ti  wedi  dyfod  i'r  tý  acw,  ac  y  mae  wedi  ymaflyd  yn  nghorn 
gwddf  fy  ngwas  i,  ac  oddieithr  i  ti  warafun  iddo,  a  hyny  yn 
fuan,  y  mae  yn  sicr  o'i  lindagu — Yn  unig  dywed  y  gair  a'm 
gwas  a  iacheir."  Yr  oedd  y  gwahan-glwyfus  hwnw  yn  deall 
y  medrai  wneyd  yr  hyn  na  fedrai  neb  arall,  sef  iachau  ei 
wahan-glwyf — "  os   mynu   ti  a  elli.'*     Ac  fe  brofodd   fod  Ei 

ewyllysgarwch  yn  o  gymaint  a'i  allu.  Yn  y  man  Efe  a 
ddywedodd :  "  mynaf,  bydd  lan.  Ac  wedi  iddo  ddywedyd 
hyny,  ymadawodd  y  gwahan-glwyf  ag  ef  yn  ebrwydd,  a 
glanhawyd  ef."  A  phen  ar  y  pethau  a  ddywedwyd  yw 
hyn  :  "  Cospedigaeth  ein  heddwch  ni  oedd  arno  ef,  a  thrwy  ei 
gleisiau  ef  yr  iachawyd  ni."  Nid  yn  unig  "  fe  ddug  ein 
doluriau,"  ond  yr  hyn  bâr  fyth  yn  syndod,  Efe  a  ddug  ein  holl 
ddrygioni  hefyd,  canys  y  mae  "  yn  rhoddi  ei  hun  drosom  ni, 
yn  offrwm  ac  yn  aberth  i  Dduw,  o  arogl  peraidd."  Prif 
destyn  syndod  y  diweddar  Barchedig  a'r  cyrhaeddgar  Wilham 
Roberts,  o  Amlwch,  yn  ystod  rhyw  salwch,  ydoedd  fod  y 
Duw  mawr  wedi  medru  troi  yr  abuse  gafodd  Ei  Fab  yn  ein 
byd,  yn  rheswm  dros  ei  achub ;  ni  fuasai  yn  synu  o  gwbl  pe 
buasai  yn  rheswm  ychwanegol  dros  ei  ddamnio !  Ond  yr 
achos  o  hyn  ydoedd  fod  y  Mab  Ei  Hun  wedi  ein  "caru  yn  ein 
hisel  radd  " — yn  ystyr  waethaf  y  gair  ! — ac  er  prawf  o  hyn,  y 
mae  yn  gweddío  drosoni  pan  yn  trengu  o  dan  ein  dwylaw ! 
**  O  Dad,  maddeu  iddynt !  "  Yn  y  fan  yma  y  byddaf  yn 
teimlo  fy  ysbrydoliaeth  benaf  i  addoli — ac  yr  ydwyf  yn  teimlo 
graddau  o  hono  y  munyd  hwn.  Rhaid  i  mi  gael  Ei  foUanu 
mewn  ysgrifenu 

"  0  gariad  !  0  gariad  I  anfeidrol  ei  faint." 

Y  cariad  anfeidrol  hwn  wnaeth  ein  iachawdwriaeth  yn  beth 
posibl  trwy  angeu'r  groes  ! 

III.  Ond   nid  ydyw    trugaredd  yn    iinig   briodoledd  yn    Nuw. 
"  Gwel  am  hyny  ddaioni  a  thoster  Duw  ;  "  oblegid 

"  Ynddo'n  rhyfedd  cydlewyrcha, 
Dwyfol  fawredd  a  mwyneidd-dra." 

Nid  un-ochrog  ydyw  Duw'r  Beibl,  tebyg  i  syniadau  mynych 
dynion  am  dano  ;  ond  ynddo  cyd-gyferfydd  pob  rhagoriaeth. 
Nid  ymhyfrydaf  fì  yn  y  duw  meddal,  di-asgwrn-cefn,  a 
addohr  gan  ein  cymydogion  Saesonig — un  rhy  dyner  byth  i 
gospi,  a  rhy  lednais  i  ofyn  am  iawn.  Gwell  genyf  hen  Dduw 
ein  tadau,  nid  o  barch  iddynt  hwy,  ond  am  mai  felly  y  tybiaf 

y  datguddir  Ef  ganddo  Ef  Ei  Hun,  I  mi  y  mae  cyfiawnder 
yn  briodoledd  hanfodol  yn  Nuw,  ac  nid  yn  ffurf  ar  Ei  ddaioni. 
Tybiaf  fod  yn  bosibl  i  ddyn  llygredig  gyfranogi  yn  helaeth  o'r 
teimlad  hwn.  Pan  glywom  am  weithred  ysgeler  yn  cael  ei 
chyflawni — ni  waeth  pa  mor  bell  y  bydd  oddiwrthym — y  mae 
greddf  foesol  o'n  mewn  yn  gofyn  am  weinyddiad  cosp,  a  hyny 
nid  er  mwyn  atal  y  troseddwr  i  gyflawni  yr  un  anfadwaith 
drachefn,  nac  i  fod  yn  rhybudd  i  eraill  ychwaith,  ond  mae  y 
teimlad  yn  gweithredu  gyda  hoU  gyflymder  greddf,  cyn 
cymeryd  i  ystyriaeth  ddylanwad  dymunol  y  gosp  arno  ef  ei 
hun,  nac  o  bosibl  ar  eraill.  Ond  greddf  bur  o  gyfiawnder 
ydyw — mor  bur  ag  y  gall  unrhyw  beth  fod  mewn  creadur 
anmhur.  Gwn  fod  dosbarth  o  dduwlnyddion  yn  bod,  ac 
athronwyr  galluog  tu  cefn  iddynt,  yn  dadleu  mai  yr  unig 
reswm  dros  weinyddu  cosp  yn  mhob  Uywodraeth  ydyw  "  atal 
troseddu;"  ac  y  mae  y  rhai  hyn,  os  yn  cydnabod  y  Beibl  o 
gwbl,  yn  ymgysgodi  tu  cefn  i'r  gair  bendigedig  hwnw : 
"  Duw,  cariad  yw."  Ond  tra  yn  dymuno  addoli  wrth  glywed 
y  fath  dystiolaeth,  ni  fédraf  anghofio  tystiolaeth  arall  sydd 
lawn  mor  bwysig :  "  Goleuni  yw  Duw."  Ond  pe  byddai 
raid  i  mi  suddo  y  naiU  yn  y  llall,  y  cariad  yn  y  purdeb,  neu  y 
purdeb  yn  y  cariad,  gwell  fyddai  genyf  gredu  fod  holl 
dynerwch  natur  Duw  yn  tarddu  o'i  burdeb.  Mewn  pechod  y 
mae  culni  a  chaledrwydd  ;  hunan-gais  ydyw  ei  hanfod,  fel 
y  sylwasom  eisioes ;  tra  y  mae  eangder  a  thynerwch  mewn 
sancteiddrwydd.  Ond  tra  y  credaf  fod  cymeriad  Duw  yr  un, 
fel  Ei  hanfod,  credaf  hefyd  na  fedr  dynion  olrheinio 
priodoleddau  Ei  gymeriad  yn  ol  nes  dyfod  o  hyd  i'r  unohaeth 
hwnw,  mwy  nag  y  medrant  olrheinio  trindod  o  berson^u  yn  ol 
i  imdod  Ei  hanfod.  Gwell  gan  hyny  ydyw  i  ni  dderbyn 
tystiolaeth  syml  y  Beibl,  Ei  fod  yn  gyfiawn  ac  yn  drugarog, 
a  boddloni  ar  hyna.  O  leiaf,  felly  y  credaf  y  cawn  dduwin- 
yddiaeth  iachus  a  chyflawn,  fydd  cyfled  a'r  holl  Feibl. 

IV.   Yn  y  cyfuuiad  o'i  lioll  briodolcddan  y  iiiae  "y  bciidigcdig  a'r 
ìtnig  Bcnacth  "  yn  ymddangos  yn  ogoneddus  0  hardd.     Y  mae  Ei 

gyfiawnder   yn    ymddangos    yn    harddach    yn    ngoleuni    Ei 
drugaredd,   a'i  drugaredd  yn    ymbrydferthu  yn    ngoleuni    Ei 
sancteiddrwydd.      Y    mae    holl    briodoleddau    Duw   yn    ad- 
lewyrchu  gogoniant  ar  eu  gilydd.     Yn  y  cydwead  hapus  o'r 
hyn  sydd  yn  wahanol,  a  braidd  yn  wrthgyferbyniad,  y  triga 
gwir    brydferthwch.      Felly  o  leiaf  y  mae  mewn  natur.      Y 
mae  yn  ffaith  nad  oes  prydferthwch  mewn  Hinell  uniawn;  onci 
rhaid    cael    y    cylchynol    (ciirve)    ynddi.       Nid    yw    goleuni 
digymysg  ychwaith  yn  hardd ;  rhaid  cael  y  cwmwl  i  wneyc! 
harddwch.      Nid  canol-ddydd  yn  y  dwyrain  sydd  yn  hardd. 
pryd  y  mae  dysgleirdeb  llachar  brenin  y  dydd  yn  gwynu  pol- 
peth    a  thanbeidrwydd  ei  belydrau,    ond    diwrnod    o  hydref 
mewn  hinsawdd  gymysg  fel  yr  eiddoni  ni.      Yma  yn  unig  y 
canfyddir  y  bwa  na  fedr  neb  ond  y  Cteawdwr  ei  gamu  a'i 
baentio,  a  lle  ar  ol  gwneyd  y  gesid  ef  i  orwedd  ar  ysgwydd 
rhyw  gwmwl  cyfagos.      Hardd  ydyw  yn  mhob  gwlad  lle  y 
gwelir  ef ;    ond  ni  welais  liwiau  yr   enfys  mor  hardd  yn  un 
lle  a  phan   yn  pontio  mewn  tarth-drochion  raiadr  gwyllt  y 
Niagara.       Os    ydych    am    weled    hoU    ogoniant    haul    yn 
machludo,  rhaid  i  chwi  aros  am  ddiwrnod  manteisiol  yn  mis 
Hydref,  pryd  yr  adeilada  gastelH  rhamantus  a  diddiwedd  yn 
y  cymylau,    ac    y  corona  eu  holl    adeiladau  ag  aur-ymylon. 
Felly   y   mae   pob   gwir   brydferthwch ;    gwneir   ef  i  fynu  o 
ddoeth    gyferbyniadau.      Dyma    ogoniant    y    dwyfol    ganol- 
bwynt,    cyd-grynhoad    perffaith    o   briodoleddau    cyferbyniol. 
Y  mae  yn  Nuw  ogoniant  ofnadwy  a  gerwin — gyda  pharch 
addolgar  dymunaf  eiriö  felly — oblegid  y  mae   Ei  eiddigedd 
dros  anrhydedd  Ei  lywodraeth,  ac  uniondeb  Ei  gyfraith,  yn 
ddiderfyn.     "  Y  mae  yn  lanach  ei  lygaid  nag  y  gall  edrych  ar 
ddrwg,    ni    all    edrych    ar   anwiredd;"    ac   eto  y    mae  enfys 
gogoneddus  yn  amgylchu  y  ddwyfol  orsedd-fainc,  nad  ydyAv 
pob  enfys  arall  ond  cysgodion  gwan  o  hono.     Y  mae  genyni 
Dduw    sydd   yn    ogoneddusach    nag  y   dychymygodd    yr   un 
bardd,  nac  y  breuddwydiodd  yr  un  athronydd  !     "  Addolwch 
ef,  yr  holl  dduwiau  ! "' 

Eto,  prif  ogoniant  y  Duw  sydd  yn  anfeidrol  mewn  nerth  a 
doethineb,  urddas  a  phurdeb,  ydyw  Ei  drugaredd  ;  oblegid 
ymddengys  fod  Ei  haelfrydigrwydd  yn  cyfodi  o'i  ymwybydd- 
iaeth  o'r  pellder  anfesurol  sydd  rhyngddo  a  phawb  arall.  Mwyn, 
gan  hyny,  ydyw  Duw  trwy  holl  derfynau  Ei  lywodraeth  ;  er 
hyny,  mwynach  yr  ymddengys  yma  nag  yn  un  lle  arall — oblegid 
dyma  lle  y  mae  Ei  hospital.  Dyma  lle  y  mae  yn-  iachau  y  rhai 
briwedig  o  galon,  ac  yn  rhwymo  doluriau,  y  rhai 

"  Trwy  y  cwymp,  gadd  farwol  friw." 
Golygfa  ardderchog  a  gafodd  Esay  pan  "welodd  yr 
Arglwydd  yn  eistedd  ar  eisteddfa  uchel  a  dyrchafedig,  a'i 
odre  yn  llenwi  y  deml.  Y  seraphiaid  oedd  yn  sefyll 
oddiar  hyny ;  chwech  adain  ydoedd  i  bob  un,  â  dwy  y 
cuddiai  ei  wyneb,  â  dwy  y  cuddiai  ei  draed.  ac  â  dwy  yr 
ehedai.  A  llefodd  y  naiU  wrth  y  llall,  a  dywedodd :  Sanct, 
Sanct,  Sanct  yw  Arglwydd  Dduw  y  lluoedd,  yr  hoU  ddaear 
sydd  lawn  o'i  ogoniant  ef.  A  physt  y  rhiniogau  a  symudasant 
gan  lef  yr  hwn  oedd  yn  llefaru,  a'r  tŷ  a  lanwyd  gan  fwg." 
Dyna  adroddiad  syml  ond  mawreddog  Esay  ei  hun  o"r 
amgylchiad  ofnadwy ;  ac  nid  ydym  am  geisio  mewn  un  mcdd 
fychanu  y  gogoniant ;  ond  mewn  gwyleidd-dra  mi  anturiaf 
ddywedyd,  er  hyny,  fy  mod  i  fy  hun  wedi  canfod  golygfa,  sydd 
yn  ngoleuni  y  Testament  Newydd,  yn  uwch  o  ran  nodwedd 
na'r  hyn  a  ganfu  Esay — a  dichon  fod  llawer  o  honoch 
chwithau  wedi  canfod  golygfa  gyffelyb.  Bernwch  chwi 
gywirdeb  fy  nghasghad.  Un  prydnawn-gwaith  mi  ganfyddais 
eneth  fechan  ddiniwed  a  thlws  yn  ymddarpar  ar  gyfer  myned 
i  orphwys.  Yr  oedd  wedi  diosg  ei  dillad  dydd,  ac  wedi 
gwisgo  ei  diilad  nos ;  yna  plygai  ar  ei  deuHn  gerbron  ghniau 
ei  mam,  gan  gau  eu  llygaid  a  phlethu  ei  dwylaw  mewn  ystum 
addolgar,  ac  adroddai  yn  dyner  a  gwylaidd  weddi  ííyinhwys  a 
hwyrol  Dr.  Watts  i  blant  bychain  : 

"  Gentle  Jesus,  meek  and  mild, 

Look  upon  a  little  cbild  ; 

Pity  my  simplicity, 

Suffer  me  to  comc  to  Thec." 

Wrandawyr  anwyl  !  Credais  i  mi'r  funyd  hono  ganfod 
gogoniant  uwch  nag  a  ganfu  Esay — gweled  plentyn  bychan 
yn  medru  cyfarch  yr  Hwn  oedd  yn  eistedd  ar  nef  y  nefoedd, 
fel  "  Gentle  Jesiis,  ineek  and  mild,"  a  lispio  ei  dymuniad  am  iddo 
dosturio  wrth  ei  simplicity,  a  goddef  iddi  ddyfod  ato.  Os  gwn 
beth  ydyw  im  amser  blygu  gerbron  y  Dwyfol  Fawredd,  mi 
ymgrymais,  ac  a'i  addolais  Ef  y  funyd  hono  ! 

Ymostyngiadau  Ei  drugaredd  sydd  yn  ein  cymhell  i  fyned 
ato,  ac  yn  creu  hyder  ynom  i  ymddiried  yn  Ei  ffafrau.  Oni 
buasai  hyn  buasem  yn  arswydo,  fel  Dafydd,  ac  yn  dywedyd, 
**  Pwy  wyf  fi,  O  Arglwydd  !  a  pha  beth  yw  ty  fy  nhad?" 
Yn  un  o'r  cyhoeddiadau  Seisonig,  darllenais  am  foneddwr  yn 
Llundain  oedd  yn  arfer  pasio  yr  un  ffordd  adref,  o'r  ddinas 
fawr  hono.  Un  diwrnod,  dywedodd  ei  fod  wedi  gweled 
geneth  fechan  ag  oedd  wedi  denu  ei  sylw  ac  enyn  ei  ddy- 
ddordeb  yn  anarferol ;  ond  mai  geneth  fechan  dlawd  a  diofal 
ydoedd,  yn  gwerthu  blodau  i  bwy  bynag  a'u  prynai.  Gan  fod 
ei  briod  o  gyffelyb  duedd,  cymhellodd  ef  i  ddwyn  yr  eneth 
fechan  i'w  gartref  a'i  hymgeleddu.  Dranoeth,  gwelodd  yr  un 
eneth,  drachefn  ;  gofynodd  iddi  a  fuasai  yn  foddlawn  dyfod 
i'w  gartref,  a  chymeryd  ei  rhan  o'r  byd  oedd  arno  ef.  NiJ 
oedd  raid  gofyn  am  gydsyniad  neb  arail  ;  a  dyna'r  ddau  yn 
myned  i  balas  yn  y  West  End.  Wedi  ei  dangos  hi  i'w  briod, 
hoffodd  hono,  fel  ei  gwr,  yr  eneth  dlawd.  Yna  fe  ddiosgwyd 
ei  dillad  budron  a  charpiog,  fe  dorwyd  ac  fe  gribwyd  ei 
gwallt,  ar  fe'i  gwisgwyd  mewn  newydd  ddillad.  Wedi 
gwneyd  syberwyd  arni,  fe  roddwyd  rhyddid  y  ty  iddi,  ac  ar 
yr  un  pryd  fe  ddangoswyd  yr  ystafelloedd  cymhwysaf  iddi. 
Ond  yn  fuan  iawn,  hi  ddangosodd  annhueddrwydd  cryf  i  aros 
o  gwbl  o  fewn  i'r  palas;  ar  y  grisiau  ac  yn  y  porth  y  mynai 
fod.  Dyna'r  pethau  tebycaf  i'w  hen  gynefin.  Yn  fuan, 
darfu  i  rai  o  blant  y  ty  deimlo  dyddordeb  ynddi,  a  cheisio  ei 
denu  i  fewn  i'r  ty.  Anrhegodd  yr  henaf  hi  a  wn/^bychan  i'w 
roddi  am  ei  gwddf.  Deallodd  ei  ystyr  mewn  munyd,  a 
gwyddai   pa  fodd  i'w  wisgo ;  ond  allan  ar  y  grisiau  yr  oedd 

hwnw  yn  cael  myned.  Rhoddodd  yr  ail  eneth  doll  fechan 
iddi,  yr  hon  a  hoffodd  yn  ddirfawr,  ond  allan  i'r  porth  yr  oedd 
y  doll  yn  cael  myned.  0"r  diwedd,  dyma'r  eneth  leiaf  yn  y 
ty,  yn  llusgo  ei  chadair  fechan  ar  ei  hol,  ac  allan  i'r  porth, 
gan  eistedd  yn  ei  hymyl,  gofyn  cwestiynau  iddi,  rhoddi  ei  braich 
am  ei  gwddf  a'i  chusanu,  nes  myned  yn  gyfeilUon  mawr.  O 
dipyn  i  beth,  hi  enillodd  ei  serch  a'i  hymddiried  nes  y  bodd- 
lonodd  drigo  yn  y  palasdy  yn  nghwmni'r  plentyn  o'r  un  oed  a 
hi  ei  hun.  Peidiwch  a  dibrisio'r  gymhariaeth,  fy  nghyfeilHon, 
y  mae  yn  ddigon  mawr  i  chwi  a  minau.  Nid  oedd  y  pellder 
oedd  rhwng  y  street  arah  fechan  hono,  a'r  boneddwr  a'i  deulu 
a'i  balas,  ond  megis  diddim  yn  ymyl  y  pellder  oedd  rhwng 
Mab  y  Brenin  Tragywyddol  a  thrueiniaid  llwm,  aflan,  a  drwg 
ar  y  ddaear  ;  ond  fe  garodd  y  teulu,  fe  garodd  ein  natur,  fe'i 
gwisgodd  am  dano,  i  gael  marw  ynddi  drosom  ni,  ac  i  gael 
byw  yn  ein  plith.  Fe'i  carodd  a  chariad  tu  hwnt  i 
gariad  gwragedd.  Yr  ydym  ninau  wedi  Ei  garu  yn 
angerddol  yn  ol,  ac  wedi  myned  yn  ddigon  hyf  arno  i  roddi 
ein  breichiau  am  Ei  wddf,  a  dywedyd  wrtho,  "  Lle  yr 
elych  di  yr  âf  finau ;  mi  a  gymeraf  fy  siawns  am  byth  gyda 
thi." 

"  Nef  y  nefocdd  fydd  Ei  garu, 
Ei  fwynhau  a'i  bur  folianu." 

Yr  ydym  wedi  bod  yn  tremio  hefyd  ar  y  palas  mewn 
dychymyg,  yn  ol  y  desgrifiad  a  gawn  o  hono.  Braidd  nad 
ydym  yn  arswydo  rhagddo  ar  y  cyntaf.  Y  mae  pethau  goreu 
y  ddaear  yn  cael  eu  dyhysbyddu  i  ddesgrifio  allanolion  y 
nefoedd.  Y  mae  aur  yn  ei  heolydd  ;  y  mae  perlau  yn  ei 
phyrth,  a'r  meini  gwerthfawrocaf  yn  ei  muriau — pa  faint  raid 
fod  gogoniant  y  canol  ?  Ond  na  ddigalonwch,  anwyl 
gyfeiUion,  yr  ydwyf  wedi  bod  yn  Uygadu  ar  hwnw  i'r  canol- 
bwynt  hefyd  ;  dyma  ddigon  i'n  tawelu  byth  :  "  Yr  Oen  sydd 
ar  yr  orsedd-fainc'  Ni  fuasai  yn  ddyogel  i  osod  Oen  ar 
orsedd-fainc  un  wlad  araU ;  ond  dyma  ogoniant  penaf  y 
nefoedd.      Fel   Oen   y  mae  ein   Ceidwad  anwyl  yn  myned  i 

deyrnasu  byth  ar  Ei  bobl.      Gydag  Ef,  ini  mentrwn  hi,  er 
tanbeidied  y  gogoniant ! 

Gwyliwch  rhag  "  llid  yr  Oen,"  nid  am  Ei  fod  yn  peidio,  ond 
am  Ei  fod  yn  parhau  yn  Oen.  Newydd  ddywedyd  yr  ydym 
mai  mwyn  a  thyner  ydyw  Duw  trwy  holl  derfynau  Ei 
lywodraeth  ;  ac  nid  ydym  am  eithrio  ufifern  !  Hunan- 
weinyddiedig  fydd  holl  drueni  y  colledigion  !  Nid  â  neb  o 
wrandawyr  yr  efengyl  yno  heb  fyned  trwy  ddagrau  Mab 
Duw,  a'r  adgof  o  hyny  fydd  y  peth  poethaf  a  gyfarfyddi 
yno — byddant  yn  disgyn  arnat  fel  dafnau  poethion  o  dân  ! 
O  bobl,  gwyHwch,  er  pob  peth,  rhag  diystyru  a  sathru 
trugaredd  Duw ! 


PREGETH    IX. 


BYDDWCH    BERFFAITH. 


Mat.  V.  48. — "  Byddwch  chwi  gan  hyny  yn  berffaith,  fely  niae 
eich  Tad yr  hwn  sydd  yn  y  nefoedd yn  herffaith." 

ÜNID  oes  sẃn  rhyfedd  a  dyeithriol  gan  y  geiriau  hyn  ? 
Yn  gymaint  felly  fel  y  mae  yn  anhawdd  i  ni  eu  cymeryd 
i  mewn.  i .  Y  mae  mawredd  eu  cynwys  yn  gyfry w  fel  y  mae  yn 
anhawdd  i  ni  eu  hamgyfFred  a'u  sylweddoli.  Bydd  ambell 
beth  yn  ddiargraíF  arnom  oherwydd  ei  fawredd.  Y  mae'r 
mawredd  yn  anamgyffredadwy  ;  nid  yw  yn  bosibl  i  ni  ei  gynwys 
mewn  syniad  cHr  a  deallus.  Er  engraifft,  geill  dyn  feddu 
syniad  am  fynydd  uchaf  ei  wlad  ;  am  fynydd  uchaf  y  byd,  am 
faint  y  ddaear,  er  ei  bod  yn  awr  yn  dechreu  myned  yn  niwlog 
arno  ;  ond  nid  oes  ganddo  un  syniad  am  fawredd  yr  haul,  yr 
hwn  sydd  dri-chant-ar-ddeg  o  íìloedd  o  weithiau  yn  fwy  na'r 
ddaear ;  a  llai  fyth  y  medda  syniad  am  fawredd  un  o'r  sêr 
sefydlog,  sydd  filoedd  o  weithiau  yn  fwy  na'n  haul  ni.  Geill 
dyn  wneyd  y  darganfyddiad  fod  hyn  yn  ffaith ;  geill  weithio 
allan  y  hroblcm  yn  ol  deddfau  digyfnewid  inathematics,  a 
phrofì  y  snm  to  a  demonstration  yn  ol  egwyddorion  sefydlog 
rhifyddiaeth.  Ond  llythyrenau /í/g^^fcni,  a  ífigyrau  rhifyddiaeth 
yw  y  mawredd.  ac  nid  syniad  yn  ei  feddwl.  Y  mae  y  maint 
yn  ormod  i'w  gynwys  mewn  syniad.  Felly  am  bellder. 
Geill  dyn  feddu  syniad  cHr  am  daith  a  wnaeth  ef  ei  hun ; 
medr  ddirnad  peHder  Abertawe  oddiwrth  Gaerdydd,  peHder 
Abertawe  o  Lundain,  pellder  Abertawe  o  New  York  ac  o 
MeUiourne,  er  ei  bod  yn  dechreu  myned  yn  niwlog  arno,  os 
na  wnaeth  y  fordaith  ;  ond  ni  fedr  ymsynio  o  gwbl  am  beHder 
Herschel  oddiwrth    yr   haul,  yr   hwn  sydd   ddeunaw  cant  o 

filiynau  o  filldiroedd  ;  na  phellder  y  seren  sefydlog  agosaf 
atom,  yr  hyn  sydd  dros  ugain  biliwn  o  filldiroedd,  Y  mae  y 
pellder  yn  anamgyffredadwy.  Ni  fedr  y  meddwl  ei  gwmpasu. 
Yr  un  fath  gyda  phob  syniad  arall ;  hawdd  yw  ei  gario  y  tu 
hwnt  i  amgyffred  dynol ;  y  syniad  am  gyflymder,  pwysau, 
oerni,  gwres,  &c.  Bydd  yn  hawdd  profi  eu  bod  yn  wir,  a 
siarad  am  danynt  ;  ond  ffigyrau  a  geiriau  a  ddefnyddir  heb 
syniadau  cyfatebol  yn  y  meddwl.  Er  hyny,  trwy  ymdrechu 
am  amser  maith,  y  mae  yn  bosibl  i  ddyn  synio  Uawer  mwy 
nag  a  fedr  ar  y  tarawiad  cyntaf.  Dyma  y  syniad  o  faint — 
maint  y  ddaear.  Rhodder  amser  iddo  i  edrych  dros  y  map  a'r 
cwmpas  yn  ei  law,  i  edrych  a  mesur  y  mynyddoedd  a'r 
dyffrynoedd,  y  llynoedd  a'r  moroedd  sydd  arno,  ac  fe  ddaw  i 
gwmpasu  yn  ei  feddwl  faint  y  ddaear.  Yn  ganlynol,  trwy 
bentyru  deg  o  fydoedd  o'r  un  maintioli  a'r  ddaear  ar  eu 
gilydd,  daw  i  feddu  syniad  am  fyd  sydd  ddeng  waith  yn  fwy 
na'r  ddaear.  Yna,  geill  bentyru  bydoedd  o'r  maint  hwn  ar 
eu  gilydd  drachefn,  deg  o  honynt,  nes  y  bydd  ganddo  fyd 
can  waith  mwy  na'r  ddaear  yn  ei  feddwl.  Ac  felly  yn  y 
blaen,  o  radd  i  radd,  fe  ddaw  o'r  diwedd  i  feddu  rhyw  syniad 
brith  am  faint  yr  haul.  Brith  a  niwlog,  yr  wyf  yn  addef,  a 
fydd  y  syniad  ;  ond  y  mae  yn  llawer  gwell  na'r  peth  oedd 
ganddo  ar  y  cyntaf;  oblegid  mewn  gwirionedd  dim  oedd 
ganddo  y  pryd  hwnw. 

Y  mae  arnaf  ofn  fod  darlleniad  y  testyn  wedi  bod  yn 
ddiargraff  arnoch  chwithau,  ac  oherwydd  yr  un  rheswm, 
sef  mawredd  anamgyffredadwy  ei  gynwys.  "  Byddwch 
berffaith!  "  Nid  yn  gymhedrol  dda;  nid  cystal  a'r  goreu  o'ch 
cymydogion  ;  ond  yn  anfesurol  uwch,  yn  berffaith  ;  ie,  "yn 
berffaith,  fel  y  mae  eich  Tad  yr  hwn  sydd  yn  y  nefoedd  yn 
berffaith."  Onid  yw  y  geiriau  hyn  :  "  Byddwch  berffaith," 
wedi  pasio  trwy  eich  meddw!,  fel  y  gwnai  mynegiad  o'r  ffaith 
fod  goleuni  yn  teithio  gydar  cyflymder  o  ddeuddeng  miUwn  o 
filldiroedd  bob  mynud  ?  Nid  yw  y  naiU  fynegiad  na'r  llall  yn 
cynyrchu   un   syniad  cyfatebol   i'w   fawredd.      Y  maent   yn 

ormod  i  ddyn  gael  gafael  o  gwbl  arnynt ;  o  leiaf,  heb  lawer  o 
amser  i  ddringo  i  fynu  atynt.  Rhaid  i'r  meddwl  gael  amser  i 
gymharu  a  phentyru,  a  thrwy  hyny  ymagor  ac  ymledu,  cyn  y 
geill  gymeryd  gafael  mewn  gwirionedd  mawr  iawn. 

2.  Ar  ol  ymdrech  feddyliol  i  amgyffred,  i  ryw  fesur  er  yn 
anmherffaith,  fawredd  yr  hyn  a  osodir  o'n  blaen  yn  y  testyn, 
y  peryg!  fydd  i  ni  anghredu  ;  anghredu  y  posiblrwydd  i  neb 
gyrhaedd  y  nôd,  ac  anghredu  difrifwch  y  neb  a  lefarodd  y 
geiriau.  Beth  !  Disgwyl  i'r  hwn  a  aned  o  wraig  fod  yn 
berffaith  !  Y  mae  ei  anadl  yn  ei  ffroenau,  a'i  sail  yn  y  pridd ; 
efe  a  genhedlwyd  mewn  anwiredd,  ac  a  ymddyeithriodd  o'r 
bru,  nes  y  mae  megis  peth  aflan,  heb  fan  glan  na  chyfan  arno 
o  wadn  y  troed  hyd  goryn  y  pen.  Disgwyl  i'r  fath  un  a  hwn 
fod  yn  berffaith  !  Y  mae  ei  gydwybod  eisioes  yn  halogedig, 
a'i  ewyllys  yn  wan.  Nid  ydyw  ei  safon  mor  uchel  ag  y  dylai 
fod ;  ond  nid  ydyw  yn  gweithredu  i  fynu  a'r  safon  sydd 
ganddo.  Braidd  nad  yw  yr  hen  arferion  drwg  a  ffurfiwyd 
ganddo  wedi  ymblethu  am  ei  natur  foesol,  ac  wedi  myned 
megis  yn  rhan  o  hono  ei  hun,  fel  ag  i  wneyd  ymddadrys  o'u 
gafaelion  y  nesaf  peth  i  anmhosiblrwydd.  Ac  fel  y  mae  efe, 
felly  y  mae  pawb  o'i  amgylch ;  nes  y  mae  y  gymdeithas  a'i 
hamgylchyna  yn  blwm  wrth  ei  odreu,  yn  ei  rwystro  i  godi 
byth  uwchlaw  ei  gymdeithion.  Onid  yw  disgwyl  i'r  fath  un 
a  hwn  ymestyn  at,  a  chyrhaedd  perffeithrwydd,  yn  ynfyd- 
rwydd  ?  Dyma  y  syniad  a'r  teimlad  y  mae  yn  beryglus  i 
"ddyn  eu  coleddu,  ar  ol  sylweddoli  i  ryw  radd  fawredd 
anhraethol  cynwys  y  testyn. 

Ond  y  mae  lesu  Grist  yn  berffaith  ddifrifol.  Y  mae  yn 
deall  ac  yn  meddwl  yr  hyn  a  ddywed.  Gwyr  hefyd  fod 
cyrhaedd  y  nôd  yn  beth  posibl,  oblegid  daeth  i'r  byd  o 
bwrpas  i'w  wneyd  yn  beth  posibl.  Teilynga  Ei  eiriau  sylw 
ac  ystyriaeth  ddifrifol.  Codi  safon  crefydd  a  moesoldeb  ydyw 
un  o  amcanion  neillduol  y  bregeth  ryfedd  ar  y  mynydd.  Nid 
oedd  yr  luddewon  yn  yr  oes  hono  yn  ymdrechu  ond  yn 
wanaidd  i  fod  i  fynu  a'r  hyn  a  ddysgid  iddynt  gan  y  "  rhai 

^gynt ;"  ond  dysga  ein  Hiachawdwr  iddynt  bethau  amgenach. 
Yn  y  naill  athrawiaeth  ar  ol  y  llall  y  mae  yn  codi  y  safon  yn 
uwch  ac  yn  uwch  o  hyd,  nes  y  mae  o'r  diwedd  yn  ei  chodi 
hyd  y  nefoedd,  ac  yn  uwch  na'r  nefoedd.  '•  Byddwch 
berfifaith."     Y  mater  fydd 

TREFN    YR    EFENGYL    I    WNEUTHUR    DYN    YN    BERFFAITH. 

Er  holl  ddirywiad  y  ddynoHaeth  trwy  bechod,  y  mae  rhyw 
reddf  yn  ei  nhatur  sydd  yn  ei  harwain  at  y  syniad  o  berffeith- 
rwydd  yn  mhob  cyfeiriad  ;  ac  oddigerth  mewn  ystyr  foesol  ac 
ysprydol  i  ymestyn  at  y  perffeithrwydd  hwnw.  Yn  mhob 
•cysylhiad  arall  fe  amlygir  hyn.  Ni  all  y  plentyn  chwareu  na 
dysgu  heb  gyfîawni  rhyw  gampwaith  neu  crchestwaith,  yn 
mha  un  y  bydd  yn  rhagori  arno  ei  hun,  ac  yn  ceisio  rhagori 
ar  ei  gyfoedion.  Wedi  iddo  dyfu  i  fesur  oedran  gŵr,  daw  i 
deimlo  fod  yn  perthyn  i  bob  gwybodaeth  a  chelfyddyd  ryw 
ragoriaeth,  nad  yw  efe  eto  wedi  ei  chyrhaedd,  ond  sydd  yn 
bwysig  i  ymgais  am  dani.  Nid  yw  yr  actual  byth  cystal  a'r 
ideal  sydd  yn  ei  feddwl.  Yr  anghyfartaledd  sydd  rhwng  yr 
actnal  a'r  idcal  sydd  yn  peri  ei  fod  yn  aflonydd  ac  yn  anniddig ; 
a'r  aflonyddwch,  y  restlessness  hwn  sydd  wrth  wraidd  ei 
gynydd.  Gan  hyny,  myned  rhagddynt  y  mae  dynion  o  oes  i 
oes  mewn  gwybodaeth,  a  threfn,  a  chysur  cymdeithasol ;  ond 
y  mae  ganddynt  dir  lawer  eto  i'w  feddianu.  Medd  dyn  hefyd 
ryw  syniad,  er  ei  fod  yn  wan  ac  yn  niwlog,  am  berffeithrwydd 
moesol  ac  ysprydol ;  ond  dyma  lle  y  mae  effaith  y  cwymp  i'w 
ganfod  yn  amlwg,  nid  oes  ynddo  yr  un  ymestyniad  at  y 
perffeithrwydd  hwn.  Cawn  ef  yn  cynyddu,  ac  yn  gwellhau 
ei  hun  yn  mhob  cysylhiad  arall ;  ond  os  gadewir  ef  iddo  ei 
hunan.  ar  ei  waeth  y  bydd  yn  myned  mewn  moes  a  chrefydd. 
Tra  yr  oedd  ymherodraethau  Groeg  a  Rhufain  yn  ym- 
berffeithio  yn  y  naill  oes  ar  ol  y  llall  mewn  celfyddvd,  a  phob 
gwybodaeth  ;  yr  oeddynt  ar  yr'un  pryd  yn  ymlygru  mewn 
moesau,  nes  o'r  diwedd  i'w  llygredigaeth  gyrhaedd  eithafoedd 
a  brofodd  yn  ddinystr  iddynt.      O    ran  gwybodaeth  a  gallu 

celfyddydol,  trefn  a  chysur  cymdeithasol,  disgwylia  pob- 
cenedl  amser  gwell  i  ddyfod ;  ond  mewn  ystyr  foesol  a 
chrefyddol,  credant  fod  yr  amser  da,  yr  oes  euraidd,  wedi  bod 
yn  ol  yn  mhell  yn  eu  hanes.  Yn  mlaen  y  mae  pob 
rhagoriaeth  i  fod,  ond  rhagoriaeth  mewn  moes  a  chrefydd ; 
y  mae  hono  yn  ôl.  Dywedir  gan  rai,  digon  cydnabyddus  a 
hanesiaeth  gyffredinol  i  fod  yn  gymhwys  i  farnu,  nad  oes 
cymaint  ag  un  engrhaifft  i'w  chael  o  genedl  wedi  gwella  o  ran 
ei  moesau  o  honi  ei  hun,  heb  gyfryngiad  a  chymorth  dwyfol. 
Tra  y  medd  dyn  ryw  syniad  am  berffeithrwydd  mewn 
moesoldeb  a  chrefydd,  y  mae  yn  y  peth  hwn,  yn  wahanol  i'r 
hyn  ydyw  gyda  phob  peth  arall,  yn  amddifad  o  awydd  ac 
egni  i  feddianu  y  perffeithrwydd  hwnw. 

Ond  medr  yr  efengyl  godi  dyn  i  ymestyn  at  berffeithrwydd 
yn  ei  ystyr  uchaf  a  goreu.  Y  mae  llawer  ymgais  wedi  bod  at 
wella  dynion  yn  yr  ystyr  hon  ;  eithr  ni  feddyHodd  neb  ond 
Duw  yn  Nghrist  am  wneuthur  dynion  yn  berffaith,  gan  osod 
perffeithrwydd  y  Duwdod  Ei  Hun  yn  nôd  i  gyrchu  ato.  O 
ran  hyny,  ofer  ac  aflwyddianus  ydyw  pob  ymgais  allanol,  hyd 
yn  nod  i  wellhau  dynion. 

I .  A  ddysg  yw  y  feddyginiaeth  anffaeledig  yn  ngolwg  llawer. 
Addysg  uchel,  ac  addysg  gyffredinol,  yn  ol  eu  barn  hwy,  a 
newidiai  wyneb  y  ddaear!  Diamheuol  y  byddai  hyny  yn 
gaffaeliad  pwysig,  yr  esgorai  ar  lawer  o  gysuron  personol  a 
chymdeithasol.  Ni  charwn  ddyweyd  gair  yn  erbyn  lled- 
aeniad  addysg.  Hawlfraint  pob  dyn  ydyw  addysg.  Er 
hyny,  na  ddisgwyUer  gormod  oddiwrth  addysg.  Meddwn 
ddigon  o  brofion  yn  barod  na  wna  addysg  gyfnewid  anian 
ac  egwyddor  dyn.  Hwyrach  y  gwna  gyfnewid  rhai  o'i 
arferion.  Bydd  yn  rhoddi  heibio,  efallai,  arferion  isel  a 
fyddant  yn  ei  ddarostwng  yn  gydstâd  a'r  anifail,  er  nad  oes^ 
sicrwydd  am  hyny  bob  amser  ;  ond  os  ymâd  â  phethau  anifeil- 
aidd,  ni  wna  ymadael  a  phechod  fel  y  cyfryw  ;  yn  hytrach^ 
bydd  yn  debyg  o  gymeryd  ato  mewn  ffurfiau  mwy  refined,  fel 
y  gelwir  hwy,  ffurfiau  sydd  yn  gofyn  galiu  uwch  i'w  cyflawni,. 

a  ffurfiau  mwy  cythreulig.  Pob  cam  a  gymer  oddiwrth  yr 
anifail,  a'i  gyr  yn  nes  at  y  cythraul.  Dyma  yw  ffrwyth 
addysg  heb  grefydd.  Yr  oedd  rhai  o'r  dihyrod  penaf  a  welodd 
y  byd  erioed  wedicael  yr  wrtaith  feddyliol  uchaf,  ac  yn  meddu 
y  wybodaeth  eangaf. 

2.  Deddfwriaeth  dda  ydyw  y  moddion  anffaeledig  yn  nghyfrij 
ereill.  Trwy  ddeddfau  manwl  a  chyfiawn  y  mae  yn  bosibl 
sefydlu  trefn  ar  gymdeithas,  gan  roddi  i  bawb  eu  hiawnderau, 
ac  eto  sicrhau  pob  rhyddid  cyfreithlawn.  Rhagoriaeth  cenedl 
wareiddiedig  ydyw  fod  ganddi  gyfreithiau  sefydlog  a  didderbyn- 
wyneb,  tra  mai  yr  unig  gyfraith  yn  mysg  barbariaid  yw 
mympwy  yr  hwn  sydd  yn  digwydd  bod  ar  yr  orsedd.  A 
pherffeithio  y  gyíraith  ydyw  llwybr  dewisol  rhai  pobl  i  wella'r 
ddynoHaeth.  Ond  wedi  y  cwbl,  ychydig  o  wir  foesoldeb  sydd 
i'w  ddisgwyl  trwy  Weithred  Seneddol.  Nid  wyf  yn  credu 
mewn  morality  by  Act  of  Parliament.  Dyledswydd  cyfraith 
ydyw  cospi  pechod  mor  bell  ag  y  byddo  y  pechod  hwnw  yn 
ymyraeth  ag  iawnderau  pobl  ereill ;  dyledswydd  llywodraeth 
yw  peidio  rhoddi  unrhyw  gefnogaeth  uniongyrchol  i  bechod. 
A  dyma  y  cwbl  a  eUir  ddisgwyl.  Police  yn  unig  yw  y  llyw- 
■odraeth  ;  ac  ychydig  o  allu  i  ddiwyllio  a  choethi  y  ddynoliaeth 
a  fedd  y  police.  Atalfa,  i  ry w  fesur,  ar  rysedd  mewn  pechod 
ydyw  ar  y  goreu.  O  ran  hyny  nis  geill  unrhyw  ddeddf,  hyd 
_yn  nod  deddf  Duw  Ei  Hun,  wella  dyn ;  gwaethygu  ac  nid 
gwella  a  wna  dyn  llygredig  wrth  ddyfod  i  gyffyrddiad  â  deddf. 

3.  Gîi'cUa  aingylchiadau  y  dyn  yîi'  llwybr  y  trydydd.  Gwella  ei 
<lý  a'i  ardd  ;  gwella  ei  wraig,  a  choethi  ei  chwaeth  yntau. 
Rhoddir  gwobrau  am  y  cynllun  goreu  ar  dŷ  y  gweithiwr  ; 
sefydUr  cymdeithasau  er  dysgu  gwragedd  gweithwyr  pa  fodd  i 
^ogino  yn  y  modd  mwyaf  blasus,  ac  i  drefnu  eu  tai  yn  y 
modd  mwyaf  cysurus  ;  cynygir  gwobrau  am  y  blodau  harddaf 
wedi  eu  gwrteithio  gan  weithwyr,  er  mwyn  cynyrchu  ynddynt 
chwaeth  at  y  prydferth,  a'u  dysgu  i  ddifyru  eu  hunain  mewn 
prydferthu  amgylchoedd  eu  cartrefi  ;  a  thrwy  y  pethau  hyn  a'r 
cyfFelyb  eu  cadw  allan  o'r  dafarn.     Da  iawn,  mor  belled  ag  y 

mae  y  pethau  hyn  oU  yn  myned.  Ond  nid  yw  pob  un  o'r 
cynlluniau  hyn  ar  wahan,  nac  i  gyd  gyda'u  gilydd,  ond  egwan 
a  dinerth  iawn  i  effeithio  unrhyw  gyfnewidiad  o  bwys  ar  y  dyn 
ei  hunan,  nac  ar  gymdeithas  yn  gyffredinol.  Yn  gyferbyniol 
i'r  cynlluniau  yma  y  mae'r  efengyl  yn  ymgymeryd  a  chyfnewid 
y  dyn,  ac  nid  ei  drwsio ;  diwreiddio  y  drwg  o  hono,  ac  nid 
atal  y  gordyíìant ;  sychu  ffynon  llygredigaeth  oddimewn,  ac 
nid  atal  y  gorlifìad ;  a'i  addurno  â  phob  harddwch  a  daioni  sydd 
yn  natur  Duw.  Y  mae  holdness  dwyfol  yn  yr  anturiaeth  hon. 
Ni  fuasai  neb  ond  Duw  yn  ymgymeryd  a  gorchwyl  mor  fawr, 
Ffordd  yr  efengyl  i  wella  dyn  yw  yn 

I.  TRWY      DDANGOS      IDDO      BERSON     GOGONEDDUS      SYDD     YN 

GRYNODEB    O    BOB    PERFFEITHRWYDD  ;    aC  yn 

II.  TRWY     GYNYRCHU     YNDDO    YSBRYDOLIAETH     I     YMDEBYGU' 

IDDO. 

I.  Y  lìiae  yv  efengyl  yn  daugos  i  ddyn  Berson  anfeidrol  hardd, 
Ysbrydoliaeth  yn  codi  o  berson  yw  y  gallu  cryfaf  i  ddiwygio. 
Ychydig  iawn  o  allu  sydd  gan  ymresymu  ac  athronyddu.  Yr 
oedd  Socrates  am  guddio  ei  berson,  a  gosod  yr  hoU  bwys  ar 
ei  athroniaeth  ;  ar  ei  gyfundrefn.  Ond  camgymeriad  ydoedd 
hyny.  Wedi  i  ddynion  goUi  yr  ysbrydoliaeth  oedd  yn  ei 
berson,  nid  oedd  dim  nerth  yn  ei  athroniaeth  i'w  gwneyd  yn 
rhinweddol.  Pa  ddyben  ymresymu  a  chnaf  er  ceisio  ei  wneyd 
yn  anrhydeddus  ?  Llafur  ofer  fyddai  hyny.  Ond  dygwch 
adgofion  am  ei  dad  neu  am  ei  fam,  neu  yr  hen  weinidog  fu  yn  ei 
ddysgu  pan  yn  llanc,  a  hwyrach  y  daw  ysbrydoliaeth  er  daionî 
o  un  o  honynt  hwy.  Trwy  ysbrydoUaeth  o  Berson  y  mae 
Duw  am  wella'r  byd.  Ond  nid  oes  neb  yn  ddigon  mawr  nac 
yn  ddigon  perffaith  i  fod  yn  ffynonell  y  cyfryw  ysbrydoliaeth 
ond  lesu  Grist.  Efe  ydyw'r  esiampl.  Ac  fel  esiampl  y  mae 
yn  dysgu  yn  gystal  ag  yn  cynhyrfu.  Ceir  yn  Nghrist  gynllun 
perffaith  o  fywyd,  ac  yr  oedd  angenrheidrwydd  anhebgorol  am 
hyny.  Pe  buasai  unrhyw  ddiffyg  yn  y  patrwn,  tebygol  mai 
y  diffyg  a  efelychid  ac  nid  y  rhagoriaeth.     Yr  efengyl  yn  unig 


BYDDWCH    BERFFAITM.  I^I 

sydd  yn  gosod  cymeriad  dynol  perffaith  gerbron  y  byd  ;  lesu 
Grist  yn  unig,  o  bawb  fu  yn  y  byd,  a  feddyliodd  am  honi 
perffeithrwydd  dibechod.  Gwnaed  llawer  o  honiadau  rhyfedd 
a  disail  erioed  ;  ond  ni  chawn  neb  heblaw  Efe  yn  honi  hyn. 
Peth  hawdd  ydyw  honi,  meddai  rhywun  ;  îe,  ond  y  mae  Hwn 
yn  dal  y  prawf  ar  ol  honi.  Cawn  y  meddylwyr  cryfaf  ac 
iachaf,  a'r  dynion  goreu  trwy  yr  oesau,  yn  syrthio  ger  Ei  fron, 
gan  gydnabod  nad  ydynt  yn  cael  ynddo  na  bai  na  diffyg ;  Ei 
fod  yn  berffaith.  Nid  yw  yn  bosibl  rhoddi  un  cyfrif  am  hyn, 
ond  yr  un  a  ddyri  Efe  Ei  Hun,  sef  mai  Anfonedig  y  Tad 
ydoedd  ;  mai  o'r  nef  y  daeth  i  lawr ;  ac  felly  nad  cynyrch  y 
ddaear  ydoedd,  ond  Dyn  a'r  Duwdod  ynddo  yn  trigo.  Y  mae 
yn  rhydd  oddiwrth  bob  neiUduolrwydd  a  fuasai  yn  cyfyngu 
cylch  Ei  ddylanwad. 

1.  Y  mae  yn  rhydd  oddiwrih  neilldiiolion  ỳersonol.  Medd  pob 
dyn  arall  ar  ryw  wahanfodaeth,  ar  ryw  unigoldeb  sydd  yn  ei 
ysgar  yn  llwyr  oddiwrth  bawb  ;  medd  individtiality  sydd  mewn 
gwirionedd  yn  peculiarity,  yn  yr  hwn  nid  oes  neb  yn  gyffelyb 
iddo.  I'r  graddau  y  byddo  felly  y  bydd  yn  anghymwys 
gyfathrach  i  neb  arall.  Gwelwn  ryw  neillduolrwydd  yn 
nghymeriad  Abraham,  Isaac,  a  Jacob,  oedd  yn  eu  gwahan- 
iaethu  yn  amlwg  oddiwrth  eu  gilydd ;  cawn  ryw  arbenigrwydd 
yn  Moses,  Dafydd,  EHas,  Petr,  loan.  Paul,  ac  lago.  Ni 
wnelai  yr  un  o  honynt  y  tro  i  fod  yn  tyŷe  cyffredinol ;  nid  ydyw 
y  cymeriad  yn  ogyfartal ;  nid  ydyw  yn  gyfan  nac  yn  gyflawn. 
Ond  y  mae  lesu  Grist  yn  rhydd  oddiwrth  bob  neillduolrwydd 
personol ;  "yn  berffaith  a  chyfan,  heb  ddiffygio  mewn  dim." 

2.  Y  mac  yn  rhydd  oddiwrth  hob  neilldnohon  prydferthwch. 
Bodola  dau  fath  o  brydferthwch,  sef  yr  arddunol  a'r  tlws ;  y 
mawreddog  a'r  tyner.  Ceir  rhai  golygfeydd  mewn  natur  yn 
cael  eu  hynodi  gan  arucheledd  mawreddog,  lle  y  mae  rhaiadrau 
gwylltion,  creigiau  erch  a  daneddog,  a  mynyddoedd  banog  yn 
taflu  eu  cysgodion  pruddglwyfus  i'r  dyffrynoedd  gwylaidd  sydd 
mewn  dystawrwydd  ufudd  yn  Ilechu  wrth  eu  traed.  Hynodir 
golygfeydd  ereill  gan  y  tyner,  y  tlws,  a'r  cain ;  y  dolydd  yn 

cael  eu  gwisgo  a  defaid  ;  y  dyffrynoedd  yn  cael  eu  gorchuddio 
ag  ŷd;  ac  afon  Duw,  yr  hon  sydd  yn  llawn  dwfr,  yn  ymddolenu 
trwyddynt.  Bydd  y  doeth  a'r  chwaethus  yn  chwilio  am 
eiriau  cymhwys  i  ddesgrifìo  y  golygfeydd  amrywiol  hyn,  ac  nid 
yn  pentyru  geiriau  anghydrywiol  yn  ddiystyr  fel  y  dyn  y 
sonia  Coleridge  am  dano,  yr  hwn  a  ddesgrifiai  yn  briodol 
olygfa  fawreddog  ar  y  môr  cynhyrfus,  a'r  geiriau  "  How 
iitajestic  P'  ac  yna  ychwanegai  "Hoíìj  pretty !"  Ceir  y  ddau 
ddosparth  yma  o  brydferthwch  yn  y  byd  moesol.  Cryf, 
mawreddog,  aruchel  ydyw  y  naill  ddosparth  o  rinweddau ;  ond 
tyner  a  swynol  yw  y  llall.  Fel  y  mae  y  rhinweddau,  feîly 
hefyd  y  neb  a'u  gwisga.  Ceir  ambell  ddyn  fel  y  mynydd 
erch  a  chribog ;  nerth  a  sefydlogrwydd  sydd  yn  ei  hynodi ; 
ofer  fyddai  disgwyl  tynerwch  oddiwrtho.  Bydd  un  arall 
drachefn  fel  y  ddôl  yn  llawn  o  feilUon  tyner  a  thlws;  ceir 
ynddo  faint  a  fyner  o  garedigrwydd,  ond  dim  cadernid.  Ond 
am  lesu  Grist  y  mae  y  mynydd  a'r  ddôl  ynddo,  y  cadarn  a'r 
tyner,  y  mawreddog  a'r  tlws. 

"  ynddo'n  rhyfedd  cydlewyrcha 
Dwyfol  fawredd  a  mwyneidd-dra." 

3.  Y  mne  yn  yhydd  oddiwrth  neillduolion  rhyw.  Perthyna  pob 
peth  byw  a  wnaeth  Duw  i  un  o  ddau  ryw,  gwryw  a  banyw. 
Nid  yn  unig  perthyna  y  pysgod,  a'r  anifeihaid,  a'r  ehediaid  i 
un  o'r  ddau  ryw  hyn,  ond  felly  hefyd  y  coedydd  a'r  Uysiau. 
Rhanwyd  y  ddynohaeth  hefyd  i  ddau  ryw.  a  pherthyna 
priodoleddau  a  rhagoriaethau  gwahaniaethol  iddynt.  Ond  yn 
Nghrist  lesu  nid  oes  na  gwryw  na  banyw,  ond  cyfuniad  mewn 
dynohaeth  gyflawn  o  nodweddion  neillduol  y  ddau  ryw.  Nid 
rhaid  cysylUu  Mair  Ei  fam  ag  Ef  er  sicrhau  i  ddynolryw  holl 
gynhesrwydd  a  thynerwch  banyw  sanctaidd ;  y  mae  lesu 
Grist  yn  dynerach  na'i  fam.  Desgrifia  y  Pabyddion  yr  lesu 
naill  ai  fel  baban  y  rhaid  cael  mam  i  ofalu  am  dano  ;  neu 
ynte  fel  un  caled,  creulon,  scvere,  ag  y  mae  yn  dda  i  ni  fod 
ganddo  fam  dyner  i  leddfu  Ei  greulondeb,  ac  i  dyneru  Ei 
galedrwydd.     Am  hyny  trwy  Ei  fam  y  maent  yn  ceisio  myned 

ato,  pan  fyddant  yn  myned  ato ;  ond  gan  amlaf  boddlonant 
yn  unig  ar  fyned  at  Ei  fam.  Yn  wir,  Mair-addoliaeth  yw 
crefydd  y  Pabyddion,  ac  nid  Cristionogaeth.  Mair  sydd  yn 
eistedd  ar  orsedd  y  greadigaeth  ac  yn  cael  ei  haddoli  fel 
duwies.  Ond.  fei  y  sylwa  Robertson,  cychwynodd  y  dirywiad 
anferthol  hwn  mewn  syniadau  anmherffaith  ac  anghywir  am 
ddynohaeth  gyflawn  y  Gwaredwr.  Pob  parch  i  Mair;  fel 
etholedig  fam  i  Waredwr  y  byd  y  mae  "  yn  fendigedig  yn 
mhlith  gwragedd;"  ond  byddai  yn  fil  gwell  genyf  ymddiried 
i  dynerwch  a  thosturi  ei  Mab,  yr  Hwn  sydd  yn  dynerach  na'r 
tyneraf  o  ferched  Efa. 

4.  Y  mae  yn  rhydd  oddiwrth  neillduolion  cenhedlaethol.  Medd 
pob  cenedl  ar  ei  hynodrwydd  ei  hun,  yr  hyn  a'i  gwahaniaetha 
oddiwrth  bob  cenedl  arall.  Cyfranoga  pob  un  i  ryw  raddau  o 
neillduoHon  y  genedl  y  perthyna  iddi,  ac  y  cafodd  ei  fagu  yn 
ei  chôl.  Nid  oes  neb  wedi  llwyr  ddianc  oddiwrth  y  neilldu- 
oHon  cenhedlaethol  hyn  ond  lesu  Grist.  Dyma  dystiolaeth  y 
beirniaid  galluocaf.  Y  mae  Efe  yn  rhydd.  Canfyddir  y 
cymeriadau  uchaf  ac  eangaf  a  welodd  y  byd  erioed  wedi  eu 
llychwino  â'r  neillduolion  yma  ;  nid  oes  neb  yn  rhydd  oddi- 
wrthynt  ond  lesu  Grist.  Oni  bai  Ei  fod  yn  rhydd  ni  wnelai  y 
tro  i  fod  yn  batrwn  cyffredinol ;  i  fod  yn  esiampl  i  bawb  o 
bobl  y  byd.  Fel  y  sylwa  Goldwin  Smith,  cafodd  Ei  fagu 
mewn  gwlad  ag  yr  oedd  dylanwad  tair  cenedl  wahanol  yn 
cydgyfarfod,  sef  yr  luddewon,  y  Groegiaid,  ar  Rhufeiniaid. 
Pe  buasai  yn  ddyn,  a  dim  ond  dyn,  "  buasai  yn  anfeidrol 
annhebygol,"  meddai  yr  awdwr  hwnw,  "  iddo  allu  dianc  ar 
bob  adliw  o  wyllt-grefyddiaeth,  a  ffurfìoldeb,  a  chulni  yr 
luddewon  ;  neu  falchder  gwleidyddol  y  Rhufeiniaid  ;  neu  ynte 
falchder  meddyHoI  y  Groegiaid."  Ond  y  mae  yr  lesu  wedi 
dianc  rhagddynt  oll.  Y  mae  mor  ddifrychau  ag  yw  o 
ddibechod ;  yn  Fab  y  dyn,  yn  ystyr  uchaf  a  goreu  y  gair. 

Ei  ragoriaeth  digyffelyb  Ef  sydd  yn  gynwysedig  mewn  cyd- 
gyfarfyddiad  o  bob  rhagoriaeth,  a  hyny  yn  y  cydbwysedd  a'r 
cymhesuredd  perffeithiaf  y  gellir  ei  ddychymygu.      Nid   oes 

un  rhinwedd  yn  sefyll  allan  mewn  arbenign\'ydd,  a'r  arbenig- 
rwydd  hwnw  i'w  briodoH  nid  yn  unig  i'r  ffaith  fod  y  cyfryw 
rinwedd  wedi  gordyfu,  ond  hefyd  fod  ei  ordyfiant  wedi  tlodi  y 
cymeriad  o'r  yni  a'r  nerth  angenrheidiol  i  gynyrchu  rhin- 
weddau  ereill ;  fel  pe  byddai  holl  dwf  y  corff  wedi  rhedeg  i 
un  aelod,  a'r  aelod  hwnw  yn  ymddangos  yn  anferth,  nid  yn 
unig  o  herwydd  ei  fod  yn  fawr,  ond  hefyd  o  herwydd  y  cyfer- 
byniad  sydd  rhyngddo  a'r  aelodau  eraiU.  y  rhai  sydd  wedi  eu 
crebychu  o  herwydd  fod  nerth  eu  twf  wedi  cael  ei  ysbeiUo  gan 
yr  aelod  gordyfianol.  Nid  ydyw  Ei  burdeb,  Ei  ostyngeidd- 
rwydd,  Ei  gymwynasgarwch,  Ei  ddewrder,  Ei  uniondeb,  Ei 
amynedd,  Ei  faddeugarwch.,  na'i  hunanymwadiad  yn  sefyll 
allan  in  bold  relief  yn  Ei  gymeriad,  fel  y  gwnaent  yn  nghymer- 
iadau  rhai  o'r  saint ;  ond  y  mae  y  cwbl  wedi  eu  cyfuno  yn  y 
cyfartaledd  perffeithiaf,  heb  wyrgamder  na  chymysgedd,  na 
phrinder  na  gwendid ;  yn  un  cymeriad  cyfan,  cyflawn,  a 
gogoneddus,  fel,  oni  bai  fod  dyn  wedi  cael  ei  reibio  gan 
uffern,  na  allasai  syllu  arno  heb  gael  ei  ddotio  gan  Ei  brj'd- 
ferthwch, 

Gan  hyny,  od  oes  ar  neb  chwant  dal  cymdeithas  ag  unrhyw 
brydferthwch  moesol,  ni  raid  iddo  fyned  i  ymofyn  am  dano  at 
neb  arall ;  y  mae'r  cwbl  yma  yn  yr  Un.  Dywedir  am  un 
cerflunydd  yn  ngwlad  Groeg  ddarfod  iddo  benderfynu  cerfio 
allan  o'r  marhle  goreu  ddelw  o  ddynes  brydferth,  a  fyddai  yn 
cyfuno  ynddi  ei  hun  bob  prydferthwch  mewn  banyw  hardd. 
Er  mwyn  cyrhaedd  ei  amcan,  sicrhaodd  ymwehad  oddiwrth 
hoU  wragedd  a  merched  prydferth  Groeg,  gan  fenthycia  rhyw 
gymaint  o  brydferthwch  oddiwrth  bob  un  i'w  osod  yn  y  gerf- 
ddelw.  Erbyn  i'r  ddelw  brydferth  hon  gael  ei  gorphen,  aeth 
yn  wrthddrych  edmygedd  ac  ymhyfrydiad  nid  yn  unig  holl 
wlad  Groeg,  ond  terfynau  eithaf  Ewrop.  Od  oes  neb  yma  a 
garai  gerfio  ei  gymeriad  ar  gynllun  prydferth,  ni  raid  iddo 
wibio  yma  a  thraw  am  ddefnyddiau  prydferth  at  saint  yr  Hen 
Destament  na'r  Newydd,  y  meirw  na'r  byw,  ond  y  mae'r  cwbl 
wedi  eu  crynhoi  yn  nghyd  ynddo  Ef. 

*'  Pob  gras  sydd  yn  yr  eglwys  fawr 
Fry  yn  y  nef,  neu  ar  y  llawr; 
Caf  feddu'r  oll,  eu  meddu'n  un, 
Wrth  feddu  d'anian  Di  dy  Hun." 

Gan  hyny,  dal  gymdeithas  ag  Ef,  a  thi  a  sugni  allan  o  hono 
Ef  yr  elfen  sydd  yn  ddiffygiol  yn  dy  gymeriad,  a'r  hyn  y  mae 
cymhwysder  yn  dy  natur  i'w  dderbyn.  O  hono  Ef  y  mae  y 
cwbl  i  ddyfod,  ond  yn  ol  dy  allu  i  dderbyn  y  derbyni  o  hono. 
O  oleuni'r  haul  y  tỳn  holl  wrthddrychau  natur  eu  lliwiau. 
Ceir  pob  IHw  yn  ngoleuni'r  haul,  ac  ynddo  ef  yn  unigymaent, 
nid  yn  y  gwrthddrychau  eu  hunain.  Sylwch  chwi  yn  ngwyll 
y  dydd,  chwi  a  gewch  weled  y  IHwiau  yn  diflanu  fel  y  bydd  y 
goleuni  yn  ciHo.  Medd  pob  un,  yn  ol  ei  natur  a'i  wneuthur- 
iad,  aliu  i  sugno  pelydrau  neiUduol,  ac  i  wrthod  y  HeiH,  aHan 
o'r  haul ;  a  dyna  fydd  yn  cyfansoddi  ei  Hw,  neu  ei  Hwiau. 
Paham  a  pha  fodd  y  maent  yn  gwneuthur  hyny,  Duw  yn  unig 
sydd  yn  gwybod.  FeHy  o  Grist,  Haul  y  cyfiawnder,  y  mae 
hoH  Hwiau  yr  eglwys  i  ddyfod.  Pan  fyddo  Efe  yn  ty wynu  ar 
yr  enaid,  bydd  hoU  rasusau  y  Cristion  yn  blaguro  ac  yn 
blodeuo,  ac  yn  gwisgo  Hiwiau  neiHduol,  yn  ol  fel  y  bydd  yn 
derbyn  neu  yn  gwrthod  y  dwyfol  belydrau.  Bydd  un  yn  tynu 
pelydrau  sydd  yn  ymHwio  yn  amynedd ;  un  araH  yn  tynu 
Hiwiau  cariad  brawdol ;  tra  y  gweUr  un  yn  cochi  fel  y  rhosyn 
gan  zel  ac  eiddigedd  dros  ogoniant  Duw,  canfyddir  un  araH  yn 
ymguddio  mewn  gwyleidd-dra  pur  fel  y  HH.  Ac  feHy  yn  y 
blaen,  gellir 

"  Ysprydoli  pob  blodeuyn 

Wrth  ei  liw  ac  wrth  ei  flas, 
Nes  gwneyd  gardd  beb  wybod  i  ni, 
Yn  blanhigion  dwyfol  1  as  ; 

Dyma'r  pinc,  a  thraw'r  carnasiwn, 

Dyma'r  tulip  coch  ei  liw, 
On'd  yw  rhai'n  (fy  mrawd)  yn  debyg 

I  rasusau  dwyfol  Duw  '? 
Dacw'r  lili  beraroglcdd, 

On'd  yw  hona  megis  gras, 
Sydd  yn  perarogli'r  ardal 

Ddedwydd  hono  tyr  ef  ma's?" 

Ond  pa  mor  brydferth  bynag  ydyw'r  blodeu,  cofiwn  mai  o'r 
Haul,  Haul  y  cyfiawnder,  y  maent  wedi  cael  eu  lliwiau  i  gyd. 

Yn  awT,  hwyrach  fod  rhywun  yn  barod  i  wrthddadleu  mai 
athroniaeth  a  barddoniaeth  ydyw  peth  fel  hyn,  nad  yw  yn 
ymarferol ;  fod  y  cymeriad  yn  rhy  berffaith  i  ni  Ei  efelychu  ; 
fod  perffeithrwydd  yn  creu  pellder  rhyngom,  lle  y  mae  cyd- 
ymdeimlad  yn  diflanu.     Gan  hyny,  cyfeinwn  at 

n.  Yr  ysbrydoliadh  sydd  yn  cyfodi  o'i  Berson.  Nid 
esiampl  oer,  yn  sefyll  mewn  pellder  oddiwrth  y  pechadur 
ydyw  y  perffeithrwydd ;  ond  perffeithrwydd  yr  Hwn  a'i 
carodd,  ac  a'i  rhoddodd  Ei  Hun  drosto.  Ac  y  mae  ffydd 
ynddo  fel  Gwaredwr,  a  chariad  ato,  yn  uno  y  pechadur  â 
Christ  yn  y  fath  fodd  nes  y  mae  yn  meddianu  Ei  berffeith- 
rwydd,  gan  Ei  wneuthur  yn  eiddo  iddo  ei  hun.  Nid  oes 
gwirioneddol  undeb  w^edi  ei  ffurfio  hyd  nes  y  byddo  y  pleidiau 
wedi  myned  yn  eiddo  i"w  gilydd.  "  Fy  Anwylyd  sydd  eiddo 
fi,  a  minau  yn  eiddo  yntau."  A  phriodol  iawn  y  dywed  y 
personau  sydd  yn  priodi,  yn  ol  gwasanaeth  Eglwys  Loegr, 
"  A'm  holl  dda  yr  ydwyf  yn  dy  gynysgaeddu.""  Nid  ydyw  yn 
briodas  iawn  nes  y  byddo  eiddo  y  naill  yn  myned  yn  berchen- 
ogaeth  i'r  Uall,  Fe  ymunodd  ein  Gwaredwr  bendigedig  â'r 
ddynoHaeth  mor  llwyr  nes  gwneyd  ei  holl  ddrwg  yn  eiddo 
iddo  Ei  Hun.  Nid  yn  unig  fe  wisgodd  ein  natur  am  dano  Ei 
Hun,  ond  fe  ymgysylltodd  â  hi  mor  llwyr  nes  meddianu  yn 
Ei  deimlad  ei  holl  ddrygioni.  Nid  yn  y  fath  fodd  ychwaith 
fel  ag  i  deimlo  euogrwydd  nac  edifeirwch  o"i  blegid,  oblegid 
ni  fedr  neb  deimlo  felly  ond  am  ddrwg  personol.  Ond  Efe  a 
gywilyddiodd  ac  a  alarodd  o'i  blegid  mewn  modd  na  fedrai 
neb  ond  Efe ;  am  hyny  gelwid  Ef  yn  "  Wr  y  gofidiau," 
a  phriodol  iawn  y  gallai  ddyweyd,  "  Gwaradwyddiad  y  rhai 
a'th  waradwyddant  di,  a  syrthiodd  arnaf  fi."  Nid  yn  unig 
cyfrifwyd  pechodau  y  byd  arno  fel  Machníydd,  ond  cyfrifodd 
yntau  hwy  iddo  Ei  Hun,  yn  eiddo  iddo  Ei  Hun,  nes  galaru  yn 
ddwys  arn  danynt.  A  dyma  alar  o'r  diwedd  sydd  yn  gymaint 
♦a'r  pechod ;  galar  sydd  yn  gymaint  ag  urddas  yr  orsedd  gafodd 

ei  diystyru  ;    galar  sydd  yn  ddigon  gwerthfawr  a  phwysig  i 
ddyfod  yn  elfen  yn  yr  anfeidrol  iawn. 

Megis  ag  yr  oedd  Crist  yn  rhinwedd  Ei  undeb  â'r  ddynol- 
iaeth  yn  meddianu  ei  holl  ddrwg ;  felly  y  mae  yr  hwn  sydd 
mewn  undeb  a  Christ  yn  meddianu  ei  holl  ddaioni  yntau. 
Oblegid  y  mae  yr  hwn  sydd  yn  credu  yn  Nghrist  yn  uno  ei 
holl  fôd  ag  Ef.  Y  mae  yr  undeb  sydd  rhyngddo  a  Christ  yn 
undeb  bywiol,  yn  undeb  hanfodol,  fel  undeb  y  gangen  a'r 
winwydden,  yr  aelod  a'r  pen ;  îe,  fel  undeb  y  personau 
dwyfol  a'u  gilydd.  "  Megis  yr  wyt  ti  y  Tad  ynof  fi,  a  minau 
ynot  ti,  y  byddont  hwythau  yn  un  ynom  ni."  le,  y  mae  yn 
bosibl  i'r  cydymdeimlad  fod  mor  angerddoi,  nes  y  bydd  y 
credadyn,  mewn  rhyw  ystyr,  yn  colli  ei  bersonoliaeth  yn 
Nghrist,  yn  gyffelyb  i'r  Apostol  Paul,  yr  hwn  a  ddywedai : 
"  Byw  wyf  fi,  eto  nid  myfi,  ond  Crist  sydd  yn  byw  ynof  fi." 

Yn  y  gallu  unol  hwn,  gwelir  gwahaniaeth  pwysig  rhwng 
ffydd  mewn  person,  a  chrediniaeth  mewn  tystiolaeth.  Nid 
ydyw  yr  hwn  sydd  yn  credu  fod  y  planedau  yn  olwyno  yn 
entrych  nen  yn  teimlo  ei  hun  yn  troi  ynddynt  a  chyda  hwy  ; 
ac  nid  ydyw  yr  hwn  sydd  yn  taflu'r  gareg  i  fynu,  ac  wrth  ei 
gweled  yn  disgyn,  yn  credu  ei  bod  yn  disgyn  yn  ol  deddf 
disgyrchiad  sydd  yn  ei  sugno  i  ganolbwynt  y  ddaear,  yn 
teimlo  ei  fod  ef  ei  hun  yn  syrthio  gyda'r  gareg.  Ond  y  mae 
yr  hwn  sydd  yn  gweithredu  ffydd  ar  y  Ceidwad  bendigedig 
yn  trosglwyddo  ei  fòd  iddo  Ef,  nes  y  mae  yn  cael  ei  groeshoeHo 
gyda  Christ,  yn  marw  gyda  Christ,  yn  cael  ei  gladdu  gyda 
Christ,  ac  yn  cyd-adgyfodi  a  Christ,  mewn  cydymdeimlad 
angerddol  sydd  yn  ddirgelwch  anamgyffredadwy  i  bawb  ond 
sydd  yn  deall  y  secret  trwy  brofiad  personol.  Y  trosglwyddiad 
bòd  i  Grist  trwy  ffydd  ydyw  sail  cyfrifiad  cyfiawnder  Crist  i 
bechadur  gan  Dduw,  yr  hyn  oedd  gwirionedd  mawr  y 
Diwygiad  Protestanaidd.  Nid  legal  Jìction  ydyw  hyn  ;  nid 
rhywbeth  artificial,  mympwyol,  a  disail,  yw  y  cyfrifiad  hwn  ; 
ond  cyfnfiad  ar  sail  undeb  bôd.  Y  mae  dyweyd  fod  y 
credadyn  yn  meddu  cydymdeimlad  moesol  a  chymeriad  Crist 

yn  eiriad  rhy  wan  ;  dyweder.  yn  hytrach,  ei  fod  wedi  bachu 
ei  fôd  wrth  y  Person  bendigedig  hwn,  fel  nad  ydyw  yn  un 
anmhriodoldeb  na  dianrhydedd  yn  Nuw  i  roddi  iddo  holl 
fanteision  perffeithrwydd  Crist  Ei  Hun.  Gan  hyny,  nid  oes 
dim  damnedigaeth  i'r  hwn  sydd  yn  Nghrist  lesu,  eithr  y  mae 
yn  gymeradwy  yn  yr  Anwylyd ;  îe,  yn  gyfìawnder  Duw  ynddo 
Ef.  Megis  ag  y  bydd  lUwiau  yn  cael  eu  hadlewyrchu,  a 
gwrthddrychau  oherwydd  hyny  yn  gwisgo  Ihwiau  benthyciol, 
gan  fyned  yn  goch.  neu  yn  felyn,  neu  yn  wyrdd,  nid  oblegid 
mai  dyna  eu  IHwiau  priodol  eu  hunain,  ond  oblegid  yr 
adlewyrchiad  oddiwrth  bethau  coch,  melyn,  neu  wyrdd.  sydd 
yn  eu  hymyl ;  felly  y  mae  y  credadyn  sydd  wedi  trosglwyddo 
ei  fôd  i  Grist,  yngolwg  Duw  yn  derbyn  adlewyrchiad 
oddiwrth  Grist,  nes  myned  yn  gyfìelyb  iddo,  yn  bur  yn  Ei 
burdeb  Ef,  ac  yn  hawddgar  yn  Ei  hawddgarwch. 

Nid  yn  ünig  y  mae  undeb  a  Christ  yn  sail  cyfrifiad  o 
berffeithrwydd  Crist  o  du  Dduw,  ond  hefyd  yn  sail  meddiant 
o  hono  o  du  y  pechadur.  Undeb  perthynas  bob  amser  yw 
sail  meddiant.  Oherwydd  hyn,  ymffrostia  y  plentyn  yn  hoU 
ragoriaethau  ei  dad,  ac  ystyria  mai  ei  eiddo  ef  ydynt  mewn 
cyferbyniad  i  bawb  arall ;  ei  dad  ef  ydyw.  Yr  un  modd  bydd 
y  tad  yn  perchenogi  holl  ragoriaethau  y  pientyn,  ac  yn 
ymlawenychu  ynddynt ;  ei  blentyn  ef  ydyw.  Felly  hefyd  y 
bydd  catrawd  mewn  byddyn,  os  bydd  un  o  honynt  wedi 
enwogi  ei  hun  am  fedrusrwydd  neu  ddewrder,  y  maent  oll 
yn  ymfîrostio  ynddi.  Ei  heiddo  hwy  ydyw  efe ;  y  maent  yn 
ei  gario  ar  eu  hysgwyddau,  gan  deimlo  eu  bod  wedi  enill  clod 
yn  ei  glod  ef.  Felly  y  gwna  cenedl  yn  eu  gwroniaid ;  y  mae  y 
Prydeiniaid  yn  falch  o'u  Livingstone,  yr  Italiaid  o'u 
Garabaldi,  a'r  Americaniaid  o'u  Lincoln.  Hawliai  deg 
llwyth  Israel  ddeg  rhan  yn  Dafydd,  pan  yr  oedd  yn  cael  ei 
ddwyn  mewn  rhwysg  o  Hebron  i  Jerusalem  ;  ond  gwrthodai 
llwyth  Judah  ei  ranu,  gan  ddyweyd  ;  "  Ein  càr  ni  yw  efe." 
Y  mae  pob  undeb  yn  sail  meddiant.  Bydd  perchenog  ffydd 
yn  teimlo,  nid  yn  unig  fod  Tywysog  y  Bywyd  wedi  dyfod  i 

mewn  i'n  teulu  ni,  nes  bod  bellach  o'n  cyfathrach  ni,  yn 
asgwrn  o'n  hasgwrn  ni,  ac  yn  gnawd  o'n  cnawd  ni ;  ond 
teimla  undeb  pellach  ac  agosach  ag  Ef,  sef  undeb  bôd.  Y 
mae  ei  ymffrost,  nid  yn  un  dynol  yn  unig  nac  yn  benaf,  ond 
yn  ymíírost  personol,  gan  ei  fod  ef  a'i  Geidwad  wedi  myned 
yn  un  a'u  gilydd  mewn  cwlwm  nas  gall  bysedd  na  danedd 
angau  ei  ddatod. 

"Eiddof  fi  yw  fy  Anwylyd, 

Gwnawd  cyfamod  gwerthfawr,  rhad; 
Nid  a  phcrlau'r  byd  ei  seliwyd, 

Ond  a  dwyfol,  nefol  waed. 
Ac  ni  chym'rai'r  India  helaeth 

A'i  thrysorau  sydd  heb  ri' 
Am  fy  mraint,  ac  ni  chymeraf 

HoU  feddianau'r  ncfoedd  fry." 

Wel,  medd  rhywun,  dyna'r  pechadur  yn  dawel  bellach 
uwchben  ei  ddigon.  Y  mae  ei  undeb  a  Christ  wedi  bod  yn 
sail  cyfrifiad  o  gyfìawnder  Crist  iddo  gan  Dduw,  ac  hefyd  yn 
sail  meddiant  o  hono  yn  ei  deimlad  ei  hun ;  gan  hyny,  y  mae 
yn  boddloni  bod  fel  y  mae,  gan  drigo  yn  wastad  mewn 
pechod.  O  na  ;  yn  hollol  i'r  gwrthwyneb  y  mae  y  peth.  O'r 
fan  yna  y  cyfìd  yr  ysbrydoHaeth  am  fod  yn  berffaith  debyg 
iddo.  Pa  le  y  ceir  ysbrydoliaeth  debyg  i'r  hyn  a  geir  yn  yr 
undeb  hwn  ?  "  Yr  wyf  yn  cyfrif  pob  peth  yn  dom,"  medd  yr 
Apostol,  "  fel  yr  enillwyf  Grist ;  ac  y'm  ceir  ynddo  ef  heb  fy 
nghyfiawnder  fy  hun,  yr  hwn  sydd  o'r  gyfraith,  ond  yr  hwn 
sydd  trwy  íîydd  Crist ;  sef  y  cyfiawnder  sydd  o  Dduw  trwy 
fîydd."  Wel,  dyna  ddigon,  Paul ;  ni  fydd  eisiau  dim  yn 
ychwaneg  arnat  ?  O  bydd ;  ni  fydd  hyna  yn  ddim  ond 
dechreu ;  "  Ac  y'm  ceir  ynddo  ef,  fel  yr  adnabyddwyf  ef,  a 
grym  ei  adgyfodiad  ef,  a  chymdeithas  ei  ddyoddefiadau  ef, 
gan  fod  wedi  fy  nghydffuríìo  a'i  farwolaeth  ef.  Os  mewn  un 
modd  y  gallwn  gyrhaeddyd  adgyfodiad  y  meirw."  Mi  a  wn 
nad  yw  yn  bosibl  i  mi  ei  gyrhaedd,  ond  yr  wyf  er  hyny  yn 
ymestyn  am  dano.  Dywed  fy  rheswm  na  chyrhaeddaf 
berfîeithrwydd  yr  adgyfodiad  hyd  yr  adgyfodiad,  ond  myn  fy 


lÖO  PREGETHAU. 

nghalon  er  hyny  ledu  dwylaw  ato.  O  awyddfryd  angerddol, 
onide  ?  "  Nid  fel  pe  bawn  wedi  ei  gyrhaeddyd  eisioes,  neu  fod 
eisioes  wedi  fy  mherffeithio  ;  eithr  dilyn  yr  wyf,  fel  y  gallwyf 
ymaflyd  yn  y  peth  hwn  yr  ymaflwyd  ynof  gan  Grist  lesu ; " 
neu,  "fely  gallwyf  ymaflyd  yn  y  peth,"  sef  perffeithrwydd,  "i'r 
hyn  yr  ymaflwyd  ynof  gan  Grist  lesu."  Amcan  Crist  lesu, 
pan  yr  ymaflodd  ynof  fì,  oedd  fy  ngwneuthur  yn  greadur 
perffaith  fel  Efe  Ei  Hun ;  a  byth  wedi  yr  ymafliad  hwnw  yr 
ydwyf  fìnaM  yn  dilyn  ar  ol  y  perffeithrwydd,  yr  hwn  oedd 
amcan  ymafliad  Crist ;  ac  ni  fyddaf  yn  dawel  nes  cyrhaedd 
amcan  uchaf  Duw  tuag  ataf.,  O  ysbrydoHaeth  fendigedig, 
onide  ?  Peidiwn  a  chamgyhuddo  na  chamdrin  yr  efengyl, 
gan  droi  gras  Duw  yn  drythyllwch  ;  o'r  fan  yma  yn  unig  y 
cyfid  ysbrydohaeth  i  ymestyn  at  berffeithrwydd,  a  digon  o 
nerth  ynddo  i  garic  ei  feddianydd  i  ben  ei  daith.  Diolch  am 
yr  efengyl ;  efengyl  gogoniant  y  bendigedig  Dduw  ! 

Dyma  y  nôd  i  gyrchu  ato,  perffeithrwydd  fel  perffeithrwydd 
Crist ;  bod  "  yr  un  ffurf  a  delw  ei  Fab  ef:"  a  dyma  yr 
awyddfryd  a'r  llafur  yn  cael  ei  gynyrchu  am  ei  feddianu. 
Tybed  y  cyrhaeddir  y  nôd  byth  ?  O  gwneir  yn  y  man.  Y 
mae  yn  dyfod  yn  debycach  debycach  iddo  bob  dydd.  Hwyrach 
nad  yw  y  dyn  ei  hun  yn  gweled  fawr  o  gynydd  mewn 
tebygolrwydd  iddo;  ond  y  mae  y  dwyfol  artist,  y  cerflunydd 
anffaeledig,  sef  yr  Ysbryd  Glân,  sydd  yn  gweithredu  yn  y 
dyhead  a'r  ilafur  yna  i  gyd,  yn  gweled  y  cynydd.  Dywedai 
rhywun  wrth  gerflunydd  oedd  yn  gweithio  ar  statiie,  nad  oedd 
yn  gweled  dim  ol  gwaith  ar  y  cerflun  oddiar  pan  fu  yn  edrych 
o'r  blaen.  "  Oes  y  mae,"  meddai  yr  artist ;  "  yr  wyf  wedi 
tynu  y  gewyn  yna  i  fwy  o  amiygrwydd ;  yr  wyf  wedi  newid 
rhyw  gymaint  ar  blygion  y  diUad,  ac  yr  wyf  hefyd  wedi 
newid  yr  expression  yn  y  wefus."  "  Nid  yw  y  pethau  yna 
ond  trijles;'  meddai  yr  edrychydd.  "  Hwyrach  hyny," 
meddai  yr  artist,  "  ond  o  drijles  y  gwneir  i  fynu  berffeith- 
rwydd."  Fe  allai  mai  anhawdd  fyddai  i  ninau  ganfod  Uawer 
o   gynydd    y   flwyddyn   hon   rhagor   y   flwyddyn   o'r  blaen  ; 

nemawr  o  wahaniaeth  yn  yr  amynedd,  y  cariad  brawdol,  y 
maddeugarwch,  yr  ymroddiad  i  wasanaeth  Duw,  a'r  ffydd  yn 
Ei  addewidion  ;  ond  y  mae  yr  artist  dwyfol  yn  gweled  ;  ac  os 
mai  iriýes  yw  y  gwahaniaeth,  bendigedig  fyddo  Duw  fod  yn 
bosibl  iddynt  fod  yn  dyi/les  fydd  yn  gwneyd  i  fynu  berffeith- 
rwydd  yn  y  man. 

Ac  O  !  dyna  fydd  yn  olygfa  hardd,  dyn  períTaith  ;  eglwys 
berffaith.  Yr  oedd  Adda  ac  Efa  yn  hardd  yn  mharadwys ;  y 
mae  pob  artist  yn  eu  paentio  yn  hardd;  ond  mil  harddach  fydd 
y  saint  perffeithiedig.  Harddwch  diniweidrwydd  plentynaidd, 
harddwch  nacaol,  harddwch  bod  yn  ddibechod  yn  unig  oedd 
hwnw  gynt ;  ond  harddwch  dynohaeth  gyflawn,  wedi  ym- 
ddadblygu  ac  wedi  ymdrwsio  yn  y  grasusau  mwyaf  addfed, 
fydd  harddwch  y  saint ;  harddwch  uwch  o  lawer  iawn.  O  ! 
fe  fydd  yn  werth  eu  gweled  !  Fe  fydd  yn  werth  gan  Dduw 
i  greu  diwrnod  o  bwrpas  er  mwyn  eu  dangos.  "  Byddant 
eiddof  ü,  medd  Arglwydd  y  lluoedd,  y  dydd  y  gwnelwyf 
liriodoledd ; "  neu  fel  y  darllenir  gan  rai :  "  Byddant  yn 
eiddo  i  mi,  ac  yn  briodoledd,  yn  y  dydd  a  wnelwyf;"  y  dydd 
yr  ydwyf  yn  myned  i'w  wneuthur  o  bwrpas  er  mwyn  eu 
harddel.  Dyna  ddyben  mawr  y  diwrnod  hwnw,  cael  Ei 
ogoneddu  yn  Ei  saint,  a  bod  yn  rhyfeddol  yn  y  rhai  oll  sydd 
yn  credu.  Fe  fydd  diwrnod  neithior  yr  Oen  yn  ddiwrnod  o 
wyl  gyffredirrol ;  yn  ìioliday  trwy  holl  greadigaeth  Duw,  pryd 
y  bydd  y  cyrau  pellaf  yn  ymgasglu  ynghyd  i  weled  y  briodas- 
ferch,  dynoHaeth  berffeithiedig,  yn  cael  ei  chytìwyno  iddo. 
Bydd  oU  yn  ogoneddus  o  fewn,  gemwaith  aur  fydd  ei  g^visg 
hi,  mewn  gwaith  edau  a  nodwydd  y  dygir  hi  at  y  brenin  !  Y 
niaent  wedi  eu  dyweddio  i'w  gilydd  er  tragywyddoldeb ; 
bellach  dyma  ddiwrnod  y  briodas.  Fe'i  carodd  hi  yn  ei  hisel 
radd  ;  fe  lafuriodd  yn  galed  am  dani,  fe'i  rhoddes  Ei  Hun 
drosti  fel  y  sancteiddiai  Efe  hi,  a'i  glanhau  a'r  olchfa  ddwfr 
trwy  y  Gair,  fel  y  gosodai  Efe  hi  yn  eglwys  ogoneddus  iddo 
Ei  Hun,  heb  arni  na  brycheuyn  na  chrychni,  na  dim  o'r 
cyfryw,  ond  yn  sanctaidd  a  difeius.     Braidd  na  ddywedwn  y 

bydd  y  briodasferch  mor  ogoneddus  a'r  Priodfab,  ac  ni  fydd 

dywedyd   hyny  yn    cymylu    dim  ar    Ei  ogoniant,  oblegid  Ei 

dlysau    Ef  fydd  am    dani.      O  olygfa  hardd  !      Clwyfedigion 

codwm    Eden    wedi   eu   gwneuthur   yr   un    ffurf  a   delw   Ei 

Fab  Ef ! 

"  011  yn  eu  gynau  gwynion, 

Ac  ar  eu  newydd  wedd, 

Yn  debyg  idd  eu  Harglwydd 

Yn  dod  i'r  lan  o'r  bedd." 

Pwy  na  ddymunai  fod  yn  eu  plith  ?  "  Bendigedig  yw  y 
rhai  a  elwir  i  swper  neithior  yr  Oen."  A  chan  mai  gwir 
eiriau  Duw  yw  y  rhai  hyn,  ni  a'u  dywedwn  drachefn : 
"  Bendigedig  yw  y  rhai  a  elwir  i  swper  neithior  yr  Oen." 
Gadewch  gibau  gweigion  ffol,  y  byd  yn  ei  hoU  rwysg,  a'i 
gyfoeth,  a'i  feluswedd.  Clindarddach  drain  dan  grochan  yw 
y  cwbl  i  gyd.  Gweddîwch  gyda'r  Apostol :  "  Ac  y'm  ceir 
ynddo  ef."  Byddwn,  gan  hyny,  berffaith,  fel  y  mae  ein 
Tad  yr  Hwn  sydd  yn  y  nefoedd  yn  berffaith. 


PREGETH   X. 


Y    GWAS    DA    A    FIYDDLAWN.' 


Mat.  XXV.  21. — "  Da,  was  da  a  ffyddlawn,  biiost  ffyddlawn  ar 
ychydig,  fiii  aHh  osodaf  ar  lawer ;  dos  i  mewn  i  lawenydd  dy 
Arglwydd." 

BUOM  heddyw  yn  hebrwng  corph  ein  hanwyl  a'n  hybarch 
frawd  ymadawedig  i  dy  ei  hir  gartref ;  ac  yr  ydwyf  yn 
dra  hyderus  ein  bod,  mewn  myfyrdod  a  dychymyg,  wedi 
hebrwng  ei  ysbryd  anfarwol  yn  llawer  pellach  na'r  bedd. 
Yn  y  byd  mawr  ysbrydol  yr  aeth  efe  enyd  fer  o'n  blaen  iddo, 
nyni  a'i  gwelsom  yn  ymddangos  gerbron  ei  Arglwydd,  ac  a 
glywsom  eiriau'r  testyn,  neu  eiriau  cyffelyb,  yn  cael  eu 
dywedyd  wrtho.  Erbyn  hyn,  y  mae  efe  ei  hun  wedi  diflanu 
o'n  golwg,  yn  anrhydedd  a  llawenydd  ei  Arglwydd ;  ac  wrth 
ddychwelyd  ar  ol  ei  hebrwng  mor  bell  ag  y  medrem,  ni  a 
chwenychem  fyfyrio  ar  yr  hyn  a  welsom  ac  a  glywsom.  Pa 
beth  a  fydd  iddo  ef  yn  y  dyfodol  diderfyn  sydd  o'i  flaen ;  ac 
os  bydd  i  ni,  yn  ein  gradd,  fyw  yn  gyffelyb  iddo,  pa  beth  a 
fydd  i  ninau  ?  A  ydyw  y  testvn  yn  cynwys  awgrymiadau  ac 
egwyddorion  a'n  galluoga  i  dremio  i  dragywyddoldeb,  a  deall 
hanfodion  dedwyddwch  y  saint,  er  nas  gallwn  wybod  ei 
ffurfiau  penodol  ? 

Pwnc  ag  y  bu  dadlu  mawr  aino  yn  Nghymru,  yn  gystal  ag 
mewn  g^yJedydd  eraill,  ydy^v  natur  y  cymhellion  a  ddYlem  eu 
•defnyddio  fel  anogaethau  i  gyflawni  ein  gwahanol  ddyled- 
swyddau  ;  ai  iawnder  neu  briodolder  y  dyledswyddau,  wrth  eu 
hystyried  ynddynt  eu  hunain,  neu  a  allem  hefyd  gymeryd  i 

•  Pregeth  draddodwyd  ar  yr  achlysur  o  gladdedigaeth  y  Parch. 
Lewis  Edwards,  D.D.,  Bala. 

ystyriaeth  y  fantais  a'r  eniU  a  ddeilliai  i  ni  o'u  cyflawni.. 
Gyda  mawr  sel  y  gwrthwynebai  rhai  i  ni  apeho  at  ddim  ond 
y  rhwymedigaethau  sydd  yn  codi  oddiar  wahanol  berthynasau; 
tra  yr  oedd  eraill  gyda  llawn  cymaint  o  sel  yn  dadleu  y 
gallem  gyfeirio  ein  sylw  at  y  wobr  sydd  yn  dilyn  ufudd-dod ; 
îe,  elent  mor  bell  a  thaeru  mai  buddiant  (utility)  ydyw  sail  a 
hanfod  pob  rhinwedd.  Hyn  yn  unig  a  fwriadwn  ei  ddweyd  ar 
y  pwnc  yn  awr  ydyw,  ein  bod  yn  cael  y  ddau  fath  gymhellion  yn 
Llyfr  Duw.  Llyfr  mawr  a  llydan  y w  Llyfr  Duw ;  nid  ydyw 
yn  eithafol  nac  yn  unochrog ;  y  mae  gweddau  cyferbyniol  pob 
gwirionedd  i'w  cael  ynddo.  Y  mae  mor  llydan  ac  amryw- 
weddog  a'n  dynohaeth.  Cynwysa  y  ddau  fath  gymhelUon  i 
ddyledswydd.  Yn  wir,  y  maent  yn  y  ddameg  y  perthyna  ein_ 
testyn  iddi ;  cawn  yma  rwymedigaeth  gweision  i  wasanaethu 
eu  harglwydd,  yn  gystal  a  gwobr  y  gweision  ffyddlawn.  Ni 
fwriadwn  sylwi  yn  awr  ar  wedd  gyntaf  y  pwnc  hwn,  mwy  nag 
ar  ranau  ereiU  y  ddameg  a'i  haddysgiadau,  ond  esgyn  ar 
unwaith  at  y  wobr  gynwysedig  yn  y  testyn.  Y  mae  o  leiaf  dri 
pheth  yn  gwneyd  i  fyny  y  wobr  hon. 

L  Cymeradwyaeth  a  chanmoliaeth  ei  arglivydd  i'r  gwas  jfydd- 
lawn.  "  A  dywedodd  ei  arglwydd  wrtho,  Da,  was  da  a  ífydd- 
lawn."  Am  hyn  yr  oedd  wedi  Uafurio  yn  benaf.  Dyma'r 
prif  gymheUiad  i  ffyddlondeb  yn  nefnyddiad  ei  dalentau.  I 
hyn  etO;  yn  ddiau,  y  mae  pob  duwiol  yn  by w.  Y  mae  ganddo^ 
amcanion  ereiU  mewn  bywyd,  ond  nid  oes  yr  un  nad  ydyw  yn 
cael  ei  gynwys  yn,  a'i  sancteiddio  gan,  yr  amcan  goruchaf  o 
ryngu  bodd  Duw.  Tuedda  ambeU  ddyn  i  amheu  y  posibl- 
rwydd  4)  wasanaethu  Duw  bob  amser,  o  herwydd  yr 
anmhosiblrwydd  sydd  bob  amser  i  feddwl  am  dano.  Ond  fe 
eUir  Ei  wasanaethu  Ef  heb  fod  mewn  modd  uniongyrchol  yn 
meddwl  am  dano.  Er  mwyn  ei  deuLu  y  mae'r  penteulu  yn 
llafurio  mor  galed  gyda'i.  orchwyl,  fel  y  byddai  i'w  eniUion 
droi  yn  gysgod  uwchben  ei  wraig  a'i  blant,  yn  ymborth  ar  eu 
bwrdd,  ac  yn  ddiUad  clyd  am  danynt.  Y  mae  cyd-ddeaUtwr- 
iaeth   i'r  amcan    hwn   wedi  ei    Süfydhi    rhyngddynt,    er   fod 

prysurdeb  ei  waith  yn  ei  rwystro  yn  fynych  i  feddwl  am 
danynt.  Neu,  a  newid  y  gydmariaeth  am  un  arall  o  eiddo 
Dr.  Caird,  fe  elhr  gwasanaethu  Duw  a  dynion  ar  yr  un  pryd, 
fel  y  mae  y  ddaear  yn  troi  o  gylch  yr  haul.  Y  mae  ganddi 
ddau  gylchdîo — un  cylchdro  bychan  ar  ei  hechel  ei  hun, 
yn  rhinwedd  yr  hwn  y  mae  yn  troi  y  naiil  wyneb  i'r  ddaear  ar 
0]  y  llail  tuag  at  yr  haul  o  fewn  y  pedair  awr  ar  hugain,  gan 
wneuthur  dydd  a  nos  bob  yn  ail ;  ac  eto,  wrth  wneuthur  y 
cylchdrobychan  hwn,  y  mae  yn  gwneuthur  hefyd  ei  chylchdro 
mawr  blynyddol  o  gwmpas  yr  haul  fel  ei  chanolbwynt.  Felly 
y  dyn  duwiol ;  nid  ydy w  yn  esgeulus  yn  nghyflawniad  ei  ddyled- 
swyddau  tuag  at  ei  gyd-ddynion  yn  holl  berthynasau  ac 
amgylchiadau  by wyd ;  eithr  pa  beth  "bynag  a  wna,  y  maeyn 
ei  wneuthur  o'r  galon,  megis  i'r  Arglwydd,  ac  nid  i  ddynion, 
gan  wybod  mai  gan  yr  Arglwydd  y  derbynia  daledigaeth  yr 
■etifeddiaeth,  canys  yr  Arglwydd  Crist  y  mae  yn  ei  wasan- 
aethu. ' 

Rhyngu  bodd  Duw  oedd  unig  amcan  bywyd  Paul.  Am  hyn 
yr  ymorchestai,  Chwenychai  fod  ei  lafur  a'i  gymenad  yn 
gymeradwy  gan  y  saint  ;  eithr  ni  allwn  ddywedyd  ei  fod  yn 
ymorchestu  i  gyrhaedd  hyny.  "  Pa  un  bynag  ai  gartref  ai 
oddicartref  y  byddai,  ymorchestai  i  fod  yn  gymeradwy  gyda* 
Duw.  "  Os  methai  enill  cymeradwyaeth  y  saint,  yr  oedd  yn 
medru  cleeian  ei  fysedd,  a  difateru  mewn  teimlad,  a  dweyd, 
"  Bychan  genyf  fi  yw  fy  marnu  gan  farn  dyn — ein  gorfoledd 
ni  ydyw  tystiolaeth  ein  cydwybod,  mai  mewn  symlrwydd  a 
phurdeb  duwiol  yr  ymddygasom  at  bawb."  le,  y  mae  wedi  ei 
lyncu  gan  frwdfrydedd  angerddol  i'r  amcan  hwn,  fel  nad  oes 
dim  arall  yn  werth  ymestyn  ato  mewn  bywyd.  Taflai  ddi- 
ystyrwch  ar  raddau  graddoledig  sefyllfaoedd  y  ddaear.  Anogai 
bawb  i  aros  yn  dawel  yn  y  fan  Ile  y  gosodwyd  hwy  gan  Rag- 
luniaeth,  a  gwasanaethu  Duw  yn  fìfyddlawn  yn  y  fan  hono, 
fel  yr  unig  beth  pwysig  mewn  bywyd.  "  Pob  un  yn  yr 
alwedigaeth  y  galwyd  ef,  yn  hono  arosed.  Ai  yn  gaethwas 
y'th  alwyd  ?  na   fydded  gwaeth  genyt,  íe,    pe   gallet  fod   yn 

rhydd,  m%\'ynha  hyny  yn  hytrach."  Hyny  ydyw,  aros  lle  yr 
ydwyt.  Dyma'r  darlleniad  a  gymeradwyir  gan  y  nifer  fwyaf 
o'r  esbonwyr  goreu.  Hwn  hefyd  sydd  yn  ffitio'r  cysylltiad. 
Nid  gwarafun  i'r  caethion  druain  i  ymdrechu  yn  gymedrol 
i  wellhau  eu  sefyllfaoedd,  ac  i  eniU  eu  rhyddid,  y  mae'r  apostol 
fel  ỳeth  sydd  yn  bechaduriis — oblegid  nid  ydyw  felly,  yn  ol  hoU 
rediad  yr  Ysgrythyr — ond  dyddanu  a  chalonogi  y  caethion  j 
mae,  trwy  ddangos  fod  amcan  uwchaf  bywyd  yn  gyrhaedd- 
adwy  iddynt  hwy,  ac  am  hyny  nad  oedd  yn  werth  y  draflferth 
iddynt  i  geisio  newid  eu  sefyllfaoedd.  "  A  hyn,"  hefyd,  "  yr' 
ydwyf  yn  ei  ddywedyd,  am  fod  yr  amser  yn  fyr."  Ber  fydd. 
eich  arosiad  yma  ;  na  fydded  gwaeth  genych  am  eich  cyflwr 
bUn  fel  caethion — "gwyr  rhyddion  i'r  Arglwydd  ydych."  Yn 
nheimlad  brwdfrydig  yr  apostol,  nid  oes  dim  yn  bwysig  mewn 
bywyd,  ond  ein  bod  yn  gwasanaethu  Duw. 

Y  mae  digon  o  ogoniant  yn  ngwasanaeth  Duw  i  osod  urddas 
ar  y  swydd  a'r  gwasanaeth  distadlaf  a  gyflawnir  drosto  Ef : — 

"  — a  servant  with  this  cause, 
Makes  drudgeiy  diviae ; 
Who  sweeps  a  room,  as  for  Thy  laws, 
^Iakes  that  and  the  action  fine." 

Dywedai  John  Newton,  pe  buasai  i  Dduw  anfon  dau  angel  ai 
negesau  drosto  i'r  byd  hwn,  un  i  ysgubo  crossing  mewn  dinas- 
fawr,  a'r  Uall  i  lywyddu  teyrnas  eang,  na  fuasai  gẁahaniaetb 
gan  yr  angehon  pa  un  o'r  ddau  orchwyl  hyn  a  ymddiriedid  i'r 
naill  neu  y  llall  ;  ei  gyflawni  yn  ffyddlawn  a  theilwng  fuasai 
eu  pryder  a'u  hawydd.  Dichon  fod  yma  rai  na  alwyd  mo 
honynt  i  lenwi  cylchoedd  uchel.  Ychydig  sydd  felly.  Un  Dr^ 
Edwards  oedd  yn  y  Bala  ac  yn  Nghymru.  Ond  y  mae  yn 
bosibl  i  ni  oll,  yn  y  fan  y  gosodwyd  ni  gan  Dduw,  Ei  wasan- 
aethu  Ef  mewn  ffyddlondeb.  Gochelwch  fod  dim  a  wneloch. 
hyd  yn  nod  yn  y  galwedigaethau  mwyaf  cyffredin  ;  ai  aredig 
yn  y  maes,  ai  trwsio'r  cloddiau,  ai  tori  glo  dan  y  ddaear,  neu 
unrhyw  orchwyl  arall ;  yn  cael  ei  wneuthur  i  neb  Uai  na  Duw^ 
"  Er  gwerth  y'ch    prynwyd,    na    fyddwch    weision   dynion." 

Dyma  ydyw  gwir  uchelgais  mewn  bywyd,  ac  nid  yr  hyn  a 
clwir  felly  yn  gyffredin.  Nid  ydyw  amhition  plant  y  byd 
hwn  ond  cais  am  y  gogoniant  sydd  oddiwrth  ddynion. 
Y  rhai  sydd  yn  uchelgeisio  ydyw  y  rhai  sydd  a'u  llygaid 
ar,  ac  yn  ymestyn  am,  "  y  gogoniant  sydd  oddiwrth  Dduw  yn 
unig." 

Ar  oi  crynhoi  ein  calon  a'n  bywyd  i'r  amcan  o  ryngu  Ei  fodd 
Ef,  a  rhoddi  ein  holl  nerth  yn  yr  ymgais,  O  mor  felus  fydd 
cael  y  cyfarchiad  fydd  yn  sicrhau  Ei  gymeradwyaeth  !  Y 
mwyaf  a'r  goreu  o  bawb ;  y  Bendigedig  a'r  Unig  Benaeth  yn 
dywedyd  "  Da  " — "  1^1?//  done  /"  Un  na  raid  i  ni  betruso  am 
ddiragrithrwydd  Ei  gymeradwyaeth  !  Prin  y  meiddiwn  fwyn- 
hau  cymeradwyaeth  dynion  yn  fynych,  gan  ofn  nad  ydynt  yn 
ddiweniaith.  Ond  fe  esyd  sobrwydd  a  phurdeb  '-yCywir 
hwnw  "  ni  yn  ddi-bryder  wrth  dderbyn  Ei  ganmohaeth.  Mor 
werthfawr  fydd  !  Yr  Hwn  a'n  carodd  yn  ein  hisel  radd,  gyd- 
ymdeimlodd  â  ni  yn  ein  holl  wendidau,  eiriolodd  drosom  na 
ddiffygiai  ein  ffydd ;  Hwn  o  bawb  i'n  canmol ;  a'n  canmol 
hefyd  ar  gyhoedd,  yn  nghlywedigaeth  gweision  fîyddlawn 
eraill,  y  rhai  y  bydd  eu  loyalty  i'w  Harglwydd  yn  peri  iddynt 
gyd-lawenhau  â  ni,  a  thrwy  hyny  fwynhau  ein  llawenydd. 
"  A  phen  ar  y  pethau  a  ddywedwyd,"  yn  eu  perthynas  a'r 
achlysur  presenol  ydyw  hyn  ;  y  llawenydd  hwn  yn  em  brawd 
ymadawedig  a  gyflawnwyd  er  boreu  dydd  Mawrth  diweddaf. 
Ac  yr  wyf  yn  tueddu  i  gredu  iddo  gael  mwyniant  yn  nghyf- 
archiad  cyntaf  ei  Arglwydd  saif  yn  rhywbeth  ar  ei  ben  ei  hun 
byth.  Derbyniodd  barchedigaeth  uwchaf  ei  frodyr  tra  yma, 
ond  ni  chafodd  ddim  i'w  gystadlu  á  hwn.  Fe  gà  lawer  eto, 
dan  wenau  cymeradwyol  ei  Arglwydd,  ond  mi  goehaf  y  bydd 
thrill  y  cyfarchiad  cyntaf  yn  un  a  gofir  byth  ar  wahan  i  bob 
peth  arall  yn  y  nefoedd.  Y  sicrwydd  sydd  genym  fod  hyn  oll 
wedi  digwydd  ydyw  y  sicrwydd  mai  i'w  Arglwydd  yr  oedd 
Dr.  Edwards  wedi  byw.  Yr  oedd  ei  dduwiolfrydedd  yn  fwy 
amlwg  na'i  dalent  feddyHol.  Cafodd  barch  mawr  gan  ddynion, 
ond  i'w  Arglwydd  yr  oedd  yn  byw.     Bu  yn  trigo  yn  hir  yn  y 

Bala,  eithr  pererin  oedd  efe  yn  y  tir.     Yr  ydoedd  fel  Abraham 
— "  yn  dywysog  Duw  yn  eich  pHth." 

II.  Cyfranogiad  o  lauienydd  ci  Arglwydd.  "  Dos  i  mewn  i 
lawenydd  dy  Arglwydd."  Yn  namegy  testyn,  perchenog  etif- 
eddiaeth  sydd  yn  dychwelyd  adref  ar  ol  bod  mewn  gwlad  bell 
yn  ei  meddianu,yn  gwneuthur  gwledd  orfoleddus  ar  yr  achlysur, 
ac  yn  gwahodd  y  gweision  fu  yn  ffyddlawn  iddo  yn  ei  absenol- 
deb  i  gydgyfranogi  o  lawenydd  y  wledd.  Yr  hyn  a  awgrymir 
ac  a  bortreadir  yma  mewn  rhan,  ydyw  lachawdwr  mawr  y 
byd  yn  gorfoleddu  yn  nghorpheniad  Ei  waith  ac  yn  nghyr- 
haeddiad  Ei  amcan,  a'r  saint,  y  rhai  a  fuant  ffyddlawn  iddo, 
yn  cael  eu  gwahodd  ganddo  i  gydgyfranogi  o'i  lawenydd. 
Wrth  feddwl  am  fawredd  ac  anhawsderau  neillduol  Ei  waith, 
ac  yn  arbenigol  yr  aberth  digyffelyb  a  wnaeth,  tueddir  ni  i 
ofyn  pa  faint  o  ad-dahad  a  fydd  yn  ddigon  iddo  am  y  draul  yr 
aeth  Efe  iddi.  Nid  ychydig  a  fedr  ddiwallu  un  o  fath  Hwn. 
GelHr  boddloni  meddyHau  bychain  â  phethau  bychain  ;  ond 
rhaid  i  feddwl  mawr  gael  pethaumawrion,  yn  enwedig  os  bydd 
wedi  gwneyd  aberth  mawr.  Ond  pa  faint  bynag  o  ad-dahad 
a  ofyna,  fe'i  câ.  "  O  lafur  ei  enaid  y  gwel  ac  y  diweUir." 
Hoffa  llawer  fychanu  y  ddynoHaeth,  a  thrwy  hyny  ddibrisio 
cadwedigaeth  dynion  ;  ond  nid  fehy  y  sieryd  y  Beibl — **  Y 
mae  ysbryd  mewn  dyn,  ac  anadHad  (ysbrydoHaeth)  yr 
HollaUuog  sydd  yn  gwneuthur  iddo  ef  ddeall."  Y  mae  wedi 
hanu — yn  emanation  o'r  Duwdod  mewn  ystyr  ddofn  na  fedrwn 
ei  hesbonio;  "oblegid  ei  hiHogaeth  ef  ydym  ni."  Pa  faint  o 
sêr  sydd  yn  gydbwys  o  ran  gwerth  ag  un  enaid  a  fedr 
ymresymu  a  dychymygu,  a  charu  a  gobeithio,  íe,  a  fedr  eu 
rhifo  a'u  mesur  a'u  clorianu  hwy  ?  Fe  gynysgaeddwyd  hwn 
ag  anfarwoldeb  gan  Awdwr  ei  natur,  a  dyna  ystyriaeth 
sydd  ynddi  ei  hun  yn  ddigon  i  osod  pwysigrwydd  a  dyddordeb 
ofnadwy  ar  ei  fodolaeth.  Cysyllter  anfarwoldeb  â'r  creadur 
distadlaf,  ac  fe'i  gwneir  yn  bwysig  yn  y  fan.  Dychymyga  un 
ysgrifenydd  fod  y  Creawdwr  wedi  gwneyd  un  aderyn  anfarwol, 
ac  yna  wedi  ei  oUwng  i  fyned  ar  dragywyddol  hynt  drwy  yr 

eangder.  Tybier  fod  y  fath  aderyn  mewn  bod,  a'i  fod  yn 
wybyddus  y  deuai  i  olwg  y  ddaear  hon  rywdro  ar  ei  daith, 
gallaf  sicrhau  y  byddai  holl  yspienddrychau  y  byd  yn  disgwyl 
am  ei  ddyfodiad.  Paham  ?  Yn  unig  am  ei  fod  yn  anfarwol. 
Eithr  pa  faint  gwell  ydyw  dyn  nag  aderyn  ?  A'r  hyn  sydd  yn 
chwyddo  pwysigrwydd  bodolaeth  dyn  yn  ddifesur  ydyw  ei  fod 
fel  pechadur  yn  llywodraeth  Duw  wedi  myned  dan  Ei  wg,  a 
thynu  arno  ddialedd  a  bery  cyhyd  ag  yntau.  Nid  oes  un 
ystyriaeth  yn  enyn  dyddordeb  pruddglwyfus  yn  fwy  na'r 
ystyriaeth  o  ddyoddefaint.  Dychymyga  yr  ysgrifenydd  y 
cyfeiriwyd  ato  eisioes  fod  rhywun  wedi  gollwng  saeth  oddiar 
fwa  at  yr  aderyn  anfarwol,  a  bod  y  saeth  wedi  glynu  dan  ei 
fron.  Y  mae  o  hyd  yn  fyw,  ac  eto  yn  marw,  ac  i  fod  felly 
byth.  Pwy  na  roddai  y  geiniog  ddiweddaf  ar  ei  elw  i  dynu  y 
saeth  o  fynwes  yr  aderyn  anfarwol !  Yn  awr,  crynhoer  y 
syniadau  hyn  at  eu  gilydd — dyn  yn  blentyn  Duw,  yn  greadur 
galluog,  yn  anfarwol,  ac  yn  ddyoddefydd — Ai  anghredadwy 
genych  i'r  dwyfol  Dad  deimlo  ei  fod  ynddymunol  ac  yn  werth 
ei  achub  ?  Ai  annerbyniol  genych  dystiolaeth  yr  unig  lyfr 
sydd  yn  adrodd  yr  hanes  ?  "  Canys  felly  y  carodd  Duw  y 
byd,  fel  y  rhoddodd  efe  ei  unig  anedig  Fab,  fel  na  choller  pwy 
bynag  a  gredo  ynddo  ef,  ond  caffael  o  hono  fywyd  tra- 
gywyddol." 

Beth  bynag  a  feddyha  dynion  celyd  ac  anystyriol,  yn  y 
gobaith  o  gyrhaedd  y  llawenydd  o  fod  yn  lachawdwr  byd 
colledig,  y  mae  ein  Gwaredwr  ni  yn  gwregysu  Iwynau  Ei 
feddwl  at  yr  orchest.  Yf  ysbrydoHaeth  digon  nerthol  o'r 
amcan  oedd  ganddo  i  wroH  Ei  fryd,  nes  y  mae  "  yn  diystyru 
gwaradwydd,  ac  yn  dyoddef  y  groes."  Y  mae  yn  awr  "yn 
eistedd  ar  ddeheulaw  gorseddfainc  Duw,"  ac  yn  niyned  i 
mewn  i'w  lawenydd.  Ac  O  lawenydd  !  teilwng  o"r  Duw  sydd 
yn  gariad  i  gyd — y  luxury  o  achub  colledigion  !  Pe  caem 
olwg  briodol  ar  y  Dwyfol  lawenydd,  ni  allasem  lai  na'i  addoH 
yn  gynhes  ar  y  llawr. 

Ond  acw,  fry,  yn  y  wledd-ystafell,  pwy  mor  gyrawys  i  gyd- 

lawenhau  ag  Ef  a  chyfranogion  o'i  iachawdwriaeth  Ef?     Nid 
oedd  lle  i'r  syniad  hwn  yn  y  ddameg ;  eithr  anmhriodol  ydyw 
i  ni  ei  anghofio.     Cyn  tynu  yn  ol  y  wahanlen  sydd  rhwng  y 
byd  hwn  a'r  byd  anweledig.  y  mae  loan  y  Difynydd  yn  tori 
allan  i  ddywedyd    "  Iddo  ef,  yr    hwn  a'n  carodd  ni,  ac   a'n 
golchodd  ni  oddiwrth  ein  pechodau  yn  ei  waed  ei  hun,  ac  a'n 
gwnaeth  ni  yn  frenhinoedd  ac  yn  offeiriaid  i  Dduw  a'i  Dad  ef ; 
iddo  ef  y  byddo  y  gogoniant  a'r  gallu  yn  oes  oesoedd."     Wedi 
i'r  Uen  gael  ei  thynu  yn  ol,  pa  ryfedd  ei  fod  yn  gorfoleddu 
wrth  glywed  preswylwyr  y  nef  yn  cyduno  mewn  dywedyd, 
"  Teilwng  ydyw  yr  Oen."     Yno  mae  hoU  syniad  y  saint  am 
deilyngdod  yn  cael  ei  foddhau.     Nid  ydyw  felly  bob   amser 
yma.     Yr  hyn  sydd  yn  diflasu  anrhydedd  y  ddaear,  ac  yn  ei 
wneuthur  yn  ddiwerth  ydyw  fod  yr  annheilwng  yn  llwyddo 
yn  fynych  i'w  gipio,  tra  y  mae'r  gwir    deilwng   yn  cael    eu 
diystyru   a'u    sathru.     Triniaeth   arw   gafodd  Mab  Duw  Ei 
Hun  ar  y  ddaear.     Fel  un  wedi  Ei  daro  gan  Dduw,  a'i  gys- 
tuddio,  y  cyfrifwyd  Ef  yma.     Gwreiddyn  o  dir  sych,  heb  bryd 
na  thegwch  iddo,  ydoedd.     Er  iddo  weinyddu  cymwynasau 
dirif,  ceryg  a  godwyd  yma  i'w  labyddio.    Ys  dywedai  rhywun, 
trwy  ystabl  y  daeth  Efe  i  mewn,  ac  oddiar  groes  yn  grogedig 
arni  yr  aeth  Efe  allan,  o'r  byd  hwn.     Ond  pan  yr  esgynodd 
i'r  nef,  gosodwyd  Ef  ar  ddeheulaw  y  Mawredd  yn  ygoruwch- 
leoedd,  ac  y  mae  Ei  hoU  saint  yn  gorfoleddu  yn  Ei  lawenydd. 
Llawenydd  digymysg  ydyw  Uawenydd  y   saint  yn  y  nef ; 
oblegid    y    mae    Pwrcasydd    eu    dedwyddwch    yno   yn    cyd- 
lawenhau  â  hwy.     Pe  buasai  Efeyn  absenol,  ni  fuasai  gwerth, 
mi    goeiiaf,   ar    y  dedwyddwch.      Efe    yw    ei    ffynhonell   a'i 
ogoniant.     Y  mae  llawenydd    llawer  buddugoHaeth    enillwyd 
ar  y  ddaear  wedi  ei  rhanu  a'i  hanurddo  gan  y  ffaith  fod  Uawer, 
oedd  yn   rhanog  yn  y   frwydr,   au  Ueoedd  yn  weigion  yn  y 
wledd.     Mewn  dystawrwydd  y    cofir  am    danynt,     Ond    am 
y  nefol  wledd,  bydd  yr  Hwn  enillodd  y  brwydrau  i  gyd  yn 
bresenol   fel    Llywodraethwr    y    wledd,    a    phrin    y  gallasem 
gymeryd  ein  Ueoedd  wrth  y  bwrdd,   pe  buasai  mab  y  Brenin 

Tragywyddol  wedi  myned  yn  aberth  bythol  i'n  cadwedigaeth. 
Mor  werthfawr  ydyw  tystiolaeth  y  Beibl.  Y  mae'r  Hwn  fu 
farw  er  ein  mwyn,  yn  awr  yn  fyw,  Ei  lawenydd  £/ydyw  y 
llawenydd,  a'i  bresenoldeb  Ef  fydd  yn  ei  goroni. 

Hawdd  iawn  genym  goeüo  y  gall  ein  hanwyl  frawd  ymadaw- 
edig  gymeryd  rhan  yn  y  Ilawenydd  hwn.  Yr  oedd  yr  Arglwydd 
Crist  yn  cael  Ile  mawr  yn  ei  íyfyrdodau  a'i  serchiadau,  canys 
yr  oedd  fel  loan  yr  Efengylydd,  "wedi  gweled  ei  ogon- 
iant  ef;  gogoniant  megis  yr  unig-anedig  oddiwrth  y  Tad,  yn 
Uawn  gras  a  gwirionedd,"  Gyda  threiddgarwch  eryraidd  y 
chwiliodd  i  holl  gelloedd  duwinyddiaeth,  a  chyda  nerth 
cawraidd  yr  ymaflodd  yn  ei  holl  ddyrus  bynciau ;  ond  fí'rwyth 
ei  astudiaeth  ef  ydoedd  cael  allan  mai  Person  Crist  ydyw 
canolbwynt  duwinyddiaeth,  a'i  swyddau  cyfryngol  ydyw  ei 
therfyngylch.  Iddo  ef,  fel  yr  Apostol  Paul,  "  Crist  sydd  bob 
peth,  ac  yn  mhob  peth."  O!  mor  felus  iddo  fydd  "llawen- 
ydd  ei  Arglwydd." 

ni.  Cyd-gyfranogiad  yn  anrhydedd  ei  Argluydd.  "  Buost 
ffyddlawn  ar  ychydig,  mi  a'th  osodaf  ar  lawer."  Anhawdd 
ydyw  i  ni  roddi  ystyr  bendant  i'r  geiriau  hyn.  Pa  bethau  wnant 
i  fyny  "  y  Ilawer  "  y  gosodir  y  saint  arnynt,  nis  gwyddom. 
Megis  yn  y  ddameg  gyfochrog — dameg  y  punoedd — y  mae"r 
neb  a  fu  yn  ffyddlawn  ar  bum'  punt,  yn  cael  ei  osod  ar  bum' 
dinas,  a'r  neb  a  fu  yn  ffyddlawn  ar  ddeg  punt,  yn  cael  ei  osod 
ar  ddeg  dinas.  Ond  pa  bethau  a  etyb  yn  y  byd  a  ddaw  i'r 
"  dinasoedd  "  hyn  nis  gwyddom.  Yr  hyn  a  awgrymir  ydyw  y 
bydd  yno  ymddiried  uwch,  a  chylch  eangach  o  wasanaeth. 
A  dyna  ydyw  hanfod  pob  anrhydedd — ymddiried.  Felly  y 
gwobrwya  Duw  y  rhai  sydd  wedi  bod  yn  ffyddlawn  mewn 
cylch  bychan,  trwy  ymddiried  iddynt  gylcheangach.  Dafydd, 
y  bugail  medrus  a  ffyddlawn,  a  farna  Duw  yn  gymwys  i'w 
osod  yn  frenhin  ar  Israel.  Rhoddodd  iddo  ddynion  i'w 
bugeilio  yn  Ile  praidd.  Gan  fod  Paul  wedi  pregethu  cystal  yn 
Jerusalem,  ca  yr  anrhydedd  o  bregethu  eto  yn  Rhufain 
(Actau  xxiii.  11).     Ar  yr  un  egwyddor  y  gweithredir  yn  y  byd 

tu  draw  i'r  bedd  ;  rhoddi  ymddiried  uwch  i'r  neb  sydd  wedi 
bod  yn  ffyddlawn  mewn  ymddiried  llai ;  oblegid  nid  awn  byth 
yn  rhydd  oddiwrth  rwymau  i  wasanaethu  Duw.  Fe  ddichon 
mai  y  wedd  hon  ar  y  nefoedd  ydyw  y  niwyaf  iachusol  ei 
dylanwad  arnom. 

Y  mae  yn  wir  y  desgrifir  y  nefoedd  weithiau  fei  gorphwysfa 
dawel,  lle  y  gorphwys  y  rhai  lluddedig.  Pa  ryfedd  fod  rhai 
bHnderog  y  ddaear  yn  dyheu  am  dani  fel  y  cyfryw  ?  Dywedai 
Robert  Hall  pan  yn  dyoddef  dan  ddirdyniadau  corphorol,  mai 
nefoedd  Richard  Baxter,  sef  y  "  dragywyddol  orphwysfa,"  yr 
oedd  efe  yn  ei  chwenych.  Sonir  bryd  arall  am  dani,  fel 
"  dinas  ag  iddi  sylfaeni,  saer  ac  adeiladydd  yr  hon  yw  Duw." 
Diamheu  fod  yr  hen  batriarchiaid  yn  bhno  ar  fywyd  crwydrol. 
Pan  yn  tynu  y  lluest  i  lawr  mewn  un  lle  a'i  chludo  yn 
drafferthus  i'w  gosod  i  fyny  mewn  lle  arall,  chwenychent  y 
ddinas  ansymudol  a  dyogel.  Da  gan  lawer  eto  gofìo  am  y 
ddinas  hon.  Ond  amgylchiadau  perthynol  i'r  nefoedd  ydyw 
y  pethau  hyn  ;  sefydlogrwydd  y  ddinas,  a  thawelwch  yr 
orphwysfa.  Heddyw  yr  ydym  wedi  bod  yn  siarad  am  bethau 
nis  gallwn  lai  na'u  hystyried  yn  hanfodol  i'r  nefoedd  ;  cyfran- 
ogiad  o  gymeradwyaeth.  llawenydd,  ac  ymddiried  Duw. 

Yn  y  nefoedd,  yn  ddiau,  y  bydd  yr  ymddiried  mawr,  a'r 
cylch  eang  o  wasanaeth.  Bychan  ydyw  y  byd  hwn,  yn  dda 
yn  benaf  i  boblogi  byd  arall  a  phreswylwyr,  ac  yn  Ile  i  dreulio 
prentisiaeth  mewn  bywyd.  Yn  y  byd  ysbrydol  y  cawn  ni 
fyw  bywyd  ar  ei  hyd.  .-\cw  mae  mwyafrif  mawr  ein  hiliog- 
aeth  ni.  I'r  byd  hwnw  y  mae  ein  daear  ni  yn  arllwys  ei  wyth 
can'  miliwn  trigolion  bob  rhyw  ddeg-mlynedd-ar-hugain.  A 
phwy  a  ŵyr  nad  oes  bydoedd  ereill  yn  nghreadigaeth  Duw  yn 
arllwys  eu  poblogaeth  yno  hefyd,  ac  felly  fod  y  byd  mawr 
anweledig  yn  eangach  na'r  holl  fydoedd  gweledig  yn  nghyd, 
o  gymaint  ag  y  mae  ysbryd  yn  bwysicach  na  chorff.  Pe  na 
chyfrifem  ond  cenhedlaethau  dynolryw  trwy  holl  oesau  y 
ddaear,  a  fu  ac  a  ddaw,  y  mae  yn  rhaid  ei  fod  yn  ofnadwy 
mewn  maint  i  dderbyn  y  fath  arllwysiad.     Tybed  ai  nid  oes 

yno  amrywiaeth  mawr  yn  nghyrhaeddiadau  ei  breswylwyr  ? 
Pa  fodd  y  treuHr  ei  faith  dragywyddoldeh  ?  Oni  bydd  yr  hen 
drigohon  yn  dysgu  y  newydd-ddyfodiaid,  y  rhai  mwyaf 
gwybodus  yn  dysgu  rhai  Uai  ?  Onid  yw  yn  debygol  fod  yno 
athrofeydd  mawrion  ;  athrofeydd  nad  yw  Coleg  y  Bala  ond 
megis  ysgol  i  blant  yn  eu  hymyl  ?  Onid  yw  yn  bosibi,  os  nid 
yn  debygol,  mai  i'w  osod  yn  athraw  yn  un  o  brif  golegau  y 
nefoedd  y  symudwyd  Prifathraw  y  Bala,  ac  mai  dyma  y 
"  llawer  "  a  ymddiriedwyd  iddo  gan  ei  Arglwydd  ?  Beth 
bynag,  byddai  yn  iachus  i  ni  goeho,  mai  nid  rhai  hawddaf  i'w 
hebgor  yma  sydd  yn  gymhwys  i  lenwi  lleoedd  pwysig  y  nef- 
oedd.  Dichon  fod  rhai  o  honoch  yn  anfoddlawn  i'r  fath  destyn 
— "  ffyddlawn  ar  ychydig  " — i  gael  ei  ddarllen  yn  nglyn  ag 
angladd  Dr.  Edwards ;  ond  yr  oedd  eich  anfoddogrwydd 
yn  codi  oddiar  syniad  daear.  laith  Duw  ydyw'r  testyn. 
Ychydig  yr  ystyria  Duw  yr  ymddiried  mwyaf  a  roddodd  i  neì> 
ar  y  ddaear  ;  y  pum'  talent  yn  gystal  a'r  ddwy.  Pwy  fedr 
ddywedyd  mesurau  yr  hyn  a  ystyrir  yn  "  llawer  "  gan  Dduw  ? 
Ar  "lawer"  Duw  y  mae  ein  hybarch  frawd  wedi  ei  osod 
bellach. 

Nid  ydym  yn  ol  i  neb  mewn  prisio  yn  uchel  wasanaeth  ein 
brawd,  nac  ychwaith  mewn  galaru  ar  ei  ol,  o  herwydd  maint 
ein  colled.  Credaf  y  cyd-addefem  oU  ein  bod  wedi  colh  y 
goreu  a'r  mwyaf  a  feddem  fel  Cyfundeb ;  ac  o  bosibl,  a 
chymeryd  pob  peth  i  ystyriaeth,  y  mwyaf  a  fu  gydar 
Methodistiaid  erioed,  ac  y  mae  hyn  yn  ddywediad  mawr, 
oblegid  yr  oedd  ein  tadau  yn  gewri.  Creodd  gyfnod  newydd 
yn  hanes  Methodistiaeth,  os  nid  yn  hanes  Cymru.  Iddo  ef  yn 
benaf  mai  i'w  briodoH  safle  bresenol  addysg  fel  rhag- 
gymhwysder  i'r  weinidogaeth.  Efe  a  ddechreuodd  ddyrchafu, 
eangu,  a  choethi  ein  llenyddiaeth.  "  Fy  Nhad,  fy  Nhad, 
cerbyd  Israel  a'i  farchogion." 

Yr  unig  gysur  sydd  genym,  wrth  feddwl  am  ein  coiled  fawr^ 
ydyw  cofio  fod  Pen  yr  Eglwys  wedi  dywedyd  na  fydd  "  i 
byrth    uffern    orchfygu "    yr   eglwys   sefydlwyd    ganddo    Ef. 

Er  cael  coUedion  mawrion  dtwy  angau  mewn  Uawer  oes  a 
g^vlad,  y  mae  Sylfaenydd  yr  eglwys  Avedi  gofalu,  mewn  rhyw 
ffurf  neu  gilydd,  adferu'r  colledion.  Os  esgynodd  Moses  i'r 
Ganaan  nefol  cyn  arwain  Israel  i'r  Ganaan  ddaearol,  cafwyd 
Joshua  i  orphen  ei  waith.  Os  aeth  Elias  mewn  cerbyd  o  dân 
i  ogoniant,  disgynodd  mwy  na  deuparth  ei  ysbryd  ar  EHseus 
ar  ei  ol.  Pan  y  mae  seren  danbaid  yn  ffurfafen  egìwys  Dduw 
yn  machludo,  yn  y  dwyrain  cwyd  un  arall  i'w  !le ;  ac  er  na 
bydd  cylchdro  y  seren  newydd  yn  hollol  yr  un  a'r  flaenorol, 
mae  yn  llawn  mor  wasanaethgar.  Felly  y  mae  wedi  bod  hyd 
yn  hyn  yn  hanes  y  Methodistiaid.  Yr  ydym  wedi  cael  o  hyd 
ddynion  anfonedig  Duw  i  wneuthur  gwaith  angenrheidiol  i'n 
dydd  dros  ein  Duw.  Tra  y  pery  Duw  i  anfon  i  ni  ddynion 
nerthoi,  ysbrydoledig  i'w  gwaith,  ni  raid  i  ni  bryderu  am 
ddyfodol  y  Cyfundeb.  O  Dduw !  na  âd  i  ni  fyned  "  yn 
dlawd  o  ddynion.'     Anfon  eto  "  weithwyr  i'th  gynhauaf !" 

Wel,  rhaid  i  ni  beliach  ffarwelio.  Eithr  dros  enyd  fer  yr 
ymadawn.  "  Henffych  i'r  dydd  cawn  eto  gwrdd.  '  Ac  O  ! 
mor  felus  fydd  •'  cwrddyd  yn  y  nef."  Un  o  freintiau  penaf 
bywyd  ydyw  cael  cyfarfod  â  dynion  y  carem  fod  byth  yn  eu 
cymdeithas.  A  hyny  a  gawn,  yn  ol  addewid  ein  Harglwydd, 
yr  Hwn  trwy  Ei  ymgnawdoliad  sydd  nid  yn  unig  wedi  dynoü 
y  Dawdod  i  ni,  ond  sydd  hefyd  wedi  dynoli  y  nefoedd. 

YR    ARGLWYDD    a'R    ACHUBWR. 

II   Petr  II.  20. — '■^YrArglwyddà'rAchHbwYlesuGrist." 

EIN  hamcan  ydyw  sylwi  ar  gyfuniad  y  ddau  enw  a  roddir, 
a'r  ddwy  swydd  a  briodolir  yma  i  lesu  Grist.  Wrth 
ddarllen  a  myfyrio  y  Beibl  nid  oes  dim  yn  cael  ei  esgeuluso  yn 
fwy  na'r  amrywioì  enwau  a  geir  ynddo.  Ymddygwn  tuag 
atynt  fel  pe  baent  yn  holiol  ddiystyr  a  diamcan,  ac  yn  cael  eu 
dewis  gan  y  gwahanol  ysgrifenwyr,  megis  ar  ddamwain. 
Dylem  gofio  fod  i  bob  enw,  ar  y  cyntaf,  ei  ystyr  neillduol 
a'i  amcan  penodcì.  Mae  yn  wir  ein  bod  ni  erbyn 
heddyw  wedi  Iliosogi  enwau,  ac  yn  eu  harfer  yn  ffurfìol  a 
diystyr.  Ond  nid  ydyw  Duw  un  amser  yn  gwneuthur  felly. 
Ceir  fod  ysgrifenwyr  sanctaidd  y  Beibl  bob  amser  yn  rhoddi 
enwau  pwrpasol  i  bawb  ac  i  bob  peth,  ac  yn  neillduol  i  Fab 
Duw.  Mae  pob  enw  a  roddir  arno  yn  gyfaddas  i  oes, 
amgylchiadau,  ac  amcan  yr  ysgrifenydd,  yn  nghyd  ag  angen- 
ion  neillduol  y  neb  yr  ysgrifenai  er  eu  mwyn.  Gallasai  fod  yn 
destyn  ymchwil  buddiol,  yn  gystal  a  dyddorol,  i  ni  ymofyn  am 
yr  holl  enwau  a  roddir  ar  lesu  Grist,  o  ddechreu  yr  Hen 
Destament  i  ddiwedd  y  Ne\vydd,  yn  nghyd  ag  ystyr  a  chyf- 
addasrwydd  neillduol  pob  un  o  honynt  i'r  amser  a'r  amcan, 
Y  maent  yn  awr  wedi  eu  rhoddi  yn  gyfanswm  i  ni  i  wneyd 
pob  defnydd  o  honynt,  ac  yn  eu  IHosogrwydd  a'u  hamrywiaeth 
y  maent  wedi  eu  bwriadu  i  gyfateb  i  hoU  amrywiaeth 
meddyliau,  i  ddiwallu  hoU  amrywiol  angenion  dynolryw,  mewn 
amrywiol  amgylchiadau,  yn  mhob  oes  a  gwlad,  hyd  ddiwedd 
y  byd,  ac  o  herwydd  eu  nifer  a'u  hamrywiaeth,  y  maent  o  ran 
eu  cynwys  a'u  defnyddioldeb  yn  anhysbyddadwy. 

Cyfarfyddwn  weithiau  a  chyfuniad  o  ddau  neu  dri  o  enwau. 

Nid  yw  hyn  eto  yn  beth  damweiniol  a  diystyr,  eithr  y  mae 

gwirionedd    newydd   yn   cael   ei    ddysgu   trwy    y    cyfuniad, 

gwahanol  i'r  hyn  a  geid  wrth  ystyried  pob  un  o'r  enwau  ar 

wahan  ;  tebyg  i'r  hyn  sydd  yn  cymeryd  Ue  mewn  fferylUaeth 

pan  fyddo  dau  ddefnydd  gwahanol  yn   cael  eu    cymysgu,    a 

defnydd  newydd  yn  cael  ei  gynyrchu  nad  yw  ei  natur  yn  un 

o'r  ddau  ddefnydd  a'i  cyfansoddodd.     Gan  nad  ydyw  enwau 

Crist   yn    cael  eu  pentyru  ar   eu   gilydd  yn  ddireswm  yn  y 

Beibl,  ni   ddylem  ninau  fod  yn  ddiystyr   o   honynt.     Dyma 

ychydig  o'r  cyfryw — lesu  Grist ;  y  ddau  hyn  sydd  yn  cael  eu 

cyplysu  fynychaf,  ac  o  herwydd  eu  bod  yn  cael  eu  cyplysu 

mor  fynych,  yr  ydym  wedi  myned  i  edrych  arnynt  fel  un,  ond 

y  maent  yn  ddau.     "  lesu  Grist  ei  Fab  ef,  "  "  lesu  Grist  y 

Cyfiawn,"    "  Yr  lachawdwr  lesu  Grist  ;"  pan  fyddo  dau  yn 

cael  eu  hieuo  y  mae  gwirionedd  newydd  yn  cael  ei  genedlu. 

"ArglwyddlesuGrist,"  "Yr  Arglwydd  lesuGrist  MabyTad," 

"  Alpha  ac  Omega,"  "  Pentywysog  a  Pherffeithydd  ein  ffydd," 

"  Apostol  ac  Archoffeiriad,"  "  Bugail  ac  Esgob  ein  heneid- 

iau,"  &c.     Ond  y  mae  yr  Apostol  Petr  yn  ymddangos  yn  dra 

hoff  o'r   cyfuniad   sydd   yn   y   testyn,     Yr  ydym  yn  ei  gael 

bedair  neu  bump  o  weithiau  yn  ei  epistolau,  a  dwy  waith  mewn 

dwy  bregeth.     Er  ei  fod  yn  caei  ei  gynwys  yn  rhinweddol  yn 

rhai  o'r  enwau  sydd  yn  y  rhestr  a  adroddasom,  megis  yn  "  Yr 

Arglwydd   lesu,"  eto  yn  y  ffurf  neiUduol  sydd  yn  y  testyn, 

nid  oes  neb  yn  y  Testament  Newydd  yn  gwneyd  defnydd  o 

hono  ond  yr  Apostol    Petr.      Hwyrach  fod   amrywiol    wir- 

ioneddau  yn  cael  eu  dysgu  trwy  y  cyfuniad  o  enwau  y  testyn, 

ond  y  gwirionedd  mawr  yr  amcanwn  ni  sylwi  arno  ydyw  : — 

FOD    ARGLWYDDIAETH     Y     BYD     YN     LLAW     YR     HWN     SYDD     WEDI 
YMGYMERYD    AG    ACHUB    Y    BYD. 

I.  Mae  ỳob  cymhwysdcr  yn yr  Achiibwr  i  fod yit  Arglwydd. 
I.  Mae  ynddo  bob  cymhwysder  teimlad  ac  egwyddor.     Yn 
hanes  y  byd  nid  ychydig  ydyw  yr  arglwyddi  a'r  breninoedd 

oedd  yn  anghymwys  eu  teimladau  a'u  hegwyddorion  i'r  yin- 
ddiried  a  roddwyd  iddynt.  Dybenion  personol  yn  unig  oedd 
ganddynt  inewn  golwg ;  ychwanegu  eu  hanrhydedd,  mwyhau 
eu  cyfoeth,  porthi  eu  blysiau  a'u  nwydau  â  moethau  ac  â 
phleserau,  ac  nid  lleshau  y  deiliaid;  eithr  yn  hytrach  eu 
gorthrymu  a'u  hysbeiHo  fel  bleiddiaid  yn  ysgleifìo  y  defaid. 
Pan  oedd  y  wlad  yn  tlodi,  olwynion  masnach  yn  arafu, 
pob  anwybodáeth  ac  anghysur  yn  ffynu,  dibris  oeddynt  hwy 
nes  yr  effeithiai  hyn  yn  uniongyrchol  arnynt  hwy  eu  hunain. 
Yr  oedd  mantais  y  brenin  a  lles  y  deiliaid  heb  eu  cysylltu  ;  o 
ganlyniad  ni  theimlai  ddim  dyddordeb  yn  eu  iieshad,  ac  nid 
oedd  dim  o'i  hapusrwydd  ef  yn  dibynu  ar  eu  llwyddiant 
hwy.  Ond  yr  Achubwr  yw  yr  Arglwydd  hwn.  Mae  Ei 
galon  wedi  Ei  hamlygu  mewn  awyddfryd  angerddol  i  achub. 
Gwnaeth  bob  aberth,  hyd  yn  nod  offrymu  Ei  Hun  i'w 
gwaredu.  Wylodd  ddagrau  yn  hidl  uwchben  eu  trueni  a'u 
hanghrediniaeth.  "  Pa  sawl  gwaith  y  mynaswn  gasglu  dy 
blant  yn  nghyd,  megis  y  casgl  iâr  ei  chywion  dan  ei  hadenydd, 
ond  nis  mynech."  Nid  oes  dim  niwed  i'r  deiliaid  i'w  ofni 
oddiwrth  Hwn  pan  yn  arglwyddiaethu  arnynt ;  Ei  lawenydd 
a'i  ogoniant  Ef  ydyw  Ueshad  dynion. 

2.  Mae  ynddo  bob  cymhwysder  gallu,  sef  gallu  Uywyddol. 
Nid  pob  achubwr  sydd  yn  meddu  gallu  i  fod  yn  lly  wodraethwr. 
Yr  oedd  Garibaldi  yn  meddu  ar  allu  i  achub  ei  wlad,  ond  nid 
oedd  yn  medru  ei  llywodraethu.  Gallasai  daflu  ysbrydoHaeth 
anorchfygol  i'w  fìlwyr  ei  hun,  a  dychrynu  y  gelynion,  a  thrwy 
hyny  achub  ei  wlad,  gan  beryglu  ei  fywyd  ei  hun  yn  yr 
ymgyrch.  Wedi  gwneyd  hyn  ofnid  nad  oedd  yn  alluog  i 
lywyddu  y  deyrnas  oedd  wedi  ei  henill.  Yr  oedd  yn  ym- 
wybodol  o  hyny  ei  hun,  ac  felly  ymneillduodd  i  Caprera. 
Da  oedd  fod  Cavour  a  Bricisoli  i  Iywodraethu  y  wlad  achub- 
wyd  gan  Garibaldi.  Nid  oedd  yr  arglwydd  a'r  achubwr  wedi 
cydgyfarfod  yn  yr  un  person.  Mae  yr  anhawsder  i  lywyddu 
yn  cynyddu  gydag  eangder  Ilywodraeth  a  nifer  yr  interests  sydd 
i   ofalu  am  danynt.     Hawsach    ydyw   llywodraethu   teyrnas 

fach  na  theyrnas  fawr,  a  llywyddu  byddin  fach  na  byddin 
fawr.  Mae  rhai  byddinoedd  weithiau  yn  myned  yn  aflywodr- 
aethus  o  herwydd  eu  maint.  Yr  oedd  byddin  Xerxes  felly  am 
ei  bod  yn  bum'  miliwn  a  chwarter,  a  byddinoedd  bychain 
Groeg  yn  medru  ei  threchu  am  ei  bod  yn  tinwicldy.  Ond  beth 
oedd  byddin  Xerxes  at  fyddin  yr  Arglwydd  lesu?  Rhifwch 
yr  aneirif  greaduriaid  sydd  ganddo  ar  y  ddaear,  yn  ymlusgiaid, 
pysgod,  ehediaid,  anifeiHaid  a  bwystfilod  (Salm  civ.  27,  28). 
Edrychwch  gynifer  o  lysiau  yn  hadu  had,  a  phrenau  ffrwyth- 
lawn  yn  dwyn  ffrwyth  wrth  eu  rhywogaeth,  sydd  yn  perthyn 
iddo.  Pe  y  pallai  un  Ilysieuyn,  nid  oes  ond  Efe  yn 
gwybod  y  canlyniadau.  Dichon  fod  had  y  llysieuyn  hwnw 
yn  ymborth  i  ryw  aderyn,  neu  ei  wreiddiau  yn  fwyd  i 
ryw  drychfilyn,  sydd  yn  gwasanaethu  dybenion  pwysig. 
Tybiodd  y  Ffrancod  unwaith,  o  herwydd  fod  adar  y  to 
yn  bHno  rhyw  bobl,  ac  yn  niweidio  rhyw  interest  neillduol, 
y  gaHasent  eu  hebgor,  a  gwnaed  darpariaethau  i'w  difetha ; 
ond  nid  cynt  y  darfu  i'r  Ffrancod  ddechreu  eu  lladd,  nag 
y  darfu  iddynt  ddarganfod  fod  aderyn  y  to  yn  ddolen 
bwysig  mewn  cadwen  hir  o  achosion  ac  effeithiau  hanfodol  i 
Iwyddiant  a  chysur  y  wlad,  fel  y  gorfu  i'r  Hywodraeth  osod 
pris  uchel  ar  ei  fywyd,  a  chosp  drom  ar  bwy  bynag  a  feiddiai 
ei  ddifetha.  Gwers  go  dda  i  wlad  mor  falch  oedd  dangos 
iddi  pa  mor  rhwymedig  ydoedd  i  aderyn  y  to,  ac  yr  oedd  hyn 
yn  enghraifft  nodedig  o  eangder  a  manyldra  llywodraeth  yr 
Achubwr.  Sylwch  hefyd  gynifer  o  ddynion  sydd  ganddo  i'w 
llywodraethu,  yn  hoU  amrywiaeth  eu  cymeriadau  a  gwahan- 
iaeth  eu  hamgylchiadau.  I  gyflawni  hyn  oU  craffwch  ar  y 
miHynau  deddfau  sydd  ganddo  yn  ymwau  trwy  eu  gilydd  fel 
gwe  y  prif-gopyn,  ac  sydd  yn  llaw  y  Brenin  fel  ffrwynau  y 
meirch  yn  llaw  y  cerbydwr.  Byddent  yn  sicr  o  ddyrysu 
rhwng  bysedd  pob  dyn  ond  y  Dyn  a'r  Duwdod  ynddo'n  trigo. 
Nid  yw  y  ddaear  chwaith  ond  talaeth  yn  Ei  ymherodraeth. 
Mae  y  ser,  sydd  yn  ysmician  yn  y  nos  yn  heidiau,  filoedd  o 
weithiau  yn  fwy  na'r  ddaear ;  ac  i  gyd,  o  bosibl,  yn  cael  eu 

pobloí,á  fîan  greaduriaid  sydd  yn  yinarferol  yn  ancirif.  I'w 
lywodraeth  Ef,  drachefn,  y  perthyn  y  byd  ysbrydol,  yr  hwn 
sydd  o  bosibl  yn  eangach  nag  yw  y  greadigaeth  faterol,  o 
gymaint  ag  y  mae  enaid  yn  bwysicach  na  chorff ;  ac  y  niac 
hoU  thrònau,  tywysogaethau.  ac  arglwyddiaethau  y  byd  hwnw 
yn  ddarostyngedig  iddo,  ac  wrth  Ei  iywyddiaeth  Ef.  Y 
raae  yn  gofyn  gaUu  anfeidrol  at  hyn  oll.  Ond  y  mae  hwnw 
ganddo,  o  herwydd  fod  cyflawnder  y  Duwdod  yn  trigo  ynddo, 
yn  gorfforol.  Cawn  hyd  y  nod  Socinus  yn  cydnabod  dwyfol- 
deb  y  Crist  dyrchafedig.  Yn  sicr,  y  mae  yr  Achubwr  yn 
meddu  pob  cymhwysder  i  fod  yn  Arglwydd. 

II.  Gwoby  am  Ei  waith  fel  Aclnibwy  ydyiu  Ei  Ayglwyddiaetìi. 
Dringo  i'r  orsedd  yr  ydoedd  wrth  ymddarostwng.  Hyn  sydd 
yn  cysoni  Ei  sefyllfa  isel  ar  y  ddaear,  a'i  honiadau  uchel  wrth 
ymadael  a'r  ddaear.  Ffrostiai  bethau  mawrion  yn  nghanol 
dirmyg  a  gwarth  ;  nid  fel  ynfyd-ddyn  yn  brolio  pethau  disail 
o  herwydd  dyryswch  synwyrau,  ond  mewn  tawelwch  dirodres 
a  pherffaith  hunanfeddiant.  Y  Gẃr  fu  yn  byw  ar  elusengarwch 
ychydig  gyfeilHon  tlodion,  heb  le  i  roddi  Ei  ben  i  lawr;  fu  yn 
gorfod  benthyca  oddiar  bysgodyn  ddefnydd  talu  treth;  y  G\Vr 
y  tynwyd  blew  Ei  gernau,  ac  y  poerwyd  yn  Ei  wyneb,  a  wisg- 
wyd  mewn  gwawdwisg  freninol  i'w  wneyd  yn  wrthddrych 
digrifwch  digymysg  ;  y  G\vr  y  bu  merched  Jerusalem  yn  wylo 
mewn  tosturi  wrth  Ei  weled  yn  dwyn  Ei  groes,  a'r  fforddolion 
luddewig  tua'r  wyl  yn  ysgwyd  eu  penau  mewn  gwawd  wrth 
Ei  ganfod  yn  nghrôg  ar  bren,  ac  oedd  heb  gymaint  a  beddrod 
i  osod  Ei  gnawd  marw  i  orphwys  ;  ac  heb  ganddo  na  maes  na 
thý  ;  y  G\vr  hwn,  cyn  pen  deugain  niwrnod  ar  ol  yr  amgylch- 
iadau  gwaradwyddus  hyn,  amgylchiadau  na  buasai  dyn 
cyffredin  yn  medru  codi  ei  ben  byth  ar  eu  hol,  ddarfu  ym- 
ddangos  ar  ben  mynydd  yr  Olewydd  yn  berffaith  ddigy\vilydd 
a  dirodres  fel  Arglwydd  pawb  oll.  Sylwch  ar  Ei  holl  ysgog- 
iadau;  mae  Ei  osgo  yn  berffaith  naturiol ;  edrychwch  i  fyw  Ei 
lygad,  a  gwelwch  Ei  fod  yn  eithaf  tawel,  heb  ddim  g^yylltineb 
gorphwyllog,  dim  ond  serch  angerddol  at  y  dysgyblion  mae  yn 

adael  ar  ol.  Nid  oes  modd  camsynied  am  dano  ;  yr  un  ydyw 
ag  a  fu  rhwng  y  Uadron  ;  mae  ol  yr  hoelion  yn  Ei  draed  a'i- 
ddwylaw  ;  ond  gwrandewch  beth  a  ddywed — "  Rhoddwyd  i 
mi  bob  awdurdod  yn  y  nef  ac  ar  y  ddaear."  Pa  fodd  y 
cysonir  yr  honiad  a'r  fath  amgylchiadau  ?  Wrth  gofto  mai 
gweithio  Ei  ffordd  at  y  goron  yr  oedd  yn  mharthau  isaf  y 
ddaear.  "  Er  mwyn  hyn  y  bu  Crist  farw,  fel  yr  arglwydd- 
iaethai  ar  y  meirw  a'r  byw  hefyd.  O  herwydd  paham  Duw 
a'i  tra-dyrchafodd  yntau,  ac  a  roddes  iddo  enw  yr  hwn  sydd- 
goruwch  pob  enw  ;  fel  yn  enw  lesu  y  plygai  pob  gUn,  o'r 
nefoUon,  a'r  daearoUon,  a  than-ddaearoUon  bethau ;  ac  y 
cyffesai  pob  tafod  fod  lesu  Grist  yn  Arglwydd,  er  gogoniant 
Duw  Dad."  Fe  adfeddianodd  Eiogoniant  cyntefig  fel  Person 
dwyfol,  ac  fe  gyd-ogoneddwyd  Ei  ddynoUaeth.  Dysgeidiaeth 
amlwg  y  Testament  Newydd  yw  fod  y  Mab,  yn  y  dechreuad, 
yn  gydradd  a'r  Tad,  ac  iddo  ddyfod  dros  dymhor  yn  is-radd, 
ac  yna  iddo  gael  Ei  adsefydlu  yn  y  cydraddoldeb  gwreiddiol. 
Yr  Hwn  ac  Efe  yn  ffurf  Duw,  agwedd  Duw,  sefyUfa  Duw  ;  yn 
etifeddu  hawUau,  yn  derbyn  anrhydedd,  yn  mwynhau  ded- 
wyddwch  Duw;  ac  o  ran  Ei  sefyUfa  yn  Dduw ;  nid  oedd 
yn  ystyried  hyny  yn  drais,  Ei  hawl  wreiddiol  ydoedd,  ac  nid 
oedd  neb  yn  ei  hameu.  Efe  a'i  gwaghaodd  Ei  Hun,  sef  o 
ffurf  Duw  i  gymeryd  arno  agwedd  gwas.  Newidiodd  sefyUfa 
Duw  am  eiddo  dyn.  Ni  pheidiodd  a  bod  yn  Dduw  ;  newid 
y  ffurf  neu  sefyUfa  yn  unig  a  wnaed,  i'w  wneyd  mewn  cyffel- 
ybiaeth  dynion,  ac  yna  bu  ufydd  hyd  angau,  íe,  angau  y  groes. 
Dyna  y  disgyniad. 

Wedi  bod  yn  mharthau  isaf  y  ddaear,  a  gorphen  fel  gwas  y 
gwaith  a  roddwyd  iddo  i'w  wneuthurar  y  ddaear,  cawn  Ef  yn 
son  am  ddychwelyd.  Wrth  glywed  hyn  mae  y  dysgybUon  yn 
anfoddlon  ac  yn  tristau.  Cysura  yntau  hwy  trwy  ddweyd  y 
byddai  hyny  yn  Uesol  iddynt  hwy,  y  gofalai  am  danynt 
drachefn,  ac  y  dychwelai  i'w  cymeryd  ato  Ei  Hun.  Parhau  i 
dristau  y  maent  hwy  er  hyny  ;  y  mae  yntau  yn  rhoddi  sen 
iddynt  yn  dawel  am  eu  sdjîsliiiess,  am  nad  oedd  eu  cariad  yn 

anhunanol.  Os  ydych  yn  parhau  i  gredu,  er  pob  peth  yr  wyf 
yn  ddywedyd  wrthych,  y  bydd  fy  ymadawiad  yn  golled  i  chwi, 
dylech  foddloni  a  llawenhau  er  fy  mwyn  i.  Bydd  yn 
ddyrchafiad  mawr  i  mi,  o  sefyllfa  o  israddoldeb,  i  sefyllfa  o 
gydraddoldeb  a'r  Tad.  Y  mae  fy  Nhad  yn  awr  yn  fwy  na 
myfi ;  ond  nid  yw  i  barhau  felly.  Wedi  i  mi  esgyn  ato, 
byddaf  yn  cyd-eistedd  mewn  cyd-anrhydedd,  ac  yn  cael  fy 
ngogoneddu  gyda'r  Tad  a'r  un  gogoniant.  Llawenhewch 
"ynte  er  fy  mwyn  i.  Braidd  na  ddywedwn  Ei  fod  mewn  rhyw 
ystyr,  a  thros  dymhor,  wedi  Ei  ddyrchafu  i  sefyllfa 
uwchraddol  i'r  Tad.  Oddiwrth  amrywiol  awgrymiadau 
gellid  dychymygu  fod  y  Tad  yn  awr  yn  dibrisio  Ei  Hun  er 
mwyn  anrhydeddu  y  Mab ;  yn  gwaghau  Ei  Hun  o  ryw 
bethau  perthynol  i  fifurf  Duw,  ac  yn  eu  trosglwyddo  i'r  Mab, 
yn  wobr  iddo  yntau  am  gymeryd  arno  agwedd  gwas ;  yn  tynu 
rhai  o'r  perlau  gwerthfawrocaf  yn  Ei  goron  Ei  Hun,  ac  yn  eu 
planu  yn  ychwanegol  at  y  perlau  sydd  yn  nghoron  y  Mab. 
*'  Y  mae  y  Tad  yn  caru  y  Mab,  ac  efe  a  roddodd  bob  peth  yn 
ei  law  ef.  Canys  y  Tad  nid  yw  yn  barnu  neb,  eithr  efe  a 
roddes  bob  barn  i'r  Mab.  Rhoddwyd  i  mi  bob  awdurdod  yn 
y  nef  ac  ar  y  ddaear."  Nid  fod  y  Tad  wedi  Ei  ddarostwng 
i'r  Mab,  y  mae  hyny  yn  cael  ei  wadu  :  "  Eithr  pan  yw  yn 
dywedyd  fod  pob  peth  wedi  eu  darostwng,  amlwg  yw  mai 
oddieithr  yr  hwn  a  ddarostyngodd  bob  peth  iddo;"  ond  y 
personau  dwyfol  sydd  yn  anrhydeddu  Eu  gilydd.  Nidoesdim 
anghydweddol  a  holl  ysbryd  yr  iachawdwriaeth  yn  y  syniad 
fod  y  Tad,  am  dymhor,  yn  ymwadu  yn  wirfoddol  a  rhyw 
ỳrerogatiye  perthynol  iddo  fel  Duw,  er  mwyn  anrhydeddu  y 
Mab  yn  Ei  deyrnasiad  cyfryngol.  Ond  wedi  i'r  Mab  orphen 
Ei  waith  a  chyflawni  Ei  amcan,  mewn  darostwng  Ei  holl 
elynion  a  dileu  pob  pendefigaeth  a  phob  awdurdod  a  nerth, 
yna  y  rhydd  y  deyrnas  i  Dduw  a'r  Tad;  fe  eistedd  y  personau 
dwyfol  yn  Eu  trefn  gyntefig,  mewn  cydraddoldeb  diddiwedd, 
a  bydd  Duw  fel  Duw,  yn  Drindod  mewn  undod,  oll  yn  oll 
am  byth. 

Gan  mai  o  her\v)'dd  yr  hyn  a  wnaeth  fel  Achubwr  y  mae 
Efe  wedi  eniU  llywodraeth  y  byd,  fe  ddylai  y  Cristion  edrych 
ar  yr  holl  fendithion  sydd  yn  cael  eu  cyfranu  gan  y  Brenin, 
fel  bendithion  sydd  wedi  dyfod  trwy  y  groes.  Nid  yn  luiig 
prynedigaeth  trwy  Ei  waed  Ef,  sef  maddeuant  pechodau ;  nid 
yn  unig  mabwysiad  trwy  íìydd  yn  Ei  waed  Ef,  a  sancteiddiad 
yn  enw  yr  Arglwydd  lesu;  ond  bwyd  a  dillad,  aelwyd  a 
chysuron  y  bywyd  hwn,  yn  llawn  cystal.  Nid  oes  hawi  gan 
drugaredd,  o  unrhyw  natur,  i  ddyfod  i'n  byd  ni  i  ymgeleddu 
pechadur  euog,  ond  trwy  y  groes.  Dyma'r  pass  sydd  dros 
Alps  euogrwydd  y  byd.  Mae  annuwioHon  y  byd  yn  fFortunus 
iawn  mai  yr  Achubwr  sydd  ar  yr  orsedd,  ac  fe  ddylent  fod  yn 
ddiolchgar  iawn  iddo,  oblegid  oni  bai  mai  Efe  sydd  yn 
llywodraethu,  ni  chawsent  ddyferyn  o  ddwfr  oer  ar  y  ddaear 
mwy  nag  yn  uíîern. 

III,  Gorphen  Ei  ivaith  fel  Achihwr  y  mae  Efe  wrth  arghvydd- 
iacthu.  Nid  oedd  Efe  wedi  gorphen  Ei  holHvaith  fel  Achubwr 
pan  yr  ymadawodd  a'r  byd,  ond  yr  oedd  wedi  gorphen 
gwaith  y  ddaear.  "  Mi  a'th  ogoneddais  di  ar  y  ddaear,  mi  a 
gwblheais  y  gwaith  a  roddaist  i  mi  i'w  wneuthur."  Yr  oedd 
ganddo  waith  fel  offeiriad  heb  ei  orphen ;  gwaith  y 
rhaid  ei  gyflawni  yn  y  cysegr  nefol.  Pe  buasai  yn  aros 
ar  y  ddaear,  ni  buasai  ganddo  le  na  hawl  i  offrymu  ;  Uwyth 
Levi  a  theulu  Aaron  yn  unig  oedd  i  fod  yn  yr  unig  le  awdur- 
dodedig  ar  y  ddaear.  Ond  Efe  a  gafodd  weinidogaeth  mwy 
rhagorol,  a  lle  mwy  rhagorol,  i  weinyddu  gwaith  Ei  swydd. 
"  Canys  nid  i'r  cysegr  o  waith  llaw,  portreiad  y  gwir  gysegr^ 
yr  aeth  Crist  i  mewn;  ond  i'r  nef  ei  hun,  i  ymddangos  gerbron 
Duw  trosom  ni."  O'r  nefoedd  hefyd  y  mae  fel  Brenin  yn 
llywodraethu  Ei  eglwys,  ac  yn  llywodraethu  pob  peth  arali 
mewn  cysylltiad  â'i  eglwys ;  oblegid  Pen  uwchiaw  pob  peth 
i'r  egiwys  ydyw ;  o  ganiyniad,  hanes  lesu  Grist  yn  ei  ilyw- 
odraethu  ydyw  hanes  gweithrediadau  yr  egiwys.  Dyna  oedd 
syniad  Luc  wrth  ysgrifenu  y  ilyfr  a  eiwir  "  Actau  yr  Apos- 
tolion."     Camsynied  oedd  ei  aiw  ar  yr  enw  hwn,  ac  y  mae  yr 

enw  wedi  rhwystro  llawer  i  ganfod  y  drychfeddwl,  Ysgrifenodd 
Luc  yn  ei  efengyl  am  yr  holl  bethau  y  dechreuodd  yr  lesu 
eu  gwneuthur  au  dysgu  hyd  y  dydd  y  derbyniwyd  Ef  i  fynu. 
Yna  y  mae  yn  myned  yn  mlaen,  yn  ei  ail  draethawd,  sef 
Llyfr  yr  Actau,  i  adrodd  y  pethau  y  bu  yr  lesu  yn  eu 
gwneuthur  a'u  dysgu  wedi  iddo  fyned  i'r  nef ;  o  ganlyniad  nid 
Actau  yr  Apostolion,  ond  Actau  Crist  ydyw  y  llyfr.  Efe  oedd 
yn  Paul,  a  Phetr,  a  Barnabas,  yn  gwneyd  y  cwbl.  Efe  oedd 
yn  dylanwadu  trwy  Ei  Ysbryd  er  achub  ;  ac  y  mae  hoU 
amgylchiadau  y  byd  a'r  amseroedd  mewn  rhyw  gysylltiad  â'r 
eglwys.  Hi  ydyw  canolbwynt  hanes  y  byd,  mor  wirioneddol 
ag  y  mae  yr  haul  yn  ganolbwynt  y  solar  system.  Diau  fod 
trigoHon  y  byd  ysprydol  yn  sylwi  ar  amgylchiadau  y  byd  yn 
unig  yn  y  cysylltiad  hwn ;  nid  oes  dim  arall  yn  werth  eu  sylw 
hwy  ;  a  hwyrach  fod  gallu  ganddynt  hwy  i  ganfod  cysylltiad 
ag  y  mae  ein  llygaid  ni  yn  rhy  b\vl  i'w  weled. 

IV.  Gan  mai  yv  Arglwydd  yw  yv  Achuhwr  rhaid  fod y  hyd yn 
cacl  ei  achuh  yn  gyflym  iawn.  Nis  gwn  paham  na  allwn  feiddio 
dweyd  ei  fod  yn  cael  ei  achub  mor  gyflym  ag  sydd  yn  bosibl. 
Paham  lai  ?  Hwyrach  fod  rhyw  un  yn  barod  i  ateb,  am  nad 
ydyw  fel  Pen-Arglwydd  yn  ewyllysio.  Wel,  yr  ydwyf  fìnau 
yn  credu  yn  mhen-arglwyddiaeth  Duw,  ac  yn  dal  nad  ydyw 
fel  y  cyfryw  yn  gyfrifol  i  neb.  Yr  wyf  yn  gallu  ymgysuro  yn 
hyny  ar  y  cyfan,  er  bod  llygredigaeth  falch  fy  nghalon  weithiau 
yn  gwrthryfela  yn  erbyn.  Yr  wyf  hefyd  yn  teimlo  y  fath 
eiddigedd  dros  ben-arglwyddiaeth  y  Brenin  Mawr,  fel  nad 
wyf  yn  foddlon  i  ddynion  ei  defnyddio  fel  liimher-room  i  daflu 
iddi  bob  peth  nas  gallant,  ac  y  credant  nad  yw  yn  bosibl, 
rhoddi  cyfrif  am  dano.  Nid  chwim  ddireol  ydyw  Ei  ben- 
arglwyddiaeth  ;  ond  y  mae  yn  gwneyd  y  cwbl  fel  Pen- Arglwydd 
yn  unol  â'i  briodoleddau  ereill ;  sef  yn  gyfiawn,  doeth,  a  grasol. 
Does  dim  achos  dadleu  Ei  ewyllys  a'i  ben-arglwyddiaeth  yn 
nglyn  â'r  pwnc  hwn,  oblegid  y  mae  fel  Pen-Arglwydd,  sydd 
wedi  ymgymeryd  a'r  gwaith  o  achub  y  byd,  wedi  delitero  Ei 
hunan  arno ;  "  Fel  mai  byw  fi,  medd  yr  Arglwydd  Dduw,  ni 


184  PREGETHAU. 

ymhoffaf  yn  marwolaeth  yr  annuwiol,  ond  troi  o'r  annuwiol 
oddiwrth  ei  ffordd,  a  byw."  "  Canys  nid  oes  ewyllys  genyf  i 
farwolaeth  y  marw,  medd  yr  Arglwydd  Dduw.  Dychwelwch, 
gan  hyny,  a  byddwch  byw."  "  Yr  hwn  sydd  yn  ewyllysio  fod 
pob  dyn  yn  gadwedig,  a'u  dyfod  i  wybodaeth  y  gwirionedd." 
"  Ond  hir-ymarhous  yw  efe  tuag  atom  ni,  heb  ewyllysio 
bod  neb  yn  golledig,  ond  dyfod  o  bawb  i  edifeirwch."  Dyna 
eiriau  y  Pen-Arglwydd.  Y  mae  croes  Calfaria  fryn  yn  sefyll, 
fel  pyramid  yn  hanes  y  byd,  yn  gofgolofn  dragywyddol  o 
carncstness  y  Duwdod  yn  y  gwaith.  Y  mae  Esaiah  hefyd,  wrth 
brophwydo  am  bethau  gogoneddus  y  dyfodol,  yn  fystio  fod 
Duw  yn  zeIog  yn  y  mater  ;  "  Ar  helaethrwydd  ei  Iywodraeth 
a'i  dangnefedd  ni  bydd  diwedd,  ar  orseddfa  Dafydd  ac  ar  ei 
frenhiniaeth  ef,  i'w  threfnu  hi,  ac  i'w  chadarnhau  a  barn  ac  a 
chyfìawnder,  o'r  pryd  hwn  a  hyd  byth.  Zêl  Arglwydd  y 
Iluoedd  a  wna  hyn."  Dyna'r  cwestiwn  o  ewyllysgarwch  y 
Pen-Arglwydd  wedi  ei  benderfynu.  Nis  gall  fod  o  ddiffyg 
gras  i  ewyllysio. 

Wel,  a  ydych  yn  myned  i  amheu  gallu  yr  Arglwydd  ynte  ? 
Na  ato  Duw  i  ni  wneuthur  hyny  chwaith.  Ond  pa  allu  a 
feddyliwch  ?  "  Pa  allu  !  Onid  yw  Duw  yn  hollalluog?" 
Ydyw,  y  mae  yn  hollalluog  mewn  ystyr  naturiol,  ond 
nid  y  gallu  hwnw  sydd  yn  achub  y  byd.  Peidiwch  a 
cymysgu  pethau  a'u  gilydd.  Nid  oes  neb  yn  tybied  y 
byddai  yn  sarhad  ar  allu  Duw  i  ddywedyd  na  allasai  Duw 
faddeu  heb  lawn,  oblegid  nid  Ei  hoUalIuogrwydd  naturiol 
sydd  yn  cyfiawnhau  ac  yn  maddeu,  ac  nid  hwnw  sydd  yn  achub 
y  byd  ychwaith.  Yr  oedd  rhyw  angenrheidrwydd  moesol  am 
lawn  er  maddeuant,  ac  y  mae  rhyw  angenrheidrwydd  moesol 
hefyd  am  amser  i  achub  y  byd,  ond  nid  yw  y  naill  na'r  Ilall  yn 
ymyraeth  dim  â  hollalluogrwydd  Duw.  Y  syniad  mwyaf 
cyffredin  am  natur  y  gallu  sydd  yn  achub,  yàyw  physical  force. 
Dichon  ein  bod  yn  anfoddlon  i  gydnabod  hyn,  a  dichon  ein 
bod  yn  anymwybodol  o  hyn.  Mae  y  syniad  hwn  yn  sylfaen  i 
lawer   o'n  syniadau  ereill  ni,    er  ei    fod,   fel  pob  sylfaen,  yn 

gyffredin  o'r  golwg.  Cynwysir  ef  weithiau  yn  ein  gweddíau. 
"  Bydded  i'r  fraich  barthodd  y  môr  gael  ei  dynoethi  mewn 
achub."  Brawddeg  farddonol,  ond  nid  hollol  lythyrenol, 
oblegid  nid  y  fraich  hono  sydd  yn  achub.  Yr  un  Duw,  ond 
gallu  arall  yn  Nuw.  Fe  ellir  cyfrif  a  mesur  y  gallu  naturiol, 
angenrheidiol  i  bob  peth  y  mae  yn  briodol  iddo,  fel  yr  oedd 
Stephenson  yn  cyfrif  gallu  angenrheidiol  y  tuhtday  hridge,  a 
Brunel  yn  cyfrif  galhi  y  Great  Eastern ;  ond  ni  fedr  neb 
wneyd  y  sum  i  ddangos  faint  o  allu  sydd  yn  angenrheidiol 
tuag  at  achub.  Mae  hwn  yn  rhy  ysprydol  i  gael  ei  gyflwyno 
rhwng  IHnellau  mathcmatics,  ac  i  gael  ei  ddarostwng  dan  reolau 
rhifyddiaeth,  na'i  bwyso  yn  nglorianau  y  greadigaeth  anianol. 
Y  mae  yn  rhaid  i  hwn,  yn  ol  ei  natur,  gael  amser  i  weith- 
redu.  Edrychwch  cyhyd  y  bu  y  byd  yn  cael  ei  addfedu  i 
dderbyn  yr  iachawdwriaeth  iddo.  Cyfnod  maith  o  bedair  mil 
o  flynyddoedd  yn  rhagbarotoad  ;  ac  ni  allasai  ddyfod  yn  gynt. 
Rhaid  wrth  amgylchiadau  pwysig  yr  oesau  patriarchaidd. 
Mae  Duw  yn  alluog  i  greu  a  difodi  byd  mewn  moment,  ond 
nis  gallasai  yr  Hollalluog  achub  y  byd  mewn  diwrnod.  Rhaid 
wrth  amser  yma.  Mae  dysgyblaeth  y  genedl  luddewig,  a 
phroíìad  y  byd  paganaidd,  yn  rhan  angenrheidiol  o'r  cynllun. 
"  Pan  ddaeth  cyflawnder  yr  amsery  danfonodd  Duw  ei  Fab." 
Nid  yn  unig  amser  yr  arfaeth  a'r  brophwydoUaeth,  ond  yr 
oedd  rhyw  ddwyfol  briodoldeb  yn  yr  adeg  y  ganwyd  ac  y  bu 
farw  Gwaredwr  y  byd,  ag  oedd  yn  rheswm  iddi  gael  ei 
phenodi  yn  yr  arfaeth,  a'i  hysbysu  drwy  y  brophwydoHaeth. 
Fe  fu  farw  mcivn  ỳryd  dros  yr  annuwiol.  Wedi  iddo  ddyfod 
yn  y  cnawd,  ac  iddo  gyfansoddi  efengyl  yn  Ei  fywyd  a'i  angau, 
ac  i'r  efengyl  hono  gael  ei  phregethu  a'i  hysgrifenu,  edrychwch 
cyhyd  y  bu  ei  hamrywiol  wirioneddau  yn  eu  cyfanrwydd  yn 
cael  eu  deall,  a'u  sylweddoH  gan  yr  eglwys.  Dywed  Dr. 
Edwards,  y  Bala,  fod  yr  athrawiaeth  am  berson  Crist  wedi 
cymeryd  canrifoedd  i'w  gweithio  aUan.  Yn  ysgrifeniadau 
Awstin  y  daw  yr  athrawiaeth  am  sefyllfa  dyn  drwy  y  cwymp 
i  eglurder  yn  nuwinyddiaeth  yr  eglwys.     Yn  aniser  Anselm, 

yn  niwedd  yr  unfed-ganrif-ar-ddeg,  y  mae  athrawiaeth  yr 
lawn  i  gyfiawnder  dwyfol  yn  cael  ei  dadblygu.  Yn  amser 
Luther,  yn  yr  unfed-ganrif-ar-bymtheg,  y  daeth  yr  athraw- 
iaeth  o  gyfiawnhad  trwy  ffydd  i'r  amlwg.  Cymer  amser 
maith  iawn  i  wlad  neu  genedl  i  sylweddoli  pob  gwirionedd 
mawr ;  am  hyny  na  thybier  fod  Duw  yn  oedi  Ei  addewid. 
Nid  wrth  ddiwrnodau,  na  misoedd,  na  blynyddoedd,  y  mae 
Efe  yn  mesur  amser.  Y  mae  un  dydd  gyda'r  Arglwydd 
megis  mil  o  flynyddoedd,  a  mii  o  flynyddoedd  megis  un  dydd. 
Nid  yw  amser  yn  bod,  yn  yr  ystyr  yma,  i'r  Hwn  sydd  yn 
preswylio  tragywyddoldeb.  Xid  wrth^^Mm  unrhyw  ddeial, 
nac  wrth  gylchdroadau  planedau,  hyd  y  nod  y  blaned  bellaf 
oddiwrth  yr  haul,  sydd  a'r  flwyddyn  hwyaf,  ond  wrth  ddad- 
blygiad  egwyddorion  a  chynydd  eneidiau,  y  mae  Efe  yn  cyfrif 
amser,  ac  y  mae  hyny  yn  cymeryd  lle  mor  gyflym  ag  sydd  yn 
bosibl.     Yr  Achubwr  ydyw  yr  Arglwydd. 

Nid  ydym  yn  amheu  y  posiblrwydd  iddo  gyfryngu  yn 
wyrthiol  i  rwystro  rhai  amgylchiadau  a  chyflymu  y  Ueill ; 
ond  y  cwestiwn  ydyw,  a  fyddai  hyny  yn  wirioneddol  enill  yn 
y  pen  draw.  Y  mae  Efe  yn  sicr  o  fod  wedi  dewis  y  liwybr 
goreu.  A  chan  nad  ydyw  wedi  dewis  cyfryngu  yn  wyrthiol, 
ond  gadael  i'w  deyrnas  ymeangu  yn  ol  dadblygiad  graddol 
amgylchiadau,  gallwn  fod  yn  sicr  fod  hyn  yn  cymeryd  lle  mor 
gyflym  ag  sydd  yn  ddichonadwy.  Heb  ymyraeth  wyrthiol, 
nid  oedd  yn  bosibl  ysgoi  y  canol-oesoedd  tywyll ;  yr  oeddynt 
yn  gorwedd  rhwng  yr  oes  apostolaidd  a'r  Diwygiad 
Protestanaidd  mor  wirioneddol  ac  angenrheidiol  ag  ydoedd 
Samaria  rhwng  Judea  a  Galilea.  Pe  buasai  yn  bosibl  i'w 
hysgoi,  y  mae  yn  gwestiwn  a  fuasai  hyny  yn  llesiol  ar  y 
cyfan.  Nid  blank  perffaith  yn  hanes  yr  eglwys  ydynt,  eithr  fe 
gafodd  yr  eglwys,  hyd  ddiwedd  y  byd,  addysg  a  rhybudd  nad 
oedd  modd  eu  cael  ond  trwy  y  profiad  chwerw  hwn.  Ni 
allasai  y  Diwygiad  Protestanaidd  ddyfod  ganrif  yn  gynt  nag 
y  daeth.  Rhaid  oedd  i  lygredigaeth  a  chyfeiHornadau  yr 
oesoedd    tywyll   gyraedd   eu    cliinax,    a    chyflawni    mesur   eu 

hanwiredd.  Yr  oedd  nerth  y  Diwygiad  yn  ol  graddau 
llygredigaeth  yr  oesau  blaenorol.  Rhaid  oedd  hefyd  wrth 
wasanaeth  rhagbarotoawl  Huss,  Jerome,  Wycliffe,  John  o 
Goch,  John  o  Wessel,  a  John  LailHer  ac  eraill;  a  phan  ddaeth 
cyflawnder  yr  amser,  Duw  a  ddanfonodd  Luther  i  gwblhau  y 
gwaith   a    ddechreuwyd   mor    rhagorol    gan    ei    ragflaenwyr. 

Y  mae  i'r  holi  adfywiadau  crefyddol  eu  hamserau  a'u  prydiau, 
a  chynygiwch  eu  gwneyd  cyn  eu  hamser,  ni  wnewch  ddim 
ond  cynyrchu  bastard,  a  wna  fwy  o  niwed  nag  o  les.  Fe 
ddaw  y  diwygiad  yn  amser  Duw  Ei  Hun,  sef  yn  yr  adeg 
briodol. 

Ceir  fod  amgylchiadau  blinion  wedi  cymeryd  lle  yn  hanes 
yr  eglwys,  y  rhai  ar  eu  penau  eu  hunain  nad  oeddynt  ond 
drygau  digymysg ;  ond  sylwch  yn  hir  arnynt,  yn  eu  holl 
gysylltiadau  am  oesau  dilynol ;  cymerwch  olwg  eang  ar 
bethau,  a  chewch  weled  fod  gwirionedd  yn  y  dywediad — 
"  Whatever  is — is  best."  Parodd  erledigaeth  fawr  Mada- 
gascar  i  lawer  ofni  fod  yr  Achubwr  wedi  esgeuluso  Ei 
Arglwyddiaeth,  ond  byrdra  deall  oedd  hyny  ;  fe  droes  yr  erled- 
igaeth  yn  fantais  i  grefydd  dan  deyrnasiad  y  mab  a'i  olynwyr. 

Y  Dtae  y  byd  yn  cael  ei  achub,  ac  y  mae  yn  gysur  i  ni  wrth 
weddío  i  gofio  ein  bod  yn  cyfarch  Un  sydd  yn  gweithio. 
Wrth  weddío,  peidiwch  dynwared  prophwydi  Baal.  Nid  un 
difater  y  rhaid  Ei  gynhyrfu  ;  nid  un  a  gormod  o  waith  ar  Ei 
ddwylaw,  fel  y  rhaid  iddo  esgeuluso  y  naill  beth  i  gyflawni 
y  llall,  ydyw  ein  Harglwydd  ni.  Sylwch  ar  hanes  y  byd, 
y  mae  fel  pe  bai  rhyw  ddealltwriaeth  rhwng  Cristionogaeth 
a'i  holl  amgylchiadau  ;  pob  amgylchiad  naill  ai  yn  achlysur 
Ilwyddiant  uniongyrchol,  neu  yn  ddefnydd  bendith  a  llwydd- 
iant  yn  y  dyfodol.  Pan  ddaeth  yr  amser  i  ben  i'r  Beibl  gael 
ei  ryddhau  o'r  caethiwed  pabaidd,  a  chyfiawnhad  trwy  íTydd 
yn  barod  i  gael  ei  gyhoeddi  trwy  y  gwledydd,  yr  oedd  yr 
argrafif-wasg  wedi  ei  dyfeisio,  a  chwmpawd  y  morwr  wedi  ei. 
ddarganfod.  Mae  pob  darganfyddiad  yn  cael  ei  droi  yn 
wasanaethgar  i'r  efengyl.     Mae  y  moroedd  eisioes  yn  cludo 

yr  addewidion,   a   diamheu  y  cyflawnir  y  rhan  arall  o  ddy- 
muniad  y  prydydd  : — 

"  Hed  fel  mellten,  bur  efengyl." 
*  Mae  y  telegraph  osodwyd  yn  groes  i'r  Atlantic  wedi  dryllio  ar 
ol  cyhoeddiad  y  geiriau  : — 

"  Gogoniant  yn  y  goruchaf  i  Dduw." 
Yr  ydym  wedi  cael  byw  i  weled  gwawr  y  "  Nefol  Jiwbil." 
Daw  y  dyddiau  yn  fuan  pan  y  bydd  y  seithfed  angel  yn 
udganu,  a  llefain  uchel  yn  y  nef  yn  dywedyd :  "  Aeth 
teyrnasoedd  y  byd  yn  eiddo  ein  Harglwydd  ni  a'i  Grist  ef ;  ac 
efe  a  deyrnasa  yn  oes  oesoedd."  Yna  y  rhwymir  Satan  dros 
fil  o  flynyddoedd  proffwydoHaethol ;  ac  os  saif  un  dydd  am 
flwyddyn,  yn  ol  y  farn  gyffredin,  bydd  yn  gyfnod  bendigedig  o 
faith,  i'r  Achubwr  gael  llwyr  Arglwyddiaeth  ar  ein  daear  ni. 

V.  Wcdi  gorphen  Ei  waith  fel  Achuhwr,  fe  rydd  i  fynii  Ei 
Arglwyddiaeth.  "  Yna  y  bydd  y  diwedd  wedi  y  rhoddo  efe  y 
deyrnas  i  Dduw  a'r  Tad,  wedi  iddo  ddileu  pob  pendefigaeth,  a 
phob  awdurdod  a  nerth."  Ond  fel  "  Brenin  y  Saint,"  Efe  a 
deyrnasa  yn  oes  oesoedd.  Mae  y  llywodraeth  hon  wedi  ei 
sylfaenu  ar  gariad,  ac  nid  ar  apwyntiad.  Pan  y  darfu  i 
Garibaldi  enill  y  deyrnas  trwy  y  cleddyf,  cyflwynodd  hi  i'w 
llywodraethu  i  Victor  Emanuel ;  ond  ar  ol  iddo  ei  chyflwyno, 
gwaeddai  y  byddinoedd,  yn  mhresenoldeb  y  brenin  :  "  Byw 
fyddo  Garibaldi."  Gwaeddwch  "  byw  fyddo  Victor  Emanuel," 
meddai  Garibaldi ;  ond  gwaeddi  "  byw  fyddo  Garibaldi " 
wnaent  hwy  yn  barhaus.  Victor  Emanuel  a'i  hatebai,  gyda 
chraffder  a  synwyr  teilwng  o  wir  frenin:  "  Na,  gadawer  iddyní 
waeddi,  '  byw  fyddo  Garibaldi,'  oblegid  efe  yw  eu  brenin 
gwirioneddol  hwy ;  nid  wyf  fi  ond  brenin  swyddogol.  Bydcl 
gorsedd  eu  calonau  hwy  byth  yn  eiddo  Garibaldi."  Felly, 
tra  byddo  coffa  am  Bethlehem,  Gethsemane,  a  Chalfaria, 
lesu  fydd  brenin  y  saint.  "  Ac  efe  a  deyrnasa  ar  dŷ  Jacoh 
yn  dragywydd,  ac  ar  ei  frenhiniaeth  ni  bydd  diwedd." 

•  Cyfansoddwyd  y  bregeth  bon  oddouiu  18G0-18G2,  pan  yr  oodd  yr 
awdwr  yn  byw  yn  Aberdar. 


YR    ARGLWYDD    a'r    ACHUBWR.  iSçy 

1.  Ymdaweled  y  saint  yn  eu  holl  amgylchiadau.  Yr  oedd 
Israel  yn  trigo  yn  dawel  a  hyderus  tra  yr  oedd  Joseph  yn 
llywydd  yn  ngwlad  yr  Aipht.  Os  cyferfydd  y  Cristion  a 
gofidiau,  blinderau,  croesau,  cystudd,  a  thlodi,  nid  oes  dim 
niwed  i'w  ofni,  am  fod  yr  lesu  wedi  ymgymeryd  a'i  holl  ofal 
hyd  foreu  yr  adgyfodiad.  "  A  mi  a'i  hadgyfodaf  ef  yn  y  dydd 
diweddaf."  Pahani  y  sonir  am  yr  adgyfodiad  ?  O  herwydd 
mai  oddiyma  i'r  adgyfodiad  mae  y  peryglon  i  gyd ;  ti  elli 
gymeryd  dy  siawns  oddiyno  yn  mlaen. 

2.  Gobeithiwn  yn  llwyddiant  Ei  achos.  Peidied  neb  gosod 
eu  gwynebau  ar  eu  gwegil,  ac  edrych  yn  barhaus  trach  eu 
cefnau,  gan  ddywedyd  yn  barhaus  fod  y  dyddiau  o'r  blaen  yn 
well  na'r  dyddiau  hyn.  Yn  mlaen  y  mae  yr  "oes  euraidd"  yn 
ol  y  Beibl.  Gobeithiwch  o  hyd,  gan  mai  yr  Achubwr  yw  yr 
Arglwydd. 

3.  Gocheled  neb  rhag  myned  yn  rhwystrau  ar  ífordd  y 
Brenin,  neu  byddant  yn  sicr  o  gael  eu  mathru  dan  olwynion 
Ei  gerbyd,  a  bod  am  byth  yn  mysg  y  gelynion  sydd  i  gael  eu 
darostwng  dan  Ei  draed  Ef. 


PREGETH  XII. 

Mat.  VI.  19-24. — "  Na  thrysorwch  i  chwi  drysorau  ar  y  ddaear, 
lle  y  niae  gwyfyn  a  rhwd  yn  Uygrii,  a  lle  y  mae  lladron  yn  cloddio 
irwodd  ac  yn  Uadratta  ;  eithr  trysorwch  i  chwi  drysorau  yn  y  nef, 
Ue  nid  ocs  na  gwyfyn  na  rhwd  yn  Uygru,  a  Ue  nis  cloddia  Uadron 
irwodd  ac  nis  Uadrattant.  Canys  Ue  y  mae  eich  trysor,  yno  y  bydd 
'eich  calon  hefyd.  Canwyll  y  corph  yw  y  Uygad :  am  hyny  0  hydd  dy 
lygad  yn  syml,  dy  hoU  gorph  fydd  yn  oleu.  Eithr  os  bydd  dy  lygad 
yn  ddrwg,  dy  hoU  gorph  fydd  yn  dywyU.  Am  hyny  os  bydd  y 
goleuni  sydd  ynot  yn  dyivyUwch,  pa  faint  fydd  y  tywyUwch  !  Ni 
ddichon  neb  wasanaethu  dau  arglwydd ;  canys  naiU  ai  efeagasay 
naiU,  ac  a  gar  y  UaU ;  ai  efe  a  ymlyn  wrth  y  naiU,  ac  a  esgeulusa  y 
Uall.     Ni  eUwch  wasanaethu  Duw  a  niammon.'" 

GAN  fod  dyn  yn  gyfansoddedig  o  gorff  ac  enaid,  a  chan  ei 
fod  hefyd  yn  breswylydd  dau  fyd,  y  mae  yn  amlwg  fod 
ei  ddyledswyddau  yn  dra  amrywiol.  Ac  nid  ychydig  ydyw  yr 
anhawsder  a  deimlwyd  o  bryd  i  bryd  wrth  geisio  dosparthu  ei 
ddyledswyddau,  a'u  rhestru  yn  ol  eu  pwysigrwydd.  Amcana 
rhai  ysgoi  yr  anhawsder  trwy  wadu  y  naill  haner  neu  y  llall 
o'r  dyledswyddau  ;  un  dosparth  yn  gwadu  ei  ddyledswyddau 
ysprydol,  a  dosparth  arall  yn  gwadu  ei  ddyledswyddau  daearol. 
Dywed  y  daearolwyr  y  dylai  hoU  sylw  y  meddwl,  a  holl  ymad- 
ferthoedd  yr  enaid,  gael  eu  cyfyngu  at  bethau  y  byd  a'r  bywyd 
hwn  ;  oblegid,  meddant,  nad  oes  sicrwydd  digonol  o  fodolaeth 
dim  ond  y  pethau  sydd  yn  gwneuthur  eu  hunain  yn  hysbys 
trwy  synwyrau  y  corff.  Gan  na  welodd  neb  Dduw  erioed, 
hona  y  dosparth  yma  nad  oes  sicrwydd  o'i  fodolaeth  ;  a'r  un 
modd  nad'oes  sicrwydd  ychwaith    y  bydd  dyn  yn  parhau  i 

fyw  wedi  iddo  ddarfod  anadlu  mewn  coríf.  Nid  ydynt  yn 
cymeryd  arnynt  dystio  nad  oes  yr  un  Duw,  ac  nad  oes  sefyllfa 
ddyfodol ;  byddai  hyny  yn  rhyfyg  hunan-ddinystriol ;  yn  unig 
maentymiant  fod  eu  bodolaeth  yn  dra  amheus,  a  bod  y  dad- 
leuon  yn  eu  herbyn  yn  gryfach  na'r  rhai  o'u  plaid.  Maen- 
tymiant  yn  mheliach,  hyd  yn  nod  pe  y  caniateid  bodolaeth 
Duw  a  sefyllfa  ddyfodol,  mai  y  llwybr  dyogelaf  i  sicrhau 
cymeradwyaeth  Duw,  ac  ar  yr  un  pryd  ymgyfaddasu  at 
fuchedd  ddyfodol,  yw  trwy  anghofio  y  naiU  a'r  Ilall,  gan 
gyfyngu  ein  hunain  yn  gyfangwbl  i'r  gweledig  a'r  presenol. 
Nid  dyma  y  lle  na'r  amser  i  ddangos  geudeb  y  rhesymau  hyn; 
ac  ni  a  obeithiwn  nad  oes  rhaid  ond  eu  crybwyll,  i  sicrhau 
iddynt  gondemniad  yn  mhob  mynwes.  Yn  bresenol,  digon  yw 
dywedyd  mai  ofer  ydyw  yr  ymgais  i  geisio  darostwng  dyn  i 
stâd  yr  anifail,  trwy  grebachu  galluoedd  uchaf  ei  natur,  a 
gostegu  dymuniadau  dyfnaf  ei  galon  ;  oblegid  er  fod  trueni 
dyn  yn  fawr  arno,  ac  er  ei  fod  wedi  ei  ddarostwng  i  oferedd, 
a  hyny  o'i  fodd,  ni  oddef  ei  garcharu  o  fewn  gweledig, 
cyfnewidiol,  a  therfynol  bethau  y  bywyd  hwn.  Na,  feddryllia 
farau  y  carchar  hwn,  boed  a  fyno  ;  fe  fyn  gredu  yn  modolaeth 
Duw,  ac  fe  fyn  obeithio  am  anfarwoldeb,  pa  anghysondeb 
bynag  a  ddichon  fod  rhwng  hyny  a'r  bywyd  y  mae  yn  awr  yn 
ei  ddilyn.  Gan  hyny  y  mae  syniadau  y  daearolwyr,  a  dweyd 
y  Ileiaf,  yn  ddiwerth. 

Dywed  dosparth  arall,  yn  yr  eithafion  cyferbyniol,  ei  bod 
braidd  yn  anmhosibl  arfer  y  byd  hwn  heb  ei  gamarfer;  ac  am 
hyny,  mai  buddiol  ydyw  i  ddyn  ymddidoli  yn  gyfangwbl 
oddiwrth  ei  holl  drafferthion,  ac  ymneillduo  i  unigedd,  gan 
yno  ymroddi  i  weddiau,  myfyrdodau,  ymprydiau,  a  phenydiau, 
trwy  ba  rai  y  bydd  yn  cospi  ei  gorff  ac  yn  ei  ddwyn  yn  gaeth. 
Honant,  ond  iddo  wneuthur  felly,  y  bydd  yn  dianc  oddiwrth  y 
Uygredigaeth  sydd  yn  y  byd  trwy  drachwant ;  y  bydd  ei  ym- 
arweddiad  yn  y  nefoedd,  fel  y  gweddai  i  etifedd  anfarwoldeb. 
Y  ffurf  uchaf,  meddant  hwy,  ar  berffeithrwydd  dynol  cyr- 
haeddadwy  yn  ein  byd  ni,  ydyw  y  ffurf  fynachaidd.     Ond  nis 

gall  y  meddylgar  lai  na  theimlo  fod  y  syniadau  hyn  yn  taflu 
anfri  ar  drefniadau  yr  Anfeidrol  Ddoeth,  a  Da,  yr  Hwn  sydd 
wedi  ein  gosod  yn  y  byd  hwn,  ac  wedi  ein  cylymu  â  rheffynau 
lawer  wrth  y  byd  hwn.  Nid  ydyw  yn  bosibl  coledd  y  syniad 
fod  Duw  yn  disgwyl  i  ni  ymestyn  at  berfîeithrwydd  an-nynol, 
trwy  dreisio  y  natur  a  pha  un  y  cynysgaeddwyd  ni  ganddo  Ef 
Ei  Hun,  a  drylho  y  cysylltiadau  a  ffurfiwyd  ganddo  Ef  Ei 
Hun.  Ac  heblaw  hyny,  gwyddom  mai  nid  yn  y  byd  oddi- 
allan,  yr  hwn  a  wnaethpwyd  gan  Dduw,  y  mae  ífynhonell 
drygioni  ;  ond  yn  y  byd  sydd  oddifewn,  sef  chwant  y  cnawd, 
a  chwant  y  Uygad,  a  balchder  y  bywyd.  Pe  yr  ymdrechem 
arwain  bywyd  y  meudwy,  a  phe  y  trigem  mewn  mynachdy, 
ni  fyddai  muriau  tewion  ac  uchel  y  mynachdy  yn  cau  allan 
y  byd  ;  gan  ei  fod  trwy  ei  egwyddorion  a'i  chwantau  drwg 
wedi  cymeryd  meddiant  o'r  galon.  O  herwydd  y  pethau  hyn, 
a  llawer  o  bethau  ereill  y  geUid  eu  hychwanegu,  ofer,  agwaeth 
nag  ofer,  ydyw  y  cynllun  mynachaidd  ar  fywyd.  Y  mae  y 
bydol-ddyn  a'r  meudwy  yn  cyfeiHorni. 

Tybia  eraill  drachefn,  gan  fod  dyn  yn  greadur  deublyg,  y 
dylai  ei  fywyd  hefyd  fod  yn  ddyblyg ;  ac  am  hyny  ymdrechant 
wasanaethu  Duw  a  manimon  ;  ceisiant  gyflawni  eu  dyled- 
swyddau  yn  eu  perthynas  a'r  byd  hwn  a'r  hwn  a  ddaw,  a 
hyny  trwy  gysylltu  heb  gyfuno'r  gwasanaeth.  Y  maent  yn 
eu  gwasanaethu  bob  yn  ail,  y  naill  ar  ol  y  llall.  Amcanant 
wasanaethu  Duw  heddyw,  a  gwasanaethu  y  byd  yfory.  Y 
maent  yn  grefyddol  ar  y  Sabbath,  ac  yn  fydol  yn  yr  wythnos. 
Os  byddant  yn  aiddgar  a  zelog  wrth  wasanaethu  mammon, 
tybiant  fod  hyny  yn  iawn,  os  bydd  gorfanylder  cyfFelyb  yn 
nghyflawniadau  defosiynol  y  Sabbath.  Braidd  nad  ydynt  yn 
barod  i  ddweyd  wrth  y  Brenin  Mawr,  fel  y  gŵr  a'r  un  dalent : 
"  Wele  yr  wyt  yn  cael  yr  eiddot  dy  hun."  Yn  fynych  cyf- 
reithlonant  eu  hymddygiadau  trwy  ddefnyddio  yr  ymadrodd 
Ysgrythyrol :  "  Pa  beth  bynag  yr  ymaflo  dy  law  ynddo,  gwna 
a'th  holl  egni;"  a  dadleuant  mai  dyledswydd  dyn  yw  bod  yn 
egniol  yn  trin  ci  orchwyhon  bydol,  fel  y  mae  yn  ddyledswydd 


GWASANAETHU    DUW    YN    UNIG    AMCAN    BYWYD.  193 

arno  i  fod  yn  egniol  gyda  ei  ymarferion  crefyddol.  Ni  raid 
i  mi  fanylu  wrth  ddesgrifio  y  dosbarth  hwn,  oblegid  y  maent 
yn  dra  adnabyddus,  yn  gymydogion  agos  i  bawb  o  honom. 
I'r  dosparth  hwn  y  mae  corff  poblogaeth  ein  gwlad  yn  perthyn; 
îe,  corff  y  gynulleidfa  hon,  heb  eithrio  lliaws  mawr  o  brofîes- 
wyr  crefydd,  am  y  rhai  y  gellir  dywedyd  fel  am  y  rhai  hyny 
gynt :   "  eu  calon  hwynt  a  ranwyd." 

Yn  awr,  yr  hyn  sydd  yn  wallus  yn  syniadau  ac  arferion  y 
bobl  yma  ydyw  yr  ysgariaeth  sydd  wedi  cymmeryd  lle  rhwng 
y  byd  a  chrefydd  ;  rhwng  mammon  a  Duw.  Y  mae  y  naill 
fel  y  llall  wedi  myned  yn  arglwydd,  a'r  naiU  fel  y  llall  yn 
derbyn  rhyw  gymaint  o  wasanaeth  fel  arglwydd.  Ond  can- 
lyniad  anocheladwy  yr  ymgais  hwn  i  wasanaethu  dau 
arglwydd,  medd  Crist,  yw  fod  y  naiU  arglwydd  yn  sicr  o  enill 
goruchafiaeth  ar  y  Uall.  '•  Ni  ellwch  wasanaethu  Duw  a 
mammon  ;  canys  naiU  ai  efe  a  gasa  y  naiU  (dyweder  Duw) 
ac  a  gâr  y  Uall  (dyweder  mammon) ;  ai  efe  a  ymlyn  wrth  y 
naiU  (Duw)  ac  a  esgeulusa  y  llall."  Y  mae  y  peth  ynddo  ei 
hun  yn  anmhosibl.  Ni  all  calon  dyn  gydnabod  a  gwasanaethu 
mwy  nag  un  arglwydd.  Yn  ddieithriad,  y  mae  y  comỳrùmise 
hwn  rhwng  y  byd  a  Duw,  a  rhwng  y  byd  hwn  a'r  byd  a  ddaw, 
wedi  troi  allan  yn  fethiant,  am  ei  fod  yn  anmhosibl.  Yn  awr, 
naturiol  i  ni  yw  gofyn,  sut  y  dylai  fod  ?  Gan  fod  y  tri  chyn- 
llun  blaenorol  ar  fywyd  yn  wallus  ;  cynllun  y  daearol-ddyn, 
ar  y  naill  law,  yr  hwn  sydd  yn  amcanu  gofalu  yn  unig  am  y 
presenol  a'r  gweledig  ar  draul  esgeuluso  yr  ysbrydol  a'r  tra- 
gywyddol ;  cynllun  y  meudwy  crefyddol,  ar  y  Ilaw  arall,  yr 
hwn  sydd  yn  ymroddi  i  ddarpar  ar  gyfer  byd  arall,  gan  Iwyr 
esgeuluso  y  byd  hwn  ;  a  chynllun  y  rhagrithiwr  crefyddol,  yn 
y  canol  rhyngddynt,  yr  hwn  sydd  yn  amcanu  rhanu  ei  hun 
rhwng  dau  arglwydd  anghymodlawn  ;  sut,  gan  hyny,  y  mae  i 
fod  ?  Y  mae  yr  ateb  yn  y  testyn.  Un  amcan  mawr  a  ddylai 
fod  mewn  bywyd,  ar  ba  un  y  dylid  edrych  yn  wastadol  gyda 
llygad  syml,  sef  gwasanaethu  Duw ;  ac  fe  gynwys  hyn  bob  peth 
buddiol  a  chyfreithlon  mewn  bywyd,  heb  gau  allan  ddim  ond 

rhagofalon  anfuddiol  a  phaganaidd.  Ond  gyda  hyn  o  wahan- 
iaeth,  y  bydd  cyflawniadau  daearol  dyn,  bellach,  yn  troi  yn 
fFurfiau  amrywiol  ar  yr  un  gwasanaeth  dwyfol ;  ac  y  bydd  y 
gwasanaeth  hwn  yn  cael  ei  ganlyn  a'r  fantais  anmhrisiadwy, 
y  bydd  y  neb  a'i  cyflawno  yn  trysori  iddo  ei  hun  drysor  yn  y 
nefoedd.     Galwaf  eich  sylw  oddiwrth  y  geiriau  at  ddau  fater. 

I.  Y    BYWYD  A  ARGYMHELLIR  :    BYWYD    O   WASANAETH    I    DDUW 

GYDA    LLYGAD    SYML. 

II.  MANTAIS    FAWR    Y    BYWYD    HWN  ;     TRYSOR    YN    Y    NEFOEDD. 

I.  Y  hywyd  a  argymhellir;  hywyd  o  wasanaethu  Duw  gyda  llygad 
syml.  Llygad  syml  ydyw  llygad  iach  ;  llygad  yn  gweled  un 
gwrthddrych,  a  dim  ond  un.  Y  mae  y  llygad  hwn  yn  goleuo 
yr  holl  goríF.  Y  llygad  drwg  ydyw  y  llygad  afiach  sydd  yn 
gweled  yn  ddyblyg  ;  nid  yw  hwn  yn  medru  cyfarwyddo  neb  ; 
a  pha  le  bynag  y  mae,  y  mae  yr  holl  gorff"  yn  dywyll.  Nid 
rhaid  dywedyd  mai  am  lygad  y  meddwl  y  Ileferir  yma,  trwy 
gyffelybiaeth  Ilygad  y  corff;  gallu  y  meddwl  i  dderbyn 
gwybodaeth,  ac  i  ymsynio  am  bethau  moesol  ac  ysbrydol.  Os 
bydd  hwn  yn  syml,  yn  iach,  yn  gweled  un  amcan  mawr  i 
fywyd,  sef  gwasanaethu  Duw,  fe  fydd  yr  hoU  enaid  yn  oleu ; 
ond  os  bydd  hwn  yn  ddrwg,  yn  afiach,  yn  gweled  yn  ddyblyg, 
yn  canfod  Duw  a  mammon,  fe  fydd  yr  holl  enaid  yn  dywyll. 
"  Ac  os  bydd  y  goleuni  sydd  ynot  " — gallu  y  meddwl  i  synio 
am  ei  ddyledswyddau,  y  practical  reason — 'yn  dywyllwch,  pa 
faint  fydd  y  tywyllwch  ?" 

Yn  y  testyn,  a'r  adnodau  dilynol,  dengys  ein  Harglwydd 
ynfydrwydd  yr  ymgais  i  wasanaethu  dau  arglwydd.  Yn 
mlaenaf,  fel  yr  awgrymwyd  eisioes,  o  herwydd  fod  y  peth 
ynddo  ei  hun  yn  anmhosibl ;"  "  Ni  ddichon  neb  wasanaethu 
dau  arglwydd."  Yn  nesaf,  dengys  fod  rhagofalon  a  phryder 
bydol  yn  hoUol  ddiles;  "A  phwy  o  honoch  gan  ofalu,  a 
ddichon  chwanegu  un  cufydd  at  ei  faintioli  ?"  Sef  at  faintioli 
bywyd  ;  at  ei  hyd ;  y  niae  rhifedi  ei  fisoedd  gyda  Duw,  yr 
Hwn  sydd  wedi  rhagderfynu  amser  dyn  i  fyw,  ac  ni  ellir  trwy 

y  gofal  mwyaf  aiddgar,  chwanegu  cymaint  ag  un  cufydd  at  ei 
oes.     Yna  dengys  fod  y  gorofal  hwn  yn  ddiangenrhaid  ;    os 
byddwn  yn  ymroddedig  yn  ngwasanaeth  Duw,  fe  ofala  Efe  am 
danom.     Y  mae  yn  gofalu  am  bethau  llai.     '*  Edrychwch  ar 
adar   y    nefoedd " — y   brain,    meddai    Luc — yr   adar    mwyaf 
anhoff,  y  rhai  nad  oes  neb  dynion  byth  yn  gofalu  am  danynt, 
yr   adar   aíîan,    ag   yr   oedd   pob  rhywogaeth    o   honynt    yn 
waharddedig  yn  ol  y  gyfraith  i  fod  yn  fwyd;  heb  brydferthwch 
mewn  lliw,  na  llun,  na  llais  ;  yr  adar  ysglyfaethus  ag  y  mae 
trigolion  pob  gwlad  yn  teimlo  yn  atgas  atynt — "  Ac  y  mae 
eich  Tad  nefol  yn  eu  porthi   hwy.      Onid   ydych   chwi   yn 
rhagori  llawer  arnynt  hwy  ?"     "  Ystyriwch  lili  y  maes  " — y 
llysieuyn  digwrtaith  hwnw,  sydd  yn  tyfu  heb  ofal  na  llafur 
yn  mysg  y  drain  ;  nid  un  o  íìodau  yr  ardd,  ac  nid  y  winwydden 
fîrwythlawn  a  hir-hoedlog — "  nid  ydynt    yn  llafurio  nac  yn 
nyddu ;    eithr  yr  ydwyf  yn  dywedyd   i    chwi,    na    wisgwyd 
Solomon  yn  ei  holl  ogoniant  fel  un  o'r  rhai  hyn."     Nid  yn 
unig  gofala  am  bethau  islaw  i  chwi,  ond  gofala  am  danoch 
chwi.     Y  mae  eisioes  wedi  gwneuthur  y  pethau  mwyaf,  ac  y 
mae  hyny  yn  wystl  o  bob  peth  arall  sydd  yn  angenrheidiol. 
"  Y  mae  y  bywyd  yn  fwy  na'r  bwyd;"  a  chan  ddarfod  iddo 
eisioes  roddi  bywyd,  y  mae  yn  sicr  hefyd  o  ddarparu  bwyd. 
"Ymae'r  corph  yn  fwy  na'r  dillad;"  a  chan  ddarfod  iddo 
lunio  coríî  i  chwi,  bydd  yn  sicr  o  ddarparu  dillad  hefyd.    Gan 
hyny,  peth  cwbl  ddiangenrhaid  ydyw  eich  pryder  aíìachus. 

Heblaw  hyn  oll,  y  mae  rhagolygon  bydol  yn  darostwng  dyn 
i  level  y  paganiaid.  •' Canys  yr  holl  bethau  hyn  " — bwyd, 
dillad,  arian — "  y  mae  y  Cenhedloedd  (y  paganiaid)  yn  eu 
ceisio;"  "  yn  eu  hargeisio  "  meddai  Luc  ;  oblegid  y  byd  hwn 
yn  unig,  druain,  sydd  o  flaen  eu  golygon  hwy;  y  maent  yn 
cael  eu  gadael  i  gymeryd  eu  siawns  ynddo  heb  unrhyw  gym- 
horth  oddiwrth  eu  duwiau  ;  y  rhai  sydd  yn  ymloddesta  yn 
mheli  oddiwrthynt,  ac  yn  hollol  ddiofal  am  danynt,  os  na 
fedrant  aflonyddu  ar  eu  heddwch  a  hir-weddíau  amleiriog, 
ac  ag  aberthau  gwaedlyd.     Ond  yr  ydych  chwi  yn  cael  eich 

cymhell  i  wasanaethu  Tad  nefol,  sydd  yn  g\vybod  fod  arnoch 
eisiau  yr  hoU  bethau  hyn.  A'r  rhesymau  yma  y  cymhella 
ein  Hiachawdwr  Ei  wrandawyr  i  "  geisio  yn  gyntaf  deyrnas 
Dduw,"  gan  sicrhau  y  rhoddid  yn  ychwanegol  iddynt  y  pethau 
yr  oeddynt  hwy  yn  tueddu  i  bryderu  yn  eu  cylch.  Pan  yr 
oedd  Mungo  Park,  y  teithiwr  enwog,  wedi  cael  ei  adael  gan 
ei  gwmpeini  yn  anialwch  bUn  Afîrica  ;  pob  peth  a  feddai  wedi 
ei  yspeiUo  oddiarno  gan  y  brodorion,  ac  yntau  yn  cael  ei 
amgylchynu  gan  fwystfilod  rheibus,  ac  yn  nghanol  gwlaw- 
ogydd  digyffelyb  y  parth  hwnw  o'r  byd ;  bron  a  diffygio  gan 
flinder,  a  newyn,  ac  ofn,  fe  dynwyd  ei  sylw  at  damaid  bychan 
o  fwswgl  tlws.  Gwedi  sylwi  ar  gywreinrwydd  ei  wneuthuriad 
ac  ar  ei  dlysni,  ymresymodd  ynddo  ei  hun,  a  dywedodd  yn  ei 
galon,  "  Tybed  nad  yw  y  Bod  mawr  sydd  wedi  llunio  hwn 
mor  brydferth  ;  sydd  wedi  ei  blanu,  a'i  ddyfrhau,  ac  wedi  ei 
ddwyn  i'r  fath  berffeithrwydd  yn  yr  anialwch  anghyfanedd 
hwn,  yn  sylwi  arnaf  finau,  ac  yn  gofalu  am  danaf?"  Yna 
ymgysurodd  i  fyned  yn  mlaen  ar  ei  daith,  er  gwaethaf  ei 
ludded  a'i  newyn,  ac  nid  hir  y  bu  cyn  cyrhaedd  y  pentref  a 
ddisgwyliai,  a  goddiweddyd  ei  gyfeillion,  a  chael  pob  cysur 
angenrheidiol.  Dyma  ymresymu  oddiwrth  y  Ilai  at  y  mwy, 
ac  yr  oedd  mewn  cydweddiad  hollol  a  dysgeidiaeth  yr  Arglwydd 
lesu  yn  y  bregeth  hon.  Nid  yw  y  Duw  sydd  yn  gofalu  am  y 
brain,  ac  sydd  wedi  gwisgo  y  lili  yn  y  fath  dlysni,  yn  debyg  o 
esgeuluso  creadur  anfarwol  sydd  yn  ymddiried  ynddo.  Baich 
mawr  y  rhan  yma  o'r  bregeth  yw  y  gwirionedd  pwysig,  ond 
anghymeradwy  gan  la.wer,  mai  gwasanaethu  ddylai  fod  unig — 
nid  prif,  ond  unig — amcan  bywyd,  at  yr  hyn  y  dylid  edrych  yn 
wastadol  gyda  Ilygad  syml. 

A  hyn  y  cytuna  holl  ddysgeidiaeth  yr  Ysgrythyr.  Gorchymyn 
mawr  y  gyfraith,  fel  ein  hysbysir  yn  Deut.  vi.  5,  ydyw:  "  Câr 
di  gan  hyny  yr  Arglwydd  dy  Dduw  a'th  hoU  galon,  ac  a'th 
holl  enaid,  ac  a'th  holl  nerth."  Gwelir  ei  fod  wedi  ei  eirio 
yn  y  modd  cryfaf  a  fedr  iaith  ;  fod  geiriau  wedi  eu  pentyru  yn 
nghyd  yma  er  mwyn  rhoddi  nerth  yii  y  geiriad.     Y  mae  Duw 

yn  sicr  o  fod  wedi  meddwl  yr  adnod  hon,  a  hyny  yn  yr  ystyr 
gryfaf  a  fedrwn  roddi  iddi.  Gwyliwn  gan  hyny  rhag  ceisio 
•esbonio  ymaith  na  lleddfu  dim  ar  ei  chynwysiad.  Y  mae  yn 
gofyn  yr  holl  ddyn,  a'r  dyn  ar  ei  eithaf.  Nid  ydyw  dyn  i 
wneuthur  dim  ond  caru  Duw,  Pa  le  y  mae  gorchymynion 
eraill  y  gyfraith  ?  Y  maent  oll  yn  hwn  ;  hyd  yn  nod  yr  ail, 
yr  hwn  sydd  gyfîelyb  iddo,  "A'th  gymydog  fel  ti  dy  hun." 
Pa  le  y  mae  holl  gyflawniadau  bywyd  y  dyn,  yr  hwn  nis  gall 
fod  ar  ei  liniau  o  hyd  yn  addoli,  ond  sydd  wedi  cael  ei  osod  ar 
y  ddaear,  i  lafurio  y  ddaear  ac  i'w  chadw,  gan  Dduw  Ei  Hun? 

Y  maent  oll  yn  y  gorchymyn  mawr.  Nid  ydyw  holl 
orchwylion  bywyd,  pa  mor  ddaearol  bynag  y  byddont,  os 
cyflawnir  hwy  yn  l)riodoI,  ond  gwahanol  ffurfiau  ar  garu  a 
gwasanaethu  Duw.  Y  mae  cariad  at  Dduw  i  dreiddio  trwy, 
ac  i  gynwys,  y  cwbl,  fel  y  mae  y  goleuni  yn  treiddio  ac  yn 
llanw  Ile;  ac  megis  nad  ydyw  y  goleuni  yn  ymlid  dim  allan, 
wrth  dreiddio  a  Ilanw,  ond  tywyllwch,  felly  y  mae  cariad  at 
Dduw  yn  abl  cynwys  pob  peth  sydd  yn  briodol  i  ddyn,  heb 
gau  allan  ddim  ond  pechod.     Nid  oes  un  eithriad  i  hyn  i  fod. 

Y  mae  hawliau  moesol  Duw  mor  hollbresenol  a'i  hanfod. 
Dyna  ddysgeidiaeth  yr  Hen  Destament.  Wrth  droi  i'r 
Testament  Newydd  drachefn  ni  a  gawn  yr  Arglwydd  lesu  yn 
hawlio  serchiadau  a  gwasanaeth  dyn  yn  gyfangwbl  iddo  Ei 
Hun  ;  Ileinw  yr  un  Ile  yma  ag  a  leinw  Duw  yn  yr  Hen ;  yr 
hyn  sydd  yn  anmhosibl  rhoddi  cyfrif  boddhaol  am  dano,  ond 
ar  y  dybiaeth  Ei  fod  Ef  Ei  Hun  yn  Dduw.  Ei  eiriau  ydynt, 
•"  Os  myn  neb  ddyfod  ar  fy  ol  i,  ymwaded  ag  ef  ei  hun," — 
pob  peth  sydd  yn  ccntyo  ynddo  Ef  Ei  Hun, — ymwaded  a'r  cwbl, 
"  a  chyfoded  ei  groes  a  dilyned  fi."  Fi>  a  dim  ond  Fi;  sydd 
o  hyny  allan  i  fod  yn  nod  i  gyrchu  ato.  "  Yr  hwn  sydd  yn 
caru  tad  neu  fam  yn  fwy  na  myfi,  nid  yw  deilwng  o  honof  fi  ; 
a'r  neb  sydd  yn  caru  mab  neu  ferch  yn  fwy  na  myfi,  nid  ydyw 
deilwng  o  honof  fi."  Ni  fedraf  ddarllen  y  geiriau  hyn  a'u 
cyffelyb  heb  deimlo  fod  lesu  Grist  yn  gwneyd  Ei  Hun  yn 
Dduw.     Y  mae  y  dcmands  a  wna  ar  galon  dyn  yn  ddwyfol. 

Ond  heb  i  mi  liosogi  adnodau,  dyma  holl  ddysgeidiaeth  y 
Beibl,  fod  Duw  yn  gofyn  yr  holl  galon,  ac  mai  unig  amcan 
ein  bywyd  ddylai  fod  Ei  wasanaethu  Ef. 

"  Wel,"  meddai  rhywun,  "  onid  ydym  i  garu  ein  hunain  ?" 
Onid  )rw  y  Beibl  yn  apeho  at  ein  hunangariad,  yn  ei  addew- 
idion  ac  yn  ei  fygythion  ?  Ac  onid  yw  yn  gorchymyn  i  ni 
garu  ein  cymydog  fel  ni  ein  hunain  ?"  Ydyw,  ond  nid  yw  yr 
hunangariad  hwn  ond  un  o  flfurfiau  y  cariad  dwyfol,  ac  am 
hyny  y  mae  yn  sanctaidd.  Y  mae  gwahaniaeth  hanfodol 
rhwng  hunangariad  cyfreithlon  a  hunangais  pechadurus ;  nid 
gwahaniaeth  mewn  graddau,  ychydig  yn  ormodol  o'r  hyn 
sydd  gyfreithlon  yn  ei  wneuthur  yn  anghyfreithlon ;  ond 
gwahaniaeth  pendant.  Y  mae  yr  hwn  sydd  yn  caru  ei  hun 
yn  iawn  yn  derbyn  ei  hun  oddiwrth  Dduw ;  yn  caru  ei  hun 
wrth  garu  Duw  ;  yn  caru  ei  hun  yn  Nuw,  ac  yn  caru  Duw 
ynddo  ei  hun ;  ac  megis  yn  caru  ei  hun  dros  Dduw.  Ond 
bydd  un  arall  yn  ysgar  ei  hun  oddiwrth  Dduw ;  yn  gosod  ei 
hun  i  fyny  yn  rẁal,  yn  gystadleuydd  â  Duw  ;  yn  caru  ei  hun  ar 
wahan  oddiwrth,  yn  wrthwynebol  i  Dduw ;  îe,  yn  lle  Duw. 
Y  mae  y  ddau  gariad  yn  bethau  hollol  wahanol.  A  pha  le 
bynag  y  byddo  gwir  gariad  at  yr  Arglwydd,  pair  fod  Ei 
wasanaethu  Ef  yn  unig  amcan  mewn  bywyd. 

Dymunol  fyddai  i  mi  eich  adgofFa  mai  dyma  unig  amcan 
bywyd.  Nid  fe  ellir  gwasanaethu  Duw  wrth  wasanaethu  ein 
hunain,  a  gwasanaethu  ein  gilydd ;  ond  er  mwyn  Ei  wasanaethu 
Ef  y  dylai  pob  peth  arall  gael  ei  wneuthur;  ífurfiau  ar  y 
gwasanaeth  dwyfol  ydynt  i  fod.  Fe  eliir  Ei  wasanaethu  Ef, 
meddwl  ani  dano,  a  galw  arno  Ef  wrth  wneuthur  pethau 
eraill.  Medd  meddwl  dyn  y  fath  allu  a  chyflymdra,  fel  y 
medr  gymysgu  myfyrdodau  a  deisyfiadau  crefyddol,  a'i 
orchwyUon  mwyaf  daearol.  Fel  hwnw  oedd  yn  cael  ei  ddysgu 
i  weddío  yn  ddibaid ;  wrth  olchi'r  corfF,  gweddío  am  olchiad 
enaid;  wrth  borthi  y  coríT,  gweddioamborthiant  enaid ;  wrth 
wisgo  a  thrwsio  y  corff,  gweddío  am  i'r  enaid  gael  ei  addurno. 
Fe   ellir  gwneuthur   hyn.     Nid   oes   yr   un   alwedigaeth  na 

gorchwyl  daearol  cyíreithlon,  na  fedr  y  meddwl  felly  ei 
ysbrydoli ;  ac  nid  oes  yr  un  o  honynt  yn  gofyn  y  meddwl  mor 
llwyr  iddo  ei  hun,  fel  na  all  gael  hamdden  i  daflu  myfyrdod 
crefyddol  a  gweddi  i  fewn  megis  rhwng  cromfachau.  Sonia 
un  awdwr  am  "  t/ie  parenthesis  of  prayer."  Fel  Nehemiah  gynt 
yn  mreninllys  Susan,  rhwng  gofyniad  y  brenhin  a'r  atebiad 
uniongyrchol  yr  oedd  yn  orfod  roddi  iddo,  yn  medru  gweddío 
ar  Dduw  y  nefoedd.  O  !  fe  a  gweddi  i  le  cul  iawn.  Fe  ellid, 
ac  fe  ddylid,  gwneuthur  fel  hyn. 

Eithr  nid  dyma  y  gwirionedd  yr  ydym  am  ei  gymhell  yn 
awr,  ond  y  ddyledswydd  o  gysegru  yr  holl  fywyd  yn  wasan- 
aeth  ac  yn  addoliad  i  Dduw ;  y  gorchwyl  daearol  a  gyflawnir 
yn  dyfod  yn  act  o  ddefosiwn  mor  wirioneddol  a'r  weddi  sydd 
wedi  ei  gosod  megis  rhwng  cromfachau  yn  ei  ganol.  Fel  y 
mae  y  ddaear  yn  troi  oddiamgylch  yr  haul.  Nid  yn  unig 
gwna  y  tro  bychan,  ar  ei  hechel  ei  hun,  sydd  yn  ffurfio  dydd 
a  nos  bob  yn  ail  bob  pedair-awr-ar-hugain,  wrth  droi  o 
gwmpas  yr  haul  fel  canolbwynt,  ond  trwy  wneyd  y  cylch 
bychan  y  g^vna  y  cylch  mawr  oddiamgylch.  Felly  y  dylai 
Duw  fod,  yn  ganolbwynt  yr  holl  fywyd  ;  a'r  cylchdro  mawr  yn 
cael  ei  wneuthur  o  gwmpas  y  canolbwynt  dwyfol,  trw) 
wneuthur  y  cylchdro  bychan  yn  nghyílawniad  dyledswyddau 
cyffredin  bywyd  er  Ei  fwyn  Ef.  Y  mae  yr  alwedigaeth  i  fod 
mor  grefyddol  a'r  weddi ;  y  mae  triniaeth  y  fferm  a'r  fasnach. 
toriad  y  glô  a  gwneuthuriad  yr  haiarn,  i  fod  yn  salm  c 
fawl  i  Dduw,  mor  wirioneddol  a'r  penill  a  genir  yn  nhŷ  yr 
Arglwydd  gyda'r  gynulleidfa  fyddo  yn  addoli.  Fel  hyn  yr 
argymhellir  dyledswyddau  cymdeithasol  yn  y  Beibl :  "  Pa  beth 
bynag  a  wneloch,  g^vnewch  o'r  galon,  megis  i'r  Arglwydd,  ac 
nid  i  ddynion  ;  gan  wybod  mai  gan  yr  Arglwydd  y  derbyniwch 
daledigaeth  yr  etifeddiaeth  ;  canys  yr  Arglwydd  Crist  yr  ydych 
yn  ei  wasanaethu."  Rhag  ofn  i  neb  dybio  fod  ei  alwedigaeth 
neu  ei  orchwyl  ef  yn  rhy  gyffredin  neu  isel,  y  mae  Paul  yn  ei 
epistolau  yn  dysgu  dyledswyddau  y  caethweision.  Cymhellai 
hwynt  i  beidio  a  blino  yn  ormodol  o  herwydd  eu  sefyllfa,  a 

pheidio  fFwdanu  yn  ormodol  am  ymryddhau.  Yr  oedd  pwysig- 
rwydd  ofnadwy  y  sefyllfa  dragywyddol  wedi  llanw  meddwl  yr 
apostol  i'r  fath  raddau,  nes  yr  oedd  amgylchiadau  y  byd  hwn 
wedi  myned  yn  ddim  yn  ei  olwg.  Fel  y  dywed  Jeremy  Taylor, 
mewn  íFug-chwareuaeth  nid  ydyw  o  un  pwys  pwy  fydd  yn 
chwareu  rhan  y  brenhin,  na  phwy  ran  y  beggar  ;  fe  ddichon 
mai  yr  actor  galluocaf  fydd  yn  chwareu  rhan  y  cardotyn  ;  ond 
bydd  y  chwareu  drosodd  yn  y  man,  a'r  actors  yn  myned  i'w 
lleoedd  eu  hunain  mewn  cymdeithas,  a  hyny  yn  ol  eu  medrus- 
rwydd.  Felly  yn  nghyfrif  yr  apostol,  all  the  world's  a  stage; 
platíform  i  ni  chwareu  ein  rhan  arno  am  ychydig  oriau  yw  y 
ddaear  ;  y  mae'r  edrychwyr  yn  y  byd  arall ;  ac  ni  fydd  a  fyno 
y  rhan  a  chwareuwn  yma  â'n  sefyllfa  dragywyddol  yn  y  byd 
a  ddaw.  Yr  hyn  a  benderfyna  ein  t^mged  fydd  pa  fodd  yr 
ydym  yn  chwareu  ;  nid  y  part  sydd  yn  bwysig  ond  y  modd  ei 
chwareuir.  Y  mae  dull  y  byd  hwn  yn  myned  heibio.  Meddai 
yr  apostol :  *'  Ai  yn  was  y'th  alwyd  ?  na  fydded  gwaeth  genyt ; 
.  .  .  yn  yr  hyn  y  galwyd  pob  un,  frodyr,  yn  hyny  arosed 
gyda  Duw."  Dyma  sancteiddio  a  nefoleiddio  hyd  yn  nod 
drudgery  y  caethwas  ;  ac  erbyn  yr  awn  i  gymeryd  ein  safle  yn 
y  gymdeithas  dragywyddol,  sydd  wedi  bod  yn  edrychwyr 
arnom,  fe  fydd  yr  hwn  a  fu  yn  chwareu  rhan  y  caethwas  yn 
dda,  y  gwas  yn  y  íFerm  neu  yn  y  siop,  yn  uwch  na'r  hwn  a  fu 
yn  chwareu  rhan  y  brenhin  yn  wael. 

Gwelir  felly  fod  gwir  dduwioldeb  yn  gwella  ei  pherchenog 
yn  holl  amgylchiadau  bywyd,  a  bod  pawb  sydd  yn  dyfod  i 
gyífyrddiad  ag  ef  yn  elwa  ar  ei  grefydd.  Y  mae  crefydd  y 
wraig  yn  elw  i'w  gwr,  a  chrefydd  y  gwr  yn  elw  i'w  wraig. 
Mantais  i  was  neu  forwyn  yw  cael  meistr  a  meistres  dduwiol, 
sydd  yn  gwasanaethu  Duw  fel  amcan  mawr  eu  bywyd ;  y 
maent  yn  sicr  o  ymddwyn  atynt  gyda  thynerwch  a  pharch. 
A  mantais  i  feistr  yw  cael  gwas  neu  forwyn  dduwiol,  y  maent 
yn  fiFyddlawn  yn  nghyflawniad  eu  dyledswyddau.  Dywedai 
morwyn  wrlh  Mr.  Spurgeon,  mai  yr  unig  gyfnewidiad  a 
wnaed  arni  gan  grefydd,  mor  bell  ag  y  gwyddai,  oedd  ei  bod 

byth  oddiar  hyny  yn  ysgubo  o  dan  y  mats.  Ni  roddai  Rowland 
Hill  ddiolch  am  grefydd  neb  os  na  fyddai  y  ci  a'r  gath  yn 
manteisio  arni.  "  Y  cyíiawn  a  fydd  drugarog  wrth  ei  anifail." 
Fel  hyn,  eraill  sydd  yn  manteisio  ar  grefydd  dyn  yn  hollol  ? 
Nage;  efe  ei  hun  sydd  yn  cael  y  fantais  fwyaf.  le,  yn  y  byd 
arall  ?  Nage ;  ond  yn  y  byd  hwn  hefyd.  Onid  ydych  wedi 
ei  dlodi,  a'i  wneuthur  yn  ddim  ond  gwas  o  dan  y  Brenhin 
Mawr  ?  Gwir,  ond  y  mae  yn  cael  mwy  o  wir  fwyniant  mewn 
bywyd,  ac  yn  derbyn  y  cwbl  yn  ol  mewn  ífurf  arall.  Meddai 
yr  lesu  :  "  Nid  oes  neb  ar  a  adawodd  dy,  neu  frodyr,  neu 
chwiorydd,  neu  dad,  neu  fam,  neu  wraig,  neu  blant,  neu 
diroedd,  o'm  hachos  i  a'r  efengyl,  a'r  ni  dderbyn  y  càn 
cymaint  yr  awrhon,  y  pryd  hwn  .  .  .  ac  yn  y  byd  a  ddaw 
fywyd  tragywyddol."  Rhaid  i  bawb  adael  y  cwbl  wrth 
ddyfod  at  Grist,  ond  derbynia  y  cwbl  yn  ol  ar  eu  canfed  ; 
nid  cant  y  cant  (cent.  ỳcv  cent.)  a  olygir,  ond  cant  yr  un 
(cent.  per  one) ;  bydd  y  bunt  yn  myned  yn  gant.  Cyn  iddo 
gael  crefydd  efe  oedd  pia  ei  wraig  a'i  blant,  ei  dad  a'i  fam ; 
a  mawr  oedd  ei  helbul  yn  eu  cylch  ;  yr  oedd  gofal  am  eu 
cynal  ac  ofn  eu  colli  bron  ei  orchfygu.  Ond  wedi  iddo  gael 
crefydd,  lesu  Grist  bia  ei  deulu ;  ond  y  mae  yn  rhoddi  eu 
benthyg  am  ychydig  iddo  ef ;  ac  y  mae  yntau  yn  eu  derbyn 
bob  dydd  o  law  lesu  Grist,  ac  yn  mwynhau  eu  cymdeithas  yn 
anghyffredin.  Nid  ydyw  yn  disgwyl  i  hyn  barhau  mewn 
byd  y  bwriadodd  Duw  iddo  fod  yn  gyfnewidiol  ;  ond  tra  y 
maent  ganddo  cyflawna  ei  ddyledswydd  yn  ffyddlawn  tuag 
atynt,  gan  gredu  yn  mendith  Duw  ar  ei  lafur ;  a  phe  y 
digwyddai  i  angau  symud  rhai  o  honynt,  fel  y  gwna  yn  sicr 
yn  y  man,  medr  goleddu  y  gobaith  gwynfydedig  am  fwynhau 
eu  cwnini  byth  mewn  gwlad  sydd  well.  Nid  eu  coUi  a  wna ; 
hwy  fydd  yn  ei  ragflaenu ;  "  Not  lost,  biit  gone  before.''  Ni 
fyddant  ond  wedi  myned  ychydig  o'i  flaen,  i  wlad  dda  odiaeth 
o  dragywyddol  haf,  Ile  y  bydd  yntau  yn  gobeithio  eu  canlyn, 
i  ganu  gyda'u  gilydd 

"  O !  hyn  fydd  yn  hyfryd  ' 

oddeutu'r  bwrdd,  "  heb  byth  ymadael  mwy."  Cyfuwch  ag 
yw  y  nefoedd  uwchlaw  y  ddaear  y  rhagora  y  teulu  hwn  í.r  y 
teulu  oedd  ganddo  o'r  blaen. 

Cyn  iddo  gael  crefydd  efe  oedd  pia'r  tai ;  tipyn  o  sýeculation 
oedd  eu  hadeiladu  ;  nid  ydyw  wedi  gorphen  talu  am  danynt ; 
a  mawr  oedd  ei  bryder  o  bob  math  yn  eu  cylch.  Neu  efallai 
mai  íferm  oedd  ganddo  ;  ond  efe  oedd  y  perchenog  ;  arno  ef  y 
pwysai  yr  holl  ofal  a'r  cyfrifoldeb  gyda  golwg  arni,  ac  yr 
oeddynt  yn  mron  a'i  lethu  yn  fynych.  Ond  ryw  ddiwrnod,  o 
dan  weinidogaeth  onest,  y  mae  yn  cael  ei  wysio  o  flaen  ei 
Famwr  ;  y  mae'r  llyfrau  yn  cael  eu  hagor,  a'i  achos  yn  cael 
ei  drin  ;  a  dyma  yntau  yn  cael  ei  hun  yn  bechadur  euog  a 
damniol.  Y  mae  y  tai  a'r  fferm  wedi  eu  hanghofio  ;  ie,  wedi 
cael  eu  colH  ;  y  mae'r  cwbl  wedi  eu  fforffetio  ganddo  fel  rebel 
yn  erbyn  y  llywodraeth.  O'r  diwedd,  pan  yn  y  cyfyngder 
mwya'  erioed,  y  mae  yn  cael  gollyngdod  trwy  daliad  Mach- 
níydd  ;  yn  cael  diangfa  mewn  iawn  ;  a  mawr  ydy  w  ei  orfoledd 
wrth  deimlo  y  cortyn  damniol  yn  cael  ei  dynu  oddiam  ei 
wddf.  Am  enyd,  nid  oes  ganddo  hamdden  i  feddwl  am  ddim 
ond  am  y  waredigaeth  a  gafodd  ;  ond  pan  ddaw  ato  ei  hun, 
canfydda  fod  y  Machnîydd  wedi  ei  bresentio  yn  ol  a'r  tai  a'r 
fferm  oedd  wedi  fforffetio  ;  gyda  hyn  o  wahaniaeth,  Ei  fod  yn 
cadw  y  meddiant  yn  Ei  law  Ei  Hunan  ;  gydag  Ef  y  bydd  y 
íitle  dceds  o  hyn  allan.  Ar  yr  lesu  o  hyn  allan  y  gor- 
wedd  y  cyfnfoldeb  am  driniaeth  y  fferm  ;  am  y  gwynt,  y 
gwlaw,  a'r  gwres,  a'r  trethoedd  a'r  taloedd  ;  ond  ei  fod  yntau 
o  dan  yr  lesu  yn  farm  hailiff,  yn  cael  mwynhau  hoU  gysuron  y 
fferm,  heb  ddim  o'i  hanghysuron  ;  y  rhai  hyny  i  gyd  wedi  eu 
cymeryd  oddiarno.  Dyma'r  "  càn  cymaint  yr  awrhon,  y 
pryd  hwn  ;"  a  bernwch  chwi  ai  nid  yw  y  cyfrif  yn  gywir  ? 

II.  Mantais  faivr  y  hywyd  hwn  ;  ^^  trysor  yn  y  nefoedd."  Nid 
ydym  i  wasanaethu  er  mwyn  trysori ;  ac  eto  trwy  wasanaethu 
y  mae  trysori.  Oblegid  gwobrau  ac  nid  cyflogau  a  fydd  yn  y 
nefoedd.  A  chan  mai  gwobrau  a  fyddo  yno,  nid  yn  ol  g\verth 
masnachol  y  gwasanaeth  y  cyfrenir  hwy,  ond  yn  ol  cyfoeth  ac 

anrhydedd  yr  Hwn  sydd  yn  eu  cyfranu.  Ni  fydd  dim  cyfár- 
taîedd  rhwng  maint  y  wobr  a  maint  y  gwasanaeth ;  bydd  y 
punoedd  wedi  niyned  yn  ddinasoedd.  lë,  rhoddir  teyrnas  i 
rai  am  gyflawni  gwasanaeth  mor  fychan,  fel  na  fyddant  yn  ei 
gofìo  (Mat.  XXV.  35).  Efallai  mai  bod  yn  onest  yn  yr  alwedig- 
aeth  dros  Dduw,  dyweyd  y  gwir  pan  mewn  temtasiwn  i 
ddweyd  celwydd,  gofalu  am  amgylchiadau  yr  achos,  gianhau 
tŷ  yr  Arglwydd  a'i  gwmpasoedd,  neu  ynte  letya  y  pregethwr, 
fydd  y  gwasanaeth ;  ond  ni  fentraf  ddyweyd  beth  fydd  maint 
y  wobr.  Pan  fyddo  lesu  Grist  yn  gwobrwyo,  y  mae  yn 
gwneuthur  hyny  yn  ol  Ei  urddas  anfeidrol  fel  Duw. 


PREGETH  XIII. 


CREADIGAETH      NEWYDD. 


2  CoR.  V.  17. — "  Gan  hyny  od  oes  neh  yn  Nghrist,  y  mae  efeyn 
greadtiy  newydd :  yr  hen  bethaii  a  aethant  heibio  ;  wele  gwnaethpwyd 
poh  peth  yn  newydd" 

YR  oedd  Paul,  pan  yn  ysgrifenu  at  y  Corinthiaid,  dan 
angenrheidrwydd  i  wneyd  crybwylHon  mynych  am  dano 
ei  hun.  I  ddyn  priodol  ei  deimlad  y  mae  yr  angenrheidrwydd 
hwn,  bob  amser,  yn  un  blin.  Yr  oedd  plaid  wrthwynebol  iddo 
wedi  cyfodi  yn  eglwys  Corinth.  Er  mai  efe  a  blanodd  yr 
eglwys  hon,  a  bod  ei  lafur  yno  wedi  bod  yn  dra  llwyddianus, 
daethai  gau  athrawon  yno  o  Judea  ar  ol  ei  ymadawiad,  gan 
hudo  llawer  o'r  Corinthiaid  i  fyned  ar  gyfeiHorn,  ac  i  synio  yn 
isel  iawn  am  Paul,  eu  tad  yn  yr  efengyl.  Am  hyny,  pan  yn 
ysgrifenu  ei  lythyr  cyntaf  at  yr  eglwys  gymysg  hon,  i'w 
chyfarwyddo  pa  fodd  i  benderfynu  amryw  faterion  dyrus  o'i 
mewn,  y  rhai  oedd  yn  rhaid  eu  dwyn  i  ryw  derfyniad,  ni  a'i 
cawn  mewn  modd  gochelgar  yn  cyfeirio  at  eu  syniadau  am 
dano  ef,  a'r  cyhuddiadau  maleisus  a  ddygid  i'w  erbyn,  ac  yn 
amddiffyn  ei  hun.  Canlyniad  hyn  ydoedd  i'r  rhai  gwrth- 
wynebus  gymeryd  achlysur  oddiwrth  ei  lythyr  i'w  gyhuddo  o 
wagedd  meddwl,  a  hunan-ganmoliaeth,  fel  pan  yn  ysgrifenu 
ei  ail  lythyr  y  mae  dan  orfodaeth  i  amddifTyn  hyd  y  nod  ei 
hunan-amddiffyniad. 

Dywed  unwaith  nad  ydyw,  ac  nas  gallai  fod,  yn  canmol  ei 
hun  wrth  y  Corinthiaid  yn  anad  neb,  gan  mai  hwy  oedd  y 
bobl  ddiweddaf  y  buasai  yn  tybied  fod  angen  am  iddo  ganmol 
ei  hun  wrthynt.  '*  Ni  raid  i  mi  wrth  lythyrau  canmoliaeth  i 
ddyfod  atoch  chwi,"  meddai,  "  nac  oddiwrthych  chwi  at  eraill, 
megib   i   rai,"   gan  roddi  hergwd  wrth    basio   i   ddynionacli 

anhysbys  oedd  wedi  dyfod  atynt  yn  ddiweddar,  ac  wedi  eu 
harwain    ar    gyfeiHorn.       Llwyddiant     ei    weinidogaeth    yn 
Corinth,  yr  hyn  oedd  mor  gyffredinol  hysbys,    oedd    llythyr 
canmoh'aeth  Paul  at  eglwysi  eraill,  pe  mewn  angen   llythyr 
canmoHaeth  o  gwbl,  "  yr  hwn  a  ddealHr  ac  a  ddarHenir  gan 
bob  dyn."      Wrth    ysgifenu,  teimlai    Paul  awydd  angerddol 
am  ddweyd  rhyw  gymaint  o'i  hanes  ei  hun  wrthynt.     Gan  eu 
bod  wedi  gwrando  or  honiadau  trystfawr  y  gau-athrawon,  ac 
wedi  cael  eu  Hithio  ganddynt,  dymunai  iddynt  ^yybod  yr  hyn 
oedd   ganddo   yntau    i'w    draethu,    fel   y   gaHent    fod  mewn 
mantais  i  wneyd  cymhariaeth.     "  O  na  chyd-ddygech  â  myfi 
ychydig  yn  fy  ffoHneb,  eithr  hefyd,   cyd-ddygwch    â    myfi ;" 
íe,  yn  wir,  gwnewch.     "  Canys  eiddigus  wyf  trosoch  ag  eidd- 
igedd  duwiol."     Yna  y  mae  yn  dechreu  dweyd  ychydig,  ond 
yn  petruso  wrth  fyned  yn  mlaen  :  "  Na  thybied  neb  fy  mod 
yn  ffol ;  os  amgen,  derbyniwch  fi  fel  ffol,  fel  y  gallwyf  finau 
hefyd  ymffrostio  ychydig."     "  Yr  hyn  yr  wyf  yn  ei  ddywedyd, 
nid  wyf  yn  ei  ddywedyd  yn  ol  yr  Arglwydd  (sef,  dan  yspryd- 
oliaeth  ddwyfol),  eithr  megis  mewn    ffolineb  yn  hyn  o  fost 
hyderus."       "  Gan    fod    llawer    yn   ymffrostio   (sef,    y  gau- 
athrawon),  minau  a  ymffrostiaf  hefyd."    Yna,  dechreua  adrodd 
hanes    ei    lafur    gorchestol,    ei    erledigaethau    poethion,    ei 
beryglon  gwastadol  ac  amrywiol,    ei    barodrwydd  i  gydym- 
deimlo    â    phawb ;     ond    pan    yn     traethu,     dywed    rhwng 
cromfachau  :  "  Mewn   ffolineb  yr  wyf  yn  dywedyd."      Gwn 
nad  yw  ymffrostio  yn  fuddiol  i  mi,  eto  yr  wyf  dan  angenrheid- 
rwydd  i  wneyd  hyny  er  eich   mwyn   chwi,   er  fy  mod  wedi 
ymatal  yn  fawr.     Rhwng  difrif  a  gwatwareg  finiog  llwydda  i 
ddweyd  cryn  lawer  am  dano  ei   hun,  nes  dyfod  at  weledig- 
aethau  a  datguddiedigaethau  yr  Arglwydd.    Ond  wedi  gorphen 
efe  a  ddy  wed  :  "  Mi  a  aethum  yn  ffol  wrth  ymffrostio  ;  '  ond 
y  mae  ei  amddiffyniad  ganddo   wrth   law  :    "  Chwychwi  a'm 
gyrasoch."       Eich   ymddygiadau    chwi    a    wnaeth    hyny    yn 
angenrheidiol ;  er  eich  mwyn  chwi  y  gwnaethum  ;  oblegid  er 
fy  holl  orchestion,  "  nid  wyf  fi  ddim." 

Yn  amg^'lchiadau'r  testyn  ni  a  gawn  Paul  yn  ffurfio  ymres- 
ymiad  cadarn  i  brofi'r  ffaith,  ac  i  egluro  paham  nad  ydyw 
yn  cael  ei  gynhyrfu  gan  wagedd  cyffredin  meibion  dynion,  ac 
nad  ydyw  yn  canmol  ei  hun  yn  ei  galon.  Y  mae  wedi  profi 
cyfnewidiad  mor  llwyr  a  thrwyadl  ag  sydd  wedi  ei  ddyrchafu 
a'lan  o  fyd  gwagedd.  Y  mae  yn  greadigaeth  newydd. 
Dygasai  Paul  dystiolaeth  iddo  ei  hun  yn  adn.  ii  :  "  Eithr  i 
Dd  aw  y'n  gwnaed  yn  hysbys ;  ac  yr  ydwyf  yn  gobeithio 
ddarfod  ein  gwneyd  yn  hysbys  yn  eich  cydwybodau  chwithau 
hefyd."  Pan  yn  ysgrifenu  y  geiriau,  diau  ei  fod  yn  rhag- 
weled  y  ffroenwawd  (sneer)  fyddai  yn  ngwynebau  ei  elynion 
pan  gly went  hwy  yn  cael  eu  darllen ;  ac  y  mae  yn  rhag- 
glywed  yr  hyn  oedd  yn  barod  i  ddyHfo  dros  eu  gwefusau :  "  le, 
dyna  hi  eto ;  wrth  yr  hen  grefft  o  ganmol  dy  hun,  byth  a 
hefyd;"  am  hyny  achuba  y  blaen  arnynt  yn  adn.  12,  trwy 
ddywedyd  :  "  Nid  ydym  yn  ein  canmol  ein  hunain  drachefn 
wrthych."  Y  mae  yn  gyfreithlon  i  chwi  orfoleddu  ynom,  er 
nad  i  ni  orfoleddu  ynom  ein  hunain,  ac  i  ogoneddu  Duw 
ynom  ;  yr  wyf  am  roddi  i  chwi  ddefnyddiau  i  hyny ;  ac  fe 
wna  yr  un  defnyddiau  y  tro  i'ch  galluogi  i  "ateb  yn  erbyn  y 
rhai  sydd  yn  gorfoleddu  yn  y  golwg,  ac  nid  yn  y  galon."  Nid 
yw  eu  holl  ymffrost  hwy,  druain,  ond  tinsel  tlawd ;  mwy  o 
ymddangosiad  nag  o  sylwedd.  •'  Canys  pa  un  bynag  ai 
anmhwyllo  yr  ydym "  (adn.  15)  gan  gyfeirio  naiU  ai  at  ei 
ymarweddiad  cyffredin,  yr  hwn  nid  oedd  ddim  amgen  na 
gwallgofrwydd  yn  nghyfrif  llawer  ;  neu  ynte  at  anmhwylledd 
mewn  anghymedroldeb  a  diffyg  gwyleidd-dra  wrth  siarad  am 
dano  ei  hun  :  "  I  Dduw  yr  ydym."  Iddo  Ef  y  mae  yr  holl 
glod  yn  myned ;  trwy  ras  Duw  yr  ydwyf  yr  hyn  ydwyf. 
"  Ai  yn  ein  pwyll  yr  ydym  ;"  os  mai  mewn  sobrwydd  yr 
ymddygwn  bob  amser,  ac  os  mai  geiriau  gwirionedd  a  sobr- 
wydd  a  lefarwn  am  danom  ein  hunain;  "i  chwi  yrydym;"  er 
eich  lles  chwi  y  mae  hyny ;  nid  oes  mantais  na  chlod  personol 
yn  cael  ei  enill. 

♦'Canys  y  mae  cariad  Crist  yn  ein  cymhell  ni  "  (adn.   14) ; 

yn  ein  dal  yn  nghyd  ;  yn  cin  cau  i  fewn  ;  yn  ein  gorfodi ; 
"  gan  farnu  o  honom  hyn,  os  bu  un  farw  dros  bawb,  yna 
meirw  oedd  pawb  ;"  neu  yn  hytrach,  "  meirw  a  fu  pawb." 
Yn  nghyfrif  Paul,  yr  oedd  y  rhai  y  bu  Crist  farw  trostynt  wedi 
cydfarw  ag  Ef,  wedi  eu  cydgroeshoeHo,  eu  cydgladdu,  a  chyd- 
adgyfodi  ag  Ef.  Y  mae  undeb  cyfriniol  (solidarity)  rhwng 
Crist  a'i  bobl.  Ceir  y  syniad  hwn  yn  amlwg  yn  nysgeidiaeth 
Paul.  Ac  nid  yn  unig  mewn  ystyr  gyfriniol,  fe  fu  pawb  farw 
yn  Nghrist  ag  y  bu  Efe  farw  drostynt ;  ond  yr  oedd  ganddo 
amcan  pendant  wrth  farw  ;  amcan  i'w  sylweddoli  yn  ymarferol 
yn  mywyd  pob  un  o  honynt  (adn.  15).  Tybia  hyn  safon 
newydd  i  farnu,  ac  i  fesur  teilyngdod :  "  Am  hyny,  nyni  o 
hyn  allan  nid  adwaenom  neb  yn  ol  y  cnawd  "  megis  cynt ; 
nid  adwaenwn  hwy  wrth  eu  cenedl,  eu  cyfoeth,  eu  safle 
cymdeithasol,  eu  cwrtaith  meddyliol ;  "  ac  os  buom  hefyd  yn 
adnabod  Crist  yn  ol  y  cnawd ;"  ac  ni  a  fuom  ;  buom  yn  Ei 
ddisgwyl  fel  Messiah  tymhorol  ac  luddewig ;  "  eto  yn  awr, 
nid  ydym  yn  ei  adnabod  ef  mwyach."  "  Gan  hyny,"  fel 
casgliad  anocheladwy  ;  "  Od  oes  neb  yn  Nghrist ;"  mewn 
undeb  yspryd  a  chalon  ag  Ef ;  yn  credu  ynddo  ;  ie,  ac  yn  byw 
trwyddo  fel  elfen  a  chylch  bywyd;  "y  mae  yn  greadur 
newydd,"  neu,  "  yn  greadigaeth  newydd."  Nid  oes  nemawr 
wahaniaeth  rhwng  y  ddau  ddarlleniad,  oblegid  pa  le  bynag  y 
ceir  creadur  newydd  ceir  creadigaeth  newydd  yn  ogystal ;  ond 
gan  mai  pwysleisio  ar  y  cyfnewidiad  a  wna  yr  apostol,  dichon 
mai  creadigaeth  yw  y  gair  goreu.  "  Yr  hen  bethau  a  aethant 
heibio  ;"  oddimewn  ac  oddiallan  ;  yr  hen  egwyddorion,  yr  hen 
amcanion,  yr  hen  syniadau,  a'r  hen  arferion :  "  Wele," 
meddai,  fel  un  a  edrychai  ar  y  pryd  ar  yr  olygfa  brydferth ; 
"  gwnaethpwyd  pob  peth  yn  newydd."  Nid  ein  harchelyn 
ydyw  Duw,  ond  ein  Tad  yr  Hwn  sydd  yn  y  nefoedd  ;  nid 
gelynion  i'w  darostwng  yw  dynion  o'n  cwmpas,  na  slaíìaid  i'w 
gormesu,  ond  brodyr  ag  y  mae  arnom  rwymedigaeth  i  wneyd 
ein  goreu  i'w  hachub.  Nid  ydyw  cyfoeth  ond  gallu  a  chyfleustra 
i  wasanaethu  Duw,  na  by wyd  yma  ar  y  goreu  ond  prentisiaeth 

ar  gyfer  byd  arall.  Pa  le  bynag  y  cyfarfyddir  a  Christion, 
sydd  yn  byw  yn  Nghrist,  gelhr  dweyd  am  dano:  "Dyma  beíh 
newydd." 

Y  MAE  POB  CRISTION  GWIRIONEDDOL  YN  GREADIGAETH 
NEWYDD  ;  YN  BETH  HOLLOL  WAHANOL  i'r  HYN  YDOEDD 
GYNT. 

I.  Y  mae  yspryd  a  hanfod  ei  fyii'yd  yn  wahanoì.  Ni  raid  wrth 
well  desgrifiad  o  hyn  na'r  hyn  a  nodir  yn  adn.  15  fel  amcan 
marwolaeth  Crist :  "  Fel  na  byddai  i'r  rhai  byw  fyw  mwyach 
iddynt  eu  hunain,  ond  i'r  hwn  a  fu  farw  drostynt,  ac  a  gyfod- 
wyd."  O'r  blaen  nid  oedd  Duw  yn  bod  i'r  dyn.  Yn  ymarferol 
yr  oedd  fel  yr  Ephesiaid,  "heb  Dduw  yn  y  byd."  Er  mai 
Efe  a  wnaeth  y  cwbl,  a  bod  pob  peth  a  wnaeth  yn  cyfeirio  ato, 
medr  beidio  meddwl  am  Dduw.  Y  mae  yn  cau  Duw  allan  o'i 
greadigaeth  Ei  Hunan.  "  Pob  tŷ  a  adeiladwyd  gan  rywun  ; 
ond  yr  hwn  a  adeiladodd  bob  peth  yw  Duw."  Dyma  dystiol- 
aeth  synwyr  cyffredin  ;  îe,  dyma  dystiolaeth  y  rhaid  i  bob  dyn 
ei  dwyn  o  herwydd  angenrheidrwydd  ei  natur.  Rhaid  treisio 
natur  cyn  y  medr  dynion  synio  yn  wahanol.  Dywedai  dyn 
ieuanc  wrthyf  yn  ddiweddar  ei  fod  yn  methu  cael  sicrwydd 
am  fodolaeth  Duw.  Gofynwn  inau,  A  oedd  efe  yn  medru 
meddwl  am  ddyfais  a  chynllun  yn  rhywle  heb  gynllunydd  ? 
nad  oeddwn  i  yn  synio  felly.  Y  gwyddwn  fod  yr  argiiment 
fi'om  design  yn  annigonol  yn  nghyfrif  rhai,  ond  ei  bod  i  mi  yn 
bob  peth  angenrheidiol ;  na  fedrwn  edrych  ar  oriawr  heb 
deimlo  fod  iddi  wneuthurydd  ;  na  fedrwn  gredu  fod  Coll  Gwynfa 
Milton  wedi  dyfod  i  fod  heb  ddyfeisydd  ;  ac  mai  felly  yr 
edrychwn  ar  yr  «aneirif  bethau  sydd  o'm  cwmpas ;  na  fedrwn 
feddwl  am  gywreinwaith  y  Uygad,  a'r  myrdd  cyfluniadau  sydd 
wedi  cydgyfarfod  ynddo,  a'r  cwbl  yn  nghyd  yn  galluogi  dyn  i 
wneyd  peth  nior  ofnadwy  o  ryfedd  a  gweled,  heb  deimlo  fod 
iddynt  oll  Ddyfeisydd,  anfesurol  ddoeth  a  da,  ac  mai  i  mi  Duw 
oedd  hwnw.  Addefai  yntau  yn  rhwydd  a  gonest  ei  fod  yntau 
yr  un  fath  ;  ond  gofynai,  Pa  sicrwydd  oedd  ganddo  nad  caeth- 

iwed  a  bychander  ei  natur  oedd  yn  ei  orfodi  i  feddwl  felly  ? 
mai  nid  efe  oedd  mesur  y  greadigaeth,  nac  i  benderfynu  beth 
sydd  yn  bosibl  nac  yn  anmhosibl.     I  hyn  yr  atebwn,  mai  nid 
efe,  bid  sicr,  na  neb  dynion,  sydd  i  fesur  terfynau  posiblrwydd 
yn  y  greadigaeth  ;  ac  eto  fod  ei  natur  ef  ei  hun  yn  gosod 
terfynau  ansymudadwy  ar  weithrediad  ei  feddwl  ef  ei  hun  ;  na 
fedr  neb  feddwl  y  tu  allan  i  gylch  deddfau  ei  natur.     Ac  os 
oedd  ef  yn  ceisio  gwneyd  hyny,  na  allai  yn  rhesymol  ddisgwyl 
cael  sicrwydd  am  fodolaeth  Duw  ;  fod  y  sicrwydd  hwnw  yn 
anmhosibl  yn  y  Ilwybr  yr  oedd  efe  yn  deithio.     Ond  ychydig 
neu  neb  sydd  yma  o'r  bobl  hyny,  "  y  rhai  pan  dybient  eu  bod 
yn  ddoethion  a  aethant  yn  ffyliaid,"  nesgwadu  y  peth  amlycaf 
i    bob   natur   bur   a    didwyll,  sef  l?odoIaeth  Duw.     Pobl   yn 
cydnabod  Ei  fod  sydd  yma  ;  ac  eto,  pobl,  rai  o  honoch,  sydd 
yn  llwyddo  i  beidio  a  meddwl  byth  am  dano :  "  Nid  ydyw 
Duw  yn  eich  holl  feddyliau ;"  "  cas  genych  ei  gadw  yn  eich 
gwybodaeth."     Yr   ydych   yn    medru    byw   yn    nghanol  cyf- 
addasiadau  mor  brydferth  a  daionus  heb  gofìo  am  dano.     Yr 
ydych  yn  fwy  anfoesgar  tuag  Dduw  na  thuag  at  neb.     Pan  yn 
edrych   ar  waith  dyn,  mewn  adeiladwaith  neu  beirianwaith, 
arlun  neu  gerflun,  os  byddwch  yn  cael  eich  boddhau  yn  fawr, 
rhaid  talu  gwarogaeth  a  chanmol  y  neb  a'i  gwnaeth.     Beth  a 
welsoch  yn  debyg  i  waith  Duw  ?     Nid   ydych   byth  yn  Ei 
ganmol  Ef !     Paham  yr  ydym  yn  fwy  anfoesgar  tuag  at  Dduw 
na  neb  ?     Ai  nid  yw  yn  cael  ei  beri  gan  ofn  Ilechwraidd  fod 
ganddo  Ef  hawliau  arnom  nad  ydym  yn  dewis  eu  cydnabod  ? 
Ac  yr  ydym  yn  medru  peidio  cydnabod  y  rhai  hyny,  er  mai 
ynddo  Ef  yr  ydym  yn  byw,  yn  symud,  ac  yn  bod.     Bydd 
y  dyn  yn  tynu  ei  gynlluniau,  ac  yn  arfaethu  ei  fwriadau,  heb 
ymgynghori  ag  Ef.     "  Heddyw  neu  yfory,  ni  a  awn  i'r  cyfryw 
ddinas,   ac  a   aroswn  yno  flwyddyn,  ac  a  farchnatawn  ac  a 
enillwn,   heb   ddywedyd,    Os   yr  Arglwydd   a'i   mỳn,    ac   os 
byddwn  byw,  ni  a  wnawn  hyn  neu  hyny."     Y  maent  heb 
Dduw  yn  y  byd  ! 

I  bwy  ynte  y  maent  yn  byw  ?    Iddynt  euhunain.    Anhawdd 

cael  gwell  desgrifiad  o  fywyd  bydol,  na  gwell  dosparthiad 
ymarferol  ar  bechodau,  nag  a  geir  gan  loan  (loan  ii.  i6)  : 
"  Canys  pob  peth  a'r  sydd  yn  y  byd,  megis  chwant  y  cnawd, 
a  chwant  y  llygaid,  a  balchder  y  bywyd,  nid  yw  o'r  Tad, 
eithr  o'r  byd  y  mae."  Mewn  un  eithaf  ceir  chwant  y  cnawd; 
dyna'r  blysiau  a'r  nwydau  anifeilaidd ;  yr  awydd  am  ymbleseru 
yn  mhob  íFurf.  Mewn  eithaf  arall  ceir  balchder  y  bywyd,  yn 
mhob  ffurf  arno,  a'i  appeHadau  llygredig.  Ac  yn  y  canol, 
rhwng  y  ddau,  y  mae  chwant  y  llygaid ;  yr  awydd  i  feddianu 
a'i  gywaid  ystrywgar.  Gosodir  hwn  yn  y  canol,  medd  un 
esboniwr,  am  y  medr  ymgyfathrachu  a'r  rhai  o  bob  tu  iddo. 
O  ran  hyny,  fe  all  y  ddau  eithaf  ddyfod  at  eu  gilydd,  geiU  y 
rhai  sydd  wedi  bod  yn  dyfeisio,  îe,  yn  treisio  eu  ffordd  i  wneyd 
ymddangosiad  gwych,  fod  yn  ddarostyngedig  i  flysiau  isel. 
Darllenwn  am  y  cythreuHaid  yn  trigo  mewn  moch ;  ac  nid  yn 
ngwlad  Gadara  yn  unig  y  bu  hyny. 

Heb  Dduw  i  roddi  atalfa  arnynt,  bydd  y  nwydau  anifeilaidd, 
a'r  egwyddorion  dieflig  hyn,  yn  eu  llawn  rwysg  a'u  rhysedd. 
Fel  y  profwyd  yn  Ffrainc,  yn  chwildroad  diwedd  y  ganrif 
o'r  blaen,  pan  wnaed  y  cyhoeddiad  :  "  Nid  oes  un  Duw  ;  ac  ni 
chaiff  un  Duw  fod  !"  Beth  a  f u  y  canlyniad  ?  HoU  nwydau 
bwystfilaidd  y  natur  ddynol  yn  gyru  yn  chwyrn,  heb  ddim  i'w 
dofi,  na'u  rhwystro ;  pob  dinystr  ac  aflwydd  mewn  cymdeithas, 
na  welwyd  ei  fath,  ac  ni  a  obeithiwn  na  weUr  ei  gyffelyb — y 
mae  un  experimcnt  o'r  peth  yn  ddigon  byth  ! — fel  y  gorfodwyd 
un  o  brif  arweinyddion  y  chwildroad  i  grochlefain — drachefn 
yn  ynfyd  fel  Ffrancwr — "  Os  nad  oes  Duw  yn  bod,  bydded  i 
ni  wneyd  un  !"  Yr  unig  atalfa  ar  hunan  dyn,  a'ruffern  bosibl 
sydd  o'r  tu  fewn  iddo,  ydyw  Duw.  Ac  y  mae  gwrteithio 
rhinwedd  o  gwbl  mewn  dynoHaeth,  heb  gydnabod  bodolaeth 
Duw,  aUan  o'r  cwestiwn.  Am  ddeuddeg  mlynedd  darfu  i 
Chalmers  ddrwgHwio  yn  rymus  hoH  ffurfiau  pechod,  a  thraethu 
yn  hyawdl  ar  brydferthwch  pob  rhinwedd  ;  ac  nid  oedd  ar  y 
duwinydd  galluog  brinder  dawn  na  brwdfrydedd  ;  ond  nid 
oedd  dim  yn  tycio  ;  nid  oedd  neb  yn  gadael  ei  bechod  nac  yn 


CREADIGAETH    NEWYDD.  211 

cymeryd  at  rinwedd  ;  nes  y  torodd  ei  galon  yn  lân.  Yna, 
fe  feddyliodd  mai  gwreiddyn  yr  holl  ddrwg  oedd  fod  dynion 
mewn  anghymod  â  Duw,  ac  fe  newidiodd  fFurf  ei  weinidog- 
aeth ;  "  Cymoder  chwi  a  Duw "  oedd  baich  ei  bregethu  o 
hyny  alhm. 

Ond  pa  fodd  y  cymer  hyny  le  ?  Ni  ddaw  dynion  sydd 
wedi  dechreu  enciHo  byth  yn  ol  o  honynt  eu  hunain.  Pe  bai 
comed  yn  tori  yn  rhydd  oddiwrth  yr  haul  ni  ddeuai  yn  ei  hol 
byth.  Dichon  yr  elai  yn  mhellach,  nes  dyfod  at  ryw  haul 
arall,  yr  hwn  o  bosibl  a'i  sicrhäai  wrtho  ei  hun.  Comedau 
crwydredig,  ser  cyfeiHornus,  wedi  tori  yn  rhydd  oddiwrth  eu 
Haul,  ydyw  dynion ;  ond  yn  yr  adnodau  blaenorol  ni  a  welwn 
y  Dwyfol  Haul  wedi  dyfod  ar  ol  y  ser  crwydredig :  "  Efe  a  fu 
farw  dros  bawb,  fel  na  byddai  i'r  rhai  byw  fyw  mwyach 
iddynt  eu  hunain."  Dyma  enghraiíft  hapus  yn  y  testyn,  sef 
hunan-ymwadiad  Paul.  Rhydd  i  fyny  obeithion  dysglaer  heb 
ad-daHad  daearol ;  hen  gyfeilHon,  gan  eu  troi  yn  elynion 
marwol ;  hen  syniadau  ac  arferion  cysegredig  ei  ieuenctyd,  i 
ganlyn  Person  a  fu  unwaith  yn  ddirmygus  yn  ei  olwg,  ac  a  fu 
yn  gasâu  yn  fwy  na  neb.  Ymgymerodd  a  bywyd  o  dlodi, 
gwaradwydd,  anghysur,  llafur,  peryglon  o  bob  rhyw,  a  hyny 
bob  amser ;  oblegid  yr  oedd  yn  wastad  yn  cael  ei  roddi  i 
farwolaeth.  Ni  wnaeth  hyny  yn  ddirybudd,  ychwaith ;  yr 
oedd  yr  Ysbryd  Glân  yn  tystio  iddo  yn  mhob  dinas  fod 
rhwymau  a  bHnderau  yn  ei  aros.  ünd  nid  gwerthfawr  ganddo 
ei  einioes  ei  hun  yn  ngwasanaeth  Crist.  Dyma  hunan- 
ymwadiad  trwyadl ;  ymddengys  i  mi  nad  oes  ynddo  ddim 
hunangais.  Dyma  hunan-ymwadiad  iachus,  fel  sydd  yn 
angenrheidiol  yn  ngwasanaeth  Crist ;  nid  un  mympwyol  mo 
hono,  wedi  ei  ddyfeisio  er  ei  fwyn  ei  hun,  fel  sydd  gan  y 
Pabyddion.  Byddant  hwy  yn  fynych  heb  ddiddosrwydd  am 
eu  penau  neu  am  eu  traed  ;  ymprydiant  yn  aml ;  fìflangeHant 
eu  hunain  ;  bydd  boneddigesau  cyfoethog  yn  golchi'r  Horiau 
ar  eu  ghniau  noethion  ;  ysgriwiant  gadwyn  yn  dyn  o  gwmpas 
eu  cyrfî  noeth,  fel  y  bydd  eu  dolenau  yn  suddo  i'w  cnawd. 

Onid  oes  hunan-ymwadiad  mewn  peth  felly  ?  Oes,  o  ryw 
fath.  Ond  cyflea  syniad  g^yrthun  am  Dduw,  sef  Ei  fod  yn 
cael  Ei  foddloni  yn  mhoenedigaeth  Ei  greaduriaid.  Math  sâl 
ydyw,  yn  goly^u  manteisio  trwyddo  mewn  rhyw  ífurf.  Am 
hyny,  nid  yw  ond  ffurf  gyfrwys  a  thwyllodrus  ar  hunangais. 
Ond  wrth  wasanaethu  Crist  yr  oedd  Paul  yn  hunan-ymwadu» 
Teithiai'r  gwledydd  dros  dir  a  môr  i  bregethu  Crist  i  luddewon 
a  Chenhedloedd;  dadleuai  a'r  rhaigwrthwynebus;  cadarnhâa: 
y  saint  ;  planai  eglwysi  ac  ysgrifenai  Iythyrau  atynt,  a  hyny 
er  mwyn  gwneyd  ;  ac  wrth  wneyd  y  pethau  hyn  yr  oedd  yn 
hunan-ymwadu.  Cewch  chwithau  ddigon  o  gyfleusderau  felly. 
A  ydych  chwithau  yn  eiddo'r  Ceidwad,  ac  yn  ymwadu  o 
wirfodd  calon,  gan  gyfrif  hyny  yn  fraint  ?  Os  felly,  dyna 
beth  newydd.  Yr  oeddych  chwithau  yn  rhodio  yn  ol  helynt 
y  byd  hwn.  Nid  dadblygiad  na  chwrteithiad  yw  y  cyfnew- 
idiad  sydd  wedi  cymeryd  lle  arnoch  ac  ynoch,  ond  creadigaeth 
newydd. 

2.  Y  mae  goheithion  ac  uchelgais  y  hywyd  hwn  hefyd yn  newydd. 
Y  mae  ymestyniad  at  ryw  berffeithrwydd  yn  perthyn  i  bob 
bywyd  sydd  o  natur  gynyddol.  Creadur  cynyddol  ydyw  dyn,. 
am  hyny  y  mae  yn  anfoddog.  Man  never  is,  but  always  to  be 
blessed.  Y  mae  y  bywyd  newydd  hefyd  yn  un  cynyddol  ac 
ymestynol.  Meddai  yr  Apostol  Petr  :  "  A  hyn  yma  hefyd, 
gan  roddi  cwbl  ddiwydrwydd,  chwanegwch  at  eich  ffydd 
rinwedd,  ac  at  rinwedd  wybodaeth,"  &c.  Ond  y  maent  i 
ymestyn  at  yr  amryw  rinweddau  hyn,  yn  eu  gwedd  ddwyfol, 
ac  nid  er  elw  personol,  onide  byddant  yn  euog  o'r  un  amryf- 
usedd  a'r  Pabyddion,  sef  hunan-ymwadu  er  mwyn  cael  elw 
oddiwrtho.  Ceir  iechyd  ysprydol  fel  un  corfforol  wrth 
gyflawni  gorchwyhon  angenrheidiol  yn  yr  awyr  agored- 
Cynghorir  dynion  gan  y  meddyg  i  ddilyn  ymarferion  corfforol, 
a  rhodio  yn  yr  awyr,  er  niwyn  iechyd  ;  a  bydd  llawer  yn 
gwneyd.  Ond  bHn  yw  cerdded  llawer,  a  dringo'r  mynydd- 
oedd,  er  mwyn  bod  yn  iach  ;  rhoddir  i  fyny  yn  fuan.  Y  modd 
goreu  yw  ceisiogorchwyl  buddiol  ac  angenrheidiol  i'w  gyflawai 

yn  yr  awyr,  ac  yna  fe  ddaw  iechyd.  Gwna  waith  dros  Dduw, 
yn  awyr  ysprydol  Duw,  ti  a  ddeui  yn  iach  a  chryf.  Paid 
astudio  dy  iechyd  yn  uniongyrchol. 

Nid  fel  hyn  yr  ymestyn  plant  y  byd  hwn.  Y  mae  y  nifer 
fwyaf  o  honynt  hwy  am  fod  yn  gyfoethog,  ac  am  ymgyfoethogi 
yn  gyfìym.  Y  bobl  Iwyddianus  yn  eu  cyfrif  hwynt  yw  y 
cyfoethogion.  Rhai  wedi  methu  yw  y  lleill.  Ac  os  nad  am 
gyfoeth,  awyddant  am  sylw,  a  pharch,  a  bri,  sef  y  gogoniant 
a  ddeillia  oddiwrth  ddynion,  ac  nid  oddiwrth  Dduw  yn  unig. 
Yr  oedd  ymestyniad  Paul  am  yr  un  pethau  ag  y  gweddíai  am 
danynt  i  ereiU. 

3.  Y  mae  colledion  a  niweidian  y  hywyd  hwn,  ac  am  Jiyny  ei 
beryglon  a'i  ofnau,  yn  newydd.  Medd  pob  bywyd  ei  beryglon; 
medd  hefyd  allu  a  thuedd  reddfol  i  amddiffyn  ei  hun ;  naill  ai 
mewn  adenydd  i  hedeg,  neu  draed  cyflym  i  redeg,  crafifder 
llygad,  teneurwydd  flfroen  a  chlust,  neu  gragen  i  ymlusgo  iddi, 
neu  ynte  gym  ar  ei  ben.  Y  maent  oU  yn  gwybod  pa  fodd 
i  ddefnyddio  eu  harfau  amddififynol.  Medd  bywyd  daearol 
dyn  hefyd  ei  beryglon,  a  rhwygir  llawer  gan  ofnau  o  bob  math. 
Yr  ofn  mawr  yw  ofn  colli  angenrheidiau  a  chysuron  bywyd ; 
ofnant  dlodi ;  ac  y  mae  llawer  yn  ofni  tlodi  yn  fwy  na  phechod. 
Yn  nesaf  ato  ei  hun  ofna  gyda  golwg  ar  ei  deulu  a'i  berthyn- 
asau ;  ofna  am  iechyd  ei  anwyliaid,  rhag  iddynt  gyfarfod  â 
damweiniau,  gan  losgi  yn  y  tân  neu  foddi  yn  y  dwfr.  Yspeilia 
yr  ofnau  hyn  ran  fawr  o  gysuron  bywyd.  Y  mae  gan  y 
Cristion  hefyd  ei  ofnau,  ond  y  maent  yn  gydweddol  â  natur  y 
bywydnewydd;  ofn  cael  ei  lithio  i  bechu  ;  ofn  methu  cyrhaedd 
nôd  ac  amcan  ei  galon.  Ychydig  o  ofnau  oedd  yn  mywyd 
Paul ;  yr  oedd  llawer  mwy  o  obeithion  ynddo :  "  Ni  roddes 
Duw  i  ni  yspryd  ofn,"  meddai.  Eto  byddai  yn  ofni  weithiau. 
Byddai  saint  yr  Hen  Destament  yn  ofni  drygau  tymhorol ;  a 
phethau  tymhorol  yn  benaf  yr  oedd  Duw  wedi  addaw  ben- 
dithio  yr  ufudd.  Ofnent  hwy  ddrygau  tymhorol,  nid  fel  y  mae 
pawb  yn  eu  hofni,  oblegid  nid  oes  neb  yn  cashau  ei  gnawd  ei 
hun,  ond  fel  arwydd  o  anfoddlonrwydd  Duw.     Ond  hyd  y 


214  PREGETHAU. 

nod  dan  yr  Hen  Destament  dechreuent  ganfod  y  posiblrwydd 
i  groesau  ac  adfyd  ateb  dybenion  daionus.  "  Atebi  i  ni  trwy 
bethau  ofnadwy  yn  dy  gyfìawnder."  Er  mai  cyfeiriad  cyntaf 
y  geiriau  ydyw  at  farnau  Duw  ar  elynion  Ei  bobl,  tybia 
Matthew  Henry  y  posiblrwydd  iddynt  ganfod  y  posiblr^yj^-dd 
i'r  barnau  ateb  amcanion  daionus  wrth  ddisgyn  arnynt 
hwythau.  *' Cynorthwyed  dy  farnedigaethau  fi,"  meddai 
Dafydd,  heb  eu  cyfyngu  i'r  dialeddau  ar  ei  elynion,  ond  gan 
gymeryd  i  mewn  y  pethaublinion,  croesion,  a  allai  ei  orddiwes 
yntau.  Gan  droi  i  iaith  fugeiliol,  dywed  :  "  Cyfeiliornais  fel 
dafad;  cais  dy  was."  Cais  fi  â'th  farnedigaethau,  îe,  anfon 
dy  gẃn  ar  fy  ol ;  o  dan  dy  Iygad  ni  wna  dy  gŵn  ddim  ond  lles 
i  mi.  Rhydd  lago  hefyd  fynegiad  i'r  un  syniad.  Er  mwyn 
cyfanu  a  chyflawni  eich  cymeriadau,  ymostyngwch  i  bob 
triniaeth  chwerw,  gan  gyfrif  hyny  yn  bob  llawenydd.  Chwi 
a  fyddwch  wedi  cael  bargen  dda  arnynt,  os  perffeithir  chwi 
mewn  amynedd,  oblegid,  medd  un  awdwr,  y  mae  amynedd  yn 
athrylith  a  Ilygad  ganddo  bob  amser  i  weled  y  fantais  fwyaf. 
Dyna  hanfod  ofnau  a  gobeithion  y  bywyd  newydd. 

4.  Gan  hyny,  hyivyd  priodol  i  fyd  arall  ydyií'.  Nid  ar  gyfer  y 
byd  hwn  y  mae  wedi  ei  gyfaddasu  yn  arbenig  ;  er  fod  duwiol- 
deb  yn  talu  yn  dda  yma ;  y  mae  ganddi  addewid  o'r  bywyd 
sydd  yr  awrhon  ;  er  fod  troell  naturiaeth  yma  fel  pe  yn  fwy 
fFafrioI  i  fywyd  daearol  nac  i  un  nefol.  Y  mae  helynt  y  byd 
hwn  dan  Iywodraeth  ei  dywysog ;  y  diafol  sydd  yn  cynhyrfu 
ei  wynt,  ac  yn  rheoli  ei  ffasiynau.  Dyeithriaid  a  phererinion 
yw  y  saint  ar  y  ddaear.  I  arall  fyd  eu  ganed  hwy.  Eu 
dinasyddiaeth,  neu  eu  gweriniaeth,  sydd  yn  y  nefoedd.  Am 
fynyd  awr  y  maent  i  fod  yma,  am  byth  acw.  Cyhudda  rhai 
anffyddwyr  Gristionogaeth  o  anghymhwyso  dynion  at  y  byd 
hwn.  Nid  yw  y  teulu  yn  cael  digon  o  le,  na'r  dyledswyddau 
priodol  iddo ;  na'r  wladwriaeth  ychwaith,  a'r  rhwymedig- 
aethau  priodol  iddi  hithau.  Nid  yw  Cristionogaeth  yn  anog 
neb  i  gasglu  cyfoeth,  nac  yn  dysgu  neb  y  fíbrdd  i  wneyd  ;  ac 
y     mae    yn     Uwyr    ddiystyru     celfyddyd    (art),    a'r   amryw 

gyfaddasìadau  buddiol  a  phrydferth  a  gynyrchir  ganddi. 
Efallai  fod  peth  gwir  yn  hyn.  Pe  buasai  dyn  i  aros  yma  yn 
llawer  hwy  nag  y  mae,  ac  i  beidio  a  byw  mewn  un  Ue  arall, 
buasai  y  pethau  hyn  yn  ddiíFygion  pwysig.  Ond  gan  mai 
ymdeithydd  ydyw  yma,  a'i  fod  i  orphen  y  daith  cyn  pen 
ychydig  flynyddoedd,  a'i  fod  i  gartrefu  byth  mewn  byd  ar  ol 
hwn,  y  mae  yr  efengyl  yn  ei  lle  wrth  roddi  y  pwyslais  i  gyd  ar 
y  fuchedd  dragywyddol.  Ar  yr  un  pryd,  rhydd  ddigon  o 
gyfarwyddyd  i  ni  ar  gyfer  yr  enyd  fechan  y  byddwn  yma. 
Cawn  fod  pob  peth  yma  yn  edrych  yn  mlaen  :  "  Awyddfryd  y 
creadur  sydd  yn  disgwyl  am  ddatguddiad  meibion  Duw."  Ni 
byddi  di  gredadyn  yn  dy  ddeall  dy  hun,  na  phob  peth  cudd- 
iedig  yn  dy  fywyd  newydd,  nes  y  cyrhaeddi  dy  awyr  a'th  wlad 
dy  hun.  Bydd  pob  peth  yno  yn  cydgordio,  ac  yn  is-wasan- 
aethgar  i'r  bywyd  tragywyddol.  Nid  yw  y  cyw  yn  yr  ẁy  yn 
deall  gwasanaeth  ei  adenydd  tra  y  byddo  o  fewn  yr  ŵy ;  ond 
wedi  i'r  pHsgyn  dori,  a'r  aderyn  ddechreu  ehedeg  yn  yr  awyr, 
y  mae  amcan  yr  adenydd  yn  amlwg.  Credaf  fod  o'ch  mewn 
chwithau  ddymuniadau  eang,  a  galluoedd  nerthol,  nad  ydych 
yn  eu  deall ;  ond  wedi  cyrhaedd  eich  gwlad  eich  hun,  chwi  a 
ddeallwch  mai  magu  esgyll  angeUon  yr  oeddych,  i  ehedeg  byth 
yn  nefoedd  Duw.  I'r  byd  hwnw  y  mae  y  creadur  newydd 
wedi  ei  gyfaddasu. 

CASGLIAD. 

(a)  0  fywyd  rhydd,  iiior  rJiydd  a  hywyd  Duw !  Efallai  y 
dywedir  nad  yw  Duw  yn  rhydd  ;  mai  bôd  o  angenrheidrwydd 
y  mae  ;  ac  nad  yw  y  Cristion  ychwaith  yn  rhydd,  ond  ei  fod 
mewn  hualau  caethion.  Ydyw,  y  mae  y  naiU  a'r  llall  yn 
rhydd.  Sicrheir  y  rhyddid  hwn  gan  y  ffaith  mai  cariad  ydy w 
yn  y  naill  a'r  llall ;  y  cariad  yn  gweddnewid  y  rheidrwydd,  yn 
rheidrwydd  gogoneddus. 

(b)  O  fywyd  dcdivydd  !  Ei  hunan-ymwadiad  llwyr  yn  per- 
ffeithio  ei  ddedwyddwch.  Dywcdai  Payson:  "Oddedwydded 
ydyw  bywyd  wedi  rhoi  fy  ewyllys  i  Dduw  !" 

(c)  O  fywyà  newydd,  fresh,  na  heneiddia  byth,  ond  a  hery  yn 
dragywyddol  ieiianc  a  ncwydd  !  Wrth  feddwl  am  dragywyddoldeb 
byddwn  bron  a  llesgâu  weithiau  wrth  feddwl  am  ei  feithder ; 
ond  y  mae  y  syniad  hwn  yn  ein  cymodi  ni ;  yr  ydym  yn 
foddlon  bôd  byth  ond  cael  bod  yn  ieuanc ;  bod  fel  Duw  yn 
hen  di-hen. 

A  wyddoch  chwi  am  y  cyfnewidiad  ?  Y  mae  y  geiriau 
**  rhaid  eich  geni  chwi  drachefn  "  mor  wir  ag  erioed.  Ac  er 
sicrhau  creadigaeth  newydd  nid  oes  dim  i'w  wneyd  ond  dangos 
y  groes ;  ac  fe  ofala  Duw  ua  fydd  hyny  yn  ofer. 


PREGETH  XIV. 
— :o: — 

V-  YR    lESU    BYW. 

loAN  XIV.  ig. — ^^  Eto  enyd  bach,  a'r  hyd  ni'm  gwel  tnwy ;  eithr 
chwi  ain  gwelwch  :  canys  byw  wyf  Jì,  a  byw  fyddwch  chwithan 
hefyd." 

DICHON   nad   oes   dim   yn   crynhoi   ac   yn  cyfyngu   holl 
sylw  dyn  arno  ei  hun,  yn  gymaint  a  thrallod,  neu  boen 
personol.     Ar  adegau  eraill  nid  oes  neb  yn  medru  byw  yn 
hollol  iddo  ei  hun.     Er  fod  pechod  wedi  culhau  a  chrebychu 
ysprydoedd  pawb  i  raddau  pell,  y  mae  rhyw  dynerwch  a  serch 
wedi  aros  yn    y  fynwes  ddynol,    sydd    mewn   amgylchiadau 
cyífredin  yn  gwneuthur  eraill   yn  wrthddrychau    ei   ofal   yn 
gystal  ag  ef  ei  hunan.     Y  mae  yn  meddwl  am  ei  deulu,  ei 
gyfeillion,  ei  gymydogion,  a'r  wlad  a'r  byd.     Ond  pan  fyddo 
yn  ddyoddefydd,  pa  un  bynag  ai  oddiwrth  drallod  meddyhol 
neu  boen  corfforol,  bydd  ei  yspryd  yn  ymgrynhoi  i'w  gragen 
ei  hun,  ac  yn  anghofio  pawb  a  phob  peth  arall.     Mewn  gofid, 
bydd  y  mwyaf  haelfrydig  ac  eang  ei  gydymdeimlad  yn  myned 
yn  selfish ;  gwaredu  ei  hun  o'r  perygl,  esmwytho  ei  boen,   a 
Ileddfu  ei  drallod  ydyw  yr  unig  bethau  y  meddylia  am  danynt. 
Ar  y  pryd,  nid  oes  dim  mewn  bod  ond  hyny  iddo  ef.     Ystyria 
a  chydnebydd  pawb  fod  gofid  personol  yn  ddigon  o  esgus  dros 
anghofio  pawb  eraill.     Dyma  yr  arfer  gyfFredin.     Y  mae  rhai 
eithriadau  godidog  yn  bod.     Yn  mhlith  yr  eithriadau  hyn,  a'r 
hynotaf  o  honynt  oll  o  lawer  iawn,  y  saif  yr  Arglwydd  lesu. 
Pan  y  dyoddefai  ingol  loes  ar  y  pren  croeshoeledig,  dan  gudd- 
iadau  wyneb  Ei  Dad,  yn  wrthddrych  ymosodiadau  cythreuliaid 
a  gwawd  dynion,  ymddangosai  fel  pe  yn    meddwl  mwy  am 
craill  nag  am  dano  Ei  Hun.     Gweddiai  dros  Ei  boenydwyr; 
gwrandawodd  weddi  y  Ileidr  Ilofruddicg  oedd  yn  Ei  ymyl ;  a 

chyda  thynerwch  mabaidd  cyflwynodd  Ei  fam  i  ofal  y  dysgybl 
anwyl.  O  hunan-ebargofiant  heb  ei  gyfFelyb  !  Dyma  am- 
lygiad  o  gariad  a  hunan-aberthiad,  a  saif  byth  ar  ei  ben  ei 
hun  yn  nghreadigaeth  Duw,  yn  destyn  syndod  a  mawl  am 
dragywyddoldeb. 

Cyffelyb  ydyw  Ei  ymddygiad  yn  amgylchiadau'r  testyn. 
Ffarweho  a'i  ddysgybUon  a  wna  yma  yn  y  rhagolwg  ar  Ei 
ymadawiad.  Y  mae  yn  barod  wedi  golchi  eu  traed  fel  esiampl 
o  ostyngeiddrwydd,  ac  fel  amlygiad  o'i  gariad  tuag  atynt ;  y 
mae  wedi  bwyta'r  pasg,  a  sefydlu  y  swper  coffadwriaethol ; 
ac  yna,  fel  pe  byddai  yn  anghofio  Ei  ofid  Ei  Hun,  y  mae  yn 
ymroddi  i  gysuro  y  dysgybHon  trallodedig.  Y  mae  Judas  wedi 
myned  allan  i  wneuthur  ar  frys  yr  hyn  oedd  ar  fedr  e^ 
wneuthur.  Gwyr  yr  lesu  ei  fod  yn  awr  yn  ymlwybro  at  yr 
luddewon  i'w  werthu  Ef,  ac  y  daw  yn  fuan  a  mintai  o  filwyr 
i'w  ddal.  Y  mae  yn  gweled  Ei  angau  ofnadwy  yn  ymyl ;  ac 
eto,  dyddanu  y  dysgybUon  yw  Ei  waith.  Nid  yw  eu  trallod 
hwy  yn  bwysig  o  gwbl  mewn  cymhariaeth  i'r  eiddo  Ef. 
Achlysurir  eu  trallod  hwy,  gan  mwyaf,  gan  eu  hanwybodaeth  ; 
anwybodaeth  sydd  i  raddau  yn  feius,  am  na  fynent  ddeall 
geiriau  eu  Hathraw.  Ac  fe  ä  heibio  yn  fuan,  heb  wneuthur 
niwed  mawr  i  un  o  honynt.  Priodol  iawn  fuasai  i  Petr 
ddweyd  wrtho  yn  awr :  "  lesu  anwyl,  paid  meddwl  am 
danom  ni,  trugarha  wrthyt  dy  Hun ;  meddwl  am  dy  ofidiau 
dy  Hunan.  Yr  ydym  yn  gwybod  fod  rhywbeth  ofnadwy  o  dy 
flaen,  nad  ydym  ni  yn  deall  dim  arno ;  ond  ni  ymdarawn  ni 
rywsut,  goreu  y  medrwn  ;  paid  meddwl  am  danom  ni."  Ond 
nid  felly  y  gwnaeth  Efe.  Y  mae  megis  yn  anghofio  Ei  ofid 
mawr  Ei  Hun  yn  eu  trallod  bychan  hwy.  Dyddanu  y 
dysgyblion  yw  Ei  waith  Ef.  "  Na  thralloder  eich  calon," 
meddai;  "yn  nhŷ  fy  Nhad  y  mae  llawer  o  drigfanau ;"  a  fy 
amcan  i  yn  ymadael  yw  "  myned  i  barotoi  Ue  i  chwi."  Ni 
fyddwch  yn  fyr  o  drigfa  yn  nhý  fy  Nhad,  oblegid  Myfi  yw  y 
ffordd  tuag  yno.  Nid  yw  neb  yn  dyfod  at  y  Tad,  nac  i'w  dŷ, 
ond   trwof   Fi.       Peidiwch    meddwl  ychwaith   y  bydd  i    Fy 

ngwaith  gael  ei  rwystro  na'i  atal  trwy  Fy  mynediad  ymaith  ; 
chwi  ga  yr  anrhydedd  wedi  hyny  o  weithio  yn  Fy  lle ;  "  Yr 
hwn  sydd  yn  credu  ynof  fi,  y  gweithredoedd  yr  wyf  fi  yn  eu 
gwneuthur,  yntau  hefyd  a'u  gwna,  a  mwy  na'r  rhai  hyn  a  wna 
efe."  Ni  adawaf  mo  honoch  ychwaith  yn  ddigysur,  ond  mi 
a  anfonaf  atoch  Ddyddanydd  arall,  ac  Un  a  erys  gyda  chwi 
yn  dragywyddol ;  Un  na  chewch  byth  y  chwerwder  o  orfod 
ymadael  ag  Ef.  A  mwy  na'r  cwbl,  Myfi  a  ddeuaf  atoch  Fy 
Hun  (adn.  18,  19). 

Rhan  o'r  dyddanwch  a  weinyddai  yr  lesu  i'w  ddysgyblion 
trallodedig  yw  geiriau  y  testyn  ;  ac  i'w  teimladau  hwy  ar  y 
pryd,  hwyrach  mai  dyma  y  geiriau  llawnaf  o  ddyddanwch  o'r 
cwbl  a  lefarwyd  ganddo.  Nid  at  Ei  ail-ymweliad  â  hwynt  ar 
ol  Ei  adgyfodiad  y  cyfeiria  yma  yn  unig  nac  yn  benaf,  er 
efallai  fod  hyny  yn  gynwysedig  yn  Ei  eiriau,  ond  at  Ei 
ddyfodiad  yn  a  thrwy  Ei  Ysbryd.  Am  hyn  y  llefara  yr  lesu 
yn  yr  adnodau  cylchynol.  Heblaw  hyny,  y  rheswm  a  rydd  Efe 
dros  y  ffaith  a'r  achos  o  honi  yw,  "  Byw  wyf  fi,  a  byw  fyddwch 
chwithau  hefyd."  "  Chwi  fyddwch  wedi  derbyn  bywyd  oddi- 
wrthyf  fi  a'ch  galluoga  chwi  i'm  gweled,  pan  fydd  y  byd  yn 
methu  fy  ngweled."  Ac  i  benderfynu  y  mater,  dengys  atebiad 
Crist  i  gwestiwn  Judas,  yn  adn.  22,  fod  y  geiriau  i'w  deall  yn 
ysprydol. 

"  Byw  ivyf  fi."  Nid  byw  a  fyddaf  yn  mhen  enyd  bach, 
wedi  i  mi  adgyfodi  o'r  bedd ;  ond  "byw  wyf  fi."  Gyda 
chyfeiriad  at  yr  amser  dyfodol  y  Ilefara,  ond  gan  maì  am  Ei 
fywyd  Ei  Hun  y  mae  yn  sôn,  Ilefara  yn  yr  amser  presenol ; 
"  byw  wyf  fi."  Y  mae  genyf  fi  fywyd  na  wna  yr  amgylch- 
iadau  sydd  o'm  blaen,  yr  angau  sydd  genyf  i  fyned  trwyddo, 
gyffwrdd  dim  ag  ef ;  ni  fyddant  ond  megis  cymylau  yn  gor- 
chuddio  wyneb  yr  haul  wrth  fyned  heibio.  Pan  fyddai  yr 
lesu  yn  llefaru  am  Ei  fywyd  a'i  hanfodiad  Ei  Hun,  yr  aniser 
presenol  a  ddefnyddiai  am  yr  amser  a  aeth  heibio.  "Cyn  bod 
Abraham  yr  %vyf  fi."  Nid  yr  oeddwn  i.  Nid  yr  un  gair  a 
ddefnyddia  yma  am  fodolaeth  Abraham  ag  am  yr  eiddo  Ei 

Hun  ;  "  cyn  dyfod  Abraham  i  fôd  yr  wyf  fi."  Dyfod  i  fôd  a 
wnaeth  Abraham,  ond  bôd  wyf  Fi,  heb  ddyfodiad  i  fòd  erioed. 
Wrth  wneuthur  fel  hyn,  amlwg  yw  Ei  fod  yn  honi  mawredd 
dwyfol,  oblegid  nis  gallai  lai  na  galw  i  gôf  Ei  wrandawyr  yr 
enw  wrth  ba  unyr  hysbysodd  Duw  Ei  Hun  i  Moses  :  "  Ydwyf 
yr  hwn  ydwyf."  "  Ydwyf  a'm  hanfonodd  atoch."  Y  Bôd 
diddechreu,  a  diddiwedd,  a  digyfnewid  ;  Un  heb  ddechreu 
dyddiau  na  diwedd  einioes,  ac  nad  ydyw  yn  ddarostyngedig  i 
gyfnewidiadau  amser,  ond  sydd  ddoe  a  heddyw  yr  un,  ac  yn 
dragywydd ;  Un  sydd  y  cwbl  ag  ydoedd,  a'r  cwbl  a  fydd,  nas 
gelHr  chwanegu  ato  na  thynu  oddiwrtho — tragywyddol  Ydwyf. 
Gan  hyny,  pan  y  sieryd  yr  lesu  fel  hyn,  Uefara  yn  iaith  Duw, 
ac  nid  yn  iaith  y  ddaear. 

Ac  eto  y  mae  yn  fywyd  ar  ol  marw ;  oblegid  nid  at  Ei 
fywyd  hanfodol  fel  Duw  y  cyfeiria  y  Gwaredwr  yma,  yn  unig 
nac  yn  benaf,  ond  at  Ei  fywyd  fel  Cyfryngwr.  "  Yr  hwn  wyf 
fyw,  ac  a  fûm  farw,"  meddai  yn  Llyfr  y  Datguddiad,  "  ac  wele 
byw  ydwyf  yn  oes  oesoedd."  Trwy  farw  y  cyrhaeddodd  y 
bywyd  hwn.  Gwobr  am  farwolaeth  ydyw.  Rhaid  felly  ei  fod 
yn  fywyd  ar  ol  marw.  Y  mae  llawer  wedi  marw,  ond  nid  neb 
wedi  byw  ar  ol  marw,  yn  ystyr  neillduol  y  geiriau  hyn,  oddi- 
eithr  lesu  Grist.  Pan  yn  ateb  y  Saduceaid,  o  herwydd  fod 
Duw  yn  dywedyd,  "  Myfi  yw  Duw  Abraham,  Duw  Isaac,  a 
Duw  Jacob,"  dadleua  yr  Arglwydd  lesu  y  rhaid  gan  hyny  eu 
bod  yn  fyw  pan  y  llefarai  Duw  felly,  gan  nad  ydyw  Dduw  y 
meirw,  ond  y  byw.  Mewn  cyferbyniad  i'r  geiriau  hyn,  y  mae 
pawb  a  fu  farw  wedi  parhau  yn  feirw,  ond  lesu  Grist.  Y  mae 
Ef  yn  fyw ;  yn  fyw  i  deimlo  dyddordeb  yn  amgylchiadau  y 
byd  hwn  ;  yn  fyw  i  ddal  cymundeb  a  phreswylwyr  y  byd 
hwn ;  yn  fyw  i  ymyraeth  yn,  ac  i  reoH,  holl  helyntion  y  byd 
hwn.  Gellir  dweyd  Ei  fod  yn  fyw  i  ni.  Am  Abraham, 
Isaac,  a  Jacob,  y  maent  hwy  yn  fyw  i  Dduw,  ac  yn  fyw  hefyd 
i  breswylwyr  y  byd  ysprydol.  Y  maent  yn  dal  cymundeb  â 
hwynt.  Ond  i  breswylwyr  y  ddaear,  meirw  ydynt.  Y  mae  yr 
lesu  yn  fyw  i  ni.     Y  mae  pob  bywyd  dynol  arall  yn  rhy  fach  i 


YR    inSU    RYW.  221 

beri  i  ddim  ond  un  hyd  deimlo  oddiwrtho.  Pan  fyddom  yn 
byw  ar  y  ddaear,  bydd  ein  cymydogion  ar  y  ddaear  yn  teimlo 
rhyw  gymaint  oddiwrthym,  a  byddwn  yn  dal  cymundeb  â 
hwynt.  Ond  nid  yw  preswylwyr  y  byd  mawr  ysprydol  yn 
gwybod  am  danom.  Yr  ydym  heb  ein  geni  iddynt  hwy.  Nid 
oes  cyfathrach  rhyngom  â  hwynt.  Pan  fyddwn  feirw  ni  a 
gawn  fyned  atynt,  i  ddal  cymundeb  â  hwy,  gan  fyw  yn  eu 
pHth  ;  ond  ni  a  eniUwn  hyn  ar  draul  colli  ein  gafael  ar  y 
ddaear.  Meirw  fyddwn  i  drigoHon  y  ddaear.  Ond  y  mae 
bywyd  yr  Emmanuel  yn  ddigon  mawr  i  lanw  y  ddau  fyd  â 
bywyd  ;  y  byd  anweledig  a'r  byd  gweledig.  "  Y  mae  yr  lesu 
yn  fyw,"  medd  Ei  saint,  sydd  yn  siriol  edrychyn  Ei  wyneb  yn 
y  nefoedd.  "  Y  mae'r  lesu  yn  fyw,"  medd  Ei  saint,  sydd  yn 
dal  cymundeb  ag  Ef  ar  y  ddaear. 

Wedi  i'r  lesu  farw,  ac  adgyfodi,  ac  esgyn  at  Ei  Dad,  yr  oedd 
yn  angenrheidiol  i'w  eglwys  gael  profion  diymwad  Ei  fod  yn 
fyw ;  fod  rhyw  wahaniaeth  pwysig  rhyngddo  a  phawb  a 
•ymadawodd  a'r  byd  hwn  ;  prawf  na  ddarfu  i'w  esgyniad  i'r 
nefoedd  dori  y  cysyUtiad  rhyngddo  a'i  eglwys  ar  y  ddaear ; 
mewn  gair,  Ei  fod  yn  fyw.  Gwyddai  yr  lesu  hyny  yn  dda. 
Gwyddai  na  fyddai  y  dysgybHon  yn  gymhwys  i'w  bregethu  ar 
hyd  y  gwledydd  heb  iddynt  sylweddoH  yn  eu  calonau  Ei  fod 
yn  fyw.  Gorchymynodd  Crist  iddynt  aros  yn  Jerusalem  hyd 
nes  y  derbynient  addewid  y  Tad,  yr  hon  a  glywsant  ganddo 
Ef;  sef  yr  addewid  am  yr  Ysbryd;  am  y  Dyddanydd.  Ac  ar 
ddydd  y  Pentecost,  dyma  dywaUtiad  rhyfeddol  o  hono  ar  dair 
mil  o  bobl,  nes  yr  oedd  y  dysgybHon  yn  Hawenhau  yn  eu 
calonau,  gan  deimlo  yn  sicr  fcd  yr  lesu  yn  fy w ;  "  Oblegid 
efe  a  dywaUtodd  y  peth  yma,  yr  ydym  ni  yr  awrhon  yn  ei 
weled  ac  yn  ei  glywed."  Yr  un  argraíT  yn  ddiau  a  adawai  y 
doniau  gwyrthiol  ar  feddwl  pawb  a'u  gwelent.  Dywedent : 
'*  Nid  yn  unig  y  mae  cenadwri  y  bobl  hyn  yn  wir,  fe  fu  y  fath 
Un  a  lesu  o  Nazareth,  ac  fe  adgyfododd  Hwnw  o'r  bedd,  ond 
y  mae  yn  awr  yn  fy w ;  Ei  waith  Ef  yw  hyn  oH."  laith  pob 
Igchad  a  roddid  i  gleifion,  pob  bwriad  aUan  ar  gythreuHaid, 

pob  pregeth  ddysgedig  mewn  tafodau  dyeithr  gan  ẁr  anllyth- 
yrenog  ;  iaith  y  cwbl  ydoedd,  "  Y  mae  yr  lesu  yn  fyw."  Yr 
oedd  y  rhinwedd  iachaol  oedd  yn  nghysgod  Petr,  ac  yn  y 
napcynau  a'r  moledau  a  ddygid  oddiwrth  goríf  Paul,  yn 
llefaru  yn  uchel  fod  yr  lesu  yn  fyw.  Dygodd  Stephan  dyst- 
iolaeth  pan  dan  y  gafod  geryg,  ei  fod  yn  gweled  y  nef  yn 
agored,  a  Mab  y  Dyn  yn  eistedd  ar  ddeheulaw  Duw.  "  Y 
mae  yn  fyw,"  medd  y  Cristionogion,  "  er  fod  Stephan  wedi  ei 
labyddio."  Gwaredwyd  Petr  o  garchar  gan  angel  yn  y  nos, 
mewn  atebiad  i  weddi  daer  yr  eglwys ;  a  theimlai  y  Cristion- 
ogion  fod  yr  lesu  yn  fyw,  er  fod  lago  wedi  ei  ladd.  Ond  yn 
mhen  blynyddoedd  dacw  erUdigaeth  gyfifredinol  yn  cyfodi ;  y 
saint  oedd  yn  Jerusalem,  ac  yn  Rhufain,  ac  yn  yr  hoU  brif 
drefydd,  yn  cael  eu  gwasgaru ;  Jerusalem  ei  hun  yn  cael  ei 
dinystrio  ;  yr  apostoHon  yn  meirw  ac  yn  cael  eu  merthyru  ;  y 
doniau  gwyrthiol  yn  dechreu  Ueihau ;  a  rhwygiadau  a  chyf- 
eiUornadau  yn  dyfod  i  mewn  i'r  eglwys.  Tybed  fod  yr  lesu 
eto  yn  fyw  ?  Nid  oes  o'r  hoU  apostoHon  ond  loan  yn  aros,  ac* 
y  mae  yntau  wedi  cael  ei  aUtudio  i  fwngloddiau  Ynys  Patmos. 
Ond  cafodd  ef  weledigaeth  ryfedd  yno,  a  siars  bendant  i 
ysgrifenu  yr  hyn  a  welodd  (Dat.  i.  10-20).  Dirgelwch  neu 
ystyr  y  weledigaeth  ydyw  fod  yr  lesu  yn  fyw,  a'i  fod  yn  nghanol 
y  canhwyUbrenau  aur,  yn  gofalu  am  ac  yn  rheoH  Ei  eglwys. 
Gweledigaeth  i  sicrhau  fod  yr  lesu  yn  fyw  ydyw  gweledigaeth 
Llyfr  y  Datguddiad. 

Byw  hefyd  fydd  Efe.  Nid  arglwyddiaetha  marwolaeth 
mwyach  arno.  "  Wele  byw  ydwyf  yn  oes  oesoedd;  ac  y  mae 
genyf  agoriadau  uffern  a  marwolaeth."  EniUodd  goncwest 
dragywyddol  ar  angau  a'r  bedd  ;  gan  hyny,  ganddo  Ef  y  mae'r 
aUweddau.  Pan  fyddo  y  gorchfygwr  yn  dwyn  arfau  y 
gorchfygedig,  ffurfìa  hyny  brawf  sicr  o  oruchafiaeth  Iwyr. 
Rhoddi  yr  arfau  i  fyny  yw  yr  arwydd  o  ymostyngiad.  Pa 
sicrwydd  sydd  fod  Dafydd  wedi  gorchfygu  GoHath  y  cawr  ? 
Onid  yw  ei  gleddyf  ef  ganddo  ?  Pa  sicrwydd  sydd  fod  yr 
lesu  wedi  gorchfygu  ceidwad  carchar  y  bedd  ?     Onid  yw  yr 

agoriadau  ganddo?  Byw,  gan  hyny,  fydd  Efe.  Cafodd  llawer 
golledion  pwysig  trwy  farwolaeth  perthynasau  a  chyfeillion. 
Mynych  y  clywir  rhai  yn  dywedyd :  "  Pe  buasai  tad  y 
bachgen  yn  fy w ;  pe  buasai  mam  yr  eneth  yn  fyw,  nid  fel  y 
mae  yn  bresenol  y  buasai."  Yr  oedd  Israel  yn  dda  eu  byd  yn 
yr  Aipht  tra  y  bu  Joseph  by w  ;  efe  oedd  llywydd  y  wlad,  ac  yr 
oedd  yn  gofalu  am  ei  gyfnesafiaid.  Eithr  bu  Joseph  farw,  a 
chyfododd  brenin  arall,  yr  hwn  ni  adwaenai  Joseph  ac  ni 
pharchai  ei  frodyr,  ond  a'u  gorthrymodd  yn  dost.  Ond  nid 
oes  gan  eglwys  Crist  ddim  i'w  ofni  byth  trwy  farwolaeth  ei 
Phen,  oblegid  "  Byw  fydd  Efe."  "  Gweddîant  hefyd  drosto," 
meddai  y  Salm,  sef  ar  iddo  barhau  i  fyw.  Yr  oedd  y  fTöed- 
igion  i'r  noddfa  yn  Israel  gynt  yn  dymuno  marwolaeth  yr 
archoffeiriad,  oblegid  ar  ei  farwolaeth  yr  oedd  rhyddid  iddynt 
fyned  allan  o'r  noddfa,  a  dychwelyd  i'w  tai  eu  hunain,  ac  at 
eu  perthynasau  eu  hunain.  Am  hyny,  dywedir  y  byddai 
perthynasau  yr  archoffeiriad  yn  anfon  rhoddion  i  berthynasau 
y  fföedigion,  i  sicrhau  eu  hewyllys  da,  fel  na  byddai  i^dynt 
weddío  am  ei  farwolaeth.  Ond  am  y  fföedigion  i'r  noddfa 
ysprydol,  nid  oes  yr  un  o  honynt  yn  dymuno  marwolaeth  yr 
Archoffeiriad.  Yn  Ei  fywyd  Ef  y  mae  eu  llwyddiant  a'u 
dyogelwch  hwy.  Gweddíant  drosto  ar  iddo  barhau  i  fyw. 
Ac  y  mae  yn  sicr  o  fyw,  oblegid  gwnaed  Ef  yn  Offeriad,  nid 
yn  ol  gorchymyn  cnawdol,  ond  yn  ol  nerth  by  wyd  annherfynol. 
"  Byw  wyf  fi,  a  byw  fyddwch  chwithau  hefyd."  Golyga 
hyn — 

I.  Dyogcht'ch  eii  hywyd  naturiol.  Ni  cha  yr  un  o  honynt 
farw,  ond  yn  ol  ewyllys  yr  Hwn  sydd  yn  byw.  Er  hyw  bob 
amser  yn  nghanol  peryglon,  a  bod  ar  lawer  pryd  yn  agored  i 
ymosodiadau  enbyd  oddiwrth  elynion,  ni  dderfydd  am  danynt, 
oblegid  wrth  wregys  yr  lesu  byw  y  mae  agoriadau  uffem  a 
marwolaeth.  Ystyriai  Paul  fod  ei  ddyoddefiadau  a"i  waredig- 
aethau  ef  yn  rhyw  ddangosiad  bychan  o  farwolaeth  a  bywyd 
yr  Arglwydd  Tesu.  "  Gan  gylch-arwain  yn  y  corph  bob 
amser  farweiddiad  yr  Arglwydd    lesu,   fel   yr   eglurir   hefyd 

fywyd  lesu  yn  ein  corph  ni "  (2  Cor.  iv.  10).  Fel  pe  y 
dywedai :  "  Nid  yw  fy  nghorfF  marw  yn  ddim  amgen  nag 
exhíb{tion  o  farweiddiad  yr  lesu  yn  myned  oddiamgylch  i  gael 
ei  ddangos,  fel  yr  eglurer  hefyd  fywyd  lesu  yn  fy  marwol 
gnawd."  Rhaid  fod  ei  ddyoddefiadau  yn  anghyffredin  cyn  y 
buasai  ei  deimlad  yn  goddef  iddo  eu  cymharu  ag  eiddo  y  "  Gŵr 
gofidus,  cynefin  â  dolur."  "  Ond  can  sicred  a  fy  mod  i  yn 
ddangosiad  o'i  farwolaeth,  y  mae  fy  mod  yn  fyw  yn  brawf  Ei 
fod  yntau  hefyd  yn  fyw.  Buaswn  wedi  marw  er  ys  Uawer 
dydd  oni  bai  fod  yr  lesu  yn  fyw."  Diau  ond  i  chwi  edrych 
yn  frâs  dros  hanes  ei  fywyd,  y  gwelwch  nad  gormodiaeth  ydyw 
ei  eiriau.  Noda  gyfres  o'i  ddyoddefiadau  wrth  ysgrifenu  at  y 
Corinthiaid :  "  Tair  gwaith  y'm  curwyd  â  gwiail,"  sef 
cospedigaeth  Rufeinig,  nad  oedd  i  gael  ei  gweinyddu  ar 
Rufeinwr,  ond  a  ddyoddefwyd  gan  Paul  er  fod  dinasfraint 
Rufeinig  ganddo.  Nid  oedd  rhifedi  penodol  ar  y  gwialenodau, 
dibynai  ar  greulondeb  a  mympwy  y  swyddog  gweinyddol. 
O'r  tair  gwaith  hyn,  ni  chyfeirir  ond  at  un  yn  Llyfr  yr  Actau. 
**  Gan  yr  luddewon  bumwaith  y  derbyniais  ddeugain  gwialenod 
ond  un."  Ni  sonir  yn  yr  Actau  am  un  o'r  rhai  hyn.  '*  Un- 
waith  y'm  llabyddiwyd;"  sef  yn  Lystra,  pryd  ar  ol  ei  labyddia 
y  llusgwyd  ef  allan  o'r  ddinas,  gan  dybio  ei  fod  wedi  marw. 
"  Teirgwaith  y  torodd  y  llong  arnaf ;"  ni  sonir  am  yr  un  o'r 
rhai  hyn  yn  yr  Actau,  oblegid  ar  ol  hyn  y  bu  y  llong-ddrylliad 
yn  MeHta.  "  Mewn  teithiau  yn  fynych  ;  yn  mheryglon  lUf- 
ddyfroedd ;  yn  mheryglon  lladron ;  yn  mheryglon  gan  fy 
nghenedl  fy  hun  ;  yn  mheryglon  gan  y  cenhedloedd ;  yn 
mheryglon  yn  y  ddinas  ;  yn  mheryglon  yn  yr  anialwch  ;  yn 
mheryglon  ar  y  môr ;  yn  mheryglon  yn  mhhth  brodyr  gau ; 
mewn  llafur  a  lludded ;  mewn  anhunedd  yn  fynych  ;  mewn 
newyn  a  syched  ;  mewn  ymprydiau  yn  fynych  ;  mewn  anwyd 
a  noethni "  (2  Cor.  xi.  24-31). 

Dyma  ddyoddefiadau,  onide  ?  Ac  nid  oedd  eto  wedi 
cyflawni  ond  oddeutu  haner  tymhor  ei  weinidogaeth.  Pe 
buasai  yn  ysgrifenu  cyfres  yn  niwedd  ei  ddyddiau,  yn  mhea 

oddeutu  deuddeng  mlynedd,  diau  y  buasai  lawer  yn  hwy,  ac 
amryw  bethau  newyddion  ac  ychwanegol  ynddi.  Ymddengys 
hefyd  mai  corff  eiddil  oedd  gan  Paul,  ac  mai  gwanaidd  oedd 
ei  iechyd.  Pa  fodd  y  cadwyd  ef  yn  fyw,  ynte  ?  "  Fel  yr 
eglurer  hefyd  fywyd  lesu  yn  fy  marwol  gnawd  i."  "  Paham 
na  buasai  y  gwialenodau  Rhufeinig  yn  angau  i  ti  ?  Ymddengys 
nad  oes  genyt  un  cyfrif  am  eu  nifer,  ond  i  ti  gael  dy  guro  nes 
myned  yn  ddideimlad,  a  choUi  pob  gallu  i  gyfrif,"  Ei  ateb 
yn  ddiau  fyddai :  "  Am  fod  yr  lesu  yn  fyw."  "  Pa  fodd  na 
thaíîwyd  careg  angeuol  atat  yn  Lystra  ?"  "  Am  fod  yr  lesu 
yn  fyw."  "Paham  na'th  foddwyd  yn  y  môr  ?"  "  Am  fod  yr 
lesu  yn  fyw."  "  Sut  na'th  welwyd  gan  y  milwyr  a  wyliai  fur 
Damascus  ?  Sut  na  thorodd  y  rhaff,  ac  na  ddryUiodd  y 
fasged  ?"  "  Am  fod  yr  lesu  yn  fyw ;  fel  yr  eglurer  hefyd 
fywyd  lesu  yn  fy  marwol  gnawd  i." 

Yr  oedd  ei  hyder  yn  ddiysgog  yn  yr  lesu  byw.     Dacw  ef  yn 
garcharor   yn    Rhufain    pan   yn    ysgrifenu    yr  Epistol   at   y 
Philippiaid  ;  dywed  fod  arno  chwant  i'w  ddatod,  ond  mai  aros 
yn  y  cnawd — byw  am  dipyn  drachefn — oedd   fwyaf    angen- 
rheidiol  o'u  plegid  hwy.       Credai  y  gallai  fod  o   wasanaeth 
pwysig  i'r  eglwys  ar  y  ddaear  eto.     "  A  chenyf  yr  hyder  hwn," 
meddai,  sef  mai  aros  yn  y  cnawd  oedd  fwyaf  angenrheidiol, 
"yr  wyf  yn  gwybod  yr  arosaf  ac  y  cyd-drigaf  gyda  chwi  oll, 
er  cynydd  i   chwi,  a   llawenydd  y  ffydd."     Tybed  ei  fod  yn 
gwybod  mai  Nero  yw  yr  ymherawdwr,  yr  anghenfil  cymysg- 
ryw  ■  o  fwystfil  a  chythraul  ?     Ai  nid   y w  yn  gwybod  fod  yr 
anghenfil  hwn  wedi  ymadael  a'i  wraig,  ac  wedi  priodi  putain 
o'r  enw  Poppaea,  yr  hon  a  broselytiwyd  i'r  grefydd  luddewig  ; 
ac  yn  ei  haflendid  sydd  yn  dwyn  mawr  zêl  dros  y   grefydd 
hono,  fel  iawn  am  ei  phechodau  ;  ei  bod  yn  elynol  ofnadwy 
i'r  Cristionogion,  yn  enwedig  i  Paul,  a  bod  ganddi  ddylanwad 
rhyfeddol  ar  yr  anghenfil  o  ŵr  sydd  ganddi  ?     Tybed  fod  Paul 
yn  gwybod  hefyd  fod  y  barnwr  sydd  i  eistedd  ar  ei  achos  wedi 
ei  newid  yn  ddiweddar,  ac  mai  Tigcllinus  fydd  yn  ei  brofi  ; 
burgyn  aflan  sydd  wedi  enwogi  ei  hun  mewn  annuwioldeb,  ac 

un  a  wna  unrhyw  arch  oddiwrth  yr  ymherawdwr  neu  ei 
butteinwraig,  os  bydd  hyny  yn  fantais  bersonol  iddo,  heb  ofyn 
dim  er  mwyn  cydwybod  ?  A  ydyw  Paul  yn  gwybod,  ac  yn 
ystyriol  o  hyn  ?  Digon  tebyg  ei  fod.  Ond  nid  y  ffordd  yna 
y  mae  yn  meddwl ;  nid  o'r  cyfeiriad  yna  y  tardd  ei  obaith, 
ond  oddiwrth  yr  lesu  byw. 

Gwedi  amser  Paul  y  mae   llawer   o   waredigaethau   wedi 
cymeryd  lle  o  herwydd  yr  un  achos.     Pwy  a  gadwodd  Luther 
yn  fyw  nes  cyflawni  ei  waith,  yn  nghanol  cynifer  o  waedgwn 
oedd  yn  sychedu  am  ei  waed,  ac  yn  barod  i'w  larpio  a'i  lyncu  ? 
Yr  lesu  byw.     Beth  oedd  hanes  y  Spanish  Armada,  y  Uynges 
a'r  fyddin  anferthol  hono  a  ddarparwyd  gan  Frenin  Yspaen, 
dan  ysprydoliaeth  y  Pab,  i  ddarostwng  Prydain  ac  i  ddifrodi 
y  Protestaniaid  ?     Pwy  darawodd  y  prif  lywyddion  ag  angau 
cyn  cychwyn,  nes  yr  aeth  y  llywyddiaeth  i  ddwylaw  anmhri- 
odol  ac  anfedrus  ?     Pwy  gyfododd   yr   ystorm   ar   y  môr   i 
wasgaru  y  llongau  oddiwrth  eu  gilydd,  gan  ddyrysu  yr  hoU 
gynlluniau,  nes  yr   oedd   llynges   fechan    Lloegr   yn   abl  eu 
gorchfygu,  gan  gymeryd  amryw  o  honynt  yn  yspail  rhyfel,  a 
gyru   y  lleill  yn  eu  holau  mewn    dychryn  ?      Pwy  luchiodd 
amryw  o'r  llongau  fföedig  yn  ddrylliau  yn  erbyn  creigiau  yr 
Iwerddon,  fel  na  weddillwyd  ond  ychydig  i  ddychwelyd  adref 
i  adrodd  yr  hanes  gofidus  wrth  eu  cyfeiUion  ?    Pwy  hefyd,  ond 
yr  lesu  byw  ?     Pan  anfonodd  Mari   waedlyd  gommissiwn  i 
ladd  a  difrodi  Protestaniaid  yr  Iwerddon,  pwy  gyfryngodd  i'w 
hatal  ?     Pwy  ddefnyddiodd  ofiferynoHaeth  ddynol   i  newid  y 
commissiwn  uffernol  am  beth   mwy   diniwed,    fel,   erbyn   i'r 
Ilysgenhadwr  gyrhaedd  pen  ei  daith,  ac  agor  ei  flwch,  nad 
oedd   ganddo   yn   lle'r   commissiwn  ond  bwndel  o  gardiau  ? 
Pwy  drachefn  a  berodd  dywydd  dryc-hinog,  nes  llesteirio  taith 
y  cenhadwr  i  adnewyddu  y  commissiwn  hwnw,  ac  a  ohiriodd, 
trwy  gydgyfarfyddiad  amgylchiadau,  ei  weinyddiad  hyd  nes 
yr  oedd  y  frenines  wedi  marw,  a'r  commissiwn,  niewn  canlyn- 
iad,  wedi  myned  yn  ofer  ?     Yr  lesu  byw.     Yr  amser  a  balla  i 
mi  fanylu   ar  waredigaethau  sydd   yn  digwydd  i'w  saint  fel 

personau  unigol,  ond  gallwn  yn  ddyogel  ddweyd  fod  pob  un  o 
honynt  yn  anfarwol  hyd  nes  y  byddo  yr  lesu  wedi  cyrhaedd 
Ei  amcanion  oll  tuag  atynt  a  thrwyddynt.  "  Byw  wyf  fi,  a 
byw  fyddwch  chwithau  hefyd." 

II.  ^'^ Byiv  fyddwch"  incwn ystyy ysprydol.  Hwyrach  mai  hyn 
yw  prif  feddwl  y  geiriau.  Yr  lesu  yw  ffynonell  bywyd 
ysprydol  y  saint ;  gan  hyny  tra  y  byddo  Efe  byw,  byw  a 
fyddant  hwythau.  Rhy  faith  i  mi  fyddai  enwi  yr  holl 
adnodau  sydd  yn  y  Testament  Newydd,  yn  dangos  fod  bywyd 
ysprydol  y  Cristionogion  wedi  hànu  o  fywyd  Crist,  ac  yn  dibynu 
arno.  Y  mae  yr  undeb  sydd  rhwng  Crist  a'i  bobl  yn  undeb 
tebyg  i'r  undeb  sydd  rhwng  y  canghenau  a'r  winwydden  ;  y 
mae  yn  undeb  bywyd.  lë,  â  Paul  mor  bell  a  dweyd  am  ei 
fywyd  ei  hun,  mai  nid  efe  a'i  pia  ;  mai  Crist  sydd  yn  byw 
ynddo  :  "  Byw  ydwyf,  eto  nid  myfì,  ond  Crist  sydd  yn  byw 
ynof  fi."  Ac  o'r  fan  yma  y  tardd  y  sicrwydd  am  barhad  y 
bywyd  hwn.  Oblegid  bywyd  ansicr  ar  y  goreu  ydyw  pob 
bywyd  mewn  creadur.  Y  mae  pob  bywyd  anianol,  yn  ol 
deddf  sefydlog,  yn  derfynol.  "  Gwywa  y  gwelltyn,  syrth  y 
blodeuyn."  Ac  y  niae  chwythiad  yr  anifail  yn  disgyn  i'r 
ddaear.  Darfodedig  yw  y  bywyd  hwn  wrth  ei  naturiaeth. 
Y  mae  ganddo  yrfa  i'w  rhedeg,  ac  wedi  iddo  gyrhaedd  ei  phen, 
y  mae  yn  diflanu.  A  dweyd  y  lleiaf,  ansicr  ydyw  hyd  y  nod  y 
bywyd  ysprydol  mewn  creadur ;  nid  yw  yn  anmhosibl  iddo 
ddarfod,  tra  y  byddo  yn  dibynu  ar  ei  adnoddau  ei  hun.  Fe 
ddiffoddodd  yn  ein  rhieni  cyntaf;  ac  fe  ddiffoddodd  yn  yr 
angehon  ni  chadwasant  eu  dechreuad.  Gwir  y  gellid  dweyd 
am  y  bywyd  ysprydol,  ei  fod  mewn  un  peth  pwysig  yn  wahanol 
i'r  bywyd  anianol ;  sef  mai  pa  hwyaf  y  bydd  byw,  tebycaf  oU 
ydyw  o  barhau  i  fyw.  Wrth  heneiddio,  bydd  y  bywyd 
naturiol  yn  myned  yn  fwy  brau,  tra  y  bydd  y  bywyd  ysprydol, 
gyda  threighad  amser,  yn  myned  yn  ieuangach  ac  yn 
gadarnach.  Trwy  weithrediad  ac  ymarferiad  y  mae  yn  enill 
cryfder.  Yn  nechreuad  eu  ffordd  y  syrthiodd  dyn  a'r  angel, 
tra  yr  oedd  eu  bywyd  ysprydol  mewn  ystâd  fabanaidd  ;  ond 

am  yr  angelion  a  gadwasant  eu  ffordd,  y  maent  wedi  dyfod  yn! 
wýr  ieuainc  cryfion  erbyn  hyn.  Nid  oes  dim  tebyg  y  syrthiant 
mwy.  Ond  er  mor  annhebygol  ydyw,  os  nad  yw  eu  dyogelwch 
yn  dibynu  ar  rywbeth  uwch  a  chryfach  na  hwy  eu  hunain  ;  os 
nad  ydynt  trwy  g^'fryngdod  Crist,  neu  ryw  ddyfais  rasol  arall 
nas  gwyddom  am  dani,  wedi  eu  dyrchafu  i  ddibynu  am  barhad 
eu  bywyd  ar  ras  eu  Pen  a'u  Duw,  nidydyw  yn  beth  anmhosibî 
iddynt  eto  syrthio  ymaith.  Ond  am  y  credadyn  gwanaf^ 
mwyaf  ei  brofedigaethau  a'i  ofnau,  y  mae  ganddo  wreichionen 
o  fywyd  ysprydol  mor  anfarwol  a  Duw  Ei  Hun.  Nid  ydyw 
ond  cyfranogiad  o'r  bywyd  sydd  yn  Ei  Fab  Ef.  *'  Byw  wyf 
fì,  a  byw  fyddwch  chwithau  hefyd."  Onid  ydych  yn  teimlo 
craig  o  danoch  ?  Ac  oni  ddylai  preswylwyr  y  graig  hon 
ganu  ?  Diolch  iddo,  am  osod  bywyd  creaduriaid  mor  wan- 
mewn  lle  mor  ddyogel. 

Yn  rhinwedd  y  bywyd  ysprydol  hwn,  a  dderbyniasant  o 
fywyd  Crist,  y  maent  yn  medru  Ei  weled  yn  fyw  pan  fyddo  y 
byd  wedi  colli  golwg  arno.  "  Eto  enyd  bach,  a'r  byd  ni'm 
gwel  mwy."  Trwy  Ei  farwolaeth  a'i  esgyniad  i'r  nefoedd  Fe 
aeth  yn  anweledig  i'r  byd.  Gan  y  byd  fe"i  cyfrifir  yn  mhhth 
y  meirw ;  yn  mhUth  y  rhai  a  fu.  Cofrestrir  Ei  enw  yn  mysg 
enwogion  yr  amser  gynt,  gydag  Abraham,  Moses,  Dafydd,  ac 
Esaiah ;  neu  ynte  gyda  Lycurgus,  Socrates,  Seneca,  neu 
Bacon ;  a  hwyrach  y  cydnabyddir  Ei  fod  yn  rhagori  arnynt 
oU ;  eto  megis  yr  enwogion  hyn,  y  mae  wedi  peidio  a  bod 
iddynt  hwy,  ond  yn  unig  mewn  hanesyddiaeth.  Ond  y  mae  y 
Cristionogion  hyn  yn  Ei  weled  yn  fyw  yn  awr. 

I.  Y  macnt  yn  Ei  weled  trwy  sylwcddoliad  fydd  mewn  tystiolaeth. 
Y  mae  ffydd  gref  yn  troi  yn  weledigaeth  feddyUol.  Bydd  y 
peth  a  gredir  yn  gryf  yn  dyfod  yn  beth  mor  real,  mor  fyw  i 
deimlad  dyn,  nes  y  bydd  megis  yn  edrych  arno.  Trwy  ffydd 
yr  oedd  seintiau  yr  Hen  Destament  yn  sylweddoU  y 
Presenoldeb,  nes  yr  oeddynt  megis  rhai  yn  gweled,  yn  clywed, 
ac  yn  teimlo  Duw.  "  Enoch  a  rodiodd  gyda  Duw,"  megis  y 
rhodia   g\Vr   gyda'i   gyfaiU.     "  A   chyfaiU    Duw   y    galwyd " 

Abraham.  Fe  welodd  Moses  yr  anweledig ;  fe'i  gwelodd  nid 
ar  Sinai,  ond  yn  yr  Aipht  cyn  gadael  y  wlad.  Meddai 
Dafydd  :  "  Gosodais  yr  Arglwydd  ger  fy  mron  yn  wastad : 
am  ei  fod  ar  fy  neheulaw " — wrth  fy  mhenelyn — "  ni'm 
hysgogir."  Yr  oedd  yr  Hollbresenoldeb  dwyfol  yn  beth 
teimladwy  iddo  ef,  fel  nas  gallai  ffoi  o  wydd  Duw.  "  Am- 
gylchyni  fy  llwybr  a'm  gorweddfa  ;"  "  Amgylchynaist  fi  yn 
ol  ac  yn  mlaen,  a  gosodaist  dy  law  arnaf."  Yr  oedd  yn 
teimlo  y  cyffyrddiad  dwyfol  ;  llaw  Duw  ar  ei  ysgwydd.  Ac  yr 
oedd  Duw  wedi  addaw  cyfarwyddo  y  Dafydd  hwn,  mewn  duU 
nad  oes  neb  ond  y  sydd  wedi  cyrhaedd  agwedd  meddwl 
gyffelyb  iddo,  yn  alluog  i  dderbyn  cyfarwyddyd  yn  y  ffordd 
hono.  "  Cyfarwyddaf  di  a  dysgaf  di,  yn  y  ffordd  yr  elych  ; 
a'm  llygaid  arnat  y'th  gynghoraf."  Yn  ol  y  Saesneg,  "/  wiU 
guidc  ihec  i.'ith  minc  cye ;''  fel  tad  yn  cyfarwyddo  ei  blentyn 
ag  amnaid  ei  lygad.  Rhaid  gan  hyny  ei  fod  yn  byw,  gan 
edrych  megis  yn  Ei  wyneb.  Fel  yna  y  gwnai  seintiau  yr  Hen 
Destament. 

Ond  y  mae  genym  ni  fwy  o  fantais  i  sylweddoH  presenoldeb 
y  Gwaredwr,  oblegid  ynddo  Ef  y  mae  yr  Yspryd  anfeidrol 
wedi  tabernaclu  mewn  cnawd,  ac  wedi  cymeryd  ffurf  megis  un 
o  honom  ni.  Llawer  haws  i  ni  yw  cael  gafael  ar  Dduw,  a 
chael  golwg  arno  yn  y  Dyn  Crist  lesu.  Ei  eiriau  Ef  wrthynt 
ydynt:  "Wele,  yr  wyf  fi  gydä  chwi  bob  amser  hyd  ddiwedd  y 
byd."  Fel  y  dywedai  y  diweddar  Barch.  Henry  Rees,  medr 
y  cristion  byw  a  ffyddiog  gymeryd  yr  lesu  gydag  ef  i  daith 
diwrnod.  Gellwch  gydgychwyn  gyda'ch  gilydd  yn  y  boreu, 
cydgerdded  trwy  y  dydd,  bwrw  ymadroddion  at  eich  gilydd 
wrth  rodio,  a  gorphen  y  daith  yn  nghyd  yn  gytun  yn  y  pryd- 
nawn,  wedi  cael  diwrnod  pleserus  yn  Ei  gwmni.  Treiwch  Ef 
ryw  ddiwrnod.  Gwahoddwch  Ef  i  daith.  Chwi  a  gewch 
weled,  os  cymhellwch  Ef  un  fiUtir  y  daw  Efe  gyda  chwi  ddwy. 
Y  mae  hanes  yr  amgylchiadau  yr  aeth  Efe  trwyddynt  gynt 
wedi  eu  croniclo,  yn  un  peth,  er  ein  galluogi  i  sylweddoli  Ei 
bresenoldeb    mewn    amgylchiadau    cyffelyb   eto.      A    dyma'r 

defnydd  goreu  ellir  ei  wneyd  o'r  Efengylau,  Ni  a  gawn  felly 
repetition  o  honynt  ;  bydd  yr  lesu  yn  eu  byw,  ac  yn  eu  ha^^tio 
drosodd  drachefn,  yn  ein  profiadau  a'n  hamgylchiadau  ni. 
Bu  unwaith  mewn  priodas  yn  un  o'r  gwahoddedigion,  a 
phriodol  fyddai  Ei  gael  i  briodas  eto.  Os  oes  yrjia  rywun  neu 
rywrai  yn  bwriadu  priodi  yn  fuan,  anfonwch  wahoddiad  iddo 
i  ddyfod  i'r  wledd ;  fe  wella  y  cwbl  a'i  bresenoldeb.  Fe  fu  yn 
wylo  uwchben  bedd  cyfaiU  yn  Bethania  gynt ;  ac  o  bosibl  fod 
yma  ryw  Lazarus  a  fydd  yn  fuan  yn  clafychu  i  farwolaeth  ; 
anfoned  y  perthynasau  gyfarchiad  prydlawn  ato,  trwy  ddweyd 
fod  yr  hwn  a  hoffai  Efe  yn  glaf,  a  bydd  yn  sicr  o  ddod  i'r 
angladd,  os  nid  i  adgyfodi  y  marw  yn  fyw,  i  ail-adrodd  mewn 
modd  rhinweddol  Ei  eiriau  Ei  Hun  :  "  Myfi  yw  yr  adgyfodiad 
a'r  bywyd." 

2.  Y  maent  yn  sylweddoli  Ei  brcsenoldeb,  ac  yn  Ei  weled,  trwy 
ymwybyddiaeth  o'i  weithrediadau  ar  eu  calonau.  Meddant  brofion 
o'u  mewn  Ei  fod  yn  fyw.  Adnabyddant  Ei  bresenoldeb  wrth 
arwyddion,  fel  yr  adnabyddir  tymhorau  y  flwyddyn.  Nid  yw 
y  gwanwyn  i'w  weled  a'r  llygaid,  ond  i'w  deimlo  a'i  adnabod 
wrth  ei  arwyddion.  CiUodd  y  rhew  a'r  eira  oddiar  wyneb  y 
ddaear,  ymestynodd  y  dydd  a  byrhaodd  y  nos,  y  mae'r 
cymylau  wedi  dyfod  yn  fwy  teneu  a  gwlanog,  y  mae'r  awel 
yn  fwynach  ac  yn  fwy  peraroglaidd,  y  cafodydd  gwlaw 
sydd  yn  ysgafnach  ac  yn  dynerach  ;  gwelir  yr  ychain  ar  y 
meusydd  yn  aredig,  a'r  hauwr  allan  yn  hau  ;  ac  uwch  eu 
penau  y  mae'r  ehedydd  yn  canu,  allan  o  olwg  yn  yr  awyr  las, 
fel  na  wyddis  yn  iawn  pa  un  ai  i  drigoHon  y  ddaear  neu  i 
breswylwyr  y  bydoedd  eraill  y  bwriada  y  bychan  ei  gân. 
Gwisga  natur  ei  harddwisg,  gan  roddi  ei  mantell  newydd 
werdd  am  dani,  ac  ymdrwsio  a  blodau.  Clywir  Ilais  y 
ddurtur  yn  y  wlad.  Dyma  arwyddion  digamsyniol  y 
gwanwyn.  Sut  y  gwyr  y  cristion  anwybodus  ar  y  ddaear 
fod  yr  lesu  yn  fyw  ?  Y  mae  wedi  myned  yn  wanwyn  yn  ei 
fynwes.  Y  mae  ganddo  arwyddion  y  spnn;:;  yn  ei  galon.  Ar 
amserau  ymsaetha  adnodau  y  Beibl  i'w  feddwl  gyda  dysgleirdeb 

a  nerth  anorchfygol,  nid  fel  ffrwyth  ei  fyfyrdod  ei  hun,  ond  ar 
draws  pob  cysylltiadau,  megis  ar  adenydd  y  gwynt.  Y  maent 
yn  cario  eu  hesboniad  gyda  hwy,  yn  llewyrchu  yn  eu  goleuni 
eu  hunain;  ac  y  mae'r  esboniad  hwn,  yn  wahanol  i  esboniadau 
yr  esbonwyr  dynol,  yn  treiddio  trwy  y  deall  i'r  galon,  ac  yn 
cyffroi  ei  serchiadau.  Ar  amserau  bydd  y  gydwybod  yn  cael 
ei  ph-uro  trwy  ryw  ddylanwad  anweledig  i'r  fath  raddau,  nes  y 
bydd  yn  newynu  ac  yn  sychedu  am  ryw  gyfiawnder,  pell 
uwchlaw  nioesoldeb  cyffredin  ei  gymydogion.  Ymestyna  at 
berffeithrwydd  na  feddienir  mo  hono  yn  llwyr  hyd  yr 
adgyfodiad  oddiwrth  y  meirw.  Ar  amserau,  bydd  ei  galon 
yn  cael  ei  lledu  a'i  chynhesu  gan  gariad  cyffredinol ;  cariad  at 
Dduw  a  dyn,  at  bawb  a  phob  peth  ond  pechod ;  nes  y  bydd 
bron  myned,  fel  Duw  Ei  Hun,  yn  gariad  i  gyd.  Ar  ambell 
fynyd  bydd  heddw'ch  fel  yr  afon  yn  llifo  i'w  fynwes,  yn  glir  fel 
y  grisial  i'r  gwaelod  ;  tangnefedd  sydd  uwchlaw  ei  ddeall  ei 
hun  ;  Ilawenydd  sydd  anrhaethadwy  iddo.  Y  gradd  uchaf 
mewn  gorfoledd  ydyw  tangnefedd.  Dyma  y  gwin  sydd  yn 
llawenhau  calon  Duw ;  ac  y  mae  yntau  yn  cael  ychydig 
ddyferynau  o  hono,  nes  cael  syniad  am  y  nefoedd  trwy 
fwynhad  o'i  ddedwyddwch.  Wel,  beth  yw  yr  adegau  a'r 
mynydau  hyn  ?  Pa  gyfrif  sydd  i  roddi  am  danynt  ?  Ai 
ffrwyth  Ilafur  y  dyn  ei  hun  ydynt  ?  Nage,  nage.  Disgyn  y 
maent  arno  o  rywle  ;  cael  ei  hun  ynddynt  heb  yn  wybod  iddo 
ei  hun  y  mae.  A'r  unig  gyfrif  i  roddi  am  danynt  wedi  yr  ant 
heibio,  ydyw,  mai  ymweliadau  ydynt  oddiwrth  yr  lesu  byw. 
Efe  a  ddaeth  yno  i  swpera  yn  ddi-rybudd ;  ond  nid  oedd  hyny 
o  gymaint  pwys,  oblegid  daeth  a  defnyddiau  y  swper 
gydag  Ef. 

"  P'le'r  enynodd  fy  nymuniad  ? 
P'le  cadd  fy  sercliiadau  dân  ? 
P'lo  daeth  biraeth  i'm  am  bcthau 
Oeddwn  yn  gasàu  o'r  bla'n  ? 

lesu,  lesu, 
Hyn  i  gyd  yw  gwaith  Dy  law." 

Diolch  iddo  am  tyw  trosom.     Byddwn  yn  ceisio  diolch  iddo 

am  farw  trosom,  ond  hwyrach  nid  mor  aml  am  fyw  trosom. 
Byddaf  yn  arfer  meddwl  fod  hyn  yn  dangos  agos  cymaint  o 
gariad  a'i  farwolaeth.  Er  ein  mwyn  ni  y  mae  Efe  yn  byw. 
Y  mae  wedi  cysegru  Ei  holl  fywyd  i'r  amcan  o  fod  yn  íFynonell 
a  dyogelwch  bywyd  i'r  rhai  oll  a  gredant  ynddo.  Sicr- 
hewch  iìücrest  yn  Ei  fywyd,  trwy  gael  rhan  yn  gyntaf  yn  Ei 
farwolaeth. 


PREGETH    XV. 


ADNABYDDIAETH    YR     lESU    O    DDYN. 

loAN  II.  23-25. — "  Ac  fel  yr  oedd  efeyn  Jenisalcm  ar  y  pasc 
yn  yr  iiyl,  llawer  a  gredasant  yn  ei  enw  ef,  wrth  weled  ei  arwyddion 
a  wnaethaicfe.  Ond  nidyinddiriedoddyr  lesuiddynt  am  dano  ei  hnn, 
am  yr  adîi'acnai  efc  Injynt  oll ;  ac  nad  ocdd  raid  iddo  dystiolaethu  0 
neb  iddû  ain  ddyn  ;  0  herwydd  yr  oedd  efe  yn  gwybod  beth  oedd  mewn 
dyn.'' 

'♦  "r)A  ddyn  a  edwyn  bethau  dyn,  ond  yspryd  dyn  yr  hwn 
-»■  sydd  ynddo  ef  ?"  medd  yr  Apostol  Paul,  ac  fel  rheol, 
y  mae  pob  dyn  yn  ddirgelwch  i  bawb  ond  iddo  ei  hun.  •'  Y 
galon  a  ŵyr  ei  chwerwder  ei  hun  ;  a'r  dyeithr  ni  fydd  gyfranog 
o'i  llawenydd "  ychwaith.  Pan  fyddom  yn  edrych  yn 
ngwynebau  ein  gilydd,  yn  sylwi  ar  ysgogiadau  ac  yn  gwrando 
ar  eiriau  ein  gilydd,  tybiwn  ein  bod  yn  adnabod  ein  gilydd ; 
ac  eto  y  mae  yna  fyd  o  anweledig  bethau  yn  mynwes  pob  un 
nad  oes  ond  Duw,  tu  allan  iddo  ef  ei  hun,  yn  gwybod  am 
danynt.  Nid  y  rheswm  am  hyn  yw  nad  ydyw  y  mewnol  i'w 
adnabod  i  ryw  fesur  wrth  yr  allanol.  Bydd  ffurf  a  gwedd  y 
wynebpryd,  ystum  y  corff,  a  thôn  y  llais,  yn  arddangosiadau 
o  ryw  bethau  ydynt  o'r  tu  fewn  i'r  llen,  a  bydd  y  craffus  a'r 
deallgar  yn  abl  i'w  dehongh.  Y  mae'r  cymeriad  naturiol 
i  raddau  helaeth  yn  cael  ei  fynegu  yn  y  wynebpryd. 
"  Doethineb  sydd  yn  wyneb  y  deallgar,  ond  llygaid  y  ffol 
sydd  yn  nghyrau  y  byd."  "  Doethineb  g\Vr  a  lewyrcha  ei 
wyneb,  a  nerth  ei  wyneb  a  newidir."  Pa  un  bynng  a  ydyw 
manyhon  penofyddiaeth  a  gweddofyddiaeth  (phrcnology  and 
physiognomy)  yn  gywir  ai  peidio,  y  mae  geiriau  yr  Ysgrythyr 
yn  sicr  o  fod  yn  wirionedd,  ac  y  mae  rhyw  allu  naturiol  gan 
bob  dyn  i  ddarllen  cymeriadau  eraill  wrlh  eu  hymddangosiad 

allanol,  er  efallai  na  feddant  yr  un  system,  ac  na  fedrant  roddi 
rhesymau  boddhaol  dros  eu  hoU  gasgUadau.  Bid  sicr,  cawn 
rai  yn  fwy  hynod  nag  eraill  yn  hyn.  Ac  nid  y  cymeriad 
cyfFredin,  ond  y  teimlad  goruchaf  ar  y  pryd,  a  ddangosir  gan 
y  gwynebpryd.  Os  bydd  y  galon  yn  llawen  bydd  y  ^yyneb- 
pryd  yn  siriol ;  eithr  os  bydd  y  galon  yn  drom,  bydd  y  wyneb 
yn  brudd.  "  Paham  y  mae  dy  wynebpryd  yn  drist,  a  thithau 
heb  fod  yn  glaf?"  meddai  Artaxerxes  wrth  Nehemiah ;  a 
chywir  oedd  y  casgHad  a  dynodd,  sef  fod  y  prudd-der  yn  cael 
ei  achosi  gan  dristwch  calon. 

Heblaw  yr  arwyddion  sydd  i'w  canfod  ar  y  wynebpryd, 
gwyddom  fod  pawb  yn  gyffelyb  i"w  gilydd  yn  y  pethau 
mawrion,  hanfodol  i  ddynoliaeth  gyífredin.  Ac  yn  y  pethau 
hyn  y  mae  yn  bosibl  i  ni  adnabod  eraill  drwom  ein  hunain. 
Am  fod  pawb  felly,  gallwn  deimlo  yn  sicr  am  unrhyw  berson 
unigol  y  deuwn  i  gyffyrddiad  ag  ef,  ei  fod  yn  hoffi  hawddfyd 
yn  hytrach  nag  adfyd,  parch  yn  hytrach  nag  anmharch, 
esmwythyd  yn  hytrach  na  phoen,  goleuni  yn  hytrach  na 
thywyllwch,  a  chymdeithas  ei  ryw  yn  hytrach  nag  unigrwydd 
gorfodol.  Gallwn  fod  yn  sicr  hefyd  am  bob  un  a  gafodd  ei 
fagu  ar  aelwyd  gynhes,  gan  rieni  crefyddol,  pa  beth  bynag 
ydyw  ei  hanes  presenol,  ai  gwych  ynte  gwael,  tlawd  ai 
cyfoethog,  pur  ai  anmhur,  aelod  parchus  o  gymdeithas  ai  y 
burgyn  ffieiddiaf  yn  yr  holl  wlad,  fod  yn  ei  fynwes  adgofion 
melus  am  helyntion  boreu  ei  oes,  ac  y  byddai  cofifa  enw  yr 
hon  ai  hymddug,  íe,  a'i  magodd  ac  a'i  dysgodd  i  weddío  pan 
yn  blentyn  tyner  ar  ei  gUniau,  yn  sicr  o  gyfîwrdd  a  Uecyn 
tynei  yn  ei  galon.  Gallem  gyfeirio  at  lu  o  bethau  cyffelyb  i'r 
rhai  hyn  ;  ond  wedi'r  cwbl,  cyffredinol  iawn  ydyw'r  wybod- 
aeth  hon  ;  nad  oes  dim  neillduol  a  phersonol  yn  perthyn  iddi ; 
adnabyddiaeth  o  ddyn  yn  hytrach  nag  o  ddynion  ydyw ; 
adnabyddiaeth  o  ddynoUaeth  gyffredinol  yn  hytrach  nag  o 
bersonau  neillduol. 

Heblaw  hyn  eto,  medd  athryUth  aUu    arbenig   i   adnabod 
gwahanol  fathau  o  gymeriadau,   i'w  desgrifio,   ac  i  fynegu  y 

meddyliau  a'r  teimladau  sydd  yn  nodweddiadol  o  honynt. 
Medd  yr  un  athrylith  allu  i  ddesgrifio  amrywiaeth  mawr  o 
gymeriadau.  Rhyfedd  gynifer  o  amrywiol  fathau  o  gymer- 
iadau  sydd  yn  cael  eu  darlunio  yn  ngweithiau  Syr  Walter 
Scott  ac  Ohver  Goldsmith.  Ac  am  athryUth  Shakespeare  fe 
ddywedir,  ei  fod  wedi  ysgubo  hoU  gylch  y  nefoedd,  ac  wedi 
desgrifio  pob  niath  ar  ddyn,  nes  peri  ei  bod  yn  anmhosibl 
braidd  i  unrhyw  ddyn  meddylgar  ei  ddarUen  drwyddo  heb 
deimlo  ei  hun  mewn  rhyw  ran  o  hono  yn  cael  ei  ddarUen  a'i 
fynegu,  fel  bron  y  gwneir  gan  y  Beibl  ei  hun.  Medr  athryUth 
fywiog  fynegu  meddyUau  a  theimladau  nad  ydyw  eraiU  ond 
yn  rhyw  haner  ymwybodol  o  honynt.  Yn  mynwesau  dynion 
eraiU  bydd  y  meddyUau  a'r  teimladau  hyn  fel  rhyw  ysprydion 
diíîurf  a  diafael,  ond  medr  y  dyn  athryUthgar  roddi  fFurf  ac 
enw  arnynt  wrth  eu  dwyn  hwy  allan,  megis  ag  y  mae  Duw  yn 
dwyn  aUan  lu  y  nefoedd  gan  "  eu  galw  wrth  eu  henwau." 
Ond  wedi'r  cwbl,  happy  giiessing  ydyw  athryUth,  ac  nid  sicr- 
wydd  gwybodaeth  ;  a  happy  guessing  am  fath  o  gymeriad,  ac 
nid  gwybodaeth  sicr  am  berson  neiUduol.  Pe  y  gofynasid  i 
Shakespeare  adrodd  hanes  fewnol  a  phersonol  y  cymydog 
nesaf  ato,  ni  fuasai  ei  hoU  athryUth  yn  ei  aUuogi  i  wneuthur 
hyny. 

A  mwy  na  hyn  oU,  y  mae  crefydd  dda  yn  cynysgaeddu  ei 
pherchenog  â  gaUu  uwch  nag  athryUth  i  adnabod  cymeriadau 
personol  wrth  ddyfod  i  gyffyrddiad  â  hwynt.  Medd  y  dyn 
gwir  dduwiol  a  nefolfrydig  ryw  dynerwch,  neu  ryw  reddf 
foesol,  sydd  yn  ei  aUuogi  i  adnabod  nid  yn  unig  ei  debyg  ond 
hefyd  ei  annhebyg;  nid  yn  unig  y  rhai  da,  ond  y  rhaidrwgyn 
o  gystal.  Gosoder  dau  ddyn  da  yn  nghymdeithas  eu  gilydd 
am  ychydig  amser,  ac  nid  hir  y  byddant  cyn  adwaen  eugilydd. 
Gosoder  y  dyn  duwiol  yn  nghymdeithas  yr  annuwiol,  nid  hir 
y  bydd  cyn  teimlo  oddiwrth  yr  anian  groes,  a'i  hadnabod,  fel 
yr  adnabydda  y  ddafad  ddiniwed  y  blaidd,  a'r  golomen  ddôf 
yr  hebog.  Y  mae  ambeU  i  gristion,  bychan  ei  gyrhaeddiadau, 
wedi  synu  Uawer  o  herwydd  treiddgarwch  ei  drem  i  gymeriacl 

un  arall  oedd  yn  tybio  ei  hun  yn  ddigon  galluog  mewn 
drygioni  i  droi  y  bychan  o'i  gwmpas  a'i  fys.  Ond  os  oedd  y 
bychan  yn  analluog  i  amgyffred  y  drygionus,  yr  oedd  yn 
ddigon  galluog  i  adnabod  ei  ddrygioni,  ac  i  wybod  mai  ei 
ddoethineb  penaf  oedd  ffoi  oddiwrtho. 

Ond  y  mae  y  testyn  yn  cyfeirio  at  allu  neillduol  yn  y 
Gwaredwr  i  adnabod  dynion  ag  oedd  yn  anfesurol  uwch  na'r 
holl  bethau  hyn.  Nid  gallu  cyffredin  i  adnabod  y  mewnol 
tru'y  yr  allanol ;  nid  dirnadaeth  trwy  brofiad  personol  o'r  hyn 
a  berthyn  i  ddynoUaeth  gyffredin  yn  mhawb ;  nid  dawn 
athryhth  i  daflu  ei  fôd  megis  am  enyd  mewn  dychymyg  i 
wahanol  fathau  o  gymeriadau,  nes  y  byddo  y  dychymyg  yn 
ymylu  ar  fod  yn  weledigaeth  ;  ac  nid  y  reddf  ysprydol  sydd 
yn  meddiant  y  pur  i  adnabod  ei  debyg  a'i  anhebyg,  oedd  gallu 
y  Gwaredwr,  ond  peth  anrhaethol  uwch.  Nid  rhyw  ddawn 
goruwch-naturiol  ydoedd  chwaith,  cyffelyb  i'r  un  y  cynysg- 
aeddwyd  rhai  o  brophwydi  yr  Hen  Destament,  a  rhai  o 
aelodau  yr  eglwys  apostolaidd,  â  hi,  yr  hon  a'u  galluogai  i 
ganfod  mwy  ac  yn  mhellach  nag  a  allasent  a'u  llygaid  naturiol. 
Yn  rhinwedd  y  gallu  hwn  y  gwelai  EHseus  ei  was  dichellgar 
a  thrachwantus  Gehazi,  pan  yr  aeth  efe  ar  ol  Naaman  y 
Syriad  i  geisio  anrhegion  ganddo  heb  yn  wybod  i'w  feistr. 
Trwy  rinwedd  y  gallu  yma  y  medrai  EHseus  fynegu  i  frenhin 
Israel  y  fan  yr  oedd  brenhin  Syria  yn  gwersyllu,  pan  yr  oedd 
yn  rhyfela  yn  ei  erbyn,  a  thrwy  hyny  alluogi  brenhin  Israel  i 
gadw  allan  o'i  grafangau,  nes  o'r  diwedd  i'w  wrthwynebydd 
dybio  fod  bradychwyr  iddo  yn  ei  wersyll,  yn  mynegu  ei 
gyfrinach,  hyd  oni  ddarfu  i'w  weision  ei  ddarbwyllo  yn 
wahanol,  trwy  ddweyd  y  buasai  EHseus,  y  prophwyd  yr  hwn 
oedd  yn  Israel,  yn  mynegu  i  frenhin  Israel,  hyd  y  nod  y 
geiriau  a  lefarai  efe  yn  nghanol  ei  ystafeU  wely.  Yr  oedd 
rhyw  ddawn  arbenig  hefyd  yn  yr  oes  apostolaidd,  yn  galluogi 
y  neb  a'i  meddianai  i  wahaniaethu  yr  ysprydion  ;  sef  y  rhai  a 
broffesent  eu  bod  yn  gweithredu  ac  yn  llefaru  tan  ddyhinwadau 
neillduol  yr  Ysbryd  Glán,  yr  Hwn  oedd  yn  cael  ei  roddi  yn 


ADNAIiYDDIAliTH    YR    lIiSU    O    DDYN.  237 

ddoniau  goruwch-naturiol  yn  yr  oes  hono.  Yr  oedd  y  neb  a 
feddai  y  cyfryw  ddawn  yn  medru  gwahaniaethu  y  gwir  oddi- 
wrth  y  gau,  y  dwyfol  oddiwrth  y  dynol,  a'r  dwyfol  oddiwrth  y 
cythreuhg.  Ac  y  mae  yn  ddiamheuol  nad  oedd  yn  ddawn  hel) 
ei  hangen  yn  yr  oes  ryfeddol  hono. 

Ond  y  mae  y  gallu  y  cyfeirir  ato  yn  y  testyn  yn  ymddyrchafu 
yn  anfesurol  uwch  na'r  hoU  bethau  a  enwyd.  Cyfuwch  ag  yw 
y  nefoedd  uwchlaw  y  ddaear  y  rhagora  arnynt  oll.  Nid 
ífrwyth  ymresymiad  dynol,  ond  canfyddiad  dwyfol,  ydoedd  Ei 
wybodaeth  Ef.  Gwybod  trwy  ganfod  ac  nid  trwy  ymresymu 
a  wna  Duw.  Y  mae  Duw  yn  llygad  i  gyd,  meddai  Charnock, 
yn  hollbresenol,  ac  am  hyny  yn  hoUwybodol ;  oblegid  Ei  fod 
yn  llygad  i  weled  yn  mhob  man  lle  y  niae.  Felly  yr  oedd  yr 
lesu  yn  gweled,  ac  am  hyny  yn  gwybod.  Nid  gwybodaeth 
ddynol,  a  enillodd  yn  raddol,  ydoedd  hon  ;  ond  gwybodaeth 
oedd  yn  trigo  ynddo  erioed,  fel  y  Gair  tragywyddol  yn  yr 
Hanfod  ddwyfol.  Nid  cynhyrfiad  ar  amserau  ydoedd,  ond 
gallu  yn  preswyho  ynddo  yn  wastadol.  O  herwydd  y  wybod- 
aeth  neillduol  hon  oedd  ganddo,  nid  ymddiriedodd  am  dano 
Ei  Hun  i'r  rhai  oeddynt  wedi  credu  ynddo  yn  ystod  yr  wyth- 
nos — yr  wyl  gyntaf  y  bu  ynddi  wedi  dechreu  ar  Ei  weinidogaeth 
gyhoeddus,  yr  wyl  gyntaf  y  canlynwyd  Ef  iddi  gan  ddysgybl- 
ion — o  herwydd  mai  íFydd  ar  ol  gweled  arwyddion  ydoedd. 
Nid  oedd  ganddo  ffydd  yn  y  fath  fifydd.  Gwyddai  nad  oedd 
yn  un  i  bwyso  arni.  "  Nid  ymddiriedodd  iddynt  am  dano  ei 
hun  ;"  ni  chaniataodd  iddynt  ddyfod  i'w  gyfrinach.  Yr  oedd 
Efe  yn  eu  habnabod  hwy  ;  ac  nid  yn  unig  hwy,  ond  pawb. 
Nid  "  rhaid  iddo  dystiolaethu  o  neb  iddo  am  ddyn,  o  herwydd 
yr  oedd  efe  yn  gwybod  beth  oedd  mewn  dyn." 

Fel  y  dywed  Meyer,  ac  fel  yr  oeddwn  inau  wedi  tybio  flynydd- 
oedd  lawer  cyn  darllen  Meyer,  y  mae  adnabyddiaeth  lesu  Grist 
o  ddyn  mewn  ystyr  gyffredinol,  ac  hefyd  o  ddynion  neillduol, 
yn  wirionedd  mawr  sydd  yn  rhedeg  trwy  hoU  Efengyl  loan. 
Ymddengys  fod  rhoddi  enghreifftiau  a  phrofion  o  hyn  yn  amcan 
neillduol   ganddo   wrth    ysgrifenu   ei   efengyl.     Y  mae  rhyw 

nodweddion  gwahaniaethol  yn  perthyn  i'r  pedair  efengyl ;  a 
da  i  ni  ydyw  hyny,  oblegid  rhyngddynt  oll  y  mae  amryw 
weddai  Ei  gymeriad  a'i  hanes  yn  cael  eu  dwyn  i  amlygrwydd. 
Dyma  un  o  nodweddion  gwahaniaethol  Efengyl  loan,  ei  fod 
yn  amcan  ganddo  i  ddangos  a  phroíì  y  gŵyr  lesu  Grist  beth 
sydd  mewn  dyn.  Profodd  Ei  fod  yn  adnabod  dynion  wrth 
alw  a  derbyn  Ei  ddysgybHon  cyntaf.  Wedi  iddo  edrych  ar 
Petr  Efe  a  ddywedodd,  "  Ti  yw  Simon  mab  lonah,"  ac  yna 
rhoddodd  iddo  enw  nodweddiadol,  gan  brofi  Ei  fod  yn  ei 
adnabod  trwyddo,  ac  yn  gweled  nid  yn  unig  y  presenol  ond  y 
dyfodol  hefyd — "Ti  a  elwir  Cephas,  yr  hwn  a  gyfìeithir  careg." 
Pan  ganfu  Nathanael  yn  dyfod  ato,  Efe  a  ddywedodd  am 
dano,  "  Wele  Israefíad  yn  wir,  yn  yr  hwn  nid  oes  dwyll."  Y 
mae  Nathanael  mewn  mynỳd  yn  teimlo  cywirdeb  y  desgrifìad, 
oblegid  pa  rinweddau  bynag  y  dichon  dyn  fod  yn  feddianol 
arnynt  heb  yn  wybod  iddo  ei  hun,  nid  yw  gonestrwydd  yn  un 
o  honynt.  Gẃyr  pob  dyn  gonest  ei  fod  felly.  "  Pa  fodd  y'm 
hadwaenost  ?"  meddai  Nathanael.  Oh,  meddai  yr  lesu,  yr 
wyf  yn  hen  gyneíìn  a  dy  hanes ;  "  Cyn  i  Phyhp  dy  alw  di, 
pan  oeddyt  tan  y  ffìgysbren,  mi  a'th  welais."  Felly  yr  un 
modd  cyn  ymadael  a'r  wyl  hon  yn  Jerusalem,  y  mae  yn  rhoddi 
trem  i  waelodion  calon  Nicodemus,  ac  yn  gweled  ei  fod  yn 
hyderu  yn  ei  hunangyíìawnder ;  am  hyny  pasia  heibio  i 
gyfarchiad  moesgar,  os  nad  gweniaethus  Nicodemus,  a 
thraetha  iddo  y  gwirionedd  mawr  y  safai  mewn  angen  am 
ei  wybod ;  fod  yn  rhaid  iddo,  er  cystal  ydoedd  ei  feddwl  am 
dano  ei  hun,  gael  ei  eni  drachefn.  Adrodda  ei  holl  hanes 
wrth  y  wraig  o  Samaria,  nes  y  mae  hono  yn  dychrynu  wrth 
Ei  glywed,  a  chan  redeg  i  íTwrdd  yn  galw  ei  chymydogion, 
gan  ddywedyd,  "  Deuwch,  gwelwch  ddyn  yr  hwn  a  ddywedodd 
i  mi  yr  hyn  oU  a  wnaethum :  onid  hwn  yw  y  Crist  ?" 
Gwrthoda  fyned  gyda'r  pendefig  o  Capernaum,  yr  hwn  a 
ddaeth  ato  ar  ffrwst,  gan  atolygu  arno  ddyfod  i  waered  i  iachau 
ei  fab  ef  am  ei  fod  yn  mron  a  marw,  gan  ddywedyd  wrtho : 
"  Oni  welwch  chwi  arwyddion  a  rhyfeddodau,  ni  chredwch." 

A  phan   aeth   y  pendefig  i  geisio  Ei  frysio  trwy  ddywedyd ; 
"  O  Arglwydd,  tyred  i  waered  cyn  marw  fy  machgen,"   gỳr 
ef  ymaith  mewn   duU  swta,  ceryddol  ;   "  Dos  ymaith,  y  mae 
dy   fachgen    yn    fyw,"     Pan    oedd    pendefig   arall   yn   gofyn 
cymhorth  ganddo  ar  ran   ei  was,  aeth  i  dŷ   hwnw   heb  Ei 
ddisgwyl,  pan  nad  oedd  yn  ystyried  ei  hun  yn  deilwng  i'r  lesu 
ddyfod   o   dan    ei   gronglwyd.       Ond   gwrthyd   fyned   gyda'r 
pendefig    cyntaf    er    eiriolaeth    daer,    ac   amlwg   yw  fod   yr 
ymddygiad  yn  fTrwyth  adnabyddiaeth  o'r  dyn.     Pan  yr  oedd 
y  bobl  y  darfu  iddo  arlwyo  bwrdd  iddynt  mewn  anialwch  yn 
dangos  mawr  zêl  i'w  ganlyn,  ac  yn  tori  dros  rwystrau  i  fyned 
ar  Ei  ol,  trwy  hwylio  mewn  llongau  i  chwilio  am    dano  yr 
ochr  arall  i'r  môr,  ac  wedi  Ei  gaíTael  yn  dyfod  ato  gyda  brwd- 
frydedd  llon  ;  gan  ddywedyd  :  "  Rabbi,  pa  bryd  y  daethost  ti 
yma  ?"  y  mae  Efe  yn  dangos  mai  beddau  wedi  eu  gwyngalchu 
oeddynt,  a  bod  y  zêl  oedd  yn  ymddangos  yn  brydferth  oddi- 
allan  yn  bydredd  oddimewn.     "  Yr  ydych  chwi  yn  fy  ngheisio 
i,"  meddai,  "  nid  o  herwydd  i  chwi  weled  y  gwyrthiau,  eithr 
o    herwydd    i    chwi    fwyta    o'r    torthau,    a'ch    digoni."     Y 
mae  yn  eu  lladd  yn  y  fan  a  chleddyf  Ei  enau.     Pan  ddygwyd 
ato  wraig  a  ddaliwyd  ar  y  weithred  yn  godinebu,  cawn   Ef 
gan  burdeb  calon  a  lledneisr^\'}'dd  teimlad  yn  methu  edrych 
yn  ei  gwyneb ;  am    hyny  ymgryma   tua'r   llawr   i   ysgrifenu 
rhywbeth  â'i  fys  ar  y  ddaear,  gan  gymeryd  arno  ar  y  cyntaf, 
ni  a  feddyliem,  nad  oedd  yn  eu  clywed,  nac  yn  talu  sylw  iddynt. 
Ond  fel  y  parhaent  i  ofyn  iddo  pa  beth  i'w  wneyd  i'r  wraig, 
meddyliodd,  pa  fath  bynag  ydoedd,  nad  oedd  yn  waeth  na'i 
chyhuddwyr  haerllug,  er  nad  oeddynt  hwy  o  bosibl  wedi  cael 
eu  dal  yn  cyflawni  eu  hysgelerderau ;  am  hyny  Efe  a  ym.un- 
iawnodd,  ac  a  ddywedodd :  "  Yr  hwn  sydd  ddibechodo  honoch, 
tafled  yn  gyntaf  gareg  ati  hi."     Yr  oedd  Ei  eiriau  fel  goleuni 
y  fellten  a  thwrf  y  daran  yn  eu  cydwybodau  euog,  a  chan 
slinkio  allan  o  un  i  un  hwy  a  adawsant  yr  lesu  yn  unig  gyda'r 
wraig.     Yntau  wedi  ei  rhybuddio  i  beidio  pechu  mwyach  a'i 
goUyngodd  ymaith. 

Wrth  ymgyfathrachu  a'i  ddysgyblion  deallai  fod  achos  pob 
cynen,  sef  y  gofyniad  pwy  fydd  fwyaf,  yn  asgwrn  cynen  yn 
eu  mysg  hwythau.  Am  hyny,  gyda'r  hoU  ddwysder  teimlad 
ag  oedd  yn  Ei  nodAveddu,  fel  Un  yn  gwybod  Ei  awr  i  ymadael 
a'r  byd  hwn  a  myned  at  y  Tad,  y  mae  yn  rhoddi  gwers  anwyl 
iddynt  ar  ostyngeiddrwydd  trwy  olchi  eu  traed  i  gyd,  er  iddo 
gael  trafferth  gyda  Phetr  cyn  golchi  ei  draed  ef.  Ac  yna  wedi 
gorphen  Efe  a  ddywedodd  wrthynt :  "  Yr  ydych  ch-\vi  yn  fy 
nghalw  i,  Yr  Athraw  a'r  Arglwydd :  a  da  y  dywedwch,  canys 
felly  yr  ydwyf.  Am  hyny  os  myfì,  yn  Arglwydd  ac  yn  Athraw, 
a  olchais  eich  traed  chwi,  chwithau  a  ddylech  olchi  traed 
eich  gilydd."  Yr  un  noson  drachefn,  pan  yr  oedd  Petr  yn 
ffrostio  pethau  maAvrion,  trwy  ddatgan  ei  barodrwydd  i  roddi 
ei  einioes  drosto  er  mwyn  Ei  ganlyn  i  ba  le  bynag  yr  elai, 
profa  yr  lesu  Ei  fod  yn  adnabod  Petr  yn  drwyadl ;  ac  nid  yn 
unig  yn  ei  adnabod  ond  yn  rhagweled  yr  hyn  a  ddigwyddai 
iddo.  Rhoddodd  hefyd  iddo  bob  mantais  allasai  ddeiUiaw  o 
ragfynegiad  trwy  ddywedyd  :  "  Ni  chân  y  ceiUog  nes  i  ti  fy 
ngwadu  dair  gwaith."  Pan  wasgarwyd  y  praidd  hefyd  o 
herwydd  taro'r  Bugail,  deallodd  gyflwr  ac  agwedd  annymunol 
Thomas,  yr  annghredadyn  pruddglwyfus,  yr  hwn  yn  ngwyneb 
pob  tystiolaeth  a  ddygid  iddo  fod  yr  Athraw  wedi  adgyfodi  a 
ddywedai :  "  Oni  chaf  weled  yn  ei  ddwylaw  ef  ôl  yr  hoehon, 
a  dodi  fy  mys  yn  ôl  yr  hoehon,  a  dodi  fy  llaw  yn  ei  ystlys  ef, 
ni  chredaf  fi."  Diamheu  fod  y  dysgybUon  ereiU  wedi 
cymeryd  trafferth  fawr  gydag  ef,  ac  wedi  cael  cryn  flinder 
oddiwrtho;  ond  ryw  noson,  pan  yr  oeddynt  wedi  ymgynuU 
yn  nghyd,  a  Thomas  gyda  hwynt,  yr  lesu  a  ddaeth,  a'r 
drysau  yn  gauad,  ac  a  safodd  yn  y  canol,  ac  a  ddywedodd, 
"  Tangnefedd  i  chwi."  Wedi  hyny  Efe  a  ddywedodd  wrth 
Thomas,  heb  i  neb  adrodd  dim  o'i  hanes  wrtho :  "  I\Ioes  yma 
dy  fys,  a  gwel  fy  nwylaw,  ac  estyn  dy  law,  a  dod  yn  fy  ystlys ; 
ac  na  fydd  anghredadyn,  ond  credadyn."  A  dyna  yr 
anghredacìyn  yn  myned  yn  gredwr  yn  y  fan,  ac  yn  dywedyd, 
"  Fy  Arglwydd  a'm    Duw."     Fel  hyn,  chwythodd  ar  y  Uin 

myglyd,  nes  ei  wneyd  yn  fflam.  Ond  y  mae  yma  hefyd  gorsen 
wedi  ei  hysigo,  ac  eisiau  ei  rhwymo.  Gwyddai  yr  lesu  yn 
dda  y  buasai  profedigaeth  Petr  a'i  gwymp  yn  ysigiad  tost  iddo; 
am  hyny,  cyn  ymadael,  adsefydla  yrapostol  yn  ei  swydd  a'ile 
yn  mhlith  y  dysgybHon  trwy  ddywedyd,  "  Portha  fy  \Vyn  ;'" 
"  BugeiHa  fy  nefaid."  Nid  yw  Petr  i  gael  ei  ddiarddel  o"r 
seiat,  nac  ychwaith  i  goUi  ei  swydd,  am  iddo  mewn  awr  o 
wendid  wadu  ei  Arglwydd  ;  ond  y  mae  i  ddangos  y  ffyddlon- 
deb,  ac  i  dderbyn  yr  anrhydedd  o  farw  drosto  yn  ei  henaint. 
"  Pan  elych  yn  hen,  ti  a  estyni  dy  ddwylaw,  ac  arall  a'th 
wregysa,  ac  a'th  arwain  lle  ni  fynit.  A  hyn  a  ddywedodd  efe 
gan  arwyddo  trwy  ba  fath  angau  y  gogoneddai  efe    Dduw.' 

Dyma  ni  wedi  myned  yn  frysiog  ac  yn  frâs  trwy  Efengyl 
loan,  i  ddangos  fod  syniad  y  testyn,  sef  fod  yr  lesu  yn  gwybod 
beth  sydd  mewn  dyn,  yn  llinyn  arian  sydd  yn  rhedeg  trwyddi 
oU.  Gallasem  nodi  amryw  enghreifFtiau  eraill,  o'r  Efengylau 
eraill,  i  egluro  a  phrofi  yr  un  peth ;  ond  yr  amser  a  ballai. 

Y  mae  Efe  eto  yn  gwybod  bcth  sydd  mewn  dyn.  Nid  ydyw  Ei 
symudiad  i  fyd  anweledig  yn  gwneuthur  un  gwahaniaeth  iddo 
Ef.  Y  mae  Efe  yn  gweled  trwy  y  llen  sydd  rhwng  y  byd 
hwn  a'r  byd  ysprydol.  Ni  chuddia  tywyllwch  y  nos  rhagddo 
Ef;  "  Ond  y  mae  pawb  yn  noeth,  ac  yn  agored  i'w  lygaid  ef, 
am  yr  hwn  yr  ydym  yn  sôn."  Y  mae  Efe  yn  gwybod  ein  holl 
ddrygau  a'n  trueni.  Cenfydd  ysgogiadau  cyntaf  ein  meddyhau, 
yn  nghyd  â'r  egwyddorion  a'r  amcanion  sydd  yn  ein  hysgogi. 
Gẃyr  Ef  am  blygiau  dyrus  ein  calonau,  sydd  i  ni  yn  anam- 
gyffredadwy,  ac  yn  anobeithiol  o  ddrwg.  Gwel  Ef  hoU 
agweddion  ein  trueni,  y  trueni  sydd  yn  hysbys  i  ryw  fesur  i 
eraiU,  a'r  trueni  nad  oes  neb  ond  ni  ein  hunain  yn  gwybod  am 
dano,  sef  y  trueni  yr  ydym  yn  ymwybodol  o  hono,  ac  yn  ei 
ddeall,  a'r  trueni  nad  ydym  ond  haner-ymwybodol  o  hono,  a 
Uai  na  haner  ei  amgyífred.  Ac  nid  yn  unig  gŵyr  am  yr  hoU 
ddrygioni  a'r  trueni  ag  sydd  yn  wirionedd  yn  ein  hanes  ;  ond 
hefyd  am  y  posiblrwydd  o  ddrygioni  a  thrueni  sydd  yn  gudd- 
iedig    yn    ein    natur.      Oblegid    y    mae    pob    un    sydd    yn 

gydnabyddus  ag  ef  ei  hun,  yn  gwybod  fod  ynddo  hadau 
drygioni  a  thrueni  yn  guddiedig  yn  ei  natur,  na  chawsant 
gyfleustra  eto  i  flaguro  a  ífrwytho.  Y  mae  amgylchiadau 
Rhagluniaeth,  a'r  dylanwadau  ysprydol  sydd  yn  ei  amgylchynu, 
wedi  llwyddo  hyd  yn  hyn  i'w  cadw  i  lawr.  Dywedai  un  o'r 
dynion  duwiolaf  nad  oedd  efe,  ar  ol  iddo  ddyfod  i  adnabod  ei 
galon  ddrwg  ei  hun,  byth  yn  cael  ei  siomi  yn  anghyffredin, 
nac  yn  synu  yn  ddirfawr,  pan  yn  clywed  hanes  am  ddrygioni 
gwaradwyddus  yn  tori  allan  mewn  dynion  y  tybiai  yn  dda  am 
danynt  yn  flaenorol ;  a'i  fod  wedi  colU  pob  ymddiried  mewn 
dynion,  oddiar  pan  gollodd  ymddiried  ynddo  ei  hun.  Meddai 
yr  hen  John  Bradford,  wrth  weled  drwgweithredwr  yn  cael  ei 
gymeryd  i'r  dienyddle  :  "  There  goes  John  Bradford,  were  it  not 
for  the  grace  of  God.'"  I  ras  ataliol  Duw  y  dylai  pawb  briodoli  y 
wedd  sydd  arnynt  heddyw.  Ond  y  mae  lesu  Grist  yn  gweled 
yr  uíîern  o  ddrygioni  sydd  yn  guddiedig  yn  mynwes  pob  un. 
Trwy  drugaredd  gŵyr  hefyd  am  bob  daioni  sydd  ynom  ;  a 
hwyrach  nad  oes  neb  tu  yma  i  golledigaeth,  heb  ryw  gymaint 
o  ddaioni  ynddo  ;  ac  ni  cha  "  peth  daioni,"  hyd  y  nod  pe 
y  digwyddai  iddo  fod  yn  nhỳ  un  cyffelyb  i  Jeroboam,  byth  ei 
esgeuluso  ganddo.  Gŵyr  nid  yn  unig  am  y  daioni  gweithredol, 
ond  am  y  posiblrwydd  o  ddaioni  a  dedwyddwch  ag  sydd  yn 
guddiedig  ynom.  Y  mae  holl  adnoddau  ein  natur,  a'r  hyn  a 
eUir  ei  wneuthur  o'r  adnoddau  hyny,  yn  hysbys  iddo  Ef. 

Y  )ìiac  cin  dyfodol  yn  hysbys  iddo.  Nid  yn  unig  posiblrwydd 
ein  bodolaeth,  ond  ein  dyfodol  mewn  gwirionedd.  Buasem 
i  gyd  yn  edrych  gyda  dyddordeb  mawr  ar  aml  un,  na  theimlwn 
ddim  dyddordeb  ynddo  yn  awr,  pe  buasai  ei  ddyfodol  yn  y 
golwg.  "  Beth  fydd  y  bachgenyn  hwn  ?"  medd  ambell  un, 
wrth  edrych  ar  ambeU  i  blentyn.  Ond  ar  ol  gofyn  y  cwestiwn 
'does  yr  un  ateb  i'w  gael.  Byddwn  yn  edrych  yn  ol  gyda 
hofíder  weithiau  ar  gyfnod  ieuenctyd  dynion  hynod,  gan  garu 
clywed  eu  hanes,  a  gweled  eu  Uuniau,  pan  oeddynt  yn  blant. 
Y  mae  Uyfrau  wedi  cael  eu  hysgrifenu  "  On  the  childìwod  of 
great  wcn."     Ond  rhy  anhawdd  i  ni  yw  dychymygu  y  plentyn 

fel  pe  byddem  yn  ei  weled.  Eithr  y  mae  lesu  Grist  yn  medru 
edrych  yn  mlaen,  ac  y  mae  y  dyfodol  mor  glir  iddo  a'r 
presenol.  Am  hyny  medr  weled  y  presenol  yn  ngoleuni  y 
-dyfodol.  Yr  oedd  maes,  a  ffrwyth  llafur,  yr  Apostol  Paul 
yn  amlwg  yn  Ei  olwg  Ef  pan  yr  oedd  yn  ei  neillduo  o 
groth  ei  fam.  Yr  oedd  yn  canfod  y  Diwygiad  Protestanaidd 
yn  Luther  pan  y  dechreuai  ddysgu  siarad  ;  a  Paradise  Lost  yn 
John  Milton  pan  yr  oedd  yn  dechreu  dysgu  yr  alpìiahct. 
Gwelai  y  thcory  of  gravitation  yn  Sir  Isaac  Newton,  pan  yr 
oedd  Isaac  bach  yn  chwareu  gyda  phlant  ei  gymydogion. 

Mwy  na  hyny,  y  mae  Efe  yn  gweled  dyfodol  dynion,  nid  yn 
unig  yn  y  byd  hwn,  ond  draw,  draw,  ar  gyfandir  diderfyn 
tragywyddoldeb,  pryd  y  byddant  wedi  ymagor  a  thyfu  i 
fesurau  anamgyffredadwy  i  ni  yn  bresenol.  Yr  oedd  Paul  yn 
fawr  ar  y  ddaear ;  ond  pa  fath  a  fydd  yn  mhen  myrdd 
myrddiynau  o  oesoedd  yn  y  nefoedd  ?  Yr  oedd  John  Milton 
yn  haner  seraph  ar  y  ddaear  ;  ond  fath  un  a  fydd  yn  nghanol 
cerubiaid  a  seraphiaid  y  drydedd  nef,  yn  ehedeg  yn  uwch, 
uwch,  am  dragywyddoldeb  ?  O  !  olwg  ryfedd  ofnadwy  y 
mae  lesu  Grist  yn  gael  ar  ddyn,  yn  gymaint  a'i  fod  yn  gweled 
nid  yn  unig  yr  hyn  ydyw,  ond  yr  hyn  a  fydd  byth  !  BHn 
genym  orfod  troi  i'r  ochr  arall,  ond  rhaid  i  ni  wneuthur  hyny. 
Y  mae  dyfodol  dynion  mewn  drygioni  a  thrueni  yn  ngolygon 
lesu  Grist.  Methodd  Eliseus  y  prophwyd  edrych  yn  ngwyneb 
Hazael  heb  golli  dagrau,  wrth  weled,  a  gweledigaeth  prophwyd, 
y  galanastra  a  gyí^awnai  Hazael  wedi  iddo  fyned  yn  frenhin 
ar  Syria,  er  mai  gwas  cyflog  oedd  y  pryd  hwnw.  Pe  byddai 
íiim  ond  tragywyddoldeb  ambell  un,  ag  yr  ydym  yn  ein 
hanwybodaeth  yn  siriol  wenu  yn  ei  wyneb,  yn  y  golwg,  fe 
syrthiai  ein  hwynebpryd,  ac  fe  rwygid  ein  calonau  yn  ddrylliau. 
Felly  yr  edrycha  lesu  Grist  ar  ddynion  ;  pa  ryfedd  ynte  Ei 
fod  yn  "  Wr  gofidus,  cynefin  a  dolur  ?"  Y  mae'r  dyn  wedi 
disgyn  i  fod  yn  gythraul  yn  mysg  cythreuliaid  ufl'ern,  yn 
ngolwg  Ei  lygaid,  pan  y  mae  yn  edrych  arno  yn  siriol 
ddiniwed  blentyn  ar  arffed  ei  fam,  ac  yn  gwenu  yn  ei  gwyneb. 

Oh  olygfa  ofnadwy  y  mae'r  lesu  yn  gael  ar  ddynoliaeth  !  Y 
mae  hanes  pawb,  a  holl  hanes  pawb,  yn  awr  a  byth,  gerbron 
Ei  lygaid  Ef.  Gvryr  beth  sydd  mewn  dyn,  ac  yn  mhob  dyn, 
wedi  i'r  oU  sydd  ynddo  gael  ei  dynu  allan  mewn  hanes 
tragywyddol. 

YR    ADDYSG, 

I.  Rhyfcddivn  Ei  gariad  a'i  ras  at  ddyn.  Fe'n  carodd  er  ein 
hadnabod.  IMewn  anwybodaeth  am  eu  gilydd  y  bydd  dynion 
yn  caru  eu  gilydd.  Dechreuodd  llawer  garu  eu  gilydd  pan 
oeddynt  yn  gymharol  ddyeithr  i'w  gilydd ;  a  pheidiasant  garu, 
ac  aethant  i  gashau  eu  gilydd,  pan  gawsant  gydnabyddiaeth 
helaethach.  Yn  wir,  y  mae  yn  amheus  a  fyddai  dim  cariad 
gan  ddynion  y  naiU  at  y  llall,  pe  y  gwyddent  y  cwbl  am  eu 
gilydd.  Y  mae  yn  amheus  a  fyddai  yr  un  g\Vr  yn  caru  ei 
wraig,  na'r  un  wraig  yn  caru  ei  gẁr,  na'r  un  cyfaill  yn  caru  ei 
gyfaill,  pe  y  byddai  dirgeUon  mynwesau  pawb  yn  cael  eu 
gwneuthur  yn  amlwg.  Mewn  anwybodaeth  y  bydd  dynion 
yn  caru  eu  gilydd.  Ond  bendigedig  fyddo  Ei  enw,  fe'n  cofiodd 
ac  fe'n  carodd  ni  yn  ein  hisel  radd.  Efe  a  aeth  heibio  i  ni  yn 
y  rhagwelediad  tragywyddol,  oedd  yn  briodol  iddo  fel  Person 
dwyfol,  ac  fe'n  gwelodd  yn  gorwedd  yn  ein  gwaed ;  fe  fu 
yr  amser  hwnw  yn  amser  serchawgrwydd  iddo  Ef;  fe'n 
hoffodd  ni  yn  nghanol  ein  trueni.  Do,  fe'n  carodd  nes 
ymlawenychu  yn  nghyfaneddle  ein  daear  cyn  ei  chreu,  ac 
yr  oedd  Ei  hyfrydwch  gyda  meibion  dynion  er  tragywyddoldeb. 
Nid  oes  neb  ar  y  ddaear,  a  phrin  y  tybiaf  fod  neb  yn  y  nef- 
oedd,  yn  gwybod  paham.  Efe  yn  unig  a  \vyr  paham.  Bid 
sicr,  fe  welodd  y  posiblrwydd  i'n  gwneuthur  yn  bethau 
gwahanol,  trwy  ein  caru  yn  nghanol  ein  drygioni  a'n  gwarth  : 
ac  fe  benderfynodd  wneuthur  hyny. 

"  Diolcb  iddo, 
Byth  am  gofio  llwch  y  llawr." 

II.  Gwelwn  Ei  gyinhwysdcr  i  fod yn  Geidn'ad  dyn.  Am  Ei  fod 
yn  gwybod  beth  sydd  mewn  dyn,  fe  fedr  drefnu  yr  ymwajed, 
a  chymh-\vyso  y  feddyginiaeth.     Rhaid  i  feddyg,    cyn   gallu 

•cymhwyso  meddyginiaeth  mewn  modd  effeithiol,  adnabod  y 
dolur.  I'r  dyben  hwnw,  bydd  yn  gorfod  holi  llawer  ar  y  claf 
ei  hun,  er  dyfod  i  wybod  y  symptoms.  Nid  anmhosibl  i  hwnw 
gadw  oddiwrtho  ryw  arwyddion  neu  symptoms  pwysig,  naill  ai 
mewn  anwybodaeth  neu  o  fwriad,  a  thrwy  hyny  gamarwain  y 
meddyg.  Ond  dyma  Feddyg  nad  yẅyn  dibynu  am  Ei  wybod- 
aeth  o'r  dolur  ar  dystiolaeth  y  claf  ei  hun.  Er  Ei  fod  yn 
ceisio  genyt  ddweyd  dy  gŵyn  a  desgrifio  dy  ddolur,  eto  pe 
baent  yn  digwydd  methu,  ni  fyddai  hyny  yn  camarwain  dim 
arno  Ef.  Y  mae  yn  gweled  dy  ddolur  yn  llawer  gwell  nag  y 
medru  di  ei  ddesgrifio,  ac  y  mae  Ei  wybodaeth  mor  berffaith 
fel  na  fethodd  feddyginiaethu  neb  erioed.  "  Efe  a  ddichon  yn 
gwbl  iachau." 

Fel  Ceidwad  hefyd,  y  mae  nid  yn  unig  yn  estyn  cymhorth 
ac  yn  trefnu  ymwared,  ond  yn  amlygu  cydymdeimlad.  Credaf 
fod  llawer  o  ddiffyg  cydymdeimlad  yn  codi  o  ddiffyg  g^vybod- 
aeth.  Eithr  y  mae  gwybodaeth  lesu  Grist  am  laweroofidiau 
dyn  yn  wybodaeth  brofiadol,  y  wybodaeth  debycaf  o  bob 
gwybodaeth  i  gynyrchu  cydymdeimlad.  "  Nid  oes  i  ni  Arch- 
offeiriad  heb  fedru  cyd-ddyoddef  gyd  â'n  gwendid  ni ;  ond 
wedi  ei  demtio  yn  mhob  peth  yr  un  ffunud  a  ninau."  Hwyrach 
y  darostyngir  chwi  weithiau  i  ingoedd  yspryd,  mewn  cyfyng- 
derau  neillduol  ag  y  byddwch  yn  cael  goUyngdod  yspryd  wrth 
appeHo  at  Ei  ddynoliaeth,  gan  lefain  arno  fel  Bartimëus  ddall, 
^'  lesu,  Mab  Dafydd,  trugarha  wrthyf."/^  Pan  yn  wylo  dagrau 
heilltion  uwchben  bedd  eich  cyfeillion  anwylaf,  bydd  yn  gysur 
genych  gofio  fod  yr  lesu  wedi  bod  yn  wylo  uwchben  bedd. 
Pan  yn  arswydo  wrth  feddwl  am  fyned  i'r  bedd  eich  hunain,  a 
dirgelwch  ac  ofnadwyaeth  angau  yn  gwasgu  yn  drwm  ar  eich 
ysprydoedd,  gallwch  gofio  er  eich  cysur  fod  ofn  angau  wedi 
bod  bron  a  Uethu  yr  lesu  Ei  Hun,  nes  iddo  gael  Ei  wrandoyn 
yr  hyn  a  ofnodd  mewn  llefain  cryf  a  dagrau.  Oh,  fe  a 
ddichon  gynorthwyo  ein  gwendid  ni ! 

"  lesu,  gwyddost  fy  nghystuddiau, 
'Rwyt  yn  rbifo  pob  yr  un  ; 

Pob  rhyw  w'radwydd,  pob  rhyw  groesau, 
Fe'u  dyoddefaist  hwynt  dy  hun  ; 

Dal  fi  fyny, 
Man  bo  'meichiau  fwyaf  trwm. 

"  Paid  a'm  gadael  yn  yr  anial 

Dyrus,  mawr,  wrthyf  fy  hun  ; 
'Rwyt  ti'n  adwaen  aml  ofnau, 
A  gwendidau  natur  dyn  : 

Dal  dy  afael, 
Y  mae'r  gelyn  mawr  gerllaw." 

lë,  ac  fel  Ceidwad  fe  fedr  amddiflfyn  ein  cani.  Er  cyn- 
ddrwg  ydym  nid  yw  yn  anmhosibl  i  ni  gael  cam  ;  cam  ar  law 
y  diafol,  hen  gyhuddwr  y  brodyr,  yr  hwn  sydd  yn  dadleu  nad 
oes  ynom  ddim  da  yn  trigo  ;  cam  ar  law  ei  blant,  y  rhai  sydd 
yn  drwghwio  ein  hoU  weithredoedd ;  a  cham  yn  wir  ar  law  eia 
brodyr,  y  rhai  a  fyddant  yn  priodoU  i  ni  bethau  anwir,  ac  yn 
camesbonio  ein  hymddygiadau.  Oh,  mor  felus  yw  appeUo  at 
Un  hollwybodol,  a  dywedyd,  "  Ti  a  wyddost  bob  peth  !"  Os 
bydd  ein  cyfeilHon  yn  troi  yn  ein  herbyn,  fel  cyfeilHon  Job, 
mor  hyfryd  yw  medru  dywedyd  fel  yntau,  "  Wele  yn  awr,  fy 
nhyst  yn  y  nefoedd,  a'm  tystiolaeth  yn  yr  uchelder  !"  Os  mai 
gelynion  fydd  yn  ymosod  arnom,  O  !  'r  ymwared  sydd  mewn 
teimlo,  a  gallu  dywedyd  gyda'r  Salmydd :  "  Fy  hoU  elynion 
ydynt  ger  dy  fron  di !"  Ac  am  hyny,  fel  pe  y  dywedai,  yr  wyf 
yn  gadael  rhyngot  Ti  a  hwynt. 

III.  Efe,  0  herwydd  Ei  fod  yn  gwybod  beth  sydd  meîim  dyn,  a 
fydd  y  Barnwr  yn  y  dydd  diweddaf.  Felly  y  dywed  Efe  Ei 
Hun :  "  Myfì  yw  yr  hwn  sydd  yn  chwiHo  yr  arenau  a'r 
calonau,  ac  mi  a  roddaf  i  bob  un  o  honoch  yn  ol  eich  gweith- 
redoedd"  (Deut.  ii.  23).  Yr  HoHwybodol  fyddy  Barnwr;  feliy 
ti  a  gei  berffaith  chwareu  têg.  Dadleua  rhai  na  ddylid 
gweinyddu  cosb  marwolaeth  gan  un  Ilys  daearol ;  fod  y  dded- 
fryd  yn  rhy  bwysig  i  gael  ei  chyhoeddi  ond  gan  lys  sydd 
uwchlaw  y  posiblrwydd  o  wneuthur  amryfusedd ;  y  dyHd 
cael  Hys  anffaeledig  i  weinyddu  cosb  o'r  fath.  Ond  o  bol> 
dedfryd,  dedfryd  y  farn  ddiweddaf  a  fydd  y  bwysicaf.  Barn 
dragy  wyddol  a  weinyddir  yno  ;  ni  cheir  ail  drin  yr  achos  byth. 

Ond  dyma  ]ys  anffaeledif;^,  a  Barnwr  hoUwybodoI.  Ti  gei 
degwch.  Ond  tegwch  yn  dy  erbyn  a  fydd,  os  mai  yno  y 
byddi  yn  trin  dy  achos  gyntaf.  Dos  ato,  i  setlo'n  awr.  Ac 
yna  ti  a  fyddi  yn  y  farn  a  ddaw,  fel  y  dywedai  yr  Hybarch 
Wilham  Morris,  Cilgeran,  ei  fod  ef  yn  sassiwn  Aberteifì,  yn 
ŵr  rhydd,  heb  yr  un  achos  i'w  brofi  ;  y  cwbl  wedi  setlo  out  of 
conrt. 

YR    ANGENRHEIDRWYDD    AM    AIL-ENEDIGAETH. 

loAN  III.  6,  7. — "Yi'  hyn  a  aned  o'r  cnawd  sydd  gnawd ;  aV 
Jiyn  a  aned  o'r  Yshryd  sydd  ysbryd.  Na  ryfedda  ddywedyd  0  honof 
fi,  wrthyt,  Y  mac  yn  rhaid  eich  gcni  chwi  drachefn." 

V7'N  fuan  ar  ol  i'r  lesu  ddechreu  ar  Ei  weinidogaeth 
i-  gyhoeddus,  Efe  a  aeth  i  wyl  y  Pasg  yn  Jerusalem.  Yno 
Efe  a  ganfu  dŷ  Ei  Dad  yn  cael  ei  halogi :  ty  gweddi  wedi  cael 
ei  droi  yn  ogof  lladron.  Wrth  ganfod  yr  olygfa  fe'i  hyswyd 
gan  zêl  ac  eiddigedd  dwyfol.  Yn  ystod  yr  wyl  hon  ymddengys 
hefyd  iddo  gyflawni  llaw^er  o  wyrthiau,  oblegid  dywedir, 
"  Llawer  a  gredasant  yn  ei  enw  ef,  wrth  weled  ei  arwyddion 
a  wnaethai  efe."  Ond  eglur  yw  fod  syniadau  y  rhai  a 
gredent  ynddo  yn  bur  anaddfed,  a  bod  eu  ffydd  ynddo  mewn 
canlyniad  yn  dra  anmherfîaith.  Yr  oedd  yr  olwg  ar  wyrthiau 
Crist  wedi  gadael  eífaith  ryfeddol  arnynt,  ac  wedi  cynyrchu 
graddau  o  ffydd  ynddynt ;  ond  prin  yr  oeddynt  yn  deall  eu 
meddyhau  eu  hunain  am  dano,  mi  a  dybiwn ;  ac  nid  rhyfedd 
na  ddarfu  i'r  Hwn  a  wyddai  beth  sydd  mewn  dyn  ymddiried 
i'r  fath  rai.  Fel  enghraifft  o'r  rhai  a  gredasant  ynddo  ar  yr 
wyl  hono,  yr  ysgrifenir  hanes  dyfodiad  Nicodeinus  at  yr  lesu ; 
ac  fel  enghraifft  a  phrawf  o  wybodaeth  drwyadl  lesu  Grist  o'r 
hyn  oedd  mewn  dyn  yr  ysgrifenir  hanes  yr  ymddiddan  rhyngddo 
Ef  a  Nicodemus.  Felly,  y  mae  i'r  hanes  ddau  amcan ; 
dangos  anmherffeithrwydd  ffydd  Nicodemus  fel  un  o'r  IHaws, 
ac  fe  ddichon  un  o'r  rhai  goreu,  a  gredasant  ynddo  ar  yr  wyl 
hono;  a  dangos  hefyd  adnabyddiaeth  berffaith  yr  lesu  o'r 
natur  ddynol. 

"  Hwn  a  ddaeth  at  yr  lesu  liw  nos."  Nid  damwain,  neu 
amgylchiad  heb  ystyr,  oedd  hyn,  oblegid  coffeir  hynyma  am 

dano  bob  tro  yr  enwir  ef  yn  y  Testament  Newydd.  Pe  na 
buasai  iinrhyw  achos  i'r  peth  heblaw  anghyfleustra,  prin  y 
gallwn  dybio  y  buasai  y  fath  goífâu  am  hyny.  Y  mae  yn 
amlwg  fod  yr  efengylydd  yn  ystyried  ei  ddyfodiad  "  liw  nos  " 
ýn  arwyddocaol  o  stad  ei  feddwl.  Nid  ydoedd  wedi  dyfod  i 
oleuni  hollol  am  yr  lesu  fel  Messiah.  Teimlai  Ei  fod  yn 
rhywun  mawr,  ac  yn  genad  anfonçdig  oddiwrth  Dduw ;  ond 
pa  un  ai  Efe  oedd  y  Messiah,  nid  yw  yn  ymddangos  ei  fod  yn 
sicr.  Fel  ymofynydd  pryderus  gan  hyny  y  mae  yn  myned  ato, 
i'r  dyben  o  gael  ymddiddan  personol,  a  chael  mantaisoddiwrth 
yr  ymddiddan  hwnw  i  ddeall  ychwaneg  am  dano.  Yr  oedd 
ansicrwydd  ei  feddwl  hefyd  yn  ei  w^neuthur  yn  fwy  daros- 
tyngedig  i'r  teimlad  o  ofn ;  ofn  cael  ei  weled  yn  myned  at 
yr  lesu.  Pe  buasai  yn  llwyr  benderfynol  ar  y  pwnc,  ac  yn 
deall  yn  drwyadl  gymeriad  ac  amcanion  y  Messiah,  buasai 
ei  ymddygiad  yn  myned  liw  nos  yn  feius.  Ond  nid  yw  yr 
Ysgrythyr  yn  beio  dim  arno  o  herwydd  hyny ;  yn  unig 
crybwyUir  am  hyny  fel  peth  arwyddocaol  o  stad  ei  feddwl. 
Yr  oedd  ei  fod  yn  myned  at  yr  lesu  o  gwbl  yn  beth  canmol- 
adwy  iawn.  Yr  ydym  yn  deall  oddiwrth  Efengyl  loan  fod  yr 
un  amheuaeth  pryderus  yn  meddyHau  amryw'  o'r  penaethiaid 
eraill,  ond  nid  yw  yn  ymddangos  i  neb  o  honynt  hwy  fod  yn 
ddigon  gonest  i  fyned  at  yr  lesu  i  ymholi.  Yr  oedd  yn  gryn 
ymostyngiad  ar  ran  "  penaeth  yr  luddewon,"  aelod  anrhyd- 
eddus  o'r  Sanhedrim,  a  llywydd  synagog,  i  fyned  at  un  arall, 
a'i  gydnabod  fel  un  uwchlaw  iddo  ef  ei  hun.  A  chan  ei  fod 
mewn  swyddogaeth  uchel,  nid  oedd  ond  dynol  iddo  ymdeimlo  ag 
anrhydedd  eisefyllfa,  ac  iddo  ofni  colli  y  ffafr  a'r  poblogrwydd 
oedd  mor  felus  i' w deimlad.  Dyma  un  o  brofedigaethau  neillduol 
rhai  mewn  swydd,  neu  sefyllfa  anrhydeddus  ;  y  mae  clod  ger- 
bron  dynion  yn  myned  yn  anhebgorol  i'w  dedwyddwch,  ac  yn 
fynych  y  mae  yn  ormod  o  beth  ganddynt  wneuthur  aberth  o 
hono  er  mwyn  cydwybod  i  Dduw.  Ond  gan  nad  oedd 
Nicodemus  yn  sicr  yn  ei  feddwl  am  y  Messiah,  nid  oedd  dyfod 
at  yr  lesu  üw  nos  yn  beth  mor  fcius,  oblegid  pe  y  g^veithredai 


250  PREGETHAU. 

yn  wahanol  byddai  yn  peryglu  ei  enw  da  yn  achos  peth  nad 
oedd  yn  sicr  yn  ei  gylch. 

Yn  ei  gyfarchiad  i'r  lesu  rhydd  Nicodemus  awgrym  iddo 
am  yr  hyn  a  ddisgwyUai  oddiwrtho  (adn.  2).  Eisiau  clywed 
Ei  ddysgeidiaeth  oedd  arno ;  eisiau  cyfarwyddiadau  pellach 
gyda  golwg  ar  yr  hyn  oedd  angenrheidiol  ei  wneyd  i'r  dyben  o 
etifeddu  bywyd  tragywyddol.  Yr  oedd  ei  gais  gan  hyny  yn 
debyg  i  eiddo  y  gẃr  ieuanc  y  cyfeirir  ato  yn  Matt.  xix.  16. 
Ni  ddisgwyUai  y  buasai  yr  lesu  yn  diystyru  ei  gyrhaeddiadau 
blaenorol ;  y  cyfiawnder  Phariseaidd  yn  yr  hwn  yr  ymffrostiai. 
Ond  yr  oedd  yn  tybio  y  posiblrwydd  iddo  fod  yn  ddiffygiol 
mewn  rhai  pethau,  ac  yr  oedd  yn  barod  i  wneyd  yr  ymdrech 
angenrheidiol  i'w  cyrhaedd.  Hysbysa  loan  ni  mai  un  o'r 
Phariseaid  ydoedd,  i'r  dyben  o  awgrymu  stad  ei  feddwl.  Yn 
ol  athrawiaeth  y  Phariseaid,  nid  oedd  y  fath  beth  ag  ail 
enedigaeth  yn  angenrheidiol ;  yr  oedd  yn  ngallu  dyn  i 
ymgyrhaedd  at,  a  llwyr  feddianu,  yr  hyn  oll  a  ofynid  gan 
ddeddf  Duw.  Nid  oedd  bywyd  tragywyddol,  yn  ol  eu  tyb  hwy, 
yn  ddim  ond  taliad  cyíìawn  am  weithredoedd  da.  Gan  hyny, 
nid  oedd  crefydd  yn  ddim  ond  masnach  ysprydol  rhwng  dyn  a 
Duw.  Nid  oedd  masnach  y  gwerthwyr  colomenod,  a'r  cyf- 
newidwyr  arian,  yn  ddim  ond  arwyddlun  gweledig  o'r  syniadau 
oedd  yn  ffynu  am  natur  crefydd ;  masnach  oedd  y  cwbl. 
Gyda  y  syniadau  hyn  yn  ei  feddwl,  a  chyda  yr  hunan-dyb 
hwnw  a  gyfodai  yn  naturiol  oddiarnynt  yn  llenwi  ei  fynwes,  y 
mae  Nicodemus  yn  dyfod  at  yr  lesu  i  ymgynghori  ag  Ef. 
Ymddengys  i  mi  fod  ysbryd  ei  gyfarchiad  yn  debyg  i  hyn : 
"  Athraw,  yr  ydwyf  fi  fel  Uawer  eraiU  wedi  sylwi  yn  ystyriol 
ar  y  gwyrthiau  rhyfedd  a  gyflawnwyd  genyt  yn  ystod  yr 
wyl  hon,  ac  y  maent  wedi  cynyrchu  argyhoeddiad  yn  fy 
meddwl  mai  cenad  anfonedig  oddiwrth  Dduw  ydwyt.  Fel  y 
cyfryw  yr  ydwyf  wedi  dyfod  i  ymgynghori  â  thi ;  y  mae  arnaf 
eisieu  gwybod  a  ydwyf  yn  ddigon  da  i  etifeddu  bywyd  tra- 
gywyddol ;  os  nad  ydwyf,  a  bod  genyf  ddiffygion,  pa  rai 
ydynt  ?     Yr  ydwyf  yn    teimlo   yn    bur    hyderus    nad    yw   fy 

niffygion  yn  bwysig,  oblegid  yr  wyf  yn  fab  i  Abraham,  ac  yn 
Pharisead  manwl.  Gan  hyny,  fy  ngofyniad  ydyw,  pa  weith- 
redoedd  ychwanegol  sydd  raid  i  mi  eu  cyflawni  ?" 

Y  mae  atebiad  yr  lesu  yn  berffaith  gyfaddas  iddo  ;  nid  i 
ffurf  geiriau  y  cyfarchiad,  ond  i'r  yspryd  a'r  amcan  oedd 
danynt.  '•  Yr  ydwyt  yn  camgymeryd  yn  hoUol,"  meddai 
Crist,  "  nid  eisiau  ychwaneg  o  ffrwythau  sydd  arnat,  ond 
gwreiddyn  newydd ;  nid  gweithredoedd  ychwanegol,  ond 
natur  wedi  ei  chyfnewid."  A  gair  Ei  enau  y  mae  yn  difwyno 
holl  obeithion  a  balchder  Nicodemus.  Dyma  yr  holl  gastell 
o  hunan-gyfiawnder  dychymygol  wedi  ei  wneuthur  yn  garnedd 
ag  un  tarawiad.  Rhaid  fod  ei  siomedigaeth  yn  fawr  ;  ond  yn 
hytrach  na  rhoddi  i  fyny  ei  holl  obeithion  melus  ar  unwaith, 
try  i  wrthddadleu  (adn.  4).  Teimlir  cryn  anhawsder  i  ddeall 
yr  wrthddadl.  Os  cymerir  hi  yn  ei  hystyr  lythyrenol  ac 
anianol,  rhaid  i  ni  dybio  un  o  ddau  beth  am  Nicodemus;  naill 
ai  ei  fod  yn  hynod  anwybodus  a  gwirion,  neu  fod  ei  eiriau  yn 
cynwys  gwatwareg  (saycasm)  anghrediniol.  Ond  pe  buasai 
felly,  nid  yw  yn  debyg  y  buasai  yr  lesu  yn  cario  yr  ymddiddan 
yn  y  blaen.  Esmwythach  ydyw  i  ni  dybio  nad  yw  yr  wrth- 
ddadl,  "  Pa  fodd  y  dichon  dyn  ei  eni  ac  efe  yn  hen  ?"  ond 
ffugr  a  ddefnyddiai  i  gyflwyno  i'r  lesu  yr  anhawsder  a  deimlai. 
Y  meddwl  yw,  "  Pa  fodd  y  mae  yn  bosibl  effeithio  y  fath 
gyfnewidiad  mewn  cymeriad  sydd  wedi  heneiddio,  ac  wedi 
ymsefydlu  ?  Onid  y  tebygolrwydd  yw,  mai  pa  beth  bynag 
ydyw  dyn  wedi  iddo  heneiddio,  mai  hyny  a  fydd  efe  byth  ? 
Anhawdd  iawn  newid  meddylfryd  ac  arferion  hen  ddyn,  mor 
anhawdd  ag  iddo  fyned  i  groth  ei  fam  eilwaith,  a'i  eni." 
Ffugr  yw  y  geiriau,  a'u  hunig  amcan  yw  datgan  yr  anhawsder 
a  berthynai  i'r  pwnc. 

Wrth  ei  ateb  yntau  drachefn  nid  ydyw  lesu  Grist  yn  amcanu 
Ileihau  dim  ar  yr  anhawsder ;  eto  cyfeiria  at  yr  Awdwr 
Hollalluog,  ac  ail-dystiolaetha  yn  y  modd  cadarnaf  yr  angen- 
rheidrwydd  am  y  cyfnewidiad  (adn.  5).  Yna,  fel  rheswm  i 
ddangos  yr  angenrheidrwydd,  daw  y  testyn  i  mewn.     Gan  fod 

yr  hyn  a  aned  o'r  cnawd  yn  parhau  yn  gnawd,  er  pob  diwygiad 
a  thrwsiad ;  ac  nad  oes  ond  yr  hyn  a  enir  o'r  Ysbryd  yn 
ysbrydol,  y  mae  yn  canlyn  fod  yn  rhaid  wrth  enedigaeth 
newydd,  ac  am  hyny,  "  Na  ryfedda."  Y  gwirionedd  pwysig 
a  gyflwynir  i  sylw  yn  y  geiriau  difrifol  yma  ydyw  hwn — 

NAD  OES  DIM  LLAI  NA  GWEITHREDIAD  YSBRYD  DUW  YN  DDIGONOL 
I  GYFNEWID  HOLL  NATUR  DYN,  AC  l'w  DDYRCHAFU  a'i  GYM- 
HWYSO  I  FWYNHAU  Y  DEYRNAS ;  A  BOD  Y  NATUR  DDYNOL  YN 
PARHAU    YN    GNAWDOL    AR    WAHAN    ODDIWRTH    Y    DYLANWAD. 

"  Dyma  un  o  athrawiaethau  sylfaenol  y  grefydd  Gristionogol. 
Gyda  yr  athrawiaeth  hon  y  saif  neu  y  syrth  yr  holl  wirion- 
eddau  neillduol  a  berthynant  iddi,  y  rhai  a'i  gwahaniaethant 
oddiwrth  yr  hyn  a  elwir  yn  grefydd  naturiol.  Rhaid  sylweddoH 
yn  llwyr  y  gwirionedd  mawr  hwn  cyn  y  gall  y  meddwl  roddi 
derbyniad  calonog  i'r  athrawiaethau  mawrion  ereill  perthynol 
iddi ;  megis,  dwyfoldeb  person  Crist,  yr  iawn,  cadwedigaeth 
o  ras  trwy  ffydd,  &c.  Fel  canlyniad  naturiol  cawn  y  rhai  sydd 
yn  anghredu  yn  hollol,  neu  yn  rhanol,  y  gwirionedd  mawr 
hwn,  yn  cyfeihorni  hefyd  yn  eu  syniadau  ar  y  pynciau  eraill. 
Dyma  hefyd  un  o  athrawiaethau  tramgwyddus  y  grefydd 
Gristionogol ;  fod  yn  rhaid  i  bawb  yn  ddiwahaniaeth  gael  eu 
geni  drachefn,  gan  nad  beth  fyddo  eu  cyrhaeddiadau  mewn 
rhinweddau  naturiol;  y  doethwr  dysgedig  a  dichlynaidd  ei 
ymarweddiad,  yn  gystal  a'r  oferddyn  llygredig ;  y  foneddiges 
accomplished  a  refincd,  yn  gystal  a'r  bechadures  fawr ;  canys 
nid  oes  gwahaniaeth,  "  Yr  hyn  a  aned  o'r  cnawd  sydd  gnawd." 
Y  mae  dynolryw  trwy  yr  oesau  wedi  bod  yn  gwrthryfehi  yn 
erbyn  yr  athrawiaeth  hon. 

Nid  yw  y  testyn,  na'r  adnodau  o  gwmpas  y  testyn,  yn 
esbonio  natur  y  cyfnewidiad  hwn  ;  yn  hytrach  cydnebydd  ei 
ddirgelwch  ;  eithr  trwy  gymhariaeth  gref  dysga  ei  fod  yn 
gyfnewidiad  trwyadl  a  gwreiddiol ;  cyfnewidiad  yn  ngwreiddyn 
y  cymeriad  ;  yn  y  rhan  fwyaf  mewnol  a  dwfn  yn  natur  dyn, 
y  meddylfryd,  y  galon,  y  rhywbeth  hwnw  o  fewn  y  dyn  sydd 

yn  ysgogi  ei  hoU  weithredoedd,  ac  yn  llunio  y  rhai  hyny  ar  ei 
ddelw  ei  hun.  Pan  fyddo  y  cymeriad  yn  cymeryd  rhyw  fìfurf 
bendant  a  neillduol,  yr  ydym  yn  arfer  ystyried  fod  rhywbeth 
dwfn  yn  natur  y  dyn  yn  rhoddi  cyfrif  am  y  ífurf  allanol  a 
gweledig  ;  fod  rhyw  feddylfryd,  neu  disposition,  yn  achos  o'r 
cyfryw  yn  y  dyn  ei  hunan,  ac  yn  rhoddi  cyfrif  i  ninau  am  ei 
weithredoedd.  Pan  welom  feddyUau  a  gweithredoedd  y 
cybydd,  y  balch,  neu  yr  hael,  yr  ydym  ar  unwaith  yn  tynu  y 
casgliad  fod  yna  ryw  feddylfryd  o  danynt  yn  eu  hachosi ;  fod 
yna  ryw  Avreiddyn  i'r  cymeriad,  allan  o'n  golwg  ni,  oddiar  ba 
un  y  tyf  y  canghenau  a'r  ffrwythau  sydd  yn  y  golwg.  Yr  enw 
cyffredin  yn  yr  Ysgrythyr  ar  y  peth  yw  calon ;  "  Cadw  dy 
galon  yn  dra  diesgeulus,"  &c.  Fe  ddichon  nas  gallwn  ninau 
gael  un  syniad  eglurach  na  dyfnach  am  ail-enedigaeth,  na 
chyfnewid  yr  elfen  lywodraethol  yn  nghymeriad  y  dyn,  yr  hyn 
a  eilw  yr  Ysgrythyr  mewn  manau  eraill  yn  "  galon  " — creu 
calon  lân  ;  tynu  ymaith  y  galon  gareg,  a  rhoddi  calon  dyner 
yn  ei  lle. 

Ond  nid  ein  hamcan  yn  bresenol  yw  traethu  yn  helaethach 
ar  natur,  nac  Awdwr  y  cyfnewidiad  hwn,  ond  dangos  yr 
angenrheidrwydd  am  dano,  a  hyny  yn  benaf  ar  sail  y  syniad 
sydd  yn  y  testyn,  sef  fod  yr  hyn  a  aned  o"r  cnawd  yn  parhau 
yn  gnawd  heb  rhyw  ddylanwad  goruwch-naturiol.  Tuag  at 
wneyd  hyny  i  bwrpas  rhaid  i  ni  geisio  gwneyd  siirrey  ar  y 
natur  ddynol,  gan  ofyn  pa  elfenau  sydd  ynddi,  drwg  a  da  ; 
ceisio  cael  allan  pa  faint  o  welhant  sydd  yn  bosibl  ei  wneyd 
arni,  ar  wahan  oddiwrth  y  dylanwad  dwyfol ;  ac  yna  edrych  a 
ydyw  y  gwelUant  hwnw  yn  ddigonol.  Anmherffaith  a  bras 
iawn  y  rhaid  i  hyn  fod  mewn  cynghor  byr. 

Wrth  dreiddio  i  mewn  i  blygion  dirgelaidd  llygredigaeth 
dyn,  yr  ydym  yn  dyfod  o'r  diwedd  o  hyd  i'r  ffurf  fwyaf  syml 
a  gwreiddiúl  arno.  Pe  y  gofynid  i  mi  beth  ydyw  hwnw,  nis 
gallwn  mewn  un  gair  roddi  gweU  enw  arno  na  hunan-ew}'Uys, 
neu  hunanoldeb.  Nis  geUir  dadansoddi  hwn,  na  dangos  ei 
fod  yn  gyfansoddedig  o  elfenau  mwy  syml   nag  ef   ei  hun. 

Dyma  y  man  pellaf  y  gallwn  fyned  yn  ein  hymchwiliadau  ; 
fe  gynwys  hwn,  ac  fe  rydd  gyfrif  am,  hoU  ffurfiau  llygredig- 
aeth  yn  nghalon  a  buchedd  dynion.  Dyma  hanfod  pob  pechod. 
Ffurfiau  gwahanol  ar  hunanoldeb  y  galon  ydyw  pob  pechod  a 
gyflawnir  genym,  yn  eu  perthynas  â  Duw,  ac  yn  eu  perthynas 
â  dynion.  Hon  yn  dyfod  i  gyffyrddiad  ag  awdurdod  Duw  yn 
Ei  ddeddf,  neu  yn  Ei  efengyl,  sydd  yn  troi  yn  wrthryfel  neu 
yn  anghrediniaeth  ac  yn  elyniaeth  at  Dduw  yn  y  naill  a'r  Uall. 
Nid  y  íîurf  gyntaf  ar  lygredigaeth  dyn  yw  gelyniaeth  at 
Dduw  ;  oblegid  nid  yw  yn  ymwybodol  o  elyniaeth  hyd  nes  y 
byddo  awdurdod  ac  ordeiniadau  Duw  wedi  dyfod  i  groesi  ei 
hunanoldeb  ef.  Nid  ydyw  cybydd-dod  ond  gwanc  hunanoldeb 
mewn  cyfeiriad  daearol ;  nac  afradlonedd  ond  moethusrwydd 
hunanoldeb.  Nid  ydyw  twyll  a  chelwydd  yn  ddim  ond  y 
canlyniad  o  osod  mantais  bersonol  o  flaen  pob  peth  arall.  lë, 
arweinia  hyn  i'r  pechodau  mwyaf  erchyll  ac  ofnadwy.  Pan  y 
rhydd  yr  apostol  ddesgrifiad  o'r  cymeriadau  erchyll  sydd  i 
ymddangos  yn  amseroedd  enbyd  y  dyddiau  diweddaf,  dechreua 
y  desgrifiad  gydag  ymadrodd  arwyddocaol  iawn  :  "  Canys 
bydd  dynion  a'u  serch  arnynt  eu  hunain."  Dyma  y  pechod 
mawr  sydd  mewn  gwirionedd  yn  dad  yr  holl  gyfres  ddu  a 
ddilyna.  Y  mae  dyn  wedi  tori  yn  rhydd  o'r  cylch  y  bwriad- 
wyd  iddo  droi  ynddo  o  gwmpas  Duw  fel  canolbwynt,  ac  wedi 
gosod  ei  hun  yn  centre  yn  Ei  le,  a  dyma  wraidd  ei  holl  ddrygioni 
yn  gystal  a'i  holl  drueni.  Dyna  y  cwbl  a  ddywedwn  yn 
bresenol  am  lygredigaeth  a  dirywiad  y  ddynoHaeth.  Yn  awr, 
ni  a  ymofynwn  pa  elfenau  sydd  ynddo  i'w  gosod  ar  gyfer  y 
llygredigaeth,  ac  ni  a  geisiwn  gael  allan  hefyd  a  ydyw  y  rhai 
hyny,  ar  wahan  neu  mewn  undeb  a'u  gilydd,  yn  alluog  i 
wrthweithio  hunanoldeb  gwreiddiol  y  galon,  ac  i  adfer  y  dyn 
yn  ol  i'r  berthynas  gyntefig  a  fodolai  rhyngddo  a  Duw. 

I.  Dylem  sylwi  ar  y  dnedd  addolgar  sydd  wedi  ei  gadael  yn 
ngweddill.  Nis  gallwn  lai  na  gweled  fod  mewn  dynion  yn 
gyíTredinol  ryw  syniad  dwfn  ac  angenrheidiol  am  Dduw,  a 
thuedd  hefyd  i  dalu  rhyw  fath  o  warogacth  iddo.     Nid  ydyw 

deall  dyn  yn  cael  gorphwysdra  ond  yn  y  syniad  am  Dduw. 
Y  mae  yr  arwyddion  amiwg  o  gynllun  a  rhagfwriad,  sydd  yn 
ganfyddadwy  yn  y  cwbl  o'i  amgylch,  yn  ei  orfodi  i  gredu  fod 
rhyw  feddwl  mawr  a  goruwch-ddynol  wedi  bod  yn  cynllunio. 
Wrth   olrhain   achos  ac   effaith  tuag  yn  ol,  gorfodir  ef  gan 
gyfansoddiad    ei    natur   i   aros    gyda    rhyw    achos    cyntaf   a 
gwreiddiol  i'r  oU.     Y  mae  serchiadau  y  galon  hefyd  yn  dyheu 
am  Dduw,   o  herwydd   ei  bod  yn   methu  cael  gwrthddrych 
teilwng,   sydd   yn   boddhau  ei  holl  ddymuniadau,  yn  yr  hyn 
sydd  gyfnewidiol  a   therfynol.     Bydd  y  galon  yn   myned  yn 
drallodus  wrth  weled  pob  peth  o'i  chwmpas  yn  cyfnewid  ac  yn 
darfod  ;  o  herwydd  hyny  metha  gael  dim  i  gymeryd  gafael 
gref  a  sefydlog  ynddo,  ac  felly  gael  gorphwysdra.     Terfynol 
ydyw  pob  peth  gweledig,  tra  y  dyhea  hi  am  y  diderfyn.     Ond 
pa  un  bynag  a  allwn  ni  roddi  cyfrif  am  ffurfìad  y  syniad  yn  y 
meddwl,  erys  y  ífaith  yn  amlwg  ac  yn  hysbys,  fod  dynolryw 
yn  mhob  oes  a  gwlad  wedi  bod  yn  addoli  rhyw  fath  o  Dduw. 
Efallai  ei  fod  yn  amheus  a  f u  y  fath  beth  a  rcal  athcist  erioed. 
Rhywfath  o  addolwyr    Duw   yw   y   gynulleidfa   yma  oll,  yr 
annuwiol  yn  gystal  a'r  duwiol.     Ond  pa  beth  ydyw  natur  yr 
addoliad  a   delir,  a  pha  beth  yw  gwerth  y  teimlad  addolgar 
crefyddol  sydd  mewn  dyn,   yw    y  cwestiwn.       !Mewn   ystyr 
foesol,  a  chyda  golwg  ar  iddo  fod  yn  allu  i  ddychwelyd  dyn  i 
fod  yn  ddarostyngedig  i  ddeddf  Duw,  bychan  yw  ei  nerth.    Y 
mae  gwrthryfel  hunanol  y  galon  yn  Ilawer  iawn  cryfach  nag 
ef.     Dacw  y  pagan  addolgar  yn  newid  gogoniant  yr  anllygredig 
Dduw   i   gyffelybiaeth   Ilun    dyn   llygredig,   ac   ehediaid,    ac 
anifeiliaid  pedwar  carnol,  ac  ymlusgiaid  ;  îe,  yn  creu  duwiau 
sydd  yn  cyfateb  i  chwantau  llygredig  ei  galon,  nes  y  mae  yn 
cael   addoli    ei    dduw   a    boddio   ei    chwanLau   anifeilaidd    ar 
unwaith.     Trwy  odineb  yr  oedd  y  dduwies  Gwener  yn  cael  ei 
haddoli.      Meddwdod    oedd    gwasanaeth    crefyddol    y   duw 
Bacchus.     Yn  ngwlad  efcngyl  nis  gall  addoliad   gymeryd   y 
fîuríìau  ofnadwy  hyn,  oblegid  yr  ydym  ni  wedi  ein  dysgu  yn  am- 
amgenach  am  y  gwir  a'r  bywiol  Dduw,  deddfau  sanctaidd  yr 

Hwn  sydd  wedi  cael  eu  gwneyd  yn  hysbys  i  ni.  Ond  o  herwydd 
fod  Ei  gyfraith  bur  Ef  yn  croesi  tueddiadau  Uygredig  ein  natur, 
y  mae  yr  addoHad  a  delir  iddo  yn  amddifad  o  ysbryd  a  chalon. 
Nid  oes  dim  bywyd  ynddo.  Gwarogaeth  allanol  yn  unig 
ydyw.  Fe  wrendy  yr  anghredadyn  yn  ddefosiynol  ar  ddar- 
lleniad  Gair  Duw  ;  fe  gyduna  a'r  gynulleidfa  i  ganu  Ei  fawl ; 
fe  gydymostwng  ger  Ei  fron ;  ac  ar  yr  un  pryd  bydd  y  gwrth- 
ryfel  dwfn  yn  yr  ysbryd  mor  gryf  ag  erioed.  Nid  yw  y 
warogaeth  a  dehr  genym  i'r  Arglwydd  ond  cyfFelyb  i'r  warog- 
aeth  a  roddwn  i  un  o  frenhinoedd  y  cyfandir  pan  ar  ymwehad 
a'r  wlad  hon.  Gwehr  y  Ihaws  yn  rhedeg  yn  awyddus  i'r 
procession,  a  phan  fyddo  y  teyrn  yn  myned  heibio  iddynt  y 
maent  yn  tynu  eu  hetiau,  ac  yn  ymgrymu  ger  ei  fron.  Ond  nid 
ydynt  o  herwydd  hyny  yn  gosod  eu  hunain  dan  ei  gyfreithiau, 
nac  yn  ymostwng  i'w  awdurdod  fel  brenhin.  Yr  un  fath,  nid 
yw  addohad  y  di-ailenedig  yn  ddim  ond  complimcnt  gwag  i'r 
Brenin  Mawr,  heb  unrhyw  fwriad  i  ostwng  y  galon  at  Ei 
ddeddfau.  Na,  nid  oes  digon  o  nerth  yn  y  teimlad  defosiynol 
greddfol  sydd  mewn  dynion  i  gyfanu  y  rhwyg  sydd  wedi  ei 
wneuthur  rhyngddynt  â  Duw. 

II.  Nid  ydyw  dysgeidiacth  a  chymhellion  y  gydwybod ychwaith  yn 
ddigonol  i  ddwyn  oddiamgylch  adf^:riad  y  ddynoliaeth.  Y  mae 
bodolaeth  y  gydwybod,  yn  ddiau,  yn  un  o'r  pethau  hyny  sydd 
yn  gwneuthur  adferiad  pechadur  yn  beth  posibl,  am  hyny 
dylem  fod  yn  ddiolchgar  am  dani.  Trwy  hon,  medd  Duw 
afael  ar  y  dyn,  îe,  hyd  yn  nod  yn  ei  wrthgihad  pellaf  oddiwrtho. 
Y  mae  y  gydwybod,  nid  yn  unig  yn  dangos  i  ddyn  beth  sydd 
dda,  a  pha  beth  a  gais  yr  Arglwydd  ganddo,  ond  hefyd  yn  ei 
orchymyn  i'w  gyflawni ;  ac  nid  yn  unig  y  mae  yn  dangos  y 
drwg,  ond  hefyd  yn  ei  warafun.  Ond  y  mae  yn  gwbl  analluog 
i  sicrhau  ufudd-dod  y  galon,  fel  y  mae  hanes  y  byd,  a  phrofiad 
personol  pob  un  o  honom  wedi  ein  dysgu.  Y  mae  cariad  y 
galon  yn  llawer  cryfach.  Dyna  y  gallu  mawr  sydd  mewn 
dynion,  gallu  cariad.  Yr  hyn  a  fyddo  dyn  yn  ei  garu,  dyna  a 
fydd  debycaf  o  gyflawni.     Nid  yw  pob  rhwystr  ar  flbrdd  pob 

math  o  gariad,  ond  achlysuron  iddo  i  ymgryf  hau  ac  angerddoh, 
nes  treisio  ei  ffordd  yn  y  diwedd  i  gyrhaedd  ei  amcan  er 
gwaethaf  pob  gwrthwynebiad.  Gwelwn  yr  afon  yn  ymlithro 
yn  ddystaw  tua'r  môr,  yn  ymddoleni  yn  hamddenol  ar  y  gwas- 
tadedd,  ac  yn  bolheulo  fel  sarff,  os  na  fydd  dim  yn  ei  hatal  ; 
ond  yn  ngwyneb  rhwystr  cewch  ei  gweled  yn  ymgroni  yn 
ddigofus,  ac  yn  casglu  nerth  i  ymwthio  drwy  neu  dros  yr 
atalfa,  ac  yna  yn  cyflymu  ei  rhedfa  tua'r  môr,  gan  ddwrdio 
pob  peth  a  fyddo  am  ei  rhwystro.  Nid  ydyw  y  môr  mawr 
Uydan  byth  yn  ymddangos  mor  gynddeiriog  ag  ydyw  yn  ymyl 
y  làn,  lle  y  cyferfydd  â  rhwystrau  ;  yno  yr  ymderfysga  ei 
donau,  gan  ymluchio  yn  erbyn  y  creigiau,  nes  crynu  o'r 
mynyddoedd  gan  ei  ymchwydd  ef,  ac  y  chwythir  poeredd  ei 
gynddaredd  i  entrych  yr  awyr.  Felly,  nid  yw  atalfeydd  y 
gydwybod  yn  ddim  ond  achlysuron  deffroad  a  chynhyrfiad 
nwydau  llygredig  y  galon.  Sonia  yr  apostol  am  "  wyniau 
pechodau  y  rhai  oeddynt  trwy  y  ddeddf,"  a  dywedfod  pechod, 
oedd  gynt  yn  farw,  yn  cymeryd  achlysur  oddiwrth  y  gorchymyn 
i  weithio  ynddo  bob  trachwant,  nes  yr  oedd  trwy  y 
gorchymyn  yn  myned  yn  dra  phechadurus,  ac  yntau  yn  gorfod 
teimlo  ei  hun  yn  gaeth,  wedi  ei  werthu  dan  bechod.  Goleuer 
a  chryfhaer  y  gydwybod,  ac  ni  wna  hyny  ond  ychwanegu  at 
boethder  y  rhyfel  oddimewn,  heb  sicrhau  unrhyw  gyfnewidiad 
yn  y  cymeriad.  Trwy  gyfnewid  cariad  y  galon  yn  unig  y 
gellir  newid  carictor  dyn.  Fe  bery  dyn  yr  un  o  hyd,  mewn 
stâd  o  wrthryfel  yn  erbyn  Duw,  oni  newidir  serchiadau  ei 
galon. 

III.  Nid ydyív y  teimladau  caredig, ycìiwaith,  sydd yn  ngweddiU yn 
y  ddyuoliaeth,yn  ddigonol  i  ddtiyn  oddiamgylch  ei  hadferiad.  Y  mae 
y  rhai  hyn  yn  hardd  iawn,  ac  yn  ychwanegu  llawer  at  ein 
cysuron  cymdeithasol,  ond  fel  gallu  i  adfer  dyn  yn  ol  at  Dduw, 
y  maent  yn  gwbl  ddiwerth.  Medd  rhai  dynion  a  merched 
ryw  ledneisrwydd  ac  addfwynder  naturiol  hynod  o  dlws,  sydd 
yn  eniU  cymeradwyaeth  a  serch  pawb  a'u  hadwaenant ;  ond 
mewn  ystyr  foesol  nid  oes  mwy  o  nerth  ynddo  nag  sydd  yn 

jnstincts  amrywiol  gwahanol  fathau  o  greaduriaid.  Nid  oddiar 
barch  i  Dduw  y  mae  y  dyn  neu  y  ddynes  yn  llednais,  ond  o 
herwydd  mai  dyna  ei  naturiaeth  anianol.  Peth  prydferth 
iawn  hefyd  ydyw  y  serchiadau  teuluaidd  ;  cariad  rhieni  tuag 
at  eu  plant,  a  chariad  y  plant  at  eu  rhieni.  Gwehr  y  tad  yn 
gweithio  yn  galed,  ac  yn  dyoddef  llawer  o  anghysuron,  er 
mwyn  i'w  enilHon  droi  yn  ymborth  blasus  ar  fwrdd,  ac  yn 
ddillad  cysurus  am,  ei  wraig  a'i  blant ;  nes  yn  eu  cysur  hwy 
y  bydd  yn  anghofio  ei  flinder  ei  hun,  ac  yn  teinilo  yn  falch  o 
hono.  Pan  ddychwel  adref  yn  yr  hwyr,  bydd  y  plant  yn 
rhedeg  am  y  cyntaf  i'w  groesawi ;  chwareuant  rhwng  ei 
hniau,  dringant  i  fyny  ar  hyd-ddo,  gan  dynu  ei  wallt  a'i 
gernflew,  a'i  gusanu  bob  yn  ail.  Yn  eu  gwres  hwy  y  mae 
yntau  yn  toddi ;  teimla  ei  hun  yn  dyfod  eilwaith  yn  ddyn  ar 
ol  bod  yn  bren,  yn  lô,  yn  haiarn,  neu  yn  frethyn,  trwy  y  dydd. 
Y  mae  y  fam  yn  dotio  ar  ei  phlant.  Gwylia  ar  bob  ysgogiad ; 
a  chenfydd  brydferthwch  anghyffredin  yn  mhob  ystum  o'r 
eiddynt.  Ymdraffertha  lawer  er  eu  mwyn,  cyll  ei  chwsg  ynei 
gofal  am  danynt,  gan  gyfrif  pob  trafferth  yn  bleser.  Oh,  y 
mae  y  pethau  hyn  yn  hardd,  ac  yn  gweini  llawer  o  gysur. 
Ond  wedi  y  cyfan,  nid  oes  ynddynt  ddim  rhinwedd  moesol  a 
chrefyddol ;  o  ran  hyny,  canfyddir  hwy  mewn  anifeihaid. 

Hardd  iawn  yw  y  cyfeillgarwch  cynhes,  hunan-aberthol, 
sydd  yn  ffynu  yn  fynych  rhwng  cyfeilhon.  JNIor  brydferth  yr 
ymddengys  y  cyfeillgarwch  oedd  rhwng  Jonathan  a  Dafydd. 
Er  y  gwyddai  Jonathan  mai  Dafydd  ydoedd  yr  hwn  a  ddior- 
seddai  ei  dad,  ac  a  gymerai  oddiarno  ef  ei  hun  yr  orsedd 
hono,  i'r  hon  yr  ydoedd  efe  yn  etifedd  naturiol,  eto  y  cyfryw 
ydoedd  ei  gariad  ato  fel  yr  oedd  yn  ei  amddiffyn  rhag  dialedd 
ei  dad,  ac  yn  gwneyd  hyny  ar  draul  peryglu  ei  fywyd  ei  hun. 
Yr  oedd  yn  teilyngu  galarnad  gynhes  pan  laddwyd  ef  ar  faes  y 
rhyfel,  ac  efe  a'i  cafodd  gan  Dafydd.  Y  mae  llawer  o 
enghreifftiau  cyffelyb  wedi  digwydd  erioed,  ac  y  maent  yn 
hardd  iawn.  Oni  buasai  am  y  cariad  a'r  tynerwch  yma  byddai 
y   ddaear   megis   uffern,   a   dynion  fel  ellyllon  creulawn   yn 

fhodio  ar  hyd-ddi.  Ond  pa  faint  yw  gwerth  y  rhai  hyn  oll 
fel  gallu  i  gyfanu  y  rhwyg  sydd  wedi  ei  wneuthur  rhyngom  a 
Duw  ?  Dim.  Nid  ydynt  ond  blodau  yn  tyfu  mewn  anialwch 
gwag,  erchyll.  Gwir  eu  bod  yn  gwrthweithio  rhyw  gymaint 
ar  hunanoldeb  gwreiddiol  y  galon  ddynol,  ac  o  herwydd  hyny 
y  maent  yn  hardd.  Ünd  os  ydynt  yn  symud  y  canolbwynt 
o'r  dyn  ei  hun  i  rywun  arall  sydd  yn  ei  ymyl,  nes  y  bydd  yn 
byw  er  mwyn  hwnw,  nid  ydynt  yn  ceisio  troi'r  dyn  yn  ol  at  y 
canolbwynt  mawr  cyntefìg,  sef  Duw.  Y  mae  y  gwrthryfel 
sydd  mewn  dyn  yn  erbyn  Duw  yn  parhau  yr  un.  Gallwn 
enwi  ychwaneg  o  bethau  prydferth,  a  gwerthfawr  mewn  rhyw 
ystyr,  sydd  wedi  aros  mewn  dynoHaeth  syrthiedig  ;  ond  nid 
ydynt  ond  cyfíelyb  o  ran  natur,  a  llai  eu  pwys,  na'r  rhai  a 
enwyd  fel  enghreifftiau.  Y  penderfyniad  yr  ydym  yn  gorfod 
dyfod  iddo  ar  y  diwedd  ydyw  hwn  :  "  Yr  hyn  a  aned  o'r 
•cnawd  sydd  gnawd."  "  Y  mae  yn  rhaid  eich  geni  chwi 
drachefn."  Er  nad  ydwyf  wedi  eich  cyfarch  mewn  dull  union- 
gyrchol,  am  danoch  chwi  yr  wyf  wedi  bod  yn  siarad.  Pan  yn 
llefaru  am  y  natur  ddynol,  neu  ddynolryw  yn  gyffredinol,  yr 
amcan  oedd  tafîu  ein  hunain  i  ryw  gymaint  o  bellder  oddi- 
wrthym  ein  hunain,  i  ni  gael  gwell  golwg  arnom  ein  hunain. 
Am  danoch  chwi,  ac  wrthych  chwi,  yr  oeddwn  yn  llefaru,  er 
ceisio  gweithio  ynoch  argyhoeddiad  fod  drygioni  eich  natur 
yn  anwelladwy  heb  ail-enedigaeth. 

Ond  meddai  rhywun  :  "  Pa  fudd  a  fyddai  mewn  argyhoedd- 
iad  o'r  fath  ?"  Pa  ddyben  ymarferol  a  elhr  ei  gyrhaedd  ?  Pa 
les  a  ddeilha  oddiwrth  bregethu  o'r  natur  hyn  ?  Yn  ol  eich 
dysgeidiaeth  chwi  eich  hun,  Duw  a  bia  ail-eni.  Pe  buasai  yn 
rhywbeth  o  fewn  ein  cyrhaedd  ni,  buasem  yn  ymdrechu 
ymostwng ;  ond  gan  nad  ydy w,  pa  beth  sydd  a  fyno  y  son  am 
yr  angenrheidrwydd  am  dano  â  ni  ?  "  A  ddaethost  i'n  poeni 
cyn  yr  amser  ?"  Wel,  fy  nghyfeilHon,  y  mae  atebiad  i'r  hoU 
o;westiynau  yna  i  gyd  yn  nghymydogaeth  ein  testyn.  Ar  ol  i 
lesu  Grist  yn  y  modd  difrifolaf  draethu  ac  ail-draethu  yr 
angenrheidrwydd    ani    ail-enedigaeth,    nid    yw    yn    goUwng 

Nicodemus  ymaith  ar  hyny ;  ond  cyn  terfynu,  y  mae  yn  codi 
trostan  y  groes  gerbron  ei  lygaid  ;  "  Canys  megis  y  dyrchaf- 
odd  Moses  y  sarph  yn  y  diffaethwch,  felly  y  mae  yn  rhaid 
dyrchafu  Mab  y  dyn ;  fel  na  choller  pwy  bynag  a  gredo 
ynddo  ef,  ond  caffael  o  hono  fywyd  tragywyddol."  Yr  oedd 
tynerwch  a  doethineb  yn  Ei  ymddygiad.  Y  mae  Ei  eiriau  yn 
cynwys  awgrym  ymarferol  i  ninau.  Os  yw  y  gwenwyn 
marwol  wedi  treiddio  trwy  dy  holl  naturiaeth,  a  hoU  physig- 
wyr  y  ddaear  yn  analluog  i'th  feddyginiaethu,  edrych  ar  sarph 
bres  yr  efengyl.  Gwel  Geidwad  dyn  yn  grogedig  ar  groes- 
bren  melldigedig.  Edrych  tuag  yno  fel  un  a  fyddai  yn- 
disgwyl  meddyginiaeth,  ac  fe  ddaw  iachad  trwy  yr  edrychiad" 
hwnw.     Ffo  at  Fab  Duw  fel  yr  ydwyt. 


P  R  E  G  E  T  II     XVII. 
— :o: — 

DYDDANWCH    DüW. 

Salm    xciv.     19. — "  Yn    amlder  fy    meddyliau   om   mewn,    dy 
ddyddanwch  di  a  laweny:ha  fy  enaid." 

UN  o'r  Salmau  dialeddol  ydyw  hon,  ac  un  o'r  rhai  penaf  o 
honynt.  Cychwyna  gyda  chyfeiriad  at  yr  Arglwydd  fel 
Duw  y  dial.  "  O  Arglwydd  Dduw  y  dial,  O  Dduw  y  dial, 
ymddisgleiria.  Yinddyrcha,  Farnwr  y  byd  :  tâl  eu  gwobr  i'r 
beilchion."  I'r  anghyfarwydd  mewn  llenyddiaeth  Feiblaidd 
y  mae  y  Salmau  hyn  yn  fagl  ac  yn  brofedigaeth.  Edrychant 
ar  yr  ysbryd  dialgar  a  dybiant  sydd  yn  y  Salmau  hyn,  fel 
yn  anghyson  â  moesoldeb  uwch  y  Testament  Newydd,  ac  am 
hyny  yn  anghydweddol  â  dwyfol  ysbrydoliaeth ;  oblegid  yr 
im  yw  Duw  o  angenrheidrwydd  tan  bob  goruchwyliaeth. 
"  Clywsoch  ddywedyd,"  meddai  Crist,  "  Ilygad  am  Iygad,  a 
<iant  am  ddant ;"  ond  nid  gan  y  Deddfroddwr  y  clywsent  hyn, 
cithr  gan  "  y  rhai  gynt,"  sef  y  Rabbiniaid  oedd  yn  camesbonio 
cyfraith  Duw,  ac  yn  gwyrdroi  y  rheol  a  roddwyd  i  farnwyr 
gwladol  mewn  achosion  o  gam  i  fod  yn  gefnogaeth  i  ddial- 
garwch  personol.  Y  rheol  i  farnwyr  mewn  achosion  o 
ymrafael  a  niwed  oedd  "  einioes  am  einioes,  llygad  am  lygad, 
dant  am  ddant,  troed  am  droed,  archoU  am  archoll,  a  chlais 
am  glais."  Nid  oedd  cyfraith  Moses  yn  cyfreithloni  i  ddyn 
gymeryd  taledigaeth  cyfiawnder  yn  ei  law  ei  hun,  ond 
"  rhodded  ef  trwy  farnwyr "  oedd  y  dwyfol  gyfarwyddyd. 
Yn  bersonol,  yr  anogaeth  oedd :  "  Na  ddiala,  ac  na  chadw  lid 
i  feibion  dy  bobl  ;  ond  câr  dy  gymydog  megis  ti  dy  hun  " 
{Lev.  xix.  18).  Cyffelyb  hefyd  yw  anogaeth  Ilyfr  y  Diarebion: 
■"  Na  ddywed,  Mi  a  dalaf  ddrwg  "  (xx.  22) ;  "  Pan  syrthio  dy 
clyn,  na  lawenycha  :  a  phan  dramgwyddo,  na  orfoledded  dy 

galon  :  rhag  i'r  Arglwydd  weled,  a  bod  hyny  yn  ddrwg  yn  eî 
olwg  ef."  "  Na  ddywed,  Mi  a  wnaf  iddo  ef  fel  y  gwnaeth 
yntau  i  minau;  mi  a  dalaf  i'r  g\Vr  yn  ol  ei  weithred  "  (pen. 
xxiv.  17,  18,  29).  Yn  mysg  y  pechodau  mwyaf  ysgeler  y 
rhestrai  duwiolion  yr  Hen  Destament  ddialgarwch,  a  chawn 
Job  a  Dafydd  yn  datgan  eu  boddlonrwydd  i  farnau  Duw 
ddisgyn  arnynt,  os  oeddynt  wedi  bod  yn  euog  o'r  camwedd 
hwn.  Yn  wir,  o'r  Hen  Destament  y  difynir  ymadroddion 
cryfion  a  phrydferth  yn  y  Testament  Newydd  i  warafun  dial- 
garwch,  ac  i  anog  i  ysbryd  goddefol  a  maddeugar.  "  Nac 
ymddielwch,  rai  anwyl,  ond  rhoddwch  le  i  ddigofaint :  canys 
y  mae  yn  ysgrifenedig,  I  mi  y  mae  dial ;  myfi  a  dalaf,  medd  yr 
Arglwydd.  Am  hyny,  os  dy  elyn  a  newyna,  portha  ef;  os 
sycheda,  dyro  iddo  ddiod ;  canys  wrth  wneuthur  hyn  ti  a 
bentyru  farwor  tanllyd  ar  ei  ben  ef.  Na  orchfyger  di  gan 
ddrygioni,  eithr  gorchfyga  di  ddrygioni  trwy  ddaioni " 
(Rhuf.  xii.  19 — 21).  Difyniadau  tlws  o'r  Hen  Destament  yw 
yr  holl  ymadroddion  hyn. 

Ar  yr  un  pryd,  nid  ydym  am  honi  nad  yw  y  goleuni  yn  fwy 
tanbaid  ar  y  pwnc  hwn,  fel  ar  lawer  o  bethau  eraill,  yn  y 
Testament  Newydd.  Graddol  oedd  cyfraniad  y  datguddiad 
dwyfol  i'r  byd ;  rhoddid  ef  fel  yr  oedd  y  byd  yn  dyfod  yn 
alluog  i'w  dderbyn.  A  dyna  ydyw  yr  Hen  Destament,  hanes 
cenedl  yn  cael  ei  dysgu  yn  raddol  gan  Dduw,  trwy  gyf- 
reithiau  cyfaddas  i'r  cyflwr  yr  oeddynt  ynddo,  heb  ofyn  y 
perífeithrwydd  uwch  oedd  yn  bosibl,  ond  yn  goddef  rhyw 
bethau  o  herwydd  caledwch  eu  calonau,  am  nad  oeddynt  wedi 
eu  dysgyblu  yn  ddigonol  i  ddisgwyl  mwy  oddiwrthynt.  Eto,. 
hyd  y  nod  gyda  golwg  ar  y  pwnc  dan  sylw,  y  mae  llai  o  angen 
yr  ystyriaeth  hon  nag  a  dybir  gan  lawer.  Y  mae  dau  fath  o 
deimlad,  pell  oddiwrth  eu  gilydd,  a  gamgymerir  gan  rai  fel  yr 
un  a'r  unrhyw  deimlad.  Nwyd  lygredig  ydyw  y  naiU,  yn 
edrych  ar  gam  tybiedig  neu  wirioneddol  yn  ei  berthynas  a'r 
person  ei  hun,  ac  mewn  ffyrnigrwydd  yspryd  yn  dymuno  talu 
yn  ol  i'r  neb  a  wnaeth  y  cam.     Yn  y  teimlad  llygredig  hwn^ 

yn  nghyd  a'i  allu  i'w  foddio,  yr  ymffrostiai  Lamech  yn  y  fawl- 
gân  iddo  ei  hun  yn  nghlywedigaeth  ei  wragedd  :  "  Canys  mi  a 
leddais  ẃr  i'm  harcholl,  a  llanc  i'm  clais."  Yn  awr,  y  mae  yr 
holl  Feibl — yr  Hen  Destament  yn  gystal  a'r  Newydd — yn 
condemnio  y  teimlad  hwn,  a  phob  amlygiad  o  hono.  Ond 
bodola  teimlad  arall,  yr  hwn  y  gelHr  ei  alw  yn  eiddigedd  neu 
ddigUonedd  moesol,  sydd  yn  cael  ei  ddeffro  gan  yr  olwg  ar  yr 
annuwiol  yn  frigog,  a  rhyfyg  herfeiddiol  yn  llwyddianus,  pan 
yn  sathru  rhinwedd  a  chrefydd  dan  ei  draed.  Appelia  y 
teimlad  hwn  at  Dduw,  Barnydd  yr  hoU  ddaear,  gan  ofyn  iddo 
wneyd  barn  ar  y  ddaear,  trwy  atal  rhwysg  y  balch  annuwiol, 
a  gwaredu  a  dyrchafu  Ei  bobl  Ei  Hun  a'i  achos  sydd  yn  cael 
eu  sathru  dan  draed.  Er  mai  efe  ei  hun,  efallai,  a  fydd  y 
dyoddefydd,  nid  oddiar  deimlad  hunanol  a  phersonol  yr  appeHa 
at  Dduw,  ond  zél  tros  rinwedd  a  chrefydd  ei  Dduw  sydd  yn  ei 
ysu.  Y  mae  y  teimlad  hwn  nid  yn  unig  yn  gyfreithlon,  ond 
yn  iachus  a  rhinweddol,  fel  nad  oes  yr  uncymeriadyn  gyflawn 
sydd  yn  amddifad  o  hono.  Ac  os  gwnewch  ymchwiHad  i'r 
Salmau  a  ystyrir  yn  ddialeddol,  chwi  a  gewch  mai  y  teimlad 
yma  sydd  wrth  eu  gwraidd,  sef  zèì  dros  Dduw,  a'i  achos,  a'i 
bobl. 

FeHy  am  y  Sahn  hon.  Cwyno  a  wna  y  Salmydd  fod  yr 
annuwiol  yn  gorfoleddu  ac  yn  dywedyd  yn  galed  ;  fod  gweith- 
redwyr  anwiredd  yn  ymfawrygu  pan  yn  dryUio  pobl  yr 
Arglwydd,  ac  yn  cystuddio  Ei  etifeddiaeth.  Yna,  "  Y  weddw 
a'r  dyeithr  a  laddant,  a'r  amddifad  a  ddieneidiant.  Dywedant 
hefyd,  Ni  wel  yr  Arglwydd,  ac  nid  ystyria  Duw  Jacob."  Ond 
ymgysura  y  Salmydd  (adn.  14)  yn  y  syniad  na  âd  yr  Arglwydd 
Ei  bobl ;  cofio  Duw  yn  Ei  ffyddlondeb  i'w  bobl  sydd  yn  ei 
nerthu.  Yn  y  cysyUtiad  hwn  y  llefara  eiriau  y  testyn  :  "  Yn 
amlder  fy  meddyHau  o'm  mewn,  dy  ddyddanwch  di  a  lawenycha 
fy  enaid."  Un  o'r  Salmau  galarnadol  ydyw  hon,  sydd  wedi 
bod  o  wasanaeth  i  eglwys  Dduw  mewn  Hawer  amgylchiad 
bHn.  Nid  yn  unig  yr  oedd  wedi  dyfod  i  mewn  i'r  gwasanaeth 
luddewig  yn  ei  dyddgylch,  ond  ar  adegau  neiUduol  o  orthrym- 

der  byddent  yn  ei  defnyddio  yn  ychwanegol.  Dywedir  mai  y 
Salm  hon  a  genid  gan  y  Lefiaid  o'u  pwlpudau,  pan  ddinystr- 
iwyd  Jerusalem  a'r  deml  adeg  y  caethgludiad  i  Babilon.  Pan 
ruthrai  y  gelynion  i'r  deml,  yr  oeddynt  yn  canu  adnodau  olaf 
y  Salm  ;  ond  cawsant  eu  rhwystro  i'w  gorphen,  ac  i  ddweyd  y 
frawddeg  olaf :  "  Yr  Arglwydd  ein  Duw  a'u  tỳr  hwynt  ymaith." 
Ystyr  bendant,  a  chyfyng  braidd,  sydd  i'r  testyn  yn  y  cysylltiad 
y  llefarwyd  ef,  ond  yr  ydym  am  gymeryd  mantais  oddiwrtho  i 
alw  sylw  at  yr  holl  ddyddanwch,  o  bob  math,  sydd  yn  dyfod 
oddiwrth  Dduw,  yn  ngoleuni  chr  a  chyflawn  yr  efengyl,  ar 
gyfer  profedigaethau  bywyd. 

GelHr  defnyddio  y  testyn  mewn  llawer  math  o  amgylch- 
iadau,  heblaw  amgylchiadau  tebyg  i'r  rhai  a  roisant  fôd 
\  iddo.  Y  mae  yn  amlwg  i  bob  dyn  meddylgar  fod  llawer  o 
flinderau,  o  bob  math,  yn  goddiweddyd  dyn  yma.  "  Dyn  a 
aned  i  flinder."  Os  yw  ei  ddyddiau  yn  fyr,  y  maent  yn  llawn 
o  helbul.  Profa  y  gwahanol  ddarpariadau  a  wneir  i  leddfu 
trueni  fod  llawer  o  hono.  Y  mae  llawer  o'r  darpariaethau 
hyn  ar  gyfer  y  tlodion,  megis  tlotai  ac  ysbytai  o  bob  m.ath. 
Bodola  Ilawer  o  gymdeithasau  dyngarol  sydd  yn  gAvynebu  ar 
wahanol  fathau  o  drueni,  ond  y  mae  swm  mawr  o  drueni  nas 
gall  unrhyw  gymdeithas  gyffwrdd  ag  ef.  Daw  Ilawer  o  drueni 
i'r  amlwg,  ond  diau  fod  Ilawer  mwy  yn  guddiedig,  nad  oes 
neb  yn  gwybod  am  dano  ond  yspryd  dyn  yr  hwn  sydd  ynddo, 
a'r  HoIIwybodoI.  Daw  rhyw  gymaint  o  flinder  i  ran  pawb  ar 
y  ddaear  ;  nid  oes  neb  yn  dianc  ;  y  mae  rhy w  ofid  yn  mhob 
teulu ;  a  shelcton  in  cvery  Jioiisc.  Ceir  rhyw  nifer  o  ddyddiau 
blin,  os  nad  misoedd  o  oferedd,  ac  yn  wir,  blynyddoedd  o 
ddrygfyd,  yn  mhob  teulu.  Y  mae  swm  mawr  o  drueni  yn  y 
byd,  a  bydd  rhyw  gymaint  yn  sicr  o  ddyfod  i  ran  pob  dyn. 
Rhyw  Ramah  yn  Ilywodraeth  yr  Anfeidrol  ydyw  y  byd  hwn  ; 
galar  ac  wylofain  ac  ochain  mawr  a  glywir  uchaf  yma.  Nid 
rhaid  ymdrafîerthu  i  brofi  hyn,  gan  fod  y  ffaith  yn  amlwg  ac 
yndeimladwy  i  bawb.  Nid  awni  ymofyn  oba  le  a  phaham  y 
daeth  trueni  i'r  byd — gofyniadau   na   Iwyddwyd   eto   i    gael 

atebion  boddhaol  iddynt  — ond  ni  a  ofynwn  a  oes  dim  dyddanwch 
ar  gyfer  y  poen  a'r  gofìd  hwn  ?  Cawn  fod  y  Sahnydd  wedi 
dyfod  o  hyd  iddo — dyddanwch  Duw — ac  yr  oedd  hwn  yn  felus 
i'w  galon,  ac  yn  llawenychu  ei  enaid.  Am  hyny,  naturiol 
ydyw  gofyn  :  Pa  fodd  yr  ymdarawa  y  didduw  ?  Cyn  galw 
eich  sylw  at  gysuron  crefydd,  ni  a  ymofynwn  pa  faint  o  gysur 
sydd  gan  y  digrefydd  mewn  tywydd  bUn  ;  rhydd  hyny  fantais 
i  ni  i  brisio  gwerth  dyddanwch  y  Salmydd,  dyddanwch  Duw. 

I.    A    OES    DYDDANWCH    HEB    DDYDDANWCH    DUW  ? 

Gyda  dyddordeb  pruddglwyfus  yr  ydym  wedi  bod  yn  gwylio 
yr  annuwiol  a'r  digrefydd,  mewn  gwahanol  brofedigaethau, 
i  weled  a  feddent  ddyddanwch  yn  eu  trallod.  Y  mae  llawer  o 
amrywiaeth  yn  mysg  meibion  dynion  ;  cawn  y  cyfoethogion 
a'r  tlodion,  y  cwrteithiedig  eu  meddyliau  a'r  anghwrteithiedig; 
ond  wrth  chwilio  nid  ydym  wedi  cael  ond  dau  beth  a  gynygir 
ganddynt  fel  dyddanwch. 

I .  Y  ddocthineb  oyvwstivng  ir  anocheladivy.  Cyfarfyddir  llawer 
o  brofedigaethau  nad  oes  modd  eu  hysgoi,  am  ba  rai  nad  yw 
dynion  yn  cystuddio  eu  hunain  a'r  syniad  eu  bod  wedi  gwneyd 
dim  i'w  tynu  arnynt ;  ac  yn  gymaint  ag  nad  oes  modd  eu 
hysgoi  ceisiant  ddyddanu  eu  hunain,  a  dyddanu  eu  gilydd  â'r 
syniad,  nad  oes  dim  i'w  wneyd  ond  plygu  yn  dawel  i'w  derbyn 
a'u  dwyn.  Yr  oedd  hyn  yn  y  byd  yn  foreu  iawn.  Yn  mysg  yr 
hen  Stoiciaid,  cafodd  hyn  ei  weithio  allan  yn  athroniaeth 
rodresgar,  ac  yn  rhyw  fath  o  grefydd.  Yn  ol  eu  tyb  hwy, 
nid  ydyw  dynion  ond  creaduriaid  amgylchiadau  uwchlaw  eu 
Ilywodraeth  ;  bodola  rhyw  fath  o  angenrheidrwydd  digyfnewid 
am  y  cwbl;  ac  am  hyny  oferedd  ydyw  llawenychu  yn  ngwyneb 
hawddfyd,  na  thristhau  yn  ngwyneb  adfyd.  Ynfydrwydd, 
meddent,  yw  pob  teimlad  angerddol  o  lawenydd  a  thristwch  ; 
doethineb  dyn  ydyw  cerdded  yn  wastad  mewn  hunan- 
lywodraeth  hollol,  gan  gymeryd  amgylchiadau  fel  y  digwyddo 
iddynt  ddyfod,  heb  unrhyw  gynhyrfìad  mewnol  o  gwbl.  Gan 
niai   ffawd   neu   angenrhaid   sydd  yn  teyrnasu,  fTolineb  yw  i 

ddyn  gael  ei  gynhyrfu  gan  ddim  i  chwerthin  neu  i  w-ylo.  Yr 
oedd  rhai  o'r  Stoiciaid  yma  wedi  ymorchestu  yn  anghyffredin  i 
fod  fel  hyn,  ac  wedi  gadael  hanes  ar  ol  sydd  yn  destyn  syndod. 
Ond  annaturiol  iawn  oedd  eu  bywyd  ;  ac  y  mae  yn  amheus  a 
oeddynt  yn  medru  cadw  cymaint  o  lonyddwch  mewnol  ag  a 
ddangosent  yn  allanol.  Achos  syndod  y  byd  at  eu  hanes  ydoedd 
yr  annaturioldeb,  yr  anferthwch  (monstrosity)  a  berthynai  iddynt. 
Y  mae  llawer  o'r  philosoffi  Stoicaidd  yma  yn  y  byd  eto,  ac 
yn  cael  ei  ddysgu  ^an  ddynion  i'w  gilydd.  Clywir  ef  mewn 
siarad  cyffredin.  Pan  fyddo  blinder  wedi  digwydd — archoll  i 
goríF,  niwed  i  amgylchiadau,  cystudd  personol,  neu  angau  yn 
y  teulu — bydd  pobl  yn  dweyd  yn  aml  wrth  y  dyoddefydd  nad 
oes  modd  galw  ddoe  yn  ol,  fod  y  peth  wedi  digwydd  bellach, 
it  is  idle  io  cry  over  spilt  milk,  nad  oedd  dim  arall  i'w  ddisgwyl,  ac 
am  hyny  y  dylai  blygu  yn  dawel  a  pheidio  gofidio.  Clywsoch 
hyna  ganwaith.  Ac  yn  wir,  y  mae  gan  ddyn  allu  i  blygu  i'r 
anocheladwy.  Tybiwch  am  ddyn  wedi  cyfarfod  â  damwain 
sydd  wedi  anurddo  ac  anafu  ei  gorff,  gan  ar  yr  un  pryd  ei 
ddarostwng  i  dlodi.  Yn  mhen  amser  dyna  ef  wrth  un  glun, 
ac  un  llygad,  ac  un  fraich,  mewn  congl  ar  ymyl  y  ffordd,  a'i 
gefn  ar  y  mur,  ffyn  baglau  tan  ei  geseiliau,  a  het  rhwng  ei 
ddanedd  i  dderbyn  cardod  gan  bwy  bynag  a  êl  heibio.  Pwy 
ydyw  ?  Y  dyn  oedd  gynt  y  cryfaf,  yr  iachaf,  a'r  siriolaf  yn  y 
gymydogaeth.  Pa  beth  ydyw  agwedd  ei  feddwl  ?  O,  y  mae 
ei  ysbryd  wedi  ei  dori,  ac  agwedd  ei  wyneb  wedi  ei  newid,  ond  y 
mae  yna  lai  o  ing  nag  a  ellid  ddisgwyl.  Cyn  pen  rhyw  dair  neu 
bedair  blynedd  bydd  wedi  plygu  i'r  ffaith.  Dyna  un  arall  yn 
ngafael  clefyd  angeuol ;  ar  y  dechreu  gwinga  yn  fawr ;  treia  y 
naiU  feddyginiaeth  a'r  naill  feddyg  ar  ol  y  Ilall ;  ond  yn  y  man 
daw  anobaith  am  wellhad  i  mewn  ;  nid  yw  yn  treio  dim  mwy 
ond  rhywbeth  i  leddfu  ei  boen  ;  ac  o'r  diwedd  dyna  ef  yn 
marw.  Pa  fodd  y  mae  yn  gwneyd  ?  Y  mae  yn  plygu  i'r 
angenrheidrwydd  blin.  Nid  yw  wedi  gwneuthur  unrhyw 
ddarpariaethau  ar  gyfer  yr  amgylchiad  na'i  ganlyniadau  ;  ond 
y  mae  yn  gwynebu  angau  a'r  tragywyddoldeb  ofnadwy  yn  fwy 

tawel  nag  y  mae'r  anifail  yn  marw,  am  ei  fod  yn  gwybod  na 
fedr  waredu  ei  hun.  Rhaid  myned,  felly  â  yn  weddol  dawel, 
er  ei  fod  yn  annuwiol.  Nid  oes  dim  o  dangnefedd  y  credadyn 
yn  ei  fynwes,  ond  y  mae  yn  plygu  i'w  dynged.  Medd  dynion 
allu  o'r  fath  hwn.  Ond  os  gofynwch  faint  o  ddyddanwch  sydd 
yn  y  teimlad  yma,  rhaid  addef  nad  oes  dim  ;  ei  fod  yn  hoUol 
wag  o  hono.  Helplessncss  yn  ymdawelu  ydyw.  Fel  yr  Indiad 
yn  ei  gwch  ar  y  rapids,  ar  ol  deall  fod  pob  ymdrech  yn 
aílwyddianus,  yn  bwrw  y  rhwyfau  ymaith,  ac  yn  eistedd  yn 
ngwaelod  ei  gwch  i  fyned  dros  y  dibyn  erch,  i  fyned  i'r  llynclyn 
berwedig  i  gael  ei  lethu  a'i  chwalu.  Dyna  ddibrisdod  tawel 
anobaith  ;  the  resignation  of  despair. 

Dadleuir  gan  rai  mai  syniadau  am  bethau,  ac  nid  y  pethau 
eu  hunain,  sydd  yn  poeni  dynion.  Efallai  fod  peth  gwir  yn 
hyn.  Clywsom  am  ddynion  wedi  chwerthin  wrth  gael  eu 
poenydio,  yn  ddigynhwrf  mewn  colled,  ac  yn  ddideimlad  wrth 
golli  eu  rhai  anwylaf.  Amrywia  pethau  i  raddau  yn  ol  ein 
syniadau  am  danynt.  Yr  oedd  Cicero  yn  dychrynu  rhag 
marw,  Cato  yn  dymuno  hyny,  a  Socrates  yn  ddifater.  Ond 
gwirionedd  rhanoî  ydyw  hwn,  ac  efallai  fod  y  dideimladrwydd 
yn  fwy  ar  y  gwyneb  nag  yn  y  galon.  Fel  y  gwna  y  rhosyn 
arogU  yr  un  mor  swynol  o  dan  enw  arall,  felly  bydd  poen  a 
cholled  yn  parhau  yr  un  dan  wahanol  enwau.  Ac  ni  wna  y 
syniad  fod  yn  rhaid  dyoddef  peth  newid  dim  Uawer  arno  i'r 
dyoddefydd,  na  fíorddio  iddo  ddim  dyddanwch.  Ond  dyma 
ddyddanwch  yr  annuwiol.     Oh,  mor  dlawd  ydyw! 

2.  Dywedir  mai  dyledswydd  a  braint  pob  dyn  ydyw  dyoddef  er 
mantais  Vr  hiliogaeth  yn  gyffredinol.  Nid  ydyw  efe  ei  hun  i  fan- 
teisio  dim,  oblegid  yn  ol  y  gredo  anffyddol  nid  yw  yn  bod  ar 
ol  marw,  ac  yn  y  ffaith  nad  oes  mantais  bersonol  i  ddeilliaw 
iddo  y  tybir  fod  rhagoriaeth  y  peth.  Nid  ydyw  i  ymgysuro 
yn  y  syniad  o  anfarwoldeb,  a  rhyddhad  oddiwrth  y  bHnderau 
personol,  oblegid  nad  oes  anfarwoldeb  yn  ei  aros  ef;  ond 
bydd  yr  hiliogaeth  ddynol  yn  parhau  am  byth  yn  y  naill 
genhedlaeth    ar   ol    y    ilall.     Pa    fodd,    neu    pa    bryd,    y    try 

dyoddefaint  presenol  yn  fantais  i'r  hiliogaeth,  nid  ydynt  yn 
aros  i  egluro.  Dichon  i  ffurfìau  cystudd  ac  afìechyd  fod  yn 
foddion  i  symbylu  ymchwiliad,  nes  y  deuir  o  hyd  rywbryd  i 
feddyginiaeth  effeithiol  rhagddynt,  ac  felly  fod  ein  dyoddefaint 
ni  yn  fantais  i  oesoedd  dyfodol.  Ond  os  gwir  y  ddysgeidiaeth 
hon,  bydd  eu  hanfantais  yn  fwy  na'r  esmwythyd  a'r  iechyd. 
Ac  eto  nid  ydynt  yn  dweyd  na  bydd  oesoedd  dyfodol  yn  marw, 
a  dyna  y  bwgan  mawr  sydd  yn  ein  byd.  Ond  rhywbeth 
felly  yw  yr  hyn  a  argymheUir,  sef  fod  cenhedlaethau  lawer  i 
ymaberthu  er  mwyn  oesoedd  dyfodol.  Yn  debyg  fel  y  dar- 
llenais  am  fyddin  yn  llwyddo  i  fyned  trwy  ddinas  warchaedig, 
wedi  i  nifer  digonol  o"i  milwyr  gael  eu  lladd  i  lanw  y  trcnches, 
fel  y  gallai  y  lleill  gerdded  trostynt  wrth  ymladd  a'r  gelynion. 
Ond  cysur  bychan  i'r  rhai  a  laddwyd  gyntaf,  fuasai  gwybod 
eu  bod  h\vy  i  farw  fel  y  byddai  eu  celaneddau  yn  sathrfa  i 
eraill,  ac  fel  trwy  eu  hangau  hwy  y  byddai  i  eraiU  gael  y  clod 
o  enill  buddugoHaeth. 

Ond  dyma  yr  ysbwrial  a  gynygir  yn  ddyddanwch  i  ddynion 
trallodus  y  dyddiau  hyn.  Llawer  o  ddysg  sydd  wedi  gyru  y 
dysgawdwyr  yma  yn  ynfyd ;  ac  ychydig  yw  eu  nifer,  y  mae  y 
philosoffì  hon  yn  rhy  rcfined  i'r  werin  bobl  gael  gafael  arni. 
Syniad  Cristionogol  wedi  tyfu  yn  wyllt  ydyw.  Yr  oedd  lesu 
Grist  yn  gosod  hunan-ymwadiad  yn  brif-orchwyl  bywyd,  ond 
nid  yw  y  Beibl  yn  dysgu  yr  ynfydrwydd  y  dylai  dyn  hunan- 
ymwadu  nes  boddloni  ar  ddifodiant  personol,  ac  i  hoU  elw  y 
dyoddefaint  fyned  i  eraill.  Nis  gall  neb  gyrhaedd  hyn.  Y 
mae  cariad  dyn  at  ei  fodolaeth  bersonol  mor  ddwfn  a'i  natur. 
Nid  anfarwoldeb  yr  hiliogaeth  a  wna  foddhau  dyn,  ond  ei 
eiddo  ei  hun.  Ffugiol  iawn  yw  y  ddysgeidiaeth  yma  ;  careg 
sydd  yn  cael  ei  chynyg  yn  lle  bara  i'r  newynog.  Ond  nid  wyf 
yn  gwybod  am  ddim  ond  y  ddau  beth  hyn  a  gynygir  fel 
dyddanwch  gan  athroniaeth  ddidduw  ;  plygwch  yn  dawel  a 
didwrw  i'r  hyn  nis  gellir  ei  ysgoi,  ie,  cyfrifwch  yn  fraint  gael 
myned  yn  aberth  hollol  a  bythol  er  niwyn  eraill,  y  rhai, 
rywbryd  draw,  wedi  i  chwi  beidio  a  bôd,  a  fydd  yn  manteisioar 

eich  dyoddefaint.  O  gysurwyr  gofidus,  fel  cyfeillion  Job,  pe  y 
deuech  i  draethu  pethau  felly  i  ddyn  ar  dori  ei  galon  gan 
ofidiau  !  Nonsense  ydyw  y  pethau  hyn.  Nid  rhyfedd,  gan 
hyny,  fod  athroniaeth  ddidduw  yn  terfynu  yn  y  dyddiau 
diweddaf  yma,  mewn  dweyd  nad  yw  bywyd  yn  werth  ei  gael, 
mai  gwell  fuasai  bod  hebddo  ;  ac  mai  diwrnod  ymwared  fydd 
dydd  marwolaeth,  pan  y  suddir  i  ddifodiant  tragywyddol. 

II.    CYFADDASDER    PERFFAITH    DYDDANWCH    YR    EFENGYL. 

Mor  felus  ydyw  troi  at  hyn,  ar  ol  gweled  hoUol  aneffeithiol- 
rwydd  pob  peth  arall  !     Y  peth  cyntaf  a  ddywedwn  yw — 

I.  Y  mae  Diiw  yn  bod.  Dyma  syniad  dedwydd  !  Onid 
oeddych  yn  teimlo  fel  y  Salmydd  wrth  weled  dynion  mor 
druenus  o  ddigysur  pan  yn  ceisio  byw  hebddo,  heb  ddim  ond 
ffawd  galed  neu  ddeddfau  oerion  yn  eu  hamgylchu;  "Sychedig 
yw  fy  enaid  am  Dduw,  am  y  Duw  byw  !"  "  Pa  bryd  y  deuaf 
ac  yr  ymddangosaf  gerbron  Duw  ?"  O,  y  mae  yn  dda  genym 
fod  Duw  yn  bod  ;  buasem  wedi  tori  ein  calon  yn  nghanol  ein 
profedigaethau  oni  buasai  ein  crediniaeth  yn  Ei  fodolaeth. 
"  Pallodd  ein  calon  a'n  cnawd,  ond  nerth  ein  calon  a'n  rhan 
yw  Duw  yn  dragywydd."  Gwir  fod  yr  ynfyd  yn  dywedyd  yn 
ei  galon  "  nid  oes  un  Duw ;"  yn  dymuno  na  byddai  yr  un  ; 
ond  yr  ynfyd  ydyw  hwnw.  Gwir  hefyd  fod  ynfydion  wedi 
ymuno  a'u  gilydd  i  wadu  Ei  fodolaeth  ;  a'u  bod  wedi  ceisio 
trefnu  cymdeithasau  ar  gynllun  oedd  yn  sylfaenedig  ar  wadiad 
cyhoeddus  o"i  fodolaeth  ;  ond  ofer  a  fuont  yn  eu  hymresym- 
iadau,  a'u  cynghor  a  droes  yn  ffoHneb.  Profodd  yr  experitnent 
yn  fethiant  yn  Ffrainc.  Ar  ddechreu  un  gwrthryfel  cyhoedd- 
wyd  yn  rhyfygus,  gyda  beiddgarwch  na  ddangosodd  hyd  y 
nod  y  Ffrancod  ddim  mwy  eithafol :  "  Nid  oes  un  Duw,  ac  ni 
chaiff  un  Duw  fod.  '  Fe  drefnwyd  myned  yn  mlaen  hebddo ; 
ond  nid  hir  y  buont  cyn  gweled  na  fedrai  cymdeithas  ddim  dal 
yn  nghyd  heb  gydnabyddiaeth  ymarferol  o  Dduw.  Darfu  i 
arweinwyr  y  gwrthryfel  wneyd  cyhoeddiad  arall  :  "  Y  mae 
Duw  yn  bod  ;  ac  os  nad  oes,  rhaid  i  ni  wneyd  Duw."     Druain  o 

honynt  !  Nid  rhaid  oedd  iddynt  wrth  y  fath  drafferth 
rhyfygus.  Y  mae  Duw  yn  bod,  ac  Efe  a'n  gwnaeth  ni,  a  phob 
peth  oll.  O,  y  mae  yn  dda  genym  hyn  !  Haul  bywyd  yw 
Duw.  Heb  yr  haul  naturiol,  ni  fuasai  ond  tywyllwch  ac 
oerni  ac  angau  yn  teyrnasu ;  efe  ydyw  ffynhonell  bywyd  a 
chynydd  a  llawenydd  yr  holl  ddaear.  Felly  heb  Dduw,  ni 
fyddai  ond  deddfau  oerion,  neu  ddamweiniau  deilHon,  neu  ryw 
nerth,  anymwybodol  o  hono  ei  hun  na  dim  arall,  yn  gyru  pob 
peth  yn  y  blaen,  yn  ddiystyr  o  hawddfyd  ac  adfyd  pawb  ;  ac 
ni  fyddai  gan  ddynion  ddim  ond  cymeryd  eu  siawns  a  threngu 
pan  fyddai  raid.  Pa  ŵr  doeth  a  garai  fyw  ar  delerau  o'r  fath  ? 
Gwell  yn  wir  fyddai  bod  heb  y  cyfryw  fywyd.  Byddai  yn 
well  genyf  deithio  mewn  cerbyd,  ar  hyd  ffordd  beryglus,  yn 
cael  ei  lusgo  gan  beiriant  heb  yr  un  peirianydd  arno,  na  threio 
byw  mewn  byd  heb  Dduw.  Ond  trwy  drugaredd  y  mae  Duw 
yn  bod ;  Duw  mawr,  anfeidrol,  nad  ydym  ni  ond  tameidiau  o 
hono,  ac  eto  nad  yw  y  Sylwedd  anfeidrol,  yn  ddim  Uai  gwedi 
i'r  tameidiau  fyned  o  hono ;  Duw  a'n  creodd  ni  ar  Ei  lun  Ei 
Hun,  ac  y  gallwn  ddringo  i  fyny  ato,  a  ffurfio  dirnadaeth  am 
dano,  trwy  gyfrwng  ein  natur  ein  hunain.  Un  tebyg  i  ni  ydyw, 
ond  anfeidrol  fwy  a  gwell.  Y  mae  yn  Ddwyfol  Feddwl,  yn 
treiddio  trwy  y  cwbl,  uwchlaw  y  cwbl,  ac  yn  goruch-reoli  y 
cwbl,  wrth  gynghor  Ei  ewyllys  Ei  Hun.  Nid  peiriant  heb 
beirianydd  yw  y  greadigaeth,  ond  y  mae  Duw  yn  eistedd  arni 
ac  yn  llywodraethu.     Diolch  am  hyny  ! 

2.  Y  mae  y  Diiw  hwnw  yn  Dad.  Dyma  fwy.  Nid  yn  unig  y 
mae  Duw  yn  Feddwl,  ond  y  mae  ganddo  hefyd  galon  sydd 
yn  gymaint  a'i  feddwl.  Y  mae  yn  Dad;  yn  Anfeidrol  Dad. 
lesu  Grist  sydd  wedi  Ei  ddadguddio  felly,  ac  Efe  yn  unig ;  a 
rhaid  cael  ffydd  yn  Nghrist  cyn  cael  gafael  arno  yn  y  cymeriad 
hyfryd  hwn.  Tu  allan  iddo  gallem  weled  Duw  fel  Creawdwr 
gailuog,  a  Llywodraethwr  doeth,  ìe,  yn  ddaionus  yn  Ei  holl 
weithredoedd ;  ond  nid  yn  Dad.  Yn  y  cymeriadau  hyn  nid 
oes  digon  o  ddaioni ;  nid  yw  y  daioni  hwnw  yn  ddigon  cynhes, 
nac  yn  dyfod  ddigon  agos  atom  ;  nid  yw  yn  ein  canlyn  yn  ein 

holl  drallodau,  yn  drugaredd  ar  gyfer  irueni,  ac  yn  faddeuant 
ar  gyfer  trosedd,  ac  nid  yw  yn  gwisgo  y  fath  ífurf  o  anwyldeb, 
fel  y  gallem  lefain  Abba  Dad.  Geill  brenin  fod  yn  dda  i  bawb, 
ond  y  teulu  sydd  yn  ei  gael  yn  dad.  Ond  yr  Unig-anedig  Fab, 
oedd  yn  Ei  fynwes,  a  ddaeth  i'r  byd,  a  thrwy  air  a  gweithred 
a  hysbysodd  i  ni  y  Tad  ;  fel  mewn  ystormydd  mawrion  y 
gallwn  edrych  i  fyny  ato,  a  dywedyd  Abba  Dad.  Ac  nid  â 
yn  gyfyngder  mawr  ar  neb  y  byddo  ganddo  Dduw  yn  Dad  ar 
gyfer  pob  rhyw  wae. 

Fel  Tad,  tosturia  wrth  blant  afradlon  a  gwrthryfelgar,  fel, 
er  fod  rhan  fawr  o'r  trueni  gwedi  ei  dynu  genym  arnom  ein 
hunain  trwy  bechu,  y  trefna  ffordd  i  faddeu'r  camwedd,  ac  i 
estyn  ymwared.  "  Canys  felly  y  carodd  Duw  y  byd,  fel  y 
rhoddodd  ei  Unig-anedig  Fab,  fel  na  choller  pwy  bynag  a 
gredo  ynddo  ef,  ond  caflfael  o  hono  fywyd  tragywyddol."  O, 
adnod  fawr,  adnod  fwyaf  y  Beibl !  Gwareded  Duw  ni  rhag 
cynefìno  â'i  sŵn,  fel  ag  i  fyned  yn  ddiystyr  o'i  chynwys.  "  Y 
mae  i  ni  brynedigaeth  trwy  ei  waed  ef,  sef  maddeuant 
pechodau,"  fel,  er  pob  chwerwder  oedd  yn  y  cwpanau  a  yfwyd 
eisioes,  a  chwerwder  mwy  eill  fod  mewn  cwpanau  sydd  yn 
aros,  y  mae  cwpan  y  felldith  wedi  ei  yfed  gan  y  Machníydd. 
Nid  oes  i  ni  ddim  damnedigaeth  i'w  hofni,  am  hyny — 

"  Mae'th  waed  yn  nyfnder  culni  a  gwae 
Yn  abl  fy  rhoi  i  lawenhau." 

"  Cymer  gysur,"  meddai'r  lesu  wrth  y  claf,  "  maddeuwyd  i  ti 

dy  bechodau,"  cyn  gwella  ei  barlys ;  ac  mewn  derbyniad  o 

faddeuant  gallasai  ymgysuro,  pe  heb  wellhad,  ar  ei  glaf  wely. 

Maddeuant  wedi  ei  roddi  i  mewn  yn  y  cwpanau  chwerw  a 

ddyrk.Duw  i'w  blant  a  newidia  eu  blas  yn  hollol.     Pa  mor 

anesmwyth  bynag  y  geill  yr  iau  a  osodwyd  arnat  fod,  y  mae 

yn  anrhaethol   ysgafnach   na'r  ddamnedigaeth  a    haeddwyd. 

Pa  mor  arw  a  throm  bynag  yw  y  groes,  y  mae  yn  Ilawer 

esmwythach  na'r  un  a  gariwyd  gan  ein  hanwyl  Geidwad,  ac 

yr   hoeliwyd    Ef    arni.      O,    bydd   y    cristion    yn    plygu    yn 

ddiolchgar  i  ddwyn  ei  holl  brofedigaethau  bychain,  gan  fod  y 

rhai  mawrion  wedi  eu  cymeryd  ymaith.  Meddai  rhywun : 
Nid  }^v  y  rhai  hyn  ond  syniadau  hen  a  chyífredin.  Y  pethau 
a  ddarparodd  Duw  i  ddyddanu  Ei  blant,  na  alw  di  yn  hen, 
nac  yn  gyffredin.  Y  maent  yn  bethau  byw  a  sylweddol;  byth 
yn  parhau  yn  newydd  ;  gwelsom  hwy  yn  ddiweddar  yn  gweini 
gwir  ddyddanwch,  ac  yn  Uawenychu  eneidiau  trallodedig. 
Diolch  am  danynt ! 

3.  Fcl  Tad  y  ime  wedi  ordeinio  ein  ìioll  hrofcdigaethau  er  ein 
llcshad  tragyi^yddol.  Nid  o'i  fodd  y  bUna  nac  y  cystuddia  Efe 
nyni  ;  angenrheidrwydd  bhn  ydyw  hyn,  er  mwyn  ein  golchi 
oddiwrth  ein  haflendid.  Nid  prif  amcan  Duw  tuag  atom  yma 
yw  ein  dedwyddu,  ond  ein  cael  yn  lân.  Y  mae  ganddo  well 
byd  na  hwn  at  ein  dedwyddoU,  a  hyny  am  byth,  ar  ol  ein 
cael  yn  lân.  Crochan  golchi  Duw  yw  y  byd  hwn  a'i  brofedig- 
aethau;  wedi  iddo  ein  golchi  a'n  gwisgo  a  newydd  ddiUad,  y 
mae  ganddo  ddwyfol  gartref  i'n  gogoneddu  a'n  dedwyddu  am 
byth.  Nid  yw  yn  golygu  i  ni  aros  yma  yn  hir ;  rhyw  ddeng 
mlynedd  a  thriugain,  neu  bedwar  ugain  mlynedd,  dyna  i  gyd. 
Nid  yw  y  byd  hwn  ond  Ue  i  ddysgu  byw  ynddo,  prentisiaeth 
ar  gyfer  tragywyddoldeb.  Oh,  yn  ngoleuni  Duw  ar  fyd  araU, 
ni  a  blygwn  i  brofedigaethau,  gan  ymddyddanu  yn  ngobaith 
gwynfydedig  y  byd  hwnw.  Nis  geUir  cael  dyddanwch  heb  y 
goleuni  hwn ;  ond  gydag  ef  geUir  meddu  tangnefedd  dwyfol. 
"  Wedi  iddo  fy  mhrofi,  mi  a  ddeuaf  aUan  fel  yr  aur,"  meddai 
Job,  tan  ganu  yn  y  tân.  "  Cyfrifwch  yn  bob  Uawenydd,  fy 
mrodyr,  pan  syrthioch  mewn  amryw  brofedigaethau,"  meddai 
lago,  mewn  anogaeth  gynhes  sydd  yn  dangos  ei  fod  yn 
gwneyd  ei  hun  yr  hyn  a  gymheUai  ar  ereiU.  Nid  oedd  Paul 
yn  paUu  nac  yn  digaloni  yn  ei  hoU  brofedigaethau  ;  er  fod  y 
dyn  oddiaUan  yn  ymlygru,  yr  oedd  y  dyn  oddimewn  yn 
ymadnewyddu,  yn  myned  yn  fwy  bywiog,  siriol,  a  nerthol,  o 
ddydd  i  ddydd.  Yr  oedd  yn  mhob  peth  yn  gystuddiol,  mewn 
cyfyngderau,  yn  cael  ei  erUd,  ei  fwrw  i  lawr,  yn  ddarlun  byw 
o  farwolaeth  Crist  yn  myned  oddiamgylch  ;  ond  wrth  gymharu 
hyd  ei  gystudd  a  meithder   tragywyddoldeb,   ei  bwysau,  a'r 

gogoniant  a  ddisgwyliai,  yr  oedd  yn  fyr  ac  yn  ysgafn  gystudd : 
yr  oedd  yn  cael  ei  weddnewid  nes  dyfod  yn  dra  rhagorol. 
Paham  ?  Edrych  yr  oedd  ar  y  pethau  ni  wehr.  Y  mae 
gobeithion  byd  arall  yn  cynal  ac  yn  dyddanu  tan  gystuddiau 
hwn.  Ni  ein  hunain  a  gaiff  fanteisio  ar  ein  dyoddefiadau. 
Nid  y  ni  yn  unig  ychwaith,  ond  eraill  hefyd,  a  ninau  yn  eu 
canol.  "  Mi  a  wn  fod  fy  Mhrynwr  yn  fyw,"  meddai  Job,  "ac 
y  saif  yn  y  diwedd  ar  y  ddaear.  Yr  hwn  a  gaf  i  mi  fy  hun  ei 
weled."  Y  gobaith  hwn  sydd  yn  cynal  y  duwiol  ar  ei  daith  ; 
íe,  wrth  farw ;  pan  y  mae  canwyll  yr  annuwiol  yn  diffodd. 
Clywais  am  gristion  wrth  farw,  yn  ceisio  gan  y  nurse  droi 
dillad  y  gwely  yn  ol,  fel  y  gallai  gael  ei  law  yn  rhydd  ;  ac 
wedi  ei  chael  yn  ei  throi  o  gwmpas  ei  ben,  fel  arwyddlun  o 
fuddugoHaeth,  ac  o  lawenydd  anrhaethol. 

CASGLIAD, 

1.  Na  fwriwch  ymaith  eich  hyder,  yr  hwn  y  mae  iddo  fawr 
wobr.  Nac  ymwrthodwch  â  dyddanwch  yr  efengyl.  Nid  oes 
dim  arall  i'w  gael  a  wna  y  tro  yn  ei  le. 

2.  Mynwch  ddigon  o  ffydd  i  sugno  i  chwi  eich  hunain  Iwll 
ddyddanwch  yr  efengyl.  Mynwch  ddyddanwch,  nid  i  lonyddu 
eich  meddwl  yn  unig,  ac  i  ysgafnhau  eich  baich  ;  y  mae  hyn- 
yna  yn  syniad  rhy  hunan-geisiol ;  ond  i  fod  yn  nerth  i  fyw  ac 
i  weithio.  "  Llawenydd  yr  Arglwydd  yw  eich  nerth."  Y  mae 
trallod  mawr  yn  parlysu  at  waith.  Ceir  rhai  dynion  crefyddol 
yn  rhy  bruddglwyfus  i  weithio  ;  nid  ydynt  dda  i  ddim ;  y 
maent  yn  ddiffrwyth  gan  ofid.  Ymlawenhewch  yn  Nuw,  fely 
caffoch  nerth  i  weithio,  ac  fel  y  galloch  fod  yn  gyfryngau 
dyddanwch  i  eraiU. 

3.  Na  ddiystyrwch  ddyddanwch  yr  efengyl.  Wrth  yr  annuwiol 
dywedwn  eiriau  Job :  "  Ai  bychan  genyt  ti  ddyddanwch 
Duw  ?" 


*CYNGOR   I    BREGETHWYR— XVIII. 


PORTHWCH    BRAIDD    DUW. 

I  Pedr  V,  2-4. — "  Porthwch  braidd  Dim',  yr  hîim  sydd  yn  eich 
plith,  gan  fwrw  golwg  arnynt,  nid  trwy  gymhell,  eithr  yn  ewyllysgar ; 
nid  er  tnwyn  hudr-elw,  eithr  0  barodrwydd  tneddwl  ;  nid  fel  rhai  yn 
tra-arglwyddiacthii  ar  etifeddiaeth  Diiw,  ond  gan  fod yn  esiamplau 
i'r  praidd.  A  phan  ymddangoso  y  Pen-bngail,  chwi  a  gcwch  ddcrbyn 
anniflanedig  goron  y  gogoniant.'' 

FEL  sail  ychydig  o  gynghorion  sydd  ar  fy  meddwl  i'w 
rhoddi  i  chwi  ar  eich  neillduad  i  gyflawn  waith  y  weini- 
dogaeth,  i  fod  o  hyn  allan  yn  "henuriaid"  neu  "yn  esgobion" 
yn  eglwys  Crist,  ni  fedraf  ddewis  geiriau  cymhwysach  na 
geiriau'r  henadur  Pedr  wrth  ei  gyd-henaduriaid.  Er  ei  fod 
yn  apostol,  nid  yw  yn  seiHo  ei  hawl  i  gynghori  ar  ei  apostol- 
iaeth,  ond  ar  y  íFaith  ei  fod  yn  gyd-henadur.  Fel  apostol 
gallasai  ddywedyd,  fel  Paul,  fod  ganddo  "  hyf-dra  lawer  yn 
Nghrist,  i  orchymyn  y  pethau  sydd  yn  weddus,"  eto,  megis 
yntau,  "  y  mae  o  ran  cariad  yn  hytrach  yn  atolwg  ;"  ac  felly 
dyry  esiampl  brydferth  o'r  tynerwch  a'r  gostyngeiddrwydd  a 
gymhella  arnynt  hwy.  Prin  yr  wyf  yn  credu,  fel  ytybia  rhai, 
fod  cyfeiriad  gwylaidd  at  ei  awdurdod  apostolaidd  yn  y 
crybwylliad  ei  fod  "  yn  dyst  o  ddyoddefiadau  Crist,"  eithr  yn 
hytrach  mai  mynegiad  syml  ydyw  o'r  hawl  foesol  oedd  ganddo 
i  gynghori,  yn  seiHedig  ar  y  ffaith  hon,  a  hyny  gyda'r  amcano 
barotoi  eu  meddyhau  i  dderbyn  ei  gynghorion.  Dyna  yn 
ddiau  ydyw  ystyr  ac  amcan  yr  ymadrodd  dilynol,  "  Yr  hwn 
hefyd  wyf  gyfranog  o'r  gogoniant  a  ddatguddir."  Gesyd  ei 
hun  yn  eu  canol,  megis  un  o  honynt,  wedi  ei  neillduo  i  gyf- 

•  Traddodwyd  y  Cyngor  hwn  yn  Ngwasanaeth  yr  Ordeinio  yn  Nghym- 
deithasfa  Llanrwst,  Mebefin,  1884. 

íawni  yr  un  gwaith,  ac  felly  yn  disgwyl  yr  un  wobr.     Pa  hawl 
well  i  gynghori  na  hyn  ? 

Tuag  at  iddynt  fod  yn  "  fugeiliaid  wrth  fodd  calon  Duw," 
■cymheila  hwynt  i  "borthi'r  praidd"  â  gwybodaeth  ac  â 
•deall ;  a  chyda  hyny  anoga  hwynt  i  esgobaethu,  neu  arolygu 
drostynt.  Yn  y  ddau  gynghor  hyn,  "  porthi,"  a  hyny  "  gan 
fwrw  golwg,"  diau  y  cynwysa'r  apostol  bob  gwasanacth 
ysprydol,  posibl  i  fugail  tuag  at  ei  braidd.  Fel  cymhelliad  yn 
gystal  a  rhybudd,  i  gyflawni  y  gwaith  hwn  yn  deilwng,  dywed 
mai  Duw  a  bia'r  praidd.  Efe  a'u  pwrcasodd  a'i  briod  waed, 
ac  Efe  sydd  yn  eu  harwain  trwy  anial  dyrus  i'r  gorlan  nefol. 
"  Llygaid  yr  Arglwydd  eu  Duw  sydd  bob  amser  arnynt,  o 
ddechreuad  y  ílwyddyn  hyd  ei  diwedd  "  i'w  gwylio  gydag 
eiddigedd,  ac  i  weled  pa  fodd  yr  ymddyga  pawb,  yn  enwedigy 
bugeiliaid  tuag  atynt.  Yna  mewn  tri  phâr  o  ymadroddion 
rhybuddia'r  apostol  hwynt  ar  y  naiU  law  i  ochelyd  moddau 
annheilwng  o  gyfiawni  eu  gwaith  ;  ac  ar  y  llaw  arall,  dengys 
iddynt  y  moddau  cymeradwy. 

1.  "  Nid  trwy  gymhell,"  neu  orfodaeth ;  oblegid  y  mae'r 
gair  cymhell  yn  y  fan  hon,  fel  braidd  yn  mhob  man  arall  yn  y 
Testament  Newydd,  yn  gyfystyr  â  gorfod.  Y  mae  pob  math 
o  orfodaeth  yma  yn  cael  ei  warafun  ;  nid  oes  angenrhaid  i  fod 
cnd  angen-rhaid  cariad.  Yr  anogaeth  wrthgyferbyniol  ydyw 
■"  yn  ewyllysgar,"  fel  rhai  wrth  fodd  eu  calon. 

2.  "  Nid  er  mwyn  budr-elw."  Teilwng,  y  mae  yn  wir, 
ydyw  i'r  Ilafurwr  ei  gyflog  ;  ac  felly  yr  ordeiniodd  yr  Arglwydd, 
fod  i'r  rhai  sydd  yn  pregethu  yr  efengyl  fyw  wrth  yr  efengyl ; 
eto  nid  cyfreithlawn  ydyw  i  neb  ymofyn  am  ran  yn  y  weini- 
•dogaeth  hon  oddiar  yr  un  amcan  ag  y  dywedai  g\vr  i  Dduw 
wrth  EIi  y  byddai  i'w  blant  ef  fyned  at  yroífeiriaid  flTyddlawn: 
"gan  ymgrymu  iddo  ef  am  ddernyn  o  arian  a  thamaid  o  fara, 
a  dywedyd,  Gosod  fì  yn  awr  mewn  rhyw  ofTeiriadaeth,  i  gael 
bwyta  tamaid  o  fara."  Pan  y  mae  y  bugeiliaid  proffesedig 
yn  gwasanaethu  er  mwyn  elw  medd  Luther,  nid  yn  unig  y 
maent  wedi  disgyn  i  fod  yn  "  weision  cyflog,"  eithr  y  maent 

yn  debyg  o  -wásgo  cymeriad  y  "  bleiddiaid"  hefyd,  gan  ysglyfio 
a  tharfu  y  defaid.  Na,  nid  felly,  medd  Pedr,  "  eithr  o  barod- 
rwydd  meddwl,"  rhai  yn  derbyn  eu  gwobr  yn  hyfrydwch  eu 
gwaith. 

3.  "  Nid  fel  rhai  yn  tra-arglwyddiaethu  ar  etifeddiaeth 
Duw  "  yn  yspryd  ac  yn  ol  arfer  rhai  mawrion  yn  mhUth  y 
Cenedloedd ;  oblegid  deddf  teyrnas  nefoedd  ydyw  mai  y 
mwyaf  sydd  i  fod  yn  weinidog.  Peidiwch  arglwydda  o  gwbl 
mewn  rhodres  gwag,  ac  awdurdod  trahaus ;  eithr  mewn 
fifyddlondeb  a  gwyleidd-dra  gosodwch  eich  hunain  "yrx 
esiamplau  i'r  praidd." 

Heb  fwriadu  caethiwo  fy  hun  i  ffurf  yr  ymadroddion  a 
ddarllenais  fel  testyn,  amcanaf  gadw  o  fewn  eu  terfynau  a'u 
hyspryd.  Ni  raid  i  mi  ddyweyd  wrthych,  anwyl  frodyr,  fy 
mod  yn  ystyriol  o'r  ffaith  fod  Uawer  o  honoch,  feallai  eich  bod 
oU,  wedi  bod  o  dan  addysg  uwch  nag  sydd  yn  fy  nghyr- 
haedd  i,  nac  ychwaith  fy  mod  yn  teimlo'r  posiblrwydd  a'r 
tebygolrwydd  eich  bod  yn  medru  yn  Uawer  gwell  na  mi  y 
pethau  a  gymhellaf  arnoch.  Yn  gymaint  a  bod  fy  mrodyr 
wedi  ymddiried  i  mi  y  gorchwyl  o'ch  cynghori  ar  yr  adeg 
bresenol,  nid  oes  genyf  ond  cyflwyno  i  chwi  rai  pethau  sydd 
yn  ffrwyth  ychydig  brofiad  a  sylw,  a  hyny  yn  y  wedd  yr 
ymddangosasant  i  mi,  a  gofyn  mewn  gwyleidd-dra  difìfuant 
genych  chwithau  i  "  oddef  gair  y  cynghor." 

Er  mor  bwysig  ydyw,  nid  ydwyf  yn  ystyried  mai  fy  nyled- 
swydd  ydyw  eich  cynghori  i  ymofyn  am  dduwioldeb  personol. 
Y  mae  y  Cyfundeb  wedi  cael  boddlonrwydd  ar  y  pwnc  hwn, 
onide  ni  fuasai  yn  caniatau  i  chwi  ddringo  i'r  lle  ac  at  y  gwaith 
mwyaf  cysegredig  a  feddwn.  Ni  fedraf  oddef  y  dybiaeth 
wahanol  am  danoch.  Gwn  fod  hyny  yn  bosibl,  ond  y  mae  yn 
bosiblrwydd  rhy  ofnadwy  i  mi  ei  ddal  yn  hir  o  flaen  fy  meddwl : 
mab  i  BeUal  wedi  dringo  i  bulpud  Crist !  Ond  er  yr  addefwn 
y  posiblrwydd,  credwn  nad  yw  y  tebygolrwydd  yn  gryf; 
oblegid  ychydig  ydyw  y  demtasiwn  yn  ein  pHth  ni  i  rai 
annuwiol  ymestyn  at  y  weinidogaeth  ;  a  phe  y  temtid  neb,  y 

mae  llawer  o  rwystrau  yn  ein  trefniadau  cyfundebol.  Byddaf 
weithiau  yn  gorfoleddu  mewn  diolchgarwch  i  Dduw  mai 
ychydig  o  bregethwyr  annuwiol  a  fu  gyda'r  Methodistiaid 
erioed.  Pa  ddififygion  bynag  oedd  neu  sydd  ynom  o  ran 
talent  neu  ddawn,  y  mae  ein  holl  weinidogion,  gydag  ychydig 
o  eithriadau,  wedi  gadael  tystiolaeth  yn  nghydwybodau  pawb 
a'u  hadwaenent  nad  oeddynt  annuwiol.  Ar  lawer  adeg  yr 
ydwyf  wedi  mwynhau  arogledd  coffadwriaeth  dda  yn  yr  ardai  lie 
y  trigai  un  o'n  brodyr  lleiaf.  Pe  cawswn  afael  ynddo,  buaswn 
y n  sicr  o'i  gofîeidio  yn  gynhes.  Os  nad  ydoedd  yn  fawr,  yr  ydoedd 
yn  bur  ;  os  nad  ydoedd  yn  dalentog,  yr  ydoedd  yn  ffyddlawn. 

Nid  ydwyf  ychwaith  mewn  modd  uniongyrchol  yn  myned 
i'ch  cynghori  i  feithrin  duwioldeb  nchel,  mewn  cysegredigaeth 
Iwyr  i  Grist,  a  chymundeb  dibaid  ag  Ef,  er  y  credaf  y  bydd 
eich  llwyddiant  gweinidogaethol,  yn  y  graddau  uchaf,  yn 
dibynu  ar  eich  bod  felly.  Chwi  a  welwch  y  rheswm  pan 
ddywedaf  y  bydd  rhai  o'r  pethau  a  gymhellaf  arnoch  301 
ffordd  unionaf  i  faethu  duwiolfrydedd,  a  bydd  yn  anmhosibl  i 
chwi  gyíîawni'r  dyledswyddau  eraiU  a  nodaf  heb  i  chwi  ei 
feddu.  O  fewn  cylch  yr  amser  sydd  yn  rhesymol  ar  adeg  fel 
hon,  rhaid  i  mi^yfyngu  fy  hun  at  y  ddwy  anogaeth  sydd  yn  y 
geiriau  a  ddarllenwyd  :  Porthi  praidd  Duw,  gan  fwrw  golwg 
arnynt,  ac  o  bosibl  at  y  blaenaf  yn  unig. 

Ni  raid  i  mi  ddyweyd  wrthych  chwi  yn  mha  le  y  cewch 
ddefnydd  ymborth  a'ch  galluoga  i  borthi'r  praidd  â  gwybod- 
aeth  ac  â  deall.  Y  mae  pawb  o  honoch  yn  gwybod  yn  barod 
mai  yn  ngelloedd  y  Datguddiad  Dwyfol  y  mae'r  ymborth  hwn 
wedi  ei  drysori.  Ei  dynu  allan  o  gelloedd  Duw,  a'i  drefnu  yn 
bob  rhyw  luniaeth  cyfaddas,  gan  hyny  a  fydd  gorchwyl  mawr 
eich  bywyd.  "  I  lafurio  yn  y  gair,  ac  mewn  addysgu " 
(i  Tim.  V.  17 — cyíìeithiad  Seisonig  diweddaf),  y  galwyd  chwi 
mewn  modd  arbenig.  Rhaid  i  chwi,  yn  anad  neb,  fod  â'ch 
€wyllys  yn  nghyfraith  yr  Arglwydd  a  myfyrio  ynddi  ddydd  a 
nos.  Dichon  y  goddefwch  ychydig  o  gyfarwyddiadau  gyda 
golwg  ar  hyn. 

1.  Ymdrechwch  i  ddyfod  yn  gydnabyddus  iawn,  a  hyny  yn 
fuan,  â  hanesyddiaeth  y  Beibl,  a  deall  ystyr  yr  hanesyddiaeth 
hono.  Na  foddlonwch  ar  groniclo  yn  eich  cof  brif  ffeithiau 
ei  hanesyddiaeth,  heb  fod  pob  ffaith  ar  wahan,  ac  yn  fwy  fyth 
y  ffeithiau  mewn  undeb  a'u  gilydd,  mor  fyw  o  flaen  eich 
meddyliau  nes  bod  yn  weledigaeth  feddyhol,  a  chwithau  yn 
medru  ei  deongU.  Siaredir  llawer  yn  ddiweddar  am 
''  philosophy  of  history,"  a  gosodir  bri  mawr  ar  hyny.  Dymunol 
fyddai  i  chwi  gofio  mai  yn  hanesyddiaeth  y  Beibl  mewn  modd 
arbenig  y  mae  philosophy.  Dyma'r  hanesyddiaeth  a  fwriadodd 
Dwyfol  Ddoethineb  i  fod  yn  gyfrwng  addysg  i'r  byd  holl 
ddyddiau'r  ddaear.  Nid  gorchwyl  ysgafn  a  dibwys  fydd 
meddianu  yr  athroniaeth  ysprydol  hon ;  ond  geilw  i  weith- 
rediad  alluoedd  uchaf  eich  eneidiau.  Peidiwch  ei  dibrisio, 
rhag  eich  cael  yn  euog  o  dybied  eich  hunain  yn  ddoethach  na 
Duw.  Dyma  ffurf  y  Datguddiad  Dwyfol.  Myfyriwch  ef  yn 
mlaenaf  fel  hanesyddiaeth,  gan  edrych  ar  bob  rhan  o  hono  yn 
y  goleuni  hwn.  Astudiwch  Salmau  a  PhrophwydoHaethau  yr 
Hen  Destament,  yn  gystal  ag  Epistolau  y  Newydd,  yn  eu 
lleoedd  a'u  perthynasau  hanesyddol. 

2.  Bydd  hyn  yn  gymhorth  i  chwi  wneuthur  yr  ail  beth  a 
aAYgrymaf,  sef,  mynu  gafael  ar  brif  wirioneddau  ac  amcanion 
pob  llyfr  sydd  yn  gwneyd  i  fyny  y  Datguddiad  Dwyfol. 
Gochelwch  orfanylder  beirniadol  yn  eich  ymchwiUadau  cyntaf, 
Fel  y  gwna  yr  arlunydd  wrth  wneyd  y  darlun,  a'r  cerflunydd 
wrth  wneyd  y  cerflun,  sef  sicrhau  amUneUiad  (outline)  cywir 
yn  mlaenaf  cyn  amcanu  gosod  y  darnau  mân  i  fewn,  felly 
chwithau  yn  eich  efrydiaeth  o  bob  Uyfr  sydd  yn  y  Beibl.  Yn 
mlaenaf  meddienwch  outline  pob  Uyfr,  a'i  brif  amcanion. 
Darllenwch  Introduction  da  i'r  Uyfr  fydd  ar  y  pryd  yn  destyn  eich 
efrydiaeth  ;  ac  yna  darUenwch  drosodd  laweroedd  o  weithiau 
y  Uyfr  ei  hun,  yn  yr  iaith  wreiddiol  os  medrwch,  yn  y  Gymraeg 
os  na  fedrwch  hono,  gan  ei  gymharu  â'r  cyfieithiad  diweddaf 
o'r  Saesoneg,  ond  heb  ymgynghori  ag  unrhyw  esboniad,  oddi- 
gerth  yn  bur  achlysurol  er  mwyn  cael  goleuni  ar  ambell  air 

neu  frawddeg  dywyll.  Fel  hyn  ewch  dros  yr  holl  Feibl,  yn 
enwedig  y  Testament  Newydd.  Cewch  hamdden  i  astudio  yn 
fanylach  yn  mhellach  yn  mlaen  yn  eich  bywyd  gweinidogaethol. 
Heb  i  chwi  ddilyn  y  drefn  hon,  credaf  yr  â  llawer  o'ch  amser 
a'ch  llafur  yn  ofcr,  ac  na  fydd  genych  afael  gref  byth  ar  y 
Beibl.  Am  na  ddilynir  y  drefn  hon  ond  yn  anfynych,  yr  wyf 
yn  credu  fod  llawer  o  lafur  esboniadol  yn  yr  ysgol  Sul  a'r 
dosbarth  Beiblaidd  yn  myned  yn  ddifudd.  Y  maent  yn 
gorfanylu  nes  colli'r  pethau  mawr. 

3.  Wedi  casglu  cryn  dipyn  o  wybodaeth  ysgrythyrol, 
ymofynwch  am  drefn  a  pherthynas  y  gwahanol  wirioneddau 
a'u  gilydd  ;  neu,  mewn  geiriau  ereill,  astudiwch  hwynt  mewn 
trefn  dduwinyddol.  Ni  fedr  y  meddwl  ymlonyddu  yn  y 
meddiant  o  unrhyw  wirionedd  heb  iddo  ei  ganfod  hefyd  yn  ei 
le  a'i  drefn,  yn  ol  ei  berthynas  â  gwirioneddau  ereill.  Y  mae 
hyn  yn  angenrheidrwydd  meddyliol ;  ac  y  mae  duwinyddiaeth 
yn  gynyrch  yr  un  ddeddf  ag  sydd  wedi  rhoddi  bôd  i  bob  cangen 
arall  o  wybodaeth.  Ar  yr  un  pryd,  gweddus  ydyw  cofio  fod 
anhawsderau  neillduol  i  gyfundrefnu  duwinyddiaeth  rhagor 
llawer  o  bethau  eraill.  Cyfyd  un  anhawsder  o  natur  y  gwir- 
ioneddau ;  oblegid  y  mae  llawer  o  honynt  yn  wirioneddau  am 
Dduw  nad  yw  yn  bosibl  i  ni  feddu  ond  amgyffrediad  anmher- 
ffaith  o  honynt  ar  y  goreu.  Y  mae'r  hoU  wirioneddau  eraill 
yn  foesol  ac  ysbrydol,  ac  am  hyny  yn  anhawdd  eu  trefnu. 
Cyfyd  anhawsder  arall  o  ffurf  y  datguddiad,  sef  mewn  iaith 
agos  a  phoblogaidd — iaith  y  galon  yn  hytrach  na'r  deall — fel 
pe  byddai  Duw  wedi  amcanu  y  datguddiad  i  gyîìawni 
anghenion  calon  a  chyflwr  dyn  yn  fwy  na  boddhau  ei  duedd- 
fryd  athronyddol.  Anmhosibl,  gan  hyny,  ydyv/  gwneuthur 
duwinyddiaeth  yn  exact  sciencc  megis  gwyddoniaeth  naturiol. 
Mewn  cyferbyniad  i  annhrefn  y  geUir  ei  galw  yn  gyfundrefn. 

Wrth  eich  cymhell  i  astudio  duwinyddiaeth  mewn  trefn,  nid 
wyf  heb  wybod  am  y  rhagfarnau  cryfion  sydd  wedi  bod,  ac 
yn  parhau  i  fod  mewn  rhai  cylchoedd,  yn  erbyn  pob  cyfun- 
drefn  dduwinyddol ;  ac  nid  wyf  am  ddyweyd  fod  pob  rhagfarn 

bob  amser  yn  ddiachos  a  diesgus,  er  nad  wyf  yn  cydnabod 
digonolrwydd  y  dadleuon  a  ddygir  i'w  herbyn.     Nid  gwiw  celu 
ffaith  mor  amlwg  a  bod  duwinyddiaeth  Gristionogolyngystal  a'r 
grefydd  Gristionogol,  wedi  treiglo  atom  ni  drwy  y  canol-oesoedd 
Uygredig.     Cydnabyddwn  mai  yn  y  cyfnod  scholastic,    rhwng 
dechreu  yr  unfed  ganrif  ar  ddeg  a  diwedd  y  bymthegfed,  y 
rhoddwyd  am  y  waith  gyntaf,  ífurf  wyddonol  neu  athronyddol 
ar  athrawiaethau  proffesedig  Cristionogaeth.    Peter  Lombard, 
meddir,    oedd   y   cyntaf  i    wneuthur    cyfundrefn   gyflawn    o 
dduwinyddiaeth,  a  hyny  yn  ol  y  cynllun  drwg  a  ddilynwyd  am 
ganrifoedd  lawer.     Dechreuai  Lombard  gyda'r  priodoleddau 
a'r  bwriadau  dwyfol,  yn  nghyd  â   natur  y  berthynas   sydd 
rhwng  y  Drindod,  ac  ymresymai  oddiwrth  y  pethau  hyn  at 
bob  peth  arall,  trwy  y  deductẁe  a'r  sophistical  reasoning  ag  oedd 
yn  nodweddu  y  cyfnod.     Cyndyn  a  chywrain  ddadleuon  yn 
mhhth  y  doctoriaid  oedd  nodwedd  y  cyfnod  hwn,  tra  yr  oedd 
pob  llygredigaeth  yn  ffynu  yn  mhlith  y  werin  a'u  harweinwyr 
eglwysig.     Y  mae  yn  wir  ddarfod  i  rai  o  bynciau  pwysicaf  y 
ffydd  gael  eu  gweithio  i  ymwybyddiaeth  yr  eglwys  o  fewn  y 
cyfnod  hwn,  megis  athrawiaeth  yr  iawn  gan  Anselm,  fel  iawn 
i  Dduw  ac  nid  i'r  diafol.     Gwir  hefyd  fod  dadleuon  gwerth- 
fawr  wedi  bod  o  fewn  yr  un  cyfnod  am  natur  yr  iawn,  pa  un 
ai  haeddiant  ai  dyhuddiant  (merit  or  satisfaction)  ydoedd.     Eto 
rhaid  addef  mai  hoUti  blew  duwinyddol  oeddynt  gan  mwyaf, 
ac  "ymryson  yn  nghylch  geiriau  ;"  a  rhaid  addef  hefyd  mai 
nid  oddiar  safle  ysgrythyrol  yr  ymddadleuent.     Anghyneíìn  â 
gair  Duw  ydoedd  hyd  y  nod  y  cewri,  medd  Dr.  Cunningham; 
ac  anfynych  y  cyfeirient  ato  yn  eu  dadleuon.     Eu  hymgais 
hwy  ydoedd  ieuo  dysgeidiaeth  y  tadau  eglwysig,  yn  enwedig 
Awstin,  ag  athroniaeth  Aristotle  neu  Plato.    Ni  cheisient  ddeall 
Cristionogaeth  yn  ngoleuni  ei  Llyfr,  ond  yn  ngoleuni  Awstin 
a'r  tadau  eraill.     Dyma'r  cyfnod  a  roddodd  fôd  i'r  llu  mawr  o 
dermau  duwinyddol  sydd  yn  parhau   mewn    arferiad    hyd    y 
dydd  hwn,  yn  gystal  a'r  lki  mwy  sydd  wedi  syrthio  allan  o 
arferiad.     Diamheu   pe   byddai  i   lawer    hen  frawd  sydd  yn 

eiddigeddus  dros  ychydig  o  dermau  duwinyddol  adnabyddus 
iddo,  wrth  ba  rai  y  mae  wedi  arfer  barnu  iachusrwydd  athraw- 
iaeth  y  pregethwyr,  fedru  olrhain  ei  hoíf  dermau  yn  ol  nes 
gweled  eu  genedigaeth  yn  Sentences  Lombard,  neu  yn  Sitmmas 
Alexander  Hales,  Albertus  Magnus  neu  Aquinas,  y  collent 
lawer  o'u  swyn  iddo,  os  nad  aent  yn  wrthodedig  yn  ei  olwg, 
yn  enwedig  os  medrai  gredu  fod  eu  genedigaeth  i'w  briodoli  i'r 
briodas  a  wnaed  rhwng  Awstiniaeth  ac  Aristoteliaeth.  Mewn 
gair,  nid  oedd  mwy  o  debygrwydd  rhwng  yr  hyn  a  elwid  yn 
Systematic  Theology  yn  y  cyfnod  Ysgoloraidd  â  Christionogaeth 
syml  y  Testament  Newydd,  nad  oedd  rhwng  Mislina  a  Gemara 
y  Rabbiniaid  luddewig  â  Chyfraith  Moses.  Hawdd  fyddai 
cyfaddef  hyn  oll,  ac  eto  ddal  yn  gryf  nad  oedd  y  gormod 
rhysedd  a  ddangoswyd  yn  y  cyfnod  Ysgoloraidd  wrth  gyfun- 
drefnu  duwinyddiaeth  yn  ddim  ond  ffrwyth  llawenydd 
meddyliol  dynion  wedi  taro  ar  faes  llafur  newydd  oedd  yn 
ddifyrus  iddynt,  tra  yr  oedd  ar  yr  un  pryd  yn  gwisgo  gwedd 
grefyddoi.  Ofer  fyddai  dwyn  y  rhysedd  hwn  yn  wrthddadl  yn 
erbyn  i  ddynion  difrifol  drefnu  eu  syniadau  crefyddol,  yn 
enwedig  os  bydd  y  syniadau  hyny  wedi  eu  tynu  allan  yn  deg 
a  phwyllog  o  Lyfr  Duw. 

Addefwn  eto  fod  peryglon  yn  nglyn  â  gwneyd  cyfundrefn 
dduwinyddol  ag  y  byddai  yn  ddoeth  i  bawb  fod  ar  eu  gocheliad 
rhagddynt.  Gwyliwch  rhag  i'r  gyfundrefn  dduwinyddol  y 
boddlonwch  eich  hunain  arni  fod  yn  atalfa  i  chwi  feddwl  yn 
ymchwilgar  o  hyny  allan.  Nid  ydym  yn  sicr  na  welsom  rai 
o'r  dosbarth  hwn.  Yr  oedd  y  gyfundrefn  wedi  parlysu  eu 
meddyliau.  Ni  ddarfu  iddynt  feddwl  llawer  wrth  eu  gwneuthur, 
oblegid  eu  dysgu  a  wnaethant  ;  ac  yn  sicr  ni  ddarfu  iddynt 
feddwl  dim  ar  ol  hyny.  Cysgent  yn  dawel  o'i  mewn,  a 
theimlent  yn  anfoddog  wrth  y  neb  a'u  haflonyddent.  Yr  wyf 
yn  gobeithio  pethau  gwell  am  danoch  chwi.  Gwyliwch  hefyd 
rhag  iddi  fod  yn  gaethiwed  arnoch,  yn  garchar  meddyliol,  heb 
gymaint  â  ffenestr  yn  y  mur  i  ganfod  dim  tu  allan  iddi.  Pen- 
derfynwch    y  mynwch  i'ch  cyfundrefn    dduwinyddol  gynwys 

pob  gwirionedd  dwyfol  y  gwyddoch  am  dano.  Os  na  fydd  yn 
ddigonol  eisoes,  gwnewch  â  hi  fel  y  bwriadai  y  gŵr  goludog  yn 
y  ddameg  wneyd  â'i  ysguboriau  ;  tynwch  hi  i  lawr,  ac  adeil- 
edwch  un  fwy.  Lledwch  hi  o  hyd  fel  y  bydd  eich  amgyífred 
yn  ymeangu.  Wrth  wneuthur  felly,  ni  fyddwch  yn  Uai 
Calfinaidd,  ond  yn  fwy  ;  oblegid  y  gyfundrefn  eangaf  y  gwn 
am  dani  ydyw  yr  un  Galfinaidd,  os  iawn  ddealHr  hi.  Y  mae 
yn  ddigon  eang  i  gynwys  y  gwirioneddau  cyferbyniol,  gwir- 
ioneddau  a  ymddangosant  braidd  yn  anghydweddol,  nes  peri  i'r 
annysgedig  dybied  fod  y  neb  a'u  coleddont  yn  anghyson. 
Beth  bynag,  penderfynwch  fod  yn  illogical  yn  ngolwg  dynion, 
îe,  yn  eich  golwg  eich  hunain,  yn  hytrach  na  chau  allan 
unrhyw  wirionedd  dwyfol.  Os  na  fedrwch  ar  y  pryd  ganfod 
y  cysondeb  rhwng  dau  wirionedd,  a  chwithau  yn  sicr  am  y 
naill  a'r  llall  eu  bod  yn  wirioneddau,  glynwch  wrthynt  gan 
fod  yn  ffyddlawn  iddynt ;  ac  fe  dyfwch  yn  y  man  yn  ddigon 
tàl  i  ganfod  y  cysondeb  rhyngddynt,  neu,  o  leiaf  i  ganfod  na 
fedr  neb  brofi  anghysondeb.  Gofelwch  rhag  eich  cymeryd 
yn  gaeth  gan  ran  o'r  gredo  Galfinaidd,  ond  meistrolwch  hi 
yn  ei  chyfanrwydd,  fel  ag  i  fod  at  eich  rhyddid  i  bregethu  holl 
gynghor  Duw,  heb  atal  dim  o'r  pethau  buddiol.  Mewn 
erthygl  yn  yr  hen  Eclectic  Review,  soniai  Dr.  Chalmers  am  ryw 
bregethwr  oedd  yn  grynedig  iawn  o  flaen  ei  gynuUeidfa  pan 
yn  cymhell  arnynt  rinweddau  y  bywyd  Cristionogol.  Ymes- 
gusodai  yn  fynych,  ac  yn  fynych  tystiai  ei  fod  yn  iach  yn  y 
íîydd.  Yr  oedd  fel  dyn  yn  cerdded  ar  iâ  yr  ofnai  ei  fod  yn 
rhy  wan  i'w  gynal.  Condemniai  Dr.  Chalmers  hyny  yn 
ddiarbed.  Pwy  a  fedr  bregethu  pob  dyledswydd  fel  yr  hwn 
sydd  yn  teimlo  fod  holl  gyfoeth  gras  yr  efengyl  wrth  ei  gefn, 
yn  gymhelliad  ac  yn  nerth  iddo  ef  i'w  pregethu,  yn  gystal  ag 
i'w  wrandawyr  i'w  cyflawni  ?  Meistrolwch  y  gyfundrefn 
dduwinyddol  fel  y  mae  y  pen  siaradwr  neu  yr  ysgrifenydd  buan 
wedi  meistroli  gramadeg  yr  iaith,  nes  y  mae  llythyren  pob 
rheol  wedi  ei  Ilyncu  gan  ei  hysbryd ;  neu  fel  y  mae  y  cerddor 
athrylithgar  wedi  meistroli  y  gramadeg  cerddorol,  nes  ei  droi 

yn  deimlad  o  briodoldeb  o'i  fewn,  ac  yntau  at  ei  ryddid  i 
ddarganfod  drychfeddyliau  cerddorol  prydferth,  a  dyfeisio 
symudiadau  cynghaneddol  newydd  a  hyfryd. 

Wrth  astudio  duwinyddiaeth,  ni  ellwch  wneuthur  yn  well 
na  chymeryd  rhyw  lawlyfr  galluog  o  fewn  cylch  y  blaid  y 
perthynwch  iddi.  Nid  all  neb  eich  beio  ;  oblegid  felly  y  gwna 
pawb.  Wrth  ei  ddarllen,  byddwch  yn  galed  wrtho,  gan  ei 
osod  dan  fath  o  cross-examination.  Craffwch  yn  fanwl  a  ydyw 
yn  rhesymu  yn  deg,  ac  a  ydyw  ei  brofion  yn  ddigonol.  1 
wneuthur  i  fyny  am  yr  unochredd  sydd  yn  newisiad  eich  llaw- 
lyfr,  darllenwch  hanes  pob  athrawiaeth  yn  y  dadleuon  a  fu 
arni  mewn  gwahanol  gyfnodau.  Ac  eto  peidiwch  ystyried 
hyn  oU  yn  ddim  amgen  na  rhagbaratoad  i  ymchwiliad  gonest 
eich  meddyliau  eich  hunain.  Mynwch  wêled  a'ch  Ilygaid 
eich  hunain  feddwl  Duw  yn  Ei  Air.  Gwna  y  darlleniadau 
blaenorol  a  nodwyd  eich  deall  yn  fwy  bywiog,  ac  egyr  eich 
Ilygaid  i  gynwysiad  yr  Unig  Lyfr  a  gydnabyddwch  yn 
awdurdod.  Perchwch  bob  teilyngdod,  ymgrymwch  ger  bron 
hynafiaeth  ;  ond  cofiwch,  bob  amser,  mai  Gair  Duw  sydd  i 
fod  yn  uchaf.  Wrth  astudio  unrhyw  athrawiaeth  yn  ngoleuni 
hwn,  na  foddlonwch  ar  holi  beth  a  ddywed  y  prawf-adnodau, 
ond  gofynwch  hefyd  beth  a  ddywed  yr  holl  Lyfr.  Gwrandewch 
ar  ei  awgrymiadau  anuniongyrchol ;  îe,  ymgynghorwch  â'i 
ddystawrwydd.  Pan  mewn  petrusder,  rhoddwch  ddarlleniad 
newydd  i'r  Testament  Newydd,  gan  ddal  y  pwnc  o  flaen  eich 
meddwl  o  hyd.  Y  mae  yn  dra  thebyg  y  cyrhaeddwch  sicr- 
wydd  felly  i  chwi  eich  hun  ar  y  pwnc. 

Wrth  bregethu,  cyflwynwch  y  gwahanol  wirioneddau,  nid 
yn  ffurf  a  diwyg  y  gyfundrefn  dduwinyddol,  ond  mewn  gwisg 
Feiblaidd.  Cedwch  y  dogmas  a'r  system  yn  y  fyfyrgell  at  eich 
gwasanaeth  eich  hunain  ;  ond  yn  y  pulpud  pregethwch  y  Gair, 
gan  brofi  i  bawb  craffus  eich  medr  duwinyddol  yn  eich  gallu  i 
gyfleu  gwirioneddau  mawrion  yr  efengyl  mewn  modd  syml  a 
byw  o  flaen  eich  gwrandawyr.  "  Ymadroddion  bywiol  "  y 
gelwir  oraclau  Duw.     Na  adewch  i'ch  duwinyddiaeth  na'ch 

athroniaeth  ladd  y  gwirioneddau,  fel  y  mae  y  hotanist  yn  lladd 
y  blodeuyn  wTth  ei  disscctio  i  wybod  i  ba  ddosbarth  y  perthyn. 
Credaf  i  mi  glywed  rai  troion  wirioneddau  Beiblaidd  yn  cael 
eu  pregethu,  ond  yr  oeddynt  wedi  eu  dissectio  nes  bod  yn 
gelaneddau  meirwon.  Yn  fyw  y  maent  yn  y  Beibl  fel  blodau 
mewn  gardd.  "  Fy  ngeiriau  i,"  medd  y  Pen-bugail,  "  ysbryd 
ydynt  a  bywyd  ydynt." 

Nac  anghofìwch  y  cyfarwyddyd  sydd  yn  y  cynghor : 
"  Porthwch  braidd  Duw."  Yr  ydych  wedi  eich  gosod  i  roddi 
cyfluniaeth  mewn  pryd  i'w  deulu  Ef.  Os  gofyn  y  plant  iddynt 
fara,  na  roddwch  iddynt  fossils  duwinyddol  o'r  canol-oesoedd, 
y  rhai  iddynt  hwy  nid  ydynt  ddim  amgen  na  chareg.  Bwyd, 
a  hwnw  yn  bob  rhyw  luniaeth  gyfaddas,  ydych  chwi  i'w 
drefnu — lluniaeth  parod  wedi  ei  goginio  genych  chwi.  Nid 
defnyddiau  at  wneuthur  bwyd  yr  ydych  i'w  roddi — hyn  a  hyn  o'r 
peth  yma,  a  hyn  a  hyn  o'r  peth  arall,  a'r  cwbl  yn  ddefnyddiau 
cymhwys  at  fwyd  ond  i'r  dyn  eu  berwi.  Na,  rhaid  iddynt  ei 
gael  yn  barod  ac  yn  gynhes  genych  chwi.  Neu,  a  newid  y 
gymhariaeth,  nid  siopwr  i  werthu  lliwiau  yn  sypynau  ydyw 
pregethwr  i  fod,  ond  artist  i  ddefnyddio  y  lUwiau  i  gyd,  yn  ol 
yr  anghen,  ar  ç.\  frwsh  ei  hun  wrth  wneyd  darluniau  celfydd. 
A  choeliwch  fi,  peth  annhraethol  uwch  ydyw  bod  yn  artist  i 
wneyd  ỳaintings  da  na  bod  yn  werthwr  Hiwiau  i  brynwyr 
anfedrus. 

4.  Ymdrechwch  i  ganfod  perthynas  a  dylanwad  yr  hoU 
wirioneddau  dadguddiedig  ar  eneidiau  a  bywydau  dynion,  ac 
felly  ddeall  nodweddion  moesol  ac  ysprydol  y  grefydd  Gristion- 
ogol.  Bydd  hyn  yn  canlyn  yn  naturiol  yr  efrydiau  blaenorol, 
a  byddwch  yn  gweled  perthynas  y  gwùrioneddau,  nid  yn  unig 
a'u  gilydd,  ond  â  dynion.  Dyma  efrydiaeth  sydd  yn  cael  ei 
hesgeuluso  gan  lawer,  er  colled  ddirfawr  iddynt  eu  hunain  ac 
i  eraill.  Cyfarfyddais  ag  aml  un  a  ystyrid  yn  dduwinydd 
medrus,  ond  oedd  yn  dra  amddifad  o  ddirnadaeth  foesol  ac 
ysbrydol.  Nid  oedd  ganddo  syniad  o  foesoldeb  o  gwbl  ond  a 
gynwysid  yn  gryno  yn  neddf  y  deng  air  a    gyhoeddwyd   ar 

Sinai  :  ni  chlywodd  y  gyfraith  newydd  a  gyhoeddir  ar 
Galfaria.  Prin  y  mae  wedi  agoryd  ei  lygaid  i  brydferthion 
moesol  ac  ysbrydol  y  Ceidwad  yr  ymddirieda  ynddo.  BHn 
ydy w  gorfod  teimlo  weithiau  fod  ambell  i  anfifyddiwr  yn  gweled 
ac  yn  cydnabod  mawredd  a  phrydferthwch  cymeriad  yr 
lachawdwr  yn  fwy  nag  ambell  un  sydd  yn  disgwyl  bywyd 
tragywyddol  trwyddo.  Ymddengys  hwn  ambell  waith  yn 
ddiofal  a  dall  i  hawddgarwch  cymeriad  ei  Brynwr  ;  ei  unig 
bryder  sydd  am  ddiogelu  ei  gadwedigaeth  ei  hun.  Dichon 
iddo  fod  yn  dra  defosiynol,  eithr  y  mae  yn  llawn  mor  hunan- 
geisiol,  a  hyny,  feallai,  heb  ystyried  erioed  fod  dim  anweddus 
yn  hyny.  Os  ydyw  yn  hyddysg  yn  y  scholastic  theology,  nid 
ydyw  wedi  deall  Cristionogaeth  ;  obiegid  ni  elHr  dywedyd  hyny 
am  neb  sydd  heb  ganfod  ei  nodweddion  moesol  ac  ysprydol. 

I  feddianu  y  canfyddiad  moesol  hwn,  ymofynwch  am  wedd 
ymarferol  pob  gwirionedd  ysgrythyrol ;  a  braidd  na  feiddiaf 
eich  annog  i  edrych  mwy  ar  y  wedd  hono  nag  un  wedd  aralJ. 
Nodaf  ychydig  o  honynt.  Dyna'r  gwirionedd  cyntaf  a 
sylfaenol,  sef  Personoliaeth  Duw.  Y  mae  hwn  yn  bwysig, 
nid  yn  unig  fel  sylfaen  pob  athrawiaeth  Gristionogol  arall, 
ond  fel  ffynonell  bywyd  crefyddol.  Heb  Dduw  personol  yn 
wrthddrych,  ni  fyddai  yn  bosibl  addoli,  ac  ni  fyddai  ffydd, 
gobaith,  a  chariad  mewn  bod.  Y  mae  i  holl  briodoleddau 
Duw — naturiol  a  moesol — berthynas  â  chydwybodau  ac  â 
chaloiiau  dynion.  Mynwch  ddeall  pob  perthynas,  a'i  theimlo 
ynoch  eich  hunain.  Y  mae  i  athrawiaeth  y  Drindod  wedd 
ymarferol,  fel  y  dengys  y  fendith  apostolaidd.  Ymdrechwch 
ddeall  pob  rhan  o'r  fendith  hono  yn  eich  calonau  eich  hunain.  Y 
mae  i  athrawiaeth  yr  iawn  ei  pherthynas,  nid  yn  unig  â  Duw, 
ond  â  chydwybodau,  calonau,  a  bucheddau  dynion.  Y  ffordd 
oreu  i'w  deall  ydyw  trwy  ei  theimlo.  Ac  felly,  yr  holl 
wirioneddau  eraill.  lachawdwriaeth  oddiwrth  bechod  ac  : 
sancteiddrwydd,  ydyw  iachawdwriaeth  yr  efengyl. 

Buddiol  fyddai  i  chwi  hefyd  gymharu  dysgeidiaeth  foesol 
yr  efengyl   â   chyfundrefnau   moesol   yr  hen  fyd  paganaidd. 

Trwy  y  gymhariaeth  hon,  caech  gymhorth  i  ganfod  ei  hystyr 
a  gweled  ei  rhagoriaeth.  I'r  amcan  hwn  darllenwch  dair 
cyfrol  Martensen  ar  Christian  Ethics — Boyle  Lectiires — Wace 
on  Christianity  and  Morality,  yn  gystal  a  llyfr  bychan  ond 
cynwysfawr  Prebendary  Row  On  the  Moral  Tcaching  of  the  New 
Testamcnt.  Trwy  bob  math  o  efrydiau  cymhwys,  astudiwch 
Gristionogaeth,  nid  yn  unig  yn  ei  dadguddiad  allanol,  ond  yn 
ei  hanes  fewnol  yn  eneidiau  dynion,  a  phrofiad  mewnol 
yn  ymweithio  allan  mewn  sancteidd  ymarweddiad  a  duw- 
ioldeb.  Mynwch  ddeall  crefydd  yn  gystal  a'i  meddu.  Bydd 
ei  meddu,  a  sylwi  yn  fanwl  arnoch  eich  hunain,  a  thrwoch 
eich  hunain  ar  eraill,  yn  gymhorth  mawr  i'w  deall. 
Darllenwch  lyfrau  da  sydd  yn  esbonio  crefydd  yn  ei  deddfau 
mewnol  ac  ysbrydol,  yn  gystal  a  hanes  dynion  enwog  mewn 
crefydd.  Bydd  hyn  o  Avasanaeth  mawr  i  chwi  yn  y  pulpud  ; 
try  yn  fedr  i  gymhwyso  yn  ymarferol  y  gwirioneddau  a 
bregethwch.  Hyderaf  na  fydd  i  chwi  bregethu  yr  un  gwir- 
ionedd  heb  ei  gymhwyso  i  amcan  ymarferol,  ac  na  fydd  i  chwi 
bregethu  ymarferion  Cristionogol  ond  yn  eu  perthynas  â'r 
athrawiaethau  hyny  yn  unig  a  fedr  eu  cynyrchu.  Nid  ymar- 
ferion  heb  athrawiaethau  tu  cefn  iddynt,  mwy  nag  athraw- 
iaethau  anymarferol,  sydd  i  fod  yn  y  pulpud,  ond  y  naill  a'r 
llall  mewn  undeb  byw. 

Bydd  deall  Cristionogaeth  yn  ei  hanes  a'i  deddfau  mewnol  o 
wasanaeth  mawr  i  chwi,  hefyd,  tu  allan  i'r  pulpud,  yn  eich 
hymweliadau  â  phersonau  unigol,  yn  gystal  ag  yn  yr  ym- 
ddyddan  eglwysig.  Byddwch  yn  deall  sefyllfa  pob  un,  y  fan 
lle  y  mae,  a'r  modd  y  mae  dyfod  allan  o'r  fan  hono,  trwy  fyned 
yn  mlaen  ac  i  fyny,  a  thrwy  fyned  yn  ol  ac  i  lawr.  Byddwch 
yn  gwybod  pa  beth  i'w  ddywedyd,  a  pha  fodd  i  ymddwyn  tuag 
at  bob  un,  fel  y  mae  y  meddyg  doeth  yn  cymhwyso'r  feddyg- 
iniaeth  yn  ol  natur  yr  afiechyd.  Nac  esgeuluswch  yr  efrydiau 
hyn  oddiar  y  dybiaeth  mai  pethau  ysgafn  a  dibwys  ydynl,  ac 
nad  ydynt  yn  gofyn  galluoedd  mawrioni'w  meistroH.  Os  nad 
wyf  yn  camgymeryd  yn  fawr,  y  mae  yn  gofyn  gallu  uwch  i 

ganfod  ysbryd  Cristionogaeth  nac  i  feistroli  ei  dofrmas.  Gwna 
talent  gref  a  diwydrwydd  gonest  amgyffred  pob  peth  sydd  yn 
amgyfTredadwy  yn  y  gyfundrefn  dduwinyddol ;  ond  rhaid  wrth 
beth  uwch  nag  athryhth,  os  na  elwir  ef  yn  athryhth  ysprydol, 
i  ganfod  a  theimlo  ei  nodweddion  moesol  ac  ysprydol. 

Ac  ar  ol  casglu  trysor  gwerthfawr  i  chwi  eich  hunain,  trwy 
efrydiau  diflino  o'r  fath  a  grybwyllwyd,  y  peth  nesaf  fydd  dwyn 
allan  o'r  trysor  hwnw  "  bethau  newydd  a  hen,"  a  hyny  yn  y 
fath  fodd  ag  y  bydd  eich  gwrandawyr  yn  eu  derbyn.  I 
wneuthur  hyn  bydd  yn  rhaid  i  chwi  astudio  y  modd  goreu  i 
bregethu  yr  efengyl.  Bydded  genych  syniad  uchel  am  y 
weinidogaeth.  Mawrhewch  eich  swydd.  Ymroddwch  iddi 
gyda  holl  frwdfrydedd  eich  natur  megis  at  orchwyl  mawr 
eich  bywyd.  Na  fydded  yr  un  celfyddydwr  wedi  ei 
feddianu  gan  ysprydoliacth  ei  gelfyddyd  yn  fwy  nag  y  byddwch 
chwi  gan  yspryd  y  weinidogaeth.  Gwyddoch  pa  mor  Iwyr  a 
drud  ydyw  efrydiaeth  yr  arlunydd  sydd  yn  meddu  athryhth  ei 
gelfyddyd,  ac  sydd  wedi  ymroddi  iddi  o  Iwyrfryd  calon.  Nid 
yn  unig  gwrendy  ar  ddarlithiau  galluog,  a  darllena  draethodau 
dyfnion  ar  egwyddorion  a  deddfau  ei  gelfyddyd,  eithr  treulia 
flynyddoedd  yn  y  ^^  picture  galleries"  drwy  holl  Ewrop,  i 
astudio  yn  ddyfal  weithredoedd  y  prif  arlunwyr,  gan  syllu  yn 
aiddgar  ar  eu  holl  nodweddion  fel  un  ?.  fyddai  yn  chwenych 
myned  i  fewn  i  ysprydoedd  y  rhai  a'u  gwnaethant.  Heb 
Iwyrfrydedd  i  unrhyw  gelfyddyd,  nid  yw  yn  bosibl  cyrhaedd 
rhagoriaeth  ynddi.  Cofus  genyf  ddarllen  cynghor  i  efrydwyr 
meddygol  ar  ddechreu  un  o'r  medical  terms  yn  Llundain,  yn  yr 
hwn  y  cymhellai  y  cynghorwr  yr  holl  efrydwyr  i  ymgolli  mor 
llwyr  yn  y  gelfyddyd  feddygol,  fel  ag  i  beidio  darllen  y 
newyddiaduron  dyddiol,  na  braidd  ddim  ar  lenyddiaeth 
gyfnodol.  Dywedai  fod  yn  anmhosibl  i  neb  ragori  fel  meddyg 
os  nad  oedd  wedi  penderfynu  ymroddi  i  hyny,  a  hyny  yn  unig. 
Os  ydyw  Ilwyr-ymroddiad  yn  hanfodol  i  Iwyddiant  raewn 
ceifyddydau  daearol,  pa  faint  mwy  yn  y  gelfyddyd  ysprydol  o 
"  berswadio  dynion  ?"  ac  os  oes  digon  o  ddefnydd  ysprydol- 

iaeth  i  feddianu  holl  alluoedd  ac  amser  dynion  mewn 
celfyddydau  cymharol  isel,  pa  faint  uwch  a  mwy  ysprydoUaeth 
sydd  yn  nyfais  fawr  tragywyddol  gariad  Duw,  yr  hon  sydd 
hefyd  yn  ffrwyth  Ei  fawr  a'i  amryw  ddoethineb  ? 

Trwy  lafur  diarbed,  a  thrwy  ras  y  nef,  penderfynwch  fod 
yn  bregethwyr  grymus,  gan  gysegru  eich  hoU  fodolaeth  i'r 
gwaith  gogoneddus  hwn.  Ofnir  gan  rai  fod  y  dalent  hon  yn 
cael  ei  hesgeuluso  gan  lawer  o  ymgeiswyr  at  y  weinidogaeth. 
Cydnabyddir  ein  bod  yn  yr  oes  hon,  o  herwydd  manteision 
helaeth,  yn  rhagori  ar  rai  o'r  tadau  mewn  cynnysgaeth 
feddyliol ;  ond  dywedir  nad  ydym  yn  agos  cystal  pregethwyr. 
Addefwn  yn  rhwydd  fod  i  ni  dadau  lawer  oedd  yn  bregethwyr 
nerthol,  a  bod  gras  wedi  ei  dywallt  yn  helaeth  ar  eu  gwefusau ; 
eithr  nid  oeddynt  h\vythau  oU  yn  ymadroddus — yr  oedd  ambell 
un  o  honynt  yn  safndrwm  fel  Moses.  Ond  honwn  hefyd,  fod 
cynifer  o  Aaroniaid  a'  fedrant  lefaru  yn  groew  yn  ein  pulpudau 
heddyw  ag  a  fu  erioed.     Fe  ddichon  fod  y  cyfartaledd  yn  Uai. 

I.  Teflwch  eich  hoU  ddynoliaeth  i'r  bregeth,  wrth  ei 
chyfansoddi  ac  wrth  ei  phregethu.  Nid  rhan  o  honoch  a 
fyddo  yn  pregethu,  eithr  pregethwch  i  gyd — eich  holl  enaid, 
calon,  a  nerth.  Dywed  Buffon  niai  "  yr  ardduU  yw  y  dyn." 
Dichon  fod  hyna  yn  wirionedd  cyffredinol,  ac  felly  fod  y  dyn 
i'w  weled  yn  ei  arddull.  Eithr  prin  y  mae  hyna  yn  wirionedd 
am  ambeU  i  bregethwr.  Y  mae'r  bregeth  yn  fynych  yn  llai  na'r 
dyn,  ac  yn  annhebyg  iddo  o  ran  nodwedd.  Adwaenasom  rai 
pregethwyr  oeddynt  yn  ddynion  cyflawn  yn  mhob  man  ond 
yn  y  pulpud.  Pan  esgynent  risiau  hwnw,  gadawent  ranau 
helaeth  o  honynt  eu  hunain  ar  ol.  Cysegrwch  chwi  bob 
talent  a  dawn  a  theimlad  at  wasanaeth  yr  efengyl.  Os  oes 
genych  ddychymyg  bywiog,  defnyddiwch  ef  i  roddi  bywyd  yn 
ffeithiau  hanesyddol  y  Beibl.  Os  meddwch  allu  cryf  i 
ymresymu,  defnyddiwch  ef  fel  Paul,  i  "  ymresymu  allan  o'r 
Ysgrythyrau."  le,  os  oes  hiimour  yn  eich  natur,  fel  y  dywedir 
fod  Ue  bynag  y  mae  gwir  athrylith,  rhoddwch  ffrwyn  yn  ei 
ben,  ac  ysgrifenwch,  ♦*  Sancteiddrwydd  i'r  Arglwydd  "  arno,  a 

bydd  at  eich  gwasanaeth.  Penderfynwch  fod  yn  naturiol,  a 
hyny  trwy  fod  fel  chwi  eich  hunain  oll.  Dyma  yr  unig  ffordd 
i  chwi  ragori,  yn  gystal  a  bod  yn  ddefnyddioi.  Ni  ellwch  fod 
yn  fawr  ond  trwy  i  chwi  eich  hunain  dyfu,  Am  hyny  ysgorn- 
iwch  geisio  dynwared  neb,  yn  enwedig  mewn  Uais  neu  ystum. 
Nid  yw  yr  hwn  sydd  yn  breuddwydio  y  rhagora  trwy 
ddynwared  ystum  neu  lais  pregethwr  arall,  nemawr  gwell  na'r 
hurtyn  hwnw  yn  ngwlad  Groeg  gynt  oedd  yn  tybied  y  medd- 
ianai  hyawdledd  rhyw  ben-areithiwr  trwy  briodi  ei  weddw. 

2.  Trwy  offrymu  eich  hoU  ddynoHaeth  felly,  y  gellwch 
wneuthur  y  cynghor  dilynol,  sef,  pregethu  i  holl  ddynoUaeth 
eich  gwrandawyr.  Nac  ymfoddlonwch  ar  gyfeirio  eich  gweini- 
dogaeth  bob  amser  at  ran  oddynoUaeth  foesol  eich  gwrandawyr, 
er  i'r  rhan  hono  fod  y  bwysicaf  yn  eich  golwg.  Pregethwch 
j'r  dyn  i  gyd — ei  ddeaU,  ei  galon,  a'i  gydwybod.  Telynor 
salw  y  bernid  hwnw  na  fedrai  chwareu  ond  ar  ychydig  o  dànau 
yr  offeryn  fyddai  rhwng  ei  ddwylaw.  Dylai  yr  hoU  delyn 
fod  at  ei  wasanaeth.  FeUy  chwithau;  dysgwch  fedru  rhedeg 
eich  bysedd  yn  geUydd  dros  hoU  dànau  dynoliaeth  eich 
gwrandawyr,  a  thynu  aUan  o  honi  gerddoriaeth  gyflawn,  a 
hwnw  yn  fawl,  nid  i  chwi,  ond  i  Dduw.  Gochelwch  yr 
ymffrost  gwag  o  fod  yn  bregethwyr  deallol,  intellectual,  yn  unig, 
heb  fedru  dim  ond  egluro,  dadansoddi,  ac  ymresymu,  a'r 
bregeth  o  angenrheidrwydd  yn  oer,  a  chwithau  yn  syrthio  i'r 
camgymeriad  mawr  o  dybied  mai  prawf  o'ch  mawredd  ydyw 
ei  hoerni,  a'i  bod  yn  fwy  esgyrnog  a  chadarn  oblegid  ei  bod 
yn  foel  a  Uwm.  Dywed  rhywun  mai  yr  un  nifer  o  esgyrn 
sydd  yn  y  shcletûn  yn  nghwpbwrdd  y  meddyg  ag  sydd  yn  ngorff 
y  dyn  byw.  Y  perygl  sydd  iddynt  fod  yn  Ilai.  Na  thybiwch 
chwithau  fod  "  sheletons  of  sermons  "  yn  gadarnach  am  eu  bod 
yn  noeíhlwm.  Pregethwch  bob  amser  nid  yn  unig  fel  rhai 
fyddo  yn  credu  y  gwirioneddau,  ond  yn  eu  caru  hefyd  â'ch  hoU 
galon.  Gwisgwch  y  sheleton  â  gíau  ac  â  chnawd  ac  â  chroen  ; 
ac  os  meddwch  yr  athrylith  gysegredig  angenrheidiol, 
anadlwch  yn  ei  ffroenau  anadl  einioes,  fel  y  byddoeich  pregetb 

yn  aberth  byw,  sanctaidd,  cymeradwy  gan  Dduw  a  dynion. 
Na  thybiwch  ychwaith  fod  y  bregeth  yn  fwy  crefyddol  am  ei 
bod  yn  foel  a  diaddurn.  Y  mae  mawl  a  "  gweddíau  Dafydd 
mab  Jesse,"  yn  gystal  a  phrophwydoliaethau  Esaiah  ac  eraill, 
oeddynt  yn  cario  beichiau  trymion  a  difrifol,  yn  llawn  o'r 
farddoniaeth  ardderchocaf.  O  na,  nid  "  bodau  deallol  "  yn 
unig  fydd  eich  gwrandawyr ;  nid  ysgolorion  wedi  ymgasglu 
i'ch  gwrando  yn  traethu  ar  gywrain  bwnc  y  teimlant  ddyddor- 
deb  athronyddol  ynddo,  ond  dynion  truain  a  thlodion, 
blinderog  a  llwythog  gan  ofidiau  a  phechodau, 
"  Trwy  y  cwymp  ga'dd  farwol  friw," 
nes  y  mae  eu  holl  natur  foesol  wedi  ei  hanmharu.  Rhaid 
i  wres  yr  efengyl  ddadmer  y  rhew  sydd  yn  eu  calonau 
cyn  y  gellwch  ddeffro  a  bywiocâu  eu  deall  na  chael  gafael 
yn  eu  cydwybodau.  Er  mai  y  gydwybod  ydyw  y 
rhan  barotaf  yn  natur  dyn  i  gyd-dystiolaethu  â'r  efengyl,  eto 
mewn  Uawer  enghraifft  y  mae  wedi  cyfranogi  mor  ddwfn  o'r 
dirywiad  cyfîredinol  nes  myned  ei  hunan  yn  halogedig  a 
chaeth,  fel  y  dywedir  fod  y  gwres-fesurydd  yn  tewi  mewn 
oemi  mawr,  am  ei  fod  ef  ei  hun  wedi  rhewi.  Yr  efengyl  yn 
gynhes  sydd  yn  gyfaddas  i  bechaduriaid,  a  chofiwch  chwithau 
gyflwyno  eich  cenadwri  yn  holl  wresogrwydd  a  chariad  eich 
calonau. 

3.  Pregethwch  ar  gyfer  holl  anghenion  a  theimladau  eich 
gwrandawyr,  yn  holl  amrywiaeth  eu  cymeriadau  a'u  ham- 
gylchiadau.  Yr  wyf  yn  cymeryd  yn  ganiataol  y  bydd  amcan 
penodol,  a  hwnw  yn  deimladol,  yn  mhob  pregeth  o'r  eiddoch. 
Nid  oes  dim  yn  fwy  annymunol  na  phregeth  ddiamcan. 
Dywedai  Archesgob  Whately  am  ryw  bregethwr,  "  He  aittied 
at  noihing,  and  hií  it.'"  Dylai  pob  pregeth  wneuthur  rhywbeth 
i'r  gwrandawyr;  o  leiaf,  fod  ynddi  amcan  cywir  at  hyny. 
"  Preaching  is  an  action,"  medd  Vinet ;  y  mae  i  fod  yn  weithred 
o  du  y  pregethwr.  Y  rhan  fynychaf,  byddwch  yn  pregethu 
gwirioneddau  mawrion  yr  efengyl  sydd  yn  gyfaddas  i  bawb  yn 
ddiwahaniaeth  ;  ac  wrth  wneuthur  hyny  hyderaf  na  fyddwch 

yn  eu  gosod  mewn  pellder  awyrawl,  ond  yn  eu  cyfleu  yn  agos, 
gan  ddangos  eu  cyfaddasder,  íe,  gan  ddyfeisio  pob  moddíon 
cyfreithlawn  i  wneuthur  y  cyfaddasder  hwnw  yn  deimladwy 
i'ch  gwrandawyr,  Fy  mrodyr  anwyl,  bydd  yn  rhaid  i  chwi 
wrth  fedrusrwydd  o  radd  uchel  i  wneuthur  hyn  yn  effeithiol. 
Gelwir  ef  gan  rai  yn  "  spiriiiial  tact."  Ymdrechwch  yn 
ddiflino  i  gyrhaedd  y  iact  hwn.  Na  ddigalonwch  ar  ol  methu 
ganwaith ;  os  cyrhaeddwch  ar  ol  blynyddoedd  o  lafur  caled, 
fe  dâl  yn  dda  am  dano  ei  hun. 

Brydiau  eraill,  bydd  yn  briodol  i  chwi  amrywioeich  gweini- 
dogaeth  i  gyfarfod  â  dosbarthiadau  neiUduol  yn  eich  cynulleidfa. 
Rhaid  i  chwi,  gan  hyny,  astudio  eich  cynulleidfa ;  ac  os 
byddwch  yn  pregethu  yn  aml  yn  yr  un  fan,  bydd  genych 
fantais  i  wneuthur  hyny.  Nac  ymddangoswch  un  amser  ger 
bron  unrhyw  gynulleidfa  fel  rhai  anneallus  o'r  bobl  fydd  o'ch 
blaen,  nac  fel  rhai  amddifad  o  gydymdeimlad  â  hwynt.  Ond 
odid  na  fydd  yno  rai  wedi  blino  ar  wagedd  a  thlodi  y  bywyd 
daearol,  ac  yn  tueddu  i  feddwl  nad  oes  dim  yn  werth  byw  er 
ei  fwyn,  tra  y  bydd  yno  eraill  yn  meddu  syniad  am  fywyd 
annhraethol  uwch,  ond  yn  teimlo  yn  anobeithiol  o  wan  i 
sylweddoli  y  syniad  hwnw  yn  eu  bywyd  eu  hunain.  Dichon 
y  bydd  yno  rai  yn  brwydro  yn  galed  â  themtasiynau  bywyd, 
ac  eraill,  o  bosibl,  yn  ffieiddio  eu  hunain  o  herwydd  eu  bod 
wedi  eu  gorchfygu  ganddynt,  yn  ddolurus  o  euog  oblegid 
methiant  neu  bechod  gwaradwyddus.  Fe  fydd  yno  rai  yn 
<;hwerw  arnynt  gan  "  dristwch  y  byd;"  eu  cynlluniau  wedi 
dyrysu,  a'u  hamcanion  wedi  erthylu ;  ac  eraiU  yn  galaru  yn 
-archolledig  ar  ol  eu  cyfeillion  a'u  perthynasau  anwylaf. 
Gellwch  fod  yn  sicr  am  bob  cynulleidfa  yr  ewch  iddi,  braidd, 
y  bydd  yno  swp  o  drueni  amrywiol  o'ch  blaen.  Gweddíwch  am 
galon  i  fedru  cydymdeimlo  mor  eang,  er  nad  mor  ddwfn,  a'r 
Gwaredwr  Ei  Hun  ;  ac  am  "  dafod  y  dysgedig  i  lefaru  gair 
mewn  pryd  wrth  y  diffygiol." 

Ar  un  adeg  byddwch  yn  ceisio  deffro  y  difraw,  a  dwyn  yr 
anystyriol   i   ystyried   ei    gyflwr    gresynol.     Ar    adeg    arall 

byddwch  yn  ceìsio  porthi  y  bywyd  ysprydol  yn  y  rhai  sydd  yn 
ei  feddu,  gan  ddwyn  hoU  adnoddau  gras  yr  efengyl  i  fod  yn 
nerth  mewn  gwendid,  ac  yn  ddyddanwch  mewn  trallod.  Bydd 
i  chud,  yn  ddiamheuol,  wrth  ystyried  fod  bywyd  tragywyddol 
rhai  o'ch  gwrandawyr,  a  chynydd  eraiU  yn  y  bywyd  crefyddol,- 
yn  dibynu  mewn  rhan  ar  wirioneddolrwydd  ac  eífeithiolrwydd 
eich  gweinidogaeth,  lefain  mewn  arswyd  sanctaidd  ar  lawer 
adeg,  *'  Pwy  sydd  ddigonol  i'r  pethau  hyn  ?" 

4.  Trwy  gymundeb  agos  a  Diiw  yn  Nghrist,  pregethwch  fel  rhai 
wedi  derhyn  eu  hanfoniad  au  hysbrydoliaeth  oddiwrtho  Ef,  ac  yn 
cyflawnieich  gweinidogaeth yn  Ei  wydd.  Yn  hyn,  fel  mewn  llawer  o- 
bethau  eraill,  byddwch  yn  ddilynwyr  i'r  Apostol  Paul,  Fel  hyn 
y  dywedai  ef  am  dano  ei  hun  a'ifrodyr  :  "  Nid  ydym  ni,  megis 
Uawer,  yn  gwneuthur  masnach  o  Air  Duw  (neu  yn  Uygru,  yn 
cymysgu  gair  Duw),  eithr  megis  o  burdeb,  eithr  megis  o  (neu 
oddiwrth)  Dduw,  yn  ngwydd  Duw,  yr  ydym  yn  llefaru  yn 
Nghrist "  (2  Corinthiaid  ii.  17).  Nid  yn  unig  y  mae  yn  sicr 
fod  yr  efengyl  a  bregethai  yn  bur  a  digymysg,  eithr  y  mae  efe 
ei  hun  wedi  dyfod  oddiwrth  Dduw,  nid  yn  unig  trwy  enedig- 
aeth,  eithr  trwy  anfoniad  ac  eneiniad.  Gweinidogaetha  hefyd 
"  yn  ngwydd  Duw,"  yn  y  teimlad  parhaus  o'i  bresenoldeb. 
Llefara  hefyd  "  yn  Nghrist '  fel  cylch  ei  fodolaeth  a'i  gartref 
anwyl.  O  agwedd  meddwl  dyrcliafedig  !  Pa  ryfedd  fod  un 
felly  yn  medru  cyfarch  cynuUeidfaoedd  ac  eglwysi  mewn 
geiriau  sydd  yn  ofnadwy  yn  eu  harucheledd  ?  "  Yr  ydym  ni 
yn  genadau  dros  Grist,  megis  pe  byddai  Duw  yn  deisyf  trwom 
ni ;  yr  ydym  yn  erfyn  dros  Grist,  Cymoder  chwi  â  Duw  " 
(2  Cor.  V.  20).  I'r  graddau  y  byddwch  yn  debyg  i  Paul  yn  y 
pethau  blaenorol,  y  byddwch  yn  gallu  dywedyd  fel  yntau  : 
*'  Perarogl  Crist  ydym  ni  i  Dduw,  yn  y  rhai  cadwedig,  ac  yn 
y  rhai  coUedig."  Beth  bynag  a  ddaw  o'n  gwrandawyr — 
hwynt-hwy  sydd  i  edrych  at  hyny — y  mae  ein  gweinidogaeth 
yn  gymeradwy  gyda  Duw.  Byddwch  hefyd,  niegis  yntau ; 
gyda  phob  difrifwch,  yn  ngolwg  Duw,  yn  medru  appelio  at 
gydwybodau  eich  gwrandawyr.    "  Trwy  eglurhad  y  gwirionedd 

yr  ydym  yn  ein  canmawl  ein  hun  wrth  bob  cydwj'bod  dynion, 
yn  ngolwg  Duw "  (2  Cor.  iv.  2).  Ac  megis  yntau,  cyn  bod 
yn  hir,  bydd  eich  gweinidogaeth  yn  sicr  o  gael  ei  harddel  a'i 
bendithio  gan  Dduw,  fel  y  bydd  genych  ddwyfol  seliau  i'ch 
gweinidogaeth,  ac  y  byddoch  chwithau  mewn  canlyniad  yn 
medru  profi  eich  anfoniad  i'r  weinidogaeth  yn  yr  un  modd  ag 
oedd  Paulynprofi  ei  osodiad  yn  yr  apostoliaeth  (i  Corinthiaid 
ix.  I— 13).  Dyma  beth  effeithiol  i  "ostegu  anwybodaeth 
dynion  ffolion ;"  zêl  Duw  ar  eich  gweinidogaeth,  mewn 
achubiaeth  rhai,  ac  mewn  adeiladaeth  ysprydol  eraill.  Ac 
■O  daledigaeth  digyffelyb !  eneidiau  cadwedig  yn  goron  eich 
llawenydd. 

Wrth  gychwyn,  bwriadwn  ddywedyd  ychydig  eiriau  ar  y 
rhan  arall  a  nodir  yn  y  testyn  o'ch  swydd  bwysig,  sef  arolygu 
y  praidd,  "  gan  fwrw  golwg;"  ond  bum  yn  rhy  annosbarthus 
gyda'r  amser.  Rhaid  i  mi  yn  awr  derfynu.  Torais  allan 
lawer  o  waith  i  chwi,  a  gosodais  arnoch  feichiau  lawer.  Ond 
er  eich  cysur  cofiwch  hyn,  y  bydd  mesur  helaeth  o  yspryd  y 
weinidogaeth  yn  sicr  o  wneuthur  pob  iau  yn  esmwyth,  a 
phob  gwaith  yn  ysgafn.  Truenusaf  o  bawb  ydyw  yr  h\vn  a 
osodwyd  yn  y  weinidogaeth  ac  heb  ei  hyspryd  ;  ond  er  maint 
ei  waith,  y  dedwyddaf  ar  yr  holl  ddaear  ydyw  "  gweinidog  da 
i  lesu  Grist ;"  un  sydd  yn  credu  ynddo,  ac  yn  Ei  garu  â'i 
holl  galon,  ac  yn  ymffrostio  yn  Ei  groes,  gan  deimlo  fod  Ei 
groes  wedi  "  croeshoelio  y  byd  iddo  ef,  ac  yntau  i'r  byd." 
Amcan  ac  ysprydoliaeth  ei  holl  fywyd  ydyw  Ei  wasanaethu, 
ac  y  mae  pob  gwasanaeth  yn  llafur  cariad.  Y  mae  yn  llafurio, 
ac  "  yn  Ilefaru  yn  Nghrist."  I  eraill  fe  ddichon  yr  ymddengys 
ei  lafur  yn  fawr  ac  yn  drwm,  ond  iddo  ef — 

"  Mae  mwy  o  bleser  yn  Ei  waìth 
Na  dim  a  fedd  y  ddaear  íaith." 

Cyfran  helaeth  o'r  pleser  goruchel  hwn  a  ddymunai  finau  i 
chwithau,  fy  mrodyr  anwyl.  Bydded  i  ogoniant  a  melusder 
^wirioneddau  yr  efengyl,  ac  agosrwydd  eich  cymundeb  â'r 
Gwaredwr  bendigedig,    wlychu  eich    pregethau    "  â    dagrau 

melus  iawn "  wrth  eu  darparu  yn  eich  niyfyrgelloedd ;  a 
bydded  y  pulpud  yn  nefoedd  i  chwi  ar  y  ddaear  wrth  eu 
traddodi.  A  phen  ar  y  pethau  a  ddywedwyd  :  "  Pan  ymddan- 
goso  y  Pen  Bugail,  chwi  a  gewch  dderbyn  anniflanedig  goron 
y  gogoniant." 

gwaith   y   weinidogaeth    yn   ei   gysylltiaü   ag   amgylch- 
ladau  presenol  y  cyiundeb. 

Frodyr  a  Thadau, 

Mewn  ufudd-dod  i  gais  y  Gymanfa  Gyffredinol  ddiweddaf 
yn  Liverpool,  addewais  y  buaswn  yn  darllen  papur  yn  y 
Gymanfa  hon  ar  destyn  a  benodasid  ar  gyfer  brawd  arall,  hel) 
ystyried  ar  y  pryd  fod  y  testyn,  tra  yn  gyfaddas  iddo  ef, 
oherwydd  ei  addfedrwydd  mewn  oedran,  profìad,  a  barn,  yn 
anghyfaddas  i  un  sydd  yn  llawer  ieuangach.  Gobeithiaf  y 
medrwch  briodoU  fy  myrbwylldra  i  barodrwydd  i  ufuddhau, 
ac  nid  i  wagedd  meddwl,  ac  y  bydd  i  chwi  felly  edrych 
heibio  iddo.  Nid  oeddwn  yn  digwydd  bod  yn  bresenol  pan 
benodwyd  y  testyn,  ac  felly,  ni  chefais  y  fantais  o  wybod, 
trwy  glywed  y  sylwadau  a  wnaed  ar  y  pryd,  yn  mha  gyfeiriad 
y  dysgwylid  i  mi  fyned.  A  hwyrach  y  byddai  cystal  i  mi 
wneyd  yr  addefìad  cyn  cychwyn,  nad  ydwyf  yn  bwriadu 
caethiwo  fy  hun  i  eiriad  y  testyn,  ond  cymeryd  achlysur 
oddiwrth  yr  hyn  a  elwir  yn  <*  yspryd  y  testyn,"  i  draethu  pa 
beth  bynag  a  farnwyf  yn  angenrheidiol,  ar  ol  cryn  dipyn  o 
ystyriaeth  bryderus.  Bwriadaf  hefyd  gyfyngu  fy  sylwadau  ar 
"  waith  y  weinidogaeth,"  i'r  ran  fwyaf  arbenig  o'r  gwaith 
hwnw,  sef  pregethu  yr  efengyl,  a'i  gysylltiadau. 

Yn  ol  fel  yr  ydym  wedi  arfer  meddwl,  fel  Cyfundeb,  dyma 
brif  ordinhad  Duw  i  achub  y  byd  ;  ac  am  hyny,  y  mae  yn 
teilyngu  y  sylw  blaenaf.  Tybir  yn  amgen,  y  dyddiau  presenol, 
gan  lawer.  Nid  ychydig  ydyw  yr  ymdrech  i  ddarostwng 
pregethu  yr  efengyl,  ac  i  ddyrchafu  pethau  eraiU  yn  ei  le. 
Braidd   na   ellir   dywedyd   mai  dyma    duedd   gyffredin    llen- 

yddiaeth    Seisonig.       Gwneir    hyn    gan    ddau   ddosbarth,   y 
naill    yn    ddosbarth    anghrefyddol,    a'r    llall    yn   grefyddol. 
Amcana   y    dosbarth   crefyddol   ddyrchafu   rhanau    eraiU    o 
wasanaeth    crefydd,    megis   darlleniad   o   Air    Duw,    canu   a 
gweddío,    ynghyd    a'r    ddwy    ordinhad    a    elwir   yn    sacra- 
mentau,     Ychydig   o   le   sydd   ganddynt  i'r   bregeth ;    goreu 
po  leiaf  a  fyddo  ei  hyd,  a   pho   fwyaf  diymadferth  a  fyddo 
o    ran   cynwysiad   a   thraddodiad.       Y   mae   rhai,  a  fedrant 
bregethu  yn  dda,  fel  pe  byddent  yn  ymdrechu  pregethu  yn 
Avael,    er    mwyn    darostwng   y    rhan    yma   o'r   gwasanaeth 
crefyddol  yn  ngolwg  eu  gwrandawyr ;  ac  y  mae  ymddygiad  y 
dynion  galluog  hyn  yn  gochl  dros  anallu  mintai  y  gweiniaid. 
Gosodir    yr    holl    bwys    ar    ymgroesi    ac    ymgrymu   yn   ol 
cyfarwyddiadau    diweddaf   etiguette    defosiwn,    a    derbyn    yn 
wasaidd     y     sacramentau     o     law     "  olynwyr     cnawdol    yr 
apostoHon."      Ni  wneir  ymdrech,  ond  ar  amserau  nodedig, 
"i  bregethu'r  Gair,  gan  fod  yn  daer  "  i  "  berswadio  dynion  " 
trwy  gyflwyniad  gwirioneddau  dwyfol  i'w  sylw,  er  agoryd  eu 
deall,  a  deffro  eu   cydwybodau  fel  creaduriaid   moesol ;   ond 
dysgwyHr   y   bydd   i   holl  rinwedd  yr   iachawdwriaeth   sydd 
yn    Nghrist    ddyHfo    i    ddynion    trwy    ryw    swyn-gyfaredd 
offeiriadol — rhyw    fath    o    spiritual    magnetism    cuddiedig    yn 
nghorff  yr  olynwyr  cnawdol — yr  hyn  a  gam-enwir  yn  '''ras  y 
sacramentau."      Nid    oes    gydfod   rhwng   sacramentiaeth   a 
phregethu  effeithiol.     Y  mae  yn  wir  fod  rhai  eithriadau  wedi 
bod  yn  yr  oesoedd  gynt,  a  bod  eithriadau  rai  yn  ein  dyddiau 
ni ;  ond  fel  gwirionedd  cyffredinol,  credwn  y  deil  y  gosodiad 
hwn  ei  chwiHo,  pa  un  bynag  a  fedrwn  ni  roddi  cyfrif  boddhaol 
am  yr  eithriadau  ai  peidio. 

Dosbarth  araH  angharedig  tuag  at  bregethu  ydyw  bydol- 
ddynion  digrefydd.  Cri  gwastadol  y  dosbarth  hwn  ydyw  fod 
yr  argraffwasg  yn  ein  dyddiau  ni  wedi  disodli  y  pregethu ; 
nad  oes  galwad  yn  awr  ar  y  pregethwyr  i  ddysgu  cynuHeidfa- 
oedd  fel  y  gwnelai  yr  hen  bregethwyr,  gan  fod  hyny  yn  cael 
ei  wneuthur  yn  Hawer  mwy  effeithiol  a  chyffredinol  trwy  yr 

argraffwasg;  ond  mai  eu  gwaith  penaf  hwy  bcllach  ydyw  bod 
yn  arweinyddion  i  ddefosiwn  y  gynulleidfa.  Caniateir  iddynt, 
y  mae  yn  wir,  os  ymrwymant  i  fod  yn  fyr,  dim  uwchlaw 
pymtheg  mynyd,  i  draddodi  cynghor  caredig  a  brawdol, 
rhywbeth  a  fydd  o  duedd  i  goíThau  eu  prif  ddyledswyddau  i'w 
cynulleidfaoedd. 

Ond  yr  hen  syniad  Methodistaidd  sydd  yr  un  a  syniad  yr 
Apostol  Paul,  sef,  mai  pregethu  yr  efengyl  ydyw  prif  foddion 
Duw  i  aflonyddu  ac  i  achub  y  byd.  Mewn  pregethu  effeithiol 
y  cychwynodd  Methodistiaeth  ;  ar  bregethu  effeithiol  y  mae 
wedi  bod  yn  by  w ;  a  chredaf  yn  ddiysgog  y  diflana 
Methodistiaeth  yn  ebrwydd,  pan  dderfydd  y  pregethu  grymus 
o'n  plith.  Hwyrach  ein  bod  yn  rhy  ddifater  ac  esgeulus 
ynghylch  llawer  o  bethau  eraill,  yn  enwedig  ynghylch  y 
rhanau  mwyaf  addoliadol  o'r  gwasanaeth  crefyddol.  Dymunol, 
gan  hyny,  ydyw  gweled  pob  ymdrech  i  berffeithio  caniadaeth 
y  cysegr,  i  ddyfod  yn  fwy  prydlon  i'r  addoliad,  ac  i  dalu  mwy 
o  sylw  i  ddarlleniad  syml  a  difrifol  o  Air  Duw.  Ond  gwneler 
yr  hoU  ymdrechion  hyn,  heb  geisio  darostwng  pregethu  o"r 
safle  arbenig  a  roddwyd  iddo  gan  Dduw,  fel  Ei  brif  offeryn  i 
argyhoeddi  a  dychwelyd  y  byd.  Ni  ddaw  llyfrau  byth  i  lanw 
Ue  pregethu.  Ni  all  llyfrau  hebgor  gwasanaeth  y  llais  dynol 
ar  faterion  sydd  yn  dal  llawer  llai  perthynas  a  chalon  dyn 
na  phregethu  yr  efengyl.  Er  holl  ddarpariaeth  yr  argraff- 
wasg,  y  mae  yn  rhaid  wrth  athrawon  mewn  ysgolion  ac 
mewn  colegau.  Ofer  ydyw  dywedyd  fod  y  ddysgeidiaeth 
angenrheidiol  i'w  chael  yn  y  llyfr.  Yn  y  Ilyfr  yn  unig  y  bydd, 
oddieithr  i'r  dyn  ieuanc  gael  cymhorth  yr  athraw  byw,  i'w 
sugno  i'w  feddwl  ei  hun.  Pa  faint  mwy  angenrheidiol  ydyw 
llais  byw  y  pregethwr  byw  i  draddodi  gwirioneddau  dwyfol 
cyfeiriol  at  galonau  y  gwrandawyr,  a  gwirioneddau  ag  y  mae 
yn  eu  calonau  hefyd  wrthdarawiad  dwfn  yn  eu  herbyn  !  Na, 
y  mae  pregethu  yr  efengyl  yn  ordinhad  ddwyfol  sydd  i  aros  yn 
ddigyfnewid  drwy  holl  gyfnewidiadau  amser.  Nid  ydwyf  yn 
^lywedyd  y  pethau  hyn,  oherwydd  fod  tuedd  gref  eisioes  wedi 

ymddangos  yn  llawer  o'r  Cymry  i  ddarostwng  pregethu  yr 
efengyl,  ond  y  mae  llenyddiaeth  haner-anffyddol  a  choel- 
grefyddol  y  Saeson  yn  ffynu  yn  fawr  yn  Nghymru,  ac  o 
angenrheidrwydd  yn  lefeinio  ein  gwlad.  Ac,  ysywaith,  y  mae 
llawer  o'r  Cymry  yn  ddigon  penysgafn  i  dybied  mai  arwydd 
anfîaeledig  o  fawredd  ydyw  efelychiad  dall  o'r  Saeson  y 
digwyddont  fod  yn  gydnabyddus  a  hwynt,  heb  ymofyn  yn 
gyntaf,  ai  rhagoriaeth,  ai  ynte  ddiffyg,  ydyw  yr  hyn  a  efelychir 
ganddynt. 

Mynych  yr  ysgrifenir  ac  y  siaredir  am  yr  "  oes,"  ac  am 
"  yspryd  yr  oes,"  ac  yn  mysg  pethau  ereill,  am  "  bregethu 
cyfaddas  i'r  oes."  Gan  fod  y  testyn  yn  son  am  "  waith  y 
weinidogaeth  yn  ei  gysylltiad  ag  amgylchiadau  presenol  y 
Cyfundeb,"  hwyrach  y  dysgwyhr  i  minau  ddyweyd  gair  yn  y 
cyfeiriad  hwn.  Ond  yn  anffortunus,  rhaid  i  mi  gyfaddef  mai 
ychydig  iawn  o  barch  sydd  genyf  i  "  yspryd  yr  oes,"  os  ydwyf 
yn  ei  iawn  adnabod.  Yr  ydwyf  yn  rhy  ieuanc  i  gymharu  y 
"  dyddiau  o'r  blaen  "  a'r  "  dyddiau  hyn,"  fel  i  gael  fy  rhestru,  pe 
bawn  yn  ewyllysio,  yn  mysg  y  rhai  a  elwid  gan  Mr.  Jay  o 
Bath  yn  *^  Croahers;"  ac  nid  oes  ynwyf  y  dymuniad  Ueiaf  i 
ymuno  a'r  frawdohaeth,  er  nad  ydwyf  mewn  cariad  a'r 
ahstraction  hwnw  a  elwir  yn  "  yspryd  yr  oes."  Rhag  i  mi 
grwydro  yn  rhy  bell  oddiwrth  ei  amcan,  yr  unig  grybwylUad 
am  yr  "  oes "  a  wnaf,  fydd  datgan  fy  nghrediniaeth  ddifrifol 
mai  y  pregethu  sydd  yn  gyfaddas  i'r  oes,  ydyw  yr  un  croes  i 
archwaeth  a  dymuniad  yr  oes.  Os  ydwyf  wedi  iawn  ddeongh 
"  arwyddion  yr  amserau,"  dau  fath  o  bregethu  sydd  yn 
gymeradwy  gan  yr  oes,  sef  math  o  bregethu  ymarferol,  a 
math  o  bregethu  cynhyrfus.  Na  thybied  neb  fy  mod  yn 
tueddu  i  feio  pob  math  o  bregethu  ymarferol  a  chynyrfus, 
oblegid  y  mae'r  pethau  hyn  yn  elfenau  hanfodol  mewn  gwir 
bregethu.  Y  pregethu  ymarferol,  ag  sydd  yn  gymeradwy  gan 
"  yspryd  yr  oes,"  ydyw  y  pregethau  hyny  ag  sydd  braidd  yn 
amddifad  o  bob  peth  arall.  Nid  yw  esboniadaeth  ysgrythyrol 
yn  gyraeradwy,  oblegid  y   mae  hyny  yn  gofyn  astudrwydd 

a  sylw  o  du  y  gwrandawyr  sydd  yn  flinderus  ganddynt ;  ac  y 
mae  lle  i  ofni  nad  ydyw  llawer  o  honynt  yn  ddigon  cynefin  a 
Gair  Duw,  nac  ychwaith  yn  ddigon  awyddus  am  wybod  ei 
ystyr,  i  allu  gwerthfawrogi  pregethu  o'r  natur  hyn.  Nid  oes 
awydd  ychwaith  mewn  Uawer  am  glywed  perthynas  y  naill 
wirionedd  a  gwirioneddau  eraill  yn  nhrefn  yr  iachawdwriaeth, 
fel  ag  i  fedru  amgyffred  pob  gwirionedd  yn  ol  "  cysondeb  y 
íTydd."  Annyddorol  hefyd  ydyw  pob  ymgais  o  eiddo  y 
pregethwr  i  ddangos  y  "  paham  a'r  pa  fodd,"  sef  angenrheid- 
rwydd  a  chymhwysder  pethau  yn  y  trefniant  dwyfol,  fel  ag  i 
alluogi  y  gwrandawyr  i  ganfod  doethineb  a  daioni  Duw. 
Am  hyny,  goreu  po  leiaf  o  eglurhadaeth  ysgrythyrol,  o 
dduwinyddiaeth,  ac  o  athroniaeth  grefyddol  a  fyddo  yn  y 
bregeth  gan  ddosbarth  rhy  luosog  o  wrandawyr,  y  rhai  sydcì 
wedi  dyfod  i  wrando  yn  unig  er  mwyn  "  clywed  pa  beth  sydd 
raìd  iddynt  ei  wneuthur  fel  y  byddont  gadwedig,"  ac  i  gael 
ychydig  o  gyfarwyddiadau  ar  y  ffordd  oreu  i  fyw  yn  gysurus 
yn  y  byd  hwn.  Rhai  wedi  cyfranogi  yn  helaeth  o  yspryd 
anturiaethus  a  masnachol  yr  oes  ydyw  y  dosbarth  hwn  o 
wrandawyr ;  ac  oblegid  hyny,  a  edrychant  ar  grefydd  ei  hun 
fel  math  o  anturiaeth  fasnachol.  Y  mae  gwledda  ar 
wirioneddau  yr  efengyl,  er  eu  mwyn  eu  hunain,  yn  beth 
hollol  ddyeithriol  iddynt.  Nid  ydyw  duwioldeb  yn  ddim 
iddynt  hwy  ond  "  elw."  Teimlant  ogwydd  weithiau  i 
wneuthur  bargain  a'r  Brenin  Mawr  am  fywyd  tragywj-ddol, 
am  ry w  nifer  o  gyflawniadau  o'r  eiddynt  hwy ;  a  deuant  i'r 
oedfa  yn  unig  i  wybod  "  pris  y  farchnad."  Dysgwyliant  i'r 
pregethwr  fedru  gwneuthur  hyn  mewn  modd  byr  a  chryno, 
tebyg  i'r  crynodeb  byr  o  brisiau  marchnadoedd  a  weUr  mewn 
newyddiaduron.  Ac  felly  y  mae  deg  neu  bymtheg  mynyd  o 
bregeth  yn  llawn  digon  o  hyd.  Os  nad  ydwyf  wedi 
camgymeryd  yn  hollol,  dyma'r  "  pregethu  ymarferol "  sydd 
yn  fwyaf  cymeradwy  gan  yspryd  daearol  a  masnachol  yr  oes. 

Ond  y  pregethu  mwyaf  poblogaidd  yn  yr  oes  hon  ydyw 
pregethu  cynhyrfus,  sef  pregethu  sydd  yn  appeHo  at  deimladau 

a  thymherau  y  gwrandawyr,  heb  drethu  ond  ychydig  ar  eu 
meddyliau.  Ni  theimlir  y  dymuniad  lleiaf  gan  lawer  am  gael 
ychwanegiad  at  eu  gwybodaeth ;  yr  unig  beth  dymunol 
ganddynt  mewn  pregethu  ydyw  cyflwyniad  o  hen  wirioneddau 
adnabyddus  mewn  modd  gogleisiol  neu  gynhyrfus.  Dyma'r 
dosbarth  sydd  yn  Nghymru,  yn  dyfod  i'r  capel  i  ymofyn  am 
yr  hyn  ag  y  maent  yn  Lloegr  yn  myned  i'r  tlieatre  i'w  gael, 
■sef  cynhyrfiad.  Ni  ddeuant  i'r  oedfa  gyda'r  dymuniad  i 
gyfoethogi  eu  meddyhau  a  gwirioneddau  a  fyddont  yn 
destynau  myfyrdod  iddynt  ar  ol  myned  adref,  ac  yn 
gyfarwyddiadau  pa  fodd  i  ymddwyn  yn  eu  hachosion  pwysicaf, 
ond  deuant  yno  yn  hytrach  i  fyned  o  dan  oỳeration  o  eiddo'r 
pregethwr,  a  hyny  ar  cyn  lleied  o  drafferth  iddynt  hwy  eu 
hunain  ag  a  fyddo  yn  bosibl.  Dysgwyliant  iddo  ef  eu  goglais 
neu  eu  cyflfroi.  Eisteddant  yn  yr  agwedd  fwyaf  ddioglyd  o'i 
flaen,  neu  ynte  crymant  eu  penau  i  hepian,  hyd  nes  y  byddo 
yn  dechreu  dyrchafu  ei  lais.  Pan  gyfodo  ei  lais  ymddadebrant 
hwythau,  a  dechreuant  dalu  rhy^y  gymaint  o  sylw  i'r  hyn  a 
ddywedir  ganddo.  Ac  i  draethu  yr  holl  wirionedd  yn  y 
cyfeiriad  hwn,  fe  ddichon  fod  rhai  o'n  tadau  fel  pregethwyr, 
wedi  dysgu  y  cynulleidfaoedd  yn  ddrwg,  trwy  beidio  dywedyd 
dim  wrthynt  ag  oedd  yn  werth  eu  sylw  am  yr  ugain  mynyd 
cyntaf.  Pan  gyfodent  eu  llef,  dyna'r  pryd  yr  oedd  y  bregeth 
mewn  gwirionedd  yn  dechreu.  "  Y  tadau  a  fwytasant  rawnwin 
surion,  ac  ar  ddanedd  y  plant  y  mae  dincod."  Un  o  brif 
elfenau  dylanwad  cynhyrfus  neu  ogleisiol  ar  wrandawyr 
Cymreig  ydyw  llais  soniarus.  Ofer  ydyw  i  neb  ddisgwyl  fod 
yn  boblogaidd  iawn  yn  Nghymru  heb  lais  da.  Rhaid  i 
bregethwr  poblogaidd  fod  fel  "  cân  cariad  un  hyfrydlais,  acyn 
canu  yn  dda."  Peth  naturiol  a  phriodol  ydyw  barnu  cerddor 
wrth  ei  lais  :  ond  nis  gwn  pa  beth  i'w  ddywedyd  am  farnu 
pregethwr  wrth  felusder  tôn  a  nerth  ei  lais.  Oddeutu 
blwyddyn  yn  ol  clywais  ryw  ŵr  yn  canmol  rhyw  bregethwr 
yn  anghyífredin  ;  a  sylwedd  y  ganmoliaeth  ydoedd  "fod  ei 
ddawn  fel  tànau  telyn."     Hawdd  gweled  beth  oedd  syniad  y 

brawd  hwnw  am  ddawn — sef  llais  da.  Dyna  syniad  miloedd 
eraill.  Rhy  debyg  ydyw  llawer  o'n  gwrandawyr  i  wrandawyr 
Ezeciel.  Y  mae  eu  dyfodiad  i'r  addoldy  fel  pobl  Dduw, 
"  gwrandawant  ein  geiriau,"  os  byddwn  yn  eu  canu  yn  dda, 
'•  ond  nis  gwnant  hwy."  Nid  ydyw  yn  ymddangos  i  mi  fod 
llawer  o  honynt  wedi  dychymygu  fod  eisiau  iddynt  eu  gwneyd. 
Y  mae  (xpression  Uawer  cynulleidfa,  "  wedi  dywedyd  o  fewn  fy 
nghalon  "  na  ddarfu  i'r  syniad  fod  y  pregethau  yn  bethau  i'w 
gwneyd,  ddim  ar  dramwy  alw  heibio  i'w  meddyliau  erioed. 
Entertainmcnt  ydyw  gwrando  pregethau,  a  dim  ond  hyny, 
tebyg  i  ddarlleniad  novel.  A  dyna  sydd  yn  dorcalonus,  fod 
miloedd  o'n  gwrandawyr  anwyl  bob  blwyddyn,  o  ganol  yr 
entertainmcnt  Sabbothol  ac  wythnosol  hwn,  yn  myned  i 
golledigaeth.  Oh,  na  chynysgaeddid  ni  yn  helaethach  a  gallu 
dwyfol  i  dori  ar  eu  breuddwydion  trwy  eu  deffro  o'u  cwsg ! 

Y  mae  hanfodion  gwir  bregethu  i  fod  yr  un  yn  mhob  oes. 
Gan  mai  "  efengyl  dragywyddol  "  a  bregethir,  y  maepregethu 
o  ran  sylwedd  yn  ddigyfnewid.  Dichon  fod  ychydig  o 
wahaniaeth  o  ran  ffurf  rai  prydiau,  rhagor  prydiau  eraill. 
Hwyrach  hefyd  fod  galwad  neillduol  ar  rai  amserau  i  roddi 
arbenigrwydd  i  ryw  wirioneddau,  rhagor  gwirioneddau  eraill. 
Er  hyny,  y  mae  pregethu  yr  efengyl  yn  mhob  oes,  yn  hanfodol 
yr  un.  Yr  ydym  yn  defnyddio  y  gair  efengyl,  yn  y  cysylltiad 
hwn,  yn  ei  ystyr  eangaf,  fel  yn  gyfîed  a'r  holl  ddatguddiad 
dwyfol — oblegid  "  yr  holl  Ysgrythyr  sydd  wedi  ei  rhoddi  gan 
ysbrydoliaeth  Duw,  ac  sydd  fuddiol  i  athrawiaethu,  i  argy- 
hoeddi,  i  geryddu,  i  hyfforddi  mewn  cyfìawnder,  fel  y  byddo 
dyn  Duw  yn  berffaith,  wedi  ei  berffeithio  i  bob  gweithred 
dda."  Rhaid  i  bregethwr  yr  efengyl  "  fynegu  holl  gynghor 
Duw."  Eto  fe  ellir  symio  cynwysiad  y  pregethu  mewn  tri 
gair — Ffcithiaii,  Athrau'iaethau,  a  Dyledsiiyddau."  Ffeithiau 
braidd  yn  unig  ydoedd  swm  a  sylwedd  pregethu  yr  apostolion. 
Gosod  y  sylfeini  i  lawr  ydoedd  eu  gwaith  hwy ;  ac  felly  yr 
oedd  yn  rhaid  iddynt  hwy  ddechreu  gyda'r  ffeithiau.  Gened- 
igaeth,    bywyd,    marwolaeth   ac   adgyfodiad   Crist,  yn  ol  yr 

Ysgrythyrau,  ydoedd  baich  eu  gweinidogaeth.  Yr  oedd  yn 
angenrheidiol  cadarnhau  gwirionedd  y  prif  ffeithiau  cyn 
deongli  eu  hystyr  ;  a  dynodi  eu  hamcan  mewn  athrawiaethau. 
Wedi  cadarnhau  y  ffeithiau,  yr  oedd  yr  athrawiaethau  a'r 
dyledswyddau  yn  cyfodi  yn  naturiol  oddiarnynt.  Angenrhaid 
yw  pregethu  yr  athrawiaethau  a'r  dyledswyddau  yn  gystal  a'r 
íîeithiau  sylfaenol,  yn  y  dyddiau  presenol ;  a'r  pregethu 
perfifeithiaf  ydyw  yr  un  sydd  yn  cyfuno  mewn  cyfartaledd 
priodol  yr  holl  bethau  hyn.  Y  mae'r  pregethu  Cymreig  wedi 
bod  hyd  yn  hyn  yn  gyfoethog  mewn  athrawiaethau,  a  dymun- 
iad  ein  calon  ydyw  iddo  barhau  felly.  Clywais  Dr.  Wright, 
o  Southampton,  un  o'r  gweinidogion  Ysgotaidd  ag  sydd 
amryw  weithiau  wedi  bod  yn  ein  Cymanfaoedd,  yn  dywedyd 
ei  fod  wedi  ei  siomi  yn  foddhaol  yn  ein  pregethu.  Yr  oedd  ef 
wedi  cyfranogi  o'r  dybiaeth  gyfifredin  sydd  yn  mhlith  ein 
cymydogion  am  y  pregethu  Methodistaidd  Cymreig,  sef  nad 
oedd  ond  appehad  cynhyrfus  at  dymherau  y  gwrandawyr ;  ond 
er  ei  syndod,  cafodd  fod  haen  drwchus  o  athrawiaeth  o  dan  yr 
appeUadau  at  gydwybodau  a  chalonau  y  gwrandawyr.  Ond 
mewn  pregethu  athrawiaethol  dyUd  bod  yn  ofalus — 

I.  Am  gyfiwyno  y  gwirionedd  meiim  ffurf  syml  ac  egliir.  Nid 
yn  yr  un  flfurf  y  dylai  y  pregethwr  gyfleu  athrawiaethau  yr 
efengyl  o  flaen  lluaws  ei  wrandawyr — llawer  o  ba  rai  na 
chawsant  fanteision  addysg  erioed — ag  y  derbyniodd  efe  hwynt 
mewn  athrofa  oddiwrth  athraw  duwinyddol.  Hwyrach  y 
dylai  yr  athraw  yn  y  class-room  ddeffino  a  phrofi  i  fanylrwydd ; 
ond  nid  doeth  fyddai  gwneuthur  hyny  yn  y  pulpud.  Gall  yr 
athraw  ddefnyddio  ac  egluro  Uuaws  o  dermau  duwinyddol  na 
fyddai  yn  ddoeth  i'r  pregethwr  eu  defnyddio  o  gwbl,  Nid 
ydyw  yn  angenrheidiol  ychwaith  tuag  at  gyfleu  y  gwirionedd. 
Fe  gyhoeddwyd  yr  efengyl  ar  y  cyntaf  hebddynt ;  ac  ni 
theimlwyd  eu  heisiau  hyd  yr  amser  y  daeth  yn  angenrheidiol 
i  gyfodi  gwrthgloddiau  yn  erbyn  cyfeiUornadau  neiUduol. 
Heblaw  hyny,  fe  ddichon  fod  Uawer  o'r  gwrandawyr  yn 
gydnabyddus  a  Uawer  o  dermau  duwinyddol,  ond  heb  erioed 

feistroli  y  gwirioneddau  cynwysedig  ynddynt.  Fe  ddywed 
Isaac  Taylor,  yn  un  o'i  ysgrifeniadau,  os  ydwyf  yn  iawn  gofio, 
fod  gravitation  meddyliau  yn  llawer  iawn  cryfach  na  grayitation 
geiriau,  ac  felly  fod  perygl  mawr  mewn  hir  ddefnyddio  hen 
dermau,  i'r  meddyliau  fuunwaith  yn  gynwysedigynddynt,  gael 
eu  sugno  allan  o  honynt  gan  nerth  gravitation,  fel  na  byddai 
yn  aros  mwyach  ddim  ond  geiriau  gweigion  yn  nofio  ar  y 
wyneb.  Beth  bynag  am  hyny,  yr  ydym  yn  sicr  ein  bod  wedi 
adwaen  rhai  dynion  ag  oeddynt  yn  dra  medrus  mewn  trin 
termau  duwinyddol,  na  fu  eu  heneidiau  erioed  mewn  ymdrech 
a'r  gwirioneddau  eu  hunain ;  oblegid  ni  fedrent  gymaint  ag 
adnabod  y  gwirioneddau  wedi  iddynt  gael  eu  dihatru  o'u 
gwisg  dermyddol.  Yn  mhob  modd,  gan  hyny,  gwell  ydyw  i'r 
pregethwr  ymgadw,  hyd  ag  y  byddo  yn  bosibl,  o  fewn  geir- 
yddiaeth  y  Beibl  ei  hun ;  ac  os  chwenycha  ddangos  ei 
fedrusrwydd  a'i  wybodaeth  dduwinyddol  ac  ieithyddol,  gwell 
fyddai  iddo  ymofyn  am  gyfleusderau  eraiU  i  wneuthur  hyny, 
ac  nid  pan  fyddo  yn  pregethu  yr  efengyl  i  dlodion,  ac  yn 
cyhoeddi  i  eneidiau  colledig  fod  "  Crist  lesu  wedi  dyfod  i'r 
byd  i  gadw  pechaduriaid." 

II.  Dylid  hod  yn  ymdrechgar  hefyd  i  gyfleu  gwahanol  athraw- 
iaethau  yn  eu  lleoedd  ac  mewn  cyfartaledd  priodol.  Heb  ddysgu 
unrhyw  gyfeiliornad  uniongyrchol,  y  mae  yn  bosibl  gwneydir 
efengyl  ymddangos  fel  "  efengyl  arall,"  yn  unig  trwy  gyfleu  yn 
anghyfartal  ei  gwahanol  wirioneddau.  Ac  nid  oes  dim  ond 
cynefindra  dwfn  a  Gair  Duw,  a  chyfranogiad  helaeth  o'i 
yspryd,  a'n  galluoga  i  roddi  yr  un  pwysigrwydd  cymhariaethol 
ar  ei  holl  wirioneddau  ag  a  osodir  arnynt  yn  yr  Ysgrythyrau. 
Y  mae  yn  bosibl  i  yspryd  sectawl,  ac  i'r  zêl  boethlyd  a  enynir 
gan  ddadleuon  duwinyddol,  gamarwain  dynion  yn  y  cyfeiriad 
hwn.  Yn  yr  un  cyfeiriad  cyfeiHornus  y'n  harweinir  gan  y 
dueddfryd  i  wneuthur  hobbies  o  ryw  ddosbarth  neillduol  o 
wirioneddau  ar  draul  esgeuluso  gwirioneddau  eraill,  pa  un 
bynag  ai  o  ogwydd  naturiol  neu  ynte  o  ddiogi  meddyliol  y 
bydd  hyny  yn  cyfodi. 

III.  Dylîd  hod  yn  wyliadwriis  hefyd  i  ymofyn  pa  argraff  a 
gynyrchi/.  Yn  sicr  fe  ddylai  fod  rhyw  argraff  yn  cael  eí 
gynyrchu.  Nid  oes  yr  un  o  wirioneddau  mawrion  y  Beibl  i'w 
bregethu  ond  gyda'r  amcan  o  gynyrchu  rhyw  argraff  neillduol. 
Nid  eglurhad  a  phrawf  i'r  dyben  o  foddio  deall  y  gwrandawyr 
yn  unig  ydyw  gwir  bregethu.  Nid  ydyw  hyn  ond  ífordd  i 
gyrhaedd  y  gydwybod  a'r  galon.  Tuag  yno  y  dylai  cyfeiriad 
pob  saeth  fod.  Y  mae  traddodi  pregeth  heb  un  amcan  iddi, 
yn  beth  ífolach,  meddai  John  Newton,  nag  anfon  Uythyr  i 
íîwrdd  heb  un  cyfeiriad  arno.  Dylem  fod  yn  wyhadwrus 
hefyd  rhag  i  ni  gynyrchu  argraíf  annymunol  trwy  ryw  ddrwg 
yspryd  ynom,  neu  ynte  trwy  ein  hanfedrusrwydd.  Soniai 
Robert  Hall  am  ryw  bregethwr  oedd  wedi  ei  feddianu  i'r 
fath  raddau  gan  Dduwdod  Crist,  nes  yr  aeth  yn  brif  bwnc 
pob  pregeth  o'i  eiddo,  naill  ai  mewn  íîordd  o  gadarnhad  ar 
yr  athrawiaeth,  neu  ynte  o  atebiad  i  wrthddadleuon.  Y  can- 
lyniad  fu  i'r  nifer  fwyaf  o'i  wrandawyr  fyned  liaiU  ai  yn  Ariaid 
neu  yn  Undodiaid.  Diamheuol  hefyd  ddarfod  i  lawer 
bregethu  y  gwirionedd  mawr  gogoneddus  o  benarglwyddiaethol 
ras  Duw  yn  achubiaeth  dynion  yn  y  fath  fodd  ag  oedd  naiU  ai 
yn  digaloni  neu  yn  ystyfnigo  yspryd  eu  gwrandawyr.  Cym- 
hellai  y  diweddar  Mr.  Charles,  o  Gaerfyrddin,  bawb  na  fedrai 
'^bregethu  y  pynciau  a  elwir  yn  Galfinaidd  heb  niweidio  eu 
gwrandawyr  eu  gadael  yn  Uonydd  i'r  sawl  a  fedrant. 

Dylid  amcanu  bob  amser  cynyrchu  dau  argraff ;  (i)  Anes- 
mwytho  y  pechadur  yn  y  lle  y  mae.  Mewn  atebiad  i'r  gofyniad  : 
"  Pa  beth  sydd  yn  cymhell  y  meddwl  i  ymlonyddu  neu  ysgogi  ?" 
dywed  John  Locke  mai  y  "  teimlad  o  foddlonrwydd  sydd  yn 
ei  berswadio  i  ymdawelu  yn  y  fan  y  mae,  ac  mai  anesmwythder 
sydd  wrth  wraidd  pob  ysgogiad  neu  symudiad."  Dylem 
ninau  gymeryd  awgrym  oddiwrth  hynyma  i'n  cyfarwyddo  pa 
fodd  i  weithredu.  Dyledswydd  gyntaf  y  pregethwr  ydyw 
ceisio  anesmwytho  ei  wrandawyr.  Os  na  fedrwn  roddi 
edifeirwch  a  ffydd  iddynt,  dylem  wneuthur  ein  goreu  i 
aflonyddu  arnynt.     Dan  fendith  Duw,  fe  wna  hyny  esgor  ar 

ryw  ysgogiad.  (2)  Gwisgo  holl  gymeriad  y  Duw  mawr  mewn 
gwedd'ddengar  i  bechadur  edifeiriol — gosod  holl  drefniadau  yr 
efengyl  yn  y  wedd  fwyaf  inviting  i  yspryd  cystuddiedig — yn 
yspryd  y  geiriau  yn  Llyfr  y  Datguddiad  :  "  Y  mae'r  Yspryd 
a'r  briodasferch  yn  dywedyd,  Tyred.  A'r  hwn  sydd  yn 
clywed,  dyweded  Tyred.  A'r  hwn  sydd  â  syched  arno, 
deued  :  a'r  hwn  sydd  yn  ewyllysio,  cymered  o  ddwfr  y  bywyd 
yn  rhad." 

Nid  ydym  wedi  pregethu  athrawiaethau  yr  efengyl  yn  y 
wedd  nac  yn  yr  yspryd  priodol,  os  na  fydd  yn  hawdd  i  ni  fyned 
oddiwrthynt  i  gymhell  dynion  at  eu  gwahanol  ddyledswyddau, 
yn  eu  perthynas  â  Duw,  ac  yn  eu  perthynas  â'u  cyd-ddynion. 
Felly  yr  oedd  yr  apostolion  yn  cyfleu  gwirioneddau — 
athrawiaethau  yn  mlaenaf,  a'r  dyledswyddau  yn  canlyn. 
Athrawiaethau  gogoneddus  yr  efengyl  ydoedd  y  cymhellion 
mawrion  a  ddefnyddient  hwy  i  berswadio  dynion  i  gyflawni 
eu  gwahanol  ddyledswyddau,  Nid  ydyw  pregethu  dyled- 
swyddau  neu  argymhell  rhinweddau,  ond  oddiar  y  cymhellion 
hyn,  yn  bregethu  Cristionogol.  Er  ys  ychydig  o  flynyddau  yn 
ol,  beid  y  pregethwyr  Cymreig  yn  gyffredinol,  ac  yn  arbenig 
pregethwyr  y  Methodistiaid,  am  beidio  dysgu  mwy  o  foesoldeb 
i'w  gwrandawyr.  Cyhuddid  hwy  o  ddysgu  "  metaphysics  of 
theology"  i'w  gwrandawyr  iselradd  ;  ac  o  esgeuluso  dysgu 
iddynt  foesau  Cristionogol.  Dywedir  yn  awr  nad  ydym  yn 
dysgu  **  duwinyddiaeth  "  o  gwbl,  a  bod  ein  gwrandawyr  yn 
gydstad  a'r  anwariaid  paganaidd  o  ran  eu  dirnadaeth  o 
athrawiaethau  Cristionogaeth.  Camdystiolaeth  ydyw  y  naiU 
a'r  llall  o'r  tystiolaethau  hyn.  Hyd  yma,  beth  bynag,  y  mae 
yn  mhulpudau  y  Methodistiaid  gyfuniad,  lled  agos  a  bod  yn 
apostolaidd,  o  athrawiaethau  a  moesau  ;  a  byth  na  wawrio'r 
boreu  y  caftbnt  eu  hysgar  oddiwrth  eu  gilydd  ! 

Llawer  o  siarad  sydd  am  y  dymunoldeb  o  bregethu  yn  erbyn 
pechodau  yr  oes  ;  a  thrwy  hyny  geisio  diwygio  moesau  dynion. 
Y  mae  Dr.  Owen  yn  dywedyd  geiriau  pwysig  iawn  ar  y  mater 
hwn.    Methais  a  dyfod  o  hyd  i'r  fan  lle  y  maent  fel  ag  i  fedru  eu 

dyfynu.  Ond  dyma'r  ystyr.  Unig  ffordd  Duw  i  ddiwygio'r 
byd  ydyw  trwy  ei  achub ;  ac  y  mae  pob  ymgais  i'w  ddiwygio 
o  eiddo  pobl  Dduw,  ond  tr%vy  yr  efengyl,  yn  weithrediad  croes 
i  gynllun  ac  amcan  Duw.  Awgryma  efe  na  ddyUd  pregethu 
yn  erbyn  pechodau  neillduol,  ond  yn  unig  i  gario'r  argyhoeddiad 
adref  i  fynwes  y  pechadur,  fod  ei  gyflwr  yn  drwyadl  ddrwg, 
a'i  sefyllfa  yn  wirioneddol  druenus.  Cael  gan  y  pechadur  i 
ddarfod  ag  ef  ei  hun  ac  i  ffoi  i  gysgod  yr  Hwn  a  osododd 
Duw  yn  lawn  ydyw  amcan  mawr  gweinidogaeth  yr  efengyl ; 
ac  y  mae  ei  bechodau  amlwg  yn  fanteisiol  i  gynyrchu  y 
teimlad  hwn.  Pe  llwyddid  i  gael  ganddo  i  adael  heibio  ei 
bechodau,  byddai  yn  debyg  o  lochesu  mewn  ffurfioldeb  a 
rhagrith,  a  myned  yn  fwy  anhawdd  i  gael  gafael  arno  nag  o'r 
blaen.  Ond  gyda  phob  dyledus  barch  i  Dr.  Owen  yr  wyf  yn 
tybied  fod  un  pechod,  beth  bynag,  y  geUid  gwneyd  eithriad  o 
hono,  sef  meddwdod.  Yn  mlaenaf,  anianol  yn  benaf  ydyw  y 
pechod  hwn.  Ffrwyth  blys  annaturiol  ydyw.  Importation 
ydyw,  heb  fod  yn  rhan  o'r  pechod  gwreiddiol.  Yn  ail,  y  mae 
yn  bosibl  tynu  ymaith  ei  hoU  achlysuron.  Dilëer  y  fasnach  ac 
fe  dderfydd  y  pechod.  Nis  gelHr  gwneuthur  hyn  ag  un 
pechod  arall.  Yn  drydydd,  ei  ganlyniadau  dinystriol  mewn 
cymdeithas.  Y  mae  yn  atal  llawer  rhag  dyfod  o  dan  ddylanwad 
gweinidogaeth  yr  efengyl,  ac  yn  düeu  yn  llwyr  bob  argraff  ar 
eraill.  Felly,  hyd  y  nod  a  chaniatau  fod  sylw  Dr.  Owen  yn 
gywir,  y  mae  y  pechod  o  feddwdod  o  herwydd  y  pethau  a 
nodwyd  yn  eithriad  cyfreithlon.  Y  mae  yn  bur  debyg  fod 
llwyddiant  masnach  y  dyddiau  hyn  yn  debyg  o  droi  yn 
borthiant  i'r  pechod  hwn,  fel  ag  y  bydd  galwad  am  egni 
adnewyddol  i'w  wrthwynebu. 

Tuag  at  i'r  pregethu  Cymreig  gynal  yn  mlaen  gyda'r  un 
nerth  a  chyfoeth  athrawiaethol  ag  sydd  wedi  ei  nodweddu  hyd 
yn  hyn,  y  mae  dau  beth  yn  angenrheidiol.  (i)  I'r  ysgol 
Sabbothol  barhau  yn  ei  heffeithiolrwydd.  Y  mae  lle  i  ofni 
nad  ydyw  y  sefydHad  hwn  mor  Hwyddianus  ag  y  bu.  Y  mae 
yn  hoUol  sicr  nad  ydyw  feHy  mewn  rhai  parthau  o  Gymru. 

Mewn  ardaloedd  eraiU,  hwyrach  ei  bod  hyd  yma  heb  lesghau. 
Ni  fuasai  y  pregethu  Cymreig  yr  hyn  ydyw  yn  awr  oni  buasai 
yr  ysgol  Sabbothol ;  a  phan  wanycho  hono,  bydd  rhaid  i'r 
pregethu  newid  ei  gymeriad,  Yna  gorfydd  i'r  pregethwr 
gymeryd  yn  ganiataol  na  ŵyr  ei  wrandawyr  nemawr  ddim  am 
dduwinyddiaeth,  ac  nad  ydynt  ychwaith  yn  gynefin  iawn  â'r 
Beibl ;  ac  fe  bair  hyny  chwyldroad  hollol  yn  y  pregethu. 
(2)  Rhaid  dyfeisio  rhyw  foddion  i  gael  darllen  mwy  cyífredinol 
ar  lyfrau  crefyddol.  Y  mae  lle  i  ofni  mai  ychydig  o  hyn  sydd 
yn  bod.  Hwyrach  fod  llawer  mwy  o  ryw  fath  o  ddarllen  yn 
awr,  yn  enwedig  ar  newyddiaduron  a  ffug-hanesion,  nag  oedd 
ddeg-ar-ugain  mlynedd  yn  ol.  Nid  oes  mewn  llawer  cymydog- 
aeth  yr  un  ddarpariaeth  o  gwbl  i  wasgaru  llyfrau  crefyddol, 
na  neb  yn  eu  cynyg,  heb  sôn  am  demtio  dynion  i'w  prynu. 
Onid  oes  llawer  llai  o  ddarllen  ar  lyfrau  crefyddol  er  pan 
ataUwyd  gwerthu  llyfrau  crefyddol  o  gwmpas  y  capeH  ? 
Hwyrach  nad  oedd  hyny  y  ffurf  fwyaf  dymunol  ar  bethau  ; 
eithr  os  gwir  yr  hyn  a  ofnwn,  fe  lyncwyd  camel  wrth  hidlo 
gwybedyn.  Wrth  ddileu  yr  hen  arferiad,  dylasid  trefnu  rhyw 
foddion  effeithiol  a  fuasai  yn  cyflawni  yr  un  gwasanaeth. 
Dylai  ein  blaenoriaid  a'n  pregethwyr  ofalu  am  hyn. 


ARGRAFFWYD    GAN    LEWIS    EVANS,    HEOL-Y-CASTELL,    ABERTAWE. 

